
TRACTATUS 

DE SANCTISSIMA EUCHARISTIA. 


Eucharistia , a verbo graeco idem significante ac gra¬ 
tiarum actio , sic dicta, est ineffabile mysterium in quo 
Salvator noster Dominus divitias divini sui erga homines 
amoris effundit. Dicitur autem Eucharistia seu gratiarum 
actio , quia ad gratias Deo agendas destinata est. Appella¬ 
tur etiam tum in Scriptura sacra, tum apud sanctos Pa¬ 
tres , tum in liturgiis et in canonibus Ecclesiae , Panis vitee , 
Panis dominicus 9 Panis Angelorum , ccena Domini , ex cir¬ 
cumstantia in qua fuit instituta; communio , quia illius 
ope fideles Christo, Ecclesiae et sibi invicem uniuntur; 
sacra Synaxis , id est sacer coetus, quia fideles in suis coe¬ 
tibus divinam Eucharistiam accipere solebant* Vocaba¬ 
tur olim Agape, latine dilectio , quia est summum divini 
amoris erga nos argumentum. Dicitur etiani Mysterium 
fidei, Mysteria tremenda , sacrosanctum Mysterium , Sancta 
sanctorum , Sacramentum altaris , et frequentius sanctissi¬ 
mum Sacramentum , etc. 

Eucharistia duplici modo spectari potest, scilicet, ut 
sacramentum et ut sacrificium. Itaque hujusce tractatus 
duae erunt partes. 

PARS PRIMA. 

DE EUCHARISTIA QUATENUS EST SACRAMENTUM, SEU 
DE SANCTISSIMO EUCHARISTIAE SACRAMENTO. 

Eucharistia sic spectata, recte definiri potest, ut in Ca- 
tecliismo : Sacramentum quod vere et re aliter continet cor¬ 
pus , sanguinem, animam atque divinitatem Domini nostri 
Jesu Christi , sub speciebus vel apparentiis panis et vini . Ve¬ 
ritas hujus definitionis patebit ex dicendis. 

Septem hujus partis tractatus nostri erunt capita : pri¬ 
mum, de illius sacramenti existentia et natura; secun¬ 
dum , de illius materia ; tertium, de illius forma ; quar¬ 
tum , de illius ministro; quintum, de illius subjecto ; sex¬ 
tum , de illius necessitate; septimum , de illius effectibus* 


, & 

CAPUT PRIMUM. 

DE SACRAMEMTI EUCHARISTIA: EXISTENTIA ET NATURA* 

Si excipiantur Sociniani et hodierni rationalistae qui 
proprie Christiani dici nequeunt et in tractatibus de Reli¬ 
gione et de Ecclesia confutantur, omnes catholici, schis¬ 
matici et haeretici unanimiter docent Eucharistiam esse 
sacramentum : at circa naturam illius sacramenti non ita 
sibi consentiunt; quidam illud habentes ut signum reali- 
tate vacuum, alii ut praesentiam realem continens simul 
cum pane et vino , et alii praesentiam realem cum solis 
materiae apparentiis» Itaque, seposita sacramenti huius 
existentia ab adversariis admissa^ in duplici articulo trac¬ 
tabimus 1° de praesentia reali et 2 ° de modo illius prae¬ 
sentiae seu de transsubstantiatione. 

ARTICULUS PRIMUS. 

DE PRAESENTIA REALI CnRISTI IN EUCHARISTIA. 

Fhantasiastae, "Valentiniani aliique primorum saeculo¬ 
rum haeretici qui negabant Christum habere verum cor¬ 
pus humanum, vel animam, ut in initio tractatus cie In¬ 
carnatione retulimus, eo ipso indirecte praesentiam realeni 
negabant. 

Alii directe eam negaverunt, videlicet, 1° Joannes 
Scott vel Scot, cognomento Erigena , a patria quae erat 
Hibernia, olim vocata Erlm vel Erin. Venit in Galliam 
in nono saeculo, et a Carolo Calvo bene fuit acceptus, quia 
pro tempore videbatur doctus. Composuit librum de Eu¬ 
charistia, nunc non exstantem, in quo totus erat ut per¬ 
suaderet hoc quod in altari consecratur, neque vere cor¬ 
pus , neque vere Christi sanguinem esse , sed omnia hic 
specie geri, non veritate : sunt verba Ascelini monachi, in 
Epistola ad Berengarium, Labbe, t. 9. Fertur hunc auc¬ 
torem obiisse circa annum 884, quidam dicunt in Gallia, 
et alii in Anglia. Liber ejus damnatus fuit in concilio 
Vercellensi, anno 1031, et Parisiensi, eodem tempore. 
Scott multos discipulos reliquisse videtur. 

2° Sub initio undecimi saeculi Berengarius,Turonensis, 
e parentibus divitiis et nobilitate conspicuis oriundus, 
celebris Fulberti Carnutensis fuit discipulus et magnos ob¬ 
tinuit progressus. Anno 1030 in patriam reversus, Scho¬ 
lasticus S. Martini Turonensis creatus, multos habuit 
discipulos, et, licet dignitate archidiaconi in ecclesia An- 
degavensi donatus, nihilominus apud S. Martinurri do¬ 
cere perrexit. Postea aegre ferens non paucos e discipulis 
suis ad Lanfrancum famosam tunc tenentem scholam in 
monasterio Beccensi, prope Rhotomagum, migrare, sin¬ 
gulares coepit defendere opiniones quibus audientium at¬ 
tentionem ad se converteret; et, scriptis Erigenae Scott 
utens, mysterium praesentiae realis in Eucharistia negavit. 
Damnatus fuit et excommunicatus anno 1050 a Leone IX, 







TRACTATUS 


8 

in concilio Romano, et eodem anno in conciliis Vercel¬ 
lensi et Parisiensi. Anno 1055, errores suos ejuravit in 
concilio Turonensi; sed relapsus, rursum damnatus fuit 
a Nicolao II in concilio Romae habito anno 1059 : dam¬ 
nationi suae subscripsit, scripta sua combussit, et tamen 
in Gallia reversus clamavit se non fuisse liberum et de 
novo eosdem sparsit errores. Tandem in alio concilio, 
anno 1078 Roinae, jubente Gregorio VII, celebrato, bona 
fide liaeresim deseruit, in Galliam rediit et octo ultimos 
vitae suae annos in parva insula S. Cosmi, prope Turones, 
poenitentiam agens duxit. 

3° Petrus de Bruis, cujus sectatores dicti sunt Petro- 
brusiani, versus annum 1126 coepit docere, in provincia 
Areiatensi, Christum dedisse quidem corpus suum et 
sanguinem in ultima coena, sed nihil tale in Ecclesia 
fieri. Haec refert Petrus Cluniacensis, Bibliolech. Pa¬ 
trum, t. 22, 

Quidam Henricus, praecipuus Petri de Bruis sectator, 
eamdem haeresim docuit Tolosis, anno 1146, cui S. Ber- 
nardus sermonibus, scriptis et miraculis fortiter obstitit; 
discipuli ejus vocati sunt Hemiciam. 

4° Quidam Valdenses et Wiclefistas inter adversarios 
praesentiae realis computaverunt, sed illustrissimus Bos - 
suet probat eos errasse tantum circa ministrum, asseren¬ 
tes malum sacerdotem consecrare non posse, et circa 
mysterium transsubstantiationis. 

5° In decimo sexto saeculo Carlostad , discipulus Lutlieri, 
deinde ipsius adversarius, Zuingle , OEcolampade aliique 
Sacram en tarii et Calvinistae praesentiam realem aperte 
negaverunt, contendentes verba Christi, Hoc est corpus 
meam, sensu metaphorico intelligenda esse, pro figura 
corporis. Cum objiceretur haec verba esse absoluta et nihil 
indicare in contextu ea ad metaphoram esse convertenda, 
Zuingle refert sibi responsum ad hanc objectionem quae¬ 
renti, quadam nocte, nescit quem, astitisse, ater, an albus 
fuerit, nihil meminit, qui moneret verbum est , in propo¬ 
sitione Christi, eodem sensu accipiendum esse ac in textu 
Exodi, ni, 11, Est enim phase (id est transitus ) Domini . 



DE EUCHARISTIA. t) 

Calvinus autem vim Scripturae et traditionis triplici 
effugio praesertim conatus est eludere : 1° dicendo cum 
Zuingle, verbum est idem sonare ac significat figu¬ 
rat; 2° corpus Christi licet tantum distet ab Eucharistia 
quantum coelum a terra, manducari per fidem, quia fi¬ 
delis credendo illud attrahit et reddit praesens ; 3° corpus 
Christi aliquam virtutem e coelo diffundere in animam 
communicantis* 

Contra hos omnes stabiliendum est dogma catholicum. 

PROPOSITIO. 

Sanctissimum Eucharistia? sacramentum continet vere > 
re ali ter et substantialiter corpus et sanguinem , una cum 
anima et divinitate Domini nostri Jesu Christi, ac pro¬ 
inde totum Christum. 

Haec verba expressam continent definitionem concilii 
Ti identini quae de verbo ad verbum sic habetur, sess. 13, 
can. 1 : « Si quis negaverit in sanctissimae Eucharistiae 
«sacramento contineri vere, realiter et substantialiter 
j> corpus et sanguinem, una cum anima et divinitate 
s» Domini nostri Jesu Christi, ac proinde totum Cliris- 
» tum, sed dixerit tantummodo esse in eo ut in signo, 
» vel figura , aut virtute : anathema sit. >> 

Patet sanctam synodum triplex Calvini effugium bac 
definitione praecludere voluisse. Nostra igitur propositio 
est de fide catholica , probatur Scriptura sacra , traditione 
et praescriptione. Inter verba Scripturae, alia promissio¬ 
nem Eucharistiae respiciunt, alia ejus institutionem, et 
alia usum. Juvat illud dogma venerandum et maximi 
momenti fusius probare per argumenta petita 1° ex pro* 
missione; 2° ex institutione; 3° ex usu Eucharistiae; 
4° ex traditione; 5° ex praescriptione. 

Argumentum i. Ex verbis Christi promissionem Eucharistiae 
respicientibus petitura. 

Haec promissio reperitur in ultima parte capitis vi Evam 


i. 

gplii secundum Joannem, a/. 52; omnes quippe fatentur 
in initio capitis, usque ad/, 25, sermonem esse de ingenti 
miraculo multiplicationis panum, quibus quinque millia 
hominum saturati sunt; qua occasione Christus hortatur 
Judaeos ut praes tantiorem appetant cibum qui non perit, 
sed qui permanet in vitam ceteraam , quem Filius dabit vo¬ 
bis. Postea, in secunda parte, commendat fidem ut con¬ 
ditionem ad obtinendum hunc cibum necessariam ; seip- 
sum designat ut panem vitae, ut panem coelestem, et, 
f. 52 , addit : 

Si quis manducaverit ex hoc pane, vivet in as ternum ; 
et panis quem ego dabo, caro mea est pro mundi vita . Liti¬ 
gabant ergo Judcei ad invicem , dicentes : Quomodo potest 
hic nobis carnem suam dare ad manducandum ? Dixit ergo 
eis Jesus : Arnen, arnen dico vobis: nisi manducaveritis 
carnem Filii hominis et biberitis ejus sanguinem, non habe¬ 
bitis vitam in vobis. Qui manducat meam carnem et bibit 
meum sanguinem , habet vitam ce ter nam , et ego resuscitabo 
eum 'in novissimo die. Caro mea vere est cibus , et sanguis 
meus vere est potus.... Multi ergo audientes ex discipulis 
ejus, dixerunt: Durus est hic sermo, et quis potest eum au¬ 
dire? Sciens autem Jesus apud semetipsum quia murmura¬ 
rent de hoc discipuli ejus , dixit eis : Hoc vos scandalizat? Si 
ergo videritis Filium hominis ascendentem ubi erat prius ?..,, 
Ex hoc multi discipulorum ejus abierunt retro , et jam non 
cum illo ambulabant. Dixit ergo Jesus undecim : Numquid 
ct v>os vultis abire? Respondit ergo ei Simon Petrus: Do• 
mine , ad quem ibimus ? Verba vitee ce ter nae habes. 

Ut ex illo textu solklum deducatur argumentum in 
gratiam propositionis nostrae, duo sufficiunt, scilicet 
1° quod in illo de Eucharistia agatur, et 2° quod in Eu¬ 
charistia caro et sanguis Christi vere, reaiiter et substan¬ 
tialiter tradantur : atqui haec duo certa sunt. 

1° In illo textu agitur de Eucharistia. Nam 1° series 
contextus ad hunc sensum naturaliter deducit: Christus 
siquidem ex pane corporeo, vitam perituram sustentante, 
animas Judaeorum ad vitam aeternam erigit; fidem om¬ 
nino necessariam ut haec vita obtineatur commendat, et 

ineffabilem promittit corporis sui manducationem, quae 
sola fide cognosci et utiliter perfici potest. 2° Eatentibus 
adversariis nostris, tres alii Evangelistae institutionem 
Eucharistiae referunt : incredibile esset S. Joannem de 
tanto mysterio nihil dixisse : attamen nihil de illo di¬ 
xisset si praecedentia verba de sacramento Eucharistiae 
non intelligerentur. 3° Christus praecipua vitae suae facta 
aut mysteria praenuntiare solebat, ut discipulos ad ea 
credenda praepararet : sic praenuntiavit sua opprobria, 
mortem, resurrectionem, ascensionem, Spiritus sancti 
effusionem, Baptismi institutionem, infallibilem Ec¬ 
clesiae auctoritatem : praesumendum est ergo illum au¬ 
gustissimi Eucharistiae sacramenti institutionem annun¬ 
tiasse, et S. .Joannem, ultimo scribentem, de hujusce 
mysterii institutione apud tres alios Evangelistas relata 
siluisse, ejus vero promissionem retulisse. 4° Inter sermo¬ 
nem Evangelistarum Eucharistiae institutionem descri¬ 
bentium et sermonem apud S. Joannem relatum magna 
est similitudo; utrinque eadem est cibi et potus, corporis 
et sanguinis distinctio, eadem dicendi forma. 5° Yerba 
quibus utitur Christus aliquid futurum et magni momenti 
indicant: Panis quem ego dabo, caro mea est pro mundi 
vita : at si fidem in seipsum tantum exprimere voluisset, 
aliquid futurum non indi casset. 6° Omnes SS. Patres 
Graeci et Latini, Ecclesiae doctores, Scripturae interpretes 
et theologi praedicta verba intellexerunt de Eucharistia. 
q Nemini enin fere auctori, bono malove, ante Lutlie- 
» rum, venit in mentem ut diceret in lioc loco de Eucha- 
* tistia non agere, » inquit Maldonat ; deinde plusquam 
triginta citat Patres vel antiquos doctores. 7° Item con¬ 
cilia Ephesinum 1 , Labbe , t. 3, Nicaenum II, ibid. t. 7, 
Trid. sess. 13, cap. 2, etmulta concilia particularia quae¬ 
dam verba ex dicto S. Joannis capite deprompta Eucha¬ 
ristiae applicant. Ergo 1°. 

2° Haec verba, de Eucharistia intellecta, veram, realern 
et substantialem carnis et sanguinis Christi manducatio¬ 
nem exprimunt; sic enim 1° Patres et concilia citata ea 
accipiunt, eaque alio sensu accipi posse nunquam aesti- 

Hiaverunt. 2° Verba Christi sensu obvio accepta mandu¬ 
cationem realem significant; quod adeo verum est, ut 
Judaei et ipsi discipuli ea sic acceperint, scandalizati fue¬ 
rint et multi abierint. 3° Si Christus manducationem 
realem exprimere noluisset, videns Judaeos et discipulos 
propter duritiem sermonis scandalizatos, errorem eorum 
corrigere debuisset, dicendo sua verba sensu metaphoricb, 
de manducatione per fidem, intelligenda esse : nedum 
autem id faciat, eos in persuasione accepta magis ac magis 
confirmat, dicens : Hoc vos scandalizat ? Id est, ut inter¬ 
pretatur Maldonat , hoc credere non potestis dum me vi¬ 
detis : quomodo ergo credetis cum rediero ad Patrem et 
amplius me non videbitis? et ad Apostolos : Numquid et 
vos vultis abire? Ergo 2°; aliunde, etc. Ergo, etc. 

Notandum tamen, praeter Calvinistas, nonnullos catho¬ 
licos, ut Gabrielem, Cajetanum , Trapper, Jensenium , 
Gaudensem, tertiam capitis viS. Joannis partem inter¬ 
pretatos esse de iide, ut facilius refellerent Ilussitas et 
Lutheranos, communionem sub utraque specie jure 
divino necessariam esse probare nitentes, ex his Christi 
verbis : Nisi manducaveritis carnem Filii hominis et biberitis 
ejus sanguinem , non habebitis vitam in vobis. Licet hi erra¬ 
verint, concilium tamen Tridentinum decretum contra 
communionem sub utraque specie ita composuit, ut eos 
non attingeret. Vide Pallav. L 17, cap. 11. 

Argementcm ii. — Ex verbis institutionis Eucharistia? petitura. 

Institutionem divini illius sacramenti sic refert S. Mat¬ 
thaeus, xxxvi, 26 : Coenanlibus cis, accepit Jesus panem et 
benedixit ac fregit, dedit que discipulis suis, et ait: Jccipilc 
et comedite : hoc est corpus meum . Et accipiens calicem , 
gratias egit, et dedit illis, dicens : Bibite ex hoc omnes. Hic 
est enim sanguis meus Novi Testamenti, qui pro multis ef¬ 
fundetur in remissionem peccatorum. Illa institutio iisdem 
ferme verbis refertur a S. Marco, xiv, 22; a S. Luca, xxn, 
19 et a S. Paulo, I Cor. u, 24. Verba consecrationis pa¬ 
nis sunt apud omnes : Hoc est corpus meum. S. Lucas ad- 

Jit; Quod pro vobis datur ; et Apostolus : Quod pro vobis 
frangitur. Verba consecrationis calicis sunt apud Mattii, 
et Mare. Hic est sanguis meus Novi Testamenti , qui pro 
multis , etc. apud Lucam : Hic est calix Novum Testamen¬ 
tum in meo sanguine qui pro vobis fundetur ; et apud 
B. Paulum : Hic calix Novum Testamentum est in meo 
sanguine : hoc facite , etc. 

Unde sic. Praecedentia verba sensu naturali accepta , 
praesentiam realem exprimunt, ut ipsi Sacramentarii fa¬ 
tentur : atqui sensu naturali accipienda sunt. Nam 1* 
verba Scripturae semper intelligenda sunt sensu obvio 
et naturali, nisi aliquid ostendat ea sensu metaphorico 
esse accipienda, alioquin nihil' esset certum : porro in 
contextu praedictorum verborum nihil ostendit ea sensu 
metaphorico accipienda esse. 2° Quando adhibentur figu¬ 
rae, necesse est ut signum rem exprimendam significet, vel 
ex natura sua, ut statua ad effigiem alicujus sculpta ; vel 
ex usu recepto, v. g* sicut agnus significat Christum ; vel 
ex loquendi modo aut ex contextu, exempli gratia : Est 
enim phase , id est transitus Domini , Exod. xii, 11 ; vel ex 
praemonitione loquentis, quia unusquisque sensum meta- 
phoricum voci qua pro arbitrio utitur annectere potest, 
modo audientes de hac significatione admoneat, secus 
insipienter loqueretur. Atqui panis et vinum neque ex 
natura sua, neque ex usu recepto, neque ex loquendi 
modo aut contextu, sunt figura corporis et sanguinis 
Christi, et Christus his utendo vocibus discipulos non 
monuit eas sensu metaphorico accipiendas esse : ergo 
dicendum esset Christum, cujus verba tantam simplici¬ 
tatem et claritatem semper redolent, hic modo ambiguo 
et inintelligibili locutum fuisse. 3° Metaphorae ideo ad¬ 
hibentur ut qualitates alicujus rei clarius aut fortius ex¬ 
primantur; v. g. dicitur de viro forti quod sit leo, id 
est habeat talem fortitudinem qualem habent leones : in 
metaphoris igitur necesse est ut terminus figurativus sit 
generalis ; hinc Christus recte dixit generaliter : Ego sum 
panis vitee , id est habeo relative ad vitam aeternam eas 
qualitates quas panis materialis liabet relative ad vitam 
corporalem; sed dicere non potuisset, aliquem ostendendo 

panem, Ego sum hic panis, quia tunc non designasset 
qualitatem , sed ipsam panis substantiam. Pariter dixit: 
Ego sum vitis vera; Paler meus agricola est.vos palmi¬ 
tes, Joan. xv, 1 et 5; non autem : Hccc vitis , hic agricola , 
hi palmites. Attamen dixit, ostendendo panein et vinum : 
Hoc est corpus meum, hic est sanguis meus. Ergo non ad¬ 
hibuit metaphoram* 4° Christus, dicta proferens verba, 
sacramentum instituebat, juxta ipsos novatores, dogma 
fidei proponebat, legem condebat, testamentum con¬ 
ficiebat et ultimum vale discipulis suis dicebat : hu¬ 
jusmodi circumstantiae exigebant ut aperte et simpliciter 
loqueretur. Equidem sic admirabiliter locutus' est, si 
praesentiam realem expresserit; contra vero obscure et 
absurde , si quamquam praesentiam figura Uvam signi¬ 
ficare voluerit. 5° Apostoli verba Christi de praesentia 
reali intellexerunt, ut patet relatione B. Pauli I Cor. n, 
23 et seq. qui certe sensum figurativum indicare de¬ 
buisset si eum admittendum esse credidisset. 6° Tota 
omnium ecclesiarum traditio, saltem usque ad Sacra- 
mentarios, praefata Christi verba in sensu naturali acce¬ 
pit, ut infra ostendemus. 

Ipse Lutherus in Epist. ad Argentinenses, t. 7 operum 
ejus, aiebat ; « Vellem quod posset aliquis mihi per- 
» suadere nihil esse in Eucharistia praeter panein et vi- 
» num : magno ille me beneficio devinciret. Jam saepe 
» gravibus curis in hac materia desudavi, et videbam me 
» hoc modo posse Papatui incommodo esse. Verum ego 
» me captum video, nulla elabendi via relicta est, textus 
» Evangelii nimis est apertus. » Ergo. 

Nihil proficiunt Sacramentarii varios allegando Scrip¬ 
turae textus, in quibus verbum esse ponitur pro signifi¬ 
care , v. g. Septem boves pulchrce et septem spica? plence, 
septem ubertatis anni sunt , Gen. xli , 26; Petra autem 
erat Christus, I Cor. x, 4, etc. nam sensus metaphoricus 
ex contextu evidenter determinatur. 

Argumentum iii. Ex usu Eucharistiae desumptum. 

Modum divina Eucharistia utendi sic describit Apo¬ 
stolus, I Cor. xi, 27, postquam institutionem hujus sa- 

cramenti retulit : Itaque quicumque manducaverit panem 
hunc, vel biberit calicem Domini indigne, reus erit corporis 
et sanguinis Domini. Probet autem seipsum homo , et sic de 
pane illo edat et de calice bibat . Qui enim manducat et bibit 
indigne, judicium sibi manducat et bibit , non dijudicans cor¬ 
pus Domini. Supposita reali praesentia , ad sensum catho¬ 
licorum, haec verba sunt clara, gravia, sensu plena, ad 
aedificationem animae conducentia : si vero corpus et 
sanguis Christi non accipiuntur in Eucharistia nisi in 
figura et per fidem, rationabilem non habent sensum. 
Quid enim significant verba manducare corpus vel bibere 
sanguinem indigne, reum esse corporis et sanguinis 
Domini, corpus Domini non discernere, id est, illud 
sicut cibos communes sumere, si tantummodo ibi adsit 
figura? Aliunde, cum, juxta Calvinistas, sola fides peccata 
remittat, vel sumens Eucharistiam habet fidem, vel non : 
si habet fidem, justitiam obtinet et indigne non mandu¬ 
cat; si non habet fidem, coipus Christi nullo modo acci¬ 
pit, sed ad summum figuram ejus non sufficienter ho¬ 
norat : ergo proprie dici non potest eum corpus Christi 
indigne manducare, illius reum esse, etc. Ergo. 

Firmum aliud deduci posset argumentum ex sequen¬ 
tibus ejusdem B. Pauli verbis, ICor. x, 16: Calix bene¬ 
dictionis cui benedicimus, nonne communicatio sanguinis 
Christi est? et panis quem frangimus, nonne participatio 
corporis Domini est? Quoniam unus panis , unum corpus 
multi sumus omnes qui de uno pane participamus. Optimum 
habent sensum haec verba de praesentia reali intellecta, 
et ad fovendam pietatis affectionem valde idonea sunt; 
in sensum vero figurativum detorsa, sunt obscura et 
absurda. Ergo. 

Argumentum iv. Ex traditione petitum. 

Quamvis Protestantes soli Scripturae standum esse pro¬ 
fiteantur, et traditionem sibi adversam contemnere so¬ 
leant, conati sunt tamen Patres primorum saeculorum ad 
se trahere, ut probarent catholicos, praesentiam realem 
admittentes, a doctrina veterum recessisse. « Constat ve¬ 
to tustos omnes scriptores qui totis quinque saeculis post 

» Apostolos vixerunt, uno ore nobis patrocinari, a inquit 
Calvinus, in ultima admonitione ad Westphalnm. Haec 
audax assertio impudens est mendacium. Si cuncta Pa¬ 
trum testimonia quae praesentiam realem astruunt re¬ 
ferre vellemus, inulto longiores essemus. Cum dogma 
praesentiae realis ex natura sua sit populare, supponi non 
potest aliquem ex SS. Patribus ignorasse quid Ecclesia 
suo tempore doceret, aut contra fidem ejus, nullis re¬ 
clamantibus, scripsisse. Sufficit ergo unum aut alterum 
ex singulis sacculis in testimonium proferre. 

Primo saeculo, S. Ignatius martyr, S. Petri discipulus, 
ab eo, post Evodium, Antiochensis ordinatus episcopus, 
et anno 116 circiter mortuus, Epist. ad Smyrnaeos, n. 8 , 
de quibusdam errantibus dicit : « Ab Eucharistia et 
» oratione abstinent, eo quod non confiteantur Eucha* 
•» ristiam carnem esse servatoris nostri Jesu Chriti, qui 
» pro peccatis nostris passus est, quem Pater sua be- 
» n ignita te suscitavit : » Cotel. t. 2, pag. 37. 

Secundo saeculo, S. Justinus, in Apologia I ad impera¬ 
torem Antonium directa, anno 150, n°66 : « Neque enim 
» ut communem panem, neque ut communem potum 
» ista sumimus; sed quemadmodum per verbum Dei caro 
» factus Jesus Christus Salvator noster, et carnem et san- 
» guinem habuit nostrae salutis causa : sic etiam illam, in 
» qua per precem ipsius verba continentem gratiae actae 
* sunt, alimoniam, ex qua sanguis et carnes nostrae per 
« mutationem aluntur, incarnati illius Jesu et carnem et 
» sanguinem esse edocti sumus. Nam Apostoli in coni- 
® mentari-is suis quae vocantur Evangelia, ita sibi nam- 
» dasse Jesiun tradiderunt, eum scilicet, accepto pane, 
w cum gratias egisset, dixisse : Hoc facite in meam comme - 
» morationem : hoc est corpus mcnm; et poculo similiter 
j> accepto, actisque gratiis, dixisse : Hic est sanguis meus , 
>> ipsisque solis tradidisse. Panis et vinum eo modo, per 
verba a Christo determinata, fiunt corpus et sanguis 
Christi, quo per verbum Dei caro factus est Salvator 
noster: atqui Salvator noster non factus est caro meta¬ 
phorice : ergo. 

Tertio saeculo, Terluil, adversus Marcionein, 1.4, 

cap. 40 : « Acceptam panem (Christus) et distributum 
» discipulis, coi pus illum suum fecit, lioc est corpus 
k meum dicendo. » Realitatem praesentire corporis Christi 
et sensum verborum institutionis designat. 

Libro de Resurrectione carnis , cap. 8 , idem TertulL 
sic habet: « Caro abluitur, ut anima emaculetur; caro 
» ungitur, ut anima consecretur, caro signatur, ut et 
«anima muniatur.... caro corpore et sanguine Christi 
» vescitur,ut anima de Deo saginetur..» Si Christus figu¬ 
rate tantum esset in Eucharistia , certe dici non posset 
carnem corpore et sanguine Christi vesci. Praeterea caro 
realiter abluitur, ungitur, signatur, etc. Ergo in cogita¬ 
tione Tertulliani, et realiter corpus et sanguinem Christi 
suscipit. 

Eodem saeculo, S. Cyp. Epist. x, aliquos reprehen¬ 
dens presbyteros qui, ad preces martyrum et confesso¬ 
rum, veniam facilius lapsis concedebant, ait: * Illi contra 
v Evangelii legem, contra vestram quoque honorificam 
» petitionem, ante actam poenitentiam, ante exomolo- 
» gesirn.... offerre pro illis et Eucharistiam dare, id est, 
» sanctum Domini corpus profanare audeant, cum 
r> scriptum sit : Qui ederit panem aut biberit calicem Do - 
» mini indigne , reus erit corporis et sanguinis Domini. » 

Quarto sseculo habentur testimonia concilii Nicseni I , 
prohibentis, can. 14, diaconis ne corpus Christi presby¬ 
teris porrigant. S. Greg. Nyssenus, Cateclietica oratione, 
cap. 37, ait, post comparationem inter corpus Yerbi 
incarnati, et corpus Christi in Eucharistia : « Et hic si¬ 
it militer , panis , sicut dicit Apostolus , sanctificatur per 
» verbum Dei et orationem , non eo quidem quod , cibo 
» mediante, in Yerbi coipus evadat, sed quod slatim per 
» verbum in corpus transmutetur, sicut dictum est a 
b Yerbo, Hoc est corpus meum . » 

S. Cyri Ilus Hierosol. anne 386 defunctus , Catechesi 4 
inystagogica : « Cum igitur ipse Christus pronuntiaverit 
» et dixerit de pane , Hoc est corpus meum , quis audebit 
e deinceps ambigere? et cum ipse asseveraverit et dixerit, 
* hic est sanguis meus, quis unquam dubitaverit, aiens 




TRACTATUS 


18 

» non esse ejus sanguinem? Aquam olim in vinum, quod 
» sanguini affine est , in Cana Galileae transmutavit, et 
» eum parum dignum existimabimus cui credamus , cum 
» vinum in sanguinem transmutavit? Ad nuptias corpo- 
» rales vocatus, stupendum hoc miraculum effecit; et non 
» eum multo magis filiis thalami nuptialis corpus suum 
» et sanguinem fruenda donasse confitebimur? Quare 
» cum omni persuasione lanquam corpus et sanguinem 
» Christi sumamus. Nam sub specie panis datur tibi cor- 
n pus, et sub specie vini datur tibi sanguis; ut cum 
» sumpseris corpus et sanguinem Christi, concorporeus 
» et consanguis ipsi efficiaris : sic etenim christiferi effi- 
» cimur, distributo in membra nostra corpore ejus et 
» sanguine. » Adeo clarus est ille textus, ut nulla expli¬ 
catione indigeat : idcirco illum in aliqua extensione re¬ 
ferendum censuimus. Melius adhuc tota Catechesis 
legeretur. 

Quinto saeculo, S. Ambros. lib. de Mysteriis, cap. 9 , 
n. 54 : « Ipse clamat Dominus Jesus : hoc est corpus meum. 
» Ante benedictionem verborum coelestium, alia species 
» nominatur , post consecrationem corpus significatur. 
» Ipse dicit sanguinem suum. Ante consecrationem, aliud 
» dicitur; post consecrationem, sanguis nuncupatur. Et 
n tu dicis : Arnen, hoc est, verum est. Quod os loquitur, 
» mens interna fateatur; quod sermo sonat, affectus 
n sentiat. » 

S. Clirysost. Homilia 83 in Matth. n. 4: « Quoniam ille 
» dixit (Christus), hoc est corpus meum, obtemperemus, 
» credamus... Quot sunt qui modo dicunt : Vellem ejus 
» formam, typum, vestimenta, calceamenta videre?Ecce 
» ipsum vides (in Eucharistia ), ipsum tangis, ipsum co- 
» medis. Et paulo post : Cogita quantum adeptus sis lio- 
» norem, qua frueris mensa. Quod angeli tremunt vi- 
»dentes... eo nos alimur, huic commiscemur factique 
r> sumus Christi unum corpus et una caro. » 

S. Aug. Sermone 132 de Verbis Evang. Joan. dicit: 
» Qui jam manducant carnem Domini et bibunt sangui- 
» pem ejus, cogitent quid manducent et bibant; ne, sicut 

» dicit Apostolus, judicium sibi manducent et bibant . n 

Sexto saeculo, S. Caesarius Arelatensis, anno 542 vita 
functus, Homilia 7 de Paschale 5, ait loquens de sa¬ 
cramento corporis et sanguinis Christi : « Quando be- 
» nedicendae verbis coelestibus creaturae sacris altaribus 
b imponuntur, antequam invocatione sancti nominis con- 
» secrentur, substantia illic est panis et vini : post verba 
m autem Christi, corpus est et sanguis Christi. Quid autem 

mirum est si ea quae verbo potuit creare, possit verbo 
» creata convertere ? » 

Sexto et septimo saeculo, S.Gregorius Magnus, an no 604 
mortuus, Homilia 14 in Evangelia : « Bonus pastor pro 
» ovibus suis animam posuit, ut in sacramento nostro 
i? corpus suum et sanguinem verteret, et oves quas rede^ 
» merat, carnis suae alimento satiaret. » In bypothesi ad¬ 
versariorum, non carnis alimento, sed camis simulacro 
Christus fideles satiaret. 

Praeterea idem S. Greg. Dialog. 1. 3, cap. 3, refert 
claudum et mutum oblatum fuisseS. Agapito, pontifici 
Romano, qui, « Orationi incubuit, et missarum solemnia» 
* exorsus, sacrificium in conspectu Dei omnipotentis im- 
» molavit; quo peracto, ab altari exiens, claudi manum 
» tenuit, atque assistente et aspiciente populo, mox a 
n terra in propriis gressibus erexit, cumque ei domini- 
t> cum corpus in os mitteret, illa diu muta ad loquendum 
» lingua soluta est. Mirati omnes flere prae gaudio coepe- 
» runt. » 

Insigne aliud miraculum in vita S. Greg. a duobus di¬ 
versis auctoribus scripta, refertur : quaedam mulier a 
dicto S. Greg. interrogata cur jam communicatura risisset, 
respondit, quia de pane a se confecto eum audiisset dicen¬ 
tem : « Corpus Domini nostri Jesu Christi custodiat ani- 
» mana tuam. Tunc S. Greg. lisec audiens, pro incredu- 
» litate mulieris, cum tota plebe se in orationem prostra- 
» vit, et post paululum surgens, particulam panis quam 
« super altare posuerat, carnem factam reperit. » Inter 
opera S. Greg . t. rv. 

Haec facta saltem evidenter probant dogma praesentiae 

realis et transsubstantiationis tunc universim creditum 
fuisse. 

Octavo saeculo, S. Joannes Damascenus, anno 760 cir¬ 
citer defunctus, de Fide orthodoxa, 1. 4, cap. 13 : « Nec 
» vero panis et vinum Christi corporis et sanguinis figura 
» sunt (absit), sed ipsum Domini corpus deitate dona- 
» tum; cum ipse Dominus dixerit, hoc est , non figura 
«corporis, sed corpus meum; neque figura sanguinis, 
» sed sajiguis meus. Et antea Judaeis dixerat : Nisi manclu- 
» caveritis , etc. Et paulo post: Quod si nonnulli panem 
» vinumque corporis et sanguinis Domini antitypo, seu 
» imagines fi guras ve vocaverunt, vehit divinus Basilius, 
« non hoc post consecrationem dixerunt, sed antequam 
» oblatio ipsa consecraretur vocem hanc usurparunt, 
w consecrationem dixerunt, sed antequam sanctificaretur 
» ipsa oblatio, sic appellantes. » 

Nono saeculo, Nicepliorus patriarcha Constantinopol. 
apud Allatium, de Perpetua consensione utriusque ec¬ 
clesiae, 1. 3, cap. 15 : « Nos catholici neque imaginem, 
» neque figuram haec, corpus et sanguinem dicimus, licet 
* symbolice conficiantur, sed ipsum Christi corpus dei- 
« ficatum. « 

Anno 831, juxta P. Mabillon, Annal. Bened. t. 4, pro¬ 
diit liber Pascliasii Radberti, monachi et deinde abbatis 
Corbeiensis, de Corpore et Sanguine Domini, in quo prae¬ 
sentia realis tam aperte docetur, ut quidam scriptores cal- 
vinistae affirmare non erubuerint Paschasium certe pri¬ 
mum fuisse novatorem qui doceret Eucharistiam simul 
esse figuram corporis Christi et ejusdem corporis verita^ 
tem. Ipsius tamen doctrina circa hoc punctum consen¬ 
tanea est testimoniis jam relatis, et nisi consensisset fidei 
Ecclesise, adversus illam undique reclamatum fuisset. 
Liber ejus reperitur in Bibliotheca Patrum, t. 14. 

Yersus finem ejusdem saeculi, apparuit liber Erigenae, 
qui supponebat praesentiam realem ab omnibus admitti : 
statim Nicolaus I ad Carolum Calvum scripsit, postulans 
ut talem novatorem expelleret, Labbe , t. 8. 

Postea ipsi Sacramentarii non negant fidem totius Ec- 




DE EUCHARISTIA. 


21 

cl esi ae Horna nae tunc fuisse Christum reali ter esse praesen¬ 
tem in Eucharistia, et ideo eam in absurdi talem idolola¬ 
triae lapsam esse fidenter pronuntiant. Ergo. 

Argcmentcm v. Ex praescriptione petitum. 

Qui positiva traditionis monumenta colligere, lustrare 
et ab objectis adversariorum vindicare non possent, prae¬ 
scriptionis argumento de praesentia reali Christi in Eucha¬ 
ristia sic facile convincerentur. Nunc, solis Sacramentariis 
exceptis, opines ecclesiae et sectae Christianae, in orbe uni¬ 
verso dispersae, catholicae, haereticae,schismaticae, Latinae, 
Graecae, Moscovitae, Armenicae aliaeque Orientales dogma 
praesentiae realis admittunt; illud admittebant in decimo 
sexto saeculo, quando Lutherus et Calvinus praedicare coe¬ 
perunt : id fatentur Sacramentarii. Imo conveniunt hanc 
persuasionem in nono vel decimo saeculp invasisse et tem¬ 
pore Berengai ii fuisse universalem, ut patet ex tot senten¬ 
tiis quibus ille fuit percussus, donec errorem suum ab* 
juraret et resipisceret. Tota igitur difficultas est, an fides 
hujus dogmatis decursu temporum incceperit, an vero ab 
Apostolis descendat. Atqui ab Apostolis descendit; ab Apo¬ 
stolis enim descendit si ipsius inductio fuerit prorsus im¬ 
possibilis : atqui inductio praesentiae realis fuit omnino 
impossibilis. Nam 1° hic recurrunt omnes rationes quibus 
ostendimus suppositionem alicujus sacramenti fuisse im¬ 
possibilem. 2° In ea hypothesi, omnes fideles per octo vel 
novem saecula persuasum habuissent Eucharistiam esse 
dun taxat figuram corporis Christi, etpostea omnes praesen¬ 
tiam realem credidissent : at evidenter repugnat omnes 
fideles ab una persuasione ad fidem oppositamin materia 
tanti momenti sic transiisse, ut nullum talis innovationis 
reperiatur vestigium. 3° Supponendum est innumeros 
episcopos, presbyteros et monachos, qui hactenus crede¬ 
bant et docebant Christum non esse in Eucharistia nisi 
modo figurato, doctrinam oppositam amplexos esse sine 
disceptatione, eamque velut a Christo descendentem, 
unanimi ore tradidisse : quis autem, serio reflectens, 

talem suppositionem admittere potest? 4° Volunt ad¬ 
versarii suppositionem quam fingunt in nono vel decimo 
saeculo contigisse, eamque Pascliasio, obscuro monacho, 
tribuunt: sed eo tempore Graeci a Latinis jam incipie¬ 
bant separari : Gophtae, Jacobitae, Maronitae aliaeque 
sectae Orientales a plurimis saeculis erant separatae: quo¬ 
modo neri potuit ut omnes dogma rationi impervium, 
antiquae fidei contrarium et gravissimi momenti, adeo 
facile et universaliter admiserint, ut ne unus quidem, 
aut episcopus, aut doctor, imposturam detexerit, vel 
suspicatus fuerit? Eadem recurrit ratio pro aliis retro 
saeculis : si una ecclesia talem produxisset innovationem, 
aliae reclamassem : semper exstiterunt sectae haereticae aut 
schismaticae quae hujus naturae mutationem Ecclesiae 
Romanae exprobrassent. Dicendum est ergo cum Tertuil. 
lib. de Praescriptione, cap. 28 : * Ecquid verisimile est 
» ut tot et tantae in linam fidem erraverint ecclesias? 
» Nullus inter multos eventus unus est exitus; variasse 
» debuerat error doctrinae ecclesiarum. Caeterum, quod 
» apud multos unum invenitur, non est erratum, sed tra- 
» ditum ; audeat ergo aliquis dicere illos errasse qui tra- 
» diderunt. »> Vide boc argumentum fusius expositum 
in exquisito opere dicto : Perpetui te de Id foi.... defen- 

due, .praesertim, 1. 9, cap. 11. Vide etiam aliud opus 

Gallice scriptum : Discussion amicale, lettre vm et sui v, 

COROLLARIUM. 

Si unum ex praecedentibus argumentis seorsim sum¬ 
ptum sit invictum, quantam animi convictionem omnia 
simul spectata producere debent! Quam inania sunt sys¬ 
temata et vana objecta quibus novatores veritatem tam 
firmiter stabilitam lacessere conantur ! Praecipuae tamen 
rationes quibus eis responderi potest exponendae sunt. 

Solvuntur objectiones 

contra argumenta ex Scriptura sacra petita. 

Obj. 1° contra argumentum ex promissione JEucha¬ 
ristia petitum . In ultima parte capitis vi Evangelii se- 

eundum Joannem agitur de cibo qui dat vitam aeternam, 
et sine quo vita .aeterna obtineri non potest; Si quis man¬ 
ducaverit ex hoc pane , vivet in aeternum : Nisi manduca¬ 
veritis carnem Filii hominis . non habebitis vitam in 

vobis. At omnes qui panem eucharisticum manducant , 
vitam aeternam non habent, et multi qui illum non man¬ 
ducant, vitam aeternam consequuntur : ergo ibi, sicut in 
parte praecedenti, de manducatione spirituali agitur. 

R. Dist. maj. Agitur de cibo qui dat vitam aeternam , 
etc. positis conditionibus requisitis, concedo ; secus, nego 
maj. Etenim in divinis promissionibus, libertatem homi¬ 
nis supponentibus, quaedam ordinarie subaudiuntur con¬ 
ditiones omnino necessariae; sic apud Lucam , xi, 10 : 
Omnis qui petit , accipit; id est, si bene petat: apud 
Marcum, xvi, 16 : Qui crediderit et baplizatus fuerit , 
salvus erit; supposito quod, Baptismo suscepto, fidem non 
I amittat, aut alterius gravis peccati reus non fiat, aut poe¬ 
nitentiae remedio veniam obtineat, etc. Ita qui panem 
I eucharisticum, per se gratiam producentem, cum dispo¬ 
sitionibus requisitis manducat, vivet in aeternum , modo 
in gratia per illum suscepta usque ad mortem perseveret. 

Item verba, nisi manducaveritis , etc. exprimunt man¬ 
datum affirmativum : at de natura est mandati affirma¬ 
tivi ut non obliget pro semper, sed tantum in debitis cir¬ 
cumstantiis : ergo nihil exigit ut de manducatione spiri¬ 
tuali intelligantur. Imo in ea hypothesi eadem esset dif¬ 
ficultas , siquidem infantes valide baptizati salvantur, et 
tamen spiritualis manducationis sunt incapaces. Ergo. 

Inst. Christus ait, jr. 64 ejusdem capitis, Capliarnaitis 
respondens: Spiritus est qui vivificat; caro non prodest 
quidquam. Verba quee ego locutus sum vobis , spiritus et 
vita sunt. Ergo volebat ut ipsius verba praecedentia , non 
de manducatione reali, sed de manducatione spirituali, 
seu per fidem , intelligerentur. 

R. Nego conseq . Nam 1° si Christus de manducatione 
spirituali tantum loqui voluisset, uno verbo scandalum 
Capliarnaitarum sustulisset, dicendo verba quae illis vide¬ 
bantur dura , sensu metapborico esse accipienda ; quod 

tamen non fecit, et passas est ut multi discipulorum ejus 
abirent retro. 2° Verba nobis objecta, Spiritus est qui 
vivificat, caro non prodest quidquam , non ipsam carnem 
Christi indicant, sed sensum quo accipienda essent prae¬ 
cedentia verba quibus audientes fuerant scandalizati , id 
est, ea secundum fidem et affectum ccelestem intelligenda 
esse, non vero carnali ingenio, more Judaeorum, vel de 
sanguinolenta manducatione cadaveris a spiritu separati, 
ut sibi fingebant Capharnaitse, qui , audientes Christum 
dicentem , panis quem ego dabo, caro mea est pro mundi 
vita , dixerunt: Quomodo potest hic carnem suam dare ad 
manducandum ? « acceperunt illud stulte, inquit S. Aug. 
® in Ps. cxviii, carnali ter illud cogitaverunt et putaverunt 
» quod pisecisurus esset Dominus particulas quasdam de 
» corpore suo et daturus illis , et dixerunt, Durus est hic 
d sermo. Ipsi erant duri, non sermo. » Ergo. 

Obj\ 2° contra argumentum ex verbis institutionis. Chri¬ 
stus, ostendendo panem, dixit, Hoc est corpus meum: atqui 
panis ipsius corpus esse non poterat, sed figura ejus: ergo. 

R. Dist . min. Panis , remanens panis, ipsius corpus 
esse non poterat, concedo ; in corpus ejus mutari non 
poterat, nego min . Itaque verba Christi efficiunt propo¬ 
sitionem practicam quae, vi supremae potestatis, pro¬ 
ducit quod enuntiat. Si Christus, quando aquam ver¬ 
tit in vinum , ostendendo hydrias aqua plenas, practice 
dixisset, Hoc est vinum, certe non sensu metaphorico 
locutus fuisset: at eodem sensu protulit verba, Hoc est 
corpus meum. Ergo. 

Eodem sensu intelligenda sunt verba quibus affirmatur 
Christum accepisse panem , benedixisse , fregisse ac de¬ 
disse discipulis, etc. 

Notandum est , Christum, porrigendo panem consecra¬ 
tum , non dixisse , Hic panis est corpus meum , sed hoc est 
corpus meum . Pronomen autem hoc , graece tgo-o , et non 
curo?, panem designare non potest, cum ejusdem non sit 
generis, sed vel corpus si adjective sumatur,' vel rem 
praesentem et ostensam si substantive accipiatur, ut vi¬ 
detur accipiendum. Similiter, pro altera specie, Christus, 

ostendendo vinum , non dicit lioc, ne intelligeretur vi¬ 
num, sed hic est sanguis meus. Quia graece civo;, vinum , ' 
masculini est generis, Evangelista pronomen tcuto adhi¬ 
bet : idcirco cum vinum neutri sit generis , interpres lati¬ 
nus dicere debuit hic est. Unde in utroque textu , graeco 
scilicet et latino , pronomen optime eligitur, ut praesentia 
rea lis exprimatur et sensus figuratus excludatur. 

lnst . 1°. Christus, apud Lucam, xxn, 20, dixit: Hic est 
calix novum testamentum in meo sanguine. Unde sic : 
vox calix sumitur metaphorice pro re in calice contenta: 
ergo a pari et vox panis metaphorice accipienda est. 

R. Nego conscq. et paritatem. Nain 1° ex usu recepto et 
communi, vox calix pro liquore contento usurpatur, sicut 
apud nos dicitur, em porter une bouteille de vin , boire un 
verre de vin, etc. Nusquam vero panis ad figurandum 
corpus Christi ex usu communi destinatus est. 2° Etsi vox 
calix , pro more, metaphorice accipiatur, substantia sic 
expressa in sensu naturali intelligenda est, ut ostendi¬ 
mus, id est, de vino converso in saguinem qui pro mul¬ 
tis effundendus erat : ergo similiter et panis, etc. 

Inst. 2°. Christus, apud Matth. xxvi, 29, post conse¬ 
crationem subjunxit : Dico autem vobis : non bibam 
amodo de hoc genimine vitis, usque in diem illum , cum illud 
1 bibam vobiscum novum in regno Patris mei : ergo non 
sanguis Christi, sed vinum adhuc erat in calice post con • 
secrationem. 

R. Nego conseq. Sanguis enim Christi vinum appellatur, 
1® quia ex vino conversus est, et alibi in Scripturis res in 
aliam conversa primum nomen retinet; v. g. Exod. vn , 
12 , de virga Aaron in draconem versa legitur : Sed devo¬ 
ravit virga Aaron virgas eorum, etiam in serpentes versas ; 
et apud Joan. n, 9 : Ut aulem gustavit architriclinus 
aquam vinum factam. 2° Quia sanguis Christi in sacra¬ 
mento Eucharistiae speciem seu apparentiam habet vini, 
et in Scripturis res saepe designantur pei: eam quam ha¬ 
bent vel habuerunt apparentiam : sic Deus, quia sub for¬ 
ma ignis apparuerat, ignis consumens vocatur, Deut. iv, 
24 j Abraham angelos appellat homines, quia formam 

III. o 

humanitatis induerant. 3° Plurimi, textum S. Matthaei 
cum simili textu S. Lucar, xxn, 18, consecrationem panis 
et vini immediate antecedenti, conferentes, arbirantur 
ibi non agi de calice consecrato, sed de altera calicis non 
consecrati distributione quae in ccena ante institutionem 
Eucharistiae locum habuit. Yide super hunc locum Mal- 
donat in Mattii. Jansenium , etc. 

Calvinistse multos alios objiciunt textus qui evidenter 
ipsorum systemati non favent et ineras subministrant ca¬ 
villationes , quibus solvendis non immorabimur. 

Solvuntur objectiones contra argumenta ex Patribus et 
prcescriptione petita . 

Obj. 1°. Rarissima et obscura sunt veterum Patrum 
testimonia in quibus fit mentio Eucharistiae : ergo cer* 
titudo praesentiae realis ex illis deduci non potest. 

K. 1°. Negoant. Quaedam enim retulimus testimonia in 
quibus praesentia realis non obscure docetur. Alia plura 
legi possunt apud du Pcrron , Rellarmin, Witasse> in opere 
dicto , la Pcrpetiute de la Foi , etc. 

R . 2°. Nego conseq. Etenim 1 # si non multa ex primis 
temporibus referantur testimonia in gratiam praesentiae 
realis, ratio est quia pauca supersunt horum saeculorum 
scripta, et nulla de illo dogmate movebatur controversia. 
2° Mos erat in Ecclesia sacramentorum mysteria, praeser¬ 
tim ea quae missae sacrificium et Eucharistiam respicie¬ 
bant, infidelibus et ipsis catechumenis non revelare, sed 
solis baptizatis, ne sacra hac objecta in contemptum de¬ 
venirent. Existentia hujus disciplinae, traditione aposto- 
lica innixae, ex plurihus constat monumentis, v. g. ex 
S. Ambros. lib. de Mysteriis, cap 9; ex Julio I, Epist. 1, 
apud Constant; ex Innocentio I, Epist. 25, ibidem; et ex 
multis aliis testimoniis, ut videre est in opere dicto, Dis- 
cussion amicale , t. 1. 

Ex facto in Historia ecclesiastica relato, Fleury , 1. 37, 
n° 17, videtur sacram Eucharistiam in septimo saeculo ab 
episcopo Londinensi, in Anglia, publice distributam fuisse 

populo, et principes paganos illius participes instar ca> 
€erorum fieri voluisse. 

Saepe igitur Patres de sanctissimo illo mysterio obscure 
loquebantur, ne illud intempestive manifestarent. Sic 
Origenes, contra Celsum, lib. S, sacram Eucharistiam 
vocat, corpus quoddam sanctum; etS. Aug. Epist. 140 ad 
Honoratum, cap. 19, ait: « Hinc gratias agimus Domino 
« Deo nostro, quod est magnum sacramentum in sacrifi¬ 
ci cio novi testamenti, quod ubi, et quando, et quomodo 
« offeratur, cum fueris baptizatus, invenies. * 

Ilaec autem sollicitudo tantum mysterium infidelibus 
occultandi fidem praesentiae realis probat; si enim pasto¬ 
res Ecclesiae hanc praesentiam non credidissent, nonne 
palam dicere debuissent Christianos verum Christi cor¬ 
pus non manducare et sanguinem ejus non bibere? Sic 
enim praecidissent in radice calumniam qua infideles eos 
incusabant, occidere scilicet in coetibus suis infantem, 
ut corpus ejus manducarent et sanguinem biberent : id 
nunquam tentaverunt; nec unum verbum contra praesen¬ 
tiam realem dixerunt; sed duntaxat, etiam inter acer¬ 
rimos cruciatus, professi sunt tantum scelus falso sibi 
imputari, et in ritibus suis ndiil reperiri quod sanctitate 
et pietate plenum non esset. « Quotidie obsidemur, in- 
» quit Tertull. Apolog. cap. 7, quotidie prodimur : in 
» ipsis plurimum coetibus et congregationibus nostris 
» opprimimur; quis unquam taliter vagienti infanti 
* supervenit? • Ergo. 

Inst. Saepe sancti Patres vocaverunt Eucharistiam sim¬ 
pliciter panem, panem sacrum, typum, figuram, imagi¬ 
nem, sacramentum corporis Christi : ergo ex eorum testi¬ 
moniis praesentia realis concludi non potest. 

JL Nego conscq. Omnes enim citatae locutiones aliseque 
similes cum praesentia reali optime conciliari possunt. Eu¬ 
charistia, etiam post consecrationem, dici potest 1° panis, 
quia ex pane conficitur et speciem retinet panis; 2° figura, 
imago, signum, repraesentatio corporis Christi, quia sub 
sacramentali specie latet corpus Christi, quasi sub invo¬ 
lucro. Unde duplicis generis distinguendae sunt figurae, 

aliae nempe vacuae, ut panis et vinum quae obtulit Meichi- 
sedech, manna in deserto, panes propositionis in antiqua 
Lege, quibus figurabatur Eucharistia ; et aliae plenae, quae 
continent rem quam repraesentant : hujus generis sunt 
species eucharisticae. Non mirum ergo si Patres eas saepe 
vocaverint figuram, typum, signum, etc. praesertim cum 
praevidere non potuerint Sacramentarios in decursu sae¬ 
culorum eis abusuros, ut cavillationes adversus praesen¬ 
tiam realem congererent. 

Item sancti Patres haec affirmare potuerunt, absque 
laesione catholici dogmatis : 

1° Corpus Christi idem non esse in Eucharistia ac fuit 
in sinu B. Virginis, in vita, in cruce, hoc de solo statu 
ejus intelligendo; 

2° Illud spiritualiter manducandum esse, id est realem 
ejus susceptionem absque dispositionibus internis non 
prodesse, sed e contra granditer obesse; 

3° Panem benedictum non esse corpus Christi, illud in¬ 
telligendo de pane oblato, sed nondum consecrato, vel de 
eulogiis seu pane benedicto qui omnibus in signum unio¬ 
nis distribuitur, et olim solis non communicantibus daba¬ 
tur : lato sensu dicitur sacramentum vel sacramentale; 

4° Si quandoque dicant corpora nostra corpore Christi 
nutriri, vesci, augeri, etc. id eo accipiendum esse sensu 
quo corpus Christi suscipitur, manducatur, tangitur, 
frangitur, portatur, etc. id est ratione specierum quibus 
involvitur. 

His praemissis, textus SS. Patrum a Calvinianis nobis 
objecti facile explicantur; v. g. sequentes. 

1° Tertull. adversus Marcionem, 1. 1, cap. 14 : « Ille 
» quidem (Christus) usque nunc nec aquam reprobavit 
* Creatoris qua suos abluit; nec oleum quo suos ungit; 
» nec mellis et lactis societatem qua suos infantat; nec 
» panem quo coipus suum repraesentat; etiam in sacra- 
» mentis propriis egens mendicitatibus Creatoris. Item, 
» ibid. 1. 3, cap. 19 : Sic Deus in Evangelio quoque ves- 
** tro revelavit, panem corpus suum appellans, ut et hinc 
» jam eum intelligas corporis sui figuram pani dedisse, 

» cujus retro coipus in panem Prophetes figuravit, ipso 
*> Domino hoc sacramentum postea interpretaturo. » 
Propheta hic indicatus est Jeremias,qui, xi, 19, de Chri¬ 
sto prophetans, dixit : Mittamus lignum in panem ejus , vi¬ 
delicet in corpus. 

2° S. Ambros. de Officiis, 1. 1, cap. 48 : « Imago est in 
» Evangelio, veritas in coelestibus... liic in imagine ( of- 
» fertur Christus ), ibi in veritate, ubi apud Patrem pro 
» nobis quasi advocatus intervenit. » Et de Sacramentis, 
lib. 4, cap. 4 : « Similitudinem pretiosi sanguinis bibis, ut 
» nullus horror cruoris sit, et pretium tamen operatur re- 
» demptionis. » Conveniens quippe erat ut corpus et san¬ 
guis Christi in imagine et sub aliqua similitudine nobis 
darentur, et non in naturali statu qui horrorem excitasset. 

3° S. Aug. Serm. 272, ad infantes baptizatos loquens, 
ait : « Quod videtis, panis est et calix; quod vobis etiam 
» oculi vestri renuntiant: quod autem fides vestra pos- 
*> tulat instruenda, panis est corpus Christi, et calix san- 
» guis Christi... Quare ergo in pane? Nihil hic de nostro 
o offeramus, ipsum Apostolum identidem audiamus, qui, 
» cum de isto sacramento loqueretur, ait : Unus panis, 
» unum corpus multi sumus; intelligite et gaudete; uni- 
» tas, veritas, pietas, charitas. » Probat S. Doctor sym¬ 
bola eucharistica sapienter in pane et vino constituta 
fuisse : ipsius autem verba a Sacramentariis allegata ma¬ 
gis nobis prosunt quam obsunt. 

Obj. 2°. Nonum et decimum saeculum densissimis te¬ 
nebris erant involuta : ergo non repugnat fidem Ecclesiae 
circa naturam Eucharistiae eo tempore mutatam fuisse. 

It Nego consecp Nam 1° multa existunt Patrum et 
Doctorum testimonia antecedentia, quae praesentiam rea- 
lem clare exprimunt. 2° Licet non immerito dicatur illa 
saecula ignorantiae tenebris fuisse obsita, plurimi tamen 
tunc floruerunt summi pontifices , episcopi et abbates 
sanctitate et scientia conspicui, inter quos S. Udo, S. 
iVIayeulus et S. Odilo abbates Cluniacenses , [S. Dunsta- 
nus et S. Odo arcliiepiscopi Cantuarienses, Hinemarus 
arcliiepiscopus Rhemensis, Fulbertus episcopus Carnu- 

tensis , Paschasius Radbertus jam citatus , Rabbanus ar- 
chiepiscopus Moguntius, Ratramnus monachus Co» beien-‘ 
sis, etc. Tres posteriores de sacra Eucharistia scripserunt, 
et praesentiam realeni agnoverunt, saltem Paschasius et 
Rabbanus : de Ratramno magis dubitatur ; plerique ta¬ 
men affirmant obscuriora ipsius verba cum fide praesen¬ 
tiae realis conciliari posse. Vide P . Mabillon , Annal. Be- 
ned. t. 3. 3° Durantibus his saeculis, multa celebrata sunt 
concilia inter quae octavum generale ; error Praedestina- 
tianorum pluries damnatus est: ergo similiter error circa 
Eucharistiam proscriptus fuisset. 4® Eo tempore celebres 
floruerunt scholae, v. g. Turonibus, Carnuti, Fuldae in 
monasterio Beccensi, etc. Si praefata mutatio locum ha¬ 
buisset, numquid magistri et discipuli eam non advertis¬ 
sent? 5° Plures existebant sectae in Oriente, ab Ecclesia 
Pcomana separatae, quae hujus generis innovationem certe 
non admisissent : attamen omnes praesentiam realem ag¬ 
noscunt : ergo. 

Inst. Usus communicandi sub utraque specie , praxis 
utendi pane fermentato ad consecrationem, mos jeju¬ 
nium ante vesperas non solvendi insensibilem et tamen 
gravem subierunt mutationem, ut ex hodierno usu pa¬ 
tet : ergo a pari et fides circa Eucharistiam mutari potuit. 

R. Nego conseq. ctparitatem. Rationes disparitatis sunt: 
1 ° quod in exemplis allatis ageretur tantum de disciplina 
quae, juxta omnes, varias subire potest mutationes, non 
ita fides circa dogma catholicum; 2° vestigia istiusmodi 
mutationum sunt manifesta : assignatur tempus quo ve¬ 
tus disciplina adhuc vigebat; loca in quibus etiam nunc 
exstat, nempe apud Graecos qui in pane fermentato con¬ 
secrant, sub utraque specie communicant, et jejunium 
ante vesperas non solvunt. Nihil horum existit relative 
ad dogma praesentiae realis : ergo nulla est paritas. 

Solvuntur objectiones ex ratione petitce, 

Obj . 1°. Praesentia realis evidenter repugnat : ergo ad¬ 
mitti non potest. 

R. Nego ant. 1° Enim quod est evidens, cunctis homi- 





DE EUCHARISTIA. 


31 

nibus ratione praeditis et in materia versatis, tale videtur : 
at innumeri homines doctissimi et in scientia theologica 
versatissimi non judicarunt praesentiam realem eviden¬ 
ter repugnare, siquidem eam firmiter crediderunt. 
2° Ideo affirmatur praesentiam realem repugnare , quia 
modus ejus existentiae non percipitur : sed inulta sunt 
in mundo quorum certissima est existentia, licet modus 
exis tendi nos prorsus lateat, ut in tractatu de Vera .Re¬ 
ligione ostendimus : ergo a pari, etc. 3° Quod Deus certo 
revelavit, repugnare non potest: atqui praesentiam rea¬ 
lem Deus certo revelavit, ut invicte probavimus , licet mo¬ 
dum divinae illius praesentiae non manifestaverit : ergo 
quadibet rationis repugnantiae statim repelli debent 
tanquam merae argutiae. 

Inst. 1°. Deus revelare non potest absurda: atqui dogrna 
praesentiae realis multa complectitur absurda, v. g. idem 
corpus esse simul in coelo et in terra , in omnibus hostiis 
consecratis et in singulis hostiarum partibus, corpus ex¬ 
tensum fieri simplex vel adeo parvum ut sensibus sit 
impervium. Ergo. 

Ii. Nego min. Demonstrandum enim foret dogma prae- 
sentiae realis absurda continere : porro adversarii id nun¬ 
quam demonstrabunt. Ad lioc quippe necesse esset ut 
accurate determinarent quid sit materia , quid sint loca, 
quid Deus possit circa praesentiam corporum in locis. 
Fieri quidem non potest ut corpus naturale reducatur, 
servatis legibus physicis, ad minimum punctum, vel in 
pluribus simul adsit locis : sed quis negabit hoc omni¬ 
potenti Deo possibile esse? Cunctis igitur impossibilita¬ 
tibus quas fingunt haeretici et increduli semper invicte 
respondemus, dicentes : Nescitis quid sit corpus in ordine 
supernaturali, corpus glorificatum, corpus iu statu sa- 
cramentali; locorum naturam, materiae essentiam ignora¬ 
tis : qua ergo fiducia affirmare audetis praesentiam realem 
potentiae Dei repugnare? 

Certum est Deum omnibus locis et totum singulis lo¬ 
corum partibus simul praesentem esse, animam nostram 
cunctis corporis nostri partibus integram praeesse, vocein 

coram multitudine prolatam in auribus omnium audien¬ 
tium eodein instanti totam esse : quomodo haec fiant, non 
percipimus, et tamen ea negari posse, propter obscurita¬ 
tem qua involvuntur , non arbitramur : ergo similiter 
praBsentiam realem negare non debemus, ex eo quod 
ratio nostra ipsius modum non percipiat. 

D. de IJgnac , qui successive fuit apud patres societatis 
Jesu et apud presbyteros Oratorii quos etiam deseruit, 
in opere dicto , La presence corpore Ile de Vliomme pro ime e 
possible en phisiears lieux a la fois par les principes de la 
saine philosophie , fingit hypotliesim in qua corpus Christi, 
ex Maria natum et crucifixum, idem in multis locis si¬ 
mul esse possit. 

Supponit 1° eamdem animam multis corporibus indi¬ 
viduis simul uniri posse, sicut inultis partibus ejusdem 
corporis prseest. Supponit 2° ex omnibus partibus quibus 
corpus Christi conflatur, quasdam partes omnipotentia 
Dei extrahi, non per sectionem, sed per accuratam clc~ 
duplicationem : tunc habebitur corpus organicum, animae 
et divinitati Christi unitum, ex Maria natum, etc. Porro 
haec deduplicatio ope divina iterari potest usque ad infi¬ 
nitum, et sic praesentia corporis Christi multiplicari ra¬ 
tione locorum. 

D. dc Prcssy , Bononiensis episcopus, alteram excogi¬ 
tavit hypotliesim quae compendiose sic se habet. Sup¬ 
ponit in corpore Christi innumera existere corpuscula , 
invisibilia, organis instructa, animae Christi et divinitati 
aequaliter unita, licet singula sint completa. Supponit 
iterum hujusmodi corpuscula, per singulas hostias et 
singulas hostiarum partes ad exhibendum corpus Christi 
idoneas, in ipso consecrationis momento distribui. In 
hac suppositione, dici potest de singulis hostiis conse¬ 
cratis et singulis earum partibus sensibilibus, Hoc est 
verum Christi corpus, ex Maria natum, una cum anima 
Christi et divinitate Verbi. 

Minime tamen illi auctores naturam mysterii explicare 
sibi proponunt, sed tantum ostendere illud rationi non 
evidenter repugnare: si enim humanum ingenium mons- 




f>E EUCHARISTIA. 33 

trare valeat idem coipus in multis locis a se longe dissitis 
simul ex is tere posse, a fortiori infinita Dei sapientia innu¬ 
meros excogitare potest inodos lioc ineffabile adimplendi 
mysterium. 

Supremae igitur auctoritati Dei praesentiam realem 
certo reyelantis plenissime fidentes, lioc venerandum et 
sanctissimum dogma immobili fide teneamus, de possi¬ 
bilitate ejus nihil curantes, neque de variis incredulo¬ 
rum dicteriis. In mente habeamus sequentia S. Aug. 
verba ad philosophos aeterna damnatorum supplicia 
negantes directa, quae praesentiae realis adversariis pariter 
conveniunt, de Civitate Dei, I. 21, cap. 3 : « Quod si re- 
» spondetur.... nullam esse carnem quae dolere possit mo- 
» rique non possit, quid aliud dicitur, nisi quod sensu 
** corporis homines et experientia collegerunt I Nullam 
» namque carnem nisi mortalem sciunt, et haec est eorum 
» tota ratio, ut quod experti non sunt, nequaquam esse 
*> posse arbitrentur. » 

Quando igitur Calvinistae et increduli nobis objiciunt, 
in nostra doctrina corpus Christi manducari, conculcari, 
corrumpi, simul quiescere et moveri, seipsum portasse 
et manducasse in coena institutionis, etc. haec omnia et 
alia quaecumque ejusdem generis sola rei, expositione, 
prout fecimus, evanescunt. Corpus Christi in statu sacra- 
mentali idem est quidem numerice ac fuit in statu natu¬ 
rali, sed non ejusdem est conditionis, ac proinde ab uno 
statu ad alterum non valet conclusio : attamen omnia 
adversariorum objecta ex ratione petita, hoc vitio funda¬ 
mentali laborant. Ea ipse solvit Leibnitz , licet Protestans, 
in libro cui titulus, Expositiori de la docirine de Leibnitz. 
Ergo nullius sunt roboris. 

Gratias igitur Deo super inenarrabili dono ejus , II Cor. 
ix, 15; Jcsus ... cum dilexisset suos qui erant in mundo , in 
finem dilexit eos , Joan. xm, i ; Memoriam fecit mirabilium 
suorum misericors et miserator Dominus; escam dedit ti¬ 
mentibus se, Psal. cx, 4, et concil. Trid.,sess. 13, cap. 2. 
Non solum gratia sua animas nostras reficere, sed et 
carnem nostram sua sanctissima carne mirabiliter nu- 


2. 

triri voluit, sicque futurae resurrectionis pignus et semen 
immortalitatis nobis praestitit. 

ARTICULUS SECUNDUS. 

DE MODO PRvESENTIjE KEAL1S. 

Dogmate catholico adversus Calvin istas stabilito, om¬ 
nes fatentur quamdam per consecrationem fieri mutatio¬ 
nem, et Christum cum materia vel sub speciebus materiae 
fieri praesentem : sed qua mutatione id contingat, quo¬ 
modo Christus sit sub speciebus , quanto tempore et quo 
cultu sit prosequendus inquirendum est. Itaque in quin¬ 
tuplici paragraplio dicemus, 1° de transsubstantiatione; 
2° de natura specierum post consecrationem ; 3° de modo 
quo Christus est sub speciebus; 4° de duratione ejus 
praesentiae sub iisdem speciebus, et 5° de cultu ei debito 
in eo statu. 

§ I. —De transsubslantiatione. 

Calvinistae et increduli transsubstantiationem a prae¬ 
sentia reali non sejungunt, et fatentur, una admissa, al¬ 
teram esse admittendam. 

Lutherani, e contra, qui vere sunt Lntherani, non 
vero qui, sub nomine Lutheranorum, sunt rationalistae, 
praesentiam realem seinper retinuerunt, et mysterium 
transsubstantiationis pertinaciter negant; voluntque 
Christum esse in Eucharistia vel per impanationem, vel 
per consubstantiationem. 

Impanatio, si existeret, esset unio hypostatica Christi 
cum pane, sicut unio Yerbi divini cum homine; ita ut 
quemadmodum recte dicitur de Christo, Hic homo est 
Deus , sic pariter recte diceretur de pane consecrato, Hic 
panis est Deus. Quosdam Berengarii discipulos hanc sen¬ 
tentiam habuisse creditur, et inter Luthera nos solus 
Oziander eam docuit. 

Alii vero Lutherani, post antesignanum suum, admit¬ 
tunt consubstantiationem, quae in eo sita est, ut corpus 
Christi, vi consecrationis, simul cum pane, vel sub pane, 

vel in pane existat. Zuinglianis autem objicientibus cor¬ 
pus Christi in coelo simul et in Eucharistia exis tere non 
posse, respondit Lutherus illud hypostatice unitum 
Yerbo, ubique praesenti, etiam ubique existere. Qui hanc 
amplexi sunt sententiam, utBrentius, Illyricus et alii in 
decimo sexto saeculo, dicti sunt Ubiquistae. Post Lutheri 
mortem, discipuli ejus et praesertim Melanchton hanc 
doctrinam generaliter improbaverunt. 

Omnes catholici velut dogma fidei tenent Christum esse 
in Eucharistia per transsubstantiationem, id est, per 
substantiarum panis et vini conversionem in corpus et 
sanguinem ejus. 

propositio. 

Christus est in Eucharistia per transsubstantiationem . 

Prob . Illa propositio est de fide, probatur Scriptura 
sacra et traditione. 1 ° Est de fide . In synodo Romae, 
anno 1079, contra Berengarium sub Gregorio YII cele¬ 
brata, definitum est panem et vinum substantialiter con¬ 
verti in corpus et sanguinem Christi ; apud Labbe. 

Concilium Lateranense IY, anno 1215 celebratum, 
ait, canone 1, Labbe , t. 11, part. 1 : « De Christo cujus 
o corpus et sanguis in sacramento altaris sub speciebus 
» panis et vini veraciter continentur, transsubstantiatis 
» pane in corpus et vino in sanguinem potestate divina. » 

Concilium Constantiense, praescribens ut quilibet de 
erroribus Wiclefistarum suspectus interrogetur, inter 
proponendos articulos, sequentem exprimit : « Utrum 
» credat quod, post consecrationem sacerdotis, in sacra- 
» mento Altaris, sub velamento panis et vini, non sit pa- 
*> nis materialis et vinum materiale, sed idem per omnia 
» Christus qui fuit in cruce passus, et sedet ad dexteram 
» Patris. » 

Concil. Florent, in Decreto ad Armenos : « Ipsorum 
» verborum virtute substantia panis in corpus Christi, 
» et substantia vini in sanguinem convertuntur. » 

Tandem concil. Trid. sess. 13, can. 2 : « Si quis dixe- 
» rit in sacrosancto Eucharistiae sacramento remanere 

» substantiam panis et vini una cum corpore et sanguine 
» Domini nostri Jesu Christi, negaveritque mirabilem il- 
>» lamet singularem conversionem totius substantiae pa- 
» nis in corpus et totius substantiae vini in sanguinem, 
» manentibus duntaxatspeciebus panis et vini, quam qui- 
* dem conversionem catholica Ecclesia aptissime traiis- 
>» substantiationem appellat : anathema sit. » Ergo 1°. 

2° Prob . Scriptura sacra , nempe verbis institutionis : 
Hoc esi corpus meum; .Hic est sanguis meus. Ha?c enim 
verba, ex dictis in primo articulo, non figuratam, sed 
realem significant praesentiam : unde intelligenda sunt 
vel de impanatione , vel de consubstantiatione, vel de 
transsubstantiatione : atqui duo priora dici nequeunt. 

1° Intelligi non possunt de impanatione , Posita enim 
absurda /w/^wo/Zo/z/^hypothesi, panis et corpus, vinum 
et sanguis Christi hypostatice unirentur, sicut divinitas et 
humanitas in Christo : utraque igitur substantia simul 
existeret sicut utraque natura, divina et humana, in 
Christo : atqui verba Christi, Hoc est corpus meum, Hic 
est sanguis meus, utramque substantiam non exprimunt, 
ut patet. Absurde dictum fuisset, humanitatem Christi 
ostendendo, Hoc est divinitas: ergo a pari de pane et vino, 
naturam suam retinentibus, absurde diceretur : Hoc est 
corpus Christi ; Hic est sanguis Chsisti. Ergo 1°. 

2° Non de consubstantiatione. Nam similiter et a for¬ 
tiori utraque simul existeret substantia : verba igitur 
Christi significarent, hic, id est, in hoc vel sub hoc pane 
est corpus meum, in hoc vel sub hoc vino est sanguis 
meus : atqui talis sensus evidenter est contortus, usui 
communi contrarius et sermonis subversio. Si quis enim 
aurum in frustulo panis occultasset, et panem ostendendo 
diceret, hoc est aurum, a nemine intelligeretur :|ergoa 
pari Christus insulse locutus fuisset, quod est impium. 
Unde ipsi Calvinistae fatentur praedicta verba de praesen¬ 
tia reali intelligi non posse quin simul de transsubstan- 
liatione intelligantur. Nullius sunt ponderis exempla a 
Lutheranis allegata, v. g. dici posse, ostendendo dolia 
vel lagenas, Hoc est vinum ; Hoc est cerevisia , etc. quia, 

ex usu recepto, vas pro liquore contento nominari solet: 
nihil simile est autem in pane et vino relative ad corpus 
et sanguinem Christi: ergo2% etc. aliunde, etc. ergo, etc. 
Ergo 2°. 

3° Traditione . Testimonia enim S. Gregorii Nysseni, 
S. Cyrilli Hierosolymit. S. Ambrosii, S. Caesarii Arelat. 
S.Joannis Damasceni superius relata, transsubstantiatio' 
nem evidenter exprimunt vel supponunt, et in sensu 
Lutlieranorum intelligi non possunt, ut unicuique atten¬ 
denti patet. Omnes liturgi» orientales et occidentales, 
ut testatur P. Le Brun , habent orationem qua sacerdos 
postulat ut oblata fiant corpus et sanguis Domini nostri 
Jesu Christi : statim atque errores adversus praesentiam 
realem prodierunt, concilia eos profligantia mysterium 
transsubstantiationis docuerunt, ut ostendimus: ergo non 
minus constans fuit traditio circa transsubstantiationem 
quam circa praesentiam realem. Ergo 3°, etc. aliunde, etc. 
Ergo. 

Qui hanc quaestionem fusius tractatam videre cupierit, 
adeat opera jam citata, La Perpetui te de lafoi , Discussion 
amicale , Lettre duP. Schejjmacher, fFitasse, Tournefy, etc. 

Solvuntur objectiones. 

Obj, 1°. In materia fidei omnis fugienda est novitas t 
atqui vox transsubstantiatio nova est: ergo non adhi¬ 
benda est. 

R. Distinguo min. Yox transsubstantiatio nova est 
quoad syllabas, concedo; quoad rem significatam , nego 
min . Etenim vox ipsa in primis traditionis monumentis 
non reperitur : sed res per hanc vocem designata semper 
credita est; saepe enim Patres utuntur verbis , convertere y 
transmutare, corpus et sanguinem efficere : porro illae lo¬ 
cutiones mutationem naturae exprimunt. Merito igitur 
vox transsubstantiatio usurpata est, ut effectus consecra¬ 
tionis clarius et brevius exprimeretur; sicut in concilio 
Nicaeno I, vox consubstantiatio inventa est, ut natura 
Verbi diviniaccuratius redderetur. Ergo. 

lnst. SS. Patres pluribus in locis dicunt nataram panis, 
substantiam panis , post consecrationem remanere. Ergo. 

R. Dist. ant. Et per naturam aut substantiam naturales 
qualitates intelligunt, concedo; secus, nego. Revera 
plures sancti Patres species eucharisticas, etiam post con¬ 
secrationem , vocaverunt naturam vel substantiam panis 
aut vini. Verum ex contextu vel ex aliis eorumdem auc¬ 
torum textibus, constat eos per hujusmodi voces Eucha¬ 
ristiae applicatas , qualitates naturales panis et vini intelr 
ligere, scilicet colorem, saporem, figuram, etc. V. g. ob¬ 
jiciuntur haec verba Gelasii papae, Bibliotheca Patrum : 
«s Certe sacramenta quae sumimus corporis et sanguinis 
» Domini, divina res est.... Et tamen esse non desinit 
» substantia vel natura panis et vini. » Sed 1° Melchior 
Canus, Bellarminus, Baronius aliique doctissimi viri, 
contra Sirmundum , Petavium et alios scriptores , con¬ 
tendunt librum de Duabus naturis, ex quo citata extracta 
sunt verba, non esse Gelasii. 2° Auctor hujus libri, de 
sacris symbolis ibidem loquens, ait: « In divinam trans- 
» eunt, sancto Spiritu perficiente, substantiam, perma- 
» nente tamen in sua proprietate natura , et per eadem 
» [symbola) divinae efficimur consortes naturae. » Ergo per 
naturam sensibiles panis et vini qualitates intelligit. Alii 
textus qui objici solent eadem facilitate explicari possunt. 
Ergo. ■ 

Obj. 2°. Testimoninm sensuum universale , constans 
et invincibile, certum est veritatis argumentum : atqui 
sensus nostri universaliter, constanter et invincibiliter 
testantur panis et vini materiam post consecrationem 
remanere : ergo. 

R. Nego minorem. Testimonium enim sensuum circa 
materiae et vini existentiain, post consecrationem , non 
est invincibile, siquidem datur revelatio qua reformatur : 
unde merito cum Ecclesia dicimus : Si sensus dejicit , ad 
firmandum cor sincerum , sola Jides sufficit. 

lnst. 1°. Naturali propensione ferimur ad judicandum, 
non solum panis et vini sensibiles qualitates, sed et sub- 

stantiam post consecrationem existere : ergo Deus, qui 
est auctor naturae , nos decipit. 

R. 1°. Nego ant. Naturali enim propensione non fe¬ 
rimur ad judicandum de intrinseca corporum natura, aut 
saltem, in ferendo hujusmodi judicio, testimonio sen¬ 
suum imprudenter niteremur, cum sensus essentiam 
materiae attingere non valeant. 

R . 2°. Nego conseq . Deus quippe ingens dilectionis suae 
erga homines prodigium operari volens, revelavit natu¬ 
ram panis et vini per consecrationem transmutari: ergo 
reipsa non decipit. Si contingat hostiam consecratam re¬ 
pe riri coram homine consecrationem ignorante vel eam 
non credente, qui judicet panem ibi adesse, est error 
accidentalis, non magis in Deum refundendus quam er¬ 
ror eorum qui videntes Christum, et divinitatem ejus 
nescientes, judicabant esse purum hominem. Ergo. 

Inat, 2°. Qualitates sensibiles per se subsistere non pos¬ 
sunt, sed indigent subjecto cui inhaereant: ergo substan¬ 
tia panis et vini, etc. 

R. Dist . ant. Qualitates sensibiles per se subsistere 
non possunt, naturaliter, concedo ; supernaturaliter et 
ex omnipotentia Dei, nego ant. Apud omnes enim con¬ 
stat qualitates sensibiles per se naturaliter subsistere non 
posse; eas nobis repraesentare non possumus sine subjecto 
cui inhaereant. Sed quid in alio ordine et ex omnipotentia 
Dei fieri possit, ignoramus. Ergo. 

8CHOLIOM. 

Catholici, dogma transsubstantiationis admittentes, 
non sibi consentiunt circa divinae illius operationis natu¬ 
ram. Scotistae volunt panem et vinum in instanti conse¬ 
crationis annihilari, et corpus ac sanguinem Christi e 
nihilo educi seu produci; ideo hanc conversionem vo¬ 
cant productivam. Thomistae vero contendunt corpus et 
sanguinem Christi e nihilo non educi, sed loco panis et 
vini substitui, seu adduci; sicque transsubstantiationem 
appellant productionem adductivam. 

Sententia Scotistarum, licet fidei non adverSa, doc¬ 
trinae catholicae minus tamen congruere videtur. Nam 
1 ° in eorum systemate, duplex esset divina operatio : 
una ad panis et vini annihilationem, et altera ad corporis 
et sanguinis Christi e nihilo productionem : verba autem 
consecrationis unicam indicant operationem. 2° Ex SS. 
PP. et conciliis, panis debet converti in corpus et vinum 
in sanguinem Christi : at, in opinione Scotistarum, vera 
non existeretsubstantiarum conversio quam transsubstan* 
tiationem vocamus, sed substitutio. 3° Corpus in Eucha¬ 
ristia existens idem est numerice ac illud quod ex Maria 
natum, fuit flagellatum, crucifixum, mortuum, sepul- 
tum, suscitatum, etc. Yerum quomodo corpus e nihilo 
productum sic recte diceretur? Probabilior est igitur 
sententia Thomistarum. Sed fidem divina auctoritate sta¬ 
bilitam firmiter teneamus, et difficultates vel argutias 
per humanam philosophiam procreatas parum curemus, 
sequentium Magistri sententiarum verborum memores, 
1. 4, dist. 11: « Si quis modum quo id fieri possit quaerit, 
» breviter respondeo : Mysterium fidei salubriter credi 
» potest; investigari salubriter non potest. » 

§ II. — De natura specierum panis et vini post consecrationem. 

Ecclesia, definiendo totam substantiam panis in corpus 
et totam substantiam vini in sanguinem Christi converti, 
remanentibus dantaxat speciebas panis et vi ni, quid sint illae 
species non dixit. Philosophi vero Christiani et theologi 
eas explicare conati sunt et in varias abierunt senten¬ 
tias : praecipuas tantum breviter referemus, nullam, pro 
more nostro, amplexuri. 

I a est eorum qui dicunt accidentia panis et vini in 
corpus Christi transire, et in eo subsistere. Sic corpus 
Christi qualitates suas naturales et gloriosas, juxta quas 
nec frangi nec pati potest, retinens, qualitates panis et 
vini induit, et sub eo respectu est album, rotondum, 
frangibile, etc. Quando autem hostia consecrata dividi¬ 
tur, Christus, juxta ens suum naturale, non frangitur. 

sed totus a seipso separatur et totus est sub singulis spe- 
cierum partibus. Reipsa tangitur, manducatur et nobis 
incorporatur, juxta ens suum sacramentale. Hanc sen¬ 
tentiam docuerunt 1° Anastasius Sinaita, in septimo 
saeculo in opere dicto graece latine Conductor , ad¬ 

versus Eutychianos ; 2° Guitmundus, Aversanus episco¬ 
pus , celeber Berengarii adversarius ; 3° plures alii viri 
doctrina et sanctitate conspicui eidem sententiae sub¬ 
scripserunt, tum Berengarii tempore, tum in posteriori¬ 
bus saeculis. Collct arbitratur eam plus imaginationem 
quam rationem laedere, et ideo commendandam esse; 
quia 1° a multis sanctis admissa est; 2° tempore Beren- 
garii recepta fuisse videtur; 3° antiquorum Ecclesiae 
doctorum verbis magis congruit; 4° recentiori doctrina 
accidentium absolutorum, de quibus infra, est clarior. 

IP est Petri Abcilard , qui tenebat Eucharistiae acci¬ 
dentia in aere corpus Christi circumdanti residere. Hanc 
opinionem inter errores Abeilard computat S. Re r nardus, 
et S. Th. 3 parte, q. 77, art. i, conci, ait, quosdam di¬ 
cere accidentia in aere circumstante tanquam in subje¬ 
cto residere, eosque refellit; 1° quia aer hujusmodi ac¬ 
cidentium non est susceptivus; 2° quia, cum movetur 
aer, accidentia moverentur, quod tamen falsum est; 
3° quia accidentia de subjecto in subjectum non trans¬ 
eunt; Accidens enim numerum et individuitatem accepit a 
subjecto . 4° a Quia cum aer non spolietur accidentibus 
» propriis, simul haberet accidentia propria et aliena. 
» Nec potest dici quod hoc fiat miraculose virtute conse- 
9 crationis , quia verba consecrantis hoc non significant, 
■ qua? tamen non efficiunt nisi suum significatum. » Ibid. 

IIP est Guillelmi, abbatis S. Theodorici, S. Bernardi 
amici, qui profitebatur se nescire in quo praefata Eucha¬ 
ristiae accidentia residerent; ex hypothesi quod sint, ad 
opinandum inclinatur ea esse in corpore Christi, quam¬ 
vis haec opinio ipsi videatur contra omnem scecularis phi¬ 
losophice rationem et intellectum : Monito in opusculum 11 
S. Bernardi, n. 6. Tenebat igitur naturam accidentium 

prorsus ignorari. Piures liuic sententiae adhaeserunt. 

IY a est Durandi a S. Porciano, episcopo Aniciensi et i 
postea Meldensi, in initio decimi quarti saeculi, qui con¬ 
tendebat nullam substantiam in aliam converti posse, 
nisi aliquid prioris substantiae in posteriori remaneat, 
alioquin non esset conversio, sed unius annihilatio et al¬ 
terius creatio : panem autem et vinum in Eucharistia 
non penitus destrui per consecrationem, sed aliquid re¬ 
manere aniinas Christi et divinitati intime unitum, in 
quo eaedem utri usque substanti® qualitates sensibiles 
perseverabant. 

Petrus Cailljy parochus Cadomi, et in universitate il¬ 
lius urbis philosophiae professor, Durandi opinionem 
adoptavit et late extendit, in opusculo cui titulus, 
Durand commente , ou VAccorcl de la philosophle cwec la 
thcologie , touchant la transsubstantiation de VEucharistie. 
Multum laborabat ut Protestantes ad fidem catholicam 
reduceret, et sibi persuasit Durandi systema, explicatum 
et extensum, ad delenda eorum praejudicia circa dogma 
transsubstantiationis idoneum esse; verum D. de Nes• 
mond , episcopus Bajocensis, non ita judicavit: per in¬ 
structionem pastoralem, diei 3 martii 1701 , septem- 
deciin propositiones ex opusculo excerptas proscripsit 
tanquam « falsas, temerarias, erroneas, scandalosas, 
u concilio Tridentino injuriosas, destructivas praesentiae 
*> realis corporis Christi in Eucharistia, in liaeresim circa 
* transsubstantiationem inducentes. » Cailly huic cen¬ 
surae humiliter acquievit eamque ipse coram parochia- 
nis suis promulgavit. 

V a est Cartesii, qui supponit, 1° inter panis et vini 
particulas aliqua reperiri spatiola, aere vel alia materia 
plena ; 2° hanc materiam ad substantiam panis et vini 
non pertinere; 3° vi consecrationis substantiam panis et 
vini in corpus et sanguinem Christi converti, et materiam 
in poris earum contentam non desinere; 4° accidentia 
panis et vini in ea materia perseverare, et eadem nobis 
apparere. 

Secl auctor non explicat quid sit illa materia a sub¬ 
stantia panis et vini distincta, per se subsistens, quae , 
sensibiles panis et vini qualitates habens , non tamen est 
panis nec vinum. Pluribus aliis vitiis laborat illud sys¬ 
tema, et ideo ab omnibus rejicitur. 

Yla 

est Petri Varignon, celebris professoris matheseos 
in collegio Mazarinaeo , nominati anno 1688. In opere in¬ 
scripto, De/nonstration de la possibilite de la presence reclle 
de /esus-Christ dans V Eiicharistie , supponit, 1° Deum ad 
verba consecrationis singulas hostiae particulas etiam in¬ 
sensibiles in corpus organis instructum formare ; 2° ani¬ 
mam Christi singulis hujusmodi corpusculis unire, sicque 
sub singulis hostiae particulis integrum Christum deli¬ 
tescere ; 3° moleculas materiae insensibiles mutationem 
subeuntes, a situ respectivo quo panem constituebant 
non excidere, ac consequenter eisdem sensationibus oc¬ 
casionem praebere. 

At, in ea hypothesi, corpus Christi non esset unicum r 
nec idem in Eucharistia quod fuit in Maria , in cruce, in 
tumulo; nec videtur in quo accidentia panis et vini re¬ 
siderent. 

VII a est P. Magnan , ordinis S. Francisci a Paula, qui 
vult post consecrationem nihil esse in Eucharistia prae¬ 
ter corpus Christi insensibile , et Deum, nullo mediante 
corpore, easdem in nobis producere sensationes quae per 
panem et vinum immittebantur. Unde species sacramen- 
tales nihil sunt a parte rei. 

Illa autem hypothesis pluribus obnoxia est difficulta¬ 
tibus. 1° Eucharistia non esset realiter, sed tantum ap¬ 
parenter signum sensibile. 2° Non videtur quomodo esset 
signum permanens ; nam , pyxide occlusa vel in taber¬ 
naculo deposita, nullae essent apparentiae, ergo nec 
sacramentum; et tamen, aperta eadem sacra pyxide, 
rediret sacramentum, cum species de novo apparerent. 

Tunc falsa esse viderentur verba concilii Trid. ma¬ 
nentibus duntaxat speciebus panis et vini. 4° Species Eu- 
eharisticae mutari, adulterari et corrumpi non possent ? 

quod experientiae et sensui catholicorum communi ad¬ 
versatur. 

yni a est S. Th. qui, in 3 p. q. 77 , art. 2 , conci, ait 
expresse accidentia eucharistica esse sicut in subjecto in 
quantitate dimensiva panis et vini remanente , et quantita¬ 
tem sine subjecto existere, idque Deum sua omnipotentia 
facere posse. PLerique theologi huic adhaerent sententhe 
quae dicitur accidentium absolutorum, eamque admitten¬ 
dam esse sequentibus momentis probatur : 1° auctoritate 
concilii Constant, in quo, sess. 8 , damnata est haec pro¬ 
positio AVicleli : Accidentia panis non manent sine subjecto ; 
2° ex verbis concilii Trid. jam citatis, Manentibus dun - 
taxat speciebas panis et vini; 3° auctoritate S. Thomae et 
consensu omnium fere theologorum , a quo recedere pe¬ 
riculosum est; 4° praxi Ecclesiae, quae ubique terrarum 
cantat: Sub diversis speciebas , signis tantum ct non rebus , 
latent res eximice ; 5° ratione. De natura substantiae non 
est ut per se subsistat, siquidem humanitas Christi abs¬ 
que divinitate eam perficiente nunquam fuit: ergo a pari 
de essentia accidentis non est ut in subjecto resideat. 

Ilaec ultima sententia sola admitti potest et habenda 
videtur ut omnino certa. 

§ III. — De modo quo Christus est sub speciebus panis et vini. 

Quaestio est an Christus sit totus sub utraque specie et 
sub singulis uniuscujusque speciei partibus. 

' PROPOSITIO. 

Christus est totus sub utraque specie et sub singulis unius¬ 
cujusque speciei partibus , saltem separatione facta . 

Prob. Ilaec propositio est de fide ; probatur Scriptura 
sacra, praxi Ecclesiae et ratione. 

1° Est de fide . Traditur in Decreto ad Armenos , his 
verbis : « Totus Christus continetur sub specie panis, et 
» totus sub specie vini ; sub qualibet quoque parte ho- 
» stiae consecratae et vini consecrati, separatione facta, to- 

* tus est Christus. » Et in concil. Trid. sess. 13, can. 3, sic 
definitur : « Si quis negaverit, in venerabili sacramento 
» Eucharistiae, sub unaquaque specie et sub singulis cu- 
» jusque speciei partibus, separatione facta, totum Chri- 
*> stum contineri : anathema sit. » Ergo 1°. 

2° Probatur Scriptura sacra. I Cor. xi, 27 : Quicumque 
manducaverit panem hunc , vel biberit calicem Domini indi¬ 
gne, reus erit corporis et sanguinis Domini. Apostolus non 
dicit, quicumque manducaverit et biberit , sed manducaverit , 
vel biberit: sensus est disjunctivus, et tamen pronuntiat 
absolute indigne manducantem vel bibentem, fieri reum 
corporis et sanguinis Domini. Ergo 2°. 

3o Praxi Ecclesice , quae Christum semper venerata est 
sub utraque specie et sub singulis partibus separatis, 
fragmenta hostiae divisae fidelibus praebens et calicem 
consecratum dividens, totum Christum tradere judica¬ 
bat. Ergo 3°. 

4° Ratione. Christus resurgens ex mortuis jam non mo¬ 
ritur : igitur dividi non potest. Unde ubi est corpus, ibi 
est sanguis et anima. Divinitas autem humanitati hypos¬ 
tatice unita, ab illa nunquam separatur: ergo 4°; aliunde, 
etc. Ergo. 

Dixi, saltem separatione facta , et hoc fides docet, ut 
ostendimus. De fide vero non est totum Christum esse 
sub singulis specierum partibus ante divisionem, sed 
omnino certum videtur. Nam 1° concil. Trid. sess. 13, 
cap. 3, ait in fine : « Totus et integer Christus sub panis 
» specie et sub quavis ipsius speciei parte, totus idem 
n sub vini specie et sub ejus partibus existit. » Ibi nul¬ 
lam facit mentionem separationis; eam vero in canone 
3 expressit, ne liberas scholasticorum sententias anathe¬ 
mate percuteret, ut narrat Palavic. 1. 12, cap. 1, n. 4. 
2° Totus Christus est sub singulis partibus, divisione 
facta : ergo et ante divisionem ; repugnat enim solam di¬ 
visionem corpus Christi in parte in qua non erat produ¬ 
cere ; alioquin laicus vel femina corpus ejusdem Christi 
producere et multiplicare posset, divisiones multipli¬ 
cando. E rgO. 

Non ideo multiplicia admittenda sunt corpora Christi 
sub unaquaque specie; Christus enim non est in specie 
modo naturali seu circumscripti ve, ut aiunt theologi, 
sed modo sacramentali et definitive; non eo modo quo 
corpora naturalia sunt in locis, bene vero eo modo quo 
anima est in corpore : tota singulis corporis partibus 
unita est, et, si Deus vellet, tota uniretur partibus a se 
divisis et sejunctis, sine sui ipsius multiplicatione. Sic et 
corpus Christi et totus Christus sub singulis specierum 
partibus existit, sive post divisionem, sive etiam ante di- 
visionem. 

Notandum est , solum corpus esse sub specie panis, vi 
Verborum, et solum sanguinem sub specie vini: nam, ut 
ait S. Th. verba id tantum per consecrationem produ¬ 
cunt quod significant. Sed quia Christus non dividitur, 
ubi est corpus ejus, ibi est sanguis, anima et divinitas, 
per concomitantiam. 

Quoniam Christus non est in Eucharistia sicut in loco, 
sequitur illum non moveri secundum se, sed tantum ra¬ 
tione specierum, sicut anima nostra ratione corporis : ac¬ 
tiones ab organis sensuum pendentes exercere non po¬ 
test, nisi consuetis liujus sacramenti regulis derogetur; 
verum nihil obstat quominus alias actiones libere exer¬ 
ceat, v. g. intelligat, visione beatifica gaudeat, etc. 

$ IV. — De duratione prsesenliaj Christi sub speciebus panis et vini. 

Primum tenuit Lutberus, cum tota Ecclesia, prolatis 
verbis consecrationis stalim praesens esse corpus Christi, 
et permanere quamdiu species manent integrae. Verum 
anno 1536, cum de pace inter varias Reformatorum sec¬ 
tas ageretur, Buccr , celebris Lutheri discipulus, Sacra- 
mentarios sibi conciliare volens, dixit Christum non diu 
permanere in Eucharistia, sed in usu tantum adesse. 
Hoc concessit Lutberus, et pace verbis inita, non fide, 
Lutherani et Zuingliani communem celebraverunt coe- 
nam in signum communis fidei circa hoc sacramentum, 
quod evidenter falsura erat, ut experientia monstravit. 

Postea docuerunt Lutherani, auctore Chemnitio, corpus 
Christi in sacramento manere durante coeme actione , 
dum scilicet panis benedicitur, frangitur, distribuitur, 
manducatur et ad absentes immediate defertur, non 
vero ubi in pyxide asservatur. 

PROPOSITIO. 

Christus est sub spccicbus panis et vini modo permanente . 

Prob. Propositio est de fide; probatur Scriptura sacra, 
praxi Ecclesiae et ratione. 

1° Est de fide; definita enim fuit in concil. Trid, sess, 
13, can, 4, his verbis : « Si quis dixerit, peracta conse- 
» cratione, in admirabili Eucharistiae sacramento non 

• esse corpus et sanguinem Domini nostri Jesu Christi, 
» sed tantum in usu, dum sumitur, non autem ante vel 
» post, et in hostiis seu particulis consecratis quae post 
» communionem reservantur vel supersunt, non rema- 
» nere verum corpus Domini : anathema sit. » Ergo 1°. 

2° Prob m Scriptura sacra . Christus enim dixit, osten*» 
dendo panem consecratum : Accipite et comedite; hoc est 
corpus meum; et, ostendendo vinum benedictum : Bi¬ 
bite ex hoc omnes i hic est enim sanguis meus novi testa¬ 
menti . Haec verba, hoc est , hic est enim , indicant corpus 
et sanguinem Christi sub speciebus panis et vini jam. 
existere, ac proinde ante usum. Unde concil. Trid. sess- 
13, cap. 3 : « Reliqua sacramenta tunc primum sancti— 
® ficandi vim habent, cum quis illis utitur : at in Eu- 

• charistia ipse sanctitatis auctorante usum est; nondum 

• enim Eucharistiam de manu Domini Apostoli susce- 

• perant, cum vere tamen ipse affirmaret corpus suum 

• esse quod praebebat. » Ergo 2°. 

3° Praxi Ecclesiae . 1° In primis Ecclesiae saeculis fi¬ 
deles sacram servabant Eucharistiam in domibus suis , 
ut ea privatim vescerentur, ut constat ex Tertuii. ad 
Uxorem, 1, 2, cap. 5 : « Non sciet maritus (infidelis) 
i» quid secreto ante omnem cibum gustes; et si sciverim 

*> panem , non illum credit esse quid dicitur. » Ex S. Ba- 
silio qui, Epist. 93, alias 289, de frequenti corporis et’ 
sanguinis Domini susceptione tractans , testatur ex anti¬ 
quo more fideles consuevisse, tempore persecutionis, 
defectu sacerdotis vel diaconi, communionem propriis’ 
manibus sibi praebere; omnes monachos in desertis ha¬ 
bitantes, ubi non habent presbyteros , Eucharistiam con¬ 
servare, ut eam sibi administrarent; et saeculares idem 
fecisse Alexandriae ac in dSgypto. 2° Illud sacramentum 
per presbyteros vel diaconos antiquitus deferebatur ad 
aegrotos sub nomine viatici, ut patet exemplo venerabilis 
Serapionis, a Dionysio Alexandrino apud Eusebium, Ilist. 
1. 6, cap. 44, relato. 3° Juxta Graecorum liturgiam quae 
S. Basilio attribuitur, et saltem est antiquissima, cunctis 
diebus jejunii in quadragesima, excepto sabbato, dici¬ 
tur missa praesanctificatorum , sicut fit apud nos die ve¬ 
neris Majoris hebdomadae, id est, non consecratur, sed 
offertur et distribuitur hostia prius consecrata et reser¬ 
vata. Ergo 3°. 

4° Ratione. Yi consecrationis corpus Christi realiter 
fit praesens sub specie panis , et sanguis sub specie vini : 
igitur sacramentum istud non consistit, sicut alia sacra¬ 
menta, in actione transitoria, sed per se subsistit: si au¬ 
tem aliquo instanti realiter subsistat, nulla est ratio cur 
non subsisteretquamdiu species manent integrae: ergo 4°; 
aliunde, etc. Ergo. 

Hinc 1 ° etiamsi hostia consecrata vel species vini a 
bestia sorberetur, in immunda loca caderet, etc. nihilo¬ 
minus Christus praesens esset, et tamen immunditiem 
non contraheret, nec aliquem experiretur dolorem ; quia 
incorruptibilis et impassibilis est. 

Hinc 2° Christus desinit esse in Eucharistia statim at¬ 
que species ita corrumpuntur, ut, juxta consuetum lo¬ 
quendi modum, non videantur panis et vinum : tunc eo 
instanti, ex lege a Deo in institutione hujus sacramenti 
statuta, eadem speciebus substituitur materia quae pani 
et vino corruptis naturaliter succederet. Haec tamen sub¬ 
stitutio, generaliter contingens, non magis est miraculosat 

quam animarum creatio quas fit quando nova formamur 
p corpora. 

Hinc 3° quoniam vinum cum alio vino saltem ejus¬ 
dem speciei mixtum non corrumpitur, nisi tota massa 
corrumpatur, gutta pretiosi sanguinis in dolium vini im¬ 
missa, suam retineret qualitatem, et totum vinum in 
dolio contentum aliquatenus redderet sacrum, ita ut usi¬ 
bus sanctis adhibendum foret, videlicet ad celebrandam 
missam et ad ablutiones in fine missae, aut infantibus 
usum rationis non habentibus, vel adultis in gratia sanc¬ 
tificante constitutis et jejunis propinandum esset. 

Hinc 4° qui sacras species retinet in ore donec dissol¬ 
vantur , sacramentum non suscipit, nec proinde gratiam 
sacramenlalem obtinet, quia Christus non manducatur, 
nisi species in stomachum trajiciantur. Ita, cum pluri¬ 
bus aliis, Ligorio, 1. 6, n. 226. Unde qui moritur dum 
hostia est in ore ejus , gratiam non percipit. 

Notandum , species per communionem susceptas non 
diu manere integras. Refert Card. de Lugo plures medi¬ 
cos a se Romae consultos, putasse formulas lacis destina¬ 
tas, intra minutum corrumpi, et magnam formulam, 
cum specie vini, intra medium quadrantem : hoc utrum, 
que approbat, et censet in laico intra quinque Pater 
Jve consummari, et in sacerdote postquam vestibus est 
exutus. Saltem post quadrantem, etiam in acerdote , 
utraque species omnino corrumpitur, nisi forsan stoma¬ 
chus propter pituitam, senium, etc. sit debilis. Sic Ligo- 
rio , 1. 6, n. 225. 

Requirit tamen Continuator Tournely, « propter sa- 
» cramenti reverentiam, ne laici ante quadrantem, sa- 
o cerdoles vero ante mediae horae tempus ad vomitum se 
o provocent. * 

Cum sputa ex capite vel ex pectore communiter pro¬ 
veniant, multo minus timenda est profanatio quam in 
vomitu : cavendum nihilominus ad cautelam, ne statim 
emittantur, aut si necessitas incumbat, in linteo vel loco 
inundo deponantur. Post aliquas minutas nihil est ti=» 
mendum. 

’ 3 J “ 


ni. 

Hirte 5° particula? vel minima?, modo sensibiles, se¬ 
dulo colligendae et custodiendae sunt, cum Christum 
realiter contineant : non tamen summa et inquieta ad¬ 
hibenda est vigilantia , quia Christus sacramentum Eu¬ 
charistiae instituendo , quaedam illius fragmenta deper¬ 
denda praevidit el solummodo curam prudentem a nobis 
exigit. 

J V. — De cultu Christo in divina Eucharistia debito. 

Lutberani, nolentes Christum esse in Eucharistia ex¬ 
tra usum, et Calvinists praesentiam ejus realem negantes, 
contendunt nullum cultum huic sacramento exhiben¬ 
dum esse, vocantque catholicos artolatras , seu panis ad¬ 
oratores. 


PROPOSITIO. 

Cultus latrice Christo debetur in Eucharistia. 

1° Ista propositio est de fide. Concil Trid. habef, 
sess. 13, can. 6 : «Si quis dixerit in sancto Eucharistiae 
» sacramento Christum unigenitum Dei Filium non esse 
» cultu latriae, etiam externo, adorandum, atque ideo 
» nec festiva peculiari celebritate venerandum, neque 
»> in processionibus , secundum laudabilem et universa¬ 
li lem Ecclesiae sanctae ritum et consuetudinem, solem* 
» niter circumgestandum, vel non publice, ut adoretur, 
» populo proponendum, et ejus adoratores esse idolola- 
» tras : anathema sit. » Ergo 1°. 

2° Proh, traditione . Citari possent S. Greg. Naz. in ora¬ 
tione funebri suae sororis Gorgonis; S. Chrysost. in Ho- 
mil. 24 in I Epist. ad Cor. etc. Caeteroruin teneat locum 
S. Aug. in Ps. 98, n. 9 : «Et quia in ipsa carne hic am- 
» bulavit, et ipsam carnem nobis manducandam ad sa- 
» lutem dedit, nemo autem illam carnem manducat, 
« nisi prius adoraverit : inventum est quemadmodum 
adoretur tale scabellum Domini, et non solum non pec- 
» cemus adorando, sed peccemus non adorando. » Ergo. 
3° Praxi Ecclesice. In cunctis lilurgiis, etiam antiquis- 

Simis, Christus in Eucharistia adoratur, ut fuse et clare 
ostendit P. Le Brun . 

4° Ratione. Constat, ex dictis, totum Christum sub 
speciebus consecratis modo permanenti residere : atqui 
Christus, cum Deus sit, cultu latriae est adorandus, ubi¬ 
cumque existit: ergo. 

Cultus igitur quem exhibemus Christo in Eucharistia 
non terminatur ad species quae suo genere tamen hono¬ 
rari possunt, sed ipsi personae Christi redditur, et ideo 


est absolutus. 

Dicamus cum synodo Trid. sess. 13, cap. 5 : « Pie et 
*> religiose admodum in Dei Ecclesiam inductum fuisse 

• hunc morem, ut singulis annis peculiari quodam et 
» festo die praecelsum lioc et venerabile sacramentum 

* singulari veneratione ac solemnitate celebraretur, at- 
» que in processionibus reverenter et honorifice illud 
«> per vias et loca publica circumferretur. *> 



CAPUT SECUNDUM. 

DE MATERIA. SACRAMENTI EUCHARISTIA. 

Nomine materiae hujus sacramenti, intelliguntur ele¬ 
menta quae ad illud conficiendum adhibentur a in omni¬ 
bus ecclesiis, catholicis, schismaticis et haereticis adhibeii 
j solent panis, vinum et aqua. Itaque dicemus l°de pane; 
2° de vino; 3° de aqua; 4° de modo quo materia debeat 
esse praesens et determinata ; 5* de unione utriusque 
speciei in consecratione. 

ARTICULUS PRIMUS. 

DE PANE EUCHARISTICO. 

Errarunt olim circa hoc punctum, 1° impuri Gnostici, 
de quibus S. Epiphanius, Haeresi 26, qui, inter alia abo- 

minanda, foetum ex utero extractum, in mortario contu¬ 
sum, offerebant in sacrificium et velut perfectum pascha 
habebant. « Nonnulli eos etiam Borboritas vocant, quasi 
n coenosos, propter nimiam turpitudinem quam tn suis 
» mysteriis exercere dicuntur, » inquit S. Aug. Hceresi 6. 
2° Montanistae seu Cataphryges, qui de sanguine in¬ 
fantis annui, o pe punctionum in toto corpore factarum 
extracto et farinae immixto, panem suum eucharisticum 
conficiebant. « Si puer mortuus fuerit, habetur apud 
® eos pro martyre; si autem vixerit, pro magno sacer- 
» dote; » S. Aug. Haeresi 26. 3° Artolyritae, a verbis 
gvsecis cloz o;, panis, et rupo;, casea r, offerebant in Eucha¬ 
ristiam panem et caseum, ut refert ibidem S, Aug. 

PROPOSITIO. 

» Solus panis triticeas adhibendus est ad consecrationem 
Corporis Domini. 

Proh. 1° verbis institutionis. Christus enim accepit 
panem, benedixit, ac fregit, cleditque discipulis suis, et ait, 
etc. At panis simpliciter dictus est panis triticeus. 2° 
Concilio Florentino, in quo Graeci et Latini erant coad¬ 
unati, et in sess« ultima habetur : « De pane, sive azy- 
» mus, sive fermentatus fuerit, non curant Graeci, dum- 
» modo ex tritico constet; » et Decreto ad Arrnenos, in 
quo Eugenius IV, de Eucharistia loquens, ait : Cujus 
materia est panis triticeus. 3° Constanti utriusque eccle¬ 
siae Latinae et Graecae atque diversarum sectarum praxi. 

Hinc 1° panis ex milio, oryza, fabis, castaneis, nu¬ 
cibus, amygdalis, vel ex, radicibus , ut manioc, pomme- 
de-terre , vel etiam ex spelta, farre vel hordeo, etc. con¬ 
fectus, non est materia valida; quia evidenter non est 
triticeus, et nonnisi cum addito dicitur panis, v. g. hor¬ 
deaceus, fabeus, oryzeus, etc. 

Hinc 2° panis de siligine est materia dubia, quia non¬ 
nulli auctores, inter quos S. Th. 3 part. q. 74, art. 3, 
ad2 um 1 Estius, Tournely, etc. ariitrantur illud granum 
ex vero tritico in malis terris seminato nasci, et speciem 

a frumento distinctam non constituere : alii vero con¬ 
tendunt illud a frumento specie differre, et panem ex 
illo provenientem non simpliciter dici panem. Nun¬ 
quam igitur talis adhibendus est panis, neque ut plebs 
audiat missam, neque ut moribundus suscipiat viaticum; 
quia, extra casum extremae necessitatis, materia dubia 
uti non licet: unde rubrica missalis, tit. de Defectibus, 
habet : « Si panis non sit triticeus, vel si triticeus ad- 
» mixtus sit granis alterius generis in tanta quantitate ut 
» non maneat panis triticeus, vel sit alioquin corruptus , 
» non conficitur sacramentum. » 

Contra vero, si granorum alterius generis commixtio 
sit in parva quantitate, validitati materiae non nocet, 
nec communiter reddit illicitam , quanquam valde op¬ 
tandum ut triticus sit purus, panis pia sollicitudine sit 
confectus et albedine nivi similis. Optimum religiosae 
hujus sollicitudinis exemplum praebuerunt in undecimo 
saeculo Cluniacenses monachi qui, ut scribit Ulricus, in 
tractatu de Consuetudinibus celebris istius monasterii, 
grana frumenti, quantumvis puri, singulatim seligebant, 
lavabant, in sacco mundo ad hunc usum destinato de¬ 
ponebant ; vir bonus et commendabilis saccum ad moli¬ 
ti inani deferebat, molas lavabat, alba et amicto indutus, 
cribrum lavabat, farinam pluries incernebat; deinde tres 
monaclii, sacerdotes vel diaconi, cum uno fratre conver¬ 
so, albis et amictis induti, summa cum cura conficiebant 
hostias , horas canonicas vel officium B. Mariae interea 
continuo cantantes. 

Hinc 3° massa triticea cruda, frixa aut elixa, non vero 
cocta per modum panis , ut sunt placenta , libum, laga¬ 
num, etc. ad validitatem sacramenti probabilius non suf¬ 
ficeret, quia[panis usualis non reputatur. Siccata vel tor¬ 
rida ad summum etiam esset materia dubia, quae igitur 
nunquam adhiberi posset. An autem fuerit cocta in cli¬ 
bano, sub cinere, vel ope ferri calidi, ut fieri solet, 
parvi refert, dummodo panis simpliciter dici possit. 

Hinc 4° panis lacte , meile, butyro aliove liquore sub¬ 
actus, loco naturalis aquae, non est verus panis usualis , 

nec proinde materia valida : si modica esset alterius li¬ 
quoris quantitas aquae commixta, valida, sed illicita esset 
materia. 

Hinc 5 n panis mucidus, dummodo non sit putridus vel 
omnino corruptus, est validus, sed graviter illicitus. 

Hinc 6° hostis rubrae quibus sigillantur litterae, non 
reputantur ad consecrationem validae ; quia non sunt 
panis usualis, nisi admodum parva cinnabaris quantitate 
intinctae fuerint, et in eo casu eis uti graviter illicitum 
esset. Sic Ligorio, 1. 6, n. 199. 

Hinc 7° forma panis consecrandi ad validitatem sa¬ 
cramenti non pertinet; sed, ex Ecclesiae praecepto, debet 
esse apud nos figurae orbicularis et integrae. Major est 
formula pro sacerdote celebrante, et minor pro populo. 
Cum minore, si alia haberi non possit, privatim cele¬ 
brare licet, modo absit scandalum ; imo et publice die 
festo vel dominica, monendo populum ut praecaveatur 
scandalum: item ut viaticum moribundo administretur. 

Hostiam fractam vel enormiter maculatam sine causa 
consecrare, esset peccatum mortale; si leviter sit fracta 
aut maculata, peccatum est eluntaxat veniale; et nullum 
erit peccatum si adsit causa, puta si macula vel fractura 
post oblationem tantum advertatur. Ita Ligorio, 1. 6, 
n. 204 et plures apud ipsum. 

De pane azymo vel fermentato . 

Michael Cerularius, patriarcha Constantin. creatus an. 
1043, primus in Latinos pane azymo utentes insurrexit 
contenditque eos valide non consecrare, et odioso nomine 
appelavit Azymitas . Photius autem, primus schismatis 
Graeci auptor, in nono saeculo, Latinos odio et calumniis 
prosequens , eis non exprobravit quod pane azymo ute¬ 
rentur. Unde P. Sirmond concludit usum azymorum in 
ecclesia Occidental i intra nonum et undecimum saeculum 
inccepisse. Plerique eruditi, e contra, contendunt usum 
fermentati nunquam in ea ecclesia fuisse receptum. 
Card. Bona, de Rebus liturgi cis, 1. i, cap. 23, docet 

Graecos usum fermentati semper retinuisse, et Latinos in 
primis saeculis azymum vel fermentatum pro libitu adhi¬ 
buisse, usque ad initium decimi saeculi, quo usus azy¬ 
morum lege generali fuit praescriptus. 

PROPOSITIO. 

Valet consecratio, tum in azymo , tum in fermentato, ct 
disciplina utri usque ecclcsiw retinenda est . 

Prob. l a pars. Valet consecratio tum in azymo , tum 
in fermentato. Nam 1° uterque est simpliciter panis, et 
qualitas fermenti naturam ejus non mutat. 2° S. pon¬ 
tifex Leo IX, liiebaelem Gerularium redarguens, non 
illi exprobravit quod cum Orientalibus fermentato utere¬ 
tur, sed quod Latinos haberet ut haereticos. 3° Concil. 
Florent. Decreto unionis, sess.ultima, apud Labbe dicit: 
« In azymo sive fermentato pane triticeo corpus vera- 
» citer confici; sacerdotes quoque in alterutro ipsum 
» Domini corpus conficere debere, juxta suae Latinae vel 
» Orientalis ecclesiae consuetudinem. » 

Prob. 2 a pars. 1° Ex decreto concilii Florentini modo 
citato; 2° ex Constitutione Bened. XIV, Etsi pastoralis, 
anni 1742, § 6, n. 10, in qua, sub poenis perpetuae sus¬ 
pensionis a divinis, confirmat prohibitionem ne Latinus 
aut Graecus praeter proprium ritum celebret. Ergo. 

At, si Latinus in locis Graecorum, vel Graecus in locis 
Latinorum inveniatur, petitur in quo pane consecrare 
debeat : si existant ecclesiae ipsius ritus, pane sibi prae¬ 
scripto uti decet. Est sententia communis, ut asserit Li- 
gorio, 1. 6, n. 203. Si vero ecclesiae sui ipsius ritus non 
existant, ut si Graecus per Galliam transeat, pane in ec¬ 
clesia in qua versatur usitato licite uti potest, et proba¬ 
bilius etiam pane sibi proprio, ut docent Natalis Alexan¬ 
der, P. Antoine, Suarez, Tournely , Ligorio et communiter 
alii, juxta regulam de lege locali. Contendit tamen Bil- 
luart sacerdotem peregrinum teneri ex Constitutione 
S. Pii V, Providentia Romani pontificis , anni 1566, et 
ex altera Bened. XIV, Etsi pastoralis, § 6, proprium ser- 

vare ritum, nisi vel notabile timeat scandalum, vel fixum 
in ea regione acquirat domicilium et clero incorporetur. 
Iiacc sententia est tutior et ideo sequenda. 

Dices . Christus consecravit in azymo, et dixit; yoc 
facite in meam commemorationem : ergo consecrandum 
est in azymis. 

R. Nego conseq. Nam praeceptum Christi dicentis, 
hoc facite , etc. in substantiam ipsius actionis cadit, non 
vero in circumstantias, alioquin eadem hora, post cce- 
nam , cum iisdem vestibus, etc. consecrandum esset: 
porro fermentum in pane ad substantiam sacramenti 
non pertinet, ut diximus. Ergo. 

ARTICULUS SECUNDUS. 

DE VINO EUCHARISTICO. 

Ebionitae, quamdam sobrietatis laudem quaerentes, 
panes quidem azymos ad conficiendam Eucharistiam ad¬ 
hibebant, sed loco vini aquam substituebant, ut refert 
S. Epiph. Haeresi 50. 

Tatianus, in secundo saeculo, aquam solam , inquit 
idem Epiph. Haeresi 46, in mysteriis usurpavit . 

Ex Tatiano orti sunt Eucratitae, a verbo graeco 
Euxparo;, idem significante ac continens vel abstinens. Ili, 
juxta eumdem S. doctorem, Haeresi 47, dicebant vinum 
esse diabolicum, id est, a diabolo creatum, et ideo in 
Eucharistia illo abstinebant. Idem faciebant Manichaei, 
propter earndem rationem. 

Quidam episcopi et sacerdotes Africae, tempore perse¬ 
cutionis, a vino in sacrificiis matutinis abstinebant, ne 
ex odore vini agnoscerentur. Non praecise contra fidem 
enabant, sed institutioni et praecepto Christi adversa¬ 
bantur, ut ostendit S. Cyp. Epist. 63. 

Illi omnes dicti sunt Aquarii, ut notat S. Aug. Hae¬ 
resi 64. 

PROPOS ITIO. 

Solum vinum ex vite est materia consecrationis calicis , 

Prob. 1° verbis institutionis. Christus enim in ccena ait 
discipulis : Non bibam de hoc genimine vitis , usque in diem 
illum, etc. Pronomen hoc indicat materiam in calice con¬ 
tentam ante consecrationem fuisse jus de vite, id est 
vinum. 2° Decreto ad Annenos, in quo de Eucharistia 
dicitur, cujus materia est panis triticeus et vinum de vite. 
3° Perpetua traditione, ut ex testimoniis Patrurn supra 
citatis constat. 4° Praxi omnium ecclesiarum et secta¬ 
rum. Ergo. 

Hinc 1° jus ex pomis, piris, cerasis, moris , malograna¬ 
tis , etc. expressum, aliusve quilibet liquor, non ex vite 
proveniens, ad consecrationem calicis non esset materia 
valida. 

Hinc 2° non magis valeret jus in uvis adhuc conten¬ 
tum vel in pane imbibitum, quia non habet formam vini; 
nec omphacium, gallice verjus, quia nondum est vinum 
simpliciter dictum; nec acetum, quia est vinum substan¬ 
tialiter corruptum; nec sapa, seu vinum ad mediam aut 
tertiam partem coctum, quia non est amplius simpliciter 
vinum; nec lora , id est aqua expressis acinis superfusa, 
gallice piquette. 

Hinc 3° vinum acescens est materia valida, siquidem 
substantia vini existit, sed illicita, propter honorem 
sacramento debitum. Si post consecrationem sacerdos 
prudenter dubitet an vinum sit omnino acetum, vinum 
certo validum consecrandum est sub conditione : conse¬ 
crandum est, ne sacrificium maneat incompletum; sed 
conditionate, ne si prior consecratio calicis fuerit valida, 
aliud incipiatur sacrificium quod maneret imperfectum. 
Ita Ligorio , 1. 6, n° 206. 

Sacerdos autem vinum acescens aut etiam aliquantu¬ 
lum acre, extra necessitatem, consecrans, mortaliter 
peccat, ut expresse dicit rubrica Romana de Defectibus, 
§ 4 , n. 2. Dico, extra necessitatem , quia plurimi, apud 

3. 

Ligorio, n* 207, quaeritur i, probabiliter docent quod, 
deficiente alio vino, adhibere liceat vinum parum aces¬ 
cens , prout facere solent viri probi : imo licitum fore , 
urgente gravi necessitate, uti vino notabiliter acescente, 
modo constet adliuc esse vinum; non vero si dubium 
foret, ut de pane dubio diximus. 

Hinc 4° valida est consecratio in musto , quia mustum 
substantialiter est vinum , et ita nuncupatur : sed, extra 
casum necessitatis modo expositae , graviter illicita esset; 
tum propter dispositionem rubrica; superius citatae, tum 
propter naturalem indecentiam et erga sacramentum 
irreverentiam. Quidam existimant devotionem populi 
esse causam sufficientem ut primitiae uvarum expriman¬ 
tur in calice, v. g. die Transfigurationis, juxta rubricam 
missalis nostri; sed curandum ut in parva quantitate 
exprimatur jus. 

Hinc 5° vinum aliis liquoribus vel aromatibus in mo¬ 
dica quantitate immixtum, est materia valida, sed illi¬ 
cita , propter rationes in numero praecedenti expositas. 
Si commixtio in notabili sit quantitate, materia erit du¬ 
bia, ac proinde nunquam adbibenda. 

Hinc 6° plures dubitant an vinum congelatum valide 
consecrari possit; quia 1° non est potabile; 2° quia aqua 
congelata ad Baptismum non valeret. Alii vero commu¬ 
nius docent illud valide consecrari posse; quia 1° substan¬ 
tiam vini retinet; 2° vinum nihilominus appellatur; 3°si 
species vini post consecrationem congeletur, sanguis 
Christi sub illa remanet; siquidem ex rubrica, de Defect. 
§ 10, n. 11 habetur : « Si in hieme sanguis congeletur in 
» calice, involvatur calix pannis calefactis, donec lique- 
» fiat. » Nec valent rationes oppositae. Non l a , quia si vi¬ 
num congelatum non sit potabile, hoc fit per accidens, 
quod facile tollitur; panis nimis obduratus non est comes¬ 
tibilis, et tamen est materia valida : ergo a pari , etc. 
Non 2 a , quia Baptismus non est sacramentum permanens 
sicut Eucharistia, et conferri non potest, nisi aqua flua. 

Quidquid sit, certum est non licere vinum congelatum 
consecrare, propter reverentiam sacramento debitam : 

at si per inadvertentiam vei aliter hujusmodi vinum fue¬ 
rit consecratum, valet sacificium, et Ligorio afliimat 
aliud vinum non esse consecrandum , quia prima senten¬ 
tia nulla pollet ratione solida. 

Hinc 7° valet et licita est consecratio in quolibet vino 
naturali, gallico, liispano , italo, albo, rubro? generoso, 
insipido, etc. quia unumquodque simpliciter est vinum. 
Reverentia erga sanctissimum sacramentum postulat ut, 
quantum fieri potest, non adhibeatur vinum odoratu vel 
gustu ingratum ; ex alia parte, vino extraneo et delecta¬ 
bili ; v. g. quibusdam vinis hispanicis , saepe imprudenter 
uteretur, quia non raro hujusmodi vina vel omnino fue¬ 
runt fabricata, vel alienis substantiis commixta. 

ARTICULUS TERTIUS. 

DE AQUA IN CALICE CUM VINO MISCENDA. 

Olim tenebant Armeni aquam cum vino non miscen¬ 
dam esse , et hujus erroris accusati sunt in concilio Trul- 
lano, anno 692, et in illo perseverasse videntur, siquidem 
Eugenius IV , in Decreto ad Armenos , Labbe , t. 13 , sic 
habet: « Decernimus ut etiam ipsi Armeni cum universo 
» orbe Christiano se conforment, eorumque secerdotes 
» in calicis oblatione paululum aquae, prout dictum est, 
» admisceant vino. * 


PROPOSITIO. 

Aqua commiscenda est vino in Eucharistia . 

Propositio ista 1° est de fide, utpote definita in concil, 
Trid. sess. 22, can. 9 : « Si quis dixerit... aquam non 
» miscendam esse vino in calice offerendo, eo quod sit 
» contra Christi institutionem: anathema sit. »2°Probatur 
ex perpetua traditione : eam expresse docet S. Just. 
Apol. 1 : u Diaconi panem, vinum et aquam, in quibus 
« gratiae actae sunt, unicuique praesentium distribuunt 
» et ad absentes perferunt. » S. Cyp. in Epist. 63 jam ci~ 

tata, ubi citans hacc Sapientia verba i Fenile... et bibite 
vinum quod miscui vobis , ait: * Vinum mixtum decla- 
« rat (Spiritus sanctus) , id est, calicem Domini aqua et 
» vino mixtum. »3° Testimonio omnium liturgiarum La. 
tinarum, Graecarum aliarumque Orientalium. Ergo, etc. 

JSunc quasdam notanda et explicanda sunt. 

1° Haec commixtio aquae est quidem de praecepto ec¬ 
clesiastico , et probabilius etiam de praecepto divino sub 
mortali; generaliter enim creditur Christum aquam cum 
vino commiscuisse atque voluisse ut discipuli sui eoruni- 
que successores idem facerent, in memoriam suiipsius 
actionis, ad repraesentandam aquam ex latere suo cum 
sanguine fluentem et ad significandum populum ipsi ad¬ 
unari, ut ait S. Cyp. in Epistola modo citata, et post eum 
concil. Florent, in Decreto ad Annenos, loco superius in¬ 
dicato. Sed non est de necessitate sacramenti : id omnes 
fatentur, quidquid in contrarium de catholicis dicant 
Protestantes. 

2° Commiscenda est aqua naturalis in modica quan¬ 
titate, juxta verba Eugenii W, paululum aquee , scilicet, 
una vel altera gutta, modo tamen sit sensibilis : tertiam 
partem non excedat, alioquin consecrationem redderet 
nullam vel saltem dubiam. Ita communiter theologi. 

Qui misceret aquam rosaceam vel aliam artificialem , 
etiam in casu necessitatis, mortaliter peccaret, quia in 
i*e gravi contra consuetudinem et praeceptum Ecclesiae 
ageret. 

Nonnulli dicunt infundere aquam calidam esse pecca¬ 
tum mortale - f alii vero hoc nimis durum aestimant. Li- 
gorio videtur approbare ut in regionibus frigidissimis 
aqua calida adhibeatur, sr ita sinat consuetudo, ne vi¬ 
num congelescat. 

Graeci solent, sicut et nos, aquam frigidam vino ante 
oblationem immiscere, ut ex antiquissimis eorum litur- 
giis , videlicet S. Jacobi, S. Basilii, S. Joannis Chrys. 
constat; sed insuper quasdam aquae ferventis guttulas in 
calicem ante communionem infundunt, ad significandum 
s ancti Spiritus fervorem et conditionem aquae ex latere 

Christi adhuccalido fluentis. Vide P. Goar, et P. Le Brun* 

3° Quoniam in pluribus locis mos invaluerat ut nimia 
quantitas aquas in calicem infunderetur , concil. Tibu- 
riense, anno 895 celebratum, statuit, can. 19, 'duas sal¬ 
tem in calice debere esse vini partes , tertiam aquee : Labbe <, 
Non exigit ut tertia pars aquae infundatur, sed prohibet 
j ne excedatur. 

Si plus aquae quam vini fuerit in calice, putat Droitin 
I valituram tamen consecrationem, quia natura vini re- 
I manet et praesumitur Christum non paucissimam mis¬ 
cuisse aquam : caeteri vero negant, et merito; materia 
enim calicis est vinum simpliciter : porro commixtio vi¬ 
ni et aquae, in pari quantitate, simpliciter dici non potest 
vinum, sed vinum cum aqua vel aqua cum vino. Neque 
valent rationes allegatae. Non l a , alioquin modica vini 
quantitas cum aqua immixta valide etiam consecrari pos¬ 
set, siquidem naturam suam physice retinet. Non ; 
nam, ex traditione et agendi ratione Ecclesiae, praesumi- 
! tur Christum non multam adhibuisse aquam ad conse- 
S crandum calicem; quia non propter temperantiam sic 
in illa circumstantia agebat, sed ad repraesentandam 
aquam ex latere suo cum sanguine fluentem et ad signi¬ 
ficandum populum sibi adunari. 

In eo casu igitur iterum consecrandum esset, saltem 
sub conditione, ut supra diximus . 

4° Commixtio aquae cum vino non facienda est in do¬ 
lio, neque in urceolo, non domi, nec in sacristia, sed in 
calice, ante oblationem ; a celebrante in missa privata, a 
subdiacono in missa solemni. 

5° Si celebrans ante consecrationem adverteret se com¬ 
mixtionem omisisse, aquam benedicere et infundere 
deberet; si post consecrationem, nihil faciendum esset. 

6° De fide non est aquam converti in sanguinem 
Christi : Innocentius III, Decretal. 1. 3, tit. 41, cap. 6, 
dicit probabiliorem esse opinionem quae asserit aquam 
eum vino in sanguinem transmutari. Haec sententia facta 
est communis inter theologos, qui tamen circa modum 
hujus conversionis sibi non consentiunt: quidam dicunt 

aquam converti in aquam quae ex latere Christi cum san‘ 
guinc fluxit; sed haec opinio generaliter rejicitur ut irra¬ 
tionabilis, quia tunc aqua seorsim a vino consecraretur, 
sicut vinum a pane. Alii communissime tenent aquam 
immediate converti in vinum et mediate in sanguinem 
Christi, llatio eorum est, quia sola materia consecrabitis 
convertitur in sanguinem Christi : atqui solum vinum 
de vite est materia calicis : ergo. Haec ratio supponit 
quod probandum foret, scilicet, aquam cum vino 
mixtam non esse consecrabilem. Plures sancti Patres 
contrarium sensisse videntur; v. g. S. Hieronymus et S. 
Ambros. a Ligorio citati, 1. 6, Innocentius III modo re¬ 
latus. Unde Layman , Card. de Lugo , Tournely , Collct 
et plures alii docent vinum et aquam in sanguinem 
Christi simul et immediate converti. 

Caeterum, cum illa controversia nullius sit momenti, 
eaui definire non intendimus. 

ARTICULUS QUARTUS. 

DE MODO QUO MATERIA DEBEAT ESSE PR/ESENS ET DETER¬ 
MINATA. 

Apud omnes constat 1° materiam Eucharistiae sacer¬ 
doti celebranti moraliter et sensibiliter praesentem esse 
debere ; idque eruitur 1° ex verbis Christi, hoc est , hic est , 
quae rem praesentem indicant; 2° ex perpetua Ecclesiae 
praxi quae materiam absentem nunquam consecravit, 
nec consecrari posse dixit; 3°ex natura sacrificii hostiam ' 
praesentem supponentis. 

Hinc 1° valide consecratur vinum in calice velo, vase, 
vel cantharo cooperto, hostiae in ciborio inclusae, sub cu¬ 
mulo latentes : si vero sub corporali, sub mappa, in 
missali laterent, non ita constaret validam fore conse¬ 
crationem : plurimi affirmant; aliidubitant: ideo pars 
tutior, casu adveniente, eligenda foret. Item vaiide con¬ 
secrat caecus vel alius sacerdos in tenebris celebrans; I 
quia non requiritur ut materia videatur aut tangatur; 
sufficit ut iu se vel in continente videri, tangi, vel mons- | 

trari possit. Unde auctores non probant eorum praxim 
qui os ita proxime admovent, ut halitum in calicem vel 
in panem inspirent. 

Hinc 2° invalide certo consecraretur materia in taber¬ 
naculo inclusa, post altare posita, vel longe distans, etsi 
videri posset, quia reipsa moraliler praesens non esset, 
quamvis stricte determinari non possit quanta esse opor¬ 
teat distantia ut consecratio sit nulla. Card. de Liigo et 
plures cum illo docent eam ad viginti passus certo vali¬ 
turam; saltem illicita esset ac proinde nunquam sic fa¬ 
cienda. Similiter materia tam modica ut sensu percipi 
non possit, invalide consecraretur. 

Apud omnes constat 2° ad validitatem consecrationis 
requiri ut materia in intentione consecrantis sit determi¬ 
nata; hoc enim 1° postulant pronomina demonstrativa 
hoc et hic; 2° actiones circa objecta indeterminata exer¬ 
ceri non possunt, sed tantum circa singularia et certa. 

Hinc 1° invalide consecraret qui dimidiam vel tertiam 
partem hostiarum, juxta se positarum, consecrare vellet, 
eas in intentione aliter non determinando. 

Hinc 2° invalide consecrarentur hostice, inscio sacer¬ 
dote, etiam in corporali positae, a cumulo sejunctae; 
quia sacerdos eas penitus ignorans, veram non habuit 
intentionem illas consecrandi. Similiter non consecran¬ 
tur guttae calici exterius adhaerentes, nec probabilius 
quae interius adhaerent, quia non sunt per modum con¬ 
tinui, nec ideo includuntur in intentione celebrantis 
qui, dicens, hic est , etc. vinum in calice coadunatum, 
non vero guttas ab illo separatas consecrare naturaliter 
intendit. Hic tamen sibi non consentiunt theologi : id¬ 
circo hujusmodi guttae, nisi formali ter consecrans eas ab 
intentione sua exclusisset, habenda? forent ut dubie con¬ 
secratae, et saltem cum prima ablutione sumendae. Se¬ 
dulo igitur, non tamen scrupulose, abstergendae sunt, 
ante oblationem, particulae vini et aquae calici interius 
adhaerentes, et melius videtur formalem habere inten¬ 
tionem eas quae forte remanerent, non consecrandi. 
Idem dicendum est de micis in patena vel corporali se- 

paratis : non autem de iis quae adhaerent hostiis conse¬ 
crandis vel in ciborio sunt; simul cum hostiis consecrari 
debent. Vide Ligorio, 1. 6, n. 215. 

yinc 3° sacerdos qui positivam habuit intentionem 
materiam praesentem consecrandi, etsi piures sint hos¬ 
tiae a se vel ab alio positae quam putat, omnes valide con¬ 
secrat, quia omnes in intentione ejus realiter includun¬ 
tur. Item si, ante consecrationem, de hostiis consecrandis 
monitus fuerit et consenserit, valide consecrat, licet actu 
de illis non cogitet, quia habuit intentionem virtualem 
ad validitatem sacramenti sufficientem. 

Similiter, quamvis ciborium in corporali positum dis¬ 
cooperire, ut fert rubrica, oblitus fuerit, sive pro obla¬ 
tione, sive pro consecratione, valet nihilominus conse¬ 
cratio, modo de illa facienda prius cogitaverit. Est scn - 
tcntia communis . Non valeret vero probabilissime si ex 
oblivione ciborium extra corporale relictum fuisset; 
quia, cum ibi consecrari non possit absque peccato, sa¬ 
cerdos non censetur habuisse intentionem illud sic con¬ 
secrandi. Quoniam tamen nonnulli arbitrantur hostias 
in eo casu esse consecratas, sumi debent post primam 
ablutionem. Ita Ligorio, 1. 6, n. 217. 

Hinc 4° si parvae hostiae pro communicandis fidelibus 
offerantur sacerdoti consecrandae, oblatione jam facta, 
sed ante praefationem, licite eas consecrat, oblationem 
menlaliter supplendo. Sic Gavantus et communiter theo¬ 
logi quibus consentit Bened. XIV, de Missae sacrificio, 
1. 3, cap. 18, n. 5, si alias piures sine communione ma¬ 
nerent ; si vero unus tantum mansurus esset, potius ei 
danda foret pars magnae hostiae, v. g. ne diu exspectaret 
Sic multi apud Ligorio, ibid. 

Hinc 5° illicite consecrat, 1° qui nimiam panis aut vini 
quantitatem adhibet, propter periculum ne aliquid de¬ 
pereat aut corrumpatur; 2° qui vas in quo positae sunt 
hostiae consecrandae non aperit; 3° qui hostias extra cor¬ 
porale positas consecrare sibi proponit; 4° qui guttas ca¬ 
lici exterius adhaerentes vult consecrare : adesSet enim 
profanationis periculum. 

ARTICULUS QUINTUS. 

DE UNIONE UTR1USQUE SPECIEI IN CONSECRATIONE. 

Certum est unam speciem sine altera , saltem seclusa 
intentione alteram non consecrandi , valide consecrari 
posse : nam, prolatis verbis , hoc est corpus meum , statim 
corpus Christi sub specie panis existit; et similiter san-» 
{piis sub specie vini, dictis verbis , hic est sanguis meus . 
Ergo. Quid si celebrans positivam haberet intentionem 
alteram speciem non consecrandi ? dicemus infra. 

PROPOSITIO. 

Jure divino prohibetur ne una species sine altera 
consecretur . 

Proh . 1 ® Scriptura sacra . Christus enim, postquam 
panem et vinum in corpus et sanguinem suum consecra- 
I vit, dixit discipulis et cunctis sacerdotibus eorum suc- 
1 cessoribus : Hoc facite in meam commemorationem : ergo 
' praecepit ut similiter panem et vinum consecrarent. 

2° Concilio Trid . sess. 22, cap. 1, ubi dicitur Christum 
I qui corpus suum et sanguinem sub speciebus panis et 
vini Deo Patri obtulit, Apostolis praecepisse ut idem fa¬ 
cerent, et canone 2 ejusdem sess. ait: « Si quis dixerit 
» illis verbis, hoc facite , etc. Christum non instituisse 
» Apostolos sacerdotes , aut non ordinasse ut ipsi aliique 
» sacerdotes offerrent corpus et sanguinem suum : ana- 
» thema sit. » Ergo, juxta mentem concilii, unam speciem 
ab altera separare non licet. 

3° Ratione. Eucharistia per modum convivii spiritualis 
instituta est : at in omni convivio bene ordinato debet 
esse cibus et potus : ergo. Neque dicatur totum sacra¬ 
mentum sub una specie sumi : nam essentia sacramenti, 
prout Christus illud instituit et fieri praecepit, non in 
sumptione consistit, sed in consecratione. Ergo. 

Quidam arbitrati sunt praeceptum istud esse tantum 

ecclesiasticum , et summum Pontificem ab illo dispensare 
posse : sed alii communissime docent illud esse divinum, 
propter rationes modo expositas, ac consequenter Ponti¬ 
ficem maximum ab illo dispensare non posse, nequidem 
ut viaticum moribundo ministraretur. 

Petitur an valida esset consecratio si sacerdos positivam 
haberet intentionem alteram speciem non consecrandi ? 
Negat Card. de Lugo, et ratio ejus est, quia essentia sa¬ 
crificii in consecratione utriusque speciei consistit et di¬ 
vidi non potest. Alii vero communiter affirmant, quia 
forma unicuique speciei applicata, facit totum morale : 
ergo effectus producitur. 

Quidquid sit, certum est gravissime peccaturum sa¬ 
cerdotem qui unam speciem sine altera consecrare inten¬ 
deret; « Quia divisio unius ejusdem mysterii sine grandi 
» sacrilegio non potest provenire : » Decreti Gratiani 
3° parte , dist. 2, can. 12. 

Hmc 1° sacerdos unam speciem sine altera consecrare 
non posset, etiam ad vitandam mortem ab alio ob hunc 
finem minatam, quia contra praeceptum divinum directe 
ageret. 

Hinc 2° si advertat se aquam vel alium liquorem a 
vino diversum consecrasse, vinum aqua immixtum et 
oblatum consecret, ut fert rubrica, ne sacramentum ma¬ 
neat imperfectum. 

Hinc 3° si, hostia consecrata, celebrans subito mo¬ 
riatur, vel loquelam perdat, vel in amentiam incidat, 
alius, si fieri potest, accersatur sacerdos, etiam non je¬ 
junus, qui sacrificium perficiat; et si sacerdos deficiens 
communicare possit, fragmentum hostias ab illo conse¬ 
cratae ei tribuatur, ut perfectius sit sacrificium. Ita Ligo- 
rio , 1. 6, n. 197, et plures apud ipsum. 

Attamen obligatio alteram speciem consecrandi cessat: 
1° si sacerdos non advertat se alium liquorem pro vino 
consecrasse , nisi postquam altare deseruit; 2° si vinum 
non habeat; 3° si illo, absque gravi scandalo , aut vitae 
periculo, aut magno simili incommodo uti non possit; 
4° si, post hostiam consecratam, subitum mortis pericu- 

lum immineat, ab hostibus, ab incendio, a fulmine, eic. 
secluso tamen scandalo et fidei contemptu; 5° si, cele¬ 
brante deficiente, alius non inveniatur sacerdos qui sacri¬ 
ficium continuare possit, antequam moralis interruptio 
existat : moralis autem interruptio censetur existere si 
spatium duarum horarum effluxerit, inquit Callet. Pio 
diversis his exceptionibus vide rubricam, de Defectu vini, 
n. 8, et Ligorio, 1. 6, n. 197. 



CAPUT TERTIUM. 


DE FORMA EUCHARISTIA. 

Cum in Eucharistiae sacramento duplex sit materia, 
duplex similiter debet esse forma. Sed in ea determi— 
nandaet in genuino sensu ejus assignando quidam varie 
errarunt. 

Bucer contendebat nulla verba esse proferenda; Calvi¬ 
nus formam apud nos usitatam magicam incantationem 
appellat, vultque verba institutionis per modum con¬ 
cionis, ad excitandam fidem, pronuntiari. Chemnitius 
cum aliis Lutheranis, dicit haec verba esse simul concio- 
natoria etcon ecratoria. Hodierni Protestantes, quidquid 
supernaturale est rejicientes, nullam vim tribuunt verbis 
quibus Eucharistia consecrari censetur. 

Graeci, post verba consecrationis apud nos usitata, 
quamdam pronuntiant orationem qua petunt ut panis 
fiat corpus et vinum sanguis Domini: quidam inter theo¬ 
logos eorum dicunt lianc orationem ad formam essen¬ 
tialem pertinere, ut videre est apud Arcudium, 1. 3, 
cap. 27 et seq. Ejusdem sententiae est P. Lebrun , t. 5 ? 
et contendit invocationem quae apud Latinos verba insti¬ 
tutionis praecedit ac in omnibus liturgi is invenitur, ad 
validitatem consecrationis necessariam esse. 

Innocentius III, tractatu de Sacramentis, l. 4, de sacro 

altaris mysterio, cap. 6, docet sane dici posse Christum 
divina virtute confecisse sacramentum, et postea expres¬ 
sisse formam sub qua posteri consecrarent. Alii dicunt 
illum quaedam pronuntiasse verba nobis incognita; alii 
denique bis dixisse, Hoc est corpus meum , Hic est sanguis 
meus, una vice ad consecrandum, et altera ad porri¬ 
gendum corpus et sanguinem suum. 

Certum est verba consecrationis non esse tantum con- 
cionatoria:/*?^ tum ex modo quo Christus Eucharistiam 
instituit et ex sensu Ecclesiae, tum ex iis quae in tractatu 
de Sacramentis in genere diximus. 

2° Sepositis variis opinionibus de verbis ad essentiam 
sacramenti requisitis, apud omnes constat valere conse¬ 
crationem, dummodo verba institutionis et invocatio 
quae ea apud nos antecedit et apud Graecos sequitur, de¬ 
bite pronuntientur. Nulla igitur est ratio cur ex diversis 
theologorum opinionibus aliquod suboriatur dubium. 

3® Sive Christus sola benedictione, nihil dicens, con¬ 
secraverit, sive verba nobis incognita pronuntiaverit, 
sive verbis, hoc est coipus meum, hic est sanguis meus, 
usus fuerit, ad nos parvi refert: sufficit ut sciamus quam 
adhibere debeamus formam. 

4° Communiter docetur Christum corpus et sangui¬ 
nem suum effecisse, dicendo, hoc est corpus meum , hic 
est sanguis meus; plurima enim citantur Patrum testi¬ 
monia quae alium non patiuntur sensum, v. g. Tertull. 
contra Mare. 1. 4, cap. 40 : « Acceptum panem... cor- 
» pusillum suum fecit, Hoc est corpus meum dicendo. » 
S. Ambros. vel alius auctor, de Sacramentis, 1.4, cap. 4, 
de Eucharistia loquens, ait : « Consecratio autein cujus 
» verbis est, et cujus sermonibus ? Domini Jesu. » Et eo 
sensu loquitur concil. Trid. , sess. 13, cap. 1. Haec tamen 
assertio non est de fide, ut omnes fatentur. 

5° Certum est preces liturgicas consecrationem ante¬ 
cedentes vel immediate sequentes, ut apud Graecos, ad 
essentiam sacramenti non pertinere, sed sola haec Chri¬ 
sti verba, hoc est corpus meum , hic est sanguis meus; id- 
que constat 1 ° ex numero praecedenti : si enim Christus 

Lis solis verbis consecraverit, alia non sunt adhibenda ut 
essentialia, nisi in Scriptura vel in traditione invenian¬ 
tur praescripta : atqui talia verba non inveniuntur prae¬ 
scripta : ergo. 2° Yi verborum corpus Christi est sub 
specie panis et sanguis sub specie vini : duplex ergo de¬ 
bet esse forma sicut duplex materia: atqui preces litur- 
gicae utrique materiae sunt communes : ergo. 3° Apud 
Graecos sicut apud Latinos statim post verba, hoc est 
corpus meum , hic est sanguis meus , sacramentum ado¬ 
ratur : ergo creditur Christum esse praesentem ante Spi¬ 
ritus sancti invocationem. Itaque , si petatur quod panis 
corpus et vinum sanguis Christi fiant, id ita intelligen» 
dum est, scilicet, « Ut fiant nobis in purgationem animae, 

» in remissionem peccatorum, et non fiant in judicium et 
» condemnationem nostram. » Sic papae eos interroganti 
responderunt ipsi Graeci in concilio Florentino : Labbe, 
t. 13. Unde Latini consuetudinem eorum non redargue¬ 
runt. Ergo. 

6° Attamen, quoniam in re tanti momenti pars tutior 
est eligenda, si ob aliquem defectum iteraretur consecra¬ 
tio, a verbis qui pridie quam pateretur incipiendum esset 
pro pane , et a Simili modo , pro vino, ut habet expresse 
rubrica. 

7° Ad validitatem consecrationis requiritur et sufficit 
ut sensus verborum non mutetur substantialiter, juxta 
quod diximus in tractatu de Sacramentis in genere. Unde 
1 ° nulla est consecratio, si dicatur adverbialiter : Hic est 
corpus mcum y hic est sanguis meus ; vel : Hoc corpus est 
meum y hic sanguis est meus ; vel : Illud est corpus meum, 
ille est sanguis meus ; vel: Hoc est substantia mea , hoc est 
corpus Christi ; vel: IIocJit, hoc sit corpus meum , etc. quia 
in his omnibus casibus sensus non est idem. 2° Si, e con¬ 
tra, dicatur : Hic cibus , hic potus , hcecres est corpus meum; 
est sanguis meus ; hic calix est novum testamentum in san¬ 
guine meo; hic est sanguis meus infiniti valoris , etc. valeret, 
sed graviter illicita esset consecratio. 3° Plures et quidem 
graves theologi arbitrantur, pro consecratione sanguinis, 
preeter verba, hic est calix sanguinis mei , sequentia, novi 

et cetcrni Testamenti, mysterium fidei , qui pro vobis ct pro 
inultis effundetur in remissionem\ peccatorum , essentialia 
esse ; quia sola virtutem sacramenti exprimunt et plera¬ 
que ab ipso Christo prolata sunt: quamvis sententia op¬ 
posita communior et [probabilior videatur, certum est 
consecrationem sine his verbis factam habendam esse ut 
dubiam et sub conditione iterandam. Ita Ligorio, 1. 6, 
n° 223. 

Ponunliatio vitiata aut imperfecta judicanda est ex 
iis quae diximus in tractatu de Sacramentis. 

8° Curare debet celebrans ne aliquid omittat vel im¬ 
perfecte pronuntiet, et tamen ab omni repetitione sedulo 
abstinere; quia talis sanctissimorum verborum prolatio 
vera est erga Christum irreverentia : stet rubricae sic se 
habenti, titulo 5, n. 2 : «Si celebrans non recordetur se 

* dixisse ea quae in consecratione communiter dicuntur, 
» non debet propterea turbari. Si tamen certo ei constet 
*» se omisisse aliquid eorum quae sunt de necessitate sa- 
» cramenti, resumat formam. Si vero valde probabiliter 

* dubitat se aliquid essentiale omisisse, iteret formam 
» saltem sub tacita conditione. » 


CAPUT QUARTUM. 

DE ETJCHAKISTIiE MINISTRO. 

( 

Duplex distinguitur minister Eucharistiae, unus con¬ 
fectionis et alter distributionis. 

ARTICULUS PRIMUS. 

DE MINISTRO CONFECTIONIS SACRAMENTI EUCHARISTIAE. 

Quidam veteres haeretici de quibus S. Irenaeus, contra 
Haeres, cap. 13, n. 2, S. Aug. Haeresi 27, munia sacerdo- 

talia laicis et ipsis etiam mulieribus tribuebant. Valden- 
ses, efficaciam sacramentorum ex sanctitate ministri re¬ 
petentes , dicebant sacerdotem , peccati mortalis reum , 
valide consecrare non posse, bene vero id posse laicum 
probum. Lutherus variis in locis asserit quoslibet Chris¬ 
tianos, vi Baptismatis, potestatem consecrandi habere; 
eam tamen , ad vitandam confusionem , exercere non 
posse, nisi vel legitime fuerint vocati, vel urgens neces¬ 
sitas ad id eos compellat, v. g. ut ait Grotius, si desit 
pastor et urgeat sacramenti necessitas. 

PROPOSITIO. 

Sdli sacerdotes Eucharistiam valide consecrare 
possunt . 

Proh. Scriptura sacra, traditione, concilio Trid. et ra¬ 
tione. 

1° Scriptura sacra. Christus enim sacramentum Eu¬ 
charistiae instituens, solis Apostolis hic recumbentibus, 
ac proinde solis sacerdotibus eorum successoribus dixit: 
Hoc facile in meam commemorationem : ergo soli sacerdo¬ 
tes hanc habent potestatem. Ergo 1°. 

2° Traditione . S. Epipli. Ilaeresi 79, ait: a Neque diaco- 

* nis ecclesiastica regula concreditum est peragere sacri- 

* ficii mysteria, sed ministrare tantum dum perficiuntur.» 

[ S. Hieron. Dialogo adversus Lucif. 2 part. de Hilario dia¬ 
cono et Luciferiano dicit: « Neque Eucharistiam conficere 

* potest, episcopos et presbyteros non habens : * Concil. 
Nicsn. I, can. 18, Labbe, prohibet ne diaconi commu¬ 
nionem presbyteris distribuant, eo quod « Nec canon, nec 
» consuetudo tradidit, ut qui offerendi potestatem non 
t habent, iis qui offerunt dent corpus Christi. » Ergo. 

3° Concilio Trid. sess. 22, can. 2 : « Si quis dixerit 
» illis verbis , hoc facite, etc. Christum non instituisse 

* Apostolos sacerdotes, aut non ordinasse ut ipsi aliique 

* sacerdotes offerrent corpus et sanguinem suum : ana- 
® thema sit. » Propositionem nostram strictis verbis non 
definit, sed eam evidenter supponit. Ergo 3°. 

4 ° Ratione. Si laicl radica leni Labuissent potestatem 
consecrandi, nonne Ecclesia permisisset saltem anacho¬ 
retas, vitam angelicam in desertis agentes, vel confesso¬ 
res fidei in carceribus detentos , ea uti potestate, ne sa¬ 
cramento adeo sibi necessario privarentur ? atqui tamen 
id nunquam permisit: in primis Ecclesiae saeculis bi san¬ 
cti viri et etiam simplices fideles divinam Eucharistiam 
asportare et sibi administrare poterant, consecrare vero 
nunquam. Ergo. 

Si autem fideles dicantur a B. Petro , I epist. ii , 9 , 
regale sacerdotium , et in Apocal. i , 6 , regnum et sacerdo¬ 
tes Deo , id intelligendum est lato sensu, quatenus sacrifi¬ 
cium laudis, orationum et bonorum operum Deo offerunt: 
sacerdotium sanctum , inquit ibidem S. Petrus, ibid. v. 5, 
offerre spirituales hostias. 

Quidam objiciuntur canones concilii Arelatensis, anni 
314 , Ancyrani, ejusdem anni, etc. ex quibus inferre vo¬ 
lunt adversarii diaconos sacram Eucharistiam confecisse. 
Verum 1° non de consecratione divinae Eucharistiae intei- 
ligendi sunt, sed de illius administratione aut de partici¬ 
patione ad illius consecrationem , quatenus diaconi epi¬ 
scopis et presbyteris celebrantibus assistebant; 2° ad 
summum probarent aliquos diaconos potestatem conse¬ 
crandi ex ignorantia vel ex malitia usurpasse, sed nihil 
inde sequeretur. 

Quaeritur an plures ministri eamdem hostiam et idem 
vinum simul consecrare possint? 

R . affirmative , modo oblata sint omnibus moraliter 
pinsentia, et omnes verba consecrationis eodem instanti’ 
pronuntient; prolatis quippe veifcis forma?, species certo 
sunt consecratae : at consecratio uni potius quam aliis tri¬ 
bui ntfti potest: ergo omnibus attribuenda est. 

Disputatur an novi presbyteri cum episcopo in ordina¬ 
tione celebrantes reipsa consecrent: quidam negant; quki 
1° materia non sufficienter est praesens; 2° formam non 
nisi post episcopum pronuntiant; 3° sub specie vini non 
communicant. Alii vero probibilius affirmant, nituntur- 
que 1° textu Pontificalis episcopum monentis «Ut bene 

t> advertat quod secretas morose dicat et aliquantulum 
» alte, ita ut ordinati sacerdotes possint seeum omnia 
» dicere, et praesertim verba consecrationis, quae dici de- 
» bent eodem momento per ordinatos quo dicuntur per 
» pontificem. * 2° Rubrica qua in eodem Pontificali sta¬ 
tuitur absolutionem ante communionem novis presby¬ 
teris non dandam esse, quia concelebrant pontifici . 3° In 
consecratione episcopi, apud Latinos, consecrandus et 
consecrator simul consecrant eamdem hostiam et idem 
vinum. 4° Juxta ritum ecclesiae Cenomanensis, feria Y 
in ccena Domini, ad consecrationem sanctorum oleo¬ 
rum, duo parochi simul cum episcopo celebrant et con¬ 
secrant. 5° Apud Graecos , in locis in quibus unicum est 
templum, presbyteri episcopum circumstantes cum illo 
consecrant. Ergo» Aci rationes scntentice oppositee respon¬ 
dent , 1 ° materiam esse morali ter praesentem et hanc piae- 
sentiam sufficere; 2° verba formae eodem momento, ex 
Pontificali, pronuntianda esse a novis presbyteris et ab 
episcopo, et insuper episcopum non habere intentionem 
consecrandi independenter a novis presbyteris, ac proinde 
sensum verborum ab ipso prolatorum manere suspen¬ 
sum donec accedant verba aliorum concelebrantium; 
3° novos presbyteros sub unica specie communicare; quia 
non sunt principales celebrantes, et ad perfectionem sa¬ 
crificii sufficere ut principalis celebrans utramque sumat 
speciem. Ergo, etc. 

ARTICULUS SECUNDUS. 

DE MINISTRO DISTRIBUTIONIS EUCHARISTIAE. 

Duplex est distributionis Eucharistiae minister, unus 
ordinarius et alter extraordinarius. Id intelligendum est 
de ministratione licita : nam, cum sacramentum istud 
per se subsistat, ab omni persona valide administrari 
posset. 

PROPOSITIO PRIMA. 

Soli episcopi et presbyteri sunt ministri ordinant 
distributiori is Eucharistice . 

Proh. 1° Scriptura sacra. Soli episcopi et presbyteri 
sunt ministri confectionis Eucharistiae, ex his verbis , 
Ffoc facite in meam commemorationem : at qui sacramen¬ 
tum istud eonficiunt, eo ipso illud administrare possunt. 
2° Concilio Trid. sess. 13, cap. 8, ubi legitur; « Semper 
» in Ecclesia Dei mos fuit ut laici a sacerdotibus coin- 
» munionem acciperent, sacerdotes autem celebrantes 
» seipsos communicarent. * 3° Auctoritate S. Thomae, 
3 part. q. 82, art. 3, et omnium theologorum. 

Attamen aliqua requiritur jurisdictio in sacerdote ut 
Eucharistiam licite administret. Nam 1° conditio est sa¬ 
cramentorum ut nonnisi ab habentibus jurisdictionem 
licite administrentur. 2° Pastorum est oves suas pascere s 
at inter actus pascendi gregem computanda est Eucha¬ 
ristiae administratio. 3°« Religiosi qui clericis aut laicis sa- 
» cramentum Extremae-Unctionis vel Eucharistiae minis- 
» trare.... praesumpserint, excommunicationis incurrant 
» sententiam ipso facto, per Sedem apostolicam dun taxat 
» absolvendi; » Clement. 1. 5, tit. 12, cap. 1. Quare autem 
haec censura, si nulla requireretur jurisdictio? Ergo qui 
absque ulla jurisdictione Eucharistiam administraret, 
mortaliter peccaret, et inferior sacerdote id faciens, irre¬ 
gularitatem incurreret. Yide Ligorio, 1. 6, n. 234. 

Sufficientem autem habet jurisdictionem 1° qui ad ce¬ 
lebrandum in aliqua admittitur ecclesia, nisi rector ec¬ 
clesiae positive contradicat; 2° qui missam celebrat in 
oratorio privato, ubi, ex concessione episcopi, Eucharistia 
asservatur et fidelibus petentibus distribui solet; seclusa 
vero speciali concessione, consecrare non posset in sa¬ 
cello privato, ut communionem petenti ministraret; li¬ 
centia quippe celebrandi missam in hujusmodi oratoriis 
non importat facultatem Eucharistiam asservandi, nec 
sacramentum aliquod ibi administrandi; 3° regulares, 

privilegiis Julii II, Pauli III et Pauli IV, bulla Clemen¬ 
ti na modo citata posterioribus, facultatem obtinuerunt 
ut « Omni tempore, praeterquam in die Resurrectionis 
* dominicae, sacramentum Eucharistiae.... quibusvis per- 
li sonis licite ministrare possint. » 

* Notandum , ab hujusmodi privilegiis semper excipi 
1° viaticum quod, absque licentia parochi vel episcopi 
aut vicarii generalis, administrari non potest : attamen 
in casu summae necessitatis haec licentia praesumi potest; 
2° primam et secundam communionem puerorum qui 
sub hoc respectu proprio parocho specialiter subjiciun¬ 
tur. 

PROPOSITIO SECUNDA. 

Diaconi sunt jure divino ministri extraordinarii 
d i s tribu t ion is E uchari st ice „ 

Proh, ex traditione. S. Just. Apol. I, n. 65, de Eu¬ 
charistia agens, dicit : « Qui apud nos dicuntur dia- 
» coni, panem, et vinum et aquam in quibus gratiae actae 
» sunt, unicuique praesentium participanda distribuunt, 

» et ad absentes perferunt. » Concil. Nicaen. I, can. 14 : 
« Quod si non fuerit in praesenti vel episcopus vel pres- 
» byter, tunc ipsi (diaconi) proferant et edant. » Concil. 
Aquisgran. anno 816 celebratum, cap. 7; Labbe, t^. 7 : 
« Sicut in sacerdote consecratio, ita in ministro dispen- 
» satio est: ille oblata sanctificat, his sanctificata dispen- 
» sat. o Multa alia citari possunt testimonia. Ergo. 

Dixi , eos esse ministros extraordinarios ; qui enim mi¬ 
nistrare non debent nisi defectu episcopi et presbyteri et 
ex commissione, sunt ministri extraordinarii : atqui tales 
erant diaconi respectu sacramenti Eucharistiae, ut patet 
ex concilio Nicaeno modo citato, ex concilio Carthag. IV, 
can. 38, sic se habente : « Diaconus, praesente presby- 
» tero, Eucharistiam corporis Christi populo, si necessi- 
*> tas cogat, jussus eroget; Labbe. Ergo. » 

Usus in primis saeculis invaluerat ut diaconi universe 
ministrarent Eucharistiam, ex commissione generali 
episcopi. Nunc eam ministrare non possunt nisi specia- 

lem habeant delegationem, saltem parochi. In nostra 
dioecesi requiritur delegatio episcopi aut vicarii ejus ge-* 
neralis qui de sufficientia causae allegatae judicant. 

Plures apud Ligorio, 1. 6, n. 247, dicunt communem 
esse sententiam quod, in extrema necessitate, diaconus 
adhuc posset et teneretur viaticum sine commissione mo¬ 
ribundo administrare, et superpelliceo cum stola trans¬ 
versa indui deberet. Tale factum apud nos est omnino 
inauditum. 

Nullus clericus diacono inferior fuit in Ecclesia mi¬ 
nister etiam extraordinarius dispensationis Eucharistiae : 
attamen olim quandoque sanctissimum illud sacramen¬ 
tum committebatur minoribus clericis vel etiam laicis qui 
illud ad alios deferrent, ut patet exemplo S. Tharsicii, 
acolythi et martyris qui, sacramenta Domini deferens, a 
paganis mactatus est fustibus, Martyrol. et pueri qui a 
sacerdote infirmo missus, Eucharistiam propria manu Se¬ 
rapionis ori admovit: Theodoreti Hist. L 6, cap. 44. 

Haec autem consuetudo a multis saeculis inolevit, et 
nullus, sive clericus inferior, sive laieus, sacram Eucha¬ 
ristiam, sicut olim, accipere, deferre, in domo sua ha¬ 
bere, sibi vel aliis ministrare posset sine expressa summi 
Pontificis dispensatione. Ita communiter theologi cura 
S. Tli. contra plures qui tenent veterem consuetudinem 
non esse abrogatam pro casu extremae necessitatis, prae¬ 
sertim si licentia episcopi accedat, v. g. tempore pestis. 
Vide Ligorio, 1. 6, n. 237, quaeritur 161. 

Quceritur an urgente necessitate, aliquis sanctam Eu¬ 
charistiam sibi administrare possit. 

R. 1°. Habita sacerdotis copia, nullus, nequidem sacer¬ 
dos, extra missam , communionem sibi licite ministrare 
potest; quia contra generalem Ecclesiae disciplinam sine 
causa sufficienti ageret. Sic generaliter theologi. 

R. 2°. Supposito quod sacerdos, in gravissimo mortis 
periculo constitutus, cui alius praesto non est sacerdos, 
divinam Eucharistiam e sacrario vel de manu diaconi, 
sacram pyxidem‘deferentis, sumere possit, se ita commu¬ 
nicare potest et tenetur. Sic Durandus, Suarcz> Habert t 

Collet aliique communiter theologi qui, ultra progre¬ 
dientes, dicunt sacerdotem , alterius sacerdotis aijutorio 
privatum, sola devotionis causa, v. g. in solem ni festo 
et secluso scandalo, seipsuni communicare posse; quia 
nulla est irreverentia erga sacramentum nec aliqua Ec¬ 
clesiae prohibitio. 

R. 3°. Quod de sacerdote dicitur, multi ad diaconum 
ministerio sacerdotis destitutum extendendum esse vo¬ 
lunt ; quia, ex concilio Nicaeno I, can. 14 , diaconus, in 
absentia episcopi et sacerdotis, Eucharistiam olim minis¬ 
trare poterat: id autem pro casu necessitatis nulla lege 
prohibetur. Porro si aliis sacramentum istud ministrare 
possit, cur non sibi in pari necessitate constituto? Ergo. 
Sic Suarez, Wasquez, Quarti, Collet, Billuart, Ligo¬ 
rio , etc. 

R. 4°. Quidam arbitrantur clericos diacono inferiores et 
ipsos laicos in necessitate se communicare posse : quia id 
ipsis olim licitum erat et nulla lege ecclesiastica prohi¬ 
bitum videtur : Ligorio hanc opinionem tradit ut suam. 
Alii vero communius eam rejiciunt, dicentes clericos in¬ 
feriores et laicos non magis se aliosve communicare posse, 
etiam in necessitate, quain sacerdotem sine vestibus sa¬ 
cris celebrare, et haec opinio sola mihi videtur admit¬ 
tenda. 

Notanda circa tempus, locum et modum sacram Eu¬ 
charistiam administrandi, asservandi et ad absentes de¬ 
ferendi. 

1° Tempus communionis . 1° Decretum S. Cong. Ritu¬ 
um, diei 19 feb. 1622, prohibet ne sacra communio dis¬ 
tribuatur fidelibus feria sexta in Parasceve : datur tan¬ 
tum aegrotis periclitantibus. In cunctis aliis diebus anni 
eam dispensare licet. 2° Qualibet hora diei, per se lo¬ 
quendo, communio distribui potest, inquit Ligorio cum 
multis aliis, quia hac de re nulla existit prohibitio. Atta¬ 
men, ex hodierna disciplina, consuetudine firmata, dari 
non debet nocte, nec sub vesperis; sed licite datur valde 
mane, quando missa celebratur, et etiam post meridiem. 
3° Dari non deberet in missa Nativitatis Domini quas di- 

citur de media nocte, ut definiit sacra Cong. Pwt. per 
decretum supra citatum et per alia plura , ut docent ex¬ 
presse Bened. XIV, de Missa? sacrificio, 1. 3, cap. 18; 
Ferraris, v° Euch. n. 29; Ligorio, 1. 6, n. 252, etc. Qui* 
dam, attestante Ferraris, ibid. a Sacra Cong. petierunt 
ut « liceat in nocte Nativitatis Domini, post cantatam 
» primam missam, alias duas immediate celebrare et 
>* communicare fideles. S. Cong. respondit nullo modo 
>♦ licere, sed omnino prohibetur. » Contrarius usus apud 
nos ubique viget. 4° Convenit ut communio intra mis¬ 
sam, statim post consumptionem sacerdotis, fidelibus 
distribuatur : talis fuit usus per duodecim priora saecula. 
Id supponit concil. Trid. sess. 22, cap. 6, dicens : « Opta- 
» ret quidem sacrosancta synodus ut in singulis missis 
* fideles astantes, non solum spirituali affectu, sed sacra- 
>» mentali etiam Eucharistia? perceptione communica- 
» rent. » Yernm nullum existi t praeceptum sic faciendi : 
unde rationabilis causa sufficitut communio extra missam 
dari possit, et aliquando prohiberi posset ne intra missam 
daretur , ut notat Bened. XIY, Constit. 64 , et de Missa? 
sacrificio, 3, cap. 19. 5° Idem pontifex docebat, ibid. 
sacram communionem in missis defunctorum cum para¬ 
mentis nigris administrari posse, atque sententiam oppo¬ 
sitam nullo inodo admittendam esse : at S. Cong. Rituum, 
per decretum diei 2 septembris 1741, statuit eam dandam 
esse ex particulis in ipsomet sacrificio conseciatis, non 
vero ex particulis reservatis. 6° Extra missam defunc¬ 
torum communio nunquam in paramentis nigris danda 
est : liinc, juxta Merati et Ligorio, sacerdos in nigris ce¬ 
lebraturus eam immediate ante missam dare non debet, 
nec dare posset immediate post missam : est consectarium 
decreti modo citati. 

2° Locus communionis, 1° Sacra communio dari potest 
in cunctis ecclesiis parocliialibus; 2° in aliis ecclesiis vel 
oratoriis publicis in quibus asservatur Eucharistia, vel 
etiam non asservaretur si missa ibi celebretur, v. g. in 
capellis seminariorum , xenodochiorum, monialium. 3° 
In privatis autem oratoriis dari non potest, etiatn ex 

particulis in missa consecratis, sine expressa ordinarii 
licentia : ita Bened. XIV, de Miss. sacrificio, 1. 3, cap. 
18, ac Epist. encycli. ad episcopos Poloniae, diei 2 junii 
1751, § 23, et statuta dioecesis Cenomanensis, anni 1788. 

3° Modus dandi communionem. 1° Intra missam, dicto 
Confiteor a ministro, sacerdos extrahit pyxidem e ta¬ 
bernaculo si formulas distribuendas in ea missa non 
consecraverit, et, post genuflexionem, vertit se ad com¬ 
municaturos, dicit Misereatur et Indulgentiam in plurali 
numero, etiamsi unica esset persona; sequitur ea quae 
praescripta sunt in inissali ac in rituali; omnibus commu¬ 
nicatis, revertitur ad altare nihil dicens , nec dat bene¬ 
dictionem , etiam in missa defunctorum, ut asserit 
Merati, part. 2, tit. 10, n. 31. 2° Si communio im¬ 
mediate ante vel post missam petatur et justa ratio 
suadeat eam dandam esse, idem observatur ritus, 
excepto quod semper detur benedictio. 3° Ubi com¬ 
munio non immediate ante vel post missam distribuen¬ 
da est, duae accendendae sunt candelae, juxta Merati; 
sacerdos, lotis manibus, superpelliceo et stola coloris offi¬ 
cio illius diei convenientis indutus, dicto Confi,teor> eam 
dat ut supra, et ad altare rediens , dicit antiphonam O 
sacrum convicium , cum versiculo et oratione (quae tamen 
non sunt de praecepto, sed de consilio); digitos abluit in 
vasculo super altare posito, sacram pyxidem cooperit, 
in tabernaculo recondit, et, manu dextra signum crucis 
faciens, dat benedictionem quam cum pyxide nunquam 
dare debet, nisi super infirmos , ut dicemus infra „ 4° Si 
minister non adesset, unus e communicaturis vel ipse 
sacerdos diceret Confiteor et responderet amen, ubi dicen¬ 
dum est : mulier autem baec dicere non debet, nisi sit 
monialis inter claustrum. 5° In communione moniarium 
habentium fenestrellam ex parte evangelii, sacerdos 
descendere debet et revertere per gradus anteriores alta¬ 
ris , non vero per laterales; sic S. Cong. Rit. diei 25 Sep¬ 
tembris 1736, et Fe naris, v° Benedictio , ai t. 5 , n. 38. 
6° Sacerdos qui pollice et indice vel illorum usu privare¬ 
tur, sacram communionem distribuere non posset; quia 

etsi tota manus fit consecrata, pollex tamen et index ad 
hoc ministerium, ex riiu Ecclesiae, deputantur. Unde 
dispensatione summi Pontificis ipsi opus esset, similiter 
et ut manu sinistra uteretur. Probabile tamen videtur 
Ligorio, 1. 6, n. 244, etl. 7, n. 408, eum sacram Eucha¬ 
ristiam in casu extremae vel gravissimae necessitatis, abs¬ 
que dispensatione, administrare posse : in eo casu judi¬ 
cio episcopi standum esset. 7° Manu semper danda est 
communio, et nunquam mediante instrumento, nequi- 
dem pestis alteriusve contagionis causa, quidquid non¬ 
nulli in contrarium dicant; neque probare auderem 
sententiam eorum qui permittunt ut aegroto hostiam 
trajicere non valenti, praebeatur particula hostiae in 
cochleari cum vino imposita : talis quippe praxis con¬ 
suetudini Ecclesiae opposita est et apud nos prorsus in¬ 
audita. 8° Sacerdos podagra laborans, deferri potest ad 
altare, ut ibi sacram Eucharistiam administret, modo in 
reliquis Ecclesiae ritum servare possit, et aliunde non 
prohibeatur. Ita Ligorio cum aliis, 1. 6, n. 244. 

4° Modus sacram Eucharistiam asservandi . 1° In pri¬ 
mis saeculis sanctissima Eucharistia in nulla servabatur 
ecclesia , propter infidelium persecutiones , sed permitte¬ 
batur Christianis particulas sacras ad proprias domos 
deferre, ibi reverenter asservare et singulis diebus, prout 
inoris tunc erat, se illis reficere : sed tepescente pristina 
fidelium pietate, sanctissimum hoc sacramentum cum 
debita reverentia non fuit susceptum nec asservatum. 
In sexto saeculo coneil. Caesaraugustanum II prohibuit, 
sub anathematis poena, ne quis Eucharistiam in ecclesia 
acceptam reservaret. Yetus disciplina circa hoc punctum 
jam cessaverat et penitus fuit abrogata. 2 e Statutum 
fuit ut sacra Eucharistia in cunctis ecclesiis sub fideli 
custodia, clavibus adhibitis, servaretur, ne quis manum 
temerariam ad illam extendere posset. 3° Nunc in qua¬ 
libet ecclesia parocliiali servanda est, ut opportune pe¬ 
tentibus semper dari possit; sed, extra parochiales eccle¬ 
sias , assidue retineri non potest, sine speciali concessione 
episcopi ordinarii, juxta nos , et summi Pontificis, ex 

pluribus sacrarum congregationumepisc. et concil. deci¬ 
sionibus apud Feriaris, v° Eucli. art. 1, n. 46, relatis. 
3° Nullibi conservanda est sine lumine perpetuo ai dente : 
« Si, ob graviter culpabilem negligentiam parochi veL 
» ejus cui cura ista commissa est, integro die vel aliquod 
» integris noctibus lumen non ardeat ante venerabile 
» Sacramentum, peccare eum mortaliter; secus si per 
» horam tantum, » docent plures apud Ligorio , 1. 6, 
n. 248 , qui et ipse hanc decisionem approbare videtur. 
Omnes fatentur hanc legem per se sub peccato mortali 
obligare. Si ecclesia vel societas sanctissimum Sacramen¬ 
tum habere cupiens, nimis sit pauper, congregationes 
episcoporum et concilii volunt ut instituatur quaestor vel 
eleemosynarum collector. Ferraris , v° Euch. art. 1, n. 45* 
4° Pyxis debet esse argentea, intus deaurata et bene¬ 
dicta, non-vero consecrata. 5® Sacrae species renovandae 
sunt singulis octo diebus aut saltem quindecim, inquit 
Bened. XIY, de Missae sacrif. App. 3. § 6, n. 4, et prima 
dominica uniuscujusque mensis, juxta rituale nostrum : 
frequentius renovandae essent si propter liumiditatem , 
praematura timeretur corruptio, et cavendum neformulae 
consecrandae jam sint veteres aut particulae consecratae 
in pyxide remaneant, aut magna formula in ostensorio 
ad expositionem collocata ultra mensem exislat. 6° Caute 
invigilandum est, absque ridiculis tamen sollicitatio¬ 
nibus, ut contingit scrupulosis, ne fragmenta hostiarum 
quantumvis parva pereant, vel irreverenter tractentur : 
sciendae igitur et observandae sunt regulae hac de re in 
rituali statutae. 7° Tabernaculum in quo asservandum 
est sanctissimum Sacramentum, in majori altari singula¬ 
rum ecclesiarum collocari debet, exceptis catliedrahbus , 
propter functiones pontificales quae fiunt versis renibus 
ad altare ; sic definiit congr. episc. die 10 feb. 1579, et 
29 nov. 1594. Exterius deaurari debet ex toto, vel ex 
parte, et interius panno serico villoso, vel serico simplici 
vestiri. 8° Venerandum Eucharistiae Sacramentum, in 
singulis ecclesiis ubi asservatur, publice exponi potest in 
festo Corporis Christi et per octavam : in aliis temporibus 

nullibi exponendum est sine licentia episcopi dioecesani j 
et ubi exponitur, semper aliqui saltem ante illud orare 
debent clerici vel fideles. 

5° Modus sacram Eucharistiam ad absentes deferendi. 
1° Non deferenda est sine indumentis congruentibus, 
scilicet, veste talari, superpelliceo et stola coloris diei, ac 
praecedente saltem uno lumine, et omnibus caput disco¬ 
opertum habentibus. Attamen in locis haereticis licet eam 
in parva pyxide inclusam vel in corporali involutam cum 
vestibus consuetis et sine lumine deferre; item ubi, 
propter infideles vel incredulos , timetur persecutio vel 
scandalum. Quidam arbitrantur id pariter licitum esse 
propter tempestatem aut itineris longitudinem. Rituale 
Cenomanense permittit ut sacerdos , in eo casu , bursam 
in qua parva pyxis continetur, vitia serica collo suo 
suspendat, pallio et etiam pileo se cooperiat, in equo vel 
in curru sedens iter faciat, sed a superpelliceo, stola, 
lumine et tintinnabulo non dispensat. Huic dispositioni 
standum est. 2° Communius docent auctores sacram Eu¬ 
charistiam sine lumine deferre aut administrare, aut 
Confiteor omittere, peccatum esse veniale; ministrare 
autem sine stola et superpelliceo , esse mortale. 3° An in 
necessitate viaticum sine vestibus et lumine ministrare 
liceat, inter se disputant theologi : plurimi negant, db* 
centes reverentiam tanto sacramento debitam potius ser¬ 
vandam quam infirmum communicare; alii communius 
affirmant , quia praesumitur Ecclesiam quae vestes et lu~ 
m en in honorem sanctissimi Sacramenti praescripsit, in 
tali casu obligare noluisse. 4° Sacerdos sacram Eucharis¬ 
tiam cum vestibus sacris deferens, valde festinare debet 
si periculum immineat, non vero per viam publicam 
currere , propter reverentiam sacramento debitam : qui¬ 
dam tamem, a Ligorio citati, 1. 6 , n. 241, et approbati, 
liabent ut probabile quod in necessitate sine irreveren¬ 
tia curri posset. 5° Sacra Eucharistia nunquam deferenda 
est nocte , nisi urgeat necessitas et probabile non existat 
profanationis periculum; quo in casu non neganda est 
infirmo periclitanti. 6° Nullus devotionis causa Eucharis- 

tiam secuni deferre vel apud se habere potest : solus 
Pontifex maximus habet privilegium ut ante se defera¬ 
tur. 7° Eam olim praesentare licebat in criminis dubii 
purgationem, sicut nunc juramentum in nonnullis casi¬ 
bus defertur: at, juxta disciplinam actualem, id vetatur. 
Bened. XIV, de Missae sacrif. 1. 3, cap. 20, n, 2 et 3. 


CAPUT QUINTUM. 

D£ SACRA eucharistia: subjecto. 

Duplex hic exsurgit quaestio : 1 ° quinam ad sacram 
Eucharistiam admitti possint, et 2° quas dispositiones 
habere debeant. 

ARTICULUS PRIMUS. 

DE IIS QUI AD SACRAM EUCHARISTIAM ADMITTI POSSUJNT. 

Certum est 1° quoscumque infideles, id est, non 
valide baptizatos, ad divinum illud sacramentum ad¬ 
mitti non posse, quia Baptismus est janua aliorum sa¬ 
cramentorum. 

Certum est 2° haereticos, schismaticos, apostatas et in¬ 
credulos ad idem sanctissimum sacramentum non admit¬ 
tendos esse. Ratio patet 9 et talis semper fuit praxis Ec¬ 
clesiae : « Hoc alimentum apud nos vocatur Eucharistia^ 
» cujus nemini alii licet esse participi nisi qui credat 
» vera esse quae docemus. » S. Just. Apolog, I, n. 66. 

Quaedam nobis dicenda sunt 1° de infantibus et pueris j 
2° de amentibus; 3° de surdis et mutis j 4° de peccatori^ 
bus et capite damnatis. 

1° De infantibus et pueris . 

1° Infantes baptizati et usum rationis nondum adepti* 
Eucharistiam sumentes, gratiae augmentum suscipiunt, 
quia status gratiae sufficit ad fructum hujus sacramenti 
percipiendum. 

2° Olim apud Latinos mos erat dare infantibus bapti¬ 
zatis et confirmatis sacram Eucharistiam, ut omnes fa¬ 
tentur. S. Cyp. 1. de Lapsis, refert, seipso teste, puel¬ 
lam lactentem, in cujusore immissum fuerat vinum idolis 
consecratum, postea, sacra vini specie accepta, nunc pio-* 
ratu concuti, nunc mentis aestu coepisse luctuabundam 
jactari, donec totum evomuisset s In corpore atque ore 
violato Eucharistia permanere non potuit. Haec disciplina, 
cujus S. Aug. S. Greg. Magnus mentionem faciunt, diu 
perseveravit: sed tempore S. Th. anno 1274 defuncti, 
penitus desierat; sanctus doctor enim ait, 3 part. q. 80, 
art. 9 ad 3 um , sacra mysteria pueris recenter natis danda 
non esse, quamvis quidam Grceci contrarium faciant. Me¬ 
rito usus ille pristinus fuit abrogatus; 1° quia Euchari¬ 
stia nonnisi sub specie vini dari poterat hujusmodi 
parvulis, et periculum erat effusionis; 2° quia parvuli 
Eucharistiam acceptam saepe evomebant aut spuebant; 
3° quia sanctissimo Sacramento assuefacti ab infantia, 
illud postea minus verebantur, etc. 

3® Graeci veterem servant consuetudinem dandi Eucha¬ 
ristiam infantibus, post Baptismum et Confirmationem, 
ut videre est apud Arcudium, 1. 3, cap. 40, et Rcnaudot. 

4° Pueris qui usum rationis nondum habent non 
danda est communio apud nos, etiam in articulo mortis 
propter rationes superius expositas, et praesertim quia 
talis est usus Ecclesiae Romanae ubique receptus. 

2° De amentibus . 

Perpetuo amentibus omnino neganda est Eucharistia, 
etiam in articulo mortis : sicS. Th. 3 part. q. 80, art. 9, 

ctim illo omnes theologi et rituale Romanum sequenti¬ 
bus verbis : « Amentibus seu phreneticis communicare 
» non licet : licebit tamen, si quando habeant lucida in- 
« tervalla , et devotionem ostendant, dum in eo statu 
» manent, si nullum indignitatis periculum adsit. 

Qui ergo quaedam lucida habent intervalla, interea 
disponi et ad communionem admitti possunt; non vero 
durante amentia , nisi adsit periculum mortis; quo in 
casu si usum rationis aliquando habuerint et pie vixerint, 
S. Th. loco citato, Catechismus concilii Trid. Ligorio et 
alii communiter volunt Eucharistiam eis administran¬ 
dam esse, si nullum sit irreverentiae periculum ; quia il¬ 
lius fructum percipere possunt et forte illo indigent, si 
nempe ante amentiam in peccato exstiterint et de illo 
tantum attritionem habeant. Usus tamen apud nos re¬ 
ceptus est ut communio hujusmodi amentibus etiam pe¬ 
riclitantibus non tribuatur, nisi aliqua rationis exhibeant 
signa : hanc praxim suadet rituale nostrum et eam tradit 
IX de La Luzerne , Instr. sar le Rituel. 

Semifatuis danda est in articulo mortis si coelestem 
hunc panem a cibo communi aliquo modo secernant; 
non autem delirantibus aut phreneticis, epilepticis et 
energumenis, tempore paroxysmi aut convulsionis, pro¬ 
pter irreverentiae periculum : sic Ligorio, 1. 6, n. 303, 
plures apud ipsum et ferme rituale nostrum. 

3° De surdis et mutis . 

De solis surdis-mutis seu surdis a nativitate hic agitur : 
alii namque surdi hujus sacramenti non sunt incapaces. 
Nec surdi a nativitate per se incapaces reputari debent; 
frequenti enim experientia constat eos accuratas myste¬ 
riorum religionis Christianae notiones acquirere posse. 
Sollicitudinis est ergo digni pastoris et aliorum sacerdo¬ 
tum curare ut hi omnes pro sua capacitate erudiantur, et 
ad sacramenta admittantur, tum in vita tum praesertim 
in articulo mortis. Ita rituale nostrum. Si vero defectu 
eruditionis aut capacitatis nihil intelligant, aut nulla vel 

omnino insufficientia religionis signa exhibeant, Eucha¬ 
ristia eis deneganda est; Ligorio, i. 6, n. 303 : non item 
Extrema-Unctio, si peccare potuisse praesumantur. 

4° De peccatoribus et capite damnatis . 

Divina Eucharistia modo concedenda, modo neganda 
est peccatoribus , prout sunt occulti vel notorii, occulte 
vel publice petant. Yide quae hac de re diximus in trac¬ 
tatu de Sacramentis in genere, cap. 6, art. 3. 

In Gallia, in Hispania et in Sabaudia non administra¬ 
tur Eucharistia capite damnatis, propter reverentiam 
tanto sacramento debitam : in Italia vero, in Germania 
et fere in omnibus aliis provinciis ex indulgentia eis con¬ 
ceditur, non ipso die quo plectendi sunt, sed diebus 
praecedentibus si bene sint dispositi. Unusquisque disci¬ 
plinam suas ecclesiae sequatur. Pietati tamen et saluti 
plectendorum magis consentaneum est divinam Eu¬ 
charistiam eis vere pcenitentibus non denegare. Ita Be- 
ned. XIY, de Missae sacrif. 1. 3 , cap. 20, n. 6, et de 
Synodo diceces. 1. 7, cap. 11, n. 4. Prudentia autem sua¬ 
det eam non concedere accusatis de crimine et nondum 
judicatis; quia 1° eo ipso suspecti sunt; 2° periculum 
esset ne communionem appeterent ex hypocrisi; 3° ti¬ 
mendum foret scandalum. 

Non ita judicandum est de iis qui propter fidem aut 
justitiam persecutionem patientes in carceribus detinen¬ 
tur; communio illis procul dubio laudabiliter datur, 
etiam die supplicii, ac in viaticum si jam non sint jejun^ 
et mors immineat. 

ARTICULUS SECUNDUS. 

DE DISPOSITIONIBUS AD SUSCIPIENDAM EUCHARISTIAM 
REQUISITIS. 

Alias requiruntur dispositiones ex parte animae, et aliae 
ex parte corporis. 

§ I. •— De dispositionibus ex parte animae. 

1° Cum divina Eucharistia sit sacramentum vivorum, 
nullum est dubium quin ad eam cum peccati mortalis 
conscientia accedere non liceat : nihil aliud esset quam 
judicium sibi manducare et bibere, et enorme sacrilegii 
scelus admittere. Probet autem se ipsum horno , et sic de 
pane illo edat et de calice bibat, I Cor. xi, 28. 

2° Qui, communicaturus vel celebraturus, alicujus 
peccati mortalis est conscius, sacramenta em praemittere 
tenetur confessionem si possit, idque ex strictissimo Ec¬ 
clesiae praecepto ; sic enim habet concil. Trid. sess. 13 , 
cap. 7, postquam verba Apostoli retulit: « Ecclesiastica 
p autem consuetudo declarat eam probationem neces* 
« sariam esse, ut nullus sibi conscius mortalis peccati, 
» quantumvis contritus sibi videatur, absque praemissa 
» sacramentali confessione, ad sacrain Eucharistiam ac- 
» cedere debeat, quod a Christianis omnibus, etiam ab 
» iis sacerdotibus quibus ex officio incubuerit celebrare, 
» haec sancta synodus perpetuo servandum esse decre- 
» vit, modo non desit illis copia confessa ri i; quod si, ne* 
» cessitate urgente, sacerdos absque praevia confessione 
» celebraverit, quamprimum confiteatur. » Idem repe¬ 
tit in canone 11 et addit: « Si quis autem contrarium 
*» docere, praedicare vel pertinaciter asserere, seu etiam 
» publice disputando , defendere praesumpserit, eo ipso 
» excommunicatus exi stat. » 

Ut probabilius docent auctores, praeceptum istud non 
est tantum ecclesiasticum, sed divinum, verbis Apostoli, 
probet autem, etc. promulgatum, et consuetudine eccle¬ 
siastica transmissum. 

Hinc 1° qui vi contritionis perfectae gratiam sanctifi¬ 
cantem jam recuperasset, nihilominus, ad Eucharistiam 
accessurus vel celebraturus, teneretur sub peccato mor¬ 
tali, habita copia confessarii, confessionem sacramenta- 
lem emittere; quia expressum est Ecclesiae praeceptum 
et in materia gravi. 

Hinc 2° qui dubitat an mortaliter peccaverit, confiteri 
tenetur • quia dici non potest illum peccati mortalis non 
esse conscium, et in dubio pars tutior est eligenda. Est 
senteutia communis et praxis fidelium. ' 

Hinc 3° qui ante communionem recordatur se in bona 
fide peccatum mortale omisisse, tenetur, juxta commu¬ 
nissimam sententiam, illud confiteri si possit; quia 1° pec¬ 
cati mortalis vere est conscius, ac proinde legi Triden- 
tinae obnoxius; 2° talis est persuasio fidelium peccatum 
sic omissum ante communionem ordinarie declarantium. 

Alii tamen plurimi recentiores theologi, inter quos 
Pontasy Collet , Ligorio , arbitrantur hanc sententiam, 
licet communem, non esse fundatam; qui enim bona 
fide confessus est, inquiunt, vi sacramenti poenitentiae 
justificatus est; sufficienter se probavit: ergo legem im¬ 
plevit. Tenebitur quidem peccatum istud clavibus Ec¬ 
clesiae tempore opportuno subjicere, ut praecepto divino 
de integritate confessionis satisfaciat; sed illud declarare 
non tenetur ante communionem, nec positivum contri¬ 
tionis actum de illo elicere, quia cum sit justificatus vi 
confessionis, praecepto Ecclesiae satisfecit. Praxis fidelium 
quae opponitur non habenda est ut regula certa obliga¬ 
tionis, sed ut laudabilis usus. 

Posterior haec sententia fundata videtur, semper mihi 
arrisit et eam libenter sequor respectu animarum scru¬ 
pulis vel anxietatibus laborantium : altera vero, quae est 
communior et tutior, non est arguenda nec improbanda. 

Hinc 4° ex verbis concilii Trid. citatis constat licere 
communionem suscipere, vel missam celebrare absque 
praemissa confessione, si necessitas urgeat et desit copia 
confessarii. Sed tres hic occurrunt difficultates, 1° quid 
per necessitatem urgentem intelligendum sit; 2° quan- 
donam copia confessarii deesse censeatur; 3° quae sit lati¬ 
tudo clausulae quamprimum . 

1 0 De necessitate urgente. Per eam non intelligitur qua- 
liscumque necessitas, sed gravis. Unde, juxta omnes, 
non sufficeret festi celebritas, magna devotio, indulgentia 
lucranda, paupertas sacerdotis qui retributione indi- 

get, etc. Contra vero gravis et urgens reputatur necessi¬ 
tas, 1° si quis absque viatico moriturus sit, nisi missa 
celebretur; 2° si communio vel celebratio omitti non pos¬ 
sit sine scandalo aut infamiae nota , puta, si communica¬ 
turus jam ad sacram mensam accesserit, si sacerdos sit 
ad altare, si missam hac die celebrandam annuntiaverit 
j vel promiserit, et eam sub aliquo praetextu in aliam 
diem remittere non possit; 3° si populus jam convocatus 
vel convocandus in die festo missam non habiturus sit, 
nisi parochus aut vices ejus gerens, aut probabiliter alius 
quilibet sacerdos ad hanc missam celebrandam designa¬ 
tus, in peccato constitutus, eam celebret. Si praeceptum 
audiendi missam non subministret rationem sufficientem, 
ut multi dicunt contra alios, semper in his casibus adest 
locus timendi scandalum vel infamiae notam. 4° Si sacer*» 
dos inter celebrandum mortaliter peccet vel peccati mor¬ 
talis antea commissi recordetur, uni e suis ministris sa¬ 
cerdoti confiteri debet ante consecrationem , si possit; si 
non possit, vel si post consecrationem tantum id contin¬ 
gat, perfecte conteratur. 

2° De defectu confessarii, Copia confessarii deesse non 
censetur quia confessarius ordinarius est absens, vel quia 
sacerdos praesens est junior, levior, notior, etc. et alius 
gravior , doctior, sanctior, minus notus, aetate magis pro¬ 
vectus desideraretur. Slc omnes, et ex verbis concilii 
sequitur. Deesse vero censetur, 1° si nullus adsit sacerdos 
vel si adiri non possit absque magna difficultate, liabita 
ratione itineris, valetudinis, aetatis, aeris, brevitatis tem¬ 
poris, negotiorum quibus vacandum est, etc. 2° si adsit 
sacerdos, sed non approbatus, vel non approbatus in hoc 
loco, vel surdus aut mutus, aut idiomatis ignarus, aut 
confessionem audire recuset; 3° si celebraturus habeat 
peccatum reservatum et tantummodo confessarium pro 
reservatis non approba Ium : probabilius ei tamen confi¬ 
teri debet peccata non reservata, sive reservatum de¬ 
claret, ut plures volunt, sive illud reticeat, quod inulti 
fieri posse contendunt, ut vi absolutionis justificationem 
obtineat, directam super peccatis non reservatis, et indi- 

rectam super reservatis. Vide Ligorio, 1. 6, n. 265. I 

3° De clausula quamprimum . 1° Haec clausula solos \ 
spectat sacerdotes celebrantes : si,., sacerdos absque prce - | 
via confessione celebraverit ... 2° Non solum exprimit con¬ 
silium, sed verum praeceptum; nam Alexander YII sequen¬ 
tem damnavit propositionem : « Mandatum Tridentini 
» factum sacerdoti sacrificanti ex necessitate cum pec- 
» cato mortali confitendi quamprimum, est consilium, 

» non praeceptum. » 3° Certum est hoc praeceptum diu 
protrahi non posse; Alexander enim YII hanc alteram 
damnavit propositionem : « Illa particula, quamprimum, 

» intelligitur cum sacerdos suo tempore confitebitur. » 
4° Communius docent auctores illud implendum esse 
intra triduum, et prius si qua ratio id suadeat, v. g. quia i 
occurrit confessarius, et, occasione transacta, non cito • 
inveniretur; vel quia cras eadem urgeret celebrandi ne¬ 
cessitas , etc. 

Caeteruin, in omni casu , qui cum peccato absque prae¬ 
via confessione celebrat, perfecte conteri tenetur, alio- 
quin sacrilegii reus fieret. 

Nota. Praeter dispositiones hucusque requisitas ut sa¬ 
cra Eucharistia non indigne suscipiatur, aliae praemit¬ 
tendae sunt ut divinissimum illud sacramentum debite 
colatur et cum abundantiori fructu percipiatur, nempe 
actus fidei, spei, charitatis, contritionis, desiderii, etc, 
ut indicatur in catechismo et in libris asceticis. 

§ II. — De dispositionibus ex parte corporis. 

Duplex ex parte corporis requiritur dispositio, jeju¬ 
nium scilicet et mundities. 

De jejunio, 

Duplex distinguitur jejunium : nempe ecclesiasticum 
de quo hic non agitur, et naturale. Jejunium naturale 
in eo consistit ut a media nocte nihil sumptum fuerit 
per modum cibi, potus vel medicinae. Ita omnes . 

Hujusmodi jpjuniiun ad Eucharistiam ex praecepto 
Ecclesiae sub peccato mortali requiritur, ut constat 1° ex 
Patribus : Tertuli. ad Uxorem, 1. 2, cap. 5 : Non sciet 
maritus quid secreto ante omnem cibum gustes ; S. Cyp. 
Epist. 63, refert Christum Eucharistiam post cceuam in¬ 
stituisse, et addit : « Nos autem resurrectionem Domini 
» inane celebramus; » S. Aug. Epist. I. 1, Epist. 54, 
postquam retulit discipulos corpus et sanguinem Christi 
non jejunos accepisse, ait : « Numquid tamen propterea 
» calumniandum est universae Ecclesiae, quod a jejunis 
» semper accipitur? Ex hoc enim placuit Spiritui sancto 
» ut, in honorem tanti sacramenti, in os Christiani prius 
» corpus dominicum intraret quam caeteri cibi : nam ideo 
» per universum orbem mos iste servatur. * 2° Ex variis 
1 conciliis, v. g. Carthng. VII, can. 29 ; Toletan. I, can. 1; 
Constantiensi, sess. 13, dicente : « Generale concilium de- 
» clarat, decernit et definit... quod, licet Christus post 
» coenam instituerit et suis discipulis administraverit 
* sub utraque specie panis et vini hoc venerabile sacra- 
» mentum, tamen, hoc non obstante, sacrorum cano- 

nurn auctoritas et approbata consuetudo Ecclesiae ser- 
» vavit et servat quod hujusmodi sacramentum nec 
» conficiatur post coenam, nec sumatur a non jejunis, 
» nisi in casu infirmitatis, aut alterius necessitatis a jure 
» vel Ecclesia concesso vel admisso, etc. » Ergo. 

Olim in aliquibus ecclesiis Africanis sacerdotes post coe¬ 
nam celebrabant et fideles communicabant feria quinta 
Majoris hebdomadae, in memoriam sanctissimi illius sa¬ 
cramenti, quod Christus, propter rationes sibi notas et 
probabiliter ut vetus pascha novo incipiente desineret, 
in ipsa cceua instituerat. Ille autem usus, quein S. Aug. 
commemorat in Epist. superius citata, diu permansit. 
Concil. Bracarense I, in initio septimi sseculi, can. 16, 
prohibet ne eo die missae, soluto jejunio, celebrentur.. 

Agapae, id est, pia convivia quae tempore Apostolorum 
fieri solebant, probabiliter locum habebant post sancto¬ 
rum mysteriorum sumptionem : propter abusus non diu 
substiterunt. 

Notanda circa jejunium. 

1° Incipiendum est a media nocte, id est, ab initio diei 
naturalis. Unde qui immediate post mediam noctem, vel 
etiam inter primum et ultimum horologii ictum, aliquid 
sumeret, jam ea die communicare non posset. Si diversa 
existant horologia discordantia, licet stare ei quod re¬ 
putatur aliorum regula, et si nulla sit vatio unum aliis 
praeferendi, pars tutior eligenda est : item in dubio 
negativo, quando quis nescit an post mediam noctem 
aliquid sumpserit necne, quidquid contrarium plurimi 
dicant probabilistae, asserentes in tali dubio existere li¬ 
bertatem, a communione et celebratione abstinendum 
esse putamus. 

2° Illud praeceptum levitatem materiae non patitur; 
non minus enim jejunium naturale per parum quam 
per multum solvitur, cum in eo praecise situm sit ut, 
reverentiae causa, nihil ante corpus Christi sumptum 
fuerit. Hinc qui micam panis, guttulam vini, aquas vel 
alterius liquoris, deliberate vel indeliberate sumpsit, 
mortaliter peccaret communicando. 

3° Sed necesse est ut quod sumitur habeat rationem 
comestionis vel potationis; quia juxta communem ho¬ 
minum sensum, eo modo tantum frangitur jejunium na¬ 
turale. Unde qui decumbendo saccharum ori suo impo¬ 
nit, et dormiens illud post mediam noctem degi uti t, non 
remanet jejunus. Contra vero quod per modum respira¬ 
tionis aut salivae hauritur, non frangit jejunium. Hinc 
1° qui casualiter deglutiret cum saliva vel per respiratio¬ 
nem, pulverem, famam, culicem vel parvam muscam, 
guttulam aquae, os lavando, vini, jusculi, gustando vinum 
aut jusculum, et statim expuit, lacrymas vel sudores fa¬ 
ciem irrigantes, maneret jejunus : non item si haec ex 
industria sumeret; quia tunc adesset ratio comestionis 
vel potationis. 

4° Requiritur ut sit ab extra; quod enim ab intrinseco 
provenit, etsi voluntarie deglutias, non reputatur trajici 

per modum cibi aut potus. Ita communiter theologi 
cum S. Th. Unde dicunt sanguinem ex capite descen¬ 
dentem, ex gengivis manantem, saniem ex pustula oris 
provenientem, sputa non ejecta, jejunium eucharisticum 
non frangere. Ilinc multi docent reliquias ciborum, den¬ 
tibus adhaerentes, absque laesione jejunii transgluti posse; 
quia 1° non veniunt ab extrinseco; 2° per modum salivae 
sumuntur; 3° ad praecedentem refectionem pertinent et 
improprie novam constituunt comestionem. Attamen 
S. Th. 3 part. q. 80, art. 8, ad 4 um ait : « Reliquiae cibi 
» remanentes in ore, si casualiter transglutiantur, non 

* impediunt communionem. » Si ergo ex industria trans¬ 
glutirentur, communionem impedirent. Ita communius 
et probabilius theologi, ut Cabassut, Layman, Syhius, Fas - 
quez, P. Antoine, Collet, Ligorio, etc. Ad cavendos autem 
vel tollendos scrupulos, dicendum est cum Ligorio, 1. 6, 
n. 279, reliquias a dentibus avulsas et sensibiles expuen- 
das esse, ut docet Bened. XIV, i. 3, cap. 12; sed nullam 
esse obligationem adhibendi diligentiam ad eas extra¬ 
hendas, etiamsi praevideantur cum saliva deglutiendae. 

« Eadem ratio est, inquit S. Th. ibid. et cum eo gene- 
» raiiter doctores, de reliquiis aquae vel vini, quibus os 

* abluitur, dummodo non trajiciantur in magna quan- 

* titate, sed permixtae salivae, quod vitari non posset. » 

5° Requiritur ut quod sumitur habeat rationem cibi 

vel potus, seu alterabile sit in stomacho; alioquin, juxta 
communem concipiendi modum, non esset comestio, nec 
potatio. Unde 1° qui res omnino indigestibiles edunt, 
V. g. capillos, ungues, metallum, vitrum, fragmenta li¬ 
gni, lapillos et alia hujusmodi, jejunium probabiliter 
non solvunt. Quia tamen multi contrarium sentiunt, 
pars tutior esset eligenda. 2° Qui, e contra, res in sto¬ 
macho alterabiles, sive nutriant, sive non, deglutirent, ut 
chartam, paleam, filum ex lino, ceram, medicinam, etc. 
jam non essent jejuni. 

Quceritur 1° an usus tabaci, sive in pulvere, sive in fu¬ 
migatione, sive in masticatione, jejunium eucharisticum 
solvat ? • 

R. 1°. Concilium Mexicanum, anni 1585, usum taba4 i 
ante missae celebrationem et communionem stricte pro¬ 
hibuit. Per edictum cardinalis Borgia, archiepiscopi His¬ 
pal ensis, anni 1642, jussi sunt omnes sacerdotes, sub poena 
excommunicationis latae sententiae, ab usu tabaci absti¬ 
nere una hora ante et post celebrationem. Innocentius X 
et Innocentius XI sub eadem poena vetuerunt ne quis in¬ 
tra Vaticanam basilicam tabacum sumere auderet, quod 
jam eodem modo prohibuerat Urbanus VIII fieri intra 
ecclesias dioecesis Hispalensis. Notat autem Bened. XIV, 
de Synodo dioeces. i. 11, cap. 13, n. 3, hunc usum, olim 
turpem et indecentem, communi consuetudine fuisse co¬ 
honestatum ; Benedictum XIII illum in basilica Vaticana 
permisisse, ac proinde nimium profecto severum fore eum 
ante Eucharistiae perceptionem vel missae celebrationem 
interdicere. 

R. 2°. Communius tenent auctores, contra P. Antoine 
aliosque nonnullos rigidiores, 1° tabacum in pulvere, 
sumptum per nasum, etsi quandoque usque in stoma¬ 
chum trajiciatur, jejunium non solvere, quia per modum 
comestionis non sumitur, sed per modum attractionis; 
2° nec fumum tabaci, quia non est cibus aut potus, nec 
per modum comestionis trajicitur; 3 9 nec etiam probabi¬ 
lius humorem in masticatione, quia humor tabaci uon 
deglutitur, aut si quaedam particulae deglutiantur, id fit 
per modum salivsc, non vero per modum comestionis aut 
potationis. 

Caeterum omnes conveniunt talem masticationem ante 
communionem esse indecentem, et Ligorio putat eam a 
culpa veniali non excusari, nisi aliqua subsit causa : usus 
tabaci in fumo parum decens etiam videtur, et ab eo 
omnino abstinendum vult Dens, t. 5. 

Quceritur 2° an aliqua saltem temporis mora ante vel 
post Eucharistiae susceptionem a cibo potuve abstinen¬ 
dum sit? 

R. 1°. Non refert an post cibum potumve quis dormie¬ 
rit vel digestus fuerit ut ad sacram Eucharistiam licite 
occedat, modo mens ob indigestionem vel insomnietatem 

non sit turbata. 2° Olim praecipiebatur jejunium , post 
sumptionem sacramenti Domini, usque ad sextam vel 
etiam usque ad vesperam , Decreti 3 a part. dist. 2, can. 
23. At praeceptum istud jam diu abrogatum erat tempore 
S. Th. ut ipse ait, 3 a parte, q. 80, art. 8, ad 6 un >, addens 
tamen : « Debet esse aliqua mora inter sumptionem hu- 
» jus sacramenti et reliquos cibos. Unde et in missa ora- 
» tio gratiarum actionis post communionem dicitur et 
» communicantes etiam suas privatas orationes dicunt. * 

Casus in quibus jejunium ad sumptionem Eucharistice non 
requiritur . 

Primus est periculum mortis. Sive enim periculum 
istud proveniat ex infirmitate, sive ex causa extrinseca , 
modo sit reale , praeceptum jejunii non obligat, nec sa¬ 
cerdos tenetur S. viaticum statim post inediam noctem 
deferre, ut moribundus illud accipiat jejunus. Si pericu¬ 
lum non instaret, communio in sequentem diem diffe¬ 
renda esset, ut ad illam servaretur jejunium, supposito 
quod facile servari posset. Yeruin si morbus sit pericu¬ 
losus, communio non est scrupulose differenda. 

Ubi infirmitas protrahitur et periculum mortis perse¬ 
verat , sacra Eucharistia iterum moribundo etiam non 
jejuno, post decem dies, ex rituali nostro, dari potest 
non per modum viatici, quod semel tantum in eadem 
infirmitate administratur , sed modo consueto , ad satis¬ 
faciendum devotioni. iEgrotobene disposito et jejunium 
servanti multo crebrius divinum illud sacramentum tri¬ 
bui posset. Si jegrotus saniorem habuerit statum, in no¬ 
vum incidat periculum , sacramentum non jejunus acci¬ 
pere poterit, licet decem dies ab ultima communione in 
viatico non effluxerint. Sic habet expresse rituale nos¬ 
trum. 

iEgrotus vel infirmus in periculo mortis non consti¬ 
tutus, in viatico sacram Eucharistiam suscipere non po¬ 
test , ne quidem tempore paschali : unde si manere non 
possit jejunus et divina Eucharistia ei convenienter de- 

ferri non possit immediate saltem post mediam noctem, 
a praecepto communionis paschalis excusatur. 

Secundus casus est necessitas perficiendi sacrificium , 
si nempe 1° sacerdos post consecrationem moriatur aut 
deficiat, et alius non sit sacerdos jejunus qui missam 
continuare possit; 2° si celebrans in sumptione calicis 
tantum advertat fuisse aquam pro vino ; 3° si post con¬ 
secrationem recordetur se non esse jejunum, quia prae¬ 
ceptum divinum perficiendi sacrificium praecepto ser¬ 
randi jejunium praestat. Si ante consecrationem adverte* 
ret se aliquid sumpsisse, secluso scandalo et infamiae 
nota, ab altari recedere deberet, inquit S. Th. q. 83, 
art. 6, ad , et generaliter theologi cum illo. At, nisi 
privatim celebraret, fere semper in eo casu esset locus 
scandalum vel infamiam timendi. INon item si missa non 
esset incoepta, quia dicere posset se ex inadvertentia ali¬ 
quid comedisse vel bibisse. 

Tertius casus est periculum profanationis, ubi vide¬ 
licet timetur ne sacra Eucharistia ab haereticis vel incre¬ 
dulis conculcetur, comburatur, ab animali devoretur, 
etc. a sacerdote vel etiam a laico non jejuno consumenda 
est, si desit jejunus; quia lex jejunii in honorem sacra¬ 
menti constituta , iu tali liypothesi cessat. 

Quartus casus est, si sacerdos post ablutionem reperiat 
particulas a se in eadem missa consecratas, et adhuc 
vestibus sacris sit indutus, eas consumere debet, quia 
sunt velut complementum sacrificii quod jejunus in¬ 
choavit ; etiamsi in sacristia jam esset, sed nondum ves¬ 
tibus sacris exutus, idem facere posset, quia eadem actio 
censetur perseverare. Ratione contraria , reliquias alte¬ 
rius sacrificii, sive a se, sive ab alio consecrati, sic ab¬ 
sumere non posset, nec particulas ultimi sacrificii, si 
jam exutus esset. Ita Bened. XIY , de Missae sacrif. 1, 3, 
cap. 17, n. 5. Eas igitur reverenter deponeret in taber¬ 
naculo, vel in corporali reservaret, in proximo sacrificio 
ante ablutionem sumendas. 

5° Yalde controvertitur an sacerdos non jejunus cele¬ 
brare debeat aut possit, ne moribundus Yiatico careat. 

Multi affirmant, dicentes 1° praeceptum divinum com¬ 
municandi in articulo mortis praecepto ecclesiastico je¬ 
junii praestare; 2° Ecclesiam, qua? aegrotum a lege jejunii 
exemptum declaravit, sacerdotem in casu supposito illa 
lege obligatum velle non censeri. Alii tamen communius 
et probabilius negant 9 et contendunt 1° praeceptum di* 
vinum communicandi in articulo mortis non obligare, 
quando Eucharistia non habetur; 2° Ecclesiam forma- 
liter eximisse moribundum a lege jejunii, non vero sacer¬ 
dotem ; 3° eum in statu peccati mortalis, non habita 
copia confessarii, absque confessione celebrare posse ad 
dandum viaticum; quia per contritionem perfectam sup¬ 
plet confessioni, et jejunii defectum supplere non potest. 
Excipiunt casum quo ipse sacerdos non jejunus in peri¬ 
culo proximo constitueretur; omnes enim fatentur eum 
celebrare posse, ne sancto viatico privatus decedat, quia 
lex jejunii non obligat eum qui in periculo mortis consti¬ 
tuitur. 

* 

De munditie corporis , 

Quae actus castitati oppositos spectant in Supplemento 
ad tractatum de Matrimonio sufficienter exposuimus. 
Nonnulla tamen ad munditiem corporis attinentia hic 
notanda sunt. 

1° Qui externam habet maculam delebilem , eam re¬ 
verentiae causa abstergere debet. Nulla vero est obligatio 
abstinendi a communione propter maculam occultam, 
aut publicam, sed indelebilem. Ita omnes. 

2° Sacerdos infectus lepra vel alia difformitate horro¬ 
rem excitante, in secreto celebrare potest, sed non in pu¬ 
blico , ut in Decretal. 1. 3, tit. 7, cap. 4, expresse sta¬ 
tuitur. 

3° Mulieres in ornatu sancto, modestiam redolente , 
pectore cooperto, ad sacram communionem accedere 
debent : si quae valde indecentes se praesentarent, com¬ 
munio eis neganda esset, cum debitis tamen cautionibus 
ad praecavenda scandala. 

4° Nulla lege vetatur ne vir armatus ad sacram syn- 


axiin accedat; sed ex decentia et humilitatis causa, 
milites arma sua deponere solent, nisi ex professiom 
regiliosa ea deferant, ut olim equites S. Joannis Ili 
rosolymitani. 

5° Sacerdos non celebrans et ad sacram communioner 
accessurus, superpelliceo et stola induendus est. Ita olim 
statuerat concil. Bracarense III, can. 3; sic statuerunt 
etiam rituale Romanum , Sacerdotes vero cum stola com~ 
manicent, et rituale nostrum. Certum est tamen ex om¬ 
nium confesso, hanc circumstantiam esse duntaxat sub 
• veniali, et nullum esse peccatum eam omittere, si ratio¬ 
nabilis causa id fieri suadeat, ut major communicantium 
numerus. 


CAPUT SEXTUM. 

DE NECESSITATE EUCHARISTLE. 

Quoniam sanctissimum illud sacramentum olim par¬ 
vulis statim postbaptismum administrabatur, et in Eccle¬ 
sia Orientali adhuc administratur, quidam arbitrati sunt 
Graeci illud necessarium esse necessitate medii, sicut Bap- ■ 
tismum : hoc antiquos Patres persuasum habuisse docent 
Calvinistae, et inprimis Aubertin et Daille, quod eviden¬ 
ter falsum est; antiqui Patres enim Eucharistiam tribue¬ 
bant parvulis tanquam utilem, non vero ut ad salutem 
necessariam , et ideo vetus ille usus abrogatus est sine 
ulla reclamatione. Unde concil. Tiid sess. 21, cap. 4, 

« docet parvulos, usu rationis carentes, nulla obligari i 
» necessitate ad sacram en talem Eucharistiae communio- 
» nem; » et can. 4 addit: « Si quis dixerit parvulis, ante- 
» quam ad annos discretionis pervenerint, necessariam 
» esse Eucharistiae communionem : anathema sit. * Sem- 
per creditum est parvulos in Baptismo regenerari, ac pro- 

inde ante usum rationis decedentes, salvandos esse sine 
flBucharisUn. 

Constat igitur et de fide est Eucharistiam non esse 
necessariam necessitate medii ad salutem. Itaque nobis 
! inquirendum est an sit necessaria, 1° ex praecepto divi-* 
no ; 2° ex praecepto ecclesiastico; 3° sub utraque specie; 
4° frequenter. 

ARTICULUS PRIMUS. 

AN SACRA EUCHARISTIA SIT AD SALUTEM NECESSARIA EX 
PRAECEPTO DIVINO. 

Tria hic nobis occurrunt examinanda, nempe 1° an 
praeceptum existat; 2° quinam eo teneantur; 3° quan-t 
donam obliget. 

1° Certum est dari praeceptum divinum sacram susci¬ 
piendi Eucharistiam, ut constat 1° ex verbis Christi, 
Joau. vi, 54 : Nisi manducaveritis carnem Filii hominis et 
biberitis ejus sanguinem , non habebitis vitam in vobis. Et 
Luc. xxii, 19 : IIoc facite in meam commemorationem. 
Quae verba veram exprimunt necessitatem, non medii, 
ut notavimus, sed praecepti. 2° Ex concil. Trid. sess. 13, 
cap. 2, dicente : In illius ( sacramenti) sumptione colere nos 
sui memoriam preeeepit. 3° Ex ratione. Christus divinum 
Eucharistiae sacramentum per modum cibi et refectio¬ 
nis spiritualis instituit : noluit autem illud fore inutile : 
ergo illius usum praecepit. Ergo. 

2° Eo praecepto omnes tenentur adulti usum rationis 
habentes; verba enim Christi, Nisi manducaveritis, etc. 
generalia sunt et nullos excipiunt; immediate afficiunt 
fideles, et mediate ipsos infideles qui religionem Christia¬ 
nam amplecti et ad sacram Eucharistiam se accingere 
tenentur. 

3° Illud praeceptum obligat saltem in articulo vel iu 
proximo mortis periculo; de natura est enim praecepti 
affirmativi ut saltem aliquando obliget : at, si praecep¬ 
tum divinum sacram suscipiendi Eucharistiam non obli- 
‘garet, saltem in articulo vel in proximo mortis periculo, 

dicendum esset illud nunquam stricte obligaturum. 
Unde 1° concil. Nicacn. I, can, 12, statuit antiquce legis 
regulam servandam esse, ut si forte quis recedat ex cor¬ 
pore, necessario vice suce viatico non defraudetur . 2 b Sem*- 
per sollicita est Ecclesia ut sanctum viaticum moribundis 
tribueretur, nisi tanto beneficio judicarentur indigni. 
3* Sanctum istud sacramentum infirmo petenti et suffi* 
cienter disposito denegari non posset sine gravi fidelium 
scandalo. Ergo. 

Obligat insuper pluries in vita, praecise quia per mo¬ 
dum refectionis spiritualis fuit institutum : tempus au¬ 
tem a Christo non fuit assignatum, sed Ecclesia illud 
determinavit, ut infra dicemus. 

Hinc mulieres praegnantes ante primum partum , vel 
si partus difficiles jam habuerunt, periculose navigaturi 
aut praeliaturi, operationem periculosam experturi, etc. 
Eucharistiam suscipere debent, si moraliter possint. 


Notanda circa viaticum . 


1° Quamvis existat praeceptum divinum sacram Eu¬ 
charistiam in periculo mortis suscipiendi, non repugnat 
eam aliquando prohiberi, si nempe reverentia erga sanc¬ 
tissimum sacramentum id postulare videatur : nam prse- 
ceptum divinum directioni Ecclesia committitur, et ubi 
decenter impleri nequit, non obligat. 

2° Pue ris doli capacibus, qui sacram Eucharistiam a 
cibo communi sciunt distinguere, dandum est viaticum 
in periculo mortis, etsi non habeant aetatem ad primam 
communionem requisitam : ita Bened. XIV, de Synodo 
dioeces. 1. 7, cap. 12, n. 1 ; Ligorio, 1. 6, n. 293, et rituale 
nostrum. In dubio de capacitate pueri, aestimamus, con¬ 
tra nonnullos, viaticum uon esse concedendum; quia, 
juxta praesentem disciplinam, dari non debet certo inca¬ 
pacibus : ergo nec in dubio. 

3° Disputant theologi an qui heri vel hodie commu¬ 
nionem accepit aut missam celebravit, et ante finem diei 
in grave periculum mortis incidit, sacrum viaticum sus* 

cipere possit aut debeat. Si heri communio suscepta 
fuerit, datur obligatio viaticum hodie suscipiendi i si 
hodie, res manet dubia. Probabilius videtur viaticum 
administrari posse, et strictum non existere praeceptum 
illud dandi aut suscipiendi, quia communio eadem die 
accepta rationem viatici habere censetur. « I 11 tanta 
» opinionum varietate doctorumque discrepantia, in te- 

• grum erit parocho eam sententiam amplecti quae sibi 

• magis arriserit, » inquit Bened. XIV, de Synodo dioe- 
oes. 1. 7, cap. 11, n. 2. 

4° Si in aegroto adsit periculum ejectionis hostiae, pro- 
pter vomitum, tussim, sputa quasi perpetua, nou danda 
est Eucharistia ob reverentiam ei debitam ; si periculum 
videatur dubium, danda est particula non consecrata, 
quam si rejiciat, a communione abstinendum est; si eam 
retineat, administrari debet communio : Ligorio, 1* 6, 

J 202 * 

5° Si contingat ut aegrotus post sumptionem viatici 
evomat, et sacrae species appareant, reverenter erunt 
colligendae, in vase mundo deponendae, ad ecclesiam de¬ 
ferendae, ibique custodiendae donec fuerint corruptae, et 
tunc in piscinam sacram projicientur. Sivero non appa¬ 
reant, tota materia vomita erit stupis extergenda, com¬ 
burenda et cineres in piscinam projiciendi. 

6° Sacrum viaticum tempore noctis non deferetur, nisi 
urgeat necessitas et absit periculum profanationis, quo ia 
casu moribundus sine sacramento non esset relinquendus. 

7° INon desunt sacerdotes qui sanctum viaticum ma¬ 
gnis peccatoribus facile denegant, sub praetextu quod il¬ 
lud non sit absolute necessarium; advertant praeceptum 
divinum tunc urgere, sub peccato mortali obligare, et 
seipsos strictissime teneri tales moribundos pro posse suo 
ad Eucharistiam praeparare. Statuitur quidem, iu rituali 
nostro, eos sacrum viaticum suscipere non posse, quin 
scandalum a se datuin reparaverint Verum illud suffi¬ 
cienter reparant peccata confitendo, et declarando coram 
testibus se de anteactis dolere, atque firmum habere pro¬ 
positum rectius in posterum vivendi, nisi aliqua specialis 

ipsis incumbat obligatio publica, v. g. restituendi, re-* 
conciliandi, concubinam ejiciendi, ete. cui prius satisfa¬ 
ciendum est. 

8° Sacrum viaticum deferri non potest ad meretricem 
pceniteniem, in domo publice meretricia adime exstan¬ 
tem : exigendum est ut prius exeat et in bonesta domo 
collocetur, ob reverentiam sanctissinio~Sacramento de¬ 
bitam. 

9° Qui non communicavit in periculo mortis, transacta 
periculo, supplere non tenetur; quia obligatio viatici est 
duntaxat pio periculo. 

10° Qui, post viaticum susceptum, mortaliter pecca¬ 
vit, iterum communicare probabilius non tenetur, quia 
haec obligatio nullibi praescribitur, sed sufficit confessio. 
Sic plures cum Ligorio. Item qui sacrum viaticum sacri¬ 
lege suscepisset, illud denuo suscipere non posset ante 
decem dies elapsos, et ceremoniae externae non iteraren¬ 
tur in nova susceptione ; quia, ritus externus juxta legem 
ecclesiasticam fuit expletus. 

ll°Sancti viatici sicut Extremse-Unctionis administra¬ 
tio ad solum pertinet pastorem : extraneus igitur sacer¬ 
dos, sive regularis, sive saecularis, illud administrare non 
potest, sub poena suspensionis, sine legitimi aegrotantis 
parochi licentia expresse data, vel rationabiliter prae¬ 
sumpta, excepto casu urgentis necessitatis, ut fert rituale 
Cenomanense. 

12° Parochi hoc munus committere non possunt nisi 
sacerdoti approbato, ne aegrotus ministerio confessarii 
ante communionem indigeat. 

ARTICULUS SECUNDUS. 

AN EUCHARISTIA EX PRAECEPTO ECCLESIASTICO SIT 
NECESSARIA. 

Per multa saecula tam frequenter accedere solebant 
fideles ad sanctum Eucharistiae sacramentum, ut prae¬ 
cepto divino abunde satisfacerent : cum vero adverterit 

Ecclesia eos, pietate decrescente, a sacro illo convivio 
vel omnino recedere, vel diu tus abstinere, determinavit 
tempus quo ad illud accedere sub peccato mortali tene¬ 
rentur. Ilanc legem tulit primo in concilio Lateranensi 
IV , anno 1215 celebrato, can. 21, bis verbis : « Omnis 
» utriusque sexus fidelis, postquam ad annos discretionis 

» pervenerit, omnia peccata sua.confiteatur..... sus- 

» cipiens reverenter ad minus in pasclia Eucharistiae sa~ 
n cramentum : nisi forte de consilio proprii sacerdotis , 
e ob aliquam rationabilem causam, ad tempus ab ejus 
» participatione duxerit, abstinendum : alioquin vivens. 
» ab ingressu ecclesiae arceatur, et moriens Christiana 
« careat sepultura. » Eam renovavit in concilio Trid. 
sess. 13, can. 9 : « Si quis negaverit omnes et singulos 

* fiddes utriusque sexus, cum ad annos discretionis per- 

* venerint, teneri singulis annis saltem in pasebate, ad 
» communicandum, juxta praeceptum sanctae matris Ec- 
» clesiae : anathema sit. » 

Observanda circa communionem paschalem. 

1° Soli baptizati praecepto ecclesiastico communicandi 
subjiciuntur : patet ex canonibus citatis, ubi dicitur, 
utriusque sexus fidelis ; et ratio est, quia Ecclesia nullam 
habet auctoritatem in eos qui foris sunt. In hoc praecep¬ 
tum istud differt a praecepto divino ipsos infideles me¬ 
diate obligante. 

2° Anni discretionis ex variis circumstantiis prudenter 
judicandi sunt : non udem communiter aestimantur pro 
confessione ct pro communione. Unde pueri doli capaces 
ad annuam tenentur confessionem, non vero stalim obli¬ 
gantur ad communionem; quia 1° communis usus Ec¬ 
clesiae obligationem hujus sacramenti sic interpretavit; 
2° Eucharistia majoris est excellentiae et non tantae neces¬ 
sitatis : majorem igitur requirit praeparationem, praeser¬ 
tim in pueris prima vice communicaturis, ut deinceps 
cum debita reverentia ad tantum sacramentum accedant. 

3° S. Th. 3 part. q. 80, art* 9, ad 3 um , dicit quod, si 

pueri usum rationis habere incipiant, et devotionem erga 
Eucharistiam concipere possint, sanctum illud sacramen¬ 
tum eis conferri possit; non dicit conferendum. Unde 
Ligorio et plures cum illo docent, pueros in ea aetate 
coelestem Eucharistiae cibum a profano discernere scien¬ 
tes, ad sacram synaxim admitti posse, sed praecepto non 
teneri ante annum circiter nonum vel decimum, etcom- 
munionem eis non differendam regulariter ultra duode¬ 
cimum. Caute igitur cavere debent parentes et parochi 
ne sua culpa pueri aetate jam provecti ad sacram commu¬ 
nionem non sufficienter disponantur. 

Notandum, pueros alios aliis perspicaciores esse, ac 
proinde non omnes eadem setate praecepto communionis 
subjectos: quidam in nono vel in decimo anno admitti 
debent; alii ante duodecimum vel etiam decimum quar¬ 
tum admitti nequeunt. Haec prudens discretio sedula 
digna est sollicitudine pastoris, qui totus esse debet ut 
pueros etiam in teneris annis sana doctrina imbuat, mo¬ 
ribus Christianis informet, ad primam communionem 
diligenter disponat, et perseverantiam eorum omni cura 
assecurare intendat. 

4° Omnes adulti baptizati memorato Ecclesias praecepto 
tenentur sub peccato mortali; neque ab illo eximuntur 
increduli et publici peccatores, quia per fidem et virtu¬ 
tes Christianas ad sacram communionem digne suscipien¬ 
dam se disponere debent. 

5° Non in quolibet anni tempore, sed in paschate, 
juxta concil. Lateran. et Trid. verba, implendum est 
communionis praeceptum ; et idcirco liaec communio di¬ 
citur paschalis. Nomine autem paschalis, vulgo intelligi- 
tur tempus a dominica Palmarum usque ad dominicam 
in Albis inclusive. Saepe, ex concessione episcopi, tempus 
illud anticipatur vel protrahitur, propter confessariorum 
paucitatem, pastoris infirmitatem, aliasve rationes quae 
judicio episcopi subjiciendae sunt. 

6° Praeterea, unusquisque fidelis potest, ob rationabi¬ 
lem causam, ex judicio proprii sacerdotis, id est episcopi, 
parochi vel alterius sacerdotis approbati, communionem 

p&schatem ad aliud tempus differre, puta, ut convenien¬ 
tius sit dispositus : sed interea facere debet quod in se est 
ut requisitas dispositiones quam prius habeat, et contra 
Ecclesiae praeceptum mortaliter peccaret, si, culpa sua, 
tempore per confessarium statuto nondum esset paratus. 

7° Qui in quindena paschali vel tempore a proprio sa¬ 
cerdote designato communionem omisit, ad eam seniper 
tenetur, et eo magis peccat quo magis differt; quia tem¬ 
pus paschale non fuit determinatum ad finiendum prae» 
ceptum, sed ne ultra illius impletio differatur. Concilium 
enim Trid. canone citato, definit esse obligationem com¬ 
municandi singulis annis , saltem in paschate : qui ergo 
culpabiliter vel inculpabiliter non communicavit in pas¬ 
chate, praecepto communionis annuae adhuc tenetur. 
Qui e contra communicavit ex devotione vel in viatico, 
sine intentione praecepto satisfaciendi, nihilominus satis*» 
fecit, quia sola communio praecipitur, non vero intentio. 

8° Qui, quindena paschali jam inchoata, praevidet se 
in ultimis diebus a communione impeditum fore, statim 
communicare debet, quia tempus obligationis instat : si 
vero tempus paschale nondum sit inchoatum, et praevi¬ 
deat se, eo durante, facultatem communicandi non habi¬ 
turum, ad communionem anticipandam non tenetur vi 
praecepti communionis paschalis, quae ante tempus non 
magis obligat quam praeceptum audiendi missam die do¬ 
minica, die sabbati astringit, si praevideatur impedimen¬ 
tum ; sed vi praecepti singulis annis communicandi obli¬ 
garetur , si ab ultima communione ad tempus liberum 
excederetur annus. 

9° Qui paulo ante tempus paschale communionem ac¬ 
cepit, sive ex devotione, sive in viatico, sive ea intentione 
ut praecepto communionis paschalis per anticipationem 
satisfaceret, nihilominus, quindena paschali decurrente, 
communicare debet si possit; quia datur praeceptum eo 
tempore communicandi, nisi legitimum adsit impedi¬ 
mentum. Unde rituale Romanum, de communione pas¬ 
chali, in fine, ait: « iEgrotis quoque parochialibus, etiam 
»si communionem extra praescriptos pascliatis dies sump- 

5 . 

n serint, in paschalibus diebus illam deferet ac minis- 
*> trahit ( parochus ). » Idem habetur in rituali nostro. 

Parochus igitur qui praevidet sufficiens sibi defuturum 
tempus ut in quindena paschali communionem ad aegro¬ 
tos parochia? suce deferat, licentiam eam differendi ab 
episcopo obtinere debet. 

10° Per communionem sacrilegam praecepto commu¬ 
nionis annuae non satisfit, ut contra probabilitates decla¬ 
ravit Innocentius XI, anno 1679, sequentem damnando 
propositionem : Prcecepto communionis annuce satisfit per 
sacrilegam Domini manducationem. 

11° Unusquisque communionem paschalem in paro¬ 
chia sua, a proprio parocho, vel a sacerdote ab eo dele¬ 
gato suscipere debet, nisi, ex illius vel episcopi aut vicarii 
generalis licentia, privilegio aut consuetudine , in alia 
ecclesia communicare possit. Sic generaliter theologi, in 
eo sensu canones concilii Laieran. et concilii Trid. in- 
telligentes. 

Consuetudine eximuntur 1° sacerdos in aliena eccle¬ 
sia celebrans; si vero non celebraret, in sua parochia 
communicare teneretur. 2° Peregrini et vagi, nullam 
parochiam habentes , vel ab illa ita absentes , ut ad eam 
commode redire nequeant, praecepto communionis pas¬ 
chalis satisfaciunt communicando in ea parochia in qua 
hoc tempore inveniuntur. 3° Famuli vel famulae in mo¬ 
nasteriis degentes, quia ad familiam monachorum vel 
monialium pertinere censentur. Non item ii qui, licet 
monasterii famulatui annexi, extra illud degerent. Sub 
hoc nomine autem non designantur sorores conversae, 
novitiae nec postulantes ; omnes ad familiam monasterii 
pertinent. 

12° Ex consuetis episcoporum statutis , vel ex speciali 
licentia singulis domibus concessa, alumni seminariorum 
vel collegiorum et juniores puellae in scholis detentae, in 
sacellis suis respecti vis communionem paschalem reci¬ 
pere solent; item magistri et magistrae in bis institutio¬ 
nibus commorantes, non vero famuli in eis servientes. 
Talis est consuetudo apud nos recepta. 

13° Qui, sine licentia pastoris, extra propriam paro¬ 
chiam tempore paschali communicavit, praecepto non 
.satisfecit : iterum ergo in parochia sua communicare de¬ 
bet. Quidam excipiunt, nisi in ecclesia cathedrali suas 
dioecesis communicaverit; sed probabilius nec in eo casu 
satisfecisset, nisi forte episcopus declarasset omnes dice- 
cesanos praecepto communionis paschalis in cathedrali 
satisfacere posse. Vide Ligorio, 1. 6, n. 300. 

14° Licentia pastoris , id est parochi, episcopi aut vi¬ 
carii generalis, pro communione paschali extra parochiam 
facienda, potest esse expressa, vel rationabiliter praesum¬ 
pta , quando ex adjunctis certo judicatur eum consentire 
aut consensurum esse. Ita Ligorio et plures apud ipsum, 
et haec sententia mihi videtur certa. 

15° Ex consensu pastorum praesumpto et ex variis re- 
centiorum Cenomanensium episcoporum decisionibus , 
non exigitur in hac dioecesi ut qui communionem pascha* 
lem omiserunt, se hoc anno in propria ecclesia sistant ad 
communicandum, ne talis obligatio eos a conversione re¬ 
moveat; sed tantum persuasione inducuntur, etfinaliter 
eis permittitur ut pro hac vice in aliena ecclesia sacra¬ 
mentum suscipiant. 

16° Nunc non exigitur schedula confessionis ut tribua¬ 
tur communio tempore paschali, nec extraneis ad sacram 
mensam accedentibus denegatur; quia praesumitur eos 
licentiam a pastore suo obtinuisse, vel in parochia sua 
jam communicasse, aut ante finem pascbatis communi¬ 
caturos esse; nec,juxta ritualis praescriptionem, descri¬ 
buntur nomina eorum qui praecepto non satisfecerunt, 
ut ad episcopum deferantur. 

ARTICULUS TERTIUS. 

AN COMMUNIO SUB UTRAQUE SPECIE SIT NECESSARIA. 

Certum est 1° eam esse necessariam respectu sacerdotis 
missam celebrantis, ut in secunda parte hujus tractatus 
ostendemus. 

Certam esi 2° eam jure divino permissam esse laicis ; 
frequenter enim laici, per decem et tria priora Ecclesiae 
saecula, sacram Eucharistiam sub utraque specie suscipie¬ 
bant, ut omnes fatentur, et Graeci eam sic adhuc reci¬ 
piunt : frequenter etiam illud sacramentum sub unica 
specie conferebatur, v. g. 1° aegrotis , ut patet exemplo 
Serapionis supra memorati, et S. Ambrosii, qui referente 
S. Paulino, in vita ejus, t. 2 , Appendice, corpore Do¬ 
mini ab episcopo Vercellensi accepto , ubi glutivit , emisit 
spiritum . 2° Infantibus, qui sub sola specie vini commu¬ 
nicari poterant, et nunc apud Graecos eo modo communi¬ 
cantur : « Sacerdos summum digitum indicem tinget 
*> sanguine pretiosomox imponet corpori, deinde digi- 
n tum immittet in os infantis , cui statim aqua bibenda 
» praebebitur; » Renaudot , t. 1.3° Fideles qui, in primis 
saeculis, sacram Eucharistiam apud se reservatam singu- 
latim sumebant, sub unica specie communicabant, et ta¬ 
men integrum sacramentum suscipere credebant. 4° In 
missis praesanctificatorum celebrans sub unica specie com¬ 
municat. Ergo. 

Usus communionem sub unica specie administrandi 
fidelibus paulatim invaluit, obduplicem praesertim ratio¬ 
nem : 1° quia species panis facilius conservabatur quam 
species vini; 2° quia in administratione illius sacramenti, 
sub specie panis, non tam frequentia occurrebant profa¬ 
nationis pericula quam sub specie vini. Insensibilis illa 
calicis desuetudo respectu laicorum nullam excitavit re¬ 
clamationem ; quia jam frequenter communio sub una 
specie accipiebatur, et omnibus persuasum erat utram¬ 
que speciem ad validitatem sacramenti non esse necessa¬ 
riam. 

Versus initium decimi quinti saeculi, Jacobus Misnen- 
sis, cognominatus Jacobel, parochus in civitate Praga, 
suadente Petro Dresdensi, praedicavit usum calicis fideli¬ 
bus esse jure divino necessarium. Joannes Ilus hunc er¬ 
rorem adoptavit; Lutlierus et Calvinus postea illum , in 
odium Ecclesiae Romanae, fortiter propugnaverunt. Con¬ 
tra quos sit 

PROPOSITIO. 

Nullum est prreccptam divinum de sacra Eucharistia 
sub utraque specie sumenda . 

Prob. Haec propositio est de fide; probatur Scriptura 
sacra , traditione et ratione. 

1° Est de fide. Definita enim fuit in concilio Const. 
sess. 13, contra Hussitas; et in concilio Trid. sess. 21 , 
can. 1 , contra Protestantes, his verbis : « Si quis dixerit, 

* ex Dei praecepto vel necessitate salutis , omnes et sin- 
» gulos Christi fideles utramque speciem sanctissimi Eu- 
» charistiae sacramenti sumere debere : anathema sit. » 
Ergo 1®. 

2° Prob. Scriptura sacra . Joan. vi , 52 : Si quis mandu¬ 
caverit ex hoc pane , vivet in a j ternum; et 59 : Qui man¬ 
ducat hunc panem y vivet in ceternum. Unde sic. Christus 
eumdem promittit effectum communioni sub una specie 
ac communioni sub utraque. Ergo B. Paulus, I Cor. xi, 
27 : Quicumque manducaverit panem hunc, vel biberit ca¬ 
licem Domini indigne, reus erit, etc. supponit, utendo par¬ 
ticula disjunctiva vel, alterutram speciem seorsim accipi 
posse. Ergo 2°. 

3° Traditione , nempe factis supra relatis, quibus con¬ 
stat communionem sub unica specie saepe datam et sump¬ 
tam fuisse, ut patet exemplo infirmorum, infantium, 
fidelium domibus suis communicantium , et sacerdotum 
cum praesanctificatis celebrantium. Ergo 3°. 

4° Ratione theologica. De fide est totum et integrum 
Christum esse sub utraque specie : qui ergo unam susci¬ 
pit speciem, totum suscipit Christum, carnem ejus man¬ 
ducat; et, propter concomitantiam, sanguinem ejushibit. 
Ergo praecepto carnem ejus manducandi et sanguinem 
ejus bibendi satisfacit, nisi ex Scriptura vel ex traditione 
ostendatur utramque speciem sumendam esse : porro 
neque ex Scriptura neque ex traditione ostendi potest 
utramque speciem sumendam esse, sed potius contra¬ 
rium monstratur : ergo 4°; aliunde, etc. Ergo. 

Dices 1°. Joan. vi, 53 : Nisi manducaveritis carnem Filii 
hominis et biberitis ejus sanguinem , non habebitis vitam in. 
vobis : ergo Clirislus communionem sub utraque specie 
praecepit. 

R. Nego conseq . Nam 1° genuinus praecepti Cliristi sen¬ 
sus ex traditione repetendus est : at traditio, ut ostendi¬ 
mus, nos docet Christi fideles saepe sub unica specie com¬ 
munionem accepisse. 2° Ipsi Calvinislae vinum in coena 
non tribuunt iis quibus grave est post alios sumere , nec 
iis qui vinum bibere nequeunt ; ergo non arbitrantur 
communionem sub utraque specie jure divino esse prae¬ 
scriptam. 3° Concilium Trid. sess. 21, cap. 1 , praefatum 
textum nobis objectum sic interpretatur : « Qui dixit : 
» Nisi manducaveritis , etc. dixit quoque : Si quis mandu- 
« caverit ex hoc pane , vivet in ceternum. Et qui dixit : Qui 
» manducat meam carnem et bibit meum sanguinem , habet 
» vitam aeternam, dixit etiam : Panis quem ego dabo, caro 
» mea est pro mundi vita. Et denique qui dixit: Qui man - 
» ducat meam carnem et bibit meum sanguinem , iri me 
« manet , ct ego in illo , dixit nihilominus : Qui manducat 
» hunc panem , vivet in ceternum. » Ergo Christus , in prae¬ 
dicto textu, non modum sumendi Eucharistiam, sed rem 
ipsam praecipit. Ergo. 

Dices 2°. Christus, sacram instituens Eucharistiam, 
dixit : Hoc facite in meam commemorationem : at commu¬ 
nionem sub utraque specie dedit : ergo. 

R. Dist. maj. Dixit, Hoc facite , etc. et haec verba solos 
spectabant Apostolos eorumque successores celebrantes, 
concedo; et ipsos spectabant laicos, nego maj. Non omnia 
enim quae fecit Christus instituendo Eucharistiam, prae¬ 
cepta sunt laicis; alioquin omnes consecrare tenerentur, 
quod absurdum est. Standum est ergo traditioni quae haec 
verba ad presbyteros celebrantes restringit. Ergo. 

Dices 3°. Sacra Eucharistia per modum convivii fuit 
instituta : at in omni convivio debet esse cibus et potus : 
e«go. 

R. Dist. maj. Per modum convivii fuit instituta, quoad 
aliqua, concedo; quoad omnia, nego maj. Eucharistia as- 




DE EUCHARISTIA. 


111 

similatur quitlein convivio, quia ad refectionem animae 
destinatur, sicut convivium materiale ad refectionem 
icorporis : verum non necesse est ut convivio materiali 
sub omni respectu aequiparetur ; comparationes enim 
non premendae sunt ultra punctum similitudinis. Ergo. 

Quceritin' an tanta conferatur gratia in communione 
sub una quanta in communione sub utraque specie? 

R. 1°. Certum est, « sub una tantum specie totum atque 
e integrum Christum, verumque sacramentum sumi, 
» ac propterea, quod ad fructum attinet, nulla gratia 
u necessaria ad salutem eos defraudari, qui unam spe- 
» ciem solam accipiunt; » Concil. Trid. sess. 21, cap. 3. 

R . 2°. Non major producitur gratia substantialiter in 
communione sub utraque specie quam in communione 
sub una : gratia enim non producitur ratione specierum, 
quae sunt mera symbola, sed ratione rei sub speciebus 
contentae : atqui res contenta eadem est sub una ac sub 
utraque specie : ergo. 

Fieri tamen potest ut, ratione majoris fervoris, vel 
repetitionis actumn fidei, amoris, etc. augmentum gra¬ 
tiae obtineatur, sed per accidens, et non praecise quia ali¬ 
quid majus suscipitur. 

Hic qucerere solent theologi quo instanti gratia sacra- 
mentalis producatur, an in sumptione prioris, vel in 
sumptione posterioris speciei. Si una species sine ordine 
ad alteram sumeretur, duplex esset sacramentum, ac 
proinde duplex gratia sacramentalis : ubi vero utraque 
species per modum unius refectionis spiritualis sumitur, 
unicum est sacramentum et unica gratia sacramentalis, 
quae, juxta quosdam, in sumptione panis producitur, 
tum virtute corporis Christi sub hac specie sumpti, tum 
virtute sanguinis ejus sumendi; sed alii melius dicunt, 
ut nobis videtur, eam non produci nisi in fine sumptio¬ 
nis duplicis speciei. 

COROLLARIUM, 

Ergo Ecclesia usum calicis merito subtraxit laicis. 

Merito enim fecit quod potuit facere et graves habuit 
rationes faciendi: atqui 1° Ecclesia usum calicis respectu 
laicorum supprimere potuit, siquidem, ex concilio Trid, 
sess. 21, cap. 2, hanc semper habuit potestatem, « Ut in 
*> sacramentorum dispensatione, salva illorum substan¬ 
ti tia, ea statueret vel mutaret quae suscipientium utili- 
# tati, seu ipsorum sacramentorum venerationi, pro 
o rerum, temporum et locorum varietate, magis expe- 


» dire judicaret. » Usus autem calicis ad substantiam sa¬ 
cramenti Eucharistiae non pertinet, ut constat ex superius 
dictis . Ergo 1°. 

2° Graves habuit rationes sic agendi, nempe i 1° peri¬ 
culum ‘irreverentiae erga sanctissimum illud sacramen¬ 
tum ; in magno enim fidelium concursu pertimescendum 
erat ne quid pretiosi sanguinis e calice efflueret; 2° dif¬ 
ficultas speciem vini diu conservandi, quia facile acescit 
et corrumpitur, aut periculum est effusionis ; 3° impossi¬ 
bilitas hanc speciem ad aegrotos convenienter deferendi; 
4° repugnantia multorum utendi vino vel hauriendi ex 
calice qui jam plurimis oblatus fuerat; 5° tanta vini ra¬ 
ritas in quibusdam regionibus, ut vix obtineri possit 
quantitas sacerdotibus pro sacrificio necessaria. Ergo 2°. 

Vide opus Bossuct inscriptum, Traite de la communion 
sons les deux espdccs, et Bened. XIV, de Missae sacrificio, 
1. 2, cap. 22, n. 18 et seq. 

Attamen haec mutatio disciplinae apud Graecos non 
fuit acceptata; hi enim sub sola specie panis cominu* 
nicant in periculo mortis et in diebus in quibus missae 
praesanctificatorum celebrantur : in aliis vero diebus 
communio publica fit in templis sub utraque specie, hoc 
« est iu fermentato sanguine intincto, ad quam rem 
* perficiendam sacerdos utitur parvo cochleari quod 
» inserit in os suscipientis Eucharistiam. » Bened. XIV, 
Const. Allatce sunt , diei 26 martii 1755, § 25. 

Nullum est dubium quin Ecclesia usum calicis per¬ 
mittere possit, sed id non expedit, quia rationes ob quas 
suam mutavit disciplinam eaedem remanent. Laici tamen 
speciem vini sumere possunt, 1° in periculo profanatio- 

; nis, puta, si pretiosum sanguinem effusum sacerdos lam- 
' bere nollet, vel si post consecrationem sacerdos moriatur 
aut deficiat, et alius non inveniatur qui missam perfi¬ 
cere aut sacras species colligere et in sacrarium recondere 
possit. 2° Si facultatem sic communicandi privilegio 
immemoriali vel speciali summi Pontificis concessione 
liabeant. Sic reges Galliae, ex privilegio Clementis VI, 
anno 3 351 concesso, sub utraque specie communicandi 
habent potestatem in die suae inaugurationis et in Via¬ 
tico mortis. Item sub utraque specie ex privilegio com¬ 
municant diaconus et subdiaconus in solemni pontificis 
Romani missa. Idem olim exis teba t privilegium in ec¬ 
clesia S.-Dionysii, prope Lutetiam, et in monasterio 
Cluniacensi, pro certis diebus : Bened. XIV, de Missae 
sacrif. I. 2, cap. 22, n. 32. 3° Si Latini communicent 
apud Graecos in locis in quibus nullum existit templum 
ritus Latini. 

Communiter autem docetur, speciem vini homini pe¬ 
riclitanti et speciem panis sumere non valenti adminis¬ 
trari non posse, his casibus exceptis; quia praeceptum 
divinum communicandi, in periculo mortis, non obligat 
quando ritus pro reverentia sacramenti ab Ecclesia stricte 
praescripti servari nequeunt. 

ARTICULUS QUARTUS. 

DE FREQUENTI COMMUNIONE. 

Jam ostendimus , primos fideles sacram Eucharistiam 
frequenter accepisse, vel apud se custoditam sumpsisse; 
recentioribus saeculis quidam frequentem et quotidianam 
communionem adeo commendaverunt, ut in excessum 
impegerint, dispositiones .ad tantum sacramentum con¬ 
gruenter necessarias non requirentes : talis fuit P. Piehm r 
in opere inscripto, VEsprit de J.-C. ct de UEglise sur la 
frequente communiori, anno 1745 impresso, a multis epi¬ 
scopis Gallicanis damnato, et a suo auctore retractato. 
Alii, e contra, post Antonium Arnaiild, qui anno 1643 
in liicem ediderat librum De la frequente communiori A 

qui melius inscriptus fuisset, Contra la frequente commu¬ 
nio, n, tot et tam perfectas requirebant dispositiones ad 
sacram communionem, ut plerosque ab ea repellerent. 
In justo autem medio stat veritas, ut ex sequentibus pro~ 
positionibus patebit . 

PROPOSITIO PRIMA. 

Laudabilis et utilis est per se frequens communio . 

Proh, concilio Trid. decisione Cong. concil. testimoniis 
Patrum et ratione. 

1° Concilio Trid . sess. 13, cap. 8 / : « Paterno affectu ad- 
* monet sancta synodus , hortatur , rogat et obsecrat per 
» viscera misericordiae Dei nostri, ut omnes et singuli 
» qui Christiano nomine censentur, in hoc unitatis signo, 
® in hoc vinculo charitatis, in hoc concordiae symbolo 
» jam tandem aliquando conveniant et concordent, me- 
>s mores tantae majestatis... ut panem illum supersub- 
» stantialem frequenter suscipere possint... » Et sess. 
22, cap. 6 : « Optaret quidem sacrosancta synodus, ut in 
» singulis missis fideles adstantes, non solum spirituali 
» affectu, sed sacramentaii etiam Eucharistiae percep- 
» tione communicarent, quo ad eos sanctissimi sacrificii 
o fructus uberior proveniret. » Ergo 1°. 

2° Decisioni Cong . concil. diei 12 feb. 1679, doctrinam 
concilii Trid. modo expositam tradentis , cujus decretum 
ab Innocentio XI expresse fuit approbatum, et in quo 
habetur : « Cum fideles ad sanctissimi Sacramenti fre~ 
» quentiain, quod facere debent, accesserint, statim ad 
» illud sumendum de magna praeparatione orationem 
a* habeantj generatimque ostendant eos qui ad frequen- 
» tiorem aut quotidianam salutiferi cibi sumptionem de- 
» voto studio excitantur, debere.... suam agnoscere in- 
» firmitatem; aut dignitate sacramenti ac divini judicii 
» formidine discant coelestem mensam, in qua Christus 
» est, revereri; et si quando se minus paratos senserint, 

» ab ea abstinere, seque ad majorem praeparationem ac- 
» cingere. » Ergo 2°. 

jft :3° Testimoniis Patrum . Citavimus S. Justinum, dicen¬ 
tem sacram Eucharistiam in fidelium coetibus unicuique 
praesentium distribui et ad absentes deferri. S. Cypr. De 
oratione Dominica, ait: Eucharistiam quotidie ad cibum sa— 
lutis accipimus, et cunctos ad quotidianam communionem 
hortatur. S. Hieron. Epist. 30, 2part. « Scio Romae lianc 
M esse consuetudinem ut fideles semper Christi corpus 
* accipiant, quod non reprehendo nec probo. » S. Aug. 
Epist. 54 : « Dixerit aliquis non quotidie accipiendam 
» Eucharistiam ; quaesieris, quare ? Quoniam, inquit, eli- 
» gendi sunt dies quibus purius homo continentiusque 
» vivit, quoad tantum sacramentum dignus accedat.... 
» Ille honorando non audet quotidie sumere, et ille lio- 
» norando non audet ullo die praetermittere. » Ergo 3°. 

4° Ratione. Posita enim fide in praesentiam realem et 
in divinam sanctissimi illius sacramenti virtutem, evi¬ 
denter constat frequentem illius usum, cum dispositio¬ 
nibus sanctis, laudabilem et utilissimum esse; sicque 
doctissimi viri et animae piae semper judicaverunt: ergo 
4°, etc. aliunde, ete. Ergo. 

Nulli tamen quotidiana communio necessaria"est ad 
salutem, ut pluribus in locis asserere visus estP. Pichon : 
hoc sequitur ex testimoniis relatis, ex praxi Ecclesiae et 
sensu fidelium. 

PROPOSITIO SECUNDA. 

Ad frequentem communionem non solum necessaria est im¬ 
munitas a peccato mortali , sed requiritur ut nullus sit af¬ 
fectus ad peccatum veniale, et ardens existat des iderium 
communicandi. 

Prob. auctoritate S. Thomae, S. Francisci Salesii, Be~ 
ned. XIY, multorum episcoporum et ratione. 

1° Auctoritate S. Thomce, qui in 3 parte, q. 80, art. 10, 
de quotidiana communione agens, dicit : « In sumente 
© requiritur ut cum magna devotione et reverentia ad 
» hoc sacramentum accedat; et ideo si aliquis se quotidie 
» ad hoc paratum inveniat, laudabile est quod quotidie 
» sumat. » Ibique citat yerbaS. Aug. attributa : u Accipe 

» quotidie quod quotidie tibi prosit: sic vive, ut quotidie 
» merearis accipere. » Ergo 1°. 

2° Auctoritate S. Francisci Sale sii, Introduction a la vie 
devote, chap. 20 : « II serait imprudent de conseiller in- | 
» differeminent a tous la communion de tous les jours, 1 
» la disposition requise pour une communion si frequente i 
• devant etre fort exquise : parce que cette disposition, 

■» quoique exquise, peut se trouver en plusieurs boniies 
p ames, il n*est pas bon d’en detourner generalement; il 
» faut en user suivant l’etat interieur de ciiacun en par- 
» ticulier... Il faut, pour etre admis a cette communion, 

» avoir surmonte la plupart des mauvaises inclinations, 

» c’est-a-dire, non seulemen11’affection aux choses inuti- 
» les et dangereuses, comme sont les jeux, les festins,les 
» parures, etautres clioses semblables, inaisencore cesin- 
» ciinations naturelles qui, n’ayant point pris Torigine de 
» nos peches particuliers, ne sont pas proprement vices 
» ni peches, mais imperfections; comme sont la legerete, 

» Finclination ala colere,la melancolie, etautresdefauts, 
b qui viennent du temperament et du naturel, et sont 
» souvent contre le gre de lavolonte... Pour communier 
» tous les huit jours, il est requis de n^voir aucun peche 
» mortel, ni aucune affection au peche veniel, d’avoir 
» un grand desir de communier; mais pour communier 
» tous les jours, il faut, outre cela, avoir surmonte la plu- 
» part des mauvaises inclinations. » Ergo 2°. 

3° Auctoritate Bened . XIV , de Synodo dioeces. 1. 7, 
cap. 12, n. 9 : « Praecipue monendi sunt confessarii , ne 
» frequentem ad Eucharistiam accessum iis aut suadeant 
» aut permittant, qui in gravia peccata saepe labuntur, 

» nec de pceuitentia agenda suaque vita emendanda sunt 
» solliciti; sicut nec illis qui, etsi gravia evitent crimina, 

» voluntatem tamen habent venialibus adhaerentem. » 
Postea commendat ut legantur S. Franciscus Salesius et 
Joannes Thauletus. Ergo 3°. 

4° Auctoritate multorum episcoporum , qui nempe li¬ 
brum P. Pichon censuris affecerunt : iis addi possunt 
omnes in vita ascetica magistri. Ergo 4°. 

5° Ratione . Frequens communio maxima est familia- 

ritas inter animam fidelem et Christum i si haec familia¬ 
ritas sit sancta et cum reverentia debita, erit laudabilis 
et utilis; si vero reverentia debita careat, Christo displi¬ 
cebit, et magis noxia quam utilis erit. Porro communio 
facta cum affectu voluntario ad venialia, non exhibet re¬ 
verentiam Christo debitam : ergo 5°; aliunde, etc. Ergo. 

Qucedam notanda circa frequentem communionem . 

1 ° Fideles prudentem et pium habeant directorem, 
inter mille electum, ut vult S. Franciscus Salesius; ani¬ 
mam suam ei patefaciant, et simplici docilitate obsequan- 
lur. 

2° Caveant directores ne indiscretis sermonibus a fre¬ 
quenti communione retrahant, ut pluries accidit; sed, e 
contra, pias animas sibi commissas sollicite excolant, 
amore divino imbuant, et ad frequentiores communiones 
prudenter disponant ac inducant. 

3° Non raro inveniuntur personae devotae quae, cx com¬ 
munionum frequentia, fere omnem amiserunt reveren* 
tiam erga sanctissimum Eucharistiae sacramentum, et 
sine praeparatione ac gratiarum actione ad illud fidenter 
accedunt: aliae vero timore excessivo perculsae, nunquam 
se sufficienter praeparatas arbitrantur. Prudens confessa- 
rius has et illas perfecte noscere et congruentibus moni¬ 
tis excitare debet ad salutarem tremorem, vel ad majo¬ 
rem fiduciam. 

4° Quandoque inveniuntur animae, e coeno peccati vix 
emergentes, quae, in primis conversionis suae diebus, sta- 
tim frequenter communicare vellent: prudens confessa- 
rius praematuro huic desiderio non acquiescet, eas liben¬ 
ter in confessione audiet, ad dolendum magis ac magis 
de praeteritis, ad agendum gratias Deo, ad colendas vir¬ 
tutes Christianas, ad perseverandum in proposito hor¬ 
tabitur; ad sacram synaxim in magnis solemnitatibus 
admittet, deinde in festis minus solemnibus, et postea 
frequentius, juxta illarum progressus in pietate. 

5° Ut communiones personarum quas dirigit prudenter 

determinet confessarius, sedulo attendere debet ad earum 


conditionem actualem et futuram : mulier conjugata. 


5 


curis domesticis implicata, eodem modo ad sacram men¬ 
sam admitti non potest ac pia vidua, nulla sollicitudine 
pressa; nec puella matrimonio destinata, eodem modo 
ac altera quae mundo renuntiavit, vir L o permansura estj 
aut Deo consecranda, sive in congregatione saeculari, sive 
in monasterio regulari, etc. nec juvenis negotia saecula¬ 
ria expleturus, eodem modo ac alius statum clericalem 
amplexus vel amplexurus, etc. 

Expedire mihi videtur ut ad frequentem communio¬ 
nem ii non admittantur qui certo postea, ratione status 
aut functionum, raro communicare poterunt. Hinc pro¬ 
bare non possum agendi rationem confessai iorum qui 
juniores pueros et puellas ad frequentissimas commu¬ 
niones inducunt : sufficit ut recte viventes identidem ad¬ 
mittantur, v. g. in praecipuis solemnitatibus, donec fu¬ 
tura eorum destinatio cognoscatur, et praesumi possit 
quid in hoc genere prudenter eis consulendum sit. 

Noli improbandi tamen, sed potius laudandi sunt con- 
fessarii qui pueros ad primam communionem admissos, 
scientia, pietate, modestia, mansuetudine, obedientia, 
aliisqne virtutibus Christianis conspicuos, et communio¬ 
nem desiderantes, ad participationem divini illius sa¬ 
cramenti semel aut iterum inter primam et secundam, 
vel secundam et tertiam communionem solem nem ad* 
mittunt. 

6° Animae piae et devot®, in virtutibus Christianis 
probatae, a peccato mortali abhorrentes, ad venialia nul¬ 
lum affectum retinentes, pravas inclinationes suas supe¬ 
rare nitentes, ab illecebris creaturarum alienae, seipsas 
contemnentes, ad perfectionem tendentes, magnum 
communicandi desiderium habentes, et prae conditione 
sua piis exercitiis vacare valentes, ad quotidianam com¬ 
munionem admittendae sunt, aut saltem adrnilti possunt; 
alioquin fere nullus sacerdos quotidie celebrare posset. 
Sic communicare solebant SS. Ger trudis, Catharina Si- 
rnensis, Theresia, Joanna de Chantal, etc. Communiter 

i tamen prudentes confessarii unum excipiunt diem sin- 
! gulis hebdomadis, in quo facienda est confessio. 

7° Alise persona; in sanctitate minus eminentes , quas 
I nihilominus sib* invigilant, peccatum fugiunt, ad per¬ 
fectionem tendunt et communionem desiderant, omnibus 
diebus dominicis et festivis, et insuper duabus vel tribus 
i vicibus per unamquamque hebdomadam admitti 'pos¬ 
sunt. Talis est praxis piorum confessariorum. 

8° Nulla conditio perse a frequenti communione ex¬ 
cludit, ut fert decretum Cong. supra citatum ; « Fre- 
» quens accessus (ad Eucharistiam ) confessariorum 
» judicio est relinquendus, qui ex conscientiarum pu- 
» ritate et frequentiae fructu, et ad pietatem processu , 
» laicis negotiatoribus et conjugatis, quod prospiciunt 
» eorum saluti profuturum, id illis praescribere debe- 
» bunt. » 

9° Qui ex mera fragilitate in aliqua passim incidunt 
I peccata venialia, sed cito gemunt, dolent, emendationem 
sibi proponunt, et communionem vel ut robur ad perse¬ 
verandum desiderant, ea non privandi sunt. Si e con¬ 
tra, non obstante frequenti communione, in via per^ 

I Tectionis non proficiant, in culpas veniales deliberatas 
incidant, neque se emendent; v. g. voluptatibus sen¬ 
suum in videndo, audiendo, edendo, libenter indul- 
geant, cum aliqua vanitate se vestiant, etc. usus com¬ 
munionis restringi et quandoque suspendi debet, donec 
de sua emendatione serio cogitent. Ita Ligorio, Praxi 
conf. n. 155. 

10° Advertendum , cum eodem Ligorio, devotionem .. 
quae ad frequentem communionem requiritur, non ne¬ 
cessario debere esse summam et sensibilem : sufficit ut 
director in corde pcenitentis quamdam detegat alacrita ¬ 
tem ad facienda quaeque Deo placita sunt, cum disposi¬ 
tionibus supra expositis. Prudens confessarius aliquando 
animam ad communiohem nimis inclinatam probat et 
mortificat, quasdam communiones ei subtrahendo, prae¬ 
sertim si ex tali subtractione triste tu r, quia hujusmodi 
Iristatio , inquit Ligorio, loco citato, est argumentum su - 

perbi& quce eam vere reddit indignam. Aliquando vero 
animam siccam, aridam, taedium sentientem, et ex illo 
statu gementem, ad frequentem Eucharistiae suscep¬ 
tionem impellit, ut ex sacramento vires acquirat. 

11° Curet confessarius ut sui poenitentes ad sacram 
communionem imparati non accedant, et post com¬ 
munionem in gratiarum actione convenienti tempore 
immorentur : « Paucissimi sunt directores qui sedulo id 
® faciant, aitLigorio, n. 156, quia paucissimi sunt sa- 
® cerdotes qui, post missae sacrificium, cum Jesu Christo 
» in gratiarum actione subsistant; et ideo pudet eos aliis 
» insinuare quoti ipsi non faciunt. Gratiarum actio ordi- 
® narieper horam integram durare deberet; fiat saltem 
*» per dimidiam, in qua anima in amando et petendo se 
» exerceat. » Nos petimus ut fiat gratiarum actio saltem 
per unum quadrantem, in summa recollectione, cum 
plena fide, ardenti amore, etc. 


CAPUT SEPTIMUM* 

DE EFFECTIBUS EU CH ARISTI JE. 

Varios hujus sacramenti effectus recenset et evolvit 
S. Th. in tota quaestione 79, 3 part. De illis quaedam 
breviter dicemus. 

1° Eucharistia producit ex opere operato gratiam 
sanctificantem, et hoc habet commune cum caeteris sa¬ 
cramentis; sed excellentius est, quia ipsum gratiae auc¬ 
torem continet. Gratia autem hujus sacramenti per mo¬ 
dum spiritualis nutritionis producitur : Caro meavere est 
cibus , et sanguis meus vere estpotus , Joan. vi, 56. Supponit 
ergo animam vivere, quia prius est esse quam nutriri : 
ideo dicitur sacramentum vivorum, et gratia ejus est per 
se augmentum gratiae sanctificantis, cum jure ad gratias 
actuales suo tempore obtinendas, si obex eis non appona* 

lur. Unde Eug. IV, in Decreto ad Armenos, ait: « Hujus 
, » sacramenti effectus , quem iu anima operatur digne su- 

• mentis, est adunatio hominis ad Christum. Sequitur 
» quod per hoc sacramentum in sumentibus digne gratia 
» augeatur; omnemque effectum quem materialis cibus 

• et potus quoad vitam agunt corporalem , hoc idem 
n quoad vitam spiritualem et hoc sacramentum .ope- 

l* ratur. » 

2° Dat jus ad «ternam gloriam, juxta haec ipsius Chri¬ 
sti verba, Joan. vi, 55 : Qui manducat meam carnem et 
bibit meum sanguinem > habet vitam ceternam, et ego re¬ 
suscitabo eum in novissimo die. Hinc ab Ecclesia dicitur 
pignus glori ce. 

3° Quicumque conscientiam peccati mortalis habens, 
ad sanctissimum illud sacramentum accederet, ex om¬ 
nium confesso enormis sacrilegii reus fieret, judicium 
sibi manducaret et biberet: sed communius et probabi¬ 
lius docent theologi cum S. Th. q. 79, art. 3, illud sa- 
'juramentum ab eo susceptum qui est in peccato mortali, 
cujus conscientiam et affectum non habet, nihilominus 
(conferre gratiam sanctificantem, qua3 per accidens fit 
gratia prima, sicut poenitentiae sacramentum homini jam 
justificato collatum, producit gratiam ex se primam, quae 
per accidens fit secundaria. Vide quae in tractatu de 
Sacramentis diximus. Haec sententia recte intellecta nul¬ 
lum habet periculum , cum peccati mortalis conscien¬ 
tiam et omnem ad illud affectum excludat. 

4° Peccata venialia remittit, vel directe , vires animi 
reficiendo, sicut cibus materialis vires corporis restaurat; 
vel indirecte, charitatis fervorem peccato veniali oppo¬ 
situm augendo. Unde concilium Trid. sess. 13, cap. 2, 
ait, Christum illud dedisse, tanquam antidotum, quo libe¬ 
remur a culpis quotidianis. Hinc in oratione pro ablutione 
i'secunda, in fine missae, congruenter dicimus : Prcesta ut 
in me non remaneat scelerum macula , quem pura et sancta 
rejecerunt sacramenta, ut deleantur tum peccata venialia, 
,tum per accidens peccata mortalia ignota. 

5° Eo sensu etiam intelligi possunt praecedentia verba 
iii, 6 

quo Eucharistia, ut sacramentum , poenam peccatis de¬ 
bitam indirecte remittat, fervorem excitando : si vero ut 
sacrificium spectetur, hujusmodi poenam directe potest 
remittere, ut in secunda parte ostendemus. 

6° Divina Eucharistia praeservat a peccatis, ut in con¬ 
cilio Trid. sess. 13, cap. 2, habetur: « Quo liberemur a 
» culpis quotidianis , et a peccatis mortalibus praeserve- 
*raur.» Et hoc fit dupliciter, ut aitS. Th. art. 6 : « Uno 
» modo, in quantum natura hominis interius roboratur 
• contra interiora corruptiva.„. alio modo, per hoc quod 
» munitur contra exteriores impugnationes. » 

7° Gratia hujus sacramenti ex opere operato produ¬ 
citur, in ipso instanti quo sacrae species in stomachum 
trajiciuntur; quia tunc proprie fit manducatio vel potus 
sumptio. 

8° Eucharistiae sacramentum aliis quam realiter su¬ 
mentibus prodesse potest; quia 1° ut opus religionis prse- 
stantissimum, pro aliis tam vivis quam defunctis offerri 
potest. 2° Qui hoc sacramentum digne suscipiunt, stric¬ 
tiorem cum Christo acquirunt unionem , et efficacius pro 
aliis orare possunt. 3° Anima quae divinam hanc alimo¬ 
niam realiter suscipere non potest, eam ardenter deside¬ 
rando, gratiam aliquam ex opere operantis consequitur, 
et est communio spiritualis. Ergo. 

9° Peccata venialia actu complacentia, vel in ipsamet 
communione admissa, ut vana gloria, voluntaria distrac¬ 
tio, etc. substantiam gratiae sanctificantis non impediunt, 
sed illius mensuram minuunt, quia cliaritatem ex parte 
laedunt. Sic omnes post S. Th. q. 79, art. 8. 

DE EUCHARISTIA QUATENUS EST SACRIFICIUM. 

Yox sacrificium , a sacro faciendo derivata, significat, 
latiori sensu, id omne quod Deo in ipsius honorem et 
cultum offertur, videlicet orationes , laudes, adorationes 
caeterosque actus virtutum, praesertim virtutis religionis. 
Eo sensu dicitur in Scripturis : 1° Sacrificate sacrificium 
justitice , ct sperate in Domino , Ps. vi, 6; 2° Immola Deo 
sacificium laudis , et redde Altissimo vota tua , Ps. xlix , 
14 et ibid. 23 : Sacrificium laudis honorificabit me; 
3° Sacrificium Deo spiritus contribulatus , cor contritum et 
humiliatum Deus non despicies , Ps. l, 19; 4° Sacrificium sa¬ 
lutare est attendere mandatis , et discedere ab omni iniqui¬ 
tate , Eccli. xxxv, 2, et ibid. v. 4 : Qui facit misericordiam, 
offert sacrificium; 5° Obsecro vos , fratres, per rnisericor- 
: diam Dei, ut exhibeatis corpora vestra hostiam viventem , 
sanctam, Deo placentem , Rom. Xii, i. 

Nullum est dubium quin sacrificium , sic generaliter 
sumptum, semper, pro cunctis hominibus et in omni 
statu, fuerit necessarium, etiam jure naturali; quia om¬ 
nes homines libere agentes Deum amare, laudare, bene¬ 
dicere et cultu saltem interno honorare tenentur. Ergo. 

Sacrificium vero, stricte sumptum, specialis est vir¬ 
tutis regilionis actus, quo supremum Dei dominium in 
omnes creaturas per alicujus rei sensibilis oblationem et 
destructionem agnoscitur, et recte definitur : Oblatio ex¬ 
terna rei sensibilis , divinitus instituta, soli Deo per mini¬ 
strum legitimum facta , cum destructione rei oblatae, vel 
aliqua ejus immutatione, ad recognoscendum supremum Dei 
dominium in omnes creaturas. 

Dicitur 1® oblatio ;quae vox tenet locum generis : omnis 

quippe oblatio non est sacrificium, sed omne sacrificium i 
est oblatio. 

Dicitur 2° externa; quia, juxta omnes, f sacrificium 
proprie dictum ad cultum Dei externum pertinet : non i 
sufficeret ergo oblatio interna. 

Dicitur 3° rei sensibilis, ut scilicet oblatio aliis homi¬ 
nibus pateat et vinculum sit religionis : sic etiam omnes * 
apprehendunt. 

Dicitur 4° divinitus instituta ; quia exterior cultus non . 
est certe Deo gratus, nisi ab ipso immediate vel mediate | 
fuerit determinatus : sacrificium autem prajeipuus est i 
cultus externi actus. Ergo. 

Dicitur 5° soli Beo facta; quia sacrificium stricte 
sumptum eminentior est actus supremas religionis. Ergo 
soli Deo competere potest, et ideo additur in definitione i 
ad recognoscendum , etc. 

Dicitur 6° per ministrum legitimum; quia, cum ille 
actus propter Deum et nomine religiosae societatis offe«* 
ratur, non a quocumque homine, sed a solo legitime 
deputato convenienter exerceri potest. 

Dicitur 7° cum destructione rei oblatae , vel aliqua ejus t 
immutatione; ad rationem quippe sacrificii proprie dicti i'J 
requiritur vel rei destructio, ad supremum Dei domi- ■ 
nium perfecte significandum, vel saltem aliqua immuta¬ 
tio , cujus naturam et necessitatem hic non expendimus. 

Si quod apud nos existat sacrificium proprie dictum, 
est missa et aliud assignari non potest : itaque hanc se* 
eundam tractatus de sanctissima Eucharistia partem in 
septem dividemus capita. Primum erit de sacrificiis in 
genere; secundum, de existentia sacrificii missae; ter¬ 
tium, de ejus essentia; quartum, de illius effectibus; 
quintum, de iis pro quibus offerri potest; sextum, de ejus 
ministro; septimum, de conditionibus ad legitime cele¬ 
brandum requisitis. 

CAPUT PRIMUM. 

DE SACRIFICIIS IN GENERE. 

De solis sacrificiis stricte sumptis vel proprie dictis hic 
nobis agendum est, ut ex jam notatis patet . 

Sacrificium autem proprie dictum sub triplici respectu 
considerari potest, ratione materiae scilicet, ratione formae 
et ratione finis. 

Ratione materias, dividitur in victimam seu liostiam , 
immolationem et libamen : haec nomina et sequentia ex 
Yeteri Lege deducuntur. Victima seu hostia dicebatur sa¬ 
crificium quo offerebantur Deo animalia , sive quadru¬ 
pedia , ut boves, vituli, oves et capras; sive volatilia, ut 
colombae, turtures et passeres : immolatio erat sacrificium 
quo offerebantur Deo res inanimes, sed solidae, ut fruges 
terras, panes, thura et alia hujusmodi: libamen erat sa¬ 
crificium quo offerebantur liquida, v. g. vinum , oleum, 
sanguis, etc. 

Ratione formae seu modi quo fiebat sacrificium , divi¬ 
debatur in holocaustum, hostiam pacificam et hostiam 
pro peccato. Holocaustum erat sacrificium , iu quo tota 
res oblata comburebatur, et in fumum resoluta, sursum 
ascendebat, ut per totalem destructionem ejus supremum 
dominium Dei clarius significaretur. Hostia pacifica dice¬ 
batur sacrificium in quo una pars rei oblatae combure¬ 
batur in honorem Dei, altera in usum sacerdotum cede¬ 
bat, et tertia in usum ipsorum offerentium : sic quaedam 
perficiebatur communio inter Deum , sacerdotes et po¬ 
pulum. Hostia pro peccato erat sacrificium in quo una 
pars in honorem Dei combuVebatur, et altera cedebat in 
usum eorum tantum sacerdotum qui in atrio templi ve* 
scebantur, et ideo peccata populi comedere dicebantur. 

Ratione finis, dividebatur in latreuticum, eucliaris- 

ticuin , impetratorium et propitia toriuni. Dicebatur la - 
treuticum , si per se lotum iu honorem Dei exh ibebatun 
ut holocaustum ; euchar isti cum , si ad gratias Deo agen¬ 
das pro beneficiis acceptis offerebatur; impetratorium , 
si ad nova obtinenda beneficia destinabatur ; et propitia - 
iorium , si ad satisfaciendum Deo pro peccatis admissis 


fiebat. 


His notatis , qucedam statuenda sunt. 


1° Certum est varia haec sacrificia in lege Mosaica ( 
fuisse jure divino necessaria ; ab ipso enim Deo fuerant 
determinata et praescripta. 

2° Non minus certum est a Deo praescripta fuisse sa~ 
crificia in ipsa origine mundi ; ea quippe videmus in usu 
a primis temporibus usque ad Moysen : Gain et Abel, 
Noe, Melchisedech, Abraham, Jacob, Job, etc. varia ob¬ 
tulerunt sacrificia : Cain de fructibus terree , Jbel de pri¬ 
mogenitis gregis sui , et de adipibus eoi uni , Gen. iv, 3,4; 
Noe, tollens de cunctis pecoribus et volucribus mundis , obtulit f 
holocausta super altare, ibid. vili, 20 ; Melchisedech pro¬ 
tulit panem et vinum, erat enim sacerdos Dei altissimi , 
Gen. xiv, 18; Abraham arietem inter vepres haerentem cor¬ 
nibus assumens , obtulit holocaustum pro filio , Gen. xxn, 13; 
Jacob lapidem erexit in titulum, fundens oleum desuper, 
Gen. xxvm, 18 , etc. Haec autem mandatum Dei positi¬ 
vum supponunt, alioquin non fuissent tam uniformia et 
tam constantia. 

3° Si status innocentiae diu perstitisset, quaedam etiam 
necessaria fuissent sacrificia ; quia, ut ait S. Th. 2 2 , 
q, 35, art. 1, conclus. « Est modus conveniens homini ut 
*» sensibilibus signis utatur ad aliqua exprimenda , quia 
* ex sensibilibus cognitionem accepit; et ideo ex naturali 
a ratione procedit, quod homo quibusdam sensibilibus 
» rebus utatur, offerens eas Deo in modum debitae sub- 
» jectionis et honoris, secundum similitudinem eorum 
» qui dominis suis aliqua offerunt in recognitionem do- 
» minii : hoc autem pertinet ad rationem sacrificii, et 
» ideo ratio sacrificii pertinet ad jus naturale. » De na- 

■ tura igitur est verae religionis ut quoddam sacrificiorum 
genus Deo offeratur : at modus lege positiva determi¬ 
natur. 

4° Sacrificia cruenta post lapsum hominis a Deo prae*» 
i scripta, in quibus sanguis victimarum effunditur, pro- 
| funda indicant mysteria , videlicet, 1° hominem peccato¬ 
rem redemptione indigere; 2° sanguine redimendum et 
, a peccatis abluendum esse, quia carni et sanguini acquie¬ 
scendo, peccaverat; 3° Deum condignam non exigere 
satisfactionem ab ipsis peccatoribus, sed meritorum et 
i satisfactionum substitutionem misericorditer accipere; 

! ’ 4° non omnes victimas pari modo ipsi gratas esse : unde 
animalia fera , nociva, horrorem excitantia , ut lupi, ti- 
gres, aquilae, serpentes, etc. Deo non offerebantur in 
sacrificium : bene vero animalia mansueta, pura, ad 
usum humanum apta : liinc mundorum et immundo¬ 
rum distinctio, tempore Noe jam existens, et per Moysen 
renovata ac firmata. 

Haec penetrationem intelligentiae nostrae longe supe¬ 
rant, et nihilominus velut certa admittenda sunt, propter 
summam Dei auctoritatem. 

5° Ex divina sacrificiorum cruentorum institutione, in 
ipso mundi exordio facta, varii orti sunt ritus, apud di» 
versas gentes usitati, victimas immolandi: omnes populi 
persuasum habuerunt, et innumerae gentes ethnicae nunc 
exstantes adhuc persuasum habent, divinitatem sacri¬ 
ficiis placari et propitiam erga homines reddi. Hinc ubi¬ 
que praecipuus religionis actus , in honorem Dei veri aut 
ficti exercitus, fuit effusio sanguinis, sive animalium 
purorum, raro immundorum, sive hominum; fere ubi¬ 
que enim, in falsis religionibus, immolatae sunt victimae 
humanae, saltem in extraordinariis periculis, quia crede¬ 
batur hostias minoris pretii pro tanta obtinenda gratia 
sufficientes non fore. 

6° In crudelibus istis consuetudinibus et in monstruo¬ 
sis hujusmodi erroribus quaedam supersunt traditionis 
vestigia, communem originem attestantia, nempe lapsum 
hominis, redemptionis necessitatem, Redemptoris pro- 

missionem, sacrificiorum cruentorum praescriptionem 7 
in figuram cruenti et pretiosissimi sacrificii quo redimen¬ 
dus esset mundus. In ea quippe liypothesi, diversae po¬ 
pulorum consuetudines, circa sacrificia Deo offerenda , 
facile explicantur, et, sepositis his fundamentalibus fidei 
nostrae dogmatibus, nulla illarum assignari potest ratio. 

7° Soli Deo offerri potest sacrificium proprie dictum : 
sic omnes apprehendunt, juxta haec S. Aug. de Civitate 
Dei, 1. 10, cap. 4, verba : « Quis sacrificandum censuit, 

» nisi ei quem Deum aut scivit, aut putavit, aut finxit ? » 
Fuerunt enim homines qui se deos haberi voluerant. 

« Rarissimi autem commemorantur, qui sibi ut sacrifi- 
» caretur, cum regia potestate possent, ausi fuerint ini- 
» pera re, » inquit S. Aug. contra adversarium Legis et 
Proph. 1. 1 , cap. 18. Sacrificia igitur falsis numinibus 
apud gentiles oblata, a daemonibus veri Dei aemulatoribus 
iuducta fuerunt, et in ipsorum honorem cedunt : in eo 
namque positum est gravissimum idololatriae crimen, 
quod honores soli Deo debiti ad creaturas maxima im¬ 
pietate transferantur. Unde Apostolus, I Cor. x, 20 : 
Quce immolant gentes , dee maniis immolant , et non Deo. 

8° Cuncta Veteris Legis sacrificia ingens sacrificium a 
Christo pro salute mundi in cruce offerendum adumbra¬ 
bant : Finis enim Legis Christus , ad justitiam omni credenti , 
Rora, x, 4. Est agnus, qui occisus est ab origine mundi , 
Apoc. xui, 8, nempe in victimis eum repraesentantibus» 
quae multiplices erant et diverso ritu offerebantur, ut 
varias magni sacrificii circumstantias significarent, et effi¬ 
cerent ut res una tanquain verbis multis diceretur atque 
sine fastidio commendaretur. Facile autem monstrari 
potest, vetera sacrificia eorumque caeremonias cum 
Christo ejusque sacrificio optime quadrare : v. g. ma¬ 
ctabantur victimas, Christus immolatus est; sacrificium 
pro peccato simpliciter dicebatur peccatum ; Deus Eum 
qui non noverat peccatum , pro nobis peccatum fecit , ut nos 
efficeremur justitia Dei in ipso , II Cor. v, 21 ; praescribe¬ 
bantur victimae mundae, Christus autem erat Sanctus , 

' innocensimpollutus, segregatus a peccatoribus et excelsior 

emi is factus, Hebr. vn, 26; corpora victimarum extra 
castra cremabantur, Christus extra portam Jerusalem 
• passus est, etc. 

9° De fide est Christum figuras sacrificiorum Veteris 
Legis adimplevisse, et cruci affixum, seipsum Patri pro 
peccatis totius mundi offerendo, verum consummasse sa¬ 
crificium : Tradidit semetipsum pro nobis oblationem et hos¬ 
tiam, in odorem suavitatis, Eph. v, 2 ; Christus semel oblatils 
est, ad multorum exhaurienda peccata , Hebr. xxvm, 9 ; 
Cum clamore valido et lacrfmis offerens, exauditus est pro 
sua reverentia, Hebr. v, 7 ; Una enim oblatione consumma¬ 
vit in sempiternum sanctificalos, ibid. x, 14. 

Dogma istud est fundamentum totius religionis Chris¬ 
tianae et ab haereticis adhuc credentibus non negatur, 
bene vero a rationalistis qui vix nomine sunt Christiani; 
et in tractatu de vera Religione confutantur. 


CAPUT SECUNDUM. 

DE EXISTENTIA SACRIFICll MISS.E. 

Jam monuimus Eucharistiam non consistere in actione 
transitoria, sicut alia sacramenta, sed in ea distingui 
confectionem et statum permanentem : actio qua divinum 
illud sacramentum conficitur, variis nominibus appella¬ 
tur, scilicet, apud Graecos, u-odra-p-pa, id est, introductio 
ad mysteria', auvai-i;, seu conventus aut coetus ; tepcup-p.a, opus 
sacrum ; eyXofta, benedictio ; Xarpeta, adorationis cultus ; fiixr.a, 
sacrificium, et praesertim XeiToup-pa, idem significans ac 
opus sacrum publicum, quia confectio divinae Eucharistiae 
praecellentissimum est opus sacrum ; apud Latinos vero 
praecipue dicitur collecta vel collectce, quia illius occa¬ 
sione populus in unum colligitur; dominicum, quia sacra¬ 
tissima est actio, ex institutione Domini facta ; oblatio, 
quia divinae majestati offertur, et communius missa, 

6 . 

quae vox neque Hebraica neque Graea est, ut quidam 
voluerunt, sed evidenter Latina, apud solos auctores La¬ 
tinos usitata, a verbo mitte re derivata; quia, re consum¬ 
mata, populus dimittebatur, publice dicendo, 7 te, missa 
est. Missa pro missione ponitur, sicut collecta pro col¬ 
lectione, et sensus est: Missio seu dimissio vobis datur, ite. 

Duplex olim fiebat populi dimissio, inter rilus pio con¬ 
ficienda sacra Eucharistia constitutos : una post evange- 
lium, quando dimittebantur poenitentes et catechumeni, 
et altera in fine operis sancti, clamante diacono, Ite, missa • 
est. Pars prior vocata est missa catechumenorum , et pos¬ 
terior missa fidelium, liincS. Aug. Sermone 49 : « Ecce 
» post sermonem fit missa catechumenorum; manebunt 
* fideles. » 

Hinc mos invaluit totam liturgiam, sive publice, sive 
privatim celebratam, vocandi missam, S. Avitus,episcopus 
Yiermensis, anno 524 vita functus, in Epist. 1 Gun- 
dobaldoregi, dicit: « In ecclesiis palatiisque, sive prato- 
■ riis, missa fieri praenuntiatur, cum populus ab obser- 
® vatione dimittitur ; >» Bibiioth. Patrum, t. 9. Hanc esse 
vocis Missae etymologiam plerique docent auctores, ui 
Card. Bona, 1. i, cap. 1; P. Lc Brun, t. I; Bossuet, Expli¬ 
cat ion de la Messe , etc. 

Quaestio est igitur an sanctissima illa divinae Eucha¬ 
ristiae confectio proprie dictum sit sacrificium : negant 
tjuicumque dogma praesentiae realis rejiciunt, et in hoc 
sibi consentiunt. Lutherani, praesentiam realem reti¬ 
nentes, nihilominus rationem sacrificii proprie dicti ab¬ 
jiciunt : patriarcha eorum totam retinuit liturgiam usque 
ad finem Symboli; reliquam vero vocat abominationem. 
Dicit in libro de Missa privata, anni 1534, Sibi a daemone 
suggestum et persuasum fuisse missce sacrificium abrogan¬ 
dum esse; in confessione sua, declarat se missam super 
omnes abominationes habere, et maxime dolere eam per 
quindecim annos more catholicorum celebrasse. 

Hern icus YIII totam conservavit liturgiam, expunctis 
tantum nominibus summi Pontificis, S. Thoinae Cantua- 
riensis et nonnullis aliis : verum sub Eduardo VI, vetus 

abrogata, vel universim mutata est liturgia, et deinde 
generalia regni comitia declaraverunt, anno 1549, Eucha¬ 
ristiam esse quidem sacramentum, non vero sacrificium. 

Diversae igitur Protestandum sectae, sicut Mahumetani, 
nonnisi sacrificia improprie dicta, videlicet laudum, pre* 
cum, etc. in cultu suo liahent. 

Caeteri Christiani catholici, schismatici et haeretici in 
missa proprie dictum agnoscunt sacrificium. 

PROPOSITIO. 

In Eacharistice confectione, quce dicitur Missa , verum Deo 
offertur sacrificium , 

Prob. Propositio est de fide; probatur ex prophetiis, 
ex verbis Christi, ex Apostolorum praxi, ex testimoniis 
Patrum, ex praescriptione et ex rationibus theologicis. 

1° Est de fide . Traditur enim in concilio Nicaeno I, 
can. 14, ubi prohibetur ne, qui offerendi sacrificii potes¬ 
tatem non habent, His qui offerunt corpus Christi porri¬ 
gant, In Epliesino, generali III, dicitur, Labbe , t. 3 ; 
« Sanctum ac vivificum incruentumque in ecclesiis sacri- 
» ficium peragimus; corpus quod proponitur, similiter et 
» pretiosum sanguinem. » In Chalcedonensi, t. 4, Eucha¬ 
ristia vocatur, nemine reclamante, Terribile et incruentum 
sacrificium. Tandem in concilio Trid. sess. 22, can. 1, 
expresse definitur his verbis : « Si quis dixerit in missa 
» non offerri Deo verum et proprium sacrificium.... 
» anathema sit. » Ergo 1°. 

2° Prob. ex prophetiis. Ps. cix, 4 : Juravit Dominus, et 
non pcenitebit eum : tu es sacerdos in ce ternum, secundum 
ordinem Melchisedech . Dubitari non potest quin haec 
verba de ChVisto sint intelligenda, cum Apostolus, 
Ilebr. ni, v et vi, dicat : Christus non semetipsum clari - 
ficavit ut pontifex fieret , sed qui locutus est ad eum — 
Tu es sacerdos in cetcrnum, secundum ordinem Melchise¬ 
dech. Unde missa proprium est sacrificium, si 1° Mel¬ 
chisedech verum obtulerit sacrificium; si 2° Christus si- 

mile offerre debuerit sacrificium, et si 3° tale sacrificium 
nonnisi in inissa repcriii possit: atqui haec tria constant. 

1° Melchisedech verum, obtulit sacrificium; legitur 
enim in Gen. Xiv, 18 : Melchisedech, rex Salem, profe¬ 
rens panem et vinum, erat enim sacerdos Altissimi , bene - 
dixit ei. Per verba panem et vinum, non intelligenda sunt i 
alimenta quae Melchisedech, Abraham et militibus ejus 
obtulisset, ut volunt Protestantes. Nam 1° Abraham et 
miiites ejus magnam referebant substantiam; 2° Abraham 
dedit ei decimas ex omnibus ; 3° ideo panem et vinum 
obtulit, quia erat sacerdos Altissimi. Ergo 1°. 

2° Christus debuit offerre sacrificium cujus sacrificium 
Melchisedech fuit typus seu figura; est enim sacerdos, 
juxta Prophetae et Apostoli verba : sacerdos autem dici¬ 
tur, quia sacrum facit, seu sacrificat. Porro non esset 
sacerdos secundum ordinem Melchisedech, si ipsius sa¬ 
crificium quamdam non haberet similitudinem cum sa¬ 
crificio Melchisedech, et excellentius esse debet, quia 
ante Christum omnia in figura contingebant illis, I Cor. X, 
11. Si autem B. Paulus, Christum cum Melchisedech 
conferens, circumstantiam sacrificii non meminerit, id 
contigit quia illa ad scopum suum non attinebat. Ergo 2 0 1 

3° Hujusmodi sacrificium in sola missa inveniri potest, 
nempe sacrificium panis et vini, sicut Melchisedech ob¬ 
tulerat, sed modo longe perfectiori, quod generaliter 
adverterunt et docuerunt SS. Patres; v. g. S. Cyp. 
Epist. 63 : «Ut ergo in Genesi, per Melchisedech sacer- 
» dotem benedictio circa Abraham posset rite celebrari, 

» praecedit ante imago sacrificii Christi, in pane et vino 
» scilicet constituta : quam rem perficiens et adimplens 
» Dominus, panem et calicem mixtum vino obtulit, et 
» qui est plenitudo veritatis, veritatem praefiguratae ima- 
» ginis adimplevit. » Tota legatur Epistola. S. Aug. de 
Civitate Dei, 1. 16, cap. 22 : « Sed plane tunc benedictus 
b est (Abraham) a Melchisedech, qui erat sacerdos 

» Excelsi. Ibi quippe primum apparuit sacrificium 

» quod nunc a Christianis offertur Deo, toto orbe ter^ 

» rarum. Ergo 3°. J 

Malae, i, 10 : Non est mihi voluntas in vobis , dicit Do¬ 
minus exercituum, et munus non suscipiam de manu vestra. 
Ab ortu enim solis usque ad occasum, magnum est nomen 
meum in gentibus, et in omni loco sacrificatur et offertur 
nomini meo oblatio munda, quia magnum est nomen meum 
: in gentibus , dicit Donarius exercituum. Sacrificium hic 
praenuntiatum, est vel sacrificium Aaronicum, vel sacri- 

! licium crucis, vel sacrificium bonorum operum, vel 
sacrificium missae; alia hypothesis excogitari non potest: 
atqui tria priora dici nequeunt. l°Non sacrificium Aaro- 
1 nicum, siquidem Deus expresse dicit Judaeis se munus de 
manu eorum non suscepturum, et aliquid magnum, fu¬ 
turum ac novum praenuntiat. 2° Non sacrificium crucis, 
quod semel et in uno loco tantum oblatum est. 3° Non 
sacrificium imperfectum seu bonorum operum; quia 1° 
bona opera non simpliciter dicuntur sacrificia, sed ctun 
addito, v. g. sacrificium laudis, sacrificium justitiae, etc. 
2° quia praenuntiari non poterant ut novum constituen¬ 
tia sacrificium, cum semper a Judaeis offerri potuerint; 
3° quia, in Protestantium principiis, haec opera dici non 
, possent oblatio munda, siquidem omnes actiones nostras, 
quantumvis ex se laudabiles, ut totidem habent peccata. 
Unde S. Just. Dial. cum Trypli. n. 41, integrum Mala- 
chiae citat textum, et addit: « De iis autem quae in omni 
» loco a nobis gentibus offeruntur ei sacrificiis, hoc est, 
» de pane Eucharistiae et de calice similiter Eucharistiae, 
»jam tum praedicit. » Ergo 2°. 

3° Ex verbis Christi . In institutione enim Eucharistiae, 
Christus dixit: Hoc est corpus meum quocl pro vobis da¬ 
tur; Hic est calix, novum testamentum in sanguine meo , 
qui pro vobis fundetur , vel funditur , ut habet textus 
Graecus. Unde sic. Eo instanti Corpus Christi erat sub 
specie panis, et sanguis sub specie vini, vi sacramenti, ac 
proinde tunc Christus aderatsacramentaliterin statu mor¬ 
tis; corpus et sanguis ejus in remissionem peccatorum 
Deo Patri offerebantur, cum precibus, benedictionibus et 
gratiarum actionibus : in ea igitur actione sacra omnes 
reperiuntur characteres sacrificii proprie dicti. Porro 

Christus dixit Apostolis eorumque successoribus : Hoc fa 
cite iri meam commemorationem, Luc. xxn, 19. Ergo 3 ( 



4° Ex Apostolorum praxi . Exemplo Christi et ex man¬ 
dato ejus, Apostoli sacram confecerunt Eucharistiam, 
eamque velut sacrificium obtulerunt : Erant perseverantes 
in communicatione fractionis panis, Act. n,42. Una sabbati 
cum convenissemus ad frangendum panem , ibici* xx, 7, etc* 
B. Paulus enim, I Cor. x, 16, ait: Calix benedictionis cui 
benedicimus, nonne communicatio sanguinis Christi est? 
Et panis quem frangimus, nonne participatio corporis Dm\ 
mini est? Deinde, fideles a cultu idolorum deterrere vo¬ 
lens, addit 20 : Sed quee immolant Gemes, daemoniis 
immolant, et non Deo. Nolo autem vos socios Jieri daemo¬ 
niorum . Non potestis calicem Domini bibere et calicem dee - 
/noniorum. Non potestis rnensce Domini participes esse et * 
rn ens ce dee/noniorum. EtHebr. xm, 10 : Habemus altare de 
quo edere non habent potestatem qui tabernaculo deserviunt . 
Ex his textibus constat Apostolum sacrae Eucharistiae con¬ 
fectionem sacrificiis apud paganos usitatis comparare : at 
vera apud paganos fiebant sacrificia. Ergo 4°. 

5° Ex testimoniis SS. Patrum . Jam citavimus testi¬ 
monia non dubia S. Justini, S. Cypriani etS. Aug. Ter- 
tui. de Corona, cap. 3 : « Oblationes pro defunctis, pro 
» natalitiis, annua die facimus... calicis aut panis nostri 
» aliquid decuti in terram anxie patimur. » S, Ambvos. 
de Officiis, 1. 1, cap. 41, n. 214, verba S. Laurentii ad 
S. Sixtum, ad martyrium properantem, sic refert: « Quo, 

» sacerdos sancte, sine diacono properas tuo ? Nunquam 
» sine ministro sacrificium offerre consueveras. » 

S. Hieron. in cap. 46 Ezech. loquens de Eucharistia, 
dicit eam esse legitimum Dei sacrificium, juge atque perpe¬ 
tuum. 

S. Aug. multis in locis de sacrificio Eucharistiae loqui¬ 
tur, et praesertim in Conf. 1. 9, cap. 11, refert matrem 
suam prope morituram sibi et fratri suo dixisse: « Po- 
» nite hoc corpus ubicumque, nihil vos ejus cura con- 
» turbet; tantum illud vos rogo, ut ad Domini altare 
» memineritis mei ubi fueritis. » Postea circumstantias 

funeris ejus describens . dicit, n. 32, Sacrificium pretii no - 
stripro ea oblatum fuisse, sicut illic fieri solet . Certe nihil 
clarius desiderari potest. Ergo 5°. 

6° Ex praescriptione. Omnes ecclesiae , per orbem dis¬ 
persae, Latinae, Graecae , omnesque sectae Orientales anti¬ 
quissimae, solis Protestantibus exceptis, habent et semper 
habuerunt altaria in quibus immolarent, sacerdotes qui 
sacrificarent, liturgias quae ritum immolandi et offerendi 
continerent, et omnes, saltem quoad substantiam, per¬ 
fecte sibi consentiunt, ut videre est apud Card. Bona, Re¬ 
rum liturgic. lib 1, c. 6; P. Martene; P. Scheffmacher , 
lettre \; P. Le Brun. Impossibile est autem ritum tam 
sanctum , tam antiquum , tam veneratum, tam diffusum 
et uniformem in re , decursu temporum fuisse introduc¬ 
tum. Ergo 6°. 

7° Ex rationibus theologicis . 1° In Ecclesia verum 
existit sacerdotium , ut ait B. Paulus , Hebr. vn , 12 : 
Translato sacerdotio , necessc est ut et legis translatio fiat , 
et universa testatur traditio : at praecipuum munus sa¬ 
cerdotis est offerre sacrificium : Omnis namque pontifex, 
ex hominibus assumptus , pro hominibus constituitur in iis 
quae sunt ad Deum y ut offerat dona et sacrificia pro pecca¬ 
tis , Hebr. v, 1. Ergo. 2° Semper in Ecclesia exstiterunt 
altaria , ut constat ex verbis Apostoli supra citatis, ha¬ 
bemus altare , et<x ex antiquissimis Patribus et ex toto 
historiae ecclesiastica} decursu : porro altaria non dicun¬ 
tur nisi propter sacrificia in illis offerenda; quod adeo 
verum est, ut Calvinus sacrificium Eucharistiae tollens, 
nomen altaris mutaverit in mensam, Inst. lib. 4, cap. 18, 
n. 12. 3° In confectione sacrae Eucharistiae omnes repe- 
riuntur conditiones ad constituendum sacrificium pro¬ 
prie dictum, nempe victima divina instituta, minister 
rite deputatus, sensibilis oblatio soli Deo facta, et mystica 
victimae immutatio per consecrationem, cum vi verbo¬ 
rum corpus sit sub specie panis et sanguinis sub specie 
vini, ac entis sacramentalis destructio per specierum 
consumptionem. Ergo 7°, aliunde, etc. Ergo. 

Solvuntur objectiones. 

Obj. 1°. Christus in ultima ccena recubuit cum disci¬ 
pulis, panem accepit, benedixit ac fregit deditque illis; 
sed non legitur eum sacrificium obtulisse : ergo sacras 
Eucharistiae confectionem non instituit velut sacrificium. 

R. Nego com>erj. Nam 1° omnia quae Christus in ultima 
ccena dixit, non fuerunt scripta. 2° Legitur eum oculds 
ad Patrem levasse et gratias egisse : liaec autem eviden¬ 
ter significant oblationem, ac proinde sacrificium. 3° Res 
per se denotat sacrificium. Ergo. 

Inst. 1°. Christus sacrificium crucis praenuntiare vo¬ 
luit , et ideo de sanguine suo dixit, qui pro vobis fundetur: 
ergo verum non obtulit sacrificium. 

R. Nego ant. 1° Enim si Christus solummodo sacrifi¬ 
cium crucis repraesentare aut significare voluisset, nu¬ 
dum adhibuisset signum , non vero praesentiam realem. 
Attamen de fide est illum convertisse panem in corpus 
et vinum in sanguinem suum. Ergo. 2° In textu Graeco 
r»on habetur futurum , sed praesens , funditur. 3° Etsi le¬ 
gendum esset fundetur, ad exprimendam realem sangui¬ 
nis effusionem, nihilominus actualis mystica effusio ex¬ 
stitisset, cum de praesentia reali constet. Ergo. 

Inst. 2°. Si Christus verum obtulisset sacrificium valo- 
ris infiniti in ultima ccena, jam sacrificium crucis fuisset 
inutile. Ergo. 

R. Nego ant. Singulae actiones Christi infiniti fuerunt 
pretii, et tamen mundum independenter a sacrificio 
crucis non redemerunt; quia, ex decretis Dei, Christus 
moriturus et superabundanter satisfacturus erat : ergo 
a pari sacrificium ultimae ccenae, licet verum et valoris 
infiniti, sacrificium crucis non evacuavit. Praeterea suum 
habebat valorein ex futuro crucis sacrificio, cujus realis 
erat repraesentatio. Ergo. 

Inst. 3°. Plures theologi in concilio Trid. dubitabant 
an Christus in ultima coena verum obtulisset sacrificium', 
ut narrat Palavic. 1. 18 , cap. 1, n. 10 , et cap. 2. Ergo, 

R. 1°. Negari potest ant. Non praecise enim quidam in 
concilio Trid. dubitabant an Christus in ultima ccena 
verum obtulisset sacrificium, sed an ipsius sacrificium 
fuisset propitiatorium, sicut est sacrificium missae, ut vi¬ 
dere est apud Palav. 

R. 2°. Nego conseq. Nam 1° omnes Patres qui circa na¬ 
turam potiusquam existentiam sacrificii Christi dubium 
movebant, de veritate sacrificii missae non dubitabant. 
Unde ad summum sibi contradixissent. 2° Etiamsi con- 
'| cederetur eos de existentia sacrificii Christi, vel de ipso 

I sacrificio missae dubitasse > quid inde ? Nonnullorum opi¬ 
nio, ante positivam Ecclesiae definitionem, fidei dogma 
non concutit. Ergo. 

Obj. 2°. Apud B. Paulum, Hebr. ix, 12, legitur Chri¬ 
stum semel introisse in sancta, JEterna redemptione in- 
i venta; et y. 26, Semel in consummatione sceculoram , ad 
destitutionem peccati per hostiam suam apparuisse; et 
cap. x, 14 : Una oblatione consummasse//? sempiternum 
sarictijicatos . Ergo aliud, praeter sacrificium crucis, non 
requirendum est sacrificium. 

R. Nego conscq. Christus equidem seipsum Deo Patri 
in cruce offerens , abunde pro peccatis totius mundi satis¬ 
fecit quoad pretium : sed Deus, ex rationibus sibi cogni¬ 
tis , statuit ut pretium istud valoris infiniti specialibus 
modis applicaretur individuis : liinc sacramenta a Christo 
instituta, aliaque media apud ipsos Protestantes usitata, 
ut actus fidei, spei, charitatis, religionis, orationes, elee¬ 
mosynae, etc. quae plus minusve directe gratiam produ¬ 
cunt, suam efficaciam ex sacrificio crucis hauriunt: ergo 
similiter missa potest esse sacrificium proprie dictum, 
nec ideo virtus sacrificii crucis evacuatur aut minuitur. 

Juxta enim fidem Ecclesiae, sacrificium missae non 
differt substantialiter a sacrificio crucis, sed tantum in 
modo illud offerendi : eadem quippe est hostia et idem 
sacerdos principalis, nempe Christus, qui, Eo quod maneat 
in aeternum, sempiternum habet sacerdotium : unde et salvare 
in perpetuum potest accedentes per semetipsum ad Deum , 
semper vivens ad interpellandum pro nobis 3 Hebr. vii, 23. 

Obj. 3°. Mactatio, id est victimae destructio, aut no¬ 
tabilis in ilia mutatio, de essentia est veri sacrificii : at in 
missa nulla est mactatio victimae. Ergo. 

R. Nego min. Non est quidem mactatio victimae cruenta, 
instar veterum sacrificiorum, sive paganorum, sive Ju¬ 
daeorum, aut sicut ipsum sacrificium in cruce consumma¬ 
tum : sed cum Christus, vi verborum consecrationis, in 
statu mortis mystice constituatur, in commemorationem 
sacrificii crucis realis ejus fit repraesentatio : ergo verum 
et sublime offertur sacrificium, sed incruentum. 

Iiinc missa recte dici potest sacrificium spirituale, licet I 
verum et sensibile, per oppositionem ad vetera sacrificia \ 
ipsius typica, et ad sacrificium crucis, cujus est mystica s 
renovatio. Sic ubique verificantur sequentia verba Chri- 1 
sti, Joan. iv, 23 : Venit hora et nunc est , quando veri ado¬ 
ratores adorabunt Patrem in spiritu et veritate. Frustra igi¬ 
tur a Calvinistis nobis objiciuntur, quasi sacrificium missae : 
excludentia. 


CAPUT TERTIUM. 

DE ESSENTIA SACRIFICII MISS^. 

Apud omnes constat duo ad rationem sacrificii omnino 
necessaria esse : rem offerendam seu victimam , et actio- * 
nem offerentis. Quaerendum est igitur 1° quaenam res in 
sacrificio missae Deo sit offerenda, et 2° quaenam actio ad 
essentiam illius sacrificii pertineat. 

ARTICULUS PRIMUS. 

DE RE IN SACRIFICIO MISSAE ESSENTIALITER OFFERENDA. 

Plerique Protestantes, saltem Lutlierani etAnglicani, 
nomen sacrificii retinent, et sanctae ccenae, ut aiunt, illud 
applicant. Sed Melanchton, in Apologia confessionis Au- 



DE EUCHARISTIA. 


139 

gustanae, contendit illud esse tantum eucharisticum seu 
gratiarum actionem, a fidelibus Deo reconciliatis factam, 
pio remissione peccatorum et aliis beneficiis acceptis; 
non vero propitiatorium dici posse, sine grandi in sacri¬ 
ficium crucis contumelia. 

P. Le Courciyer i canonicus regularis S. Genovefie Pa- 
risiensis, in opere dicto, Dissertation sur la validite des 
ordinatioris Jngli canes , anni 1723, et in altero, Defense de 
ia Dissertation , etc. anni 1726, contendit Anglos, praesen¬ 
tiam realem negantes, omnia ad essentiam sacrificii 
necessaria nihilominus retinere, et controversiam hoc in 
puncto inter eos atque catholicos esse duntaxat nominis : 
vult autem naturam sacrificii in sola mortis Christi re¬ 
praesentatione consisteie, etiam absque reali praesentia, 
et solummodo esse sacrificii crucis commemorationem. 

Catholici vero libenter concedunt illud revera sacrificii 
crucis esse commemorationem, sed veram, realem, et 
non nudam. Cum quibus sit 

propositio. 

A 7 uda sacrificii crucis reprcesentatio ad essentiam sacrificii 
missae, prout a Christo fuit instituta , non suffici t y sed prae¬ 
sentia realis est omnino necessaria . 

Proh, concilio Trid. testimoniis Patrum et rationi¬ 
bus theologicis. 

1° Concilio Trid . sess. 2*2, cap. 1, ubi sic habetur : 

* Dominus noster... ut dilectae sponsae suae Ecclesiae vi~ 
» sibile, sicut hominum natura exigit, relinqueret sacrifi- 
» cium, quo cruentum illud semel in cruce peragendum 
» repraesentaretur, ejusque memoria in finem usque sae- 
» culi permaneret; atque illius salutaris virtus in remis- 
» sio nem eorum, quae a nobis quotidie committuntur 
» peccatorum, applicaretur... corpus et sanguinem suum 
» sub speciebus panis et vini Deo Patri obtulit : ac sub 
» earumdem rerum symbolis, Apostolis, quos tunc novi 

* testamenti secerdotes constituebat, ut sumerent tradi- 

* dit; et eisdem eorumque in sacerdotio successoribus 
» u t offerrent praecepit per haec verba : Hoc facite, etc. » 

In capite 2 : « In divino hoc sacrificio quod in missa 
» peragitur, idem ille Christus continetur et incruente 
» immolatur, qui in ara crucis semel seipsum cruente 
i» obtulit. » Et in canone 3 ejusdem sess. anathemate per¬ 
cutit eum qui dixerit missce sacrificium tantum esse laudis 
et gratiarum actionis , aut nudam commemorationem sacri¬ 
ficii in cruce peracti. Concilium non praecise propositionem 
nostram definit, quia necessitatem praesentiae realis non 
directe exprimit, sed eam in his textibus evidenter sup¬ 
ponit. Ergo 1°. 

2° Testimoniis Patrum. Relegantur testimonia superius 
ad probandam sacrificii missae existentiam citata, et com¬ 
perietur Patres non aliter dictum intellexisse sacrificium, 
nisi de vera corporis et sanguinis Christi oblatione : ergo 


semper arbitrati sunt praesentiam realem ad illius essen¬ 
tiam pertinere. Ergo 2°. 

3° Rationibus theologicis . 1° Sacrificium missae longe 
praestantius esse debet veteribus sacrificiis quibus adum¬ 
brabatur : at, in adversarorium sententia, praestantius non 
esset, siquidem vetera etiam crucis sacrificii erant reprae¬ 
sentationes seu figurae. 2° In sacrificio proprie dicto res 
aliqua sensibilis cum notabili immutatione offerenda 
est : at si missa nuda esset sacrificii crucis repraesentatio, 
nulla res sensibilis cum notabili immutatione Beo offer¬ 
retur : ergo. 3° Apud omnes catholicos certum est sacri¬ 
ficium missae a sacrificio crucis non differre, nisi in modo 
illud offerendi : si autem essentia ejus in sola repraesenta¬ 
tione vel commemoratione sacrificii crucis consisteret, 
manifestum est quod utrumque substantialiter differret. 
Ergo 3°. 

Saepe tamen Patres et alii doctores missae sacrificium 
vocant similitudinem, memoriam, commemorationem, 
figuram, imaginem, symbolum, etc. sacrificii crucis, et 
quidem rectissime ; sed dicendum est illud esse simul fi¬ 


guram, imaginem, etc. et realitatem : quod, ex dictis, 


optime intelligitur. 

ARTICULUS SECUNDUS. 

DE ACTIONE 3N QUA ESSENTIA SACRIFICII CONSISTIT. 

Sex praescriptae sunt vel distinguuntur actiones in ce¬ 
lebratione missae, nempe 1° offertorium, quod est obla¬ 
tio panis et vini; 2° consecratio; 3® oblatio corporis et 
sanguinis Christi, post consecrationem , per haec verba : 
Unde, et memores nos servi tui... offerimus protelare Majes¬ 
tati tuaty de tuis donis ac datis , hostiam puram; 4° fractio 
hostiae; 5° communio seu sacramenti consumptio; 6° 
sacramenti distributio. 

Certum est 1° nullam ex his actionibus voluntarie 
omitti posse sine peccato mortali, quia esset mutatio in 
re gravi; et aliunde, his omnibus peractis , sacrificium 
missae esse completum : nihil quippe aliud exhiberi po¬ 
test ut essentiale. 

2° Essentia sacrificii missae non consistit in offertorio : 
siquidem panis et vinum duntaxat offeruntur, dum obla¬ 
tio corporis et sanguinis Christi de essentia est hujus sa¬ 
crificii, ex supra dictis. 

3° Non consistit in oblatione quae fit post consecratio¬ 
nem. Nam 1° illa oblatio non fit nomine Christi, sed 
nomine Ecclesiaj. 2® In ea nulla fit victimae immutatio. 
3° Christus in ultima coena fecit quidquid pertinebat ad 
essentiam sacrificii quod instituebat: atqui nihil probat 
eum hanc secundani oblationem fecisse : ergo. 

4° Non consistit in fractione hostiae; haec enim fractio 
rem ipsam offerendam nullo modo afficit, ac consequen¬ 
ter sacrificii essentiam constituere non potest. Unde 
S. Th. 3 p. q. 83, art. 6. ad 6“ ra et omnes theologi cum 
illo : « Dicendum quod fractio fiat hostiae consecratae, et 
9 quod una sola pars mittatur in calicem, respicit cor- 
® pus mysticum, sicut admixtio aquae significat populum; 

* et ideo horum praetermissio non facit imperfectionem 

• sacrificii, ut propter hoc sit necesse aliquid reiterare 
+ circa ejusdem celebrationem. » Ergo. 

5° Non in distributione quae fit populo; alioquin 

1° missa non esset sacrificium respectu eorum qui non 
communicant. 2° Distributio ex hostiis in ea missa con¬ 
secratis necessario facienda esset. 3° Missa in qua solus 
communicaret sacerdos celebrans, vera non esset missa. 
4° Solus sacerdos celebrans communionem distribuere 
posset : atqui haec omnia falsa sunt : ergo 5°. 

6° Contra vero nullum est dubium quin consecratio 
ad essentiam sacrificii missae pertineat; per eam enim 
actionem Christus in ente sacramentali realiter consti¬ 
tuitur, mystice mactatur, et seipsum Deo Patri per sa¬ 
cerdotem offert. Ergo. 

7° Quamvis consecratio unius speciei seorsirn sumptae 
sit valida, ut in prima parte ostendimus, consecratio 
utriusque speciei ad essentiam sacrificii necessaria est; 
quia secus, sacrificium crucis non realiter repraesenta¬ 
retur, Christus in statu mortis Deo non offerretur, sacri¬ 
ficium in ultima coena institutum non renovaretur, nec 
proinde haec implerentur verba, Hoc facite in meam com¬ 
memorationem. Ergo. 

8° Bellarminus, Melcliior Canus, Tournely et plures 
alii crediderunt communionem sacerdotis ad essentiam 
sacrificii missae pertinere; quia illud sacrificium per mo¬ 
dum convivii fuit institutum, nec concipitur sine sum¬ 
ptione. Alii vero generaliter theologi fatentur commu¬ 
nionem sacerdotis esse integralem hujus sacrificii partem, 
jure divino strictissime praescriptam : et inde natam esse 
rubricam , ut si sacerdos post consecrationem et ante 
communionem deficiat, alius substituatur sacerdos, etiam 
non jejunus, qui missam perficiat : sed negant eam ad 
naturam illius sacrificii pertinere : quia 1® sacrificium 
perfectum existere potest sine sumptione, ut olim holo¬ 
causta. 2° Communio seu sumptio est participatio victi¬ 
mae, et ideo supponit eam esse mactatam atque oblatam. 
3° Certum est Christum in ultima ccena verum obtulisse 
sacrificium, et incertum an proprium corpus et sangui¬ 
nem sumpserit, licet hoc habeatur ut valde probabile ; 
ergo saltem concipitur essentiam sacrificii communionem 
non absolute supponere. Ergo. 

CAPUT QUARTUM. 

DE EFFFCTIBUS SACRIFICII MISS^. 

Tria hic inquiri possunt, scilicet, 1° quos effectus sa¬ 
crificium missae producat; 2° quomodo eos producat, et 
3° quis sit ejus valor. 

ARTICULUS PRIMUS. 

qUOS EFFECTUS SACRIFICIUM MISSiE PRODUCIT. 

Ratione finis seu effectus, quadruplex olim distingue¬ 
batur sacrificium , videlicet latreuticum , eucharisticum, 
propitiatorium et impetratorium. 

At libenter concedunt Protestantes sacrae Eucharistiae 
confectionem esse sacrificium latreuticum , ad Deum su¬ 
premo cultu adorandum, et eucharisticum, ad gratias 
ei persolvendas. Sed pertinaciter negant illud esse pro¬ 
pitiatorium et impetratorium , sub praetextu quod tunc 
sacrificio crucis illuderet. Contra quos sit 

PROPOSITIO PRIMA. 

Sacrificium missce est propitiatorium. 

Proh. Propositio est de fide : probatur testimoniis Pa~ 
trum, liturgiis et ratione. 

1° Est de fide, utpote in concilio Trid. definita, 
sess. 22, can. 3 : « Si quis dixerit missae sacrificium tan- 

• tum esse laudis.... non autem propitiatorium..,. ana- 

• thema sit. » Ergo 1°. 

2° Probatur testimoniis Patrum . S. Cyrillus Hierosoly. 
Catech. mystag. 5, n. 10 : « Christum mactatum pro 
p nostris peccatis offerimus, clementem Deum pro nobis 
r demereri et propitiare satagentes. • 

S Ambr. de Officiis, 1. 1, cap. 48, de Eucharistiae sa- 
crificio agens, ait : « OfTert sese quasi sacerdos (Christus), , 

* ut peccata nostra dimittat >* 

S. Hieron. in cap. 1, Epist. ad Tit. : « Quid de epi- 

* scopo sentiendum est, qui quotidie pro suis populi- 
» que peccatis illibatas Deo oblaturus est victimas? a 
Ergo 2°. 

3° Liturgi is. In cunctis enim liturgiis, etiam antiquis¬ 
simis, Orientalibus et Occidentalibus, haereticorum et 
schismaticorum , sicut catholicorum , sacrificium missae 
pio remissione peccatorum offertur. Ergo 3°. 

4° Ratione. Christus est propitiatio pro peccatis no¬ 
stris : atqui ipse Christus in sacrificio missae Deo exhi¬ 
betur realiter praesens, et tanquam pro peccatis nostris 
immolatus: ergo sacrificium istud debet esse propitiato- 
rium, nec ullo modo sacrificio crucis ad sensum Prote¬ 
standum derogat: quod sic exponit Bossuet , Exposidon 
de la doctrina de VEglise catholique : « C’est la doctrine ex- 
» presse de TEglise catholique dans le concile de Trente, 

» qui enseigne, sess. 22, cap. 1, que ce sacrifice n’est in- 
® stitue qu’afin de representer celui qui a ele une fois ac - 
» compli en la croix; d’en Jaire durer la memoire jusquh 
» la fin des siecles , et de nous en appliquer la vertu salu- 

* taire pour la remission des peches que nous eommettons 
» tous les jours. Ainsi, loin de croire qufil manque quel- 

* que chose au sacrifice de la croix, 1’Eglise, au con- 
» traire, le croit si parfait et si pleinement suffisant, 
»» que tout ce qui se fait ensuite n’est plus etabli que 

* pour en celebrer la memoire , et pour en appliquer la 

* vertu. » Ergo 4°. 


PROPOSITIO SECUNDA. 

Sacrificium rnissce est impetratorium. 

Proh. Est de fide ; probatur usu Ecclesiae et ratione. 

1° Est, de fide. Concilium Trid. sess. 22, can. 3, post 
verba superius citata, dicit anathema eis qui contende- 

rent sacrificium missae offerri non debere pro poenis, sa¬ 
tisfactionibus et aliis necessitatibus. Ergo 1°. 

2° Probatur usu Ecclesia ?. In omnibus quippe liturgiis 
sacrificium missae offertur ad obtinenda bona spiritualia, 
pro nostra et lotius mundi salute , et etiam ad sollicitanda 
i bona temporalia : sic olim offerebatur pro salute impera¬ 
toris, teste Ter tui. lib. ad Scapulam, cap 2. « Pro com¬ 
ti muni ecclesiarum pace, pro recta mundi compositione, 

» pro imperatoribus, pro militibus et sociis, pro iis qui 
» infirmitatibus laborant, pro his qui afflictionibus pre- 
« muntur, et universim pro omnibus qui opis indigent, » 
inquit S. Cyrill. Hierosol. Catecli. mystag. 5, n. 8. Si¬ 
militer et nunc celebrans commendat Deo totam Eccle¬ 
siam catholicam, papam, episcopum, regem, etc. Ergo2°. 

3° Ratione. 1° In sacrificio missae Christus realiter prae- * 
sens Deo offertur : atqui talis oblatio idonea est ad impe¬ 
tranda bona, sive spiritualia, sive etiam temporalia, qua¬ 
tenus ad salutem conducere possunt. 2° Sacrificium istud 
est propitiatorium, ex dictis. Obtinet igitur gratiam pec¬ 
catorum et pcenarum peccatis debitarum remissivam. 
Cur ergo alia dona ad salutem conducentia obtinere non 
posset? 3° Vetera sacrificia, novum sacrificium obum¬ 
brantia, erant propitiatoria et impetratoria. Ergo et sa¬ 
crificium missae. 

ARTICULUS SECUNDUS. 

QUOMODO SACRIFICIUM MISSAE EFFECTUS SUOS PRODUCAT. 

Constat, ex dictis, sacrificium missae, veteribus sacrifi* 
ciis aequivalens, esse simul latreuticum, eucharisticum, 
propitiatorium et impetra torium. Verum petitur an hu¬ 
jusmodi effectus producat immediate vel mediate, ex 
opere operato vel ex opere operantis? 

1° Quatenus est latreuticum et eucharisticum, imme¬ 
diate et ex opere operato effectus producit; per seipsunu 
enim, et independenter a dispositionibus celebrantis vel 
assistentium, Deum cultu latriae honorat, et gratiarum 
actionem pro collatis beneficiis solvit. * > 

2° Quatenus impetratoiium, bona tam spiritualia quam 
temporalia et poenarum peccatis debitarum condonatio¬ 
nem immediate sollicitat, absque merito sacerdotis, ac 
proinde ex opere operato. Verum, ex decretis Dei, per 
modum suffragii operatur, et ideo non semper obtinet 
effectum ad quem destinatur. 

3° Ut propitiatorium, remissionem peccatorum, sire 
mortalium sive venialium, non producit immediate, sed 
mediate, obtinendo gratias eliciendi actus poenitentia?, 
congruentes dispositiones ad sacramenta quibus gratia 
sanctificans, prima vel secunda, annexa est, etc. Sic ex-r 
presse habet concil. Trid. sess. 22, cap. 2 : « Hujusobla- 

* tione placatus Dominus, gratiam et donum poenitentiae 

* concedens, crimina et peccata etiam ingentia dimittit. » 
Unde ingens datur discrimen inter sacramenta et missa? 
sacrificium, quoad modum operandi; ritus enim sacra- 
mentalis sic a Christo fuit institutus, ut, eo posito, ef¬ 
fectus inobieemnon ponentibus infallibiliter producatur; 
missae vero sacrificium, licet pretiosissimum, infallibiles 
hujusmodi effectus non producit,idque ex sapienti divina 
institutione quam venerari et non scrutari debemus: id¬ 
circo saepissime pro eodem fine iterari potest. 

4° Nihilominus divinissimum illud sacrificium suum 
habet effectum, etiam quatenus est propitiatorium, ex 
opere operato. Ipse enim Christus, qui in cruce mactatus 
est, super altare immolatur, et Deo in remissionem pec¬ 
catorum offertur : atqui talis oblatio peccatorum remis¬ 
sionem sollicitat, independenter a dispositionibus sacer¬ 
dotis : ergo. Sed valoris hujus sacrificii applicatio a va¬ 
riis pendet circumstantiis nobis ignotis s propterea ejus 
efficaciam nunquam certo noscimus. 

5° Quamvis missae sacrificium ex opere operato prosit, 
et principalem suum effectum independenter a disposi¬ 
tionibus ministri habeat, certum est tamen sanctitatem 
celebrantis, fervorem assistentium et dispositiones eorum 
pro quibus offertur ad ejus efficaciam seu applicationem 
non parum inservire : est sententia communis doctorum 
et fidelium. 

ARTICULUS TERTIUS. 

QUIS SIT VALOR SACRIFICII MISS.S. 

1° Certum est sanctissimum illud sacrificium in se spec¬ 
tatum, esse valoris infiniti, cum ipse Christus simpli¬ 
citer infinitus offeratur : infinitos igitur producere potest 
fructus. 

2° Certum est illud ut latreuticum et eucharisticum, 
esse pretii infiniti, id est, Deum infinite honorare et 
laudare, quia omnes actiones Christi sunt valoris infiniti; 
a fortiori praestantissima illa actio qua sacrificium crucis 
incruente renovatur. 

3° Certum est fructum hujus sacrificii homini commu¬ 
nicatum seu applicatum, non esse simpliciter infinitum; 
nam 1° efficacius esse non debet quam sacrificium crucis : 
atqui sacrificium crucis non fuit infinitum quoad appli¬ 
cationem, alioquin omnes homines de facto ab omnibus 
peccatis fuissent justificati. 2° Missa pluries offerri non 
deberet pro eodem fine, quod praxi Ecclesiae adversatur. 
3° Creatura applicationis simpliciter infinitae non est 
capax. Ergo. 

4° Cum valor sacrificii missae sit in se infinitus, et uni 
cuique finito modo tantum applicetur, certum est, cum 
inultis simul, aequaliter vel inaequaliter, juxta Dei be¬ 
neplacitum, applicari posse. Unde qui audit missam co¬ 
ram multitudine celebratam, tantum percipere potest 
fructum, sine aliorum praejudicio, quantum perciperet 
si solus assisteret: talis est communis fidelium et totius 

I Ecclesiae sensus. Secus enim melius esset missam paro- 
chialem deserere, et quaerere missam privatam; satius 
esset habitare in parochia exigua quam in numerosa, etc. 

Notandum , triplicem in sacrificio missae distingui fruc- 
'tum : unum generalem omnibus assistentibus commu¬ 
nem; alium specialem, qui, vi intentionis ministri, alicui 
potest applicari, et tertium specialissimum, qui ad cele¬ 
brantem essentialiter pertinet, quatenus rem bonam facit. 
5° Certum est missam pro aliquo specialiter oblatam; 

ipsi specialius prodesse, quamvis ignoremus quomodo id 
fiat. Theologi rem illustrant exemplis : sol, v. g. coram 
multitudine lucens, non ideo minus illuminat singulis; 
vox a multitudine audita, non minus de singulis auditur; 
et nihilominus, sine aliorum praejudicio, intensitas lumi¬ 
nis vel caloris aut soni vocis ope artificiali augeri potest 
respectu privatorum. Ergo. 

6° Disputatur inter theologos an missae sacrificium pro 
inultis specialiter oblatum, tantum unicuique proficiat 
quantum proficeret, si pro eo solo offerretur. Multi ne¬ 
gant, ea praesertim innixi ratione, quod, ex institutione 
Christi, valor missae in se infinitus, finito modo tantum 
applicetur. Yide Ferraris, v° Missa, art. 1, n. 14. Alii i 1 
vero multo plures, ut Suarez, Concina, Habert, Juenin, 
Tournely,Collet,Ligorio, affirmant, contendentes effeo 
tum missae limitari, non ex institutione Christi, ut vo- • 
lunt patroni primae sententiae, sed ex finita capacitate 
hominum pro quibus offertur : unde concludunt aeque 
singulis pluribus prodesse ac si uni tantum applicaretur. . 

7° Omnes tamen fatentur, sacerdotem qui plura acce- • 
pit stipendia, vel plures promisit missas, tot singulatim ce- 
lebrare ex justitia teneri, sub peccato mortali. 1° Quia i 
prior sententia, a multis defensa, non est improbabilis. 
2 a Quia per susceptionem stipendiorum vel promissionem \ 
missarum factus est contractus, cui ex justitia standum i 
est. 3° Quia Alexander YII hanc damnavit propositio- • 
nem : • Non est contra justitiam pro pluribus sacrificiis s 


► stipendium accipere, et sacrificium unum offerre. *Ergo. 




CAPUT QUINTUM, 


DE IIS PRO QUIBCS MISSAE SACRIFICIUM OFFERRI 
POTEST. 


Duplicis generis sunt person® pro quibus divinum il¬ 
lud sacrificium offerri potest, nimirum viventes et mortui. 

De vucntibus. 

1° Nullus est dubitandi locus quiu missae sacrificium 
ofierri possit pro omnibus Ecclesiae membris adhuc vi¬ 
ventibus, sive justi sint, sive peccatores ;fest enim propi- 
tiatoriuin et impetratorium, ex dictis: igitur ofierri 
potest ad obtinendam remissionem peccatorum , et ad 
impetranda bona ad salutem conducentia. Porro si qui¬ 
dam homines tales obtinere possint efiectus, maxime 
qui sunt membra Ecclesiae viventia. Ergo. Unde in ca¬ 
none missae, oratione Te igitur, dicimus : Quce tibi offe* 
rimas pro Ecclesia tua sancta catholica _ pro omnibus or¬ 

thodoxis, atque catholicce et apostolicce fidei cultoribus. 

2° Pro schismaticis, haereticis et etiam infidelibus of¬ 
ferri potest per modum deprecationis, ut convertantur , 
pceniteaut et gratiam justificationis obtineant; pro iis 
quippe omnibus deprecari licet, juxta haec B. Pauli 
verba, I Tim. n , 1 : Obsecro primum omnium fieri obse¬ 
crationes , orationes , postulationes , gratiarum actiones, pro 
omnibus hominibus, pro regibus et omnibus qui in sublimi¬ 
tate sunt. Pono sacrificium missae, quatenus impetrato*’ 
rium , per modum deprecationis offerri potest. Ergo. 

3° Communius docent auctores, missam licite offerri 
pro excommunicatis toleratis, et eis prodesse quatenus 
offertur in persona Christi.; quia, vi Constitutionis Mar- 
lini V , Ad evitanda scandala , cum eis communicare licet 
in divinis. Non tamen eis proderit quatenus nomine Ec¬ 
clesiae offertur, quia Martinus Y non intendit excomrnuni- 
catos in aliquo relevare , nec eis quomodolibet suffragari. 

• 4° Pro excommunicatis non toleratis missae sacrificium 
offerri potest indirecte, si nempe offeratur pro omnibus 
peccatoribus, pro conversione haereticorum et impiorum : 
sed directe offerri non potest pro iis etiam generaliter 
spectatis, nullum in particulari nominando ; et commu¬ 
niter docent auctores eum qui sic ageret, mortaliter pec¬ 
caturum, quia contra gravem Ecclesiae prohibitionem iret. 

Hcec melius intelligentur ex dicendis in tractatu de Censuris. 

De mortuis. 


1° De fide est missae sacrificium offerri posse pro de- 
functis in purgatorio existentibus ; sic enim liabet concit, 
Trid. sess. 22 , can. 3 : « Si quis dixerit missae sacrifi- 

* cium esse tantum laudis.... neque provivis et defune- 

* tis, pro peccatis , poenis , satisfactionibus et aliis neces- 
» sitatibus offerri debere : anathema sit; » et sess. 25, 
decreto de Purg. definit, « Animas ibi detentas fidelium 
» suffragiis, potissimum vero acceptabili altaris sacrificio, 
» adjuvari. » Addi possent testimonia Patrum et praxis 
totius Ecclesiae. Ergo. 

2° Ignoramus autem qua ratione sacrificium salutare , 
eleemosynae aliaque bona opera mortuis prosint. « Non 
9 omnino ambigendum est ista prodesse defunctis, sed 
» talibus qui ita vixerunt ante mortem , ut possint eis 
» haec utilia esse post mortem; » S. Aug. Serm. 172. 
Fructus igitur sacrificii applicatur defunctis modo finito, 
in quantitate dispositionibus quas’ habebant moriendo 
proportionata, et nobis prorsus ignota. Ideo, multis pro 
eadem anima iteratis missis, non constat eam a pcenis 
purgatorii esse liberatam. 3° Attamen missae sacrificium 
prodest defunctis ex opere operato; quia principalis 
fructus ejus a dispositionibus celebrantis non pendet. 
Parvi refert ergo, sub boc respectu , ut missa a bono ve! 
a malo celebretur ministro, ut dicatur missa defuncto¬ 
rum , vel occurrentis sancti aut feriae ; idem quippe est 
valor substantialis sacrificii : sed , ex parte orationum 
magis prodest illa in qua sunt orationes ad hoc determi¬ 
natae : verum hic defectus compensari potest per majo¬ 
rem devotionem , vel ejus qui dicit missam, vel ejus qui 
jubet dici, vel iterum per intercessionem sancti cujus 
fit officium. 

4° Pro infidelibus et haereticis defunctis missa offerri 
non potest, neque pro impiis, quamvis Christiani fuerint, 
ut expresse habetur in Decreto, secunda parte, causa 13, 
q. 2, can. 21 ; « Nec pro illis quos constat decessisse in 

• mortali... ut cum quis suspendit se, vel praecipitat, 
■ aut alio modo se interficit : » sunt verba Glossae, in 
loco citato Decreti. Hinc nullo modo offerri potest pro 
infante sine Baptismate decesso. 

5° Pio excommunicatis vitandis, ante absolutionem 
defunctis, missa offerri non potest, nec orationes Do¬ 
mino porrigendae, nisi viventes evidentia poenitentiae si¬ 
gna dederint, et etiam defunctis beneficium absolutionis 
impendatur, ut docet Innocentius III, Decretal. 1. 5, 
tit, 39, cap. 38. 

6° Sequitur, ex dictis, missam aliaque Ecclesia? suffra - 
gia publice offerri non posse pro iis quibus neganda est 
sepultura ecclesiastica, quia tunc vera esset contradic¬ 
tio. Unde Ecclesia non orat, nec orationibus fidelium 
commendat eos qui mortui sunt in infidelitate, in ha> 
resi, in schismate, in impoenitentia finali certo cognita, 
in voluntario suicidio, in duello, vel in alio flagranti 
delicto. 

7° Privatim vero orare et missae sacrificium per mo¬ 
dum suffragii offerre possumus pro iis omnibus quorum 
reprobatio non est certa, ut apud Deum adjuventur, si 
reipsa adjuvari possint; quia Melius supererant ista eis 
quibus nec obsunt, nec prosunt, quam cis deerunt quibus 
prosunt, inquit S. Aug. lib. de Cura gerenda pro inor» 
tuis, cap. 18. 

8° Certum est missae sacrificium offerri non posse sanc¬ 
tis, sed soli Deo qui illos coronavit, ut docet concil. Trid. 
sess. 22, cap. 3. Ex canone 5 sequenti, de fide est mis¬ 
sas celebrari posse in honorem sanctorum, et pro illorum 
intercessione apud Deum obtinenda, sicut Ecclesia intendit , 
et quotidie facit. 

9° Quidam opinati sunt animas damnatorum aliquan¬ 
tulum a poenis sublevari per eleemosynas et sacrificia ad 
eorum intentionem oblata, ut videre est apud P. Petau, 
t. 3, dogm. 1. 3, cap. 8, n. 15; verum haec singularis 
opinio nullo innixa fundamento, explodenda est vel ut 
absurda. Imo, cum quidam concionator hanc emisisset 
sententiam, ex resolutione S. Cong. Inquisitionis, ab In- 

uocentio XI approbata, coactus est se retractare : Ferra- 
ris, v° Missae sacrif. ai t. 7, n. 20. 

10° Ad Sacram Cong. concil. delata est quaestio an 
ante mortem celebrare vel celebrari facere liceat missa^ 
de requiem , pro suffragio animae suae, per anticipationem : 
congregatio rem non definivit, teste Feriaris, ibid. n. 21. 
Etiamsi liceret, quod improbabile videtur, saltem dici 
non potest missas sic oblatas eodem modo prodesse ac si 
post mortem offerrentur. 


CAPUT SEXTUM. 

DF. MINISTRO SACRIFICII M1SSJ5. 

Christus principalis est offerens in sacrificio inissje. 
Idem nunc offerens sacerdotum ministerio , qui se ipsum tunc 
in cruce obtulit , ait concil. Trid. sess. 22, cap. 2. Per hoc 
et sacerdos est , ipse offerens, ipse et oblatio, inquit S. Aug. 
de Civitate Dei, 1. 10, cap. 20. 

Probavimus in prima parte , solum sacerdotem esse mi¬ 
nistrum Eucharistiae sacramenti quoad confectionem : 
inde sequitur eum solum missae sacrificium valide offerre 
posse. Circa hoc punctum nullum moveri potest, nec de 
facto movetur dubium. 

Simplices tamen fideles aliquo sensu dici possunt missa? 
sacrificium offerre, quatenus videlicet oblationem a sa¬ 
cerdote factam approbant, ei consentiunt, et Christo 
victimae cordis affectu conjunguntur. Unde in canone 
legitur : Memento , Domine, famulorum famularumque tua¬ 
rum..., pro quibus tibi offerimus vel qui libi offerunt hoc sa¬ 
crificium laudis, pro se suisque, etc. 

Dispositiones in sacerdote requisitas ad licite celebran¬ 
dum, supra descripsimus, agendo de dispositionibus ad 
suscipiendam Eucharistiam necessariis. Nunc specialiter 
nobis agendum est 1° de obligatione quam habent sacer- 

dotes missam celebrandi; 2° de frequenti celebratione ; 

3“de obligatione fructum missae applicandi; 4° de stipeu 
dio et obligationibus ex stipendio nascentibus. 

ARTICULUS PRIMUS. 

DE OBLIGATIONE Q [JAM HABENT SACERDOTES MlSSABI * 
CELEBRANDI. 

1° Longe communius docent theologi, v. g. S. Th. 
Suarez, Layman, Bonacina, Concina, Habert, Juenin, * 

’ Collet, contra Card. de Lugo et nonnullos alios, omnes 
i sacerdotes , non legitime impeditos , teneri sub peccato 
! mortali saltem aliquando celebrare* idque concludunt,- 
1° ex verbis B. Pauli Hebr. v, 1 : Omnis namque pontifex, 
ex hominibus assumptus , pro hominibus constituitur in iis * 

I qua; sunt ad Deum, ut offerat dona et sacrificia pro pecca¬ 
tis ; 2° ex verbis Christi, hoc facite in meam commemora¬ 
tionem : quae verba , ex concilio Trid. sess. 22, cap. 1 , 
verum continent praeceptum. 3° Ex Deeretal. 1. 3, tit 41, * 
cap. 9, ubi Innocentius III fortiter arguit sacerdotes qui 
missarum solemnia vix celebrant quater in anno ; 4° aucto¬ 
ritate S. Pii Y, qui contradictoriam opinionem ex operi¬ 
bus Cajetani eam defendentis expungi jussit, referente > 
Ligorio ,1. 6, n. 313, dub. 1. 

2° Non sibi consentiunt theologi quoties in anno cele¬ 
brare teneatur sacerdos, ut non peccet mortaliter. « Sal- 
» tem videtur quod celebrare teneatur in praecipuis festis, 

» et maxime in illis diebus in quibus fideles communicare 
» consueverunt, » inquit S. Th. 3 part. q. 82, art. 10, 
conci. Praecipua autem festa in quibus fideles communi¬ 
care consueverunt, sunt Nativitas Domini, Pascha et 
Pentecostes, ut explicatur apudBened. XIY, 1. 3, cap. 1, 
n. 5 et 6. 

Concilium Trid. sess. 23 f de Refor. cap. 14, sic habet: 
« Cu ret episcopus ut ii saltem diebus dominicis et festis 
» solemnibus; si autem curam habuerint animarum, tam 
» frequenter, ut suo muneri satisfaciant, missas cele- 

7 * 



TRACTATOS 


354 

n brent. » S. Carolus Bor. concilio Mediol. I, tit. de Freq. . 
divini sacrificii oblatione , auctoritate concilii Trid. in¬ 
nixus, omnibus sacerdotibus, cujuscumque gradus, di¬ 
gnitatis et conditionis praecipit ut bis diebus celebrare 
non omittant. Hinc Bened. XIV, i. 3, cap. 1, n. 9, con¬ 
cludit dari obligationem sub peccato, pro sacerdote non 
impedito, singulis diebus dominicis et festivis celebrandi ; 
sed definire non vult an illa obligatio sit sub veniali tan¬ 
tum, an sub mortali. 

Longe probabilius videtur aliquas hujus generis omis¬ 
siones, sine causa excusante, esseduntaxat peccata venia¬ 
lia, modo audiatur missa : imo Ligorio ut multo proba¬ 
biliorem habet sententiam quae docet sacerdotem non 
teneri, sub peccato mortali, celebrare pluries quam ter 
aut quater, in solemnioribus festis. Pius sacerdos peri¬ 
culo mortaliter in hoc genere peccandi nunquam se com¬ 
mittet. 

3° Qui curam habent animarum, missam celebrare 
tenentur singulis diebus dominicis et festibus de prae¬ 
cepto : his quippe diebus fideles missam audire tenentur, 
et, quantum commade fieri potest , in propria parochia, 
juxta concil. Trid. sess. 24, cap. 4, de Refor. Verum 
obligatio missam audiendi supponit in pastore strictam 
obligationem eam celebrandi per se vel per aliuin. Unde 
qui celebrare non vult , vel est impeditus, curare debet, 
juxta communem opinionem, ut alius pro se missam 
parochialem celebret; sic Bened. XIV, 1. 3, cap. 3, n. 6. 
Excusari igitur non potest parochus nec vicarius , qui, 
legitime non impeditus, missam die dominica omittit ce¬ 
lebrare; vel, absque licentia episcopi, propriam deserit 
ecclesiam, et in causa est cur fideles praecepto audiendi 
missam satisfacere nequeant. 

ARTICULUS SECUNDUS. 

DE FREQUENTI CELEBRATIONE MISS^. 

S. Bonaventura, de Praeparatione ad missain, cap. 5, 

ait: « Sacerdos qui non celebrat, quantum in ipso est, 

» privat Trinitatem laude et gloria, Angelos laetitia, pec- 
» catores venia, justos subsidio et gratia, in purgatorio 

* existentes refrigerio, Ecclesiam Christi speciali bene- 

* ficio , et seipsum medicina et remedio contra quotidiana 
» peccata el infirmitates. » Idem ferme habet auctor ex¬ 
quisiti operis de Imitatione Christi, 1. 4, cap. 5 , in fine. 
Suarez et multi theologi cum illo statuunt, ad spiritum 
Ecclesia? propius accedere et convenientius esse , singulis 
diebus sacrificium facere , idque sacerdotibus inculcandum ; 

i Bened. XIV , 1. 3 , cap. 2, n. l. : , \ 

2° Plurimi tamen allegant frequentiam generare indif¬ 
ferentiam ; quod raro fit, pretiosius fieri; in primordiis 
Ecclesias non ita saepe, sed majori cum devotione missam 
celebrari consuevisse; sacerdotes qui rarius celebrant, 
sensibiliori compunctione cordis et inultis cum lacrymis 
sacrificium offerre, et denique pios animarum rectores 
consilium sacerdotibus dare ut aliquoties missam omit¬ 
tant, nec quotidie celebrent. 

3° His rationibus Bened. XIV respondet, 1° melius 
quidem esse quotidie vel frequentissime celebrare, sed 
bene semper et cum dispositionibus requisitis celebran¬ 
dum esse; 2° Apostolos eosque qui Apostolis proxime suc¬ 
cesserunt frequenter vel etiam quotidie celebrasse; et ,id 
probari posse, tum ex Act. ii, 46 : Quotidie perdurantes 
unanimiter in templo , et frangentes circa domos panes ; tum 
ex S. Cyp. Epist. 54 : « Episcopatus nostri lionor gran- 

* dis et gloria est pacem dedisse martyribus, ut sacerdo- 

* tes qui sacrificia Dei quotidie celebramus, hostias Deo 
» et victimas praeparemus; » tum ex pluribus aliis testi¬ 
moniis quae hic referre longius esset. 3° Quoad sensibi¬ 
lem devotionem et lacrymas, negat eas esse donum quo 
necessario careant qui frequentius celebrant, vel disposi¬ 
tionem ad digne celebrandum requisitam ; citat testimo¬ 
nium Joannis Gcrson , qui docet satis esse, ad missam 
digne celebrandam , si sacerdos post discussam diligenti 
examine suam ipsius conscientiam, moraliter certus sit 
s.e esse in statu gratiae, nec omnem fervoris aut atten- 

tionis defectum obstare quominus missa digne celebretur. 

4° Sacra Cong. Rituum, per decretum diei 11 februa¬ 
rii 1690, ab Alexandro YII die 11 martii approbatum, 
sic statuit : « In sabbato sancta, etiamsi occurrat festum 
» Annuntiationis B. Mariae Virginis, celebratio missarum 
«privatarum omnino prohibetur, in quibuscumque ec- 
» clesiis et oratoriis tam publicis quam privatis, non 
» obstante quacumque consuetudine, sed unica tantum 
» missa conventualis una cum officio hujus diei celebre- 
» Lur. » Alia citantur decreta ejusdem Cong. in eodem 
sensu, et Bened. XIV, 1. 3, cap. 3 , n. 10, contendit 
nullam esse causam cur eis non pareatur. 

• Communiter tamen apud nos, ex usa recepto et ex 
missalium nostrorum rubricis, missae privatae celebrantur 
feria V in ccena Domini, nunquam feria VI in Parasceve ; 
et in pluribus dioecesibus , v. g. in Cenomanensi et Pa- 
lisiensi, permittuntur, sed non suadentur, in sabbato 
sancto. 

Ubi autem feria V in coena Domini missae privatae non 
celebrantur, omnes sacerdotes missae majori assistunt et 
de manu celebrantis sacram suscipiunt communionem , 
in memoriam institutionis sanctissimi hujus sacramenti, 
et hoc ritui Romano consonum valde congruit, ac rectis¬ 
sime ab episcopis instituitur vel renovatur. 

Alius non est dies iu anno in quo celebrare non liceat. 

5° Juxta veterem disciplinam, usque nunc per orbem 
catholicum vigentem, singuli sacerdotes tres celebrare 
possunt missas in festo Nativitatis Domini. Alos ille ad 
Telesphorum papam,, versus medium secundi saeculi exi- 
stentem , juxta plures , ascendit, quod alii judicant im¬ 
probabile : quidquid sit, certum est illum exstitisse tem¬ 
pore S. Gregorii, qui, lib 1, Homil. 8 ia Evang. aiebat: 
« Quia, largiente Domino, missarum solemnia ter hodie 
» celebraturi sumus, loqui diu de Evangelica lectione 
« non possumus. » 

Celebrari solebant una in inedia nocte, altera ad au¬ 
roram, et tertia in die; sic in missalibus inscribuntur, 
et ita celebrari debentia cathedralibus, collegiatis et 

parocliialibus ecclesiis, ut populus eis alternatim assistere 
possit. 

- 6° Olim plures missas aliis diebus celebrare licebat, 
sic S. Albertus, monachus, factus presbyter, duas in die 
celebrabat missas, unam pro vivis et alteram pro de¬ 
functis. Leo III, summus pontifex in fine octavi saeculi, 
septem in eodem die, et aliquando novem celebrare con¬ 
sueverat missas; Fleury , 1. 46, n. 20,- et Bened. XIV, 
Ili 3, cap. 4, n: 12. Concilium Sellngstadense, prope 
Moguntinum, anno 1022, can. 6, prohibuit ne sacerdos 
^plus quam tres celebraret missas in eodem die. Alexan¬ 
der II, in Decreto, 3 part. dist. I, can. 53 relatus, de¬ 
claravit sufficere sacerdoti unam missam una die cele¬ 
brare. Innocentius III, Decretal. 1. 3, tit. 41, cap. 3, 
consulenti respondet : « Quod, excepto die Nativitatis 
* dominicae, nisi causa necessitatis suadeat, sufficit sa- 
» cerdoti semel in die unam missam solummodo cele- 
n brare. » 

Bened. XIV plures refert casus in quibus, causa ne¬ 
cessitatis, duas in eodem die missas celebrare liceret, 
v. g. si, missa jam dicta, sepeliendus esset defunctus, 
i si deesset sacramentum ad viaticum, si benedicendae es¬ 
sent nuptiae, etc. sed haec apud nos non usitantur. Vide 
Constit. Bened. XIV, Declarasti ; Bullar. t. 2. 

7° Parochi qui duas simul habent parochias, si po¬ 
pulus in alterutram convenire non possit, et alius desit 
sacerdos qui missam celebret, duas missas singulis domi¬ 
nicis et festivis diebus celebrare potest, ex licentia epi¬ 
scopi, juxta plurimos, vel ex jure communi, ut alii multi 
dicunt. Omnes fatentur rem fieri non posse inscio epi¬ 
scopo, qui perspiciet an necessitas sic agendi revera' 
ex is tat. 

Episcopus autem duplici hujusmodi celebrationi con- 
1 sentire non potest, ex pluribus conciliis provincialibus 
et ex resolutione Congr. Episc. et Regul. a Bened. XIV, 
1.3, cap. 5, n. 4, citata, nisi sub sequentibus conditio¬ 
nibus : 1° ut ipsius judicio vera exis tat necessitas, loco¬ 
rum natura, vel sacerdotum paucitate, vel infidelium 1 

persecutione fundata; 2° ut in prima missa, post sum¬ 
ptionem corporis et sanguinis Domini ablutiones non 
sumantur, sed post secundam missam sumendae reser¬ 
ventur; 3° ad breve tempus et personae tantum alicujus 
sacerdotis concedatur, non vero tanquam privilegium 
alicui parochiae adnectatur; 4° pro solis diebus dominicis 
et festivis tribuatur; 5° in diversis tantum ecclesiis duas 
missae celebrentur. 

Qui tali potiuntur facultate, officium' diei veneris in 
Parasceve bis celebrare non possunt, quia post missam 
praesanctificatorum jam non sunt jejuni. ' 

8° Bened. XIV testatur nullum in Ecclesia Orientali 
reperiri monumentum quo appareat sacerdotem uno eo- 
demque die plures missas celebrasse; imo in ea ecclesia 
prohiberi ne quis sacerdos eodem die missam celebret ad 
altare in quo alius celebravit, nisi gravis necessitas aliter 
fieri postulet. Sed plura esse possunt altaria in eadem 
ecclesia, vel plures sacerdotes in eodem altari simul ce¬ 
lebrare possunt. 

9° Ex veteri consuetudine, quilibet sacerdos saecularis 
binas, et regularis ternas missas celebrare solebant, in 
die Commemorationis fidelium defunctorum, per totum 
Aragoniae regnum; ad preces Ferdinandi VI et Joannis V, 
Hispaniaium et Portugalise regum, Bened. XIV, ut ipse 
narrat, 1. 3, cap. 4, n. II, omnibus presbyteris, tam sae¬ 
cularibus quam regularibus, in utriusque regis dominiis 
existentibus, concessit facultatem, ante se pluries nega¬ 
tam, ut, die Commemorationis omnium fidelium de¬ 
functorum, tres missas celebrare possent, etiam duabus 
horis post meridiem, ea conditione ut omnibus fidelibus 
defunctis, sine quacumque eleemosyna, applicarentur. 




ARTICULUS TERTIUS. 


DE OBLIGATIONE APPLICANDI FRUCTUM MISSiB. 

1° Omnes qui curam habent animarum tenentur jure 
divino missam, saltem aliquando, pro ovibus suis offerre, 

ut docet concil. Trid. sess. 23, cap. 1, de Refor. « Cum 
i> praecepto divino mandatum sit omnibus quibus ani- 
» marum cura commissa est, oves suas agnoscere, pro his 
» sacrificium offerre, etc. »> Non dicit ante eos celebrare, 
ut sacro assistant, sed pro eis offerre, id est, fructum 
sacrificii eis applicare. Cum autem non exprimat quoties 
haec applicatio fieri debeat, sacra ejusdem concilii Cougr. 
definit, per decretum 10 maii 1681, ab Innocentio XII 
die 24 aprilis 1699 approbatum, eos qui pingues habent 
reditus, singulis diebus, et qui tenues, saltem diebus 
festivis missam pro ovibus applicare teneri. 

2° Verum Bened. XIV, ut difficultatibus ex distinc¬ 
tione inter pingues et tenues reditus nascentibus occur¬ 
reret, per Constit. Cum semper, diei 19 augusti 1744, 
Bullar. 1.1,statuit: 1°omnes curam animarum habentes, 
quo nomine intelliguntur parochi et vicarii, sive perpe¬ 
tui, sive ad tempus, missam pro populo sibi commisso 
applicare teneri singulis diebus dominicis et festivis, in 
quibus missa ex praecepto audienda est, etiamsi con¬ 
gruentes non haberent reditus; 2° parochos pauperes 
dispensationem ab ordinario obtinere posse, ut missam 
aliis diebus, infra hebdomadam, pro populo applicent; 
3° patriarcbales, metropolitanas, cathedrales et collegia- 
tas ecclesias missam conventualem quotidie pro bene¬ 
factoribus in genere applicare teneri, et per missam pro 
aliquo benefactore, vel pro benefactoribus in genere 
oblatam, sed impositam, obligationi missae conventualis 
non satisfieri; 4° canonicum parochum, vel alias onere 
missarum gravatum, si missam conventualem celebret, 
eam pro benefactoribus applicare teneri, et per alium 
supplere missas quibus specialiter manet adslrictus. 

3° Eadem obligatione tenentur papa respectu totius 
Ecclesiae, et episcopi respectu suae dioecesis; curam enim 
in eminentiori gradu habent animarum : frequentius 
missam pro populo offerre non videntur teneri, propter 
Constitutionis Bened. XIV auctoritatem, quamvis plures 
docuerint eos ad quotidianam applicationem teneri. Sic 
Ferrari®, v° Missae sacrif. art. 3, n. 13; Ligorio, 1. 6, 
b. 327, ete. 

4° Praelati et superiores monasteriorum regularium 
quotidie, sicut canonici, missam conventualem pro fra¬ 
tribus sibi subditis, et simul pro benefactoribus in ge¬ 
nere, celebrare debent. Habent enim curam animarum, 
et, sub hoc respectu, vi Constitutionis Bened. XIV, ad 
applicationem in diebus dominicis et festivis reducuntur ; 
sub alio respectu, capituliset collegiatis assimilaridebent. 
Itaque missa couventualis quotidie videtur applicanda 
benefactoribus in genere, nisi, ob nimiam paupertatem,, 
obtenta fuerit dispensatio a Congr. concil. juxta quod 
dicit Bened. XIV, Const. citata, n. 19. 

Nullibi inveniri potuit capella nos monialium, confra- 
ternitatum, saecularium congregationum, inditum, colle¬ 
giorum et seminariorum praepositos missam diebus domi¬ 
nicis et festivis applicare teneri. De facto illam apud nos 
non applicant, nisi idspeciali conventione fuerit sancitum, 
et recte judicatur eos ad talem applicationem non teneri. 

5° Sequitur, ex dictis , 1° episcopos, parochos aliosque- 
curam animarum habentes, teneri ex justitia supplere 
missas diebusdominicis et festivis correspondentes, quae, 
a tempore suae institutionis vel commissionis, omissae 
fuissent, quacumque ex causa; 2° tenuitatem redituum 
ab illa obligatione non liberare, nec totam redituum 
suppressionem, dum titulus cui annexa est cura anima¬ 
rum, retinetur : unde Pius VI, liac de re consultus a 
sacerdotibus Gallicanis in Hispania exsulibus, respondit 
eos ad applicationem missae diebus dominicis et festivis 
adhuc teneri; sed facultate dispensandi utens onus illud 
aliquot missas reduxit; 3 a ipsamparochialem missam r 
cui scilicet convocantur parochiam, applicandam esse, 
et non aliam, sine dispensatione episcopi ob gravem cau¬ 
sam concessa i qui ergo alium pto se substituit sacerdo¬ 
tem, curare debet ut missa pro subditis offeratur; et qui 
talem accipit delegationem, eo ipso censetur promittere 
se applicaturum missam parochiauis, eic. 4° vicarium 
qui,'ex comtnisione episcopi, moriente parocho, direc¬ 
tioni parochiae ad tempus praeponitur, jura parocliialia 
percipere, sed missam pai ocbianis applicare teneri; 
5° eum qui ecclesiae annexae yel capellae vicariali desei> 

'vit, et cuncta parochi munia respectu fidelium sibi corn- 
inissorum implet, eo ipso missam parochialem applicare 
debere : non item euin qui affixus est capellae vulgo 
dictae, auxi lia ire , in qua nonnullas tantum functiones 
sacras dependenter a parocho exercere potest, nisi aliter 
expresse fuerit conventum ; 6° eos qui duas habent paro¬ 
chias, et duas missas singulis diebus dominicis et festivis 
'celebrant, utramque pro respectivis parochianis offerre 
teneri : non vero illos qui, ut in dioecesi nostra , vacanti 
parochiae vicinae invigilare, et quosdam actus, nempe 
bannorum publicationes, matrimonia et sepulturas, 
exercere jubentur; cura enim illius parochiae, stricte lo¬ 
quendo, ipsis non committitur. 

6° Parochi et vicarii ecclesiis praepositi tres missas in 
die Nativitatis Domini ad utilitatem populi celebrare 
piobabilius tenentur : id docet Bened. XIV, l. 3, cap. 
in fine; sed definire non audet an tres missas vel unam 
tantum applicare teneantur; idem movet et non solvit 
dubium de obligatione canonicorum in cathedralibus et 
collegiatis, non solum pro festo Nativitatis, sed pro aliis 
diebus in quibus, ex rubricis, plures celebrandae sunt 
missae. 

7° Ligorio, 1. 6, n. 327, cum pluribus aliis doctoribus, 
quos se consuluisse affirmat, docet parochos et episcopos 
infirmos, vel aliter a celebratione impeditos, obligatio¬ 
nem liabere missam diebus dominicis et festivis per alium 
pro populo offerendi; quia onus illud non est tantum 
personale, sed reale , ut onus praedicandi, vel adminis¬ 
trandi sacramenta , ac consequenter per alium impleri 
potest. Ergo. Hinc parochus, cui datur vicarius propter 
infirmitates, retributiones consuetas pro missis parochia- 
libus solvere debet, seclusa speciali alia conventione. 

ARTICULUS QUARTUS. 

DE STIPENDIO ET OBLIGATIONIBUS EX ILLO NASCENTIBUS. 

' Dicemus 1° de ejus origine et legitimitate; 2° de ejus ' 

quantitate et ad alios transmissione; 3* de modo satisfa-• 
ciendi pro iilo; 4° de missis fundatis et earum reductione. 

§ I. — De origine et legitimitate stipendii pro missa. 

1° Sicut in veteri Lege magna pars hostiarum cedebat 
in usum sacerdotum et levitarurn , sic in primis Ecclesiae 
saeculis mos fuit ut quotquot ad missarum solemnia con¬ 
venirent, suam sacrificii partem, id est, panem et vinum 
consecrandum, offerrent: subdiaconi oblationes fidelium 1 
colligebant vel suscipiebant, et tantum de illis super al¬ 
tare ponebant quantum populo communicaturo sufficere 
posset; et quoniam unusquisque , pro sua facultate , plu- 
res saepe offerebat panes , cum larga vini ampliora , ut ait 
Bened, XIV, 1. 3, cap. 21, exigua pars consecrabatur, et 
reliqua massa sacerdotibus ac clericis cedebat. 

Qui non offerebant, graviter increpabantur. « Locu- 
» ples et dives es , et dominicum te celebrare credis, quae 
» in dominicum sine sacrificio venis , quae partem de sa~ 

» crificio, quod pauper obtulit, sumis : » sunt verba 
S. Cyp. feminam divitem alloquentis, lib. de Opere et 
Eleem. Sic omnes fideles aliquo sensu recte dicebantur 
sacerdotes; quia panem et vinum offerentes, ad sacrifi¬ 
cium altaris concurrebant. 

2° Canon 3 Apostolorum prohibuerat ne aliud, praeter 
panem et vinum, ad altare offerretur : excepta tamen 
fuerunt novae spicae, uvae, oleum ad luminaria et thy¬ 
miama. Caeteri fructus, quos fideles offerre volebant, 
mittebantur ad episcopum et presbyteros, per quos dia¬ 
conis et aliis clericis distribuebantur. 

In die Pascliatis, suscipere licebat mei et lac , de qui¬ 
bus sacro fonte egressis aliquid dandi mos erat. 

3° Postea statutum fuit ut ad offertorium missae nihil, 
praeter panem et vinum, offerretur, et soli jus communio¬ 
nis habentes ad oblationem praestandam admitterentur, 
videlicet clerici, laici, viri ac mulieres, principes et ple- 
beii; non vero excommunicati, catechumeni, energu¬ 
meni , poeni tentes et alii quibus sacra communio denega- 

batur. Ea autem quae clericorum usibus destinabantur, 
ante missam vel saltem ante evangelium aut immediate 
post evangelium erant offerenda : vide P. Martenc, de 
Antiquis Eccl. rit. 1. 1, cap. 4, art. 6, modum suscipiendi 
oblationes describentem; et Card. Bonam, Rerum Li- 
turg. L 2, cap. 9. 

4° An in primis saeculis, pecunia, sicut res aliae, ad 
altare oblata fuerit non constat. Bened. XIY dicit hoc 
nobis ignotum esse, sed ab ipsis Ecclesiae incunabilis in 
singulis Christianorum ecclesiis expositam fuisse arcam, 
quam Baronius, ad an. 44, n. 69, gazophylacium appel¬ 
lat, in quam pecuniae a fidelibus inferebantur. Illius arcae 
I meminerunt Tertul. Apol. cap. 39; S. Just. Apol. 1, 

: n, 67; S. Aug. S. Paulinus, etc. 

I 5° Duodecimo saeculo, teste Honorio Augustodunensi, 
in Gemma animae, de antiquo Ritu missae, 1. 1, cap. 66, 
i Bibi. Patr. t. 20, vetus jam existebat consuetudo, ut po¬ 
pulas , pro oblatione farince , denarios offerret. Antea sacer¬ 
dotes e singulis domibus vel familiis'accipiebant farinam, 
ex qua fiebat panis consecrandus. Ignoramus autem 
quo praecise tempore haec consuetudo incceperit. Chrodo- 
gangus, episcopus Metensis. in medio octavi saeculi ca¬ 
nonicorum institutor, in sua regula, cap. 32, unicuique 
canonico sacerdoti permittit ut eleemosynam pro missa 
oblatam accipiat, et exinde quod voluerit faciat; in un¬ 
decimo saeculo Joannes, auctor vitae S. Petri Damiani, 
narrat, cap. 2, eum adhuc puerulum, cum invenisset 
nummum, et mente revolveret quid eo mercari posset, 
divinitus inspiratum dixisse : « Melius est ut tradam pres- 
» bytero, qui Deo sacrificium offerat pro patre meo de- 
» functo. » 

6° Quamdiu voluntariae populi oblationes sufficientes 
fuerunt et ad sacrificium, et ad honestam clericorum 
sustentationem , missae omnibus in communi applicatae 
fuerunt, nisi ageretur de mortuis Deo commendandis, ut 
patet exemplo matris S. Aug. 

Sed pietate fidelium decrescente, rarae fueruntcommu* 
niones, et adeo exiguae factae sunt oblationes, ut nec cie- 

rieorum sustentationi, nec saepe ipsi sacrificio sufficerent: 
liinc nata est consuetudo primo tolerata, deinde positive 
approbata, ut fideles missam pro seipsis, vel pro alia per* 
sona vivente aut mortua a se designata, peculiariter of¬ 
ferri postularent, aliqua eleemosyna ante vel post mis¬ 
sam praestita. 

7° Haec autem eleemosyna, quae vulgo dicitur stipen¬ 
dium vel honorarium missae, recta intentione dari et 
accipi debet : si haberetur quippe ut divini sacrificii 
pretium, grande foret simoniae scelus, in eo praecise con¬ 
sistens, quod res spiritualis re temporali aestimetur. Solo 
igitur sustentationis titulo dari et accipi potest. Unde 
S. Tli. 2 2, q. 100, art. 2, ad 2 um , ait: « Sacerdos non ac- 
» cipit pecuniam quasi pretium consecrationis Euchari- 
»» stiae, aut missae decantandae, hoc enim esset siinouia- 
» cum ; sed quasi stipendium suae sustentationis. » 

8° Negari non potest stipendium sic spectatum esse 
licitum. Nam 1° Christus dixit, apud Mattii, x, 10 : Di¬ 
gnus est operarius cibo suo ; et B. Paulus, I Cor. ix, 13 j 
Qui altari deserviunt, cum altari participant . Unde con¬ 
cluditur, sacerdotem ex altari vivere posse, id est, habere 
jus ut fideles, occasione sacri ministerii, ea praestent quae 
ad ejus sustentationem necessaria sunt. 2° Totius Eccle¬ 
siae praxis erronea esse non potest: at in tota Ecclesia, 
saltem a duodecimo saeculo, dantur et accipiuntur stipen¬ 
dia pro missis. Ergo. 

Cum Ecclesia inter sacerdotes divites et pauperes non 
distinguat, omnes stipendia consueta accipere possunt, 
quia omnes aequale jus habent ex altari vivendi. Stipen¬ 
dia pro aliis sacramentis similiter accipere liceret, si Ec¬ 
clesia permitteret : secus, simonia esset. 

§ II. De quantitate stipendii et ejus ad alios transmissione* 

1° Non dissimulandum est rem in se bonam, ex abusu 
mox factam esse scandalorum fomitem : multi namque 
sacerdotes, turpis lucri gratia ducti, eleemosynas pro 
inissis colligere coeperunt, et modo plures missas eodem : 

die celebrabant, modo tres autquatuor incipiebant mis¬ 
sas usque ad offertorium ; deinde, unico facto offertorio , 
tres aut quatuor dicebant collectas, postea unum cano- 
nera , unam consecrationem, unam communionem , et 
tres aut quatuor communiones et postcominuniones ; 
alii tot offerebant et consecrabant liostias quot accepe¬ 
rant eleemosynas , vel quot erant missae promissae ; alii 
credebant se pro multis stipendiis per unicam missae 
celebrationem satisfacere posse, quia pretium sacrificii 
est infinitum ; alii denique de stipendiis promissis tur¬ 
piter paciscebantur, sicut de vilissimae rei pretio actum 
esset. 

Ut gravissima haec mala de medio tollerentur, conci¬ 
lium Toletanum, anno 1324 celebratum, strictissime 
prohibuit, cap. 6, ne ullus sacerdos quidquam vel mi¬ 
nimum pro missa exigeret, sed eleemosyna sponte oblata 
contentus esset. Malo adhuc perseverante, concilium 
Trid. sess. 22, decreto de Observ. et Evit. in celebra¬ 
tione missae, injunxit episcopis ut illud omnino tollerent, 
addens : « Ut multa paucis comprehendantur, inprimis , 

* quod ad avaritiam pertinent, cujusvis generis merce- 

* dum conditiones, pacta et quidquid pro missis novis 

* celebrandis datur, necnon importunas atque illibe- 

* rales eleemosynarum exactiones potius quam postu- 
■ lationes, aliaque hujusmodi quae a simoniaca labe vel 
® certe a turpi quaestu non longe absunt, omnino prolii- 

* beant. » 

2° Episcopi autem scandala hujus generis auferre non 
potuerunt in radice, nisi taxando in sua respectiva dioe- 
^cesi stipendium ultra quod nemo quidquam exigere pos» 
set. Wilhelmus, archiepiscopus Eboracensis , hujusmodi 
taxam ante concilium Trident. jam praefixerat; post con¬ 
cilium Trid. omnes episcopi similiter egerunt, et nunc 
nulla est dioecesis in qua specialis non existat index elee¬ 
mosynarum pro functionibus sacris, et maxime pro mis¬ 
sis celebrandis solvendarum. 

3° Quantitas taxationis omnino relinquitur arbitrio 
episcopi, qui eam, vel in synodo, vel extra synodum, 

juxta prudentiam suam, determinat, habita ratione cir¬ 
cumstantiarum loci, temporis, antiquarum consuetudi¬ 
num etc. 

Illa taxatio vim non habet in foro civili apud nos, nisi 
approbatione regia muniatur. 

4° Nullus sacerdos, sive saecularis, sive regularis, aliquid 
supra taxationem, sub quocumque praetextu, exigere po¬ 
test, et exigendo, non solum contra mandatum Ecclesiae, 
sed contra justitiam peccaret, et ad restitutionem obliga¬ 
remur : hoc quippe augmentum evidenter absque titulo 
proprietatis transmissivo possideret. 

5° Non prohibentur tamen regulares aut saeculares 
uberiorem stipem a sponte offerentibus accipere, modo 
absit dolus et quodcumque pactum etiam implicitum. 
Sic Suarez, Card. de Lugo, Bened. XIY ,1.3, cap. 21 , 
n. 13, et ita censuit S. Cong. concil. die 6 januarii 1649. 

6° At qui pinguiorem accepit stipem pro una missa ce¬ 
lebranda, eam alteri celebrandam minori stipendio com¬ 
mittere non potest, sed totam eleemosynam acceptam 
tradere debet: sic ab Urbano YIII statutum fuerat, et 
Alexander VII, die 25 septembris 1655 , hanc damnavit 
propositionem: « Post decretum Urbani YIII, potest 
* sacerdos cui missae celebrandae traduntur, per alium 
«satisfacere, collato illi minore stipendio, alia parte 
a» stipendii sibi retenta. » In ea damnatione comprehendi 
non videtur sacerdos qui, pinguia habens stipendia, a pa¬ 
rocho , v. g. rogatus, missam parochialem parochianis 
applicat, ea conditione ut parochus unam e missis a se 
promissis dicat. 

7 e Quilibet sacerdos potest aut nullum aut minus sti¬ 
pendium pro missa a se postulata exigere, quia juri suo 
cedere potest: at se praebere non posset tanquam minori 
stipendio celebrans , ut numerosiora obtineret stipendia \ 
tunc enim quaedam videretur fieri mercatura divino sa¬ 
crificio prorsus indigna. Unde Congr. concil. die 16 ju- 
lii 1689 , respondit talem praxim ab episcopo sub aliqua 
poena imponenda prohiberi posse. 

S° Urbanus YIII decrevit nihil de consuetis eleemo 

Synis detraliendum esse in coni modum ecclesiae sacra in¬ 
dumenta et utensilia sacerdoti subministrantis; sed tan¬ 
tum ex missis fundatis in ea ecclesia celebrandis. 

9° Quoniam plurimi sacerdotes , avaritia ducti, alias 
[invenerant vias stipendia multiplicandi et missas promis¬ 
sas imminuendi, Urbanus VIII, Innocentius X, Congr. 
concil. et Alexander YII statuerunt: 1° eum qui stipen¬ 
dia pro missis accepisset, licet stipendiis in dioecesi taxa¬ 
tis inferiora, tot missas celebrare teneri; 2° item qui 
plura exigua stipendia a diversis personis congessisset; 
3° qui majus percepisset, totum tradere teneri sacerdoti 
quem sibi vult substituere; 4° duplex stipendium accipi 
non posse, unum pro fructu satisfactorio, et alterum 
pro fructu impetratorio ejusdem sacrificii; 5° duplex 
accipi non posse stipendium, unum pro applicatione 
fructus specialis, et alterum pro applicatione fructus spe* 
cialissimi ad celebrantem pertinentis ; 6° pluribus missa¬ 
rum intentionibus promissis per unicam celebrationem 
satisfieri non posse. 

10° An sacerdoti ad celebrandum unice addicto duplex 
stipendium percipere liceat, unum pro celebratione, et 
alterum pro applicatione? Bened. XIY, 1. 3, cap. 22, 
n. 6 et 7, questionem perpendit nec dirimit. Duplex sti¬ 
pendium communiter apud nos sine scrupulis percipitur: 
v. g. sacerdos conducitur ad celebrandum die dominico 
vel festivo in ecclesia vel in sacello, retributio ipsi pro 
celebratione datur, et applicatio missae relinquitur libera. 
Sic expresse Dens. 

11° Ut omnes avaritiae causas vel suspiciones efficacius 
tollerentur, statuit S. Ignatius, societatis Jesu fundator, 
nulli e suis sacerdotibus licitum fore stipendium pro 
missae sacrificio percipere. 

Notandum , quemlibet sacerdotem , intuitu stipendii 
principaliter celebrantem, peccato simoniae inquinari, 
Christum pro argento iterum tradere, et mortaliter pec¬ 
care. Unde valde suspectus est ille qui non celebrat nisi 
stipendia habeat. 




168 


TRACTATUS 


s III. — De modo satisfaciendi pro stipendiis acceptis. 


I 


De Intentione. 




1° Qui promisit se missam pro fine aliquo particulari 
applicaturum, sive stipendium acceperit, sive non , ad id 
tenetur ex justitia, quia verus adest contractus, et pro¬ 
babilius tenetur sub peccato mortali, ut volunt Callete t 


plures alii, dicentes omissionem unius missae grave dam^ 
num spirituale inducere; contra Billuart , putantem lioc 
damnum in genere spiritualium non esse grave, cum levi 
stipendio redimi possit. Res saltem videtur dubia, et talis 
omissio sedulo cavenda est. 


2° Specialis divini sacrificii applicatio a sola voluntate 
celebrantis pendet; ipsius igitur intentio debet esse for- 
maliter determinata : non sufficeret interpretativa, quam 
non liabuit, sed habuisset si cogitasset; nec interminata, 
quia fructus sacrificii manere non potest suspensus; nec 
conditionata, nisi conditio sit impleta. Valeret vero ap¬ 
plicatio a superiore graviter prohibita, quia actus volun¬ 
tatis, etsi prohibitus et peccaminosus, est tamen validus. 

3° Ad validam sacramentorum administtationem aut 
confectionem, virtualis saltem necessaria est intentio in 
ministro: ad validam vero sacrificii missae applicationem, 
habitualis sufficit intentio, quae scilicet habita est et non 
fuit retractata. Talis est sententia vulgatior, juxta Be- 
ned. XIV, 1. 3, cap. 16, n. 8, addens : ■ Applicatio enim 
*> est quasi quaedam donatio seu translatio fructus qui e 

• missa percipiendus est; quae donatio seu fructus trans- 

* latio valida est, etsi multo tempore ante facta sit et 

• multis actibus interrupta , dummodo revocata non fue* 

* rit. » Ilinc valida est applicatio pridie facta, etsi ipso 
die celebrans de illa non cogitet, modo aliam non ha¬ 
buerit in mente. 

4* In qua autem parte missas facienda est applicatio 
ut sit valida, non conveniunt theologi. Quidam, arbi¬ 
trantes communionem ad essentiam sacrificii pertinere 

dicunt applicationem fructus valide fieri posse etiam post 
consecrationem; alii vero, longe communius docentes 
totam sacrificii esseatiam in consecratione sitam esse, ab¬ 
solute requirunt ut applicatio fiat ante consecrationem. 
Audiamus Bened. XIV, ibid. n. 9, dicentem : « Verum 
» sacerdos, se ut omnibus expediat difficultatibus, in 
» praeparatione ad missam, antequam sacris se vestibus 
induat, ne omittat sacrificii fructum applicare. » Dein¬ 
de consulit ut habeatur tractatus ascelicus Cardinalis 
Bonae, de sacrificio Missae. 

5° Docet etiam idem pontifex, « Ad arcendos scrupu¬ 
li los, primo debere sacerdotem fructum ei applicare pro 
» quo tenetur celebrare, vel beneficii, vel eleemosynae, 
» vel promissionis, vel alicujus praecipuae obligationis 
» ratione; deinde, sine illius praejudicio, fructum sacri- 
» ficii applicare in charitate sibi conjunctis, seu quovis 
» nomine sibi commendatis, suam ipsius intentionem 
n Christi suinmi sacerdotis intentioni subjiciens. » 

6° Quaestio est inter theologos an applicatio sacrificii 
poni possit in voluntate Dei, qui ejus fructum ut sibi li¬ 
buerit applicet : alii affirmant, et alii negant. « Sed tutis- 
» sima regula est, inquit iterum Bened. XIV, ut sacer- 
» dos, antequam ad altare accedat, eas o personas determi- 
® net pro quibus intendit orare, ut illis missae sacrificium 
n applicetur. * 

7° Valde probabile est sacerdotes qui cum episcopo 
vel cum alio sacerdote concelebrant, ut in die ordinatio¬ 
nis , feria V in ccena Domini, in die consecrationis 
episcopi, et frequenter apud Graecos, eleemosynas pro 
hujusmodi missis diversis personis applicandis accipere 
posse ; unusquisque enim vere celebrat. Ita Bened. XIV, 
post Gard. de Lugo, Suarez et alios. Semper tamen re¬ 
center ordinatis consulimus ut inteniioni episcopi se 
conforment et pro sua perseverantia maxime orent. 

8° Plures, sine stipendio celebrare nolentes, sibi per* 
suaserant se, quando stipendium deerat, pro iilo qui pri¬ 
mus stipendia conferret, valide missam celebrare posse i 
sacra Congr. concil. ex mandato Clementis VIII, rem 
iil. 8 

examinavit, et singularem hanc opinionem proscripsit 
per Decretum diei 15 nov. 1605, quod Paulus V appro¬ 
bavit. Ilinc si parochus missam anticipato dicat juxta 
praesumptam intentionem sacerdotis missam parochialem 
pro se celebraturi, invalide eam applicat, nisi dictus sa¬ 
cerdos suam intentionem de facto prius determinaverit. 

Qui tamen praevideret missas pro tali defuncto postu¬ 
landas fore, eas ante postulationem valide applicaret, et 
stipendium percipere posset, quia persona vere est deter¬ 
minata. Ligorio, 1. 6, n. 337. 

9° Ad validam applicationem non necesse est ut inten-* 
tio exterius prodeat, voce aut scripto, aliove signo, modo 
interius formaliter sit determinata, quod variis modis 
recte fieri potest, v. g. dicendo intra se : Volo cele¬ 
brare pro tali persona, vel pro ea quae tale stipendium 
mihi dedit, vel pro ea quae prima, secunda, tertia, etc. 
missam a me postulavit, vel pro ea quae a me primum 
promissa fuisset, vel pro eo in purgatorio existente et 
magis derelicto aut magis mihi conjuncto, aut qni se 
orationibus meis magis se commendavit, etc. 

10° Si fructus specialis missae applicetur incapaci, 
docent theologi illum in thesauro ecclesiae remanere, vel 
sacerdoti aut illis pro quibus specialiter tenetur offerre 
cedere, quia celebrans talem censetur habere intentio*- 
nem implicitam. Sic Layman, de Lugo, Ligorio, etc. 
Quidquid sit, consultum est in missis gratuitis eas secun¬ 
dario applicare vel nobis rei aliis personis, ex hypothesi 
qaiod persona principalis sit incapax : in missis ex stipen¬ 
dio debitis, praesumendum est stipendium offerentem 
velle ut fructus sacrificii, defectu personae a se eomnVen* 
datae, in beneficium propinquorum suorum vergat: non¬ 
nisi ergo post hanc praesumptam intentionem, alias se¬ 
cundarias intentiones habere possumus. Ita Ligorio, 1. 6, 
n. 336. 

11° Qui decem accepisset stipendia pro missis decem 
personis diversis applicandis, earum nomina et ordinem 
ignorans, non satisfaceret singula sacrificia pro singulis 
indeterminate applicando, quia nullus esset finis reipsa 

determinatus; sed unamquamque missam omnibus si¬ 
mul applicando satisfaceret, quia, cum, nemine dubi¬ 
tante, fructus sacrificii sit divisibilis, unusquisque deci¬ 
mam partem in singulis sacrificiis accipiendo, quod sibi 
debetur obtineret. 

De altari privilegiato . 

1 a Altare privilegia tum illud est cui plenaria annexa 
est indulgentia, liis applicanda defunctis pro quibus 
missa celebratur, vel quotidie, vel quibusdam diebus in 
singulis hebdomadis. Aliquando privilegium istud in¬ 
haeret personae sacerdotis, qui ubicumque celebret, in¬ 
dulgentiam privilegii applicare potest. 

Antiqua citantur exempla hujusmodi privilegiorum, 
et unum tribuitur Paschali I, anno 817. 

2° Ex consueta forma Brevium apostoli eorum, privile* 
gium altaris concedentium, indulgentia ab applicatione 
missae separari non potest. Unde missa principaliter of¬ 
ferri non potest pro vivente, aut pro alio mortuo, ab eo 
cui applicanda est indulgentia diverso. 

3° Supponitur etiam missam debere esse defunctorum 
seu de requietu > et S. Congr. Rituum sic definiisse per¬ 
bibetur : sed Alexander VII, anno 1667, Clemens IX, 
anno 1669, et Innocentius XI, anno 1688, ab ea regula 
exceperunt festa duplicia, dies dominicas, dies intra 
octavas Paschatis, Ascensionis, Pentecostes, Corporis 
Domini, et genera tim dies in quibus rubrica colorem 
nigrum non permittit. 

p Cum in multis dioecesibus speciales existant rubric®, 
quaesitum est an ad validitatem privilegii missa cele¬ 
branda esset juxta rubricam Romanam, vel juxta rubri¬ 
cam propriae dioecesis, et theologi Romani ad nos res¬ 
ponderunt, anno 1828, sequendam esse rubricam propria» 
dioecesis. 

4° Si privilegium, sive reale, sive personale, non sit 
quotidianum, sed, ut frequenter, pro tribus diebus in 
■singulis hebdomadis, videtur quod sacerdos, aliunde nou 

impeditus, eligere debeat dies in quibus missam de re- 
quietu dicere possit; siquidem per quamdam dispensa¬ 
tionem tantum indulgentia privilegii cum missa diei 
applicari potest. 

5° Quando dicitur missa diei, non necesse est ut inse¬ 
ratur oratio pro defuncto cui applicanda est indulgen¬ 
tia; nullibi enim eam inveni praescriptam, et inibi res¬ 
ponsum est Romae eam non requiri. 

6 n Si sanctissimum Sacramentum inaltari privilegiato 
exponeretur, cum, ex rubricis, missae de ricjuicm ante 
illud dici nequeant, quaelibet aliae missae, sive diei, sive 
votivae, ad applicationem indulgentiae sufficerent, ut ex¬ 
presse decrevit Congr. Rituum, die 21 julii 1751. 

7° Qui in suo breviario habet officium duplex, et cele¬ 
braturus est in ecclesia ubi fit officium semiduplex vei 
infra, dicere debet missam de requiem , si privilegio alta¬ 
ris uti velit, quia nullum est impedimentum; missa enim 
secundum ritum ecclesiae in qua celebratur dici potest, 
et etiam dicenda est si sit publica. 

7° Ex decreto Congr. Indulg. aClemente XIII, die 19 
inaii 1761 approbato, quilibet sacerdos, sive regularis, 
sive saecularis, gaudet privilegio personali pro die com¬ 
memorationis omnium fidelium defunctorum. 

9* Majus exigere aut petere non licet stipendium ob 
indulgentiam altaris privilegiati applicandam : tunc enim 
quoddam esset mercimonium rei sacrae, ac proinde grave 
simoniae piaculum. 

10° INihilominus stricta existit obligatio tot celebrandi 
missas ad altare privilegiatum quot fuerunt promissae, 
et quisquis aliter ageret, contra justitiam peccaret. Unde 
qui, ex culpa vel sine culpa, plures accepisset missas ad 
altare privilegiatum celebrandas quam celebrare potest, 
tenetur curare eas ad aliud altare certo privilegiatum ce¬ 
lebrandas, vel obtinere a sumino Pontifice privilegium 
personale his missis correspondens. 

11 ° Confessio sacramentalis et aliqua oratio, secundum 
intentiones summi Pontificis, ad lucrandas indulgentias 
plenarias prdinarie requisitae, pro applicatione indulgen- 

tiae altaris privilegiati non praeripiuntur. Ncc status gra¬ 
tia in ministro ad validitatem indulgentiae necessarius 
est, quia indulgentia in eo non suscipitur, nec a disposi¬ 
tionibus ejus pendet, sed ipsi sacrificio missa? annexa est. 

1*2® Notandum , brevia altaris privilegiati ordinarie ad 
septennium a die expeditionis numerandum concedi, et 
ideo cavendum ne tempus ultra limitem concessionis pro¬ 
trahatur. 

Quaedam alia minus necessaria circa altare privilegia- 
lum videri possunt in nostro tractatu Gallico , des Indui - 

gences. 

De qualitate missarum . 

1° Generatim loquendo, eae celebranda? sunt missae quae 
fuerunt promissae , id est, de rcfjuiem , de Spiritu sancto, 
de B. Virgine Maria , de aliquo sancto, etc. sunt enim 
fideles qui majorem liabent devotionem pro tali quam 
pro tali missa, eam quae sibi magis arridet licite postu¬ 
lare possunt : ergo qui precibus eorum acquiescit, pro¬ 
missum tenere debet. 

Dixi generatim loquendo; quia si missa postulata fuerit 
pro die in qua rubrica missas votivas non permittit, per 
missam diei in honorem sancti, aut sanctae, aut mysterii, 
aut pro defunctis oblatam, satisfiet petitioni. 

2° Qui tamen missam de requiem, vel aliam votivam 
promisit, et missam diei celebrat, graviter non peccat; 
imo nullum est peccatum si id ob aliquam rationabilem 
causam liat, quia grave non videtur inferri nocumen¬ 
tum , cum substantia sacrificii semper sit eadem. Ita plu- 
res apud Ligorio , qui eos, 1. 6, n. 328, probat. 

3° Qui missam promisit in tali ecclesia vel capella , pro 
tali die, ad tale altare , eam sic tenetur celebrare, saltem 
sub peccato veniali, quia verus existit contractus, et 
sub peccato mortali, si rationabilis non ex ista t causa pro¬ 
missionem non servandi, et contrahens ex illa infractione 
graviter sit offensus. 

4° Si postuletur missa liora intempestiva vel in loco 
remoto celebranda, majus exigere licet stipendium arbi- 

trio episcopi taxandum, si jam consuetudine non sit de¬ 
terminatum, quia incommoda horae, temporis vel itineris 
sunt onera pretio aestimabilia. Ita Collet . 

Sic episcopi majora statuerunt stipendia pro missis in 1 
quibusdam locis piarum peregrinationum celebrandis, | 
vel pro missa et assistentia oflicio defunctorum in vicinis 
parochiis. 

5° Petitur an presbyteri recenter ordinali tres missas 
ab episcopo sibi impositas, unam de Spiritu sancto , aliam 
de B. Virgine et tertiam pro defunctis, sub peccato dicere 
teneantur, qua intentione, quo tempore et quales mis¬ 
sas? Suarez, Lessius, Layman et alii putant eas persol¬ 
vendas esse sub mortali. At communius et probabilius 
docetur, 1° hanc obligationem non esse sub gravi, quia 
nullibi sic exprimitur; 2® intentionem illarum missarum 
non determinari ab episcopo, qui tantummodo dicit, et 
etiam Deum pro me orate : unde concluditur non esse ob¬ 
ligationem eas applicandi juxta intentionem episcopi; 
3° dicendas esse missas votivas de Spiritu sancto, nisi in¬ 
tra octavam Pentecostes celebranda sit; de B. Virgine, 
nisi festum ejus aut officium in sabbato occurrat , et de 
r equi em; 4° has misSas non prius dicendas esse quam oc¬ 
currant dies non impediti, et interea alias celebrari posse 
missas rubricis praescriptas. Ligorio, 1. 6, n. 829. 

De dilatione missarum. 

1° S. Congr. concil. decretis diei 21 junii 1625, ex 
auctoritate Urbani VIII latis et ab Innocentio XII con¬ 
firmatis, declaravit sacerdotes eleemosynas manuales pro 
missis celebrandis accipere non posse, nisi infra modicum 
tempus omnibus sibi impositis oneribus satisfacere va¬ 
leant, Hinc Ligorio, 1. 6, n. 317, quaerit. 2, aperte dicit 
sacerdotem qui missas ex accepto stipendio celebrandas 
diu differt, mortaliter peccare. 

2° Quanta autem esse debeat dilatio ut censeatur longa, 
vel ut modicum tempus a congregatione assignatum ex¬ 
cedatur, res a diversis pendet circumstantiis. 1° Si missa 

pro aliqua urgente necessitate petatur, v. g. pro agoni- 
nizante, pro muliere parturiente, pro terminanda lite ho¬ 
die judicanda, etc. dilatio in crastinam diem mortalis es¬ 
set, quia circumstantia temporis ad substantiam petitionis 
pertinet : imo, elapso tempore, restituendum est stipen¬ 
dium, et monenda persona quae missam postulaverat quia 
intentio ejus non fuit impleta, nec jam impleri potest. 
Ita plures apud Ligorio. 2° Idem B. Ligorio docet, eum 
peccare sacerdotem qui, accepta eleemosyna ut tali die 
festo celebret, non ipso die, sed crastino celebrat: quod 
quidem milii videtur certum, etsi peccatum non semper 
futurum sit mortale. 3° Si eleemosynam praestans, ab ac¬ 
cipiente rogatus, in dilationem consentiat, nulla est diffi¬ 
cultas ; celebrationem missarum per totum tempus con¬ 
cessum differre licet. 

3° Praecisis vero his casibus, quid intelligendum sit per 
modicum tempus, non sibi consentiunt auctores : plures 
tamen illud ad duos menses ex tendunt ad summum, et 
alii non rigidiores, ut Salmanticenses, Paludanus, Esco- 
laar, Sporer, Roncaglius et LaCroix. apud Ligorio qui 
eis consentit, dilationem unius mensis, in missis pro de¬ 
limetis , reputant gravem. Tutius est igitur consensum a 
praestantibus eleemosynam petere, ut missae tempore ma¬ 
gis opportuno celebrari vel aliis celebrandae committi 
possin t. 

4° Ubi magna missarum quantitas eidem sacerdoti si¬ 
mul traditur, vel ubi stipendia offerens scit eum sacerdo¬ 
tem multis oneratum esse missis , aut missas sibi com¬ 
missas aliis sacerdotibus stipendio carentibus distribuere, 
data occasione, consuevisse, tunc legitime praesumitur 
consensus in longiorem et rationabilem dilationem. 

5° Si magna missarum quantitas tribuatur communi¬ 
tati in qua multi sunt sacerdotes, praesumendum est non 
tantam concedi dilationem ; eleemosynam enim tribuens 
rationabiliter sperare potest fore ut missae inter plures 
sacerdotes distribuendae sint, non tamen inter omnes, 
nisi id expresse sibi promissum fuerit, quia judicare de¬ 
bet communitatem alia habere onera quibus satisfacien¬ 
dum est. 

§ IV. De missis fundatis et earum reductione. 

1° Ultima testatoris voluntas, quoad pia onera, repu¬ 
tatur sacra ; et qui, sine justa causa , ei non satisfacit, I 
quoad locum, tempus, intentionem et qualitatem missae, 
evidenter peccat, et quidem graviter, si ita saepe faciat, 
etiamsi haeredes consentirent, inquiunt Sylvius, Navar- 
tus, Azor, etc. quia neque sacerdos neque haeredes volun¬ 
tati testatoris derogare possunt. Episcopi, justa de causa, I 
a conditionibus appositis dispensare possunt, quia * Tan- i 
» quam Sedis apostolicae delegati, in casibus a jure con- 
» cessis, omnium piarum dispositionum, tam m ultima 
» voluntate quam inter vivos, sunt exsecutores : « sunt 
verba concilii Trid. sess. 22, cap. 8 , de Refor. Arbitran¬ 
tur in Gallia se hanc habiere facultatem vi suae dignitatis, 
et illa quotidie utuntur. 

2° Plures a peccato mortali excusant eum qui, uno 
alterove die singulis mensibus, in alio loco quam a testa¬ 
tore determinato, celebrat, nisi in altari privilegiato cele¬ 
brare teneretur; et nullo modo peccare, si ex necessitate 
sic agat, v. g. quia locus designatus fuit destructus , aut 
factus est indecens : sed in eo casu, quam primum recur¬ 
rendum est ad episcopum , qui statuet quid faciendum 
erit, nisi res perse pateat et non sit duratura, ut si altare 
cui celebrandum est exsecretur, aut si tunc impediatur. 

3° Rationes ob quas episcopi a conditionibus per testa¬ 
torem appositis dispensare valeant, sunt utilitas ecclesiae 
in qua celebrandas sunt missa 1 , infirmitas capellani, ejus 
applicatio ad studium aut alia pretiosiora officia , nimia 
adeundi ecclesiam difficultas, et alia similia : quaeritor 
quid rationabiliter voluisset defunctus in tali circumstan¬ 
tia, si eam praevidisset; et, cum suam voluntatem mani¬ 
festare nequeat, episcopus eam interpretatur. 

. 4° Saepe contingit ut onera a fundatoribus imposita 

census annuos ab eis relictos excedant, sive quia illi census 
decursu temporum imminuti sunt, sive quia pars illorum, 
periit. Concilium Trid. sess. 25, cap. 4 , de Refor. dedit 

faeultatem a Episcopis, ut in synodo dioece. ana, abbati- 
» bus et generalibus ordinum, ut in suis capitulis gene- 
w ralibus, re diligenter perspecta... possent statuere circa 
» I 106 C quidquid magis ad Dei bonorem et cultum atque 
» ecclesiarum utilitatem viderent expedire. » 

Yerum S. Congr. concilii, per decretum diei 21 junii 
1625, jussu Urbani YIII editum, et ab Innocentio XII, 
die 23 decembris 1697 confirmatum, districte prohibuit 
ne episcopi in synodo dicecesana, aut generales in capitu¬ 
lis generalibus, missarum onera post concilium Trid, 
imposita, aut in limine fundationis reducerent vel come- 
mutarent, sed pro liis reducendis, moderandis aut com¬ 
mutandis, ad Sedem apostolicam recurrendum esse. De¬ 
cretum igitur concilii Trid. de solis missis antea fundatis 
inteliigendum est. In ipsomet tamen decreto Congrega¬ 
tionis declaratum est, episcopos facultate missas recenter 
fundatas reducendi uli posse, si testator eam expresse 
ipsis concesserit. 

5° Causae vero ob quas Sedes apostolica missas reducere 
consuevit, sunt: paucitas sacerdotum, stipendii tenuitas, 
augmentum stipendii currentis, redituum monasterii 
extenuatio, majores expensae ad victum, necessitas com¬ 
munitatis vel ecclesiae in qua est fundatio. 

6° Si reditus in principio sufficientes , facti fuerint 
oneribus impares, Fagnani, Ligorio aliique Ultramonta- 
ni opinantur non sublatam fuisse episcopis facultatem , 
quam de jure communi habent, missas moderandi vel 
commutandi. Nituntur Decretal. 1. 3, tit. 25, cap. 3, et 
concil. Trid. sess. 25, cap. 8, de Refor. et dicunt, hanc 
suppressionem in piffifato Congregationis decreto non 
contineri. 

7° In Gallia autem semper viguit consuetudo ut epi¬ 
scopi, extra synodum dioecesanain et absque canonicorum 
assistentia, missas fundationis, sine ulla exceptione, pro 
arbitrio reducerent, moderarentur ac commutarent, ea 
ratione quae magis expedire ipsis videretur ad Dei hono¬ 
rem et cultam, atque ecclesiarum utilitatem, « Ita tamen 
* ut eorum semper defunctorum commemoratio fiat, 

8 . 

»» qui, pro suarum animarum salule , legata ea ad pios 
» usus reliquerunt; » eoncil. Trid. sess. 25, cap. 4, de 
Ilefor. Idem a fortiori faciunt pro officiis, anniversariis 1 
et quibuscumque precibus fundatis. 

8° In fundationibus, sive creandis, sive reducendis, 
aliqua redituum portio, et ordinarie tertia pars circiter 
assignatur fabricae ecclesiae quae onus habere debet invi¬ 
gilandi ut reditus annui percipiantur, missae celebrentur, 
officia pia expleantur et titulus non pereat: haec quipp< 
sunt onerosa et nulla ecclesia gratis ea ferre teneri potest. 
Unde si casu, calamitatibus temporum, aliove modo 
justo vel injusto, census pereat, obligatio ei annexa ex¬ 
stinguitur : secus, semper remanet, nec adversus 


censu remanente, praescribi potest, ut probat Ligor io, 
1. 6, n. 325, contra non paucos. 


CAPUT SEPTIMUM. 


DE CONDITIONIBUS AD LEGITIME CELEBRANDUM 
REQUISITIS. 


Multa in eo capite dici possent : praecipua et in praxi 
frequentiora colligentes, dicemus 1° de diversis litur- 
giis; 2° de singulis liturgiae nostrae partibus ; 3° de variis 
missarum speciebus; 4° de loco ubi missa celebranda 
sit; 5° de altari et ejus ornamentis ; 6° de vestibus sacris ; 
7° de vasis sacris; 8° de rubricis servandis; 9'° de defec¬ 
tibus in missa occurrentibus; 10° de liora qua celebrari 
liceat; 11° de praeparatione et gratiarum actione cele¬ 
brantis; 12° de interruptione missae. 


ARTICULUS PRIMUS. 


DE DIVERSIS LITUROllS. 


1° Liturgiae nomine, intelligitur ordo lectionum, pre¬ 
cum et caeremoniarum quae in offerendo missae sacrificio 

adhiberi solent: tot igitur sunt liturgiae diversae quot 
existunt hujusmodi ordines in celebrando missae sacri¬ 
ficio usitati. 

2° Christus°divinum illud sacrificium instituens, partes 
ejus essentialesdeterminavit, nempe panem, vinum aquae 
mixtum, oblationem, orationem, consecrationem, sump¬ 
tionem , et assistentibus communicare volentibus distri¬ 
butionem; haec semper facienda esse jassit dicendo : Hoc 
facite in meam commemorationem . Caetera vero minus 
essentialia Apostolis eorum que successoribus reliquit de¬ 
terminanda, prout ipsis viderentur magis expedire. Ilinc 
missa in omnibus ecclesiis catholicis eadem esse debet 
quoad partes essentiales a Christo determinatas , sed 
innumeris modis variari potest relative ad partes quce 
dicuntur accidentales. 

3° Valde probabile est, ut docetCard. Bona, Apostolos 
prima vice missam celebrasse solummodo post Pentecos- 
tem, quando, per effusionem Spiritus sancti, induti sunt 
virtute ex alto, et ideo legitur in Act. ii, 42 : Erant per¬ 
severantes in doctrina Apostolorum , et communicatione frac¬ 
tionis panis , et orationibus. 

4° Circumstantiae orationum ac caeremoniarum quas 
adhibuerunt Apostoli, non reperiuntur descriptae, nec in 
Actibus Apost. nec in aliis libris Novi Testamenti, nec 
in antiquioribus Patrum operibus. Imo P. Le Brun variis 
testimoniis ac rationibus probat, per quatuor priora Ec¬ 
clesiae saecula , nullam exstitisse liturgiam scriptam , sed 
ritus in celebranda missa solitos memoria tantum fuisse 
retentos et transmissos , ne profanis innotescerent sanc¬ 
tissima mysteria et contemnerentur. 

5° Apostoli per orbem dispersi alii alias addiderunt vel 
subtraxerunt orationes , lectiones et caeremonias ; eorum 
successores eamdem habebant facultatem idemque plu¬ 
ries fecerunt : inde variae ortae sunt liturgiae , tum in 
Orientali, tum in Occidentali ecclesia, et in quinto sae¬ 
culo coeperunt colligi et scribi, ut ex pluribus monumen¬ 
tis ostendit P. Le Brun , t. 3. 

Tres praecipue numerantur in ecclesia Graeca, quae 

tribuuntur, prima S. Jacobo, secunda S. Basilio, et tertia 
S. Chrysostomo; et quatuor in Ecclesia Latina, videlicet 
Romana, Ambrosiana, Gallicana et Hispanica, seu Moz- 
arabica. 

Liturgi a S. Jacobi. 

Protestantes generatim hanc volunt rejiciendam esse 
liturgiam tanquam apocrypham ; multi catholici, inter 
quos Card. Bona, t. 1, contendunt eam ah ipso S. Jacobo 
fuisse scriptam, et ad ejus normam caeteras fuisse insti¬ 
tutas: sic etiam eruditissimus Allalius, in speciali haede 
re Dissertatione inter opuscula ejns relata. P. Lc Brun , 
t. 4 , demonstrat inediam tenendam esse viam ; hanc 
• quidemliturgiam revera esseB. Jacobi, qui eam instituit 
Jerusalem et ad successores suos transmisit; sed illam in 
quinto saeculo tantum scripto fuisse exaratam , et sancto 
Apostolo merito attributam , licet quaedam in ea factae 
fuerint mutationes : v. g. post concilium Nicaen. I, addita 
est vox consubstantialis nomini Filii Dei, et vox Deiparae 
nomini B. Mariae; post concil. Eph. quaedam suppressae 
vel additae sunt orationes, quaedam caeremoniae commu¬ 
tatae. Sed nihilominus eadem substantialiter remansit 
liturgia quae fuit tempore S. Jacobi et caeterorum Apo¬ 
stolorum qui primum celebraverunt Jerusalem. Unde 
haec liturgia recte judicatur prima, caeterarum norma, et 
merito vocatur Hierosolymitana simul et sancti Jacobi. 
Constans Graecorum et Syriorum traditio eam tribuit 
B. Jacobo ; Patres concilii Constantin. III in Trullo, eam 
velut opus hujus Apostoli citaverunt, ut ex illa pro¬ 
barent adversus Annenos aquam cum vino miscendam 
esse in calice. 

Liturgia S. B asili i. 

Testatur ipse S. Basilius, in Epistola ad clerum Neo- 
caesariensem, se praeparasse orationes in celebranda missa 
recitandas, ad usum sui monasterii: caeterse Orientis ec¬ 
clesiae eas laudaverunt, adoptarunt, suisque consuetudi¬ 
nibus respectivis accommodarunt. Hinc perplures pro- 

idierUiit liturgiae, non solum Graecae, sed Syriacae et Ai- 
;menicae, quae, licet in pluribus a se discrepantes, nomine 
S Basilii decoratae sunt. Ea quam Constantinopolitani 
ritibus suis accommodarunt et sequuntur, proprie dicitur 
liturgia S. Basilii : est in usu apud Graecos nonnullis tan- 
i tum diebus, nempe in dominicis Quadragesimae, dempta 
I dominica Palmarum, in feria V in coena Domini, in sab¬ 
bato Sancto, in vigiliis Nativitatis et Epiphaniae Domini, 
et in festo S. Basilii; P. Goar. Duplicem liturgiam S. do- 
ctor composuit, unam prolixiorem qua diutius Deo va¬ 
caret; et alteram breviorem, ne taedium populo ipsisque 
ministris sacris pareret, et quae certe adhuc longa est, 
ut videri potest apud P. Goar, ubi refertur in extenso, 
graece et latine. 

Liturgi a S. Chrysostomi. 

S. Joannes cognomento Chrysos tomus, eadem ratione 
pulsus qua S. Basii i us, liturgiae in sua Ecclesia usitatae, 
quae dicebatur apostolica , manum admovens , eam con¬ 
cisiorem et pressiorem reddidit, ut imbecillitati humanae 
magis esset accommodata. Ita B. Proclus, ejus discipulus 
et successor, in opusculo de Liturgia. Leo Allatius et Ri- 
cliardus Simori de authenticitate illius opusculi dubitant; 
P. Le Brun contendit illud non esse B. Procli, et litur¬ 
giam Constantinopolitanam S. Joanni non fuisse attribu- 
| tam, nec cognomen Clirysostomi, in illa pluries inscri¬ 
ptum, ei impositum nisi 300 circiter post mortem ejus 
annis. Concilium in Trullo, anno 692 celebratum, hunc 
S. doctoreni semper vocat Chrysostomum, et praebuit lo¬ 
cum liturgiam Constantinopolitanam ei attribuendi, di¬ 
cendo, adversus Armenos, illum Ecclesiae tradidisse 
aquam vino miscendam esse, quando incruentum per¬ 
agitur sacrificium. 

Quidquid sit, haec liturgia quam P. Goar refert inte¬ 
gram in graeco et in latino sermone, est antiquissima et 
communiter usitata, exceptis diebus supra memoratis, 
in quibus juxta liturgiam S. Basilii celebratur, et diebus 







TRACTATU9 


182 

iragesimae, in quibus rnissa prsesanctificatorum di¬ 


citur, apud omnes Graecos schismaticos et catholicos, in 
tota Russia, in Biilgaria, in Georgia et Mingrelia, ub 
tamen adhibetur lingua Sclavona vel Georgiana , etc. 


Liturgia Romana . 


Liturgia Romana, a B. Petro instituta, ab eodem et a 
successoribus aucta et emendata, atque per quatuor 
priora saecula sola memoria fuit tradita. Sic generaliter 
auctores catholici qui hac de re scripserunt, ut Bona, 
Martene, Merati, Le Britn, etc. Innocentius I, Romanus 
pontifex, ad Decentium , Eugubinum episcopum , anno 
416 scribens, ait( Constant') : « Quis nesciat aut non ad- 
» vertat id quod a principe Apostolorum Petro Romani 
n ecclesiae traditum est, ac nunc usque custoditur, ab 
»* omnibus debere servari; nec super induci aut introduci 
» aliquid quod aut auctoritatem non habeat, aut aliunde 
» accipere videatur exemplum : praesertim cum sit ma- 
» nifestum in omnem Italiam, Gallias, et llispanias, et 
» Africam atque Siciliam, nullum instituisse ecclesias , 
»> nisi eos quos venerabilis Apostolus Petrus aut ejus suc- 
» cessores constituerint sacerdotes. » Hinc videtur, 1° tunc 
liturgiam nondum fuisse scriptam; 2° omnes Occidentis 
ecclesias ab ecclesia Rornana ortum habuisse ; 3° omnes 
in prima origine eamdem in substantia habere debuisse 
liturgiam. S. Gelasius I, summus pontifex anno 492 
electus, primus instituit Sacramentarium in quo vetus 
ecclesiae Romanae liturgia continebatur. Vigilius, anno 5 
creatus papa, in Epistola ad Eutherium seu ad Profutu¬ 
rum, in Hispania episcopum, loquitur de canone scripto, 
ex apostolica traditione suscepto, qui eodem tenore sem*; 
per dicitur, cum nonnullis tamen mutationibus in me¬ 
moriam sanctae solemnitatis, quemadmodum nunc fit in 
orationibus Communicantes et Hanc igitur. 

S. Gregorius Magnus, multas orationes e Sacramen- 
tario Gelasii detrahens, quasdam addens et alium insti* 


tuens ordinem, novum composuit Sacramentarium , in 

quo Romana invenitur liturgia fere de verbo ad verbum, 
ut est hodie, quoad ordinarium missae : sed ex hoc tem¬ 
pore multae additae sunt novae missae, aliaeque mutationes 
non paucae factae sunt. 

L itu rgia Ambrosia na. 

V^icecoines, doctor Mediolanensis, ini. 2 de Ritibus 
missae, anno 1620 edito, contendit ritus ecclesiae Mediola¬ 
nensis a S. Barnaba Apostolo fuisse institutos, a S. Miro- 
clete auctos, a S. Ambrosio illustratos et inde nomine 
ejus decoratos. Walfridus Strabo, abbas, in nono saeculo 
scribens, ait, de Rebus eccles. cap. 22, Biblioth. Patr. 
t. 15, 2 part. : « Ambrosius, Mediolanensis episcopus, 
* tam missae quam caeterorum dispositionem officiorum 
» suae ecclesiae et aliis Liguribus ordinavit. Quae et usque 
» hodie in Mediolanensi tenentur ecclesia. » Huic gravis¬ 
simi momenti testimonio suffragatur ecclesiae Mediola¬ 
nensis et totius Italiae traditio, a qua sine tridenti ratione , 
inquit Card. Bona, 1. 1 , cap, 10, recedendum non est. 

Quando Carolus Magnus et papa Adrianus I exigere 
voluerunt ut omnes ecclesiae Occidentales ritum Roma¬ 
num adoptarent, Mediolanenses fortiter obstiterunt : 
plures auctores referunt miracula in gratiam ritus sui pa¬ 
trata. Sive haec prodigia sint vera , sive non , certum est 
neque Adrianum I, neque Nicolaum II, neque alios pon¬ 
tifices obtinere potuisse ut ritus Romanus Auibrosiano 
substitueretur, et etiam nunc missa Romana vel priva- 
tim dici non potest in cathcdrali Mediolanensi, nisi in 
capella subterranea S. Caroli. 

Attamen plurimae diversis temporibus factae sunt mu¬ 
tationes in ritu Ambrosiano, auctoritate archiepiscopo- 
rum, ut ex collatione variarum missalis editionum aperte 
videtur. 

Ordo missae, juxta hunc ritum, reperitur apud Mar- 
tene , et apud P. Lc Brun. 

Llturgia Gallicana. 




Liturgi a Gallicana ea est quas in Galliis, ante Pepinum 
et Cirolum Magnum, erat usitata. Non erat una sub 
omni respectu, sed idem servabatur ordo precum, licet 
orationes essent diversae : unde communius judicatur il¬ 
lam plures habuisse auctores, qui adhuc sunt ignoti. Pro¬ 
babile tamen videtur eam, maxima ex parte, tribuendam 
esse S. Hila iio Picta vi ensi, versus annum 367 mortuo. 

Certum est hanc liturgi a in a Romana fuisse diversam , 
et plurimae sunt rationes judicandi eam ex liturgiis Orien¬ 
talibus magna exparte ortum habuisse per primos Gal- 
liarum episcopos , qui fere omnes, ut S. Pothinus, S. Ire- 
uecus, S.Trophimus, S. Saturninus, ab Oriente venerant* 
licet missionem suam, juxta veterem traditionem, a Ro¬ 
mano pontifice obtinuissent. 

Pepinus, deinde Carolus Magnus , tantam rituum di¬ 
versitatem in celebratione sanctissimorum mysteriorum 
aegre ferentes, jusserunt ut Sacramentarium S. Gregor ii 
ab ecclesia Romana acceptum, ritibus Gallicanis ubique 
substitueretur; et Carolus Calvus, in Epistola ad clerum 
Ravennatem , ait : « Usque ad tempora abavi nostri Pi- 
» pini, Gallicanae ecclesia? aliter quam Romana vel Me- 
» diolanensis ecclesia divina celebrabant officia, sicut 
* » vidimus et audivimus ab eis qui ex partibus Toletana? 

» ecclesiae ad nos venientes, secundum morem illius ec- 
» clesiae coram nobis sacra officia celebrarunt. Celebrata 
* sunt etiam coram nobis missarum officia more Hiero- 
» solymilano, auctore Jacobo Apostolo, et more Constan- 
- » tinopolitano, auctore Basilio : sed nos sequendam dici- 
>» mus Romanam ecclesiam in missarum celebratione. » 
Ex eo tempore, antiqua liturgia Gallicana fuit dere¬ 
licta et in Romanam mutata : in plerisque tamen eccle¬ 
siis retenti, vel, decursu temporis, adjecti sunt ritus. 
unicu : que peculiares, qui huc usque perseveraverunt, 
v. g. in ecclesia Lugdunensi, in Rhotomagensi, in Pari- 
siensi, in Cenomanensi, etc. Sed in omnibus eadem est 

•ordinatio missae, videlicet introitus, Iiyric cleison, Gloria 
in excelsis, collecta, epistola, evangelimn, Symbolum 
certis diebus, offertorium, etc. idem canon ex Sacra- 
mentario S. Gregorii excerptus, etc. Ergo revera eadem 
est substantialiter liturgia, licet eadem non sint verba in 
cunctis partibus, nec eaedem caeremonite. 

Qua tuor exstant inissalia veterem liturgiam Gallica- 
jnain continentia; Card. Bona duo indicat ;_Card. Tom- 
masi haec duo cum alio tertio recentius reperto collegit 
et typis Romae mandavit anno 1680. Doctissimus Ma- 
Miion quartum invenit in monasterio Bobiensi, et in 
suum Musceum Italicum inseruit. Tria alia etiam edidit 
et illustravit in opere inscripto, de Liturgia Gallicana,, 
janno 1685. 

Mathias, Flaccus Illyricus, Lutheranus, missam lati- 
nam ex veteri codice vulgavit Argentinae, anno 1557, ut 
catholicis oppositam ; sed, re maturius perpensa, ipsi 
Lutherani agnoverunt eam sibi non favere. Plurimi vo¬ 
lunt, illam in Gallia et Germania, ante ordinis Romani 
introductionem, fuisse usitatam, pro antiqua Gallicana 
liabendam et ad S. Greg. tempora referendam esse. Sic 
ipse Illyricus. Alii vero, ut P. Menard , notis in Sacram. 
S. Greg. Card. Iiona, 1. i, cap. 12, P. Martem , id ne¬ 
gant : fatentur tamen eam esse saltem decimi saeculi, et 
probabiliter noni. 

In pluribus Galbarum ecclesiis quaedam existunt con¬ 
suetudines, plus minusve antiquae, v. g. dandi benedic¬ 
tionem episcopalem ante communionem, preces publicas 
pro diversis personis et necessitatibus fundendi, denun¬ 
tiationes festorum et jejuniorum faciendi intra missam 
solemnein quod vulgo dicitur prone , sanctissimum Sacra¬ 
mentum supra altare suspendendi, etc. 

Liturgia Hispanica scu Mozarabica. 

P. Le Bruti, t. 3, docet et probat, fidem catholicam in 
Hispaniam fuisse importatam per viros a Sede apostolica 
missos, ac proinde liturgiam Romanam ibi primum fuisse 

usitatam ; sed in quinto saeculo innumeri populi barbari 
hanc regionem invaserunt, omnia turbaverunt, novos ' 
ritus passim induxerunt, praesertim Gothi ex Oriente ve¬ 
nientes, et varia; jam coeperunt existere limrgiae. Anno 
538, Vigilius, S. pontifex, ordinationem missae Iloman 



misit ad Eutherimn seu Profectum, in Hispania episco 


puni, ct concilium Braccarense jussit, anno 563, ut omnes 
sacerdotes juxta illam deinceps celebrarent, quod sup¬ 
ponit liturgiam tunc vigentem a liturgia Romana dis¬ 
crepare. 

Non obstante hoc statuto, variae consuetudines a li¬ 
turgia Romana alienae, vel perseveraverunt, vel ab aliis 
regionibus, v. g. a Gallia et praesertim a Constantinopoli 
introductae fuerunt, et inde aucta est confusio. Versus 
finem sexti saeculi, et in initio septimi, S. Leander, His¬ 
palensis episcopus, et S. Isidorus, ejus frater ac successor, 
conati sunt novaiq ordinare liturgiam, quae in concilio 
Toletano IV, anno 633 celebrato, adoptata, facta est 
communis omnibus ecclesiis Hispaniae et Galliae Narbo¬ 
nensis, Gothis Hispaniarum tunc subjecta;. 

Haec liturgia vocata est Gothica, a nomine gentis tunc 
regnantis : deinde in octavo saeculo, dicta est Mozaraba 
vel Mozarabica, quia, cum Arabes pene omnem Ilispa^ • 
niam occuparent, Christiani inter eos degentes appellati 
fuere Mixtarabes , et per corruptionem Mozarabes , id est, 
mixti Arabibus. Sic communiter auctores, aliis tamen 
aliam originem assignantibus, ut videri potest apud , 
Labbe . 

Quidam errores in hanc liturgiam, ex inadvertentia , 
ignorantia aut negligentia irrepserant, vel saltem qui- 
busdam illius verbis abusi sunt Felix Urgelitanus et Eli- 
pandus, Toletanus episcopus, in octavo saeculo, ut suam i 
tuerentur sententiam, qua volebant Christum rationehu- 
m mitatis dici posse filium Dei adoptivum. 

In undecimo saeculo, Alexander II, Gregorius VII et 
Urbanus II nihil omiserunt per triginta annos ut officium I 
Romanum per totam Hispaniam reciperetur : cooperan- 
tibus Constantia regina, ex Galliis oriunda, et regibus 


. 

iRemiro, Sanctio,ac praesertim Alphonso, tandem abolitus 
'fuit ordo Mozarabicus, et ordo Romanus Gallicus ei sub¬ 
stitutus. 

Illustris Card. Ximenes y anno 1500, misSale Mozara- 
bicuin novis characteribus excudi mandavit, totum ritum 
veterem, nonnullis mutationibus adjectis, propria auc¬ 
toritate instauravit , collegium instituit sacerdotum qui 
juxta hunc ritum, in sacello quod ipse in majori ecclesia 
‘Toletana fundavit, et in quinque paroeciis, quotidie cele¬ 
brarent, Sic ritus Mozarabicus fuit restitutus et usque 
inunc perseveravit : ejus ordo reperitur apud Bona, Mar- 
tene et Lc Bmn. 

Jlice liturgice. 

Praecipuas memoravimus liturgias, tum Orientalis, 
tum Occidentalis ecclesiae : sed insuper aliae sunt plures 
i non parvi momenti. 

1° Liturgia S. Marci , quae etiam dicitur S. Cyrilli 
i Alexandrini, quia ah eo, S. Marci successore, primum 
j scripta et perfecta fuit, in quinto saeculo. Non est dubium 
quin scripta fuerit in lingua graeca tunc communi, sicut 
duae aliae liturgiae in ecclesia Alexandrina atque in toto 
JSgypto simul usitatae, nempe liturgia S. Basilii, et altera 
S. Gregorii Nazianzeni, cognomento Theologi. Verum 

I Dioscoms, patriarcha Alexandrinus, factus Eutycbianus, 
in concilio Chalcedonensi damnatus, et suae damnationi 
subscribere nolens, magni schismatis fuit pater. Catlio- 
lici, definitionibus concilii Chaleedonensis adhaerentes, 
vocati sunt Melchitae, a verbo arabico idem significante 
ac regii, gallice royalistcs; quia mandato imperatoris Mar¬ 
cii qui concilium Cbalcedonense recipiendum j usserat, 
otem pe rave ru n t. Quivero partes Dioscori secuti sunt, 
appellati fuerunt Jacobitae, a quodam Jacobo Syro, vehe¬ 
menti concilii Chaleedonensis adversario, episcopo Edes¬ 
seno, anno 577 aerae nostrae defuncto ; et Monophysitae , 
quia unicam admittebant naturam iu Christo. Melchitae 
lingua gra?ca uti perrexerunt, sed Jacobitae in lingua 

vulgari aegyptia officium celebrabant : undearabice, per 
corruptionem, a verbo graeco dicti sunt Cophtae. 

Hucusque exstiterunt ia jEgypto, in jEthiopia et in Abys- 
sinia; suam liturgiam, quae est vetus Alexandrina, seu 
S Marci, diu habuerunt in lingua tegyptia seu cophtica, 
postea in lingua arabica quae facta est communis. Ordo 
ejus legi potest apud P. Le Brun , t. 4. 

2° Liturgia Aethiopica. S. Frumentius, a S. Atlianasio 
in/Ethiopiam missus, anno 331, liturgiam Alexandrinam 
secum importare debuit, et P. Le Brun putat eam pro¬ 
babiliter primam omnium fuisse scriptam in lingua 
aethiopica. -Eihiopes cum iEgyptiis seu Cophtis con¬ 
juncti, diversas eorum liturgias adoptarunt, et duodecim 
habent : quae communior est apud illos , sub nomine 
Apostolorum, ex lingua clialdaea, sive aethiopica in lati- 
nam conversa , Romae impressa est anno 1549. 

3° Liturgia Syriaca. Liturgias S. Jacobi et S. B asili i in 
quinto saeculo scriptae fuerunt graece, pro magnis urbibus 
in quibus.omnes loquebantur graece, et simul in lingua 
syriaca pro Syria , sicut in lingua cophtica pro Jlgypto. 
Christiani divisi sunt in Oriente, sicut in .Egypto, occa¬ 
sione concilii Chalcedonensis, in Meleliitas et Jacobitas : 
hi et illi communem retinuerunt liturgiam syriace scrip¬ 
tam : cujus ordo legi potest apud P. Le Brun , t* 4. 

4° Liturgia Maronitica . Maronitae sunt populus ex 
Phoenicia oriundus , in monte Libani et in quibusdam 
civitatibus Syriae habitans, cujus primus Apostolus fuit 
S. Simeon sty lita, qui, per vitam suam singularem et sua 
miracula multos attrahens, atque e columna sua erudiens 
ac dehortaris, eos ad amplectendam religionem Christia¬ 
nam determinavit in quinto saeculo. Monolhelitarum lrae- 
resi imbuti sunt; sed anno 1182, errores suos inter manus 
Aimerici, patriarchae Antiocheni, catholici, abjecerunt, 
et, ex eo tempore, Sedi apostolieae firmiter adhaeserunt. 
Nomen suum probabiliter sortiti sunt, ut vult P. LeBrun , 
a Joanne, dicto Marone, quia religiosus erat e monaste¬ 
rio S. Maronis, in dioecesi Apamiensi, et eorum fuit pa¬ 
triarcha in initio octavi saeculi. 

*> Missale eorum, in lingua ehaldaica syriaca, impressum 
fuit Romae, an. 1592 et 1594, et quatuorclecim continet 
liturgias , sub titulis S. Xisti papae , S. Joannis Chrysos- 
tomi, Joannis Evangelistae , S. Petri principis Apostolo¬ 
rum , duodecim Apostolorum , S. Dionysii, S. Cyrilli, 
S. Matthaei, S. Jacobi,S. Marci, etc. Omnes, una excepta, 
reperiuntur apud Rcnaudot , t. 2, cum doctissimis notis. 

5° Liturgla Armenie a. Arnieni, juxta antiquam et ge¬ 
neralem traditionem, ab Aram filio Sem descendunt et 
suum habent nomen. Magnam occupant regionem, cui 
nomen suum imposuerunt, inter mare Caspianum et mare 
Rubrum, secus flumen Araxen, trans et citra illud : suc¬ 
cessive vexati a Persis, Romanis, Sarracenis et Tureis, 
multi ex illis in alias regiones migraverunt, et inveniun¬ 
tur in Tartaria, Moscovia , Polonia , Turcia. 

Tenent Armeni, Apostolos Thaddaeum et Rartholo- 
inreum fidem apud eos praedicasse : certum est in initio 
tertii saeculi numerosos jam exstitisse Christianos in illo 
regno, cum, ex Euseb. Ilist. Eccl. 1. 9, cap. 6, imperator 
Maximus bellum Annenis, huc usque Romanorum ami¬ 
cis, indixerit, anno 235, quia erant Christiani, et multi 
coronati fuerint martyrio sub Decio et Diocletiano. Te¬ 
nent insuper, magnam Armeniam ad fidem adductam 
esse, quarto ineunte saeculo, cura Gi egorii Illuminatoris, 
qui primum regem Tiridatem converterat. Certum vide¬ 
tur hunc Gregorium a Leontio, Caesareensi episcopo, or¬ 
dinatum fuisse episcopum et in Armeniam missuin, ac 
inultos alios episcopos a S. Basiiio , Leontii sucessore, in 
Armenia fuisse constitutos : unde concluditur, Arme¬ 
niam nondum habuisse patriarcham, sed Caesareensi me¬ 
tropoli mbjectain esse. _ , 

In sexto saeculo, Armeni errores Monophysitarum ad¬ 
optarunt, vincula unionis cum catholicis ruperunt, et in 
conciliabulo ad hoc convocato, anno 551, actum suae se¬ 
parationis solemniter confirmarunt. AEram suam ab hoc 
anno vel ah anno 552, hi memoriam hujus actus, nume¬ 
rant, et universalem ex hoc tempore semper habuerunt 
patriarcham , in urbe Etzmiazim residentem , qui viginti 

sex archiepiscopos et septuaginta quinque episcopos ha¬ 
bebat sibi subjectos anno 1G70. 

Alius est patriarcha in Annenia minori , quinquaginta 
habens sulfraganeos, qui in septimo saeculo se declaravit 
a patriarcha Etzmiazim independentem. Alii etiam nunc 
existunt patriarchae Armeni Constantinopoli et Jerusa* 
lem, sed a magno patriarcha dependentes. 

In variis temporibus Armeni ostenderunt se paratos 
esse hseresiin abjicere et Ecclesiae Romanae se adjungere ; 
exigua provincia nomine Naxivan, ab anno 1333 fere tota 
est catholica, habet archiepiscopum catholicum et mo¬ 
nachos , olini S. Basilii, qui regulam FF. Praedicatorum 
amplexi sunt : plurimi sunt catholici in Moscovia et in 
Polonia. Dum celebraretur concil. Florent, anno 1438, 
patriarcha minoris Armeniae quosdam misit legatos ad 
papam Eugenium IV, qui, concilio expleto et Graecis jam 
profectis, cum pluribus episcopis Latinis adhuc Florentiae 
manentibus celebre edidit Decretum ad Annenos. Ma¬ 


gnus patriarcha, archiepiscopi et episcopi ipsi subjecti 
nunquam illud decretum admittere voluerunt, sicque in 
erroribus suis permanent obstinati. Extunc tamen multi 
■exstiterunt catholici Armeni, tum in ipsa Armenia, tum 
Constantinopoli et in aliis Orientis partibus. Religiosus y 
e monasterio Armenorum catholicorum, in parva insula 
prope Venetias sito, nobis anno 1825 dixit, 2,000,000 ' 
circiter existere catholicos suas gentis in Annenia. Qui | 
Constantinopoli degunt, ab anno 1830 catholicum ha* 
bent patriarcham. 

Liturgia Armenorum ortum habuit a S. Athanasio et 
a S. Joanne Chrysostomo , qui apud eos relegatus mor* 
tuus est: in lingua eorum fuit scripta et usque in hodier- ■ 
niuii diem sic perseveravit, tum apud haereticos, tum 
apud catholicos, cum nonnullis tamen mutationibus ad 1 
substantiam non pertinentibus, ut videre est apud P . L* ' 
Brun y t. 5. 

6° Litargin Nestori ana. Nestoi ius in concilio Ephesi no* , 
anno 431 , damnatus ac depositus , definitioni concilii ac¬ 
quiescere noluit; relegatus et miserrime mortuus, muf- ■ 

tos reliquit asseclas qui errores ejus per magnam Orientis 
partem propagaverunt, in Perside, in India, in Malabar, 
m vasto imperio Sinensi, ut constat ex celebri inscrip¬ 
tione, anno 1625, in urbe Sigamfu, provinciae Xinsi, re¬ 
perta , characteribus Sinensibus et Syriacis constanti, et 
in Tartaria. 

Omnes semper et ubique servaverunt liturgias Nesto- 
xii et Theodori Mopsuesteni, in lingua syriaca scriptas, 
quia originem habuerunt in Syria et in Mesopotamia, 
ubi haec lingua erat vulgaris : missalia eorum tertiam 
.continent liturgiam quam vocant Apostolorum. Earum 
ordines et differentiae legi possunt apud P. Lc Bruh , t. A. 

Notandum , cum eruditissimo Rcnaudot, diversas lin¬ 
guas Orientales in quibus scriptae sunt liturgiae recensitae, 
licet olim vulgares, a multo tempore esse mortuas, et 
tamen in officiis ecclesiasticis semper usitatas : inorem 
•igitur ecclesiarum Orientalium invocare non possunt hae¬ 
retici contra praxim Ecclesiae Romanae. 

Aliae multae exstiterunt liturgiae apud Orientis Christia- 
jnas gentes : auctor a Card. Bona citatus, 1. 1, cap. 9, 
n. 9, ait, supra quinquaginta numerari, partim com¬ 
munes, partim singularium gentium proprias. 

'7* Alice lilurgice Occidentis. Praeter autem praecipuas 
liturgias Latinas supra expositas, aliae non paucae a Ro~ 
mana diversae numerari possent, ut Africana, Clemen« 
tina, quae in lib. 8 Constit. Apostolicarum repentur, Hi* 
bernica, Dionysiana, Aquileiensis, Illyrica, Trevirensis 
Bobiensis, etc. 

Praeterea innumeras omitto dioeceses quae, in singulis 
regionibus, et praesertim in Gallia, peculiares habent 
consuetudines ac propria missalia ad instar Romani com¬ 
posita, ab eo tamen in multis diversa ; ita similiter et 
plures religiosi ordines. Eo sensu igitur ritum Romanum 
sequuntur, quod in forma et dispositione cum Romanis 
conveniant, omnes scilicet habentes confessionem, in¬ 
troitum , collectam, epistolam, gradualem, versum vel 
tractum, evangelium, symbolum, offertorium, praefatio¬ 
nem, eumdem canonem, communionem, gratiarum ac¬ 
tionem et finem; licet alii psalmum Judica omittant^ 

alii breviorem confessionis formulam habeant, alii di¬ 
versis verbis panem et vinum offerant, alias epistolas, 
diversa evangelia legant, non easdem festivitates cele¬ 
brent, aliter procedant, incensum adoleant, etc. Haec 
enim notant Bona, 1. 1, cap. 7, n. 5, Cavalem apud 
Merati, t. 1, ipse Merati, et nullo modo increpant, 
quamvis post Constitutionem Quod a nobis , S. Pii V, 
usum breviarii Romani praescribentis, scripserint, quia 
supponunt has ecclesias in exceptione bullae S. Pii V 
versari. 

In infra dicendis ordinem missalis Romani secuturi 
sumus. 

ARTICULUS SECUNDUS. 

DE VARIIS LITURGliE NOSTR.E PARTIBUS. 

J 

Breviter unamquamque liturgiae nostrae partem hic 
exponemus. 

1® Antiphona Introibo. 

TioGvso, olim significabat id (___ 

batur, et nunc significat notabiliorem partem ex psalmo i 
cantando excerptam ut ante psalmum cantetur vel sal- ■ 
tern incipiatur, et post psalmum integra repetatur. Ver- * 
sus Introibo , ex psalmo Judica eductus, optime congruit 
actioni quae incipienda est. 

2° Psalmus Judica statim dicitur. Utrumque, scilicet i 
antiphona Introibo et psalmus Judica , non sernper fue- • 
runt in usu, nec etiam nunc in pluribus liturgiis usitan¬ 
tur. Verum tam en in missa! ibus Gallicanis, Germanicis, 
Anglicis et Romanis , saltem a nono saeculo reperiuntur, 
sed non in Sacramentario S. Gregorii : unde institui de^ • 
buerunt inter septimum et nonum saeculum. 

3° Confessio. In veteri Lege, summus sacerdos, hircum 
viventem pro peccatis oblaturus, confitebatur. Omnes 
iniquitates filiorum Israel y et universa delicta atque peccata 
eorum , Lev. xvi, 21; omnes qui sacrificia offerebant, suas 
iniquitates confitebantur, ut ex quatuor primis Lev. cap. 
colligitur, et rabbinus Maimonides formulam hujus con¬ 
fessionis in suo tractatu de Sacrif. refert. Tunsio pecto- 


Antiphona, a verbo graeco av~ . 
nmnp mmd altprnntim rnntn- 

ris se m per habita est ut signum doloris et poenitentiae : 
ideo in antiquissimis liturgiis aliqua praescribitur vel sup¬ 
ponitur confessio ante missae sacrificium , sed multum 
variant formulae. Ea qua nunc utitur Ecclesia Romana 
papae Damaso, anno 384 mortuo , vel etiam Pontiano, 
anno 235 defuncto, tribuitur : sed in Sacramentario 
S. Greg. non invenitur, nec in missalibus decimo tertio 
saeculo antiquioribus. Nunc autem in omnibus ecclesiis 
Latinis est usitata cum nonnullis variantibus, v. g. in 
Hispania et in ordinibus religiosis nomen patroni nomi¬ 
nibus Petri et Pauli additur. Nemo talem additionem 
propria auctoritate facere potest. 

4° Orationes Misereatur et Indulgentiam ia antiquis 
ritualibus seu pcenitentialibus ac missalibus non repe- 
riuntur, saltem in ea forma qua nunc existunt : attamen 
Grancolas probat cas jam esse veteres et universales, pau¬ 
cis mutationibus exceptis. 

5° Yersus, Deas, tu conversus, etc. in plerisque missalibus 
non inveniuntur, inquit Grancolas * 

6° Aujer a nobis . In omnibus liturgiis aliqua praecipitur 
oratio sacerdoti ad aram sacram accedenti, sed vel forma 
non determinatur, vel inultum varia est. Oratio Aufer a 
nobis , in pluribus antiquis sacram en tariis repentur, et in 
Ordine Romano XIY, §71, apud Mabillon , Museo Ita¬ 
lico, t. 2; in quibusdam ecclesiis dicitur ante confessio¬ 
nem ; in aliis ad infimum gradum altaris , etc. 

7 # Oramus te. Haec oratio reperitur in pluribus sacra- 
mentariis veteribus , et in Ordine Romano citato : in aliis 
vero deest. Carthusiani et Dominicam eam non dicunt. 
Cannelitae illam non dicebant ante reformationem missa- 
lis sui, anno 1584, nec clerus Parisiensis ante adoptionem 
Ordinis missae S. Pii V, anno 1615. 

8° Introitus , sic dictus, quia, sacerdote ad altare intro- 
eunte, canitur, non semper fuit in usu : in primis tem¬ 
poribus missa per lectiones Scripturae incipiebat, sicut 
hodie feria YI iu Parasceve. Tenetur probabilius, papam 
Ccelestinuin I, in quinto saeculo, statuisse ut unus psai- 
‘Hius cum sua antipliona cantaretur a choro, dum sarer- 

dos cum suis assistentibus e sacrario ad altare procederet» 1 
S. Greg. hunc psalmum ad antiphonam cum uno versu 
reduxit, cui semper addita est doxologia Gloria Patri + 
excepto tempore Passionis , et missa ejus per introitum 
sic formatum incipit. Sacerdos ad altare perveniens se 
signabat, dicens, In nomine patris , etc. deinde introitum 
recitabat : hinc mos se adhuc signandi, sine formula in 
nomine Patris , quae ante psalmum Judica dicta est. Nunc 
quidam introitus, non ex Psalmis, sed ex aliis Scrptur® 
partibus vel etiam ex compositione ecclesiastica for¬ 
mantur. 

9° Hyrie eleison. Haec verba graeca verbis latinis, mise¬ 
rere, Domine, correspondentia, antiquissimi sunt usus in 
orationibus ad Deum. Isaias, caecus prope Jericho, mulier 
Chananaea et decem leprosi sic oraverunt, dicentes : Mi¬ 
serere mei. Hic modus orandi in ecclesia Graeca primum 
usurpatus, in ecclesiam Latinam sine conversione sermo* 
nis fuit invectus, ignoramus quo praecise tempore. ConciL 
Vasense II, in Gallia anno 529 habitum, loquitur de 
hacpraxi tanquam de re usitata, et statuit eam deinceps 
in Gallia sicut in Italia et Graecia sequendam esse. 

Apud Graecos solus populus repetit Kyrie eleison , sine 
mutatione in Christe; in liturgia Ambrosiana ter dicitur 
Kyrie eleison post Gloria in excelsis, ter post evangelium et i 
ter in fine missae, ante benedictionem, sina Christe eleison * 

Primitus non erat statutum in ecclesia Latina quoties 
haec formula reperetur : hoc pendebat a nutu celebran¬ 
tis vel diaconi, qui aliquo signo finem imponebat. Inter 
verba Kyrie et eleison pluries quaedam addita sunt verba, 

V. g. Kyrie rex genitor ingenite , vera essentia , eleison; 
Kyrie luminis fons et rerum conditor , eleison ; Kyrie qui nos 
imagini luce signasti specie , eleison , etc. 111* additiones 
saepe longiores, ut in missali sub Paulo III impresso vi¬ 
deri potest, deletae sunt, et cantus fuit retentus; unde 
contigit, ait Grancolas , cantum Kyrie eleison nunc adhuc 
esse longum in missa solemni. 

Mos invaluit, sive a S. Gregorio, ut quidam volunt, 
sive ab alio, ut novies diceretur Kyrie vel Christe elei- 

son, ter pro unaquaque persona sanctissima? Trinitatis. 

9° Gloria in excelsis. Hic hymnus vocatur Angelicus, 
quia incipit per verba quibus Angeli nativitatem Christi 
celebrarunt, dicentes : Gloria in ahissimis Deo, et in terra 
pax hominibus bonce voluntatis , Luc. 11 , 14. Est antiquissi¬ 
mus; in Constitutionibus Apostolicis, I. 7, cap. 47, refer¬ 
tur sub nomine Orationis matutince; S. Athanasius volebat 
Christianas virgines eum singulis diebus mane recitare; 
Latini illum antiquo more dicebant in officio matutino, 

I saltem diebus dominicis, et Graeci illum adhuc recitant, 
non solurn in missa, sed in Laudibus, et vocant magnam 
| doxologiam : Gloria Patri est minor doxologia. Plurimi 
i liunchymnum tribuerunt S. Hilario Pictaviensi, in quarto 
saeculo; alii, papae Telesphoro, in secundo saeculo; alii, 
Symmacho, in quinto saeculo; sed antiquior videtur ipso 
S. Hilario. IY concil. Tolet. anno 633, dicit reliqua quae 
sequuntur, post verba evangelica, a doctoribus ecclesias¬ 
ticis composita fuisse. Nihil ultra certo scire possumus. 

S. Gregorius, in suo Sacramentario, praescribit ut ille 
hymnus singulis diebus dominicis et festivis ab episcopis 
post Kyrie eleison dicatur, et a presbyteris in sola Pas¬ 
cha : haec consuetudo viguit usque ad undecimum saecu¬ 
lum, quo permissum est ut a presbyteris, sicut ab episco¬ 
pis, cunctis diebus dominicis et festivis diceretur. Sub 
S. Pio Y, statutum fuit ut, quotiescumque in officio 
nocturno dictus fuisset hymnus laetitiae, Te Deum , dicere¬ 
tur in missa hymnus exsultationis, Gloria in excelsis. Dici¬ 
tur insuper feria quinta in coena Domini etsabbato Sancto, 
in missa de die; non vero per Adventum et a Septuagesima 
Usque ad Pascha, nisi occurrant festa, nec in feriis majori¬ 
bus aut per annum. 

In nonnullis missalibus decimi quarti et decimi quinti 
saeculi quaedam insertae sunt additiones inter verba prae¬ 
dicti hymni', sicut inter verba Kjrie eleison, v. g. Lauda¬ 
mus te; Laus tua, Deus, resonet coram te, rex; Benedicimus 
te, qui venisti propter nos , rex An gelorum, etc. Nicolaiis V 
has prohibuit additiones. 

10° Dominus vobiscum. Haec salutationis forma legr- 

tur in II Paralip. xv, 2; populus respondet, et cum spi - 
ritu luo, utendo verbis Apostoli, Gal. vj, 18 : Gratia Do- 
mini nostri Jesu Christi cum spiritu vestro. Celebrans oscu¬ 
latur altare in medio, ut salutationem Christi accipiat, 
et versus ad populum, eum, quasi personam Christi ge¬ 
rens, salutat, omnem gratiam et benedictionem precans. 
Usque ad tempus Durandi, in decimo tertio saeculo exis- 
tentis, omnis populus salutationi respondebat, gratiam 
et ipse celebranti adprecans : nunc autem solus minister 
in missa privata, et soli cantores in missa solemni, res¬ 
pondent pro se et pro astantibus. * 

Graeci dicunt, Pax omnibus , alludendo verbis hymni 
Angelici, pax hominibus bonce voluntatis ; apud Latinos, 
episcopi, qui diu soli dicebant Gloria in excelsis, excepto 
die Paschatis, et quia personam Christi plenius reprae¬ 
sentant, verbis quibus ipse discipulos pluries salutavit 
utentes, dicunt, Pax vobis , quando dixerunt, Gloria in ex¬ 
celsis; in aliis vero missis dicunt, Dominus vobiscum , sic¬ 
ut simplices presbyteri: ita et in caeleris missae partibus in 
quibus salutandus est populus; septies enim haec saluta¬ 
tio repetitur in missa, videlicet post introitum, ante evan- 
gelium, ante offertorium, in praefatione, ante Agnus Dei, 
ubi dicitur, loco Dominus vobiscum. Pax Domini sit sem- 
per vobiscum, ante postcommunionem et in fine missae. 

Olim Kyrie eleison, Gloria in excelsis et Dominus vobis¬ 
cum, vel Pax vobis, dicebantur ad cornu epistolae, quia 
non erat crux in medio altaris, et sic perrexerunt agere 
Cartliusiani, Dominicani, Carmelitae et episcopi solem- 
niter celebrantes, qui suam sedem ad cornu epistolae 
semper habere debent. 

Asserit Grancolas, t. i, p. 475, obligationem audiendi 
missam, a salutatione celebrantis incipere, et praecedentia 
non esse de praecepto; sed nullam dat rationem suae as¬ 
sertionis. 

12° Collectce . Post salutationem, celebrans se et assis¬ 
tentes ad orandum excitat, dicens, Oremus ; apud Graecos 
diaconus dicit, Oremus Dominum : deinde celebrans dicit 
collectam, sic probabilius appellatam quia prima est ora- 

tio quae super populum collectum pronuntiatur. Usus 
sic orandi a traditione Apostolica descendit; devotissimae 
enim collectae apud antiquissimos inveniuntur auctores, 
v. g. apud S. Clementem, in Epist. ad Cor. S. Polycar- 
pum, S. Irenaeum, Origenem, etc. Primitus celebrans 
orationes pro sua devotione vel necessitate componebat, 
sed concil. Milevitanum, in Africa, anni 416, decrevit ut 
deinceps nulla adhiberetur oratio in missa, nisi prius in 
concilio episcoporum fuisset probata. 

Pleracque orationes quibus nunc utimur in officiis et 
missis de tempore, in Sacramentariis S. Greg. et S. Ge- 
lasii reperiuntur : credendum est igitur in conciliis fuisse 
probatas. Orationes autem quae in officiis et missis novis 
mysteriorum, sanctorum, etc. adbibentur, a diversis 
auctoribus compositae fuerunt ab Ecclesia approbata, 
dum in calendario fuerunt adseriptae. 

In missali Gelasii tres praescriptae erant collectae : 
S. Greg. eas reduxit ad unam. Numerus postea inultum 
variavit, et nunc diversus est pro diversa missarum 
qualitate, ut mox dicturi sumus. 

Oliin, statim atque celebrans dixerat Oremus , omnes 
genuflectebant, ad vocem diaconi dicentis Flectamus ge¬ 
nua, aliquo tempore secreto orabant, postea surgebant, 
dicente diacono, Levate . Hodie haec formula in solis 
diebus jejunii servatur, diaconus dicit, Flectamus genua ; 
suhdiaconus, nulla interposita mora, subjungit, Levate; 
qui stant, genua flectere, et qui sunt genuflexi, inclinari 
debent usque ad per omnia , vel qui tecum , juxta Me¬ 
rati, t. 1. Communius tamen, ut notat Romsec, omnes 
statim surgunt. Deficiente diacono, ipse celebrans dicit, 
Flectamus genua, et minister vel cantores, nomine totius 
populi, respondent Jmen. Yox ista, quae est Hebraea, si¬ 
gnificat, Verum est, Ita sit, Assentio, prout quod praeces¬ 
sit erat aliquid credendum,exoptandum vel faciendum. 

Olim celebrans objectum orationis populo annuntia¬ 
bat, dicens, Oremus, jratres charissimi , v. g. pro Ecclesia 
sancta Del, ut eam Deus, e tc. postea dictis, Oremus, Flec¬ 
tamus gemui , et Levate , subjungebat orationem. Mos iste 
feria sexta Majoris hebdomadae servatur. 

13° Epistola . Apud Judaeos officium publicum ia 
sabbato incipiebat per lectionem librorum Moysis vel 
Prophetarum, ut patet ex Act, Apost. xnr, 15, et xv, 1 
21. Primi Christiani hanc consuetudinem in coetibus suis I 
servaverunt; liunc ritum in ipsomet Ecclesiae exordio „ 
adhiberi consuevisse testatur S. Justinus, Apol. 1. Haec 
instructio diebus dominicis et festivis ex scriptis Aposto¬ 
lorum regulariter deducitur; in feriis, ex Veteri vel ex 
Novo Testamento ; in feria quarta quatuor temporum, 
una ex Veteri et altera ex Novo Testamento, excepta feria 
quarta infra octavam Pentecostes ; et in sabbatis quatuor 
temporum, ad instructionem ordinandorum, quinque 
leguntur ex Veteri et ultima ex Novo Testamento. 

Pars autem ista officii dicitur Epistola vel apud quos¬ 
dam auctores, Apostolus ; quia ex epistolis Apostolorum 
communiter deducitur. Intitulaturlectio, quia olim non 
cantu, sed alta voce legebatur ab uno e lectoribus, in ec¬ 
clesiae loco qui dictus est lectorium , vel lectrium, unde 
gallice lutrin. Liber diversas lectiones per annum legen¬ 
das continens, dictus est lectionarius (liber), vel lectio- 1 
narium. 

Apud Graecos diaconus legit vel cantat epistolam; apud 
L atinos nunc subdiaconus eam in missa sol em ni cantat, et 
in ordinatione sua, a decimo tertio saeculo, specialem ad 
bocsuscipit potestatem per libri Epistolarum traditionem. 
Ubi celebrans cantat missam sine diacono etsubdiacono, 
Rubrica Romana, tit. 6, n. 8, permittit ut lector, super- 
pelliceo indutus, epistolam in loco consueto cantet. Si 
desint subdiaconus et lector, celebrans ipse epistolam 
cantat : eam vero ab alio cantatam (et generaliter quod 
cantatur), tam submisse dicere debet, ut chorus vocem 
ejus non audiat; P. Le Brun, t. 1. 

14° Graduale. Ut instructioni jungatur oratio, post 
epistolam cantatur psalmus vel quidam versus unius 
psalmi, et haec portio officii dicta est graduale, quia ad 
gradus pulpiti seu ambonis cantabatur. 

15° Jllelaia ) vox hebraea significans jubilationem in 
laudando Deo, quae in alienam linguam accurate con¬ 
verti posse non visa est, et ideo in propria lingua servata 






DE EUCHARISTIA; 


199 

est, Graduali bis subjungitur, et, dicio versu, in fine ante 
evangelium repetitur, excepto tempore a Septuagesima ad 
Pascha, et missis defunctorum. « Alleluia nobis cantare 
» certo tempore solem ni ter moris est, secundum Eccle- 
a siae antiquam traditionem, » inquit S. Aug. in Ps. cvi. 

16° Neuma . Durandus aliique liturgiae interpretes di¬ 
cunt, neuma, quae est continuatio cantus, sine articula¬ 
tione, post alleluia et antiphonas, significare tantam esse 
mentis jubilationem ut exprimi nequeat. 

17° Sequentia seu prosa . Neuma a quibusdam dicta est 
sequentia, quia cantum alleluia sequebatur. Sequitur ju¬ 
bilatio > quam Sequentium vocant, inquit Ordo Romanus. 
Nonnulli supprimentes neumam, substituerunt ei ali¬ 
quos hymnos liberioris compositionis, similem ultimo¬ 
rum verborum habentes sonantiam r hujusmodi hymni 
dicti sunt Sequentiae, quia sequebantur alleluia et locum 
tenebant neuinae : appellantur etiam Prosse* quia non 
constant versibus proprie dictis. 

Arbitratur Grancolas , L. 1, p. 511 , eas adhiberi incce- 
pisse in nono saeculo, pro magnis solemnitatibus primum 
exstitisse, deinde ita multiplicatas fuisse, ut unaquaeque 
missa propriam liaberet prosam, excepto tempore a Sep¬ 
tuagesima ad Pascha. Multae erant inconcinnae et inju¬ 
cundae : Caithusiani et Gistercienses eas e liturgiis suis 
expunxerunt, et missale Romanum quinque tantum ser¬ 
vavit, Victimae paschali , quae tribuitur Notkero abbati, 
in nono saeculo ; Veni, sancte Spiritus, quae attributa est 
regi Roberto, vel probabilius Hermanno Contracto, in 
undecimo saeculo ; Laudo 9 Sion, quae est S. Tliomae Aqui¬ 
natis ; Dies irce, quae a Card. Frangipani, cognomentoMa- 
labranca, in decimo tertio saeculo, fuit composita. Haec 
ultima, contra prosarum institutionem, est tristis, et Al¬ 
leluia non sequitur. Ejusdem generis est Stabat Mater, a 
pluribus attributa Innocentio III, et a P. Wadding resti¬ 
tuta Jacoponi, qui ex mundano factus est simplex frater 
Minor S. Francisci, in decimo tertio saeculo. Haec recenter 
in Missale Romanum profesto Septeni Dolorum B. Mariae 
Yirginis fuit introducta. 

18° Tractus. Quando non dicilur allcluia post gradu ale, 
cantatur tractus, sic dictus a verbo trabere, quia tractim, 
id est, sine interruptione, vel lente et lugubriter, non 
ab oinni choro, sed a solis cantoribus cantatur. Ex non¬ 
nullis alicujus psalmi versibus componitur, et aliquando 
ex psalmo integro, ut prima dominica Quadragesimae. 

19° Munda cor meum. Dum oblationes fidelium , ante 
offertorium, super altare, ad cornu epistolae defereban¬ 
tur, liber ad aliud cornu erat deferendus : liinc mos illum 
sic adhuc transferendi ante evangelium. Interea sacerdos 
dicit, Munda cor meum , etc. ad petendam gratiam verba 
Christi recte et sancte annuntiandi. Deinde petit bene¬ 
dictionem dicens, Jube, Domine, benedicere ; dicit Domine , 
quia supremum Dominum coeli et terrae alloquitur ; et 
non domne , qui est titulus homini in dignitate constituto 
attributus : unde diaconus, benedictionem petens, sive a 
simplici sacerdote, sive ab episcopo, dicere non debet Do¬ 
mine , sed domne , et ita quotiescumque benedictio ab ho¬ 
mine petitur. Ipse summus Pontifex in Litaniis vocatur 
domnus apostoiicus , ut domnum apostolicum , etc. 

20° Evangelium . Omnes liturgiae cognitae praescribunt 
evangelium in qualibet missa, voluntque illud non legi 
aut cantari sine pluribus caeremoniis venerationem spiran¬ 
tibus, maxime in solem ni missa, ut sunt, Munda cor meum , 
benedictio, thurificatio, etc. Sacerdos sic paratus, ad li¬ 
brum sem i versus tantum, ut populum alloqui censeatur, 
salutat assistentes, dicendo, Dominus vobiscum , librum , 
frontem suam, os et pectus signat, annuntiat evange¬ 
lium, nominans Evangelistam, et respondetur, Gloria 
tibi y Domine , quae responsio jam usitata erat in octavo 
saeculo , ut ostendit Romsee. 

Graeci cum majori adlnic solemnitate ad cantandum 
evangelium procedunt. 

S. Cyprianus, Tertullianus, S. Justinus aliique antiqui 
auctores testantur morem suo tempore exstitisse legendi 
evangelium in missa ; et Eusebius, 1. 2, cap. 14, dicit a 
B. Petro institutum esse ut Evangelium S. Marci in ec¬ 
clesiis legeretur. 

Finito evangelio , olini respondebatur Amcn , vel Beo 
gratias , aut Laus tibi, Christe : haec ultima formula sola 
praevaluit. Stalim celebrans, in signum devotionis erga 
verbum sanctum, prima verba evangelii deosculatur, 
dicens, Per eo angelica dicta, ete. 

In Ordine Romano praescribitur crucis signum quo sa¬ 
cerdos et populus se olim muniebant post evangelium , 
quia tunc finita erat missa catechumenorum. 

21° Praedicatio. Omni tempore mos fuit in Ecclesia ut 
pastores vel ab eis deputati sermonem ad populum ha¬ 
berent, post lectionem Scripturae, id est, finito evangelio : 
existentiam veteris hujus consuetudinis astruunt testi¬ 
monia S. Justini, Apol. 1, n. 67; Tertul. 1. de Anima, 
cap. 9; S. Aug. Serm. 176, etc. 

Haec pindicatio dic».a vulgo prdne, a verbo graeco?rpovaci, 
significante primam navem Ecclesiae, quia in ea parte 
stabat populus sermonem auditurus , erat modo fami¬ 
liaris, et dicebatur homilia; modo solemnior, et nomen 
retinebat sermonis. In plures tamen non dividebatur 
partes, ut in posterioribus saeculis factum est, nec dice¬ 
batur Jve Maria : haec invocatio pOst exordium inserta 
est a decimo tertio vel decimo quarto saeculo tantum. Gcr- 
son eam continuo adhibuit in sermonibus quos, durante 
concilo Constantiensi, ad populum et clerum habuit. 

Post praedicationem annuntiabantur praescriptiones 
Ecclesiae, festa, jejunia, matrimonia, ordinationes, ex¬ 
communicationes, ii omnes pro quibus missae sacrificium 
offerendum erat indicabantur, et quaedam fiebant preces, 
sicut hodie in Gallia : haec tamen apud nos fieri solent 
ante instructionem. 

22° Symbolum. In primis Ecclesiae temporibus, Symbo¬ 
lum non dicebatur in missa : deinde semel in anno, die 
veneris in Parasceve recitabatur ad instructionem cate¬ 
chumenorum. Fertur Timotheum, episcopum Constan- 
lipopolitanum, jussisse anno 510, ut in omnibus ecclesiis 
sibi subjectis, ad veram profitendam fidem contra haere¬ 
ticos, in singulis collectis recitaretur. Inde mos illud sic 
dicendi transiit in Hispaniam et in Gallias j concil. To- 

let. III, anno 589, statuit ut per omnes ecclesias Hispa¬ 
niae et Gallia?, ante Orationem Dominicam, secundum 
formam Orientalium ecclesiarum recitaretur. Circa finem 
octavi et initium noni saeculi, ccepit cantari in Gallia et 
in Germania cum additione Filioque. Ordo Romanus II, 
quem fertur octavo saeculo scriptum fuisse, dici Symbo¬ 
lum, dicto evangelio, ab episcopo inchoandum esse. Si 
ergo S. Henricus imperator conquestus fuerit anno 1014, 
illud Roma? non cantari sicut in aliis ecclesiis, et si ad 
preces ejus Benedictus VIII illud cantandum jusserit, 
intelligendum est, aut antea fuisse tantum recitatum, 
aut morem illud cantandi desiisse. 

Saltem ab eo tempore semper dicitur singulis diebus 
dominicis, in festis mysteriorum Christi, B. Mariae Vir¬ 
ginis, sanctorum Apostolorum, sanctorum doctorum, et 
in quibusdam aliis solemnioribus festis. 

Ab omnibus cantari debet tauquam publica omnium 
professio, non agentibus organis, nec interposita musica, 
nisi simplici, ut verba ab omnibu9 audiri possint. Vide 
P. Lc Brun , t. 1. 

23° Offertorium. Catechumeni praecedentibus oratio¬ 
nibus et instructionibus assistebant; iis absolutis, dimitn 
tebantur, et tunc incipiebat missa fidelium. Sacerdos 
versus ad populum , eum salutabat per Dominus vobis 
cum ; et responso ejus accepto, dicebat Oremus, nihil ad¬ 
dens; omnes sub silentio orabant, dum fidelium oblatio¬ 
nes acceptae in altare ponebantur. Tempore S. Aug. mos 
apud Carthaginem introductus, et inde per totam eccle¬ 
siam Latinam diffusus est, ut hymni dicerentur de Psal¬ 
morum libro; S. Aug. Retract. 1. 2, cap. 11, t. 1. In An- 
tipbonario S, Greg. notantur versus cantandi quorum pri¬ 
mus erat antipliona, quae inter versus repetebatur donec 
absolveretur oblatio : suppressa oblatione omissi sunt veiv 
sus, et sola retenta est antipliona, nunc vocata offertorium., 

Vestigium antiqui moris oblationes ad offertorium 
praesentandi remansit in ordinationibus, in episcoporum, 
consecratione, in abbatis et abbatissae benedictione, et, in- 
quibusdam locis, ad missam pio defunctis. Dabatur os**. 

culum pacis iis qui oblationem suam praestabant: inde 
usus praesentandi aniiulum deosculandum in ordinationi¬ 
bus. Quidam sacerdotes praesentabant populo aliquid of¬ 
ferenti patenam osculandam : S. Pius V id prohibuit. 
Apud quosdam est in usu deosculari rem offerendam et 
manum celebrantis, quod Gavanto et Merati non videtur 
inconveniens, modo id non fiat in missis defunctorum, et 
mulieres ab osculo manus celebrantis abstineant. 

Eulogiae, vulgo pain benit , sunt etiam quoddam anti¬ 
quarum oblationum vestigium : vetustissimi sunt usus, 
tum in Orientali, tum in Occidentali ecclesia : olim dis¬ 
tribuebantur in fine missae, vice communionis sacramen- 
talis, in signum unionis inter fideles. Nunc intra missam 
distribui solent, et communius in principio missae offe¬ 
runtur ac benedicuntur. Patena offerenti deosculanda 
praesentari non debet, sed crux aliave imago sacra, excep¬ 
tis missis defunctorum. 

24° Orationes Suscipe ... Offerimus... In spiritu humili¬ 
tatis ... et Vmi, sanctificator... quasi de verbo ad verbum in 
missali Mozarabico inveniuntur : unde cicra finem unde¬ 
cimi saeculi in missam .Romanam transierunt. In duode¬ 
cimo saeculo altera oratio, nempe Suscipe , sancta Trinitas, 
quae Mediolani et in pluribus Galbarum ecclesiis anti¬ 
quitus usitata erat, tnissam Romanam similiter ingressa 
est. Antea nulla fiebat oratio super oblata usque ad se¬ 
cretam. 

25* Deus qui humance. Haec oratio in Sacramentario 
S. Greg. pio die Natalis Domini invenitur, exceptis his 
verbis, per hujus aquce et vini mysterium , et in missa ab 
Illyrico data ; sed in Ordine Romano ante saeculum deci¬ 
mum quartum non reperitur. Dicenda est benedicende? 
aquam vino immiscendam, nisi alia instituta sit formula 
pro missa solemni, ut apud nos. Dicimus enim, de latere 
Domini, etc. loco Deus qui humance , etc. 

26° Lavabo, etc. Antiquissimi est usus lavare manus 
sub missa; sed mos eas, oblatione facta, lavandi, dicendo, 
lavabo manus meas , etc , non ascendit ultra decimum 
quartum saeculum, et non fuit generaliter receptus in 

Ecclesia Latina ante decimum quintum saeculum. Ita 
Romsee, t. 4. Sed in missa S. Cbrysost. apud Goar, lotio 
et lavabo in extenso sicut apud nos praescribuntur in initio 
missae; in Ordine Romano VI, statuitur ut episcopus se¬ 
deat, duo acolythi genuflectentes sinum ejus inanutergio 
cooperiant, et tertius, aquam ministraturus, in medio 
eorum genuflectat. Hinc factum est ut, qui dat aquam 
episcopo ad lavandum, adhuc genuflectat. A nono sae¬ 
culo manuum lotio fieri solet post oblationem et incen¬ 
sa tionem ; P. Le Brun, t. 1. 

27° Orate, fratres. Post lotionem, dicta oratione Suscipe, 
sancta Trinitas , de qua supra, celebrans versus ad popu¬ 
lum, hortatur eum ad orandum, dicens media voce, 
Orate, fratres, etc.Olim dicebatur tantum Orate , ut in Or¬ 
dine Romano II, n. 9, habetur; et assistentes nihil re¬ 
spondentes secreto orabant. In Ordine Romano VI, n. 10, 
legitur, Orate pro me, et missa Illyrici, quae est saltem 
decimi saeculi, legitur, Orate pro me peccatore, fratres et 
sorores, ut meum et vestrum, elc. Martene, t. 1. Legi¬ 
tur etiam responsio, Suscipiat, etc. Attamen hujus peti¬ 
tionis et responsionis usus nou fuit communis, donec in 
missali Romano adoptatus fuerit, anno 1551. Carthusiani 
et Cistercienses eum adhuc non sequuntur. 

28° Secreta. Quidam volunt hanc orationem dici se¬ 
cretam a verbo secerno , quia super oblationes consecran¬ 
das, et non super alias pronuntiatur; sed inulto commu¬ 
nius et probabilius docetur eam sic vocari, quia secreto 
dicenda est; tum quia cantus offertorii usque ad praefa¬ 
tionem saepe protrahitur; tum ut celebrans magis sit re¬ 
collectus ; non praemittitur oremus, quia ante offertorium 
dictus est, et aliunde populus ad orandum sufficienter 
invitatur per Orate fratres. Ilaec oratio ejusdem est anti¬ 
quitatis ac collecta, et in Sacramentariis S. Greg. et 
S. Gelasii exprimitur tanquam super oblationes dicenda. 
Si plures sint, sacerdos primam concludendo, sibimetipsi 
respondet Amen . In ultima autem conclusione, quasi di¬ 
vino amore flagrans, in altam vocem erumpit, dicens vel 
cantans, Per omnia scecula sceculorum ; et omnis populus 

aceinit dicens Arnen . Verba ista, propter cantum, praefa¬ 
tioni junguntur, et reipsa tamen ad secretam pertinent. 

29° Praefatio. Praefatio idem significat ac praelocutio, 
et adhibetur ut celebrantis et assistentium mentes ad 
choros Angelorum erigantur, et ad tremenda quae perfi¬ 
cienda sunt mysteria praeparentur. Antiquissimae est in¬ 
stitutionis, siquidem inveniuntur praefationes fere singu¬ 
lis missis propriae in Sacram e ntariis S. Greg. et S. Gelasii; 
antiquiores auctores eas commemorant ut consuetas, v. g. 
auctor Constit. Apost. 1. 8, cap. 16, S. Cyp. 1. de Orat. 
Domin. « Sacerdos ante orationem, praefatione praemissa, 

* parat fratrum mentes dicendo, Sursum corda; ut, dum 
» respondet plebs, Habemus ad Dominum , admoneatur 

• nihil aliud se quam Dominum cogitare debere. » R.e- 
periuntur in omnibus liturgiis, tum Orientalibus, tura 
Occidentalibus: ab ipsis ergo Apostolis vel ab Apc$toLiei9 
vilis usus earum fuit institutus. 

In decimo vel undecimo sfeculo numerus praefationum 
ad novem fuit reductus , nempe pro Pascha, Ascensione, 
Pentecoste, Natali Domini et Epiphania, pro festis Apo¬ 
stolorum , pro sanctissima Trinitate , pro Quadragesima 
et Passione. Concilium Londinense, anno 1175 celebra¬ 
tum, caeteras prohibuit, et has novem dicendas statuit; 
eis addita est communis qu® est antiquior, et postea prae¬ 
fatio B. Virginis Mariae, quae Urbano II, lti fine undecimi 
saeculi, tribuitur : tales sunt praefationes quae in missali 
Romano reperiuntur. 

30* Sanctus , etc. est hymnus adorationis, ex Isai. vi, 3, 
et Apoc. iv, 8, eductus, qui est publica fidei in sanctis¬ 
simam Trinitatem professio : vocatur trisagium , a verbo 
graeco TfKiayic? , ter sanctus , quod est nomen Deo pro¬ 
prium. In cunctis et antiquissimis liturgiis Latinis, Grae¬ 
cis, Syriacis, etc. invenitur. Olim ab omnibus inclinatis 
alta voce dicebatur vel cantabatur : ideo sacerdos, eum 
dicendo, nunc profunde se in signum adorationis incli¬ 
nat. Subsequitur versus jubilationis, Benedictus, quem 
dicens sacerdos se erigit et signat: missale fratrum Prae¬ 
dicatorum praesci ibit ut omnes qui sunt in choro pariter 
Se signent ad Benedictus , 

Uosanna est vox Hebraea acclamationis, significans : 
Salva, quaeso, vel simpliciter salus; sensus igitur est: sa¬ 
lus illi qui habitat in excelsis. Vox illa in propria lingua' 
servata est, sicut arnen et allclaia , quia perfecte converti 
non potest. 

Dum cantatur vel dicitur Sanctus , pulsatur campa- 
nula, ut moneantur fideles majorem adhibendam esse 
attentionem. Ita communiter recentiores liturgistae. 

31° Canon missce . Vox Graeca Kavwv proprie significat 
arundinem rectam qua, vel ut regula , saepe utuntur arti¬ 
fices ad aliquid metiendum : per metaphoram adhibita 
est in conciliis, ad exprimendum fidei articulum ita sta¬ 
tutum ut sit immutabilis, et in liturgia ad designandam 
eam missae partem quae consecrationem sub utraque spe¬ 
cie continet, et variari non debet. Incipit a Te igitur, et 
terminatur immediate ante Orationem Dominicam. Vo¬ 
catus est canon preces, oratio, textus canonicae precis , et . 
a multis dictus est actio, qua voce utitur missale lio- 
manum indicando Communicantes ; dicit quippe, infra \ 
actionem . 

Canon missae, prout eum habemus , in Sacram en tario i 
S. Gregorii .repentur ; excepto quod in oratione Comma - - 
meantes plura sint nomina sanctorum : ab eo tempore : 
igitur fuit invarlabilis. A quo fuerit compositus, non con¬ 
venit inter doctores : S. Isidorus eum tribuit B. Petro; 
S. Greg. dicit factum fuisse,a Scholastico, quem aliter 
non nominat. Sed Concil. Trid. sess. 22, cap. 4, de illo 
haec habet : « Is enim constat cum ex ipsis Domini ver- 
» bis, tum ex Apostolorum traditionibus, ac sanctorum 
» quoque pontificum piis institutionibus. » Diversos ergo 
habuit auctores , et in diversis temporibus fuit conditus. 

Idem non erat canon in veteribus Ecclesiae Gallicanae 
liturgiis, nec unicus , sed proprius et brevissimus ad sin¬ 
gulas missas, ut refert Martene , t. 1. 

32° Te igitur . In ea oratione , quae fit cum signis crucis 
super oblata, oratur specialiter et nominatim, 1° pro 
papa sedem Petri tunc occupante, qui nominatur : liaec 
consuetudo est antiquissima, et diu in Ecclesia Graeca sic- 

uLin Latina exstitit. Notatur in liisloria ecclesiastica, ut 
» factum gravissimi momenti, quod Dioscorus, Alexandri- 
) nos patriarcha, nomen S. Leonis papae e sacris diptychis 
tollere ausus fuerit, anno 449. Alia facta similiter de¬ 
monstrant in Orientalibus ecclesiis usum primitus exsti- 
| tisse papam in missa nominandi. Apud Latinos , concil. 
Yasionense , in Gallia anno 529, jussit ut nomen papce , 
quicumque Jpostoliccc sedi p ree fuerit , in ecclesiis nostris re - 
| citetur (cap. 4). 2° Pro episcopo dioecesis in qua celebra¬ 
tur : hoc in omnibus sacrainentariis et liturgiis repetitur. 
3° Graeci semper hic nominaverunt imperatorem : plerae- 
que Latinae ecclesiae , ex apostolica traditione, nominant 
regem cui subjiciuntur; volebat enim B. Paulus, ITim. n, 
ut fierent orationes pro regibus et omnibus qui in sublimi¬ 
tate sunt . Verba pro rege nostro N. reperiuntur in Sacra- 
mentario S. Greg. suppressa sunt in missa 1 i R.omano, 
edito Romae sub Pio V, anno 1570, et sub Clemente VIII, 
anno 1604; forte quia ecclesiae status ecclesiastici regi a 
papa diverso non subjiciuntur : reperiuntur vero in eo¬ 
dem missali ad usum ecclesiarum Galliae et Hispaniae im¬ 
presso. Romsec testatur, t. 4, nomen regis exprimi in 
Hispaniis ex concessione S. Pii V, et in Galliis ex inve¬ 
terata consuetudine. Extra hos casus , nomen alterius 
personae, cujuscumquegradus aut dignitatis, hic absque 
induito pontificio exprimere non licet. 

33° Memento (pro vivis). In ea oratione, post verba 
famulorum famularumque tuarum , nomina eorum pro qui¬ 
bus specialiter orandum erat, alta voce legebantur a sa¬ 
cerdote in missa privata, et a diacono vel subdiacono in 
missa solemni, juxta P. Maricae , t. 1. Hic usus adhuc 
vigebat in undecimo saeculo, ut colligi potest ex Micro- 
logo, cap. 13; sed paulo post totaliter fuit exstinctus , 
propter abusus : plures enim dona offerebant ex vanitate, 
ul nomina eorum publice legerentur; et qui non nomi¬ 
nabantur, id aegre ferebant. Ideo praescripsit Ecclesia ut 
commendatio fieret secreto; nequidem necesse est ut no¬ 
mina voce articulata exprimantur, et vocibus, qui tibi 
offerunt , quae sol® dicebantur, additae sunt voces, pro qui T 

bus libi efferimus , vel, etc. Particula vel est conjunctiva 
pro et , non vero disjunctiva. 

34° Diptycha . Iloc verbum a vocibus graecis St; bis, etj 
plica, veniens i significabat tabellam bis plica—! 
tam , ita ut tres columnas exhiberet lectori. In prima, j 
scripta erant nomina episcoporum qui eam ecclesiam., 
rexerant et sanctis moribus claruerant; in secunda, no¬ 
mina personarum adhuc viventium, dignitate vel benefi¬ 
ciis ecclesiae collatis conspicuarum, nempe Romani pom* 1 
tificis, proprii antistitis, principis, magistratuum, eorum 1 
qiii oblationibus ad sacrificium concurrebant, et quan¬ 
doque conciliorum generalium • in tertia, nomina eorum i 
qui in fide catholica decesserant. Prima columna diceba* * 
tiir diptychum sanctorum ; secunda, diptychum viven* • 
liutn, et tertia, diptychum mortuorum. Omnia hsec 
nomina publice legebantur, et idcirco oratio Memento [ 
vocabatur oratio super diptycha* 

Qui in diptycho sanctorum intra missae canonem le¬ 
gendo inscripti erant, dicebantur canonizati; hinc nomen 
canonizationis adhuc existens pro alicujus in fastis sane* 
torum inscriptione. 

Quaedam veterum diptychorum vestigia in canone 
nostro remanent, ut notat Romsec , t. 4; in memento 
quippe vivorum litterae N. etN. locum tenent nominum 
quae olim alta voce legebantur, et quae nunc vel secreto 
vel sola mente referuntur. In orationibus Communicantes 
et Nobis quoque peccatoribus , est imago diptychi sancto¬ 
rum, et Memento defunctorum supplet.tabellam in qua 
scripta erant nomina mortuorum. Litterae N. etN. nunc 
inutiles, cum negligantur, et oratio pro mortuis fiat 
tantum post verba in somno pacis, sunt testimonium an¬ 
tiquitatis. 

35° Communicantes . Haec oratio inscribitur infra ac* 
tionem , quia intra canonem, qui est actio sacrificii, dici¬ 
tur : vox communicantes exprimit communionem, seu 
unionem communem cum sanctis in coelo regnantibus , 
quorum memoria veneratur, et simul cum fidelibus in 
terra viveutibus. Nominantur B. Virgo Maria, duodecim 

Apostoli et duodecim Martyres; nulli vero confessores : 
unde concluditur hanc canonis partem, quae integra est 
f apud S. Greg. scriptam fuisse antequam alii sancti Albo 
sanctorum solemniter adscriberentur. 

In Ecclesia tum Graeca tum Latina, mos olim fuit ut 
sanctus cujus agebatur festum hic nominaretur : haec 
institutio tribuitur Gregorio III. Iu nonnullis veteribus 
sacramentariis, post nomina SS. Cosmae et Batniani, in¬ 
veniuntur nomina quorumdam aliorum sanctorum, v. 
g. SS. Hilarii, Martin i, Augustini, Gregorii, Hieronymi, 
Ambrosii, Benedicti, Isidori. 

In missali Romano speciales sunt Communicantes pro 
feria quinta in ccena Homini, et pro quinque soleinniori- 
bus festis, nempe Nativitate Homini, Epiphania, Pascha, 
Ascensione et Pentecoste. 

36° Hanc igitur. Ante decimum quintum saeculum cele¬ 
brans, hanc dicendo orationem, manus extensas habere 
pergebat: nunc vero, a trecentis circiter annis, eas super 
oblata tenet expansas, sicut veteris Legis sacerdotes illas 
super victimam ponebant, ad proprias vel alienas iniqui¬ 
tates in eam transferendas. Ilsec oratio est in Sacramenta* 
rio S. Greg. et in aliis veteribus. 

37° Quam oblationem . Haec oratio reperitur in Sacra¬ 
mentariis S. Greg. S. Gclasii et in aliis, cum paucis varie¬ 
tatibus circa cruces. He illa niliil ultra dicemus, neque 
de verbis consecrationis, quia in prima parte hujus trac¬ 
tatus, ubi de forma Eucharistiae, de illis sufficienter egi¬ 
mus. 

38° Elevatio hostice et calicis. In omnibus liturgiis mos 
semper fuit corpus et sanguinem Homini post consecra¬ 
tionem adorare, sed idem non semper fuit modus. Usque 
ad saeculum undecimum omnes ab initio canonis inclina¬ 
bant se, supremam adorantes Majestatem ; sic persevera¬ 
bat usque post Orationem Bominicam : tunc aliquan¬ 
tula fiebat elevatio hostiae cum calice, sicut hodie, di¬ 
cendo, omnis honor et gloria, vel per omnia scecula scecu~ 
lorum , ut habetur in Micrologo, cap. 7. 

In undecimo saeculo, quando insurrexerunt Berengarii, 

inccepit consuetudo quae postea formata est in Gallia, ini' 
Germania et Romae , hostiam et calicem, post consecraJ 
tionem, separatim elevandi, et tintinnabulum ter pulJ 
sandi, ut omnes, vel genuflexi, vel facie in terram 1 
prostrati usque ad Pater , sacras species adorarent. Nihilo-, 1 
minus calix et hostia, ante Pater , ad verba omnis honor 
et gloria , paulatim elevantur, et tintinnabulum denuo 
agitatur, ut iterum adorentur : est parva elevatio. 

Apud Graecos immediate ante communionem elevatur» 
hostia ut adoretur ; diaconus clamat, Attendamus , et cele¬ 
brans respondet, Sancta sanctis . Sic populus ut ad sacram, 
synaxim cum debita reverentia accedat monetur. 

39° Unde et memores. Carthusiani, Carmelitae et Domi-! 
nicani hanc orationem dicunt manibus seu brachiis ini 
forma crucis extensis; ut memoriam passionis Christi ve< 
rius exprimant : id olim in pluribus Galliae eeclesiis sM 
militer fiebat, et nunc fit Lugduni, Senonibus, etc. Ille 
ritus Romae non fuit acceptus. 

40° Supra qua? propitius . Haec oratio est antiquissjima , 
cum non tantum , sicut praecedens et sequens, in Sacra-i, 
mentario S. Gregorii inveniatur, sed in liturgiis SS. Pe¬ 
tri elBasilii, quoad substantiam : attamen ultima verba,i 
sanctum sacrificium , immaculatam hostiam , tribuuntur: 
S. Leoni, in quinto saeculo sedem apostolicam tenenti. 

41° Supplices. In Ordine Romano XIV, Musaeo Italico , 
praescribitur ut celebrans hanc dicendo orationem se in¬ 
clinet et habeat brachia in modum crucis posita, ita quod i 
dextrum brachium sit supra sinistrum , ut in inultis missa», 
libus antiquis legitur : quidam regulares, nempe Carme-- 
litae et Praedicatores seu Dominicani, sic agunt. Verum ,| 
his exceptis, omnes, manibus junctis et in altare positis, 
profondese inclinant, dicentes: Supplices te rogamus , etc. 

42° Memento pro defunctis. In ea oratione, ut jam mo¬ 
nuimus, loco litterarum N. et N. nominabantur mortui 
pro quibus specialiter orandum erat. Antiquissima est 
praxis Ecclesiae sacrificium missae pro animabus defuncto¬ 
rum offerendi et eas commendandi, ut constat exemplis • 
a nobis superius allatis. Nunc mortui pro quibus missae 

'Sacrificium offertur nominari non solent, et litterae N. 
jef. N. in nonnullis missalibus supprimuntur. 

Apud quosdam Orientales, nempe Syros, Maronitas, 
jAlliiopes et Alexandrinos, B. Virgo Maria nominatur in 
Memento defunctorum, ex errore; quia hi populi, licet 
Virginem Mariam sanctam putent eamque invocent, per¬ 
suasum habent eam cum animabus sanctorum in paradiso 
terrestri usque ad diem resurrectionis detineri : orant igi¬ 
tur pro futura ejus glorificatione. Sic pariter SS. Hila¬ 
rius, Martinus et Athanasius in missali Mozarabico com¬ 
mendantur, non ut a poenis purgatorii liberentur, sed ut 
quoddam gloriae accidentalis augmentum obtineant, vel 
ad gratias Deo pro beneficiis eis collatis agendas; Card. 
Bona, 1. 2, cap. 14, n. 4. 

43° Nobis quoque peccatoribus . Post defunctorum com- 
, mendationem, conveniens est ut celebrans pro se et pro 
aliis viventibus deprecetur; se aliosque peccatores esse 
confitetur, pectus in signuin doloris sicut Publicanus tun¬ 
dit, et vocem elevat, ut adstantes ad dolorem et tunsio- 
I nem pectoris excitet. Micrologus dicit, cap. 17, ad prae¬ 
dicta verba vocem esse elevandam, et Innocentius III, 
1. 5, Mysteriorum missae , docet pectus esse tundendum ? 
ad repraesentandam contritionem et confessionem latro- 
uis ia cruce. 

Verba, Per quem heee omnia creas , etc. canonem mis¬ 
sae terminant : hic ex antiquis missalibus et liturgiis, ut 
probat Card. Bona, 1. 2, cap. 14, n. 5, celebrans novos 
fructus et alia quaelibet usibus humanis destinata, v. g. 
legumina, mei, lac, carnes, poma, uvas, etc. benedicere 
consueverat, et formam benedictionis clausula solita ter¬ 
minans , per Dominum nostrum Jcsum Christum , addebat, 
per quem , etc. 

Hic feria V in ccena Domini oleum infirmorum epi¬ 
scopus benedicit, et papa agnum paschalem. 

44° Oratio Dominica. In omnibus liturgiis, etiam ve¬ 
tustissimis , Orientalibus et Occidentalibus , semper dicta 
est Oratio Dominica ante communionem : unde merito 
concluditur hanc praxim institutionis esse Apostolica?, 

Brevis praefatio, ad excitandam celebrantis et fidelium i 
attentionem idonea, Orationem Dominicam antecedit. 

Olim pluribus in locis, et nunc etiam apud Graecos, 
populus Orationem Dominicam sicut Symbolum fidei ca¬ 
nebat ; mos semper fuit Romae ut solus celebrans praedic¬ 
tam orationem diceret vel cantaret: sed populus ultimam 
pronuntiabat petitionem : ideo nunc minister vel can¬ 
tores dicunt alta voce, Sed libera nos a malo , et sacerdos 
secreto respondet amen . 

Interea patena a subdiacono, deinde a diacono elevata, 
populo ostenditur, ut qui communicaturi sunt, se prae¬ 
parent et accedant. In ecclesia Romana et in pluribus 
aliis, v. g. in Senonensi, in Claromontana, etc. haec caere¬ 
monia omittitur utpote nunc inutilis. 

45° Libera nos , queesumus . In quibusdam antiquissimis 
sacramentariis sacerdos, post Orationem Dominicam, non 
respondet amen , sed immediate dicit, Libera nos, etc. sum¬ 
pta patena vel a diacono accepta, eam subtus hostiam po¬ 
nit. Post invocationem S. And rea?, invenitur S. Stepha- 
nus in Sacramentario S. Greg. et P. Menard , n. 87, 
asserit olim licuisse sacerdoti quoslibet sanctos, pro sua 
devotione, hic addere, quod certe nunc illicitum est. 

46° Fractio hostice. Ritus frangendi et dividendi hos¬ 
tiam tam antiquus est quam ipsum sacrificium : Chri¬ 
stus fregit panem , et in fractione panis, post suam resur¬ 
rectionem, duobus discipulis se manifestavit; Apostoli 
erant perseverantes in orationibus et fractione panis. Suc¬ 
cessores eorum idem fecerunt et mos ille nunquam desiit. 
Ha?c autem divisio hostiae cultro aliove instrumento nun¬ 
quam peracta est, sed more Christi et Apostolorum per 
fractionem manibus factam. 

Hostia apud Graecos in novem rumpebatur partes, in 
memoriam Christi et sanctorum; in ritu Mozarabico 
etiam in novem, in memoriam novem mysteriorum Chri¬ 
sti. Nunc Graeci eam in quatuor dividunt partes , ut vi¬ 
dere est apud Goar : una pars immittitur in calicem; 
secundam sumit celebrans, tertiam dividit in commu» 
nionem populi, et quartam pro infirmis reservat. 

Ex Micrologo, cap. 17, hostia in tres dividenda erat 
partes, quarum una immittebatur in calicem , alia ad 
communionem celebrantis inserviebat, et tertia in com¬ 
munionem populi et infirmorum subdividenda erat. Ad 
memoriam veteris hujus consuetudinis, in consecratione 
episcopi, consecrans unam partem hostiae a se conse¬ 
cratae immittit in calicem, secundam sumit et tertiani 
episcopo consecrato tribuit. 

Quo tempore autem celebrans totam hostiam sibi re¬ 
servare incoeperit, non constat : inorem veterem adhuc 
viguisse in undecimo saeculo colligitur ex Micrologo. 
Verum ab illo tempore, sacerdotibus et missis privatis 
admodum multiplicatis, usus de hostia celebrantis com¬ 
municandi penitus cessavit; et Durandus, in decimo ter¬ 
tio saeculo scribens, loquitur de more nostro communi¬ 
candi in missa tanquam in omni Ecclesia Latina recepto ; 
Rationale div. off. 1.4, cap. 51 , n. 1 et seq. 

Pro fidelium et infirmorum communione minores 
formulae consecrantur et in ciborio reservantur : in casu 
necessitatis, nihil vetat quominus pars hostiae sacerdoti 
destinatae ad dandum viaticum periclitanti reservetur. 

47° Commixtio specierum . Ex constitutionibus summo¬ 
rum pontificum Melchiadis, Siricii et Innocentii I, apud 
Coustant , patet antiquum exstitisse usum ut papa et alii 
Italiae episcopi aliquas portiones hostiae a se consecratae 
singulis diebus dominicis ad presbyteros titulares sibi 
subjectos in signum unionis mitterent. Papa et episcopi, 
ante quartum saeculum, hujusmodi sacras particulas ab 
ecclesiis remotis accipiebant. Sanctissimae illae portiones 
dicebantur fermentum, quia velut fermentum unionis et 
charitatis inter papam, episcopos et presbyteros habe¬ 
bantur, et manifesta demonstratio idem ubique offerri 
sacrificium. Quandoque particula ab ipso celebrante in 
futurum sacrificium reservabatur, ut in Ordine Roma¬ 
no I, n° 18, supponitur. 

Qui sanctam habebant particulam, eam reverenter in 
capsula reservatam, super altare die dominica ante sa¬ 
crificium depositam, adorabant in initio missae, et in fine 

orationis Libera nos , eam in calicem commiscebant, di¬ 
centes : Pax Domini, etc. Venerabili illa consuetudine' 
abolita, nihilominus permansit usus particulam hostiae 
in calicem immittendi, dicendo : Pax Domim\ etc. 

Adduntur verba, Hcec commixtio , etc. quae in antiquis 
Ordinibus Romanis, in Amalario et in Micrologo repo¬ 
nuntur, desunt vero in pluribus sacrainentariis et mis- 
salibus, v. g. in Sacramentario S. Greg. 

48° signas Dei . Illa oratio, sine 'Miserere nobis , repe- 
ritur in Sacramentario S. Greg. sed doctissimus Mabil - 
lon, Coinment. in Ordine Romano, pag. 55, arbitratur 
illam fortasse a solis cantoribus dictam fuisse. Fertur 
Sergium I, anno 687, statuisse ut a clero et populo ter 
diceretur, et in fine adderetur, miserere nobis. Ad haec’ 
verba pectus in signum compunctionis tundebatur. Ver¬ 
ba, Dona nobis pacem , nonnisi in duodecimo saeculo ver- 
bis miserere nobis , pro ultima vice, substitui coeperunt. 
Hinc provenit mos pectus tundendi etiam dicendo, Dona 
nobis pacem , ex veteri usu. In missis defunctorum dici¬ 
tur, Dona eis requiem , et pectus non tunditur. 

49° Oratio pro pace et osculum pacis. Dicto Agnas Dei , 
celebrans dicit orationem, Domine Jesu Christe , qui dixi¬ 
sti apostolis tuis , qua postulat pacem Christi |pro tota 
Ecclesia. Haec oratio in Ordine Romano non existebat 
tempore quo scriptus est Micrologus, circa annum 1090, 
sed in missa Illyrici et in Sacramentario Trevirensi de¬ 
cimi saeculi repe ritur, non vero in antiquioribus missa- 
libus. 

Finita oratione, sacerdos, accepta pace Christi per os¬ 
culum altaris eam dat diacono, diaconus subdiacono, et 
Subdiaconus caeteris. Christus post resurrectionem suam 
discipulos salutavit, dicendo eis : Pax vobis; alibi dixe* 
rat : Pacem relinquo vobis; pacem meam do vobis . R. 
Paulus hortabatur fideles ut se invicem salutarent, in 
osculo sancto , 1 Cor. xvi, 20. Hinc in signum mutuae 
sanctaeque cbaritatis mos invaluit ut fideles in fine missae, 
ante communionem, se invicem modeste oscularentur j 
viri viros, sicut fratres, et feminae feminas, sicut sorores j 

et ob banc causam praecipue uterque sexus erat separa¬ 
tus, viri in una parte ecclesiae et feminae in altera parte. 
Ille usus adhuc vigebat in duodecimo et decimo tertio 
1 saeculo : de eo quippe loquuntur Innocentius III, anno 
, 1198 electus, et Durandus, 1. 4, cap. 53, n. 9, ubi di- 
i cit : « Yiri et mulieres non sibi invicem osculum in ec- 
* clesia porrigunt, ne forte aliquid lasciviae subrepat... 
» propter quod situ sequestrantur locali. » 

In cunctis ecclesiis usum missalis Romani habentibus 
pax semper datur per osculum elc. Si insignes quidam 
adsint laici in choro, ut principes, magistratus, etc. pax 
eis praestanda est cum instrumento. Sacra Rituum Cong, 
die 22 aprilis, 1690. 

In aliis vero ecclesiis a seculo decimo tertio grassari 
' coepit consuetudo instrumentum ad dandam pacem ad- 
. bibendi et solis in choro assistentibus praesentandi. Imo 
nunc instrumentum pacis solis praesentatur in choro as- 
: sistentibus. 

Osculum olim per applicationem oris ad os dabatur i 
in missali enim Gotbico-gallicano, a P. Mabillon edito, 
petitur a Deo, ut osculum quod in labiis datur, cordibus 
:i non negetur ; nunc vero praescribitur ut dans et reci¬ 
piens pacem genas sinistras ad invicem admoveant, se 
leviter tangentes physice, juxta Merati et Cavalieri, vel 
i saltem moraliter, quod sufficiens aestimat Romsec. 

In missa ordinationis pax per osculum hodie, sicut 
olim, datur. 

In inultis Galliarum ecclesiis celebrans accipiebat pa¬ 
cem Christi, non ab altari, ut hodie, sed ab ipsa hostia, 
quam deosculabatur : sic habent Durandus, 1. 4, cap. 53, 
n. 1, et multa missalia a decimo tertio usque ad decimum 
septimum saeculum. P. Le Brun . 

Diu, saltem in pluribus ecclesiis, pax dabatur ad ha?c 
| verba, Pax Domini sit semper vobiscum . 

Cum illa caeremonia sit testimonium vinculi pacis in¬ 
ter fideles, omittitur in missis defunctorum sicut et prae¬ 
cedens oratio. 

50° Orationes ante communionem . Statim post osculum 
pacis sacra distribuebatur communio; sed pietas quo- 

ruindam sacerdotum plures induxit orationes devotas, 
quae essent quasi immediata ad communionem praepa¬ 
ratio : abhinc 700 vel 800 annis Ecclesia duas elegit, et ab 
omnibus dicendas serius praecepit. Ambae inveniuntur in 
missa Illyrici; prima tantum in missali Romano anni 1158, 
et in liturgia Car thus ia no rum ac Dominica no rum : eam 
solam suo tempore recitari testatur Micrologus, cap. 18. 
Sed Durandus, 1. 4, cap. 53, n. 8, supponit tres suo tem¬ 
pore dici consuevisse orationes quas hodie habemus. 
Unde concluditur eas in ritu Romano insertas fuisse 
versus decimum tertium saeculum. 

51° Communio celebrantis. Sacerdos, hostiam accipiens, 
dicit Panem coelestem : in missa Illyrici et in multis an¬ 
tiquis missalibus alia sunt verba praesentiam realem ma¬ 
nifeste exprimentia, quibus subjungebatur sequens sa¬ 
lutatio : Ace in aevum , sanctissima caro, mea in perpetuum 
summa dulcedo . 

Oratio Domine, non sum dignus, ter repetita, licet ac¬ 
tioni faciendae optime congruens et apud Origenem, 
Homil. 5 in Evang. memorata, non invenitur in ordi¬ 
nibus Romanis saeculo decimo quarto anterioribus, nec 
illius mentionem facit Micrologus; sed de illa tanquam 
consueta loquitur Durandus, 1. 4, cap. 54, n. 10 et 11. 

Parvae orationes, Panem coelestem , et Quid retribuam , 
in missa Illyrici leguntur. Duae aliae, Corpus Domini 
nostri, et Sanguis Domini nostri, ibidem inveniuntur 
quoad substantiam, non vero in antiquis ordinibus Ro¬ 
manis. Eas supponit usitatas Durandus, exceptis verbis, 
Sanguis Domini. 

Quoad modum communicandi, si multi essent com¬ 
municaturi, plures consecrabantur hostiae; secus, omnes 
ex hostia celebrantis communicabant, in ordine sequenti, 
juxta Const. Apost. 1. 8, cap. 1, presbyteri, diaconi 7 
subdiaconi, lectores, cantores, monachi, diaconissae, 
virgines, viduae, pueri et omnis populus. « Presbyteri 
» et diaconi, osculando episcopum, corpus Christi ab eo 
» inanibus accipiant : subdiaconi autem osculando ma- 

nuin episcopi, ore accipiant corpus Christi ab eo. » Sunt 
verba YI Ordinis Romani, apud Mabillon, n. 12. 

In communione sub specie vini, episcopi portionem 
vini consecrati sumentes, particulam cuin reliquo vini 
consecrati relinquebant in calice pro diacono et subdia- 
cono ; quem ritum pontifex Romanus in missa solemni 
adhuc sequitur : diaconus sanguinem eadem parte calicis 
sumebat, et subdiacoiius ope fistulae. Eodem modo caeteri * 
pretiosum sanguinem pluribus in locis sumebant, fistula 
in calice usque ad finem communionis remanente, quae 
postea dabatur diacono purificanda; Ord.Rom. VI, n. 13. 

Notandum, fideles olim consuevisse, ante corporis 
Christi susceptionem, dicente sacerdote, Corpus Domini 
nostri, etc. respondere Arnen , ut testaturS. Aug. variis 
in locis, v. g. Sermone 272, 1 part. Audis Corpus 
Christi , et respondes Arnen; et, dicente diacono, san¬ 
guinem praebente, Sanguis Christi , calix vitee , similiter 
assenti re, dicendo Arnen , id est. Verum arbitror. Quanto 
auten> tempore ille ritus perseveravit, non constat: pro¬ 
babile aestimatur illum desiisse in duodecimo vel decimo 
tertio saeculo, quando cessavit usus communionem fide¬ 
libus sub utraque specie dandi. 

52° Ablutiones. Usque ad decimum tertium saeculum, 
ablutiones post communionem non erant determinatae ut 
fiunt hodie: sacerdos simpliciter manus lavabat et aqua 
lotionis in sacram piscinam mittebatur : sic omnes anti¬ 
qui liturgistae, et Innocentius III, nondum summus pon¬ 
tifex, in tractatu Mysteriorum, in fine duodecimi saeculi 
scribens. Sed idem Innocentius, factus summus pontifex, 
armo 1212, ad episcopum Magalonensem, nunc Monte- 
pessulanum, respondens, praescribit ut celebrans ablu¬ 
tionem calicis cum vino semper agat, eamquesumere non 
omittat, nisi secundam missam eadem die celebrare de¬ 
beat. De duplici ablutione cum vino loquitur S. Tli. 3 
part. q. 83, art. 5 ad 10. In concilio Coloniensi, anno 
1280, praescripta est purificatio cum vino et aqua : ex eo 
tempore ritus duplicis ablutionis, unius cum vino, ad 
purificandum os et calicem, et alterius cum vino et aqua, 
ad abluendos digitos, factus est communis. 

Oratio, Quocl ore sumpsimus, repetitur in missali Go- 
iiu 


io 

thorum, ante Carolum Magnum existente, in missa Illy¬ 
rici ; indicatur in Ordine Romano IV, et Micrologus notat 
eam, ex Ordine Romano, dicendam esse secreto ; est igi¬ 
tur antiquissima, sicut et posterior, Corpus tuum , quae in 
missa Gothico-gallieana, pro die INatalis Domini, repen¬ 
tur quoad substantiam. Verum illae orationes ablutioni¬ 
bus supra expositis primitus non applicabantur. 

53° Communio . Sic vocatur antiphona quae olim inter 
versus psalmi qui tempore communionis fidelium canta¬ 
batur, iterari solebat, usque dum celebrans signo indica¬ 
ret dicendum esse Gloria Patri . Ita expresse statuunt vel 
supponunt Ordines Romani a secundo usque ad sextum. 
Haec consuetudo adhuc vigebat in undecimo saeculo , 
quando scriptus est Micrologus. Sed paulo post factum 
est ut sola antiphona, post communionem, in gratiarum 
actionem cantaretur. Additur oratio apud nos vocata 
postcommunio, quae in veteribus sacramentariis inscribi¬ 
tur ad complendum, quia ultima dicitur, et postea mis- 
sale plicatur. 

54° Ite, missa est . Missa finita, celebrans ultima vice 
salutat populum, per Dominus vobiscum; deinde ipse 
vel diaconus alta voce annuntiat missam esse finitam, di¬ 
cendo : Ite, missa est. 

Hic modus dimittendi populum est antiquissimus : vo¬ 
ces, Ite, missa est, leguntur in primo Ordine Romano, qui 
est saltem nono saeculo anterior , et aetatem Gregorii 
Magni sapit, inquit Mabillon , in Admonitione et aliis in 
sequentibus. A sabbato Sancto ad sabbatum proxime se¬ 
quens, propter solemnitatem Paschae, post Ite, missa est, 
duo adduntur alleluia, secundum ritum Romanum , 
quibus a populo, vel a ministro, nomine populi, respon¬ 
detur, Deo gratias, alleluia, alleluia . 

Ab undecimo saeculo coeptum est dicere Benedicamus 
Domino , loco Ile, missa est, in missis ferialibus, tempore 
Quadragesimae; deinde in omnibus missis in quibus hym¬ 
nus angelicus, Gloria in excelsis Deo, non erat dicen¬ 
dus ; quia dimissio populi, per Ite, missa est, judicabatur 
solemnis et missis ferialibus non congruens : Micro- 

logus, anno 1090 scriptus, primus hanc tradit regulam. 

Apud Graecos dicitur, Ite in pace, vel In pace proceda¬ 
mus. 

Quoniam post missam defunctorum solem ni ter cele¬ 
bratam aliud communiter sequitur officium, vel sepul¬ 
tura, vel absolutio, populus non dimittitur, et ideo non 
dicitur Ite , missa est , sed Requiescant in pace, et responde¬ 
tur Amen. 

Propter eamdem rationem in prima missa Nativitatis 
Domini olim non dicebatur, Ite, missa est } sed Benedica¬ 
mus Domino , quia sequuntur Laudes. Ita Micrologus. In 
plerisque Galliarum ecclesiis incipiuntur Laudes ante¬ 
quam missa terminetur, et post earum conclusionem, 
dimittitur populus per Ite , missa est . 

55° Placeat. In nono saeculo verba Ite, missa est diceban¬ 
tur absolutio, id est, finis missae; nihil enim addebatur; 
populus respondebat Deo gratias , et discedebat. Oratio 
Placeat in inultis invenitur sacramentariis noni saeculi et 
posterioribus ; verum ad missam non pertinebat. « Fini- 
» tis omnibus, osculatur altare sacerdos, dicens : Pia - 
» ccat tibi , sancta Trinitas. Deinde sacris vestibus se exu- 
» ens, etc. * ait Micrologus, cap. 22. Habebatur ergo ut 
privata sacerdotis oratio. 

Notatur in Ordine Romano XIY, et in missali Romano 
sub S. Pio Y reformato, praescribitur ut pars missae ; sal¬ 
tem ab eo tempore ad missam pertinet. 

56° Benedictio. Olim ab episcopo celebrante solemnis 
dabatur benedictio post Orationem Dominicam, ante 
communionem, et statim dimittebantur fideles qui non 
erant communicaturi, juxta haec verba ad exorcistas ordi¬ 
nandos ; Oportet dicere populo ut qui non communicat, det 
locum. Concilium Tolet. IY, an 633, praescribit ut, « Post 

• Orationem Dominicam, et conjunctionem panis et ca- 

• licis, benedictio in populum sequatur. » In ritu Moza- 
rabico et Gallicano benedictio episcopalis ante commu¬ 
nionem dari consueverat, ut probat Mabillon f de Liturg. 
Gal. Ilaec benedictio adhuc est usitata in pluribus Galba¬ 
rum ecclesiis. 

In Sacramentario S. Greg. repentur benedictio uni¬ 
cuique missa? propria, similiter et in multis veteribus 
liturgus : at illas benedictiones sunt tantum orationes 
super populum recitandae, similes ei quam in feriis qua- 
dragesimalibns ante Benedicamus Domino recitare sole¬ 
mus. 

In primis Ordinibus Romanis legitur quod, papa vel 
episcopo, missa finita, ab altari descendente in presbyte¬ 
rium sive sacristiam, episcopi primum, dicant, Jube,dom¬ 
ne, benedicere ; resp. Benedicat nos Dominus; resp. Arnen . 
Post episcopos, presbyteri; post presbyteros, monachi; 
deinde schola, elc. idem faciebant. 

P. Le Brun probat, simplices presbyteros hujusmodi 
benedictionem ante saeculum undecimum nunquam e- 
disse, sed eo tempore, ex canone concilii Aurelianensis, 
anni 511, male intellecto, crodidisse se, in absentia epi¬ 
scopi, populum benedicere posse. 

Micrologus autem contendit, cap. 21, presbyteros a 
tali benedictione non esse prohibendos, imo eam, absente 
episcopo, omittere non posse sine gravi scandalo. Eam 
tamen non impertiuntur in ecclesiis Lugdunensi, Augus* 
todunensi, Lingonensi, Senonensi, Trecensi, Vesuntina, 
Virodunensi, Remensi, Suessionensi, etc. juxta P. Le 
Brun; eam pariter omittuntCathusiani in propriis eccle¬ 
siis celebrantes : secus, si in aliis ecclesiis celebrent. 

Communior tamen est consuetudo populum in' fine 
missae sic benedicendi, et ubi recepta est, ab illa recedere 
non licet. Olim, ante orationem Placeat fiebat, et usque 
ad medium sacculi decimi sexti tria formabantur signa 
crucis s sed PiusV, in missali Romano, anni 1587, usum 
ter benedicendi in missis privatis abrogavit, et Cle¬ 
mens YIII illum penitus exstinxit respectu presbytero¬ 
rum, et solis episcopis reservavit, ad majorem miss® 
episcopalis dignitatem. 

Forma etiam est diversa : presbyteri simpliciter di¬ 
cunt : Benedicat vos omnipotens Deus, Pater, etc. episcopi 
vero dicunt : Sit nomen Domini benedictum, etc. Adjuto - 
rium, etc. deinde Benedicat vos, etc. 

Haec benedictio in missis defunctorum omittitur, quia 
est quid solemne. 

Sacerdos coram episcopo celebrans , antequam in fine 
.missae benedicat, faciet episcopo profundam reverentiam, 
.veluti facultatem postulans populo benedicendi : si vero 
episcopus assistens extra suam dicecesim esset, haec omit¬ 
teretur reverentia. Caerem. episc. lib. 1, cap. 30 et Fer¬ 
iaris, v° Benedictio , art. 5, n. 42. 

57° Ultimum evangelium. In decimo tertio saeculo, fi¬ 
nita missa, non dicebatur evangelium, nisi ex devotione, 
ut patet ex Durando, dicente, 1. 4, cap. 24, n. 5 : « Qui- 
» dani volentes dicere, finita missa, evangelium S. 
* Joannis, vel aliud, imprimunt primo signum crucis su- 
» per altare et postea in fronte. » Multi sacerdotes illud 
secreto recitabant, se in cornu dextro altaris exuendo, vei 
ad sacrisliam redeundo. Fideles illud ex devotione au¬ 
dire volentes, petierunt ut super se, vel saltem alta voce 
recitaretur, sicut in fine Baptismi recitari consueverat : 
/Semper enim evangelium istud venerati sunt, et in gra¬ 
vibus circumstantiis illud recitabant, vel a sacerdote 
super se recitari petebant. Non mirum ergo si quidam 
.sacerdotes devotionem habuerint illud statim post mis¬ 
sam dicendi, si haec devotio ad alios et ad ipsos fideles 
transierit, et si tandem facta fuerit communis. Pius V, 
post medium decimi sexti saeculi, ordinavit ut in fine 
missae a sacerdotibus diceretur evangelium S. Joannis, 
quod antea non ex mandato dicebatur. 

Non obstante hac S. pontificis praescriptione, Clunia- 
censes, Cistercienses et Carthusiani ultimum in fine mis¬ 
sae non dicunt evangelium ; Lugduni, Remis, Metis, in 
cathedrali Cenomanensi et in pluribus aliis ecclesiis evan- 
gelimn S. Joannis dicitur redeundo ab altari ad sacris- 
tiam; et si aliud dicendum sit, nempe diebus dominicis, 
feriis majoribus et vigiliis, ubi fit de aliquo sancto, dici¬ 
tur in sacristia, juxta consuetudinem ante Constitutionem 
S. Pii V existenteiu, 

Cseremoniale episc. I. 2, cap. 8, sub fine, statuit ut 
episcopus, in fine missae, data benedictione, dicat Domi- 

nus vobis atm, lnilium sancti evan geli i, etc. et prosequatur 
eundo ad locmn ubi a principio accepit paramenta. 

Cum evangeliuin S. Joannis recitari tur memoriter, mos 
fuit et pei severavit signandi altare, loco libri evangelio- 
rum, vel tabellam in qua scriptum est r ideo igitur oscu¬ 
lum primorum ejus verborum omittitur in fine. 

ARTICULUS QUARTUS. 

DE VARIIS MISSARUM SPECIEBUS. 

Breves exponemus notiones de missis solemnibus, pri¬ 
vatis, praesanctificatorum, siccis, de tempore, de sanctis* 
votivis, defunctorum, de sponsalibus, et coram SS. Sacra¬ 
mento. 

Missa solemnis . 

1° Missa solemnis ea est quas cum cantu et solemni cae¬ 
remoniarum apparatu, ministris et clero assistentibus ac 
functiones ordinum suorum exercentibus, celebratur. A 
pluribus dicitur etiam publica, sed improprie : missa 
enim publica ea est cui concursus populi admittitur: fieri 
autem potest ut missa solemnis sine concursu populi cele* 
bretur, et sine cantu dicatur missa cui populus admittatur* 

2° Missa principaliter instituta est ut esset solemnis et 
publica, clero scilicet et populo assistente, offerente et 
communicante; id omnes fere illius partes evincunt. 
Dominus vobiscum ; Oremus; Sursum corda; Habemus ad 
Dominum , etc. 

3° Primitus non erant sacerdotes in monasteriis, et mo 
nachi diebus dominicis ac festivis in vicinam ecclesiam 
veniebant ut missae assisterent. Quando autem coeperunt 
habere ecclesias et officia solemnia, pontifices maximi et 
concilia prohibuerunt ne publicas celebrarent missas* 
propter periculum retrahendi populum a coetibus quibus 
praeesse debent pastores. 

4" Nihilominus solemnes missas cum ministris et caere¬ 
moniarum apparatu celebrare licet in monasteriis etiam 
in eis in quibus arctissima servatur solitudo. 

5° Ad missam solemnem revocatur missa parocliialis, 
ad quam scilicet convocantur parocliiani, in qua publicas 
fiunt preces, indicantur festa et jejunia, publicantur ma¬ 
trimonia, docentur et explanantur veritates Christianae : 
non tamen essentialiter est solemnis ; saepe est simpliciter 
cantata, sine ministris et caeremoniarum apparatu, licet 
existant caeremoniae quae hujusmodi missis sunt propriae 
et omitti non debent. Imo aliquando sine cantu dicitur; 
verum necessario est publica. 

Ad hoc missarum genus pertinent missa conventualis 
et missa capitularis. 


Missee privaUe. 

1° Multiplici ratione missa dici potest privata, videli¬ 
cet 1° ratione loci privati in quo celebratur; 2° ra¬ 
tione diei, quia non in die festo dicitur; 3° ratione per¬ 
sonae privatae cui applicatur ; 4° ratione assistentium, qui 
pauci sunt numero; 5* ratione akaris privati, non vero 
majoris, ad quod celebratur; 6° ratione horae et destina¬ 
tionis, per oppositionem ad missam parochialern, conven- 
tualein aut capitularem ; 7° denique ratione communi¬ 
cantium, si nempe solus celebrans Eucharistiam suscipiat. 

Adversus missas privatas ultimo sensu intellectas de¬ 
bacchatus est Lutherus, in Tractatu de abroganda missa 
privata, asserens se a diabolo didicisse hujusmodi missam 
veram esse idololatriam. Eidem sententiae, de abroganda 
missa privata, subscripserunt Calvinus, Instit. 1. 4, 
cap. 18, Chemnitius, in Examine concilii Trid. et 
generaliter Protestantes, qui ipsummet missae sacrificium 
sustulerunt. 

Contra hos haereticos concil. Trid. sess. 22, can. 8, sic 
statuit : « Si quis dixerit missas in quibus solus sa- 
n cerdos sacramentaliter communicat, illicitas esse ideo- 
» que abrogandas : anathema sit. * Licet enim semper op¬ 
taverit Ecclesia ut in singulis missis fideles adstantes, non 
solum spirituali affectu , sed sacramentali etiam Eucha¬ 
ristiae perceptione communicent, id nunquam praecepit : 

Card. Bona multis testimoniis et argumentis demonstrat, 

1. 1, cap. 14, laudabilem missse privatae consuetudinem 
Patribus fuisse cognitam et in Ecclesia semper viguisse. 

In praecedenti capite, n. 4, loquitur de missa solitaria 
quae olini a solo sacerdote, nemine praesente et respon¬ 
dente fiebat in monasteriis, et ostendit eam a pluribus 
conciliis et pontificibus fuisse prohibitam, quia non ve- 
rificarentuc verba Dominus vobiscum , Sursum corda , etc. 
si nullus esset qui responderet. Asserit tamen a Piomano 
pontifice quibusdam monachis vel eremitis perpetua in¬ 
clusis aliquando indultum fuisse ut soli, sine responden¬ 
te, sacrificium offerre possent. Seclusa speciali hac con¬ 
cessione, hujusmodi missa graviter esset illicita, nisi 
necessitas excusaret. Ga vanius et Merati aestimant suffi¬ 
cientem existere causam sine ministro celebrandi, si 
viaticum moribundo sit dandum ; si die festo populus 
missa privaretur, et nullus respondere possit, si tempore 
pestis timeatur contagio. Praeterea, etiam extra casum 
necessitatis, si haberi non possit minister qui respondeat, 
sed tantum qui serviat, aut si, missa incoepta, minister 
abeat, sacerdos ipse poterit respondere. 

Missa vero privata, cui solus adest minister, nihil ha¬ 
bet redarguendum ; minister enim respondet nomine 
totius Ecclesiae quam celebrans salutat et alloquitur. 

Expresse prohibetur in Decretal. 1. 3,,til. 2, cap. 1, 
et in rubricis Missalis, de defectib. tit. 10, n. 1, ne femi¬ 
na ministret ad missam : potius sine ullo ministro cele¬ 
brandum foret. Mulier longe ah altari posita, vel rnonia- 
lis in choro respondere posset sacerdoti, viro circa altare 
ministrante : id nullo jure 'prohibitum esse docet Card. 
de Lugo quoad monialem. Vide Ligorio, 1. 6 , n. 391 
et 392. 

Celebrare sine ministro, extra necessitatem, peccatum 
esset mortale : ita omnes, inquit Ligorio. Minor autem 
sufficit necessitas ad celebrandum cum ministro nescien¬ 
te respondere, quam sine ministro. 

Si celebrans advertat ministrum inale pronuntiare , 
eumque facile corrigere non possit, non se neque cir- 

xumstantes turbet, neque ordinem missae invertat, sed 
omissa a ministro suppleat, si commode potest. 

Ex decreto sacrae Congr. Rit. diei 7 augusti 1627, nou 
competit vicariis generalibus celebrantibus duos mini¬ 
stros, aut duos capellanos cum cottis, honoris causa, ha¬ 
bere : id solis reservatur praelatis. 

Missa praesanctificatorum. 

Improprie dicitur missa , cum in illa non consecre¬ 
tur; in eo enim consistit ut particula, prius consecrata, 
inter aliquem precum,rituum accaeremoniarumordinem, 
liturgiae missae fere similem, a sacerdote sumatur; ideo 
hoc liturgiae genus vocatum est missa praesanctificato- 
rum. Antiquissimi est usus apud Graecos, qui tenent con¬ 
secrationem corporis et sanguinis Christi cum tristitia 
jejunii quadragesimalis non recte conciliari. Unde conci¬ 
lium Laodicenum, anni 314, sancivit, can. 49, Non 
oportere in quadragesima panem offerre , nisi sabbato et 
dominicis tantum. Concilium in Trullo formali ter dicit, 
can. 52, in omnibus Quadragesimae diebus, exceptis sab¬ 
bato, dominicis et die Annuntiationis sacrum prcesanctifi - 
catorum ministerium fieri. Quae disciplina usque in ho- 
, diernum diem apud Graecos viguit. Die dominica, praeter 
formulam in ea missa a celebrante consumendam, quin¬ 
que aliae consecratur, pro quinque sequentibus diebus, 
et unaquaque die praesanctificatorum ministerium officio 
vespertino conjungitur. 

Excipitur etiam, ab immemoriali tempore, feria V in 
ccena Domini. 

Apud Latinos missa praesanctificatorum sola die vene¬ 
ris in Parasceve celebrantur, et ab ecclesia Orientali fuit 
importata versus octavum saeculum. 

Missa sicca . 

Sic vocabatur quaedam verae missae simulatio, ab in- 
, discreta quorumdam devotione saeculo duodecimo in¬ 
io. 

ducta : sacerdos Testibus sacris indutus, ad altare aece* 
debat, ibique omnia sicut in vera missa faciebat, praeter 
secretas, canonem aliasque partes consecrationem et com¬ 
munionem directe respicientes. Ilaec missa dicta estnau* 
tica, quia in mari praecipue fuit usitata, quando vera 
missa, propter fluctuum commotiones, celebrari non po¬ 
terat. S. Ludovicus habebat devotionem audiendi hujus¬ 
modi missam, cum e transmarinis partibus rediret ia 
Galliam, referente Guilleimo de IS angis. De illa tanquam 
licita mentionem facit Durandus, 1. 4 , cap. 1. Sed, pro¬ 
vida episcoporum cura, a multo tempore ubique hae$ 
praxis est abrogata. 

Missce de tempore. 

Annus ecclesiasticus, sicut annus civilis, in varia divi¬ 
sus est tempora, quibus propria respondent officia. Ini-* 
tium ejus est prima Ad ventus dominica : Adventus autem 
ante Gregorium Magnum certe notus, est praeparatio ad 
solemnitateni Nativitatis Domini; festa Nativitatis, Epi¬ 
phaniae, Resurrectionis et Ascensionis Christi, Pentecostes 
et sancta Quadragesima ab Apostolis vel a proximis eorum 
successoribus fuerunt instituta, ut ex Constiu Apostolicis, 
Tertul. 1. de Jejuniis, Theoph. Alexandrino, epist. Pas* 
dialibus, S. Irenaeo apud Euseb. Hist. 1. 5, colligitur. 
Dies dominicae per annum ab his festis et temporibus 
pendent, et feriae, in singulis hebdomadis, diebus domi* 
nicis yel festivis eoordinantur. Exstant ergo officia pro 
toto anni cursu sic statuta, quae propria de tempore di¬ 
cuntur, et in antiquissimis liturgise libris fere sic partita 
reperiuntur, v. g« in Ordine Romano I, qui saeculo nono 
certo est anterior, in Sacra men tari is SS. Greg. et Gelasify 
et in Lectionario S, Hieronymi. 

Missce sanctorum. 

Morem seraper fuisse sacrificium missae offerendi, non 
quidem pro sanctis ; 6ed in illorum honorem, certissime 

constat ex vetustissimis Patrum testimoniis, nempe ex 
Epist. ecclesiae: Smyrnensis, attestantis se ossa S. Poly- 
carpi collegisse, et sibi proponere natalem ejus martyrii 
diem cum hilaritate et gaudio celebrare; ex Tertul. 1. 
de Corona mil. cap. 3, dicente : « Oblationes pro defunc- 

* lis et pro natalitiis annua die facimus; » ex S. Cyp. 
Epist. 34, et Epist. 37, asserente oblationes et sacrificia , 
ob commemorationes martyrum, die annua eorum mortis 
celebrari; ex S. Aug. de Civit. Dei, 1. 8, cap. 27, cla¬ 
mante : « Quis audivit aliquando fidelium stantem sacer- 
« dotem ad altare, etiam super sanctum corpus martyris, 
n ad Dei lionorem cultumque constructum, dicere in 

* precibus : offero tibi sacrificium, Petre, vel Paule, vel 

* Cypriane; cum apud eorum memorias offeratur Deo, 

* qui eos et homines et martyres fecit? * 

Citati Patres de solis martyribus loquuntur, quia festi¬ 
vitates in memoriam aliorum sanctorum serius in Ecclesia 
receptae sunt: prima fuit in honorem S. Martin i Turo- 
nensis, anno 402 defuncti. Postea multi in catalogo sano- 
torum adseripti sunt, et, sicut martyres, specialia habue¬ 
runt officia, quae vocantur Propria Sanctorum. 

Communia etiam existunt officia pro colendis sanctis 
proprium non habentibus. 

Missa? votiva?» 

1° Sic appellantur missae quae officio diei in qtio di- 
ctintur non conveniunt, et pro aliqua necessitate publica 
vel privata, aut in B. Mariae virginis aliorumve sancto¬ 
rum honorem, extra eorum festivitates, celebrantur. Mi- 
crologus refert, cap. 60, Alcuinum in octavo saeculo ^ 
rogatu S. Bonifacii archiepiscopi, composuisse missas 
votivas de sanctissima Trinitate, pro dominica, de sa¬ 
pientia, de Spiritu sancto, de charitate, de Angelis, de 
Cruce et de B. Maria pro aliis hebdomadae diebus, ut 
presbyteri Germaniae officiis ecclesiasticis nondum in¬ 
structi, vel librorum copia nondum praediti, aliquid habe¬ 
rent eum quo officium suum qualibet die possent explora 

Tempore quo scriptus est Micrologus, in fine unde^ 
cimi saeculi, missa de Cruce feria sexta, et de sancta Maria 
sabbato, communiter adhuc dicebatur, non tam ex auc - 
toritate quam ex devotione , et missarum votivarum pro aliis 
diebus statutarum fiebat memoria in missa de die. 

2° Aliae erant inissse votivae, etiam Alcuino longe anti¬ 
quiores, pro mortalitate, pro sterilitate, ad petendam 
pluviam, tempore belli, pro pace, etc. ut videtur in Sa- 
cramentariis S. Greg. et S. Gei. Ejus generis erat sacrifi¬ 
cium quod, referente S. Aug. de Civ. Dei, h 22, cap. 8 , 
n. 6, presbyter in aliqua domo obtulit ut spirituum ma* 
lignorum vexatio cessaret. 

3° Devotio dicendi missas votivas, praesertim in hono¬ 
rem R. Virginis, ita excrevit, ut versus undecimum sae¬ 
culum, singulis diebus, etiam dominicis et festivis, praeter 
missam solem nem, una dicebatur missa de B. Virgine, et 
altera de requiem. 

4° At in Rubr. 1 part. tit. 4, n. 3, missae votivae prohi¬ 
bentur diebus dominicis et duplicibus. Item intra octavas 
Nativitatis Domini, Epiphaniae, Paschatis, Pentecostes, 
in die’Cinerum, hebdomada Majori, in vigiliis Nativi¬ 
tatis Domini et Pentecostes, ex decreto Cong. Rit. diei 
28 augusti 1627. Similiter intra octavam corporis Christi, 
ex alio decreto 21 junii 1670. 

5* Aliis diebus dici possunt missae votivae, pro arbitrio 
sacerdotum, cum commemoratione ejus de quo factum 
est officium : « Id tamen passim non fiat, nisi rationabili 
» de causa, et quoad fieri potest, missa cum officio cori- 

veniat; » Rubr. 1 part. tit 4, n. 5. Rationabilis autem 
non esset causa, ad missas votivas passim celebrandas, 
desiderium promptius se expediendi, vel alia similis eft 
levis excusatio, inquiunt Merati et Ligorio : sufficit vero 
"sola dantis eleemosynam petitio, et probabiliter singu¬ 
laris erga tale mysterium, talem sanctum vel sanctam 
devotio. 

Notandum quod missae conventualis et capitularis cum 
officio setnper concordare debeant, ex pluribus S. Congr, 
Rit decretis. 

6 d Diebus vetitis missam votivam celebrare , est ad mi¬ 
mis peccatum veniale, et saepe mortale, vel ratione con¬ 
temptus et scandali; vel etiam, juxta pltires, quia res in 
se gravis est : communius tamen docetur peccatum non 
esse mortale , secluso scandalo et contemptu, quia notabi¬ 
lis non videtur ordinis inversio , nisi forte publica dice¬ 
retur missa, vel missa de requlem , sine causa excusante. 

7° Gaeterum omnes fatentur missas votivas solemnes, 
non privatas, diebus vetitis ob graves causas celebrari 
posse : graves autem causae reputantur, 1° necessitas vel 
.utilitas publica, quae scilicet totam respicit communita¬ 
tem vel notabilem ejus partem , vel notabilem familiam 
ex-cujus conservatione pendet bonum communitatis; in 
eo casu habendae sunt, v. g. processio , quae nunquam fit 
nisi in re gravi, missa pro salute principis, pro obti¬ 
nenda victoria, ad gratias agendas pro beneficio obten¬ 
to; 2° si clerus cum episcopo conveniat, ex Congr. Rit. 
19 mai 1607. 

« Receptio vero ad habitum vel ad professionem reli- 
» giosam sub re gravi numerari non potest, ut ex consue- 
» tudine cantari possit missa votiva solemnis, etiam de 
» Spiritu sancto, in dominicis vel duplicibus, et hic ab- 
» usus omnino abrogandus; * Decret. Congr. Rit. diei 24 
julii 1683. 

8® Praedictae missae votivae solemnes, pro re gravi vel 
publica causa, dici possunt diebus dominicis et omnibus 
-festis duplicibus, modo non sint primae classis : possunt 
igitur celebrari dominicis privilegiatis secundae classis. 

• 9° Quoad moduin eas dicendi, sciendum est 1° in inissa 

solemni unicam dicendam esse orationem, sine comme¬ 
moratione feriae, festi simplicis aut semidupiicis; non vero 
omittenda esset commemoratio dominicae, feriae majoris, 
octavae aut duplicis. 2° In missis privatis tres necessariae 
-sunt orationes; secunda debet esse de feria vel de festo 
cujus fit officium , et tertia ad libitum , id est, tertia di¬ 
cenda est, sed a celebrante pro libitu eligitur. Aliae addi 
possunt ex devotione in pari vel impari numero. 3° In 
-missa solemni semper dicitur Gloria in excelsis et Credo,: 

in missis vero privatis et votivis nunquam dicitur Credo } 
et nunquam Gloria in excelsis, nisi in missa de Angelis. 
4° Si missae votivae propriam non habeant praefationem, 
dicenda est praefatio de tempore vel de octava currente c 
dicitur Communicantes , etiamsi dicatur praefatio propria. 
Dici non debent, pro missis votivis, missae propriae festis 
Nativitatis Domini, Epiphaniae, Paschatis, Assumptionis, 
B. Mariae aliorumve similium, proprios introitus vel col¬ 
lectas habentium ; quia verba , extra proprios dictorum 
festorum dies vel octavas, absurdum exhiberent sensum. 
Ita decretum S. Congr. Rit. a Paulo V approbatum. 
Missae vero aliorum festorum, in quibus veritas et ritus 
verborum non violatur, aut verba propria, v. g. hodie, 
natalitia, solemnitas , facile vertuntur in voces, commemo^ 
ratio, memoria, dici possunt ut missae votivae, quamvis 
melius sit uti missis votivis in fine missalis expressis, ne 
ritus Ecclesiae ad cujuslibet arbitrium mutari videantur. 
5* Si petatur missa votiva alicujus festi B. Mariae aut sano 
torum, intra octavam ejusdem festi, die quo fitde octava, 
ipsa missa festi ritu pro octava notato dicitur : die vero 
quo de occurrente festo fit officium, cum commemora-* 
tione octavae, missa festi dicenda est more missarum voti¬ 
varum, sine Gloria et Credo. Ita Merati, part. 1, tit. 4, § 4. 
z 10° Missae votivae dici possunt de quolibet sancto certe 
canonizato, id est, totius Ecclesiae cultui proposito, sive 
per insertionem nominis ejus in Martyrologio Romano, 
sive per festum publicum , sive per actum summi Pontili* 
cis authenticum: de beato vero missae dici nequeunt extra 
Jocum, ecclesias, personas et dies a pontifice determinata. 


Missa* dejunctorum ♦ 

1* Sacrificium missae pro defunctis oblatum esse aposto* 
lica traditione constat; testimonia enim Tertulliani et 
S. Aug. jam retulimus : idem habent S. Cyprianus^ 
Epist. 66, prohibens ne oblatio fieret pro laico qui pre¬ 
sbyterum ausus fuerat tutorem constituere; S. Epiphav 

nilis, Haeresi 75; S. Chrysost. Honril. 69 ad populum 
Antiochenum; Constitutiones Apost. etc. 

2° In Sacram en tari is S; Greg. et S. Gelalii, in veteri 
liturgia Gallicana, in Mozarabica, etc. speciales erant 
missae pro defunctis , pro sacerdote, pro abbate , pro ou^ 
per baptizato, pro laicis , etc. 

3* Mos erat missas hujusmodi die depositionis, die 
tertia, septima , trigesima et praesertim anniversaria ce¬ 
lebrandi. S. Greg. Dialog. 1. 4, cap. 55, abbati Pretiosa 
' praescripsit ut curaret sacrificium offerri pro monacho justa 
defuncto per triginta dies continuos : hinc natus est ritus 
i universalis et adhuc in multis locis perdurans, triginta 
celebrandi missas pro defunctis. Non necesse est ut om¬ 
nes sint de requiem , nec ut ab eodem sacerdote cele¬ 
brentur, nec communiter exigitur ut per triginta contK 
nuos dies sine intervallo dicantur. 

4° Missae defunctorum in suo genere sunt votivae et 
ferme eisdem subjiciuntur regulis; sunt privat* vel so~ 

' lemnes : privatae dici nequeunt diebus quibus aliae missae? 
i votivae prohibentur ; si pro mortuo celebrandum sit, ad 
! intentionem ejus offertur missa de die. 

Missa solemnis omnibus dominicis et festis de prae¬ 
cepto , praesente corpore, cantari potest, exceptis dupli¬ 
cibus primae classis, videlicet Nativitate Christi, Epipha* 
nia , prima die Paschatis et Pentecostes, festo Corporis 
Christi, Ascensione Domini, Assumptione B. M. Virginis* 
festo SS. Apostolorum Petri et Pauli in universali Eccle¬ 
sia, festo Patroni in unaquaque ecclesia, festo alterius 
sancti cum maxima solemnitate et populi concursu cele¬ 
brato , ac ultimo Majoris hebdomadae triduo. Si in his die¬ 
bus facienda sit sepultura, Officium ac preces mandatur 
recitari prwatim ; Ferraris , v° Miss. art, 14, n. 88 : idem 
i habet Merati, ex decreto S. Congr. Rit. diei 5 julii 1698.. 

5° Contendit Merati, part. 1, tit. 5, pariter excipiendos 
! esse dies sequentes, nempe primam dominicam Adventus* 
'feriam quartam Cinerum , primam dominicam Quadra** 
gesimae, dominicam Palmarum cum tota Majori hebdon 
mada , et duobus diebus festa Resurrectionis et Pente- 

costes immediate seqentibus. Sed S. Congr. Rit. decreto* 
diei 2 sept. 1741, apud Feriaris, ibid. n. 87, relato,, 
statuit,'unicam missam sol em nem de requiem celebrari 
posse, corpore praesente, feria secunda, a fortiori et ter¬ 
tia Paschae et Pentecostes. Unde concludit Ferraris sola 
festa solemniora superius recensita excipienda esse. 

6° Missae privatae de requiem dominicis et festis du- 
plicibus dici non possunt, etiam corpore praesente. Sic: 
S. Congr. Rit. resolvit die 10 jun. 1693. 

Nec missa parocliialis, sive cantata seu major, sive i 
prima seu minor, pro sepultura , corpore praesente , ce¬ 
lebrari potest. Id apud nos prohibetur, et ex decreto \ 
S. Cong. Rit. 5 jul. 1698 , et ex aliis apud Merati citatis,, 
in indice, n. 528. 

7° Nulla missa de requiem celebrari potest ad altare 
ubi expositum est sanctissimum Sacramentum , etiam ini 
pyxide ; sed ad aliud altare dici potest, dummodo oratio: 
coram Sacramento non sit pro publica causa ; S. Congr., 
Rit. 7 maii 1746. Congruentius est tamen ab hujusmodi 
missarum celebratione abstinere, etiamsi ex praescripto: 
testatorum celebrandae essent. Eadem Congr. 27 apri-- 
lis 1697. In diebus dictis Quadraginta Horarum, missaet 
-defunctorum prohibentur per totam Ecclesiam, quia ora¬ 
tio fit pro causa publica. 

8° Missae solemnes defunctorum de die tertio, septimo,, 
trigesimo et anniversario obitus celebrari non possunt I; 
dominicis nec festis duplicibus de praecepto, a fortiori 
► non aliis majoribus festis aut diebus quibus eaedem missae, - 

- corpore praesente, prohibentur; nec diebus intra octavas 
Nativitatis Domini, Paschae, Pentecostes et Corporis 

' Christi, ut ex variis S. Congr. Rit. decretis constat ; nec 
vigiliis Nativitatis Domini et Pentecostes. Rene vero vi- 
. gilia et intra octavam Epiphaniae : id colligitur ex de- j 

* creto Congr. Rit. 27 martii 1779, apud Romsee. 

9° Si ergo dies tertia, septima , trigesima vel anniver-! 

- saria in unam ex his diebus prohibitis incideret, officium 

- defunctorum, ex decreto S. Congr. Rit. 23 maii 1603, 

* transfertur in diem sequentem non impeditam, vel anti- • 

ci patui’ cum eadem sol em ni tale, id est, unica oratione 
' quae dicta fuisset in ipsomet die, et prosa Dies irce. Dies 
isti numerantur non a die obitus, sed a die sepulturae. 

10° Ubi vero agitur de missis quotidianis defunctorum 
quae per annumpetuntur, si rubrica missas votivas permit¬ 
tat, dicendae sunt de requiem; secus, dicitur missa de die 
ad intentionem defuncti; S. Cong. Rit. 2 septemb. 1741. 

11° In missis quotidianis defunctorum, simpliciter can¬ 
tatis aut non cantatis, tres dicuntur orationes, ut assi¬ 
gnantur in missali: « In missis autem defunctorum nulla 
» fit commemoratio pio vivis; « Rubr. missalis Rom. 
1 pai t. tit. 7,n.6: nec dicuntur Communicantes aut prae¬ 
fatio propria tempori, sed communis, vel pro defunctis 
si ex is tat. In missis vero de semiduplici, simplici feria, etc. 
specialis dici potest oratio pro defunctis, vel pro uno de¬ 
functo; sed, ex decreto S. Congr. Rit. 2 decemb. 1684, 
in penultimo loco ponenda est, et nulla ex orationibus 
pro tempore assignatis omitti debet. 

12° In rnissis soieinnibus aut privatis diebus commemo¬ 
rationis omnium fidelium defunctorum, obitus tertio, 
septimo, trigesimo vel anniversario celebratis, et in alia 
qualibet missa solemni defunctorum, unica dicitur ora¬ 
tio, prout in missali est determinata. 

13° Quoties autem unica dicitur oratio, prosa Dies irce 
non omittitur : in aliis vero missis pro defunctis dicitur 
ad arbitrium sacerdotis, ut fert rubrica. 

14° Quaedam omittenda sunt in missis defunctorum , 
sive privatis, sive solemnibus : sciri ac observari debent 
omnes hac de re dispositiones rubricae. 

Quae inter omittenda non notantur, accurate servanda 
sunt : v. g. in initio evangelii celebrans librum et seipsum 
signat. In fine, loco benedicamus Domino , semper dicitur 
requiescant in pace, et non requiescat, etiamsi pro uno 
celebraretur. 

Missce sponsalium. 

. 1 e S. Congr. Rit, per decretum 20 decembris 1783, a 

Pio VI approbatum, praecedens reformans decretum 3l 
maii 1761, sanci vi t missam propriam pro sponso et sponsa 
celebrari posse etiam in festo duplici, sive minori, sive ' 
majori, per annum, non tamen infestis primae et secundas 
classis, nec in dominicis et festis de praecepto. Alio de¬ 
creto, diei 28 febr. 1818, a Pio VII 3 martii sequentis 
approbato, declaravit missam pro sponso et sponsa, juxta ! 
praefatum decretum 1783 celebratam, esse « votivam 
» privatam, proindeque semper celebrandam sine hymno 
» Angelico et Symbolo, cum tribus orationibus, prima 
» videlicet ejusdem missae votivae propriae, ut habetur in 

* fine rnissalis, secunda et tertia diei currentis... Benedi- 
» camus Domino in fine et ult. evang. S. Joan. » Romsee, 

2° Eadem S. Congr. peraliuddecretum, 20 april. 1822, 
quaedam suborta resolvens dubia, respondit missam voti¬ 
vam pro sponso et sponsa dici non posse diebus festa du¬ 
plicia excludentibus, v. g. intra octavam Epiphaniae et 
alias octavas similiter privilegiatas, ac consequenter si hi3 
diebus benedicendae sint nuptiae, dicendam esse missam 
de die cum commemoratione nuptiarum. 

In missis votivis de sponsalibus dicitur praefatio de 
tempore vel de octava occurrente, ubi propria de sponsa¬ 
libus non existit. 

* Missce coram exposito SS. Sacramento. 

1° « Missam in altari majori, ubi est expositum pu* 

* blice SS. Sacramentum, non licet celebrare, praesertim 
» si in ecclesia adsint alia altaria in quibus celebrari pos- 
» sit; » Decret. Congr. Rit. 9 aug. 1670. Excipitur in 
Const. Clementis XI, 20 januarii 1705, missa pro expo¬ 
nendo et reponendo SS. Sacramento sub precibus Qua¬ 
draginta Horarum. Si cantanda sit alia missa, durante 
expositione, in alio altari cantari debet. A fortiori missae 
privatae in altari expositionis dici nequeunt. Id stricte 
servatur Romae. 

2° In missis privatis de die, in ecclesia ubi expositum 
est SS. Sacramentum, fit commemoratio SS. Sacramenti 

per secundam orationem : si otlicium non sit duplex aut 
alias privilegiatum, missa celebranda est votiva SS. Sa¬ 
cramenti, sine Gloria et Credo . Tta Clemens XII, in longa 
instructione sua auctoritate publicata, 1 sept. 1730, a 
Merati et a Ferraris relata. 

3° Missa pro expositione venerandi Sacramenti debet 
esse votiva de Sacramento, quae habetur in fine missalis, 
non vero missa de festo Corporis Christi, nisi infra ejus 
octavam ; aut si rubrica missam votivam non permittat^ 
dicitur missa diei cum commemoratione SS. Sacramenti, 

4° Missas de SS. Sacramento fundatae diebus missas vo¬ 
tivas non excludentibus, dicuntur votivae de SS. Sacra¬ 
mento : aliis diebus celebratur missa de die cum com¬ 
memoratione SS. Sacramenti. 

5° Apprime sciendum est quid omittendum et quid 
addendum sit in celebranda missa coram venerabili Sa* 
c ramento. 

ARTICULUS QUINTUS. 

DE LOCO UBI MISSA CELEBRARI POTEST. 

Pauca dicenda sunt de origine ecclesiarum, de earum 
forma, consecratione, pollutione, reconciliatione et ne¬ 
cessitate ; de imaginibus, reliquiis sanctorum, campanis 
et aqua benedicta. 

De ecclesiarum origine. 

1° In ipsis religionis Christianae incunabulis specialia 
exstiterunt loca ubi fideles conveniebant ad frangendum 
panem : Una sabbati , cum convenissemus ad frangendum 
panem , Act. xx , 7 ; Convenientibus ergo vobis in unum x 
jam non est coenam dominicam manducare , I Cor. xi, 20* 
Testimoniis veterum Patrum , puta Origenis, TertulL 
Eusebii, Constit. Apost. etc. Christiani habebant domos 
ad coetus religiosos destinatas : eas non vocabant templa* 
quia nomen istud magnis aedificiis cultui falsorum deo¬ 
rum consecratis proprium erat, sed illas per nomen suse 
congregationis desiguantes, appellaverunt ecclesias. 

Forma ecclesiarum . 

1° Dubitari non potest quin ante persecutionem Dio¬ 
cletiani, anno 303 praecipue furentem, Christiani multas' 
habuerint ecclesias solis muneribus ecclesiasticis desti¬ 
natas, ut expresse testantur Eusebius, Hist. eccl. 1. 8,, 
cap. 1; S. Optatus, 1. 2, cap. 20 ; et auctor Const. Apost. 
saltem in quarto saeculo scribens, formam ecclesiarum , 
tanquam ab Apostolis determinatam, describit in 1. 2, , 
.cap. 57 : « Primo quidem, inquit , aedes sit oblonga, adi 
» orientem versa, ex utraque parte pastophoria versus 
* orientem habens, et quae navi sit similis. » 

2° Erat ergo 1° oblonga sicut navis, et inde praecipua 
pars ejus semper vocata est navis, gallice nef. Plurimae 
tamen aedificatae sunt ecclesiae a Constantino et a S. He- • 
lena, rotundae vel octogonae, v. g. in Bethleem, in monte 
Olivarum, Antiochiae; octogona est etiam celebris capella, , 
curante Carolo Magno, in loco suae residentiae exstructa, 
adhuc existens , cujus cognomen habuit civitas vulgo < 
dicta Aix-la-Chapelle. 2° Ad orientem versa. Velustissi- • 
mus enim et generalis fuit mos Christianorum respiciendi , 
orientem in orando, quia Christus vocatur Oriens , Sol 
justitiae ; et sol oriens est imago Christi, qui est vera lux 
mundum illuminans. Nonnullae tamen, in maxima anti¬ 
quitate, exstiterunt ecclesiae contrarium habentes situm , 
ut refert Socrates, Hist. 1. 4, cap. 22, de ecclesia Antio¬ 
chiae Syriae, cujus altare occasum spectabat. Talis etiam 
fuit ecclesia S. Sepulcri ab Eusebio, 1. 3, cap. 37, de¬ 
scripta. Hinc ecclesiae ad orientem communiter vertun¬ 
tur, sed nulla lex hunc praescribit situm. 3° Pastophoria 
apud Graecos idem significant ac sacristiae apud nos. 4° In 
duas partes cancellis separata erat ecclesia : pars superior, 
versus orientem, dicebatur sanctuarium : in medio erat 
solium episcopi, utrinque sedes presbyterorum ac diaco¬ 
norum, populum respicientium et ante habentium al¬ 
tare, saepe vocatum thusiasterium . Pars ista erat elevata. 
Eamdem formam nunc exhibent ecclesiae cujus altare di- 

cflur a la rnmaine . 5° In altera parte erant laici cum qui¬ 
busdam inferioribus clericis; mulieres et viri erant sepa¬ 
rati, hi in australi et illae in boreali latere navis sedentes. 
[In medio erat locus elevatus in quo stans legebat lector. 
Ille locus dicebatur ambo , a verbo Graeco avaSaivw, ascendo . 
6° Dua? erant portae laterales, una pro mulieribus cui 
praeposita erat diaconissa, et altera pro viris ostiario com¬ 
missa. 7° Quando spatium sufficiens erat, pueri utriusque 
sexus, virgines , viduae et mulieres distincta habebant 
loca, et diaconus providebat ut ingredientium quisque 
locum suum peteret. 8° Postea, crescente numero mona¬ 
chorum qui publicis officiis in ecclesia assistebant, et pro¬ 
pe sanctuarium collocabantur, majores fabricatae et di¬ 
visa? fuerunt naves : pars inferior, ubi sistebant pceniten-^ 
tes diversorum graduum, catechumeni, energumeni, etc. 
dicta est graece vap0-4, quamdam significans plantam, qua 
oliin magistri manus percutiebant puerorum ad corri¬ 
gendum eos : huic voci respondet vox latina/tTtffo, unde 
vox galli C& ferale, bene nota. Illa ecclesiae pars dicta est 
aut ferula, quia eis destinata erat qui ab Ecclesia 
plectebantur, vel sub ferula ejus erant constituti: appel¬ 
lata est etiam Trpwvotc;, id est pro-navis, avant-nef: unde vox 
gallica prdne , ut supra diximus. Apud Latinos ecclesia in 
tres partes, sicut hodie, similiter erat divisa, videlicet in 
sanctuarium, chorum et navem. 9° Tres erant portae : 
una tantum exterior, quae dicebatur magna, per quam in¬ 
trabatur in narthem seu pronavem; secunda, appellata 
speciosa, ad ingrediendum in secundam navem, ubi erat 
ambo; et tertia vocata sancta, ad ingressum sanctuarii. 

3° Ecclesia igitur recte definitur : Locus sacer , murorum 
ambitu circumdatus , et varia sortitur nomina juxta di¬ 
versas classes ad quas pertinere potest : si prae aliis sit 
insignis, dicitur basilica, a verbo graeco gamxXtv), signifi¬ 
cante domum regiam vel palatium : eo sensu legitur II 
Paralip. iv, 9, et vi, 13, Salomonem atrium sacerdotum 
et grandem basilicam fecisse. Nunc communis opinio est 
quod solae ecclesiae majores, principaliores ac digniores 
vocentur basilicae, inquit Ferraris, v° Ecclesia, art. 3, 

n. 4. Si episcopi sedem contineat, est catliedralis. In qui¬ 
busdam locis, v. g. in Italia, simpliciter dicitur domus, 
sicut in civitate aedes regia palatium simpliciter dictum, 
de habitaculo principis intelligitur. Si communitatem 
habeat clericalem, quae capitulariter congregari et agere 
possit, cum libero usu sigilli, appellatur collegia ta. Ca- 
thedrales dicuntur etiam matrices, quia matres et magi¬ 
strae aliarum ecclesiarum totius episcopatus reputantur, 
et sic liabetur in jure, Deeretal. 1. 5, tit. 4, cap. 22; ma¬ 
trices etiam vocantur ecclesiae quae alias habent ecclesias 
aliquo modo sibi subjectas, et subjectae dicuntur earum 
filiae. Quae habent fontes baptismatis, dicuntur baptis- 
inales; et illas quibus praeest rector, habens populum sub 
certis locorum limitibus constitutum, cum potestate fori 
pcenitentialis, parocliiales appellantur, et generaliter sunt 
baptismales, quamvis omnes baptismales non essentiali¬ 
ter sint parocliiales. 

Consecratio ecclesiarum. 

1° Nomine consecrationis ecclesiae, intelligitur dedi*- 
catio ejus ad cultum divinum, ritu speciali a legitimo 
ministro facta, ut opera religionis in ea recte exerceri 
possint. Ignoramus quomodo sanctificatae fuerint ecclesiae 
tempore persecutionum; seda tempore Constantini so~ 
lemnes coeperunt fieri basilicarum, cathedralium alia^ 
rumque generaliter ecclesiarum dedicationes, ut videre 
est in historia ecclesiastica et apud P. Martene . Quamvis 
consecratio et dedicatio promiscue sumi soleant, inter 
titramque vocem aliquod nihilominus datur discrimen ; 
dedicatio enim, quae etiam dicitur encaenia, initiatio, a 
verbo graeco gpeama, est primus illius usus, et consecra¬ 
tio est ritus sacer quo ecclesia sanctificatur. 

« 2° Missarum celebrationes non alibi quam in sacratis 
» Domino locis, absque magna necessitate, fieri debere 
» liquet omnibus, quibus sunt nota Yeteris et Novi Te¬ 
ii stamenti praecepta; « Decret. 3 part. dist. 1, cap. 1. 
et cap. 12, etc. 

. 3° Missa igitur celebrari non potest in nova ecclesia 
vel capella ritu ecclesiastico nondum sanctificata. Du¬ 
plici modo autem sanctificari potest, nempe per benedic¬ 
tionem et per consecrationem. Benedictio, prout in 
rituali Tloinano et in aliis ritualibus describitur, a quoli- 
ibet sacerdote, ex speciali delegatione episcopi , fieri po¬ 
test. Consecratio vero, cujus ritus et caeremoniae in pon- 
Itificali Romano repei iuntur , proprio dioecesis episcopo 
reservatur ; alieno episcopo delegari potest, sed non sim¬ 
plici presbytero. Episcopus qui, absque legitima delega¬ 
tione, alienam consecraret ecclesiam, peccaret mortaliter 
et insuper maneret suspensus per annum; Decret. part. 
|2, causa 7, q. 1, cap. 28. Valet tamen consecratio. 

4° Ecclesiae consecrari possunt qualibet die etiam non 
■festiva, sed intra missam duntaxat, ut expresse habetur 
in Decretal. 1. 3, tit, 40, cap. 2; et in Decreto, part. 3, 
jdist. 1, cap. 3. Valida tamen, licet graviter illicita, con- 
(Secratio extra missam facta ; Ferraris, v° Eccl. art. 4, n. 
3. Bened. XIV , Epist. 1 et 2 ad R. P. Engelberlum , 
.diei 16 nov. 1748, Bull. App. de consecratione et recon¬ 
ciliatione ecclesiarum longe disserit, et affirmat 1° pote~ 
statem consecrandi ecclesias episcopatui inhaerentem esse 
'et a nullo pendentem; 2° auctoritate Apostolica presby¬ 
teris delegari posse, et reipsa nonnullis abbatibus dele¬ 
gatam fuisse, ea conditione ut chrismate ab episcopo 
consecrato uterentur; 3° consecrationem ecclesiae a plu¬ 
ribus episcopis simul fieri posse, et sic pluries consecra¬ 
tas fuisse ecclesias ab episcopis ad hoc congregatis, non 
ut assisterent, sed ut connninistri essent, suas quique 
partes expleturi, ut refert P. Martene. Unus potest conse¬ 
crare ecclesiam , alter altare , tertius celebrare missam , 
plures ungere cruces, etc. idque sine ulla summi Ponti¬ 
ficis dispensatione. 

5° Ecclesia semel consecrata non est iterum consecran¬ 
da : at si dubitetur eam fuisse consecratam, consecranda 
est, ex expresso textu Decreti, part. 3, dist. 1, cap. 16, 18 
et 20. 

6° De consecratione autem ecclesiae constare potest per 

unum testem de visa vel auditu, per notam in libris ec¬ 
clesiae, vel pariete, vel tabula marmorea scriptam, quia 
sufficiunt semiplenae probationes quando nemini fit prae¬ 
judicium ; Feriaris, art. 4, n. 79. Unde inferimus cruces 
numero duodecim in parietibus depictas, vel sensibilia 
earum vestigia, sufficere ad probandum ecclesiam fuisse 
consecratam. 

7° In vigilia consecrationis populus et clerus, quibus 
ecclesia consecranda est, jejunare tenentur, ex pontificali; 
canendae sunt primae Yesperae, Matutinae et Laudes in 
honorem sanctorum quorum reliquiae sunt recondendae. 

Exsecratio ecclesiarum . 


Ecclesia dicitur exsecrata, quando amissa est ipsius 
consecratio vel benedictio, ita ut missa in ea celebrari 
non possit : id autem fieri potest per ipsius destructio¬ 
nem aut pollutionem. 

1° Per destructionem totalem . Pies quidem est evidens, 
et ex Decreto, part. 3, dist. 1, cap. 24, constat. Etiamsi 
ergo ecclesia sic diruta, ex iisdem materiis reaedificaretur^ 
iterum consecranda esset. Item si major vel nobilior pars,, 
v. g. altare et sanctuarium destruatur aut addatur, mi¬ 
nore parte relicta, quia non est eadem moraliter eccle¬ 
sia; Ferraris, varia citans capita juris, v° Eccl. art. 4, n. 
23 et 24. Si ecclesia igne comburatur, et interiores parie¬ 
tes ex toto vel ex majori parte sint devastati et abrasi, 
quamvis non corruant, nova necessaria est consecratio; 
quia in liis partibus praecipue censetur residere consecra¬ 
tio, ubi videlicet sunt cruces.et fiunt unctiones ; Decreto^ 
part. 3, dist. 1, cap. 20. 

Contra vero si minor pars destruatur vel addatur, ma¬ 
jori remanente, v. g. unus paries dirutus reaedificetur, 
pavimentum renovetur, tecta comburantur, parietibus 
integris remanentibus, etc., non iteratur consecratio nec 
benedictio; quia eadem moraliter remanet ecclesia, et 
ex regula 42 juris, in Sexto, Accessorium naturam sequi 
*congruit principalis . Nec obstat quod ecclesia per p vrtes 

successive renovata, tota fuisset mutata; semper enitu 
| eadem moi aliter remansisset. 

Ex cap 24 , dist. 1 , part. 3 Decreti jam citato, eruitur 
quod notabiles partes additae, licet ecclesia maneat con¬ 
secrata, cum aquae benedictae aspersione exorcizari con¬ 
gruat. Ita Feriaris et plures alii. 

I 2° Per pollutionem. Ecclesia est polluta quando, propter 

| aliquam indecentiam aut repugnantiam, ad usus sacros 
jure declaratur inhabilis. Quadruplici modo id contingere 
potest, scilicet per homicidium, per sanguinis effusionem, 
per seminis humani emissionem et per infidelis sepultu¬ 
ram : 1° per homicidium voluntarium et injuriosum , 

: etiam sine sanguinis effusione, non vero per homicidium 
> casu eventum, ab amente vel ob justam sui defensionem 
i commissum. Ita Ferraris aliique canonistae, ex Decreto, 
part. 3, dist. 1, cap. 19, et Decretal. 1. 3 , tit. 40, cap. 3. 

. Yoluntaria rei juste condemnati occisio in ecclesia, 
eam pollueret, quia injuriosa esset ecclesias et ipsi reo< 
jus habenti ut ibi non occidatur. 

. Si quis, accepto vulnere extra ecclesiam, ad eam con¬ 
fugiat ibique moriatur, eam non polluit; si, e contra , 
vulnus mortale intra ecclesiam acceperit et extra mo¬ 
riatur, polluta est. Ita Feriaris, art. 4, n. 40. 

• Si quis ab extra hominem in ecclesia positum occidat, 
eam polluit; non vero si ab ecclesia aliquem extra peri¬ 
mat ; quia in priori casu et non in posteriori homicidium 
in ecclesia patratur. Sic communiter canonistae . 

2° Per sanguinis effusionem ecclesia polluitur, ut pro¬ 
priis verbis statuitur in Decreto, part. 3, dist. 1, cap. 20, 
Decretal. 1. 3, tit. 40, cap. 10, et Sexto, i. 3, tit. 21 , 
cap. unico. Quaedam autem conditiones requiruntur , 
nempe 1° ut sanguis effusus sit humanus, non vero alte¬ 
rius animalis; 2° ut sit in notabili quantitate, alioquin 
non esset proprie effusio ; 3° ut effusio sit voluntaria , 
Iquia supponitur crimen, ac proinde actus humanus : 
unde si per accidens, puta ex casu, aliquis graviter vul¬ 
neretur et magna quantitas sanguinis effundatur, eccle¬ 
sia non erit polluta; 4° graviter injuriosa, secus non esset 

crimen nec gravis irreverentia erga locum sacrum. Hinc 
si ex levi vulnere sanguis copiose effundatur per nasum, 
ut quandoque accidit in pugnis inter pueros, ecclesia nou 
censetur polluta : pollueretur vero si haec quantitas ex 
gravi percussione in nasum proveniret: gravitas aut le¬ 
vitas percussionis ex communi hominum aestimatione 
judicatur; indubio, ecclesia habenda est ut non polluta, 
juxta regulam juris, Odia restringi convenit; 5° ut gravis 
percussio in ipsa ecclesia facta fuerit, eo modo quem 
diximus de homicidio. 

3° Per seminis humani effusionem, ut in dissertatione 
nostra de sexto praecepto diximus. 

4° Per infidelis aut excommunicat! denuntiati sepultu¬ 
ram ; Decretal. 1. 3, tit. 28, cap. 12, et tit. 40., cap. 7. 
Nomine infidelis, intelligitur infans sine baptismate de¬ 
cessus, nisi ex utero matris non fuerit extractus et cum 
illa sepeliatur, quia nondum natus, portio viscerum ma¬ 
tris videtur esse. Ita multi apud Ferraris, v° Eccl. art. 4, 
n. 52. Nonnulli tamen infantes fidelium excipiunt, di¬ 
centes eos tales censeri quales sunt parentes : sed opinio 
quae tenet illos non excipiendos esse, longe communior 
est et probabilior videtur. 

Sepultura haeretici publici, sed non denuntiati, eccle¬ 
siam non polluit; quia cum non sit vitandus vivus, nec 
obligatio est eum vitandi mortuum. 

Concil. Trid. sess. 25 , cap. 19, de Refor. vult ut qui in 
duello decesserint, perpetuo careant ecclesiastica sepultu¬ 
ra ; et Bened. XIV , Const. Detestabilem , 10 nov. 1752, §9, 
declarat privationem sepulturae ecclesiasticae a concil. 
Trid. inflictam, « incurrendam ante sententiam judicis, a 
» decedente quoque extra locum conflictus, ex vulnere ibi- 
» dem accepto, sive duellum publice, sive privatim indic- 
»tum fuerit, ac etiamsi vulneratus an te mortem non incer- 
» ta poenitentiae signa dederit, atque a peccatis et ordina- 
» riis solutionem obtinuerit, sublata episcopis et ordinariis 
» locorum super hac poena interpretandi ac dispensandi 
» facultate; Bul. t. 4. * Hinc annotator Ferraris concludit, 
ecclesiam ac proinde et coemeterium violari per sepul- 

turam ejus qui decessit in duello, etiamsi denuntiatus 
non fuerit. Sed Fer raris, plitres alios citans, contrarium 
sentit, et talis violatio in Gallia non admittitur, licet hono¬ 
res sepultura} ecclesiasticae in duello decedentibus absque 
poenitentiae signis et reparatione scandali denegentur. 

Praedicti autem casus ecclesiam non violant, nisi sint 
publici aut publice innotuerint. Sic omnes , ex variis 
textibus juris, et liabent ut occultum quod duobus vel 
tribus notum est testibus discretis : si autem factum 
prius occultum fiat publicum, ex eo tempore ecclesia ha¬ 
benda erit ut polluta; Ferraris, art. 4, n. 57. 


Effectus pollutionis ecclesice . 

i 

. 1° Effectus violationis alicnjus ecclesiae sunt : 1° ut 
reconciliari non possit quin prius amota fuerit causa 
pollutionis adhuc subsistens, v. g. cadaver infidelis ex- 
humatur ; 2° ut nemo in ea vel in coemeterio polluto se¬ 
peliatur ante reconciliationem ; 3° ut nec missa, nec aliud 
officium ecclesiasticum in ea celebretur; quicumque enim 
secus ageret aut mortuum sepeliret, mortaliter peccaret; 
Feriaris et alii multi cum illo, art. 4, n. 59. 

2° « Si, sacerdote celebrante, violetur ecclesia ante ca- 
* nonem, dimittatur missa ; si post canon em, non dimit- 
» tatur : «»sunt verba iniss. Rom. de Defect. tit. 10 , n. 2. 
Statim, juxta rituale nostrum, SS. Sacramentum aufera¬ 
tur, altaria exspolientur, etc. 

3° Causae quae polluunt ecclesiam , polluunt coemete¬ 
rium; loca enim juris coemeterium sicut ecclesiam spec¬ 
tant. 'Unde polluitur coemeterium si reus ad mortem 
damnatus, in eo occidatur. 

4° Polluta ecclesia, eo ipso polluitur coemeterium ei 
contiguum; quia censetur res una cum ecclesia , et ac¬ 
cessorium naturam sequi, etc. secus si ab ea esset separa¬ 
tum. Contra vero, polluto coemeterio, non ideo polluere¬ 
tur ecclesia ei contigua; quia non convenit principale 
naturam accessorii sequi. Ita omnes , 

Reconciliatio ecclesiarum . 

1« Ecclesia penitus vel ex majori parte reaedificata, vel 
etiam parietibus renovata, debet nova consecratione di¬ 
cari , inquit Ferraris, v° Consecrat, n. 9 : etenim non eae¬ 
dem , sed altera est ecclesia. 

2° Contra vero ecclesia solemni ritu consecrata, quo¬ 
cumque etiam enormi crimine polluatur, iterum conse¬ 
crari non debet, quia consecratio assimilatur Baptismo, et 
circa idem objectum nunquam iteratur : sic expresse 
Perraris , v° Eccl, art. 4, n. 74 et seq. Devoti aliique ca- 
nonistae, quamvis caput 20,dist. 1, partis 3 Decreti con¬ 
trariam dispositionem habere videatur. Procedendum 
est igitur ad ejus reconciliationem, quas ab episcopo fa¬ 
cienda est, secundum ritum in pontificali praescriptum, 
utendo aqua ad hoc specialiter benedicta , cum vino et 
cinere , ad significandam peccatorum reconciliationem ; 
semper enim cinis fuit signum poenitentiae. 

3° Episcopus dioecesanus alium delegare potest episco¬ 
pum ad hanc reconciliationem faciendam, non vero sim¬ 
plicem sacerdotem; id expresse prohibetur a Greg. IX, 
in Decretal. 1. 3, tit. 40, cap. 9, et sic S. Congr. Riu 
pluries decrevit. 

4* Romanus autem pontifex hanc facultatem delegare 
potest simplicibus sacerdotibus ; sic S. Congr. Rit. decre¬ 
vit 19 maii 1607; ita habet Bened. XIV , in I epist. su¬ 
perius citata, § 2. Ex speciali Leonis X concessione, hoc 
privilegium habent generales, provinciales, etc.'ordinum 
Mendicantium et aliorum quorumdam non mendican¬ 
tium, ea conditione ut aqua ab episcopo dioecesano bene¬ 
dicta utantur, nisi episcopus duobus diebus, circiter 13 
vel 15 leucis , ab ecclesia reconcilianda distet. Pius YII 
facultatem concessit, 3 martii 1821, vicario generali 
dioecesis Carpensis , referente Romsee , « sive per se, sive 
» per alios sacerdotes ab ipso specialiter deputandos, re- 
» conciliandi ecclesias consecratas ( qace variis modis pro - 
» fanat ce fuerant), de quibus in precibus, servato ritu a 

» pontificali Romano praescripto, adhibita aqua per ca- 
« tliolicum episcopum benedicta. » 

5° Si ecclesia non fuerit consecrata , sed tantum bene¬ 
dicta, persimplicem sacerdotem ab episcopo aut a vica¬ 
rio generali delegatum reconciliari potest, juxta for¬ 
mam in rituali Romano et in aliis ritualibus statutam. 
Sic Glossa in cap. 10, tit. 40, lib. 3 Decretal. rituale 
Roni. Ferraris, art. 4, n. 72 et alii. 

6° Etsi ecclesia per sacrilegia publica, ab homicidio, 
sanguinis aut seminis effusione, infidelis vel excommuni¬ 
cat! sepultura distincta, per exercitia haeretica , profana, 
impia, per hominum vel animalium in ea stabulatorum 
spurcitias, etc. stricte, ad sensum juris canonici, non pol¬ 
luatur, maxime tamen decet et praxis est ut per episco¬ 
pum vel per sacerdotem ab eo delegatum cum aliqua cae¬ 
remonia reconcilietur et abluatur. Ita Ligorio, 1. (5, 
n. 368, post Layman. 

7° Coemeterium pollutum reconciliari potest per sim¬ 
plicem sacerdotem ab episcopo aut vicario generali deputa¬ 
tum, et sequendus est ritus specialis in rituali praescriptus. 

8° Si per gravem aliquam indecentiam , non quidem 
stricte pollutum, sed profanatum fuisset, aliqua caeremo¬ 
nia expiatoria sanctificandum foret, quemadmodum de 
ecclesia diximus , idque juxta episcopi judicium. 

Necessitas ecclesiarum. 

1° Constat , ex dictis, ecclesias semper exstitisse et ali¬ 
quo ritu sacro sanctificari debuisse : jure communi et 
ordinario prohibetur ne missa extra loca sacra celebretur, 
et Concil. Trid. hanc dispositionem juris renovavit ac 
confirmavit, sess. 22, decreto de Observ. et vitandis in 
celeb. missae. 

2° Cei tum est tamen, in primis Ecclesiae saeculis, tem¬ 
pore persecutionum, missam frequenter celebratam fuisse 
in domibus privatis, in speluncis, in cavernis, in carceri- 
bus, etc. et in Decreto, part. 3, dist. 2, cap. 1 , legitur 
missarum celebrationes alibi quam in sacratis Domino 

locis, absque magna necessitate, fieri non debere. Ad ve* I 
ni cule ergo magna necessitate, v. g. peste, bello, perse¬ 
cutione, ecclesiae dirutione, itinere per regiones infide¬ 
lium, etc. missam in loco non sacro, aliunde honesto, 
celebrare licet, etiam absque licentia episcopi , si ab¬ 
sens sit et difficulter adiri possit , ait Feriaris, v a Missa> 
art. 4, n. 4; concilium enim Trid. talem celebrationem 
in hujusmodi casibus prohibere voluisse non censetur, I 
quoniam , ut fert cap. 11, dist. 1 , tertiae partis Decreti, 
necessitas legem non habet . Sic S. Th. 3 part. q. 83, 
art. 3, ad 2 uru ; Suarez, Bened. XIY, Ligorio t 1. 6, n. 
356, etc. Hinc missa celebratur in castris etiam sub dio 
pro exercitu, sed festivis tantum diebus, aut aliis diebus 
pro generalibus et primariis ducibus in eorum tentoriis. 

In bis tamen et similibus casibus, si per tempus liceat, 
semper impetranda est concessio episcopi, qui aut judica¬ 
bit causam esse sufficientem, aut per dispensationem in 
dubio relaxabit legem. 

3° Quilibet sacerdos missam omni die celebrare potest, 
1° in omni ecclesia publica, consecrata, vel benedicta, 
non polluta, aut reconciliata , positis aliunde ponendis; 
2° in oratorio benedicto , ad usus sacros destinato, et ja¬ 
nuam in via publica habente, etsi privata in eo ex i stat 
janua domui alicujus saecularis affixa; 3° in oratoriis seu 
capellis communitatum , puta hospitiorum , seminario¬ 
rum , collegiorum, monialiuni, etc. sic declaravit S. 
Con.gr. Rit. 2 sept. 1661 ; 4° in oratoriis quae habent epi¬ 
scopi, sive iu palatiis suis, sive in domibus rusticanis, 
etiam extra proprias dioeceses, ut ex decreto Congr. Con- 
cil* 22 sept* 1640 concluditur , quia domus'episcopi non 
censetur privata. 

4 5 In oratoriis autem privatis saccularium legitime 
erectis celebrare non licet diebus in diplomate reservatis, 
nempe in solem n io ribus festis. 

5° Privilegio gaudent episcopi et cardinales altare via¬ 
ticum habendi, illud ubicumque fuerint in propria vel 
in aliena dioscesi erigendi, atque in eo celebrandi vel ce¬ 
lebrare faciendi; cap* 12, tit. 7, lib. 5, in Sexto. 

6° Clemens XI, per decretum 15 decembris 1703, hanc 
facultatem episcopis et cardinalibus abstulerat quoad do¬ 
mos laicas, etiam in propria dioecesi; sed Innocen¬ 
tius XIII, bulla diei 3 maii 1723, a Bened. XIII anno 
sequenti, 17 sept. confirmata, declaravit prohibitionem 
Clementis XI non intelligendam esse « de domibus etiam 

• Ia icis, in quibus dicti episcopi forte occasione visitatio- 
» nis vel itineris hospitio excipiuntur; ut nec etiam 
» quando episcopi in casibus a jure permissis , vel de spe- 
« ciali Sedis apostolicae licentia, absentes a domo propriae 

• ordinariae habitationis, moram idcirco faciunt in aliena 
» domo per modum similis habitationis. » 

7° Has juris communis restrictiones in Gallia admissas 
fuisse non arbitror. 

8° Cum autem praedictum episcopi privilegium sit per¬ 
sonale , alii sacerdotes etiam ipsius comites , eo absente , 
in domibus privatis celebrare non possent ; Ligorio, 
!. 6 , n. 358. 

9° Olitn episcopi facultatem habebant permittendi ut 
missa extra loca Deo dicata celebraretur : verum haec eo¬ 
rum facultas per decretum concilii Trid. sess. 22, supra 
citati, multum fuit restricta ; communiter tamen docetur 
eos talem adhuc concedere posse licentiam pro determi¬ 
natis casibus, vel pro aliquo tempore, si justa adsit causa, 
non magnae necessitatis, quae nullam requirit dispensa¬ 
tionem, sed difficultatis ecclesiam adeundi , missam alibi 
audiendi, etc. si aliunde persona dispensatione videatur 
digna. 

10° Restrictio igitur a concilio Trid. inducta, de li¬ 
centia in domibus privatis perpetuo celebrandi aut cele¬ 
brare faciendi intelfigenda est: haec itaque licentia a solo 
pontifice Romano obtineri potest, et obtenta, personae 
privilegiali inhaeret eainque semper sequitur. Exsecu¬ 
tioni tamen demandari non potest quin episcopo dicece- 
sano praesentata, et ab eo agnita fuerit ut authentica; pro 
unica missa coram privilegiato celebrata valet, et non 
aliter ; vide Ligorio, 1. 6, n. 359. 

11° Privilegia hujus generis , quae nonnulli regulares 

sibi vindicabant, omnino fuerunt revocata per decretum i 
concilii Trid. sess. 22, ut expressis verbis declaraverunt I 
Clemens XI, Innocentius XIII et Bened. XIY. 

12° Diu disputatum est an in mari aliquando celebrare 
liceat : alii affirmabant, alii negabant, et rationes ex 
utraque parte afferebantur. Sed Bened. XIY, de Missae * 
sacrif. 1. 3, cap. 6, n. 11 , dicit quod per Sedis apostolicac 
praxim omnis sublata fuerit disputatio, et apostolicum 
nunc seinper requiratur indultum, quod nonnisi sub illis 
conceditur conditionibus: 1° ut tutum sit navigium; 
2° ut longe absit a littore; 3° ut mare sit tranquillum ; 
4° ut adsit alter sacerdos vel diaconus qui, cooriente 
motu , calicem manu tenere possit. 

Imagines in ecclesiis . 

1° Cum in veteri Lege omne sculptile stricte prohibere¬ 
tur, primi Christiani imagines non colebant, nec in eccle¬ 
siis, etmulto minus super altaria habebant, ubi nec Crux 
diu ponebatur. A statuis et sculpturis maxime alieni 
erant, non quod judicarent usum earum aliquid mali 
exhibere, sed ne contra praeceptum Dei agere viderentur, 
et scandalum praeberent Judaeis. 

2° Antiquus tamen mos erat sensibilia objecta, praeter¬ 
ita vel absentia, sub figuris exhibere : sic Ter tuli. 1. de 
Pudicitia, cap. 7 et seq. referi Christianos habuisse 
Christum in calicibus suis, sub figura boni pastoris ovem 
super humeros suos reportantis , depictum. Saepius re¬ 
praesentabatur Christus sub symbolo agni, quia S. Joan- 
nes Baptista de illo dixerat : Ecce Agnas Dei , ecce qui 
tollit peccatum mundi. Spiritus sanctus adumbrabatur 
sub specie columbae, et Pater aeternus sub signo vocis de 
ccelo loqnentis. 

3° Vetustior imago in ecclesia exhibita fuit crux sine 
crucifixo, deinde cum crucifixo, ut probat Grancolas. 
Postea, ad ornandas ecclesias et ad fovendam fidelium 
pietatem, depictae sunt imagines Christi, B. Mariae vir¬ 
ginis , sanctorum et saepe aliorum, honoris causa , v. g. 

papae, episcopi, imperatoris. Unde imagines eorum qui 
in concilio generali sexto damnati fuerant, ex ecclesiis 
sublatae sunt, ut videre est apud Flcury , 1. 40, n. 27. 

4° S. Gi eg. Magnus, in septimo saeculo, docet imagines 
servandas esse, « ut qui litteras nesciunt, saltem in pa- 
• rietibus videndo legant quae legere in codicibus non 
» valent; » Epist. 1. 9, epist. 105; in aliis pluribus locis 
de imaginibus eodem sensu loquitur. Nihilominus con¬ 
suetudinem profanas imagines in ecclesiis collocandi ad¬ 
huc viguisse testis est idem pontifex maximus, qui Phocae 
etLeontiae augustorum iconam reponi jussit in oratorio 
S. Ceesarii martyris , intra palatium . 

5° Quidam, ex majori sensu devotionis erga Christum, 
B; Virginem Mariam aut sanctos, imagines eorum coepe¬ 
runt honorare, eas deosculando, ante eas genu flectendo, 
candelas vel lampades accendendo, tlius adolendo, oran¬ 
do, etc. Occasione hujusmodi cultus gravis exorta est 
controversia in octavo saeculo, ut in tractatu delncarn. 
exposuimus. Ecclesia, in pluribus conciliis generalibus 
coadunata, definiit cultum sanctarum imaginum esse li¬ 
citum, et ex illo tempore picturae et sculpturae genera¬ 
liores factae sunt in ecclesiis tanquam ornamenta et pie¬ 
tatis incitamenta. 

6° Plures inde, diversis temporibus, nati sunt abusus, 
modo ex inordinato quaestus amore, modo ex ignorantia 
fidelium. Summi pontifices et concilia, v. g. Rhotoma- 
gense, anno 1445, can. 7, Coloniense, anno 1452, ac 
praesertim Trid. sess. 25, decreto de Invocatione.... et 
sacris imaginibus, eos accurate reprimendo jusserunt. 

7° Docendum igitur, nullam virtutem in imaginibus 
residere, unam altera efficaciorem vel potentiorem non 
esse : omnis tollenda est figura, picta vel sculpta, defor¬ 
mis, horrorem vel risum potius quam aedificationem pa- 
riens, aliquid inhonestum vel profanum exhibens; et 
ideo nulla admittenda est insolita, nisi ab episcopo ap¬ 
probata, ut patres Tridentini decernunt, et episcopi solas 
imagines objecta sancta decenter exhibentes approbare 

possunt, quas omnes praevia benedictione in ritualibus 
descripta sanctificari debent* 

8° « Ad primas vesperas dominicae de Passione coope- 
» rientur omnes cruces et imagines Salvatoris per eccle- 
» siam, et super altare nullae ponantur imagines san- 
* ctorum; » Caerem. episc. 1.2, cap. 20. Aliae pariter 
imagines quae in ecclesia reperiuntur simul velis violaceis 
tegi debent, ut ait Merati, citans decret. S. Congr. 
Rit. 4 aug. 1663. 

9° Feria sexta in Parasceve, postquam Crux adoranda 
ab ofliciatore fuit detecta, omnes aliae cruces similiter 
deteguntur ; non vero imagines sanctorum, nisi in sabbato 
Sancto post litanias, et forsan melius dum cantantur ul¬ 
timae prophetiae, ut sint patentes dum invocantur sancti; 
Merati. 

10° Apud nos , sabbato ante primam dominicam Qua¬ 
dragesimae, usque ad sabbatum Sanctum, velantur ima¬ 
gines et cruces. 

Reliquice sanctorum. 

1° Legitimum esse cultum reliquiis sanctorum exhibi¬ 
tum probavimus ad calcem tractatus de Incarn. Vetus¬ 
tissimus est usus eas solemniter transferendi, in ecclesiis 
et in altaribus collocandi, venerationi fidelium exponendi, 
lampades ante eas accendendi, eas thurificandi, etc. ut 
in pluribus locis testantur S. Hieronymus, S. Ambro¬ 
sius, S. Aug. S. Chrysost. Rufinus, Sozomeaus, Theodo- 
retus, etc. 

2° Primitus sanctorum corpora e tumulis levare et pei' 
partes dividere non licebat : S. Greg. Mag. ab impera¬ 
trice Constantina rogatus ut caput vel aliam partem cor¬ 
poris S. Pauli ei mitteret, respondit, Epist. 1. 4, epist. 3, 
temerarium fore eorum corpora (Petri et Pauli) non 
solum tangere, sed vel aliquatenus inspicere. Super ea 
erigebantur altaria, et novas ecclesias absque reliquiis 
martyrum dedicari VII concilium generale prohibuit % 
can. 7, sub pcena depositionis in episcopum qui tanquam 

traditionum ecclesiasticarum transgressor haberetur. 

3° Plurima tamen reperiuntur exempla, etiam ante 
S. Greg. tempora, reliquiarum S. crucis Domini, catena¬ 
rum SS. Petri et Pauli, S. Mariae, id est, vestium ejus 
vel aliarum rerum quae ad eam pertinuerant, S. Joannis 
Baptistae, S. Stepliani, etc. Postea quando sancta cor¬ 
pora e tumulis levari coeperunt, in pretiosis capsis includi 
et in ecclesiis honorifice collocari consueverunt, saepius 
sub altaribus, et nunquam desuper. Linteamina aliaque 
objecta ad ea admota, portiones terrae ex eorum tumulis, 
vel thecarum in quibus exstiterant, vel olei lampadum 
coram eis ardentium, etc. inter fideles velut reliquiae 
dividebantur. Deinde mos invaluit ut ipsa corpora minu- 
tatim divisa, inter multos distribuerentur, atque innu¬ 
merae ecclesiae eorumdem sanctorum reliquias habere 
possent, et eas in thecis decenter inclusas, testimoniis 
authenticis munitas, ab episcopo dioecesano recognitas, 
super altaria collocari ac publicae venerationi exponere 
liceret. Nullas vero, signis authenticitatis destitutas vel 
ab episcopo dicecesano non approbatas, cultu publico 
honorare et venerationi fidelium exponere licet : id iu 
ecreto concilii Trid. supra citato/expresse vetitum est. 

4° In ecclesiis ubi insignis alicujus sancti asservatur 
reliquia, v. g. caput, brachium, crus, aut alia pars cor¬ 
poris in qua passus est martyr, modo sit integra, et non 
parva, et legitime ab ordinario approbata, officium illius 
sancti debet esse duplex et semper dicitur Credo; non 
item ad missam ejusdem sancti in aliis ecclesiis, nisi so- 
lemniter celebretur. Sic S. Congr. Rit. in pluribus de¬ 
cretis a Merati citatis. 

Reliquias privatim habitae vel spectatae ab omnibus 
licite, modo reverenter, tanguntur : publice vero expo¬ 
sitae vel exponendae, praesertim reliquiae S. Crucis aut 
S. Coronae spinarum, a solis presbyteris aut diaconis 
tangi, deferri aut exponi debent, idque cum luminaribus 
Ct incenso. Sanctorum etiam reliquiae super altare expo¬ 
sitae vel exponendae, cum stola inter acolythos lumina 
gestientes deferendae sunt, ut docet Merati. 

Campanas in ecclesiis* 

1° In primis saeculis, tempore persecutionum, credibile 
est Christianos secreto monitos esse per diaconum aut 
per alium virum ab episcopo designatum ut ad ecclesias 
convenirent; vel forsitan, ubi persecutionis aestus sedaba¬ 
tur, per aliquod sensibile signum, v. g. sono cornu aut 
tubae, de quibus fit mentio in regula S. Pachomii, vel 
strepitu tabellarum lignearum malleo percussarum, 
quibus nunc adhuc utuntur Graeci in Turcia degentes; 
usum enim Campanarum Turei non permittunt Chris¬ 
tianis. 

2° Si fides adhibeatur Durando, t. I, cap. 4, n. 1, quae¬ 
dam inventa sunt vasa aenea resonantia in Nola, civitate 
Campaniae : unde majora dicta sunt campance , a regione 
Campaniae, et minora appellata sunt nolas , a civitate 
Nola. 

Campanarum institutio communiter tribuitur S. Pau- 
lino Nolensi episcopo, circa medium quinti saeculi de¬ 
functo : atCard. Bona, 1. 1, cap. 22, n. 3; Bened XIV, 
lnst. 20, et alii merito notant illum S. pontificem, eccle¬ 
siam a se exstructam per singulas partes describentem 
in epist. 12 ad Severum, de campanis et turri campana*- 
rum omnino silere; unde concludendum videtur eam- 
panas ipsi adhuc fuisse ignotas. 

3° Piares alii earum inventionem vel primum usum 
Sabiniano, in initio septimi saeculi summo Pontifici, 
attribuunt : sed in Yita S. Columbani, sexto saeculo exa¬ 
rata, legitur eum caeterosque monachos e somno,pulsante 
campana , excitatos, ad templum media nocte se contu¬ 
lisse. 

4® Primus tamen qui expressum habuit sermonem de 
campanis fuit venerabilis Beda, sub initio octavi saeculi * 
multi itaque usum illarum ad septimum saeculum re¬ 
ferendum esse censent, licet earumdem aliqua notio 
prius jam babita fuerit. Primum quaedam habebantur 
instrumenta ferrea vel aenea, quae manu tenebantur, et 

agitata, resonabant tinnitu, tintin, et idcirco tintinnabula 
vocata sunt : eis successerunt campanae quibus, ut sonus 
earum longius emitteretur, postea erectae sunt turres 
cum cacumine, in cujus summitate plantatur vexillum 
crucis, ad significandum aedilicium Christo esse dicatum, 
et locatur communiter gallus aeneus aut ligneus, non 
solum ad directiones ventorum indicandas , sed ut fide¬ 
libus et pastoribus sit vigilantiae symbolum, eosque e 
somno peccati sonitu campanae excitatos, moneat ad ec¬ 
clesiam properandum esse. 

5° Baronius refert, ad anu. 968, t. 16, JoannemXIII 
Campanam benedixisse et consecrasse antequam in turri 
Lateranensis ecclesiae collocaretur, et bunc ritum in Ec¬ 
clesia perseverasse : verum Capitularia Caroli Magni, 
ducentis annis antiquiora, campanarum benedictionem 
memorant, et in ritualibus Joanne XIII antiquioribus 
benedictio campanarum describitur , ut ostendit P. Me- 
nard , n. 587, ad Sacram. S. Greg. 

6° Quoniam in hac benedictione adbibetur aqua bene¬ 
dicta , campana lavatur, oleo infirmorum et sancto chri¬ 
smate ungitur, nomen ei imponitur, haec caeremonia vulgo 
dicta est baptismus; quod vocabulum Ecclesia nullibi 
approbavit, sed tolerat in simplicibus, modo caute eru¬ 
diantur hujusmodi campanarum consecrationem nihil 
habere sacramenti aut sacramento Baptismatis simile, 
nisi in quibusdam ritus externi circumstantiis. 

I 7° Campanae , antequam in catnpanili collocentur , be- 
i nedici et consecrari debent ab episcopo dioecesano, qui 
I facultatem hanc benedictionem faciendi simplici presby- 
i tero delegare non potest, ex decreto S. Congr. Rit. 19 
! april. 1687 ; quia unctio quae debet fieri cum oleis , est 
'ordinis episcopalis : talis igitur delegatio Sedi apostolicae 
reservatur, et qui indultum obtinuit, alium subdelegare 
nequit; Fer raris, v° Campana , n. 8. Ex usu tamen in 
'Galliis recepto, solent episcopi simplices sacerdotes ad 
|benedicendas campanas committere, idque formaliter 
agnoscit Romsec , sine restrictione locorum. 

1 ^ 8° Privilegio benedicendi campanas gaudent abbates 

aliique praelati usum pontificalium habentes, pro solis > 
ecclesiis sibi subditis, ut expresse declaravit S. Congr. ' 
Rit. 5 aprilis 1620 ; Ferrarisv* Campana , n. 13. 

9 a Campanae ob varios fines pulsari solent, nempe ' 
1° ut fideles ad ecclesiam conveniant; 2° ad laudandum , 
Deum, v. g. infra consecrationem in missa solemni, ut 
sanctissimum adoretur Sacramentum, infra processiones, 
hymnum Te Deum , hymnum angelicum in feria V in 
coena Domini et sabbato Sancto; 3° ad annuntiandam 
mortem fidelium sono lugubri, ut residui pro illis orent; 

4° ad excitandam in animis laetitiam : inde major earum 
fit percussio in magnis festivitatibus; 5° ad depellendos 
morbos, tum corporales, tum spirituales, ad dissipandas 
turbines et tempestates, quod in earum benedictione sic 
petit minister : « Ut cum melodia illius auribus insouue- 
» rit populorum, procul pellantur omnes iusidise inimici, 
i» fragor grandinum , procella turbinum, impetus tem- 
* pestatum, temperentur infesta tonitrua, ventorum fla- 
» mina fiant salubriter ac moderate suspensa, etc. » Pru¬ 
dentia tamen suadet ut ab earum pulsatione abstineatur, 
dum tonitru terrae vicinum est, quia vibrationes aeris 
illud attrahere possunt. 

10° S. Congr. episc. et regul. anno 1581, expresse de- 
crevit campanas consecratas, etiam in profana turri exi— 
stentes, usui profano inservire non debere , etiamsi ad 
hunc finem a saecularibus fabricatae praetenderentur : at- ! 
tamen in praxi receptum est ut in signum laetitiae com¬ 
munis, v. g. dum quis insignis ad dignitatem ecclesiasti- j 
eam aut civilem promovetur , ad nativitatem principis, ( 
ad diem natalitiam regis , ad celebrandam victoriam, etc. 
pulsentur; vel ad congreganda membra communitatis ( 
in casu incendii, inundationis, hostium invasionis, etc. . 
quia in bis atque similibus casibus aliquod existit moti- j' 
vum spirituale , nempe bonum societatis , opus cbarita¬ 
tis , etc. Id vero non liceret si de privatis negotiis agere¬ 
tur, et lex civilis 8 aprilis 1802 (18 germinal an X) J 
art. 43, agnoscit eas ad convocandos fideles esse desti¬ 
natas , et propter alium finem non pulsandas, nisi ex 

politi® localis consensu ; supponendum et ex consensu 
parochi, ut ostendit D. Affre, Traitede Uadministration tem^ 
porelle des paro isses. 

11° Sonus campanarum, ex antiquo usu, feria V in 
ccena Domini suspenditur, ad significandum discipulos 
Christum dereliquisse; et, ex Constitutione Leonis X in¬ 
cipienti Dum intra , pluribus S. Congr. llit. decretis ac 
Bened. XIV, Inst. 20, non pulsandae sunt sabbato Sancto 
in ecclesiis tam regularium quam saecularium, antequam 
Campanae ecclesiae cathedralis, vel matricis, vel parochia- 
lis defectu cathedralis aut matricis, sonuerint, propter 
honorem principali ecclesiae debitum : unde si duae ec¬ 
clesiae in eodem loco pari honore gauderent, alternis vi¬ 
cibus primatum sonitus habere deberent, ut expresse 
Bened. XIV, loco citato, docet. 

Aqua benedicta ad ecclesiarum januas. 

!• TJsum aquae benedictae ab apostolica traditione pro** 
fectum et in Ecclesia semper observatum esse docent Ba- 
ronius, ad an. 132, n. 3; Bona, 1. 1 , cap. 20; illius men¬ 
tionem faciunt Tertull. S. Cypr. S. Epiph. S. Ambr. et 
! auctor Const. Apost. 1. 8 , cap. 29 ; formam illam benedi¬ 
cendi describit Micrologus, cap. 46; institutionem ejus 
tribuit Alexandro I, pontifici maximo anno 119 defuncto. 

2° In medio vestibuli ecclesiarum primitus erant aquae 
salientes, vel putei, canthari aut conchae, in quibus Chris¬ 
tiani templum ingressuri manus et os lavare solebant, ut 
sic purificati, loco sancto et divinis rebus digniores es* 
sent : hanc exstitisse consuetudinem testantur Eusebius, 
S. Paulinus, S. Clirysost. etc. Inde natus est usus aquam 
benedictam ad januas ecclesiae collocandi, ex illa su¬ 
mendi, se signandi, etc. 

3® Hinc etiam 1° mos antiquus quem Udalricus, in un¬ 
decimo saeculo vivens, longe describit, apud P. Martene , 
aqua benedicta singulis diebus dominicis, ante missam 
solemnem, aspergendi altare, clerum et populum (Clu- 
niaci plura aspergebantur altaria). 2° Eodein fine aspergi 

soleat objecta benedictione sanctificanda, ut ab eis om¬ 
nes immunditiae pellantur. 3° Cadavera defunctorum, 
eorum tumuli et sarcophagi similiter asperguntur, ad 
expellendos daemones, ne eis illudant, orationes viven¬ 
tium impediant, et in symbolum desiderii quo illorum 
animam coelesti rore aspergi optamus. Sic P. Cavalieriapud 
Perraris, v° Aqua bened. n. 5. 4* Item in monasteriis 
aqua benedicta spargitur vespere super fratres et sorores, I 
in eorum dormitorium et lectulos, ut videri potest apud i 
Martcne . Aliquid simile pii fideles et clerici facere con¬ 
sueverunt, seipsos et lectum aqua benedicta tingendo, 
apte dormitionem, ut caveantur nocturna phantasmata : 
similiter et mane surgentes eadem aqua se perfundunt, 
crucem in frontesignantes, juxta veterem consuetudinem, 
cujus meminit Martene. 

4° Nullibi autem reperi morem aliquando exstitisse ut 
e templo egredientes aqua benedicta se muniant, sicut ! 
ingrediendo fecerant, quanquam id contra externas ten- 
tationes utiliter fieri possit. 

5° Aquae benedictio quibusque dominicis diebus, ex¬ 
ceptis dominicis Paschae et Pentecostes, facienda est, ut 
ex missali Romano colligunt Gavantus, Merati, Ferraris. 

Id jam fieri consuevisse, juxta canones, testatur Microlo- 
gus, cap. 46, et idem praescribit rituale nostrum, pane 
secunda, excipiens tamen dominicas in quibus celebran¬ 
tur festa solemnia vel sanctissimum exponitur Sacra¬ 
mentum. 

6° Haec benedictio est sacerdotalis; a clerico inferiori 
fieri non potest, et sacerdos excommunicatus aut sus¬ 
pensus eam faciens, fieret irregularis ; Ferraris, v° Aqua 
benedicta , n. 4. 

7° Aspersio aquae benedictae nunquam omittitur diebus' 
dominicis, ut expresse habent Gavantus et Merati, et 
missale Romanum evidenter supponit : per ipsum fa¬ 
cienda est celebrantem alba et stola cum pluviali coloris 
diei indutum , etsi in prima dignitate constitutum, non 
obstante contraria consuetudine, quae potius corruptela 
quam consuetudo dici debet, cum sit contra rubricas 

missalis et dispositionem caerempnialis episcoporum, l. 2, 
cap. 30. S. Congr. Rit. 27 nov. 1632 et 16 nov. 1649. 

8° Episcopus tamen celebraturus aspersionem non fa¬ 
cit, sed ejus loco simplex sacerdos cum superpelliceo et 
stola ; sic , referente Gavanto, statuit Greg. XIII, 30 de¬ 
cembris 1573, et cseremoniale episc. 1. 2, cap. 31, dicit, 
episcopo solemniter celebraturo, aspersionem omitten¬ 
dam esse. 

9° Non aspergitur altare in quo sanctissimum exposi¬ 
tum est Sacramentum, ut expressis vocibus asserit Ga- 
vantus; sed de more osculandum videtur, et aliae con¬ 
suetae fiunt aspersiones. 

10° S. Congr. Rit. die 26 nov, 1605 , decrevit cano¬ 
nicos singulatim aspergendos esse, incipiendo ab iis qui 
sunt in cornu dextro, non vero unico ictu in circulum ; 
ipsum praesenta tu r aspersorium episcopo, manum ejus 
osculando. Caeleri per ictum eirculosum asperguntur. 

11° Episcopo ad ecclesiam accedenti praesentandum 
est aspersorium , non a vicario generali abave dignitate 
eum comitante, sed a parocho vel a digniore illius ec¬ 
clesiae , vel a capellano , si de capella agatur, et non a pa¬ 
rocho in cujus territorio existit capella , ut diserte osten¬ 
dit Bened. XIV s Inst. 105, § 128. 

12° Dicta S. Rit Congr. declaravit, die 7 junii 1704, 
gubernatori civitatis, et a fortiori alterae dignitati civili, 
judiciali aut militari eo superiori, ad ecclesiam accedenti 
praesentandam esse aquam benedictam per aspersoni 
contactum , non vero per illius traditionem. 

13° Ad consequendos effectus aspersionis, non requi¬ 
ritur ut aqua benedicta res aut personas physice tangat; 
contactum moralem sufficere docent Quarti et F e naris , 
si persona? ad quas dirigitur aspersio eam aliquo signo 
externo, v. g. inclinatione, signo crucis, acceptent; vel , 
ubi res insensibiles benedicuntur, si aspergens intentio¬ 
nem suam ad omnes dirigat, tunc illae ad quas aqua 
sanctificata non pervenit physice, nihilominus sunt be¬ 
nedictae. 

15® Aquam benedictam in usus profanos convertere 

ex contemptu, peccatum est mortale; citra contemptum,, 
v. g. ad liumectandum atramentarium , juxta quosdam 
esselduntaxat peccatum veniale , quia ipsomet usu pro¬ 
fano liaec aqua benedictionem suam amitteret; juxta 
alios non rigidiores, peccatum foret mortale, propter gra¬ 
vem indecentiam ac irreverentiam. Earndem aquam ad 
usus evidenter superstitiosos scienter adhibere, peccatum 
procul dubio mortale esset. 

ARTICULUS QUINTUS. 

DE ALTARI ET EJUS ORNAMENTIS. 

De altari. 

1® Altare sic vocatur ab altitudine , juxta plures aucto-* 
ires, et nomen sortitur ab antiquis ethnicis , qui sacra in 
aedificiis a terra elevatis faciebant diis superis : juxta alios 
sic appellatur, quia est alta res vel alia ara . Saepe etiam 
dicitur mensa, quia super illud praeparatur victima 
edenda. 

2° Noe primus aedificavit akare Domino , et ab ejus 
aetate semper exstiterunt altaria. Scimus quid ipse Deus 
praescripserit per Moysen in veteri Lege circa templum et 
altare ; Apostoli et primi eorum successores usuin altaris 
habuerunt, ut patet his B. Pauli verbis, I Cor. ix, 13 : 
Qui altari deserviunt , cum altari participant; et Hebr* 
xm, 10 : Habemus altare , de quo edere non habent potes¬ 
tatem, qui tabernaculo deserviunt . S. Ignatius, S. Irenaeus, 
Orig. Eusebius, Tertullianus, S. Cyprianus, S. Optatus 
Milevitanus aliique priorum saeculorum Patres aram 
Dei et altare nominant aut evidenter supponunt, ut 
Card. Duperron, Bona, Devoti, etc. expressis testi¬ 
moniis ostendunt adversus Calvinianos qui, praesen¬ 
tiam realein negantes, impudenter asserebant per tria 
priora saecula Christianos non habuisse altaria in stricto 
sensu dicta. 

3° Duplicis generis sunt altaria : alia immobilia , quae 

alieni loco sunt fixa, et portari aut moveri non possunt 
quin destruantur; alia vero sunt mobilia, quae scilicet 
uni loco non sunt fixa, sed ad nutum moveri et transferri 
possunt, ideoque vocantur porta tilia vel viatica, quia sa¬ 
cerdotes iter facientes eis uti possunt. 

4° Primitus erant lignea, ut plurimum; deinde prae¬ 
scriptum est ut essent lapidea, quia Petra erat Christus,, 

I Cor. x, 4. « Altaria si non fuerint lapidea, chrismatis 
» unctione non consecrentur; » Decreti 3 parte, dist. 
i, can. 31. Canon ille ex concilio Epaon. anno 517, can. 
26, eductus est; Lahhe . Sufficit tamen ut sint lapidea 
m ea parte in qua consecrantur : unde altare ligneum 
cum ara lapidea permittendum esse censuit S. Congr, 
Pii. 10 nov. 1612. Arae illius magnitudo talis esse 
debet ut pes calicis et hostia in ea commode capi 
possint : ita communiter tenent doctores, ait Feria¬ 
ris, v° ditare , n. 6; et inter altare fixum ac portatile 
non distinguunt. Itaque merito inde concluditur neces¬ 
sarium non esse ut ara lapidea sit longa; si immobiliter 
sit fixa, et in eo statu consecretur, erit altare fixum seu 
immobile, quamvis ordinarie totam longitudinem altaris 
teneat. 

5° Quidam arbitrati sunt altaria per solani missae cele¬ 
brationem consecrari; sed concil. Agathense, anno 506 
celebratum can. 14, relato in Decreto, dist. 1, can. 32, 
habet: « Altaria placuit non solum unctione chrismatis, 

* sed etiam sacerdotali benedictione sacrari. » Certum 
est igitur sacrificium eucbai isticum peragi non posse nisi 
in altari, sive fixo, sive portali, ab episcopo consecrato ;'et 
si de consecratione illius dubitetur, consecrandum est 
antequam missae super illud celebrentur ; Decret. dist. 1, 
can. 18. Qui secus ageret, mortaliter peccaret; « Cum 

* haec sit transgressio gravis legis et consuetudinis eccle- 

* siasticae in qua nec episcopus dispensare potest, » in¬ 
quit Feriaris, v° Altare , n. 41. 

6° Exp resse prohibitum est presbyteris, Decreti part. 
1, dist. 68, can. 4, et part. 2, causa 26, q. 6, can. 3, ne 
altare praesumant consecrare; nec episcopus ad id sim- 

plicein presbyterum delegare potest, quia in jus com¬ 
mune canonicum non liabet potestatem. Summus vero 
Pontifex, cum ab illo jure dispensare possit, facultatem 
altaria consecrandi, simplicibus conferre potest presby¬ 
teris, et reipsa Leo X hanc concessit facultatem fratribus 
ordinis Minorum ad Indias Orientales proficiscentibus, 
Paulus III presbyteris societatis Jesu, ut in locis remo¬ 
tissimis infidelium, ubi episcoporum copia non habetur, 
altaria consecrare possent, et Pius VI eamdem dedit po¬ 
testatem pluribus sacerdotibus Gallicanis tempore perse^ 
cutionis in fine ultimi saeculi exortae. 

7° Abbates et praelati, usu pontificalium gaudentes, 
altaria consecrare possunt, sed pro ecclesiis et religiosis 
sui ordinis tantum, ut Congr. Episc. et Regul. pluries de¬ 
crevit. 

8° Inter theologos et canonistas controvertitur an re¬ 
liquiae sanctorum ad essentiam consecrationis altarium 
sint necessariae : plures negant, dicentes nullibi expres¬ 
sum inveniri praeceptum de ponendis reliquiis in altari** 
bus consecrandis, aut praeceptum in nonnullis canonibus 
expressum non fuisse universaliter receptum, vel saltem 
per contrariam consuetudinem abrogatum fuisse. Pro hac 
opinione citantur Sotus, Suarez, Vasquez, Layman, etc. 
Alii vero, nunc saltem communius, ut Sylvius, Azor, 
Ifabert, Tournely, Gavantus, Ligorio, Ferraris, etc. con¬ 
tendunt reliquias sanctorum, ab Ecclesia approbatorum, 
ad consecrationem cujuslibet altaris, sive fixi sive porta- 
tilis, omnino necessarias esse; et nituntur 1°canone 26, 
dist. 1, 3 part. Decreti, ex concilio Africano deprompto, 
in quo praecipitur ut altaria reliquiis carentia ab episcopis 
evertantur; 2° concilii Nicaeni II, can. 7, ubi dicitur, 
nullum consecrari templum sine reliquiis sanctorum; 
3° consuetudine Ecclesiae perorationem, Oramus te per 
merita sanctorum tuorum, quorum reliquias hic sunt, etc. 
sufficienter indicata; 4° pluribus S. Congr. Rit. decretis 
in quibus supponitur legitima non esse altaria sine reli¬ 
quiis. 

9° Non est dubium quin summus Pontifex a conditione 

1 ponendi reliquias in altaribus dispensare possit, et in eo 
casu, licet plures arbitrentur voces % quorum re liqui ce hic 
sunt , omittendas esse, et dicendum, Oramus te per merita 
sanctorum tuorum ut indulgere digneris, etc. probabilius 
| tamen videtur nihil esse mutandum; quia, cum ex lege 

I communi hic adesse soleant reliquiae, verba quorum re - 
liquice hic sunt, verificantur, etiam in casu in quo per 
accidens desunt, sicut Dominus vobiscum , et Vobis fratres, 

I Misereatur vestri , etc. ubi unus assistit. Ita Merati et 
plures cum illo. 

10° Ubi reliquiae sanctorum deficiunt, particulam lios- 
tiae consecratae reponere non licet in altaris sepulcro, 
reliquiarum loco : esset quippe manifestus Sacramenti 
abusus. Attamen quando de altari fixo agitur, major fit 
reliquiarum fovea et in ea includi solent, cum caeremo¬ 
niis in pontificali descriptis, nomen episcopi consecrantis 
et sancti in cujus honorem altare consecratur ; Ferra- 
[ vis, v° Altare , n. 18. Fovea autem in altari fixo ordinarie 
fit sub ara, etiam in massa. In altari vero portatili par¬ 
vum faciendum est foramen in una facie, vel melius in 
. uno latere. Solae ibi reconduntur reliquis in modica 
quantitate, et saltem duorum sanctorum ab Ecclesia ap- 
I probatorum, et episcopali sigillo cum cera muniuntur : 

I fovea vel foramen ita sigillo munitum vocatur sepulcrum. 
11° Altaria non consecrantur sine unctionibus cum san¬ 
cto chrismate et oleo catechumenorum, quae unctiones 
ad essentiam consecrationis pertinent, et solus papa ab 
illis dispensare posset. Unde Pius VI, ad diversa quaesita 
a presbyteris Gallicanis sibi proposita, die 26julii 1794, 
respondens, facultatem eis concessit missam sub dio vel 
in quolibet loco, supra altaria portatilia, sine ministro 
celebrandi, et altaria portatilia consecrandi, cum oleis ta¬ 
men ab episcopo benedictis ; conditionem reliquiarum non 
apposuit : eo ipso ab illa dispensasse censetur. Hinc fac¬ 
tum est quod multa existant altaria portatilia in ecclesiis 
locata in quibus nullum invenitur reliquiarum vesti¬ 
gium. Nunc prorsus irregularia videntur, sed episco¬ 
porum est judicare an super illa missas celebrare liceat. 

12° Primis temporibus, ut testimoniisS. Ignatii, S. Ire- 1 
na?i, S. Cypriani, Tectuli. Eusebii, ^tc. constat, unicum • 
erat altare in unaquaque ecclesia, ad unitatem Christi, 
Ecclesiae et sacerdotii perfectius significandam : Graeci 
hue usque unum tantum habent altare in ecclesiis; sed 
in circuitu ecclesiae, exterius, juxta Grancnlas , plura sunt, 
et oiim apud Latinos plura erant oratoria in quibus pri¬ 
vatae dicebantur missae. S. Greg. Magnus, Epist. 1. 6, 
epist. 59, agit de decem et tribus altaribus in eadem ec- - 


clesia dedicandis, et ex eo tempore valde multiplicata » 
sunt. Non prohibetur ne plura sint altaria fixa in eadem 
ecclesia : imo in Decretal. 1. 3, tit. 40, cap. 5, legitur : 

« Noveris quod plura in ecclesia una altaria..., poteris * 
* simul consecrare. » Non ibi agitur de altaribus por- i 
tatihbus quae communiter in ecclesia non consecrantur. 
Ergo. 


Dc altarium exsecratione . 


Pluribus modis exseciantur altaria, ita ut nova conse¬ 
cratione indigeant, videlicet: 

1° Si tabula altaris fixi, id est, lapis superpositus, cui i' 
adhibita fuit episcopalis consecratio, enormiter confracta 
vel imminuta fuerit, ita ut pars remanens calicem et i 
hostiam cum patena commodo amplius continere ne- • 
queat; Decretal. 1. 3, tit. 40, cap. 1 et 3; si vero ille la- * 
pis modice tantum confractus aut minutus fuisset, v. g. 
si cornua solummodo essent confracta, altare non esset 
exsecratus, nec denuo consecrandus; Decretal. ibid. 1 
cap. 6. In dubio autem res committenda est judicio epi¬ 
scopi. 

2° Quando picedictus lapis seu mensa superior conse¬ 
crata movetur a basi cui erat immobiliter affixa, altare 
denuo consecrandum est, ut expresse liabeturin Decretali*.. 
1. 3, tit, 40, cap. 1 et 3. At si tabula superior structuise- 
inferiori immobiliter affixa non esset, sed de loco ad Io* 
cum una cum sepulcro commodo transferri posset, suamO 
hac translatione non amitteret consecrationem, quia non 
fixum sed mobile esset altare; Ferraris, n. 21. 

3° Polluta vel violata ecclesia, eo ipso polluitur altare 
in ea fixum; quia pollutio totam afficit ecclesiam, ac 
proinde altare ei immobiliter adhaerens r verum exsecra¬ 
tio ecclesiae non importat exsecrationem altaris, et a for¬ 
tiori exsecratio altaris non facit ut ecclesia sit exsecrata ; 
Decretal. 1. 3, tiu 40, cap. 1. Ratio est, quia consecratio 
ecclesiae et consecratio altaris sunt duae actiones distin¬ 
ctae, ab invicem separabiles, una in parietibus templi, et 
altera in mensa altaris impressa. 

Altaria portatilia non exsecrantur, nec polluuntur per 
exsecrationem vel pollutionem ecclesiae, quia ab illa om¬ 
nino sunt distincta. 

4° Altare portatile non exsecratur per motum vel se¬ 
parationem a lignis aut caementis quibus circumdatur T 
cum eo fine consecratum fuerit ut moveatur ; neque per 
modicam fractionem, dum idem moraliter remanet: con¬ 
tra vero exsecratur si anguli in quibus ponitur chrisma 
notabiliter minuantur , aut ipsum ita frangatur ut pars 
remanens calicem et hostiam cum patena commode con¬ 
tinere non possit. Ita generaliter theologi et canonistae; 
Ferraris, v° Altare, n. 30. 

5° Altare, sive mobile sive immobile, ut exsecratum 
haberi debet, si fractum fuerit sepulcrum aut amotae re¬ 
liquiae; quia, licet plures contenderint reliquias ad es¬ 
sentiam consecrationis non pertinere, consuetudo Eccle¬ 
siae est altaria sine reliquiis non consecrare, et fracto vel 
amoto sepulcro, iterum consecrare : ita tenent Sylvius, 
Pontas, Habert, Layman, Tournelyj, Ferraris!, Ligorio. 
In confirmationem hujus sententiae plura citantur de¬ 
creta Congr. Rit. nempe 5 martii 1603 et 5 martii 1623 , 
in quibus expresse dicitur : « Altare portatile tunc conse- 

* crationem amittit, quando frangitur, vel loco movetur 

* repositorium reliquiarum. Celebrari non potest super 
» altare a quo fui tina , non amota vel facta mensa, sub~ 

* tractae fuerint reliquiae a militibus, nisi altare de novo 
» consecretur; » Ligorio, 1. 6, n. 369. 

6° Plures tamen, ut Sporer et Tournely apud Li¬ 
gorio qui eis consentire videtur, dicunt quod, urgente 

7° Ex decretis S. Congr. Rit. 10 nov. 1599, 2 junii 
1629 et 13 junii 1635 : « Si sub altari vel sub ejus gradi- 
n bus humana sint defunctorum cavadera, non est illic 
» celebranda missa, donec alio transferantur. » Excipi¬ 
tur tamen, apud Ligorio, si cavadera sint profunde inhu¬ 
mata, in aliqua cella sub fornice constructa; quia cavadera 
videntur sufficienter ab altari separata, ut verba, quorum 
reliquias hic sunt , in ea non cadant. Yide Eerraris, v° AI- 
tare , n. 48. 

8° Lapides altaris exsecrati, ipsamet mensa quae fuerat 
consecrata, licite vendi et ab emptore retineri possunt, 
dummodo tamen in loco decenti et honesto collocentur; 
S. Congr. Rit. 9 maii 1606. 

9° Altare ab episcopo consecratum, vel in ecclesia con¬ 
secrata erectum, absque licentia episcopi destrui non 
potest; non potuit enim absque illius licentia erigi, ex 
cap. 25, dist. 1, tertiae partis Decreti : ergo nec destrui 
potest, quia unum aliud importare videtur. Altaria non 
consecrata et in ecclesiis non consecratis a simplicibus 
presbyteris erigi et destrui possunt, ut communiter sen¬ 
tiunt canonistae et fert praxis. 

10° « In altari in quo episcopus missam cantavit, pres- 
» byter eodem die missam celebrare non praesumat. * 
Propria sunt verba can. 97, dist. 2, tertiae partis Decreti; 
sicque, ex Glossa, statutum fuit propter reverentiam de¬ 
bitam episcopo, qui igitur licentiam super altari praedicto 
celebrandi concedere potesj^ Plurimi volunt hanc juris 
dispositionem vel nunquam obtinuisse, vel contraria con¬ 
suetudine desiisse. Verum Bened. XIV, Const. In postre¬ 
mo , 10 octob. 1756, § 9, asserit hoc communi senten¬ 
tias adversari, et in bene constitutis dicecesibus privile¬ 
gium episcopale religiose custodiri. Attestatur insuper 
in « Altaria pontificia intra patriarchales urbis basilicas 
9 non posse quemquain celebrare missam, nisi id ipsi 
» fuerit a Romano pontifice per apostolicum Breve in- 
» dullum ; » et idem observandum respectu altarium a 
summo Pontifice consecratorum, ad certas ecclesias inis- 

sorura, atque papalium, honoris causa, declaratorum. 

De ornamentis altaris . 

Prsecipua ornamenta qu® requiruntur sunt mappa!, 
crux et lumina. 

Mappce. Vetustissimus est usus altare linteaminibus 
cooperire. « Quis fidelium nescit, inquit S. Optatus Mi* 

* levitanus, l. 6, in peragendis mysteriis ipsa ligna lin- 
» teamineoperiri? Inter ipsa sacramenta velamen potuit 

• tangi, non lignum; » id est altare, quia tunc in Africa 
altaria erant lignea. Refertur quemdam Proculum , ab 
impio Gensei ico adversus catholicos missum, e linteis 
altaris subuculos et femoralia sibi fecisse. In Decreto, 
tertia parte, dist. 2, cap. 27, statuitur quod, si per negli- 
gentiam aliquid de sanguine Christi super altare cecide¬ 
rit , et usque ad quartum linteamen pervenerit, cele¬ 
brantem viginti diebus poeniteat. Supponitur ergo tria 
esse linteamina, praeter corporale. 

Rubrica missalis Romani praescribit tres esse mappas 
vel tobaleas mundas, ab episcopo vel ab alio potestatem 
habente benedictas, superiorem saltem oblongam usque 
ad terram pertingentem, quod hodie non est in usu, in¬ 
quit Ligorio, 1. 6, n. 375, et duas alias breviores, vel 
unam duplicatam qu® mensam altaris bis cooperiat, ita 
ut sub corporali tria sint linteamina munda, indepen- 
denter a linteamine crasso quo nonnunquam petra sacra 
involvitur. Illud namque involucrum, s®pe squalidum, 
haberi non potest ut mappa. 

Mapp® dicuntur in jure lintece vel linteamina : hinc 
recte concluditur eas ex puro lino conficiendas esse. Sed 
probabilius et communissime tenent auctores eas ex can¬ 
nabe confectas sufficere. Non admittitur pannum quan¬ 
tumvis album , sive ex lano , sive ex serico , saltem pro 
corporali, ut patet ex Decreto , 3 part. dist. 1 cap. 46 : 
» Statuimus ut sacrificium altaris non in serico panno 
» aut tincto quisquam celebrare praesumat, sed in puro li- 
* neo ab episcopo consecrato. * Xylinum, coton , decreto 
III. I 2 

S. Congr. Rit. diei 15 maii 1819, die 28 ejusdem mensis 
et anni, approbato a Pio VII, omnino prohibetur pro 
linteaminibus ad divinum sacrificium destinatis. Permit¬ 
tit tamen S. Congr. ut amicti, alba et mappa ex xylino 
confectae inserviant, sed vetat ne alia conficiantur nisi 
ex lino aut cannabe. 

Ut probabile docetur apud Ligorio, qui huic senten¬ 
tiae adhaeret, uti mappis non benedictis culpam venialem 
non excedere, et in necessitate etiam non gravi mappa 
communi, ad usus communes postea reddenda, uti licere» 

Celebrare cum una aut duabus tantum mappis, sine 
necessitate, peccatum esset saltem veniale, quia notabi¬ 
lis foret infractio rubricae a Clemente VIII praescriptae ; 
sine ulla mappa et extra necessitatem, peccatum habe-, 
retur ut certo mortale : sic autem in gravi necessitate 
agere, puta, ad dandum viaticum moribundo, vel ne po¬ 
pulus die festivo missa careat, communis opinio tenet 
nullum fore peccatum. 

Pars anterior altaris, nisi sit marmorea, vel aliter 
ornata, paramenlo vulgo, dcvant d f autel, coloris diei 
convenientis decorari debet, ut expresse Gavantus et 
Merati docent. 

Crux. Bened. XIV arbitratur, de Missae sacrif. 1. 1, 
cap. 3, a traditione Apostolica derivatum esse ut quis 
sine cruce in altari posita missam non celebraret. Com¬ 
munius tamen tenetur hunc usum in primis saeculis non 
exstitisse, vel universalem non fuisse, et ideo nunc adhuc 
in pluribus ecclesiis celebrantem ad altare progredien¬ 
tem, parvam deferre crucem in altari collocandam. Car- 
tliusiani et Doininicani ad cornu epistolae dicunt Kyrie 
eleison 1 Gloria in excelsis, et populum salutant; quia 
olim, cum in medio altaris crux non existeret, nulla erat 
ratio cur sacerdos huc ad populum salutandum rediret» 

Cum rubrica simpliciter dicat, Super aleare collocetur 
crux in medio, Rubr. gen. tit. 20, n. 1, et de imagine 
Christi in cruce affixi sileat, plures crediderunt nudam 
crucem illius dispositioni sufficere. Sic Merati. Alii vero 
longe communius requirunt, saltem sub veniali, crucem 

eum imagine crucifixi. Verum Bened. XIV in Const. 
Accepimus, 16 j 11 ni i 1746, dicit t « Illud permittere nul- 

* latenus possumus, quod missae sacrificium in liis alta- 
» ribus celebretur quae careant imagine crucifixi, vel 

* ipsa incommode statuatur ante presbyterum celebran- 

* tem, vel ita tenuis et exigua sit ut ipsius sacerdotis et 

* populi assistentis oculos pene effugiat. * Declarat id 
alienum esse a legibus Ecclesiae, sacrae antiquitati et ec¬ 
clesiarum etiam Orientalium consuetudini maxime con¬ 
trarium. Deinde refert rubricam Missalis, pontificalis 
Romani, caeremonialis episc. et ritus ecclesiarum Orien¬ 
talium. 

« In altari in quo adest magna statua sanctissimi cru- 

* eifixi non est necesse ut ponatur alia crux, dum cele- 
» bratur missa. » Sunt verba S. Gongr. Rit. 16 junii 
1663, in indice Merati, n. 400. Communius tenent auc¬ 
tores hanc decisionem valere, sive imago Christi crucifixi 
sit celata, sive picta, modo non sit exigua, et ante cele¬ 
brantem commodo statuatur. 

Ex eodem autem S. Congr. decreto, crux parva, cum 
imagine crucifixi, posita super tabernaculum in quo as¬ 
servatur inclusum sanctissimum Sacramentum, non est 
sufficiens in missa, sed alia ponenda est crux in medio 
candelabrorum : si vero crux in tabernaculo posita emi¬ 
nens esset, alia non requireretur. 

S. Congr. Rit. die 14 maii 1707, definierat crucem 
cum imagine crucifixi ponendam esse in altari, ubi sanc¬ 
tissimum Sacramentum venerationi fidelium exponitur, 
ut ibi celebraretur missa. Sed eadem Congregatio, re de 
novo perpensa, decrevit, die 2 sept. 1740, ut queelibet ec¬ 
clesia morem quem antea servabat, in posterum retine¬ 
ret; Bened. XIV, in Constitutione citata. 

Sacerdos qui, absque necessitate, celebrat sine cruce, 
a peccato saltem veniali excusari non potest, ut patet ex 
dictis. Verum Suarez, Layman, Bonacina, Tournely,Me¬ 
rati aliique communissime docent peccatum esse dunta- 
xat veniale, et nullum, si rationabilis adsit causa. 

Cruces altarium seu processionum non sunt de pree- 

cepto benedicendae ; Congr. Rit. 12 julii 1704, in indice 
Merati, n. 584 : potest simplex sacerdos eas benedicere 
privatim, non vero solemniter, ut fert idem decretum. 

Similiter et imagines quae in templis adhibentur, be¬ 
nedici possunt, idque congruum est, non prsceptum , 
inquiunt Merati et Ligorio, Pignatellum citantes. Atta¬ 
men hujusmodi crucifixi et imaginum benedictio inter 
benedictiones episcopales in rituali Romano collocatur : 
itein in rituali nostro, praecipienti, ut crucifixus in altari 
collocandus sit benedictus, et supponenti, 2 part. thecam 
reliquiarum et imagines sanctorum benedicendas esse a 
sacerdote recte delegato. 

Lumina . Usus luminum inter sacra peragenda est anti¬ 
quissimus : existebal quippe in veteri Lege, ut patet ex 
descriptione lucernarum accensarum et candelabri aurei 
pretiosissimi in cap. xxv Exodi facta; a Judaeis ad Chri¬ 
stianos transiit. Primum saepe necessariae erant lucernae, 
quia sacra mysteria, ob metum persecutorum, in cryptis 
celebrari solebant : sed propter alios fines eas fuisse ad¬ 
bibitas testatur S. Hieronymus adversus Vigilantium, 

2 part. dicens : Per totas Orientis ecclesias, quando le- 
* gendum est evangelium, accenduntur luminalia, jam 
» sole rutilante; non utique ad fugandas tenebras, sed 
» ad signum laetitiae demonstrandum. « Multa alia citari 
possent testimonia ex quibus aperte deducitur caecutire 
Protestantes, quando affirmare audent non nisi ob ne¬ 
cessitatem adhibita fuisse luminaria, in tribus primis 
saeculis, ad sanctissima mysteria celebranda. 

Haec autem luminaria primitus in altari non erant po¬ 
sita, sed in variis ecclesiae partibus, et praesertim ante 
altare, modo in forma stellae coruscantis, modo velut 
circulus zonam firmamenti repraesentans, modo in ma¬ 
china ferrea quae dicebatur hersia, modo in candelabris, 
tres, quinque, septem, etc. habentibus calamos et super 
pavimento locatis. Serius habita sunt candelabra lignea, , 
cuprea, argentea, aurea vej deaurata, saltem duo, vel * 
quatuor aut sex, et ssepe numerosiora, hinc et inde im 
altari posita, cera vel oleo munita, quas in majori vel mi- 




DE EUCHARISTIA. 


269 

nori numero accenduntur, juxta gradum solemnitatis. 
Mos invaluit ut sola admitteretur cera : igitur acolythi 
huninaria deferentes ceroferarii vocantur. 

Rubrica missalis praescribit, parte 1 , tit. 20 , ut Cande¬ 
labra saltem duo cum candelis accensis hinc et inde in utro¬ 
que ejus latere collocentur : ab illa recedere non licet. 

Oinnes fatentur celebrare sine ullo lumine, etiam ad 
dandum viaticum moribundo, peccatum esse mortale; 
quia in Decretal. 1. 3, tit. 41, cap. ultimo, graviter incul¬ 
patur sacerdos qui sine igne, id est sine lumine, sacrificat. 

Unde si ante consecrationem deficiat lumen , omnino 
desistendum est a celebrando : secus si post consecratio¬ 
nem. Ita Ligorio et plui es apud ipsum , 1. 6, n. 394. Si 
candelae intra breve tempus reaccendi possint, exspec¬ 
tandum est donec accendantur, et pergendum erit. 

Cum ex mandato S. Pii V evangelium S. Joannis nunc 
ad integritatem missae pertineat, illud exstinctis lumi¬ 
nibus recitare non licet: curandum est igitur ne ministri 
cereos ante finem hujus evangelii exstinguant, et nihilo¬ 
minus sacerdos turbari non debet si, dum illud evan¬ 
gelium recitat, minister cereos exstinguit. 

Rubrica missalis exigit ut, praeter duo luminaria om¬ 
nino requisita, ad Sanctus tertium pro elevatione in ho¬ 
norem sanctissimi Sacramenti accendatur; et in missis 
solemnibus deferenda sunt in tortilia accensa. 

Ut probabilius docet Ligorio cum inultis aliis, in casu 
necessitatis, non vero propter solam devotionem, licitum 
esse cum candelis ex sebo vel ex oleo celebrare: secus, 
mortale esse peccatum, quia esset derogatio universali 
Ecclesiae consuetudini et in re gravi. 

Unicum adhibere lumen cereum probabiliter veniale 
esset peccatum , secluso scandalo; et nullum si rationa¬ 
bilis causa, v. g. circumstantia alicujus festi, id suaderet, 
et abesset scandalum. 

Cardinales, episcopi, et abbates usum pontificalium 
habentes, jus habent celebrandi cum quatuor candelis: 
id vero aliis non permittitur, nec etiam vicariis genera¬ 
libus, nisi solemnitas officii postulet; Decretum Congr. 
Rit 7 augusti 1627. 

Candelabra et ipsae candelae nulla indigent benedic¬ 
tione, ut expresse advertit Ligorio, 1. 6, n. 395 , quia re* 
quiruntur tantum ad decentiam, et ita fert usus ubique 
receptus. 

Mundities altarium . Altaria in quibus divinum celebra¬ 
tur sacrificium, nitida semper esse debent : igitur sco¬ 
pis undequaque reverenter mundanda sunt, et mappae 
sat frequenter mutandae ut nunquam appareant sordidae. 
Ut a pulvere, cera aliave qualibet sorde custodiantur 
mundae, finitis missis, contegendae sunt panno viridi, aut 
aliis strangulis ad mensuram altarium factis. 

Si fides auctori Prati spiritualis, in initio septimi sae¬ 
culi scripti, adhibeatur, singula altaria consecrata Ange¬ 
lum Custodem habent, sicut singulae ecclesiae Deo di¬ 
catae : haec consideratio novum subministrat motivum ea 
servandi munda, et non permittendi ut aliquid indecens, 
profanum, ad cultum divinum non attinens, in illis de¬ 
ponatur. 

Floribus veris aut fictis, pro temporum varietate, or¬ 
nari decet altaria; sed vas florum aut quid simile ante 
ostiolum tabernaculi in quo depicta est imago Domini 
nostri Jesu Christi non est collocandum, ut declaravit 
S. Congr. Rit. 22 januarii 1701. 

ARTICULUS SEPTIMUS. 

DE VASIS SACRIS ET OBJECTIS AD EA ATTINENTIBUS. 

Yasa sacra sunt calix , patena, ciborium et ostenso- 
rium ; objecta ad vasa sacra attinentia sunt corporale , 
palla et purificatorium. De singulis, quantum potueri¬ 
mus breviter, dicturi sumus. 

Calix et patena . 

1° Constat Christum in ultima ccena calicem adhi¬ 
buisse, et extra omne dubium est illius usum in obla¬ 
tione divini sacrificii Eucharistia? semper exstitisse. In 
primis temporibus calices saepe fuerunt lignei, vitrei, lapi- 

dei, stannei, ut ostendunt Gmncolas, Bened. XIY , de 
Missae sacrif. 1. 1, cap. 4, eic. Non raro tamen erant ar¬ 
gentei, aurei et etiam gemmis ac picturis ornati, ut patet 
testimoniis Tertul. iib. de Pudicitia, cap. 7 et 10, 
S. Chrysost. etc. 

2° Sed a multis saeculis obsolevit usus calicum ligneo¬ 
rum, propter porositatem ; vitreorum vel ex cristallo , 
propter fragilitatem ; ex cupro, aere vel aurichalco, prop¬ 
ter aeruginem; et in Decreto, parte 3, dist. 1, can. 45, 
praecipitur, « ut calix Domini, cum patena, si non ex 

* auro, omnino ex argento fiat. Si quis autem tam pau- 

* per est, saltem et stanneum calicein habeat. * Nunc 
apud nos calices stannei stricte prohibentur, et ab om¬ 
nibus ecclesiis exigitur ut habeant calicem cujus saltem 
cuppa sit ex argento interius auro linita. Permittuntur 
calices ex gemma quae saepe pretiosior est quam au¬ 
rum. 

3° Cum olim in multis ecclesiis magna vini quantitas 
consecranda esset, ut omnes sub ea specie communicare 
possent, vel plures in altari ponebantur calices, vel unus, 
sed amplus et ansatus, ut facilius moveri et deferri pos¬ 
set. Anastasius Bibliothecarius, in Yita Leonis III, me¬ 
morat calicem quinquaginta et octo librarum, et in Yita 
Gregorii III alterum ponderis triginta et quatuor libra¬ 
rum. 

Patena, sic dicta quia quod in ea est patet et non est 
occlusum sicut vinum in calice , olim tantae erat ampli¬ 
tudinis ut species pro tota multitudine consecrandas 
£onlineret: nunc modicus est discus, saltem argenteus et 
auro in concava superficie bene linitus. In casu necessi • 
tatis episcopus permittere posset usum calicis et patenae 
ex stanno. 

4 ° Necesse est ut calix et patena ab episcopo cum 
sancto chrismate consecrentur, juxta formam in pontifi¬ 
cali Romano statutam : ita omnes, universali consuetu¬ 
dine, argumentis ex jure canonico deductis et pluribus 
S. Congr. Rit. decretis innixi. Haec autem consecratio ad 
ordinem episcopalem pertinet: unde quilibet episcopus 

secrando peccat. 

5° Abbates tamen aliique praelati usum pontificalium 
liabentes, calices et patenas ex privilegio consecrare pos¬ 
sunt pro suis duntaxat ecclesiis : Ferraris, v° Calix, 
n. 5. 

6* Cum illa calicum et patenarum consecratio sit tan¬ 
tum institutionis ecclesiasticae, facultas eam faciendi a 
summo Pontifice simplicibus presbyteris procul dubio 
committi potest, et reipsa non semel commissa est, sicut 
facultas altaria poi tatilia consecrandi. 

7° Qui missam sine calice apto et consecrato celebraret, 
mortaliter peccaret, quia praxi Ecclesiae in materia gravi 
adversaretur. PJures contenderunt calicem ad sacrificium 
idoneum solo contactu specierum sacrarum consecrari : 
unde calix quo sacerdos ex bona vel mala fide ad cele¬ 
brandam missam usus fuisset, alia consecratione non in¬ 
digeret. Verum alii longe communius et probabilius 
negant: falsum quippe est sacras species per soluin con¬ 
tactum rem aliquam consecrare, alioquin cadentes in pa¬ 
vimentum , illud consecrarent : aliunde, ut consecratio 
sit valida, requiritur ut impleantur conditiones ab Eccle¬ 
sia determinata?, videlicet preces , unctiones , etc. Ergo. 

8° Calix et patena suam amittunt consecrationem per 
fractionem , si nempe patena ita sit fracta ut hostiam de¬ 
center continere nequeat, et si cuppa calicis a pede per 
fracturam sit separata, ita ut ad usum propter quem fuit 
consecratus non remaneat idoneus. Quando vero pes a 
cuppa sine fractione separatur, ut in calice tornatili, 
consecratio non amittitur. Si in fundo fiat foramen quan¬ 
tumvis exiguum, est exsecratus. 

9° Calix et patena suam inaurationem per usum diu¬ 
turnum amittentes, non ideo consecrationem suam per¬ 
dunt, quia liaec objecta secundum se fuerunt consecrata, 
et eadem sunt morali ter. Ita communissime doctores. 

10° At cum in nova inauralione addatur aurum non 
consecratum, corpus et sanguinem Christi immediate 
tacturum, et quod excellentior est pars calicis aut patenae^ 

multi contendunt nova consecratione opus esse : lianc 
sententiam fortiter tuetur Ferraris cum Suarez, Vasquez, 
Barbosa et plurimis aliis. Ligorio, 1. 6, n. 370, dub. 2, 
in fine, qui oppositam admiserat opinionem ut probabi¬ 
liorem, declarat se, re melius perpensa , judicare calicem 
post inaurationein denuo consecrandum esse, et affert 
rationem superius expositam. Romsee inaurationein calu 
cis dealbationi ecclesiae comparat, sed immerito , ut mihi 
videtur; dealbatio enim murorum consecratorum a ne¬ 
mine habetur ut pars excellentior; secus vero inauratio 
calicis aut patenae. In rituali nostro nova in boc casu 
praescribitur consecratio, et pars ista est saltem tutior. 

11* Qui ob solam paupertatem utitur calice non inau¬ 
rato, ab omni peccato excusatur, seclusa speciali episcopi 
prohibitione ; imo in eo casu licet uti calice stanneo non 
inaurato, vel aneo aut cupreo bene aurato, ita ut aerugo 
non timenda sit : at, extra magnam paupertatem, pecca M 
tum esset saltem veniale, ut docent de Lugo, Tournelyj 
Ligorio, etc. Uti calice argenteo olim inaurato, sed cujus 
inauratio omnino aut fere omnino deleta est, non ita 
facile graviter peccatur ac si calix nunquam fuisset inau* 
ratus, quia nou tanta est irreverentia. 

12* Soli presbyteri et diaconi, in gratia sanctificante 
constituti, vasa sacra eucharisticas species continentia 
licite tangere possunt : cseteri vero, ut communiter do¬ 
cent auctores, mortaliter peccarent ea tangendo; Decreti, 
part. 1 , dist. 23, can. 26, 30,31 et 32. Vide Ferraris, 
v° Vasa , n. 8; Ligorio, 1. 6, n. 382. Similiter presbyteri 
et diaconi peccati mortalis rei qui, absque reconciliatione 
cum Deo, vasa sacra divinam Eucharistiam continentia 
tangerent, a novo peccato et probabiliter mortali excu¬ 
sari non possent; gravis enim esset indecentia erga sanc¬ 
tissimum Eucharistiae sacramentum. 

Subdiaconi, vi suae ordinationis et acolythi ministran¬ 
tes, ex can. 32, dist. 23, 1 partis Decreti, vasa sacra 
vacua tangere possunt. Sic Ferraris, Ligorio, Bene- 
dict. XIY, Inst. 29, n. 18, cum ea differentia quod sub- 
xliaconi ea ubique, etiam in aLtari functiones sui ordini* 

; solemniter exercentes, et acolythi solum In sacrisUa, 
f quando ea quae ad missam necessaria sunt praeparare de* 
,bent. « Tandem diuturna consuetudine factum est, in» 
» quit Bened. XIV, ibid. ut ordinati omnes, et qui sola 
j * tonsura praediti sunt, si aliqua causa intercedat, sacra 
» vasa dum vacua sunt, extra altaris ministerium con- 
_ » tingant. » 

J3° Laici et feminae etiam moniales, absque necessi- 
- tate aut rationibili causa, vasa sacra vacua manu nuda 
tangentes, secluso contemptu, venialiter tantum peccant: 
j peccant quidem, saltem probabilius, quidquid nonnulli 
dicant, quia universali Ecclesiae consuetudini adversan- 
. tur, sed venialiter tantum , ut volunt Suarez, Layman , 

, La Croix , Ferraris, Ligorio et generaliter alii, 
j 14° Cum autem non solum necessitas, sed rationabilis 
« causa a veniali, ubi de infractione legis postivae agitur, 
^excuset, communiter infertur calices, patenas, corporalia 
et purificatoria tangere posse 1° religiosos laicos ad ser¬ 
vitium missarum et sacristiae deputatos; 2* moniales 
sacristinas; 3° sorores Charitatis in parochiis ruralibus, 
.ad haec objecta sacra lavanda, inundanda, etc. quando 
parochus, vicarius aut aliquis in sacris ordinibus consti- 
; tutus id facere non potest j 4° quemlibet sacristam ad 
corporale aliudve objectum sacrum accersendum, in 
casu urgenti, si illud mediante corpore non consecrato 
afferre nequeat, etc. Convenientius est tamen , ob majo- 
, rem reverentiam erga res sacras, licentiam ab episcopo 
aut vicario ejus generali obtinere, et talis est usus com¬ 
munis. 

15® Qui mortali peccato inquinati vasa sacra vacua 
-tangunt, irreverentiae fiunt rei, et sub hoc respectu, se** 
cluso contemptu, venialiter peccant. 

16° Vasa sacra ad usus profanos convertere vel adhi¬ 
bere, v. g. calicem ad bibendum in mensa, corporale 
vel purificatorium ad nares purgandos , etc. mortale est 
peccatum, quia gravis est irreverentia ac contemptus, 
ipso jure naturali et pluribus juris ecclesiastici capitibus 
prohibitus. Imo laicus hoc faciens , excommunicatur, et 

ecclesiasticus deponitur; Perraris, v° Vasa sacra , n. 16. 

Attamen, urgente necessitate, calices , patenae , ciboria 
aliaque vasa sacra vendi possunt : si personis ecclesias* 
ticis vel aurificibus et ad usum ecclesiarum vendantur, 
tradi possunt integra; si ad usus profanos, prius fran¬ 
genda sunt, ne sancta ab aliis quam a ministris Ecclesiae 
tractentur. 

Ciborium et ostensorium . 

1° Ciborium, sic dictum a spirituali cibo quem con¬ 
tinet, dicitur etiam turris , propter formam rotundam , 
et frequentius pyxis, gallice bofte. Propter reverentiam 
Sacramento debitam debet esse mundum, aureum vel 
argenteum intus deauratum , proprio operculo parvam 
crucem in summitate habente coopertum, et insuper 
pallio pretioso apte elaborato involutum. Sic apud nos 
praescribitur in rituali et in statutis synodalibus. 

2° Nulla tamen lege generali praecipitur ut ciborium 
ejusdem sit materiae ac calix et patena, nec ut intus 
deauretur : attendenda et sequenda sunt igitur statuta 
uniuscujusque dioecesis. Si vas istud ex inferiori materia 
conficiatur et intus non deauretur, in illo ponendum est 
vas lineum corporali simile : sed amylum quo liniendum 
est illud linteum, quaedam generare solet animalia, ut 
notat Gavantus. Curare ergo debent episcopi aliique su¬ 
periores ecclesiastici ut, quantum fieri potest, ciboria 
semper sint argentea intus bene deaurata, ad particulas 
facile dignoscendas. 

Venerabilis Boudon y arcbidiaconus Ebroicensis , cibo¬ 
ria cum operculo eis commissura annexo excogitaverat, 
ut particulae ex hostiis, dum communio distribuitur, 
decidentes, in ipsum caderent operculum et non per¬ 
irent : at experientia constat eas in caelaturas vel com¬ 
missuras cadere et difficile colligi posse : inulto magis 
expedit ut operculum omnino removeatur, et communio 
non detur quin adhibeatur patena particulas decidentes 
susceptura. 

3° Praeter ciboria ad continendam et asservandam sa- 

eram Eucharistiam destinata, aliud parvum habendum 
est vas ejusdem materiae, formae et decentiae, ut divinum 
Sacramentum ad aegrotos deferatur. 

4° Lunula in qua continetur formula consecrata ut 
sanctissimum exponatur Sacramentum, debet esse ar¬ 
gentea et deaurata, sicut ciboria , et non aliter. 

5° Haec vasa cum oleo sancto non consecrantur, sed 
ab eo qui habet facultatem ornamenta sacerdotalia bene¬ 
dicendi, benedici possunt. Plurimi graves auctores arbi¬ 
trantur hanc benedictionem non esse de praecepto; alii 
vero probabilius docent eam esse praeceptam, sed tantum 
sub veniali. Vide Ligorio, 1. 6, n. 385. Lunula ad expo¬ 
sitionem Sacramenti destinata benedicitur, sed nullum 
est praeceptum benedicendi ostensorium, quod tamen 
laudabiliter , inquit Romsee , benedici potest ea formula 
qua benedicitur ciborium. 

6° Omnes tangere possunt illa vasa etiam benedicta 
quamdiu non servierunt; sed postquam servierunt, non 
magis ea tangere licet quam calices et patenas, excepto 
ostensorio, quando lunula ab eo separatur; non enim 
habetur ut vas sacrum. 

7° Tabernaculum, de quo supra locuti sumus, spe¬ 
cialiter etiam benedicitur, et benedictio ejus inter bene¬ 
dictiones episcopales in rituali Romano inscribitur. 

8° In eo collocari non possunt reliquiae sanctorum aut 
venerabilis Crucis, nec ostensorium aut ciboria vacua, 
sed ea duntaxat vasa in quibus sanctissimum actuali ter 
existit Sacramentum. Sic generaliter ritualia , et inprimis 
Romanum , permittens tamen, si aliter fieri non possit, 
ut vasculum in quo olea sancta continentur, intra taber¬ 
naculum , una cum venerabili Sacramento, ad latus, 
juxta.et non supra corporale reponatur. 

9° Mandat praeterea ut claves tabernaculi nulli un¬ 
quam laico credantur, nec in sacristia relinquantur, sed 
solus parochus vel alius sacerdos de illius licentia curam 
earum habeat, « nec unquam permittat ab ullo, qui non 
* est saltem subdiaconus, claudi et aperiri dictum taber- 
» nacuium. • 

Corporalia , palleo ct purificator ia. 

1° Corporale, ita dictum quia corpus Christi involvit, 
primitus vocabatur palla, manteau 9 quia totam mensam 
altaris tegebat, ut in Ordine Romano VI, n. 7, expresse 
narratur, et quando cooperiendus erat calix, super illum 
plicabatur. Cum enim in primis saeculis magna specierum 
panis et vini quantitas consecranda erat, oportebat ut 
amplum esset corporale ; decrescente autem hac quanti¬ 
tate, imminutum est corporale, et tandem reductum fuit 
ad eam quam nunc habet formam. 

2° At sic contractum calicem cooperire non poterat: 
tunc versus decimum tertium saeculum ccepta est haberi 
palla a corporali separato, qua cooperiretur calix. Non 
tamen censetur quid a corporali distinctum, et eadem 
! benedictionis forma sanctificatur. 

3° Corporale « ex puro lino contextum esse debet, 

• inquit Ordo Romanus citatus, quia syndone munda 
»> corpus Christi legitur involutum in sepulcro. » Potest 
etiam esse ex cannabe, ut asserit Ligorio cum pluribus 
aliis, non vero ex serico aiiove panno, saltem quoad 
mediam partem, qua hostiam vel calicem tangit, nam 
in extremitatibus potest esse sericum vel auro elabo¬ 
ratum. 

4° Quod dicimus de materia corporalis, dicendum est 
pariter de palla, saltem de parte quae calicem immediate 
tangit: nam, juxta multos et usum apud nos receptum, 
in parte superiori auro vel serico constare potest. Citatur 
tamen decretum S. Cong. Rit. 22 junuarii 1706, in quo 
dictum est : ■ In sacrificio missae non adhibenda est 

• palla a parte superiori drappo serico cooperta. »> Unde 
in Italia alias non vidi pallas nisi ex mundissima tela 
duplicata, amylo sicut corporale linita, et ope charta? 
insertae solidata. Suarez, Tournely, Ligorio et alii com¬ 
muniter dicunt, celebrare sine corporali et palla, aut 
cum eis non benedictis, mortale esse peccatum, nisi 
gravis urgeat necessitas celebrandi. Minor tamen requi- 

repetur necessitas ad celebrandum sine palla benedicta 
quam sine corporali, quia palla sacras species immediate 
non tangit. Unde plures apud Ligorio dicunt quod, si! 
pnlla desit, aut per quadrantem exspectari debeat, loco 
ejus adhiberi possit aliud corporale , aut purificatorium, 
aut bursa. 

5° Mosolim in pluribus ecclesiis exstitit, a S. Cajetano 
et Paulo IV, summo pontifice in decimo sexto saeculo 
invectus, duplicem adhibendi pallam, unam ad coope¬ 
riendum calicem, et alteram super qua collocaretur hostia 
ante et post consecrationem, donec supponeretur pa¬ 
tena, juxta rubricas. Hic usus adhuc viget apud Thea tinos > 
a Paulo IY institutos, ex privilegio a Clemente YII con¬ 
cesso. 

Merati et alii non pauci, contra alios, censent unum¬ 
quemque sacerdotem posse hanc observantiam sequi, et 
refertur Card. Baronium id alicui ad praxim suasisse. 

6° Studiose et magna vigilantia curandum est ut coiv-j 
poralia sint nitida et munda : a gravi culpa excusari non i 
potest sacerdos qui, ex negligentia, ad divinum sacrifi¬ 
cium utitur corporali aut palla sordidis, quae in mensa 
communi posita quemdam horrorem excitarent. Item * 
invigilandum est ne corporalia ullum etiam minimum i 
liabeant foramen circa medium et partes in quas impo- ■ 
nitur hostia. 

7° Puri fica torium, sic vocatum quia ad tergendum i 
calicem adhibetur, debet esse ex pura et candida tela y in¬ 
quit rituale Romanum : haec tela potest esse ex lino Yel 1 
cannabe, vel etiam ex xylino, saltem concedente epi¬ 
scopo. 

8° Benedictio purificatorii nullibi praescribitur, nec 1 
forma ejus in rituali aut missali reperitur : inulti tamen 
volunt ut illud simul cum mappis ex decentia benedi¬ 
catur; etsi seorsim benedicatur, assumenda sit forma 
benedictionis mapparum, mutando verbum altare in 
verbum calix. Sed communior praxis est ut non be¬ 
nedicatur. 

9° Quamvis benedictum non fuerit, statim ac inserviit 

non magis illud quam corporale aut pallam tangere licet, 
donec lotum fuerit. Eo deficiente, loco ejus adhibere 
liceret strophiolum mundum, quod postea ad profanos 
usus non converteretur; Ligorio, 1. 6, n. 389. 

10° « Antequam corporalia, pallas et puri fica toria 

* laicis lavanda tradantur, prius ab aliquo in sacris cons- 
» tituto, in sacristia vel in ecclesia, in eodem vase seu 
p pelvi qua calices et patenae abluuntur, aqua calida se- 
» mei et iterum laventur, et deinde in cumulum torta , 

* ut aqua bene exprimatur, quae tota in sacrarium proji- 
n cienda est; laicis , id est monialibus, vel certe aliis ho* 

* nestis et adultis matronis tandem lavanda offerantur. *> 
I Sunt verba ritualis Romani. Idem habetur in pontificali 

Romano, allocutione ad subdiaconos ordinandos, et ibi 
praecipitur ut aqua lotionis in baptisterium, id est in pis- 
; cluam vergatur. Eadem substantialiter reperitur dispo¬ 
sitio in Decreto, parte 3, dist. 1, can. 40, et universali 
| observatione confirmatur. Non video igitur qua ratione 
f nonnulli auctores clicant, secundam lotionem a persona 
ji non sacra fieri posse absque peccato, cum priinain et se¬ 
cundam a viro in ordinibus sacris constituto fieri praecb 
i piatur, i * 

Plures affirmant laicumqui, absque licentia episcopi, 
primam lotionem faceret, mortaliter peccaturum ; alii 
tamen communius censent peccatum fore solum veniale, 
secluso contemptu, et nullum si rationabilis adesset causa; 
quia non majus est peccatum sacra haec objecta lavare 
cum debita reverentia, quam tangere : at communiter 
docetur, ea sine causa excusanti tangere, esse duntaxat 
peccatum veniale. Ergo. Verum communis praxis est ut 
haec a laicis prima et secunda vice non laventur sine li¬ 
centia episcopi aut vicarii ejus. 

Si sacra non existeret piscina, aut insufficiens esset, 
aqua lotionis in locum decentem projici posset, v. g. in 
coemeterium, inter pavimenta ecclesiae, etc. 

Velum calicis , bursa , manutergium , e/c*. 

1° Rubrica, parte 2, tit. 1, n. 1, statuit ut sacerdos 
missam celebraturus, calicem parva palla linea et vela 
serico tegat. Yeli hujus mentionem faciunt antiqui auc- 1 
tores, ut ostendit Gavantus. Ordinarie ex eodem panno' 
conficitur ac casula : at si casula non ex serico, sed exi 
crassiore conficeretur panno, velum nihilominus sericum 
esse deberet, ex rubrica, ut observat Romsee. 

2° Super velo ponitur bursa coloris paramentorum, ia 
qua est corporale plicatum : sic praescribit rubrica citata. 
Cum ad ornamentum calicis pertineat, ex eadem materia 
ac velum fieri convenit, et ejusdem coloris esse debet ac 
ornamentum. Convenit insuper ut pars ejus interior I 
panno serico simplicis et uniformis coloris tegatur, prop* 
ter honorem corporali sacrato debitum. 

Utrumque, scilicet velum et bursa, una cum saceido* • 
talibus ornamentis benedicuntur, et speciales pro ipsis i 
non exis tu nt benedictionis formae. 

Qui celebrant sine velo, et corporale deferunt sine 
bursa, non bene agunt, inquit Gavantus, attestans S. 
Pium Y dispensavisse cum Hispanis ut corporale extra ■ 
bursam ferre possent: non tamen probabiliter peccant, j 
quia velum et bursa ob solam decentiam requiri viden- ' 
tur. Vide Ligorio, 1. 6, n. 395. 

3° Rubrica, parte 1, tit. 20, praescribit insuper, ad t 
praeparationem altaris et ornamentorum ejus, ut sint ad 
cornu epistolae, « Parva cainpanula, ampulla? vitreae vini , 
• et aquae, cum pelvicula et manutergio mundo in fenes- 
» tella, seu in parva mensa ad hoc praeparata. » Objecta 
ista non benedicuntur; £ed reverentia erga divinum sa¬ 
crificium exigit ea esse munda et nitida, ita ut ad men¬ 
sam vulgarem decenter adhiberi possent. 

ARTICULUS OCTAVUS. 

DE VESTIBDS SACRIS. 

Praeter vestem talarem consuetam, gallice soutane , 
quae ad celebrandam missam necessaria est, vestes sacrae 
proprie dictae sunt amictus, alba, cingulum, manipulus, 
stola, casula et biretutn : in missa solemni requiruntur 
insuper pro ministris et ofticiariis dalmaticas et cappae. 

1° Amictus, sic dictus a verbo amicire , seu cooperire, 
in octavo saeculo introductus fuit, juxta communem sen¬ 
tentiam, ad tegendum collum eorum qui altari servie¬ 
bant; tunc enim omnes, laici et clerici, collo nudo ince¬ 
debant, quod indecens visum est ad altare. Ratio mystica 
fuit ut vox castigata Deo consecraretur, ut dicit pontifex 
in ordinatione subdiaconi, lianc vestem imponendo. 

Paulo post amictus fuit habitus vehit quoddam orna¬ 
mentum ad instar veteris ephod, quia humeros et pectus 
involvebat. Romae et in pluribus aliis ecclesiis capiti im¬ 
ponebatur, et ministri eo velut galea contra diabolicos 
incursus muniti, ad altare procedebant: qui ritus adhuc 
viget apud quosdam religiosos et in nonnullis ecclesiis 
tempore hiemis. Idcirco eum sumendo dicimus : Impone, 
Domine , capiti meo galeam salutis , ad expugnandos omnes 
diabolicos incursus. Nunc, ex missali Romano et ex aliis 
communiter missalibus, capiti imponitur et mox ad col¬ 
lum declinatur, ut vestium collaria circumtegat : utraque 
igitur ratio mystica, castigatio vocis et sensuum custodia, 
memoranda est. 

Debet autem fieri ex tela alba, linea vel cannahaea, 
duas habere chordulas, et in medio crucem depictam, ut 
supponit rubrica de sacerdote dicens : ■ Accipiens amic- 

• tum circa extremitates et chordulas, deosculatur illud 

* in medio ubi est crux, et ponit super caput, etc. » 
Adverte eos qui amictum sibi imponunt se signare non 
debere manu et amictu simul, ut quidam immerito fa¬ 
ciunt. Ita Gavantus. 

2® Alba ita vocatura suo colore, quasi diceretur ves- 
tis alba. Apud Graecos dicitur poderis, a verbo , 

et apud Latinos talaris , quia ad talos descendit. Personae» 
honorabiliores inter Romanos lianc deferre solebant ves-' 
tem, quae communior facta est clericis sacras functiones 
suas exercentibus. Unde S. Hieron. Pelagianum arguens,! 
1. 1 adversus Pelag. dicit : « Quae sunt, rogo, inimicitiae 
» contra Deum si tunicam habuero mundiorem ? Si epis- 
* copus, presbyter, diaconus et reliquus ordo ecclesias- 
® ticus in administratione sacrificiorum candida veste 
» processerint? * 

Imo clerici eam deferebant etiam in usu civili, ut exi 
variis monumentis probant Vicecomes, Card. Bona ett 
Romsee. 'In concilio Cartli. IV, can. 41, prohibetur ne 
diaconus extra tempus oblationis vel lectionis alba in¬ 
duatur. 

Quidam eam, commoditatis causa, resecarunt, et fac¬ 
tum est rochetum, quo canonici regulares seinper induti 
erant: alii illud ampliarunt, et largas ei adoptarunt ma¬ 
nicas , ut in frigore vestes pelliceas subtus induere pos¬ 
sent, et inde venit superpelliceum. 

Alba, propter albedinem, habetur ut symbolum in¬ 
nocentiae qua ministrantes altari fulgere debent; idcirco 
eam induentes dicere tenentur .* Dealba me, Domine , et ' 
munda cor meum , ut in sanguine Agni dealbatus , etc. 

Debet esse linea vel cannabaea, et non aegre permit¬ 
tuntur albae, di fortiori superpeliicea etrochetaex xylino, 
nunquam vero ex serico vel lana, quia tunc essent ex 
panno, et non ex tela simpliciter dicta. 

3° Cingulum est appendix albae quam decenter aptare 
debet, ne diffluat, terram tangat, gressum impediat,,etc. 
semper enim cingulum togas oblongas comitatum est. 
Unde clerici vestem talarem deferentes, cingulo prae¬ 
cingi debent. Cingulum autem mystice consideratum 
est signum castitatis. Hinc nos praecingendo dicimus : 
Praecinge me. Domine , cingulo puritatis , et exstingue in 
lumbis meis humorem libidinis, ut maneat in me virtus con * 
tinentice et castitatis . 

« Sacerdotes in sacrificio missae congruentius utuntur 
• cingulo lineo quam serico; » Cong. Rit. 22 jan. 1701. 
Igitur cingulum sericum non prohibetur, sed lineum ma¬ 
gis congruit. 

4° Manipulus, ex antiquis monumentis, quoddam erat 
sudarium, sic dictum a sudore ope illius tergendo, seu 
mantile per quod sudor et narium sordes extergebantur. 
Ministri altaris illud primum'manu sinistra tenebant, 
ut dextra liberius servirent : hinc vocatum est manipula 
et manipulus, nempe a manu in qua tenebatur : postea 
brachio sinistro affixum est ut manus esset libera, et a 
dextra facilius ad extersionem vultus et narium adhibe¬ 
retur. 

Contigit ut reverentiae causa sudarium istud fimbriis 
pretiosis ornaretur, et versus medium duodecimi saeculi 
verum fuerit ornamentum, sicut ostendit P. Lebrun. 

In prima origine, cum ad extergendum sudorem des¬ 
tinaretur, fletum et dolorem naturaliter significabat; 
unde illud sumendo in sensu spirituali dicimus : Merear , 
'Domine , portare manipulumfletus et doloris , ut cum exsulta¬ 
tione recipiam merccdem laboris. Episcopus hanc vestem 
sumit tantum post confessionem, ad Indulgentiam r ut in 
Caeremoniaii episc. 1. 1, cap. 10, habetur, et Durandus 
nolat, 1. 4, cap. 7 n. 4, exceptis missis defunctorum in 
quibus eum sumit cum aliis paramentis. 

5° Stola, juxta vim nominis, idem significat ac longum 
vestimentum, ut patet pluribus Scripturae locis. Commu¬ 
nis sententia tenet stolam nostram primo fuisse linteum 
tenue quo circumdabatur collum , extremitatibus ejus 
ante pectus pendentibus ad abstergendum os et vultum* 
Dicebatur etiam orarium, ab ora vestium a qua pende¬ 
bat; et, propter longitudinem, nomen stolae accepisse vi¬ 
detur. 

Usque ad octavum saeculum, propter solam utilitatem 
adbibita fuisse judicatur; sed versus illud tempus pre¬ 
tiosior facta, velut speciale ornamentum et signum auc¬ 
toritatis coepit liaberi. Solis episcopis, presbyteris et 
diaconis fuit reservata, et, ad exprimendam intercos 

distinctionem, mos invaluit ut episcopi eam in missa ha¬ 
berent pendentem, presbyteri in forma crucis super pec¬ 
tus, et diaconi ab humero sinistro ad latus dextrum' 
versantem. Extra missam sacerdotes eam deferunt pen¬ 
dentem, nisi alba induantur. Episcopi vero eam defe¬ 
rentes super albam, extra missam, habent in forma crucis 
sicut presbyteri. 

Quoniam beati in coelo repraesentantur velut stolis in¬ 
duti, v. g. Apoc. vi, 11, vu, 9, Ecclesia vult ut stolam su¬ 
mentes dicamus : Redde mihi stolam immortalitatis , etc. 

6° Casula seu planeta, olim erat magna vestis rotundas 
totum tegens corpus, et in usu civili laicis et clericis us¬ 
que ad septimum vel octavum saeculum communis : ab 
eo tempore fuit ornamentum episcopis et presbyteris 
missam celebrantibus proprium. Nomen habuit casulae,, 
quia, ob suam formam et amplitudinem, totum tegebat 
corpus sicut parva domus; et planetae, quia, immisso ca¬ 
pite per solam quam superius habebat aperturam , ver¬ 
satilis erat circa corpus cui non adhaerebat. 

Casulae apud Graecos antiquam retinuerunt formam,, 
et quae destinantur episcopis, multis insigniuntur cru¬ 
cibus; quae vero sunt presbyterorum, unicam habentfe 
crucem. 

Latini, pro majori brachiorum commoditate, partes s 
laterales earum paulatim rcsecarunt, donec ad formam i 
hodiernam pervenerint : casula igitur nunc apud nos 
duabus constat partibus quae anterius et posterius tegunt 
corpus a collo ad genua. Tempore quo exquisitus liber de 
Imitatione Christi scriptus est, scilicet circa initium de¬ 
cimi quinti sseculi, casulae in Germania crucem ferebant 
in parte anteriori et posteriori; in Italia crucem habent 
tantum in anteriori; in Gallia autem, nunc in Germania 
et alibi communiter, crucem habent tantum in parte 
posteriori. 

Cum olim necesse fuerit casulam hinc et inde elevare 
ad consecrationem, ut celebrans liberiora haberet bra¬ 
chia, mos permansit eara paululum sublevare, in testi¬ 
monium antiquitatis. 

Casula, totum corpus olim tegens, communiter Labe¬ 
tur ut symbolum clraritatis omnia cooperientis. Unde 
‘episcopus eam imponens, dicit: Jccipc ventem sacerdo - 
1 talem perquam charitas intelligitur . Et sacerdotes eam su¬ 
mendo, vocant jugum Domini suave et onus leve . 

Quantum fieri potest, ex pannis petriosis, nempe au¬ 
reis, argenteis aut sericis, vel saltem ex panno tenui, et 
quo plebeii uti non solent, conficiendae sunt casulae, prop¬ 
ter honorem cultui divino debitum; et ex eodem panno 
ordinarie conficiuntur velum calicis, manipulus et stola. 
Ad hunc usum converti possunt vestes mulierum pre¬ 
tiosa?, ut fert communis sententia,-contra plures, apud 
Ferraris, v° Paramenta , n. 2. 

De necessitate et benedictione vestium sacrarum . 

Quamvis pleraeque sacrae vestes olim communes fue¬ 
rint quoad formam, ut probabilius docet Bened.XIV, de 
Missaesacrif. 1. 1, cap. 7, cum fere omnium eruditorum 
consensione, ipsos Apostolos peculiaribus indutos fuisse 
vestibus a quotidianis distinctis, quando divinam Eucha¬ 
ristiam conficiebant; atque plurimi censent penulam, 
quam B. Paulus, II Tim. iv, 13, memorat, unam ex his 
vestibus fuisse. Certum est ab immemoriali tempore seu 
ab ipsis Apostolis usum fuisse missam absque specialibus 
illis vestibus non celebrandi. Omnes fatentur lianc legem 
esse sub gravi,et nullam concedi dispensationem ut missa, 
quacumque ex causa, sine ullis vestibus sacris celebretur; 
sic expresse docent Card. de Lugo, Bened. XIV et Ligo- 
rio, 1. 6, n. 289, ete. 

Celebrare sine casula aut sine alba, est, juxta omnes, 
peccatum mortale; sine stola, aut manipulo, aut cin- 
! gulo, est probabilius adhuc peccatum mortale; quia, al- 
| terutra istarum vestium deficiente, deest cultus divino 
I sacrificio debitus : ita communiter auctores, idem dicen¬ 
tes de bis objectis non benedictis. Communiter tamen 
concedunt licitum esse, in magna necessitate, v g. si po- 
1 pulus sit convocatus et dimitti non possit absque scan- 

dalo, celebrare siue manipulo, aut sine cingulo, vel uti 
stola pro cingulo, aut manipulo pro stola. Vide Ferra ris, 
v° Missa, art. 10, n. 22, et Ligorio, 1. 6, n. 377. A for¬ 
tiori sine amictu celebrare liceret. Imo ut probabile multi 
tradunt, per se veniale tantum esse peccatum celebrare 
sine amictu, aut manipulo, aut cingulo, vel uti non 
benedicto, secluso contemptu, quia gravis non videtur * 
irreverentia. 

Benedictio sacrarum vestium ad celebrationem missae 
requisitarum est episcopalis; attamen praelati privilegiis 
pontificalibus utentes eas pro ecclesiis sibi subditis bene- 
dicere possunt: ita omnes, variis summorum pontificum 
concessionibus innixi. 

Sed inter theologos et canonistas controvertitur an 
episcopus facultatem sacras vestes benedicendi simpli¬ 
cibus presbyteris delegare possit. Extranei communius 
negant, et contendunt episcopos hanc facultatem conce¬ 
dere non posse, nisi ex pontificali induito : sic Bene- 
dict.XIV, Inst.21, n. 9 j Ligorio, 1. 6, n. 377, dub.4, etc. 
At in Gallia, ex veteri consuetudine, omnes episcopi 
•concedere solent, ex propria auctoritate, perse vel per 
vicarios suos generales, simplicibus presbyteris faculta¬ 
tem vestes sacras et omnem supellectilem ecclesiae, unc¬ 
tionem S. chrismatis non requirentem, benedicendi. In 
dioecesi nostra, omnes parochi benedicere possunt, vi 
n. 2, art. 6, lit. 3 statutorum syned. anni 1788, pro suis 
ecclesiis et capellis in sua respectiva parochia existen- 
tibus, vestes sacerdotales, quaelibet paramenta, lintea¬ 
mina, cruces, vexilla et ciboria. Item superiores regu 
lares pro suis ecclesiis et oratoriis. 

Sacerdos qui, absque legitima delegatione, paramenta 
sacerdotalia benediceret, saltem venialiter peccaret; at¬ 
tamen valeret benedictio, quia ab ordine presbyterali 
pendet, et tantum jure positivo reservata est episcopos 

« Paramenta altaris, celebrantis et ministrorum de- 

• bent esse coloris convenientis officio et missae diei, se- 

• eundum usum Romanae ecclesiae; » Rubiic. 1 part. 
tit. 18, n. 1. Quidam dicunt hanc rubricam esse tantum 







DE EUCHARISTIA* 287 

directivam, et non obligare sub peccato : alii vero com¬ 
munius et probabilius putant eam obligare sub peccato, 
quia enuntiatur modo praeceptivo, et ita pii sacerdotes 
sentire videntur; sed fatentur eam non obligare sub gravi 
nisi aliquod exoriretur scandalum, v. g. si in die magna; 
solemnitatis color violaceus aut niger adhiberetur ; et ra¬ 
tionabilem causam ab omni peccato excusare, puta si 
vestes debiti coloris concursui sacerdotum non suffice¬ 
rent : unde concludunt ornamentum variis coloribus dis¬ 
tinctum pro omni colore, excepto nigro, adhiberi posse 
in necessitate, ut ait Merati, id est, ubi rationabilis causa 
id posrulat; secus peccatum esset veniale. Si tamen unus 
color, v. g. albus, caeteris praevaleat, ornamentum pro eo 
colore adhiberi potest. 

Quarti et Merati docent, colorem flavum omni colori 
aequivalere, quia omnes ad illum concurrunt, hincque 
in omni festo et officio vestibus ex panno aureo uti licere, 
exceptis diebus jejuniorum aliisque afflictionis et officiis 
defunctorum in quibus color violaceus aut niger praeci¬ 
pitur. 

Paramenta. sacra benedictionem suam amittunt si ita 
frangantur aut in tali statu ponantur, ut usui sacro ad 
quem erant destinata, amplius decenter inservire ne¬ 
queant; quia suam identitatem moralem jam non ha¬ 
bent. Hinc si formam suam retinentia reficiantur, aut 
aliquid novi eis in minori quantitate addatur, nova bene¬ 
dictione non indigent, quia accessorium naturam princi¬ 
palis sequi congruit. Secus si aliam induant formam, aut 
pars addita sit major, v. g. si ex planeta fiat stola, si ma¬ 
nica albae detrahatur etiam per modicum tempus, si cin¬ 
gulum ita frangatur ut nulla pars remanens formam 
cinguli convenientis habeat, etc. 

Fragmenta paramentorum vetustorum semel bene¬ 
dictione consecratorum in usus profanos nunquam con¬ 
vertenda sunt, propter reverentiam eis debitam, ut in 
regula juris 51 expresse statuitur, sed comburenda et 
cineres in piscinam vel in locum honestum projiciendi 
sunt, Ferraris, v a Param . n. 8. 

De birreto, seu biretto aut bfreto. 


Birreti nomine, intelligitur quidam pileolus nigri co¬ 
loris et quadratus, tria in summitate habens cornicula. 
Yulgo apud nos dicitur bonnet carre t quamvis sit rotun¬ 
dum, in forma coni elevatum, et habeat summitatem 
gallice dictam houppe, 

Olim erat capitis tegumentum clericis proprium, quo 
a laicis distinguerentur : in concilio Salisburgensi, anni 
1886, can. 6, et aliis ejusdem saeculi, prohibetur eis ne 
sine birreto incedant, cum hoc honestatem clericalem 
non deceat. Ipsis lapsu temporum pro solis functionibus 
sacris, usus birreti reservatus est, saltem in Gallia. In 
quibusdam tarnen congregationibus clericorum mos erat 
ut in domo residentiae omnes birretum semper deferrent, 
et mos iste usque ad perturbationem rerum publicarum, 
an. 1791, perseveravit. 

Ex Rubrica, part. 2, iit. 2, quilibet sacerdos celebra¬ 
turus, ad akare accedens vel rediens, birretum in capite 
liabere tenetur: « Optandum foret, inquit Romsee , ut 
» adhuc adverterent inulti in praesenti puncto deficien- 
9 tes. »> In Italia et praesertim Romae non permittitur ut 
ipsi extranei ad altare sine birreto accedant. 

Similiter in aliis partibus officii ecclesiastici et iu sa¬ 
cramentorum administratione adhibendum est birretum 
ubi praescribitur. Congr. episc. 13 maii 1616 et Rit. 
30 martii 1633, decreverunt canonicos incedere teneri 
delecto capite in ecclesia, cum birreto in capite extra 
eam, et birreto, non vero pileolo calotte , uti debere in 
choro. Usum birreti, vel pileoli vulgo calotte , in missa, 
etiam extra canonem, solus papa concedere potest, ut 
decreverunt Congr. episc. et regul. 2 januarii 1590 et 
17 j unii 1595, et Congr. eoncil. Trid. 16feb. 1619. Nec eq 
uti potest episcopus sine Sedis apostolicoe licentia, juxt; 
decreta S. Rit. Congr. 25 april. 1626 et 13 aug. 1695 
In Gallia tamen episcopi illius usum usque ad secretas 
permittere consueverunt, ut testatur Callet, et eo ipsi 

sine licentia sumini Pontificis utuntur. Sed Bened. XIV 
utrumque expressis verbis reprobandum docet in Inst. 96- 

Cum apud Sinenses caput discooperire sit irreveren¬ 
tia, Paulus Y permisit niissionariis in eorum imperio 
degentibus intra missam uti pileolo a vulgari tamen 
distincto, referente Bened. XIV, Inst. 96, n. 2. Eo abs¬ 
que dispensatione legitima extra canonem uti, absque 
scandalo , mortale non judicatur esse peccatum ; et si ra¬ 
tionabilis causa id suaderet, v. g. subitanea et gravis in¬ 
firmitas quae recursum ad episcopum non permitteret, 
nullum esset peccatum, ut ipse Bened. XIY agnoscit, 
de Missae sacrif. 1. 1, cap. 9, n. 3. 

Idem pontifex, in eadem Inst. 96, de coma lictitia, 
pc.rruqiLe , ex professo disserens, contendit 1° clericos sa¬ 
cris ordinibus initiatos eam in nullo loco deferre posse; 
2° nullum sacerdotem cum coma fictilia missam cele¬ 
brare posse, et 3°in Inst. 34, §4, episcopos ab ea prohi¬ 
bitione dispensare non posse, et sententiam quae talem 
-potestatem eis attribuit, a Sede apostolica nunquam fuisse 
probatam. Attamen in Gallia solent episcopi hanc dispen¬ 
sationem concedere ; imo comae fictitiae ita communes 
evaserunt, ut clericis non videantur prohibitae etiam in 
celebratione missae, ut advertit D. Devie , episc. Bellicen- 
sis, in suo Rituali recenter impresso. 

De dalmatica et tunica . 

Dalmatica, olim tunica talaris, cum amplis manicis, 
nomen accepit a Dalmatia, quia in ea regione hujusmodi 
vestis fuit communis ; deinde facta est ornamentum quo 
reges, imperatores aliique viri in dignitate constituti de¬ 
corari consueverunt, ut ostendit Grancolas. Ad usum 
ecclesiasticum transiit. Anastasius Bibliothecarins, in 
nono saeculo scribens, dicit a S. Sylvestro institutum 
fuisse ut diaconi dalmatica uterentur in ecclesia (intel- 
lige Romana); papa Symmachus, in sexto saeculo, usum 
dalmaticarum concessit diaconis ecclesiae Arelatensis , el 
S. Greg. Aregio, episcopo Yapiccnsi ? idem privilegium 
in. :3 

sibi et suo archidiacono poposcenti, respondit, Epist. 1. 9, 
epist. 107 : a Te vel archidiaconum tuum dalinatica de- 
» corandos esse concessimus. » Ille usus omnibus episco¬ 
pis, presbyteris et diaconis factus est communis per Gal- 
lias in octavo vel nono saeculo : episcopi et presbyteri 
eam subtus casulam deferebant. 

Tunica, quae erat vestis subdiaconis propria , a dalma- 
tica in eo differebat quod strictior esset: nunc ad eam- 
dem formam reducta est. 

Nullibi simplices presbyteri dalmaticam subtus casu¬ 
lam nunc deferunt : verum episcopi solem ni ter celebra¬ 
turi, tunicam seu tunicellam et dalmaticam, ex Ordine 
Romano XIV, §48, induendi sunt. Episcopales illae vestes 
ex tenui panno serico confici solent, et coloris officio 
respondentis esse debent. 

Quoniam dalinatica est vestimentum laetitiae, sicut ca¬ 
sula, diaconi et subdiaconi, in Quadragesima aliisque 
diebus poenitentiae, in solis ministrant albis, et induunt 
casulam ante pectus plicatam ad cantandum respeelive 
epistolam et evangelium, eamque postea statim depo¬ 
nunt, juxta ritum Romanum. Ita Durandus , Gavantus, 
Romsee, etc. 

Quaedam sunt alia paramenta episcopis solemniter cele¬ 
braturis ex Ordine et pontificali Romano propria, nempe 
1° compagi et sandalia, —* des bas et des souiiers : quando 
statutum fuit ut ministri altaris, reverentiae causa, spe¬ 
ciales haberent vestes ut officiis stlis recte fungerentur, 
mutabant etiam compagos et sandalia, quem usum soli 
episcopi et praelati pontificalia habentes in nonnullis cir¬ 
cumstantiis retinuerunt. 2° Gbirothecae , gants , sic dictae 
a verbo graeco y,si?, manus, quia manuum sunt ornamenta. 
Honorius Augustodunensis , in duodecimo saeculo scri¬ 
bens, dicit earum usum ab Apostolis traditum fuisse, 
quod nullo quidem nititur fundamento; verumtamen 
sunt antiquae. 3° Annulus, cujus fit mentio apud S. Isi- 
dorum Hispalensem, in septimo saeculo, tanquam signr 
honoris episcopalis, ad exprimendum episcopos eminen¬ 
ter debere esse discretos, et secretorum custodes. 4° Ra- 

catus, crosse, qui est vel ut sceptrum et virga episcopi, ac 
proinde signum ejus auctoritatis. Patet ex S. Isidoro, 1. 2, 
cap. 5 , illius usum jam fuisse antiquum in septimo sae¬ 
culo. Summus pontifex hujusmodi non habet baculum , 
quia in solemnitatibus non ambulat pedibus, sed porta¬ 
tur. Abbates, e contra, eum habent ut symbolam suae 
dignitatis. Alius est baculus, signum honoris, quem prae¬ 
centor defert in choro, et cujus Honorius supra citatus 
meminit in Gemma animae, 1. 1, cap. 24. 5° Crux pectora¬ 
lis : primitus episcopi capsulam reliquias continentem 
e collo pendentem deferebant, ut videtur in vita S. Ger¬ 
mani Autissiodorensis, et S. Greg. Turon. Deinde cruces 
ligneas, argenteas vel aureas habuerunt, et ille usus 
factus est generalis. 6° Mitia : Euseb. Hi st. 1 3, cap. 31, 
refert S. Joanneni, ad instar sumini sacerdotis Judaeorum, 
latninam in capite gestasse : idem legitur de S. Jacobo 
Hierosolym. apud S. Clementem Alexandrinum. Hinc, 
juxta C ird. Bonam , Grancolas , Devoti et alios , natus est 
mitrae episcopalis usus : hodierna tamen illius forma ul¬ 
tra decimum saeculum, non ascendit, ut bstendunt Gard. 
Bona, PP. Menanl , Marte ne , Mahdlon , etc. Triplicis ge¬ 
neris distinguuntur mitrae, videlicet simplex, aurifrigiata 
et pretiosa. Inter abbates alii habent annulum et bacu¬ 
lum tantum; alii vero habent etiam mitram cum caeleris 
ornamentis pontificalibus. Inter eos qui privilegio pon¬ 
tificalium gaudent, alii solam mitram simplicem defe¬ 
runt, alii mitrafn aurifrigiatam, et nulli pretiosam. 

Dc cappa skttpluviali , superpellicco , etc. 

Durandus, i. 3, cap. 1, n. 13, Honorius August. in 
Gemma animae, 1. 1, cap. 227, cappani describunt oster* 
duntque eam tunc eamdem habuisse quam nunc habet 
formam. Primitus quoddam erat tugurium contra plu¬ 
viam, unde vocatur pluviale, et ideo habet caputium quo 
diim tegebatur caput. Ab usu communi ad conditionem 
specialis ornamenti transiit, sicut alia? pleraeque vestes 
sacrae. 



TRACTATUS 


292 

Non solum episcopus et presbyter, sed inferiores cie*» 
rici ipsique laici, officio cantorum fungentes, cappas seu 
pluvialia deferre possunt. 

Pluviali utitur sacerdos, ex Rubrica , in processionibus 
sanctissimi Sacramenti et in quibusdam aliis, in benedic¬ 
tionibus quae fiunt ad altare, in officio solemni laudum 
et vesperarum , quando assistit episcopo solemniter cele¬ 
branti , post missam defunctorum, ad faciendam absolu¬ 
tionem. Nunquam habendus est manipulus cum pluviali 
seu cappa. 

Gavantus dicit cappas non esse benedicendas, quia 
omnibus ecclesiasticis sunt communes, et ad sacrificium 
non ordinantur. Quarti vero et Merati concedunt nullum 
dari praeceptum eas benedicendi, sed volunt melius esse 
eas benedicere sub forma pro indumentis sacerdotalibus 
in genere assignata. 

Superpelliceum sic dictum est quia super tunicas 
pelliceas induebatur. Ita Durandus, 1. 3, cap. 1, n. 10. 
S. Hieron. L. 1 Adversus Pelag. supra citatus, meminit 
candidae vestis ad usum episcopi, presbyteri, diaconi et 
reliqui ordinis ecclesiastici: haec autem vestis erat tunica 
alba? similis, unde venit rochettuin et superpelliceum, 
ut jam notavimus. Item et cotta, in Italia usitata, quae 
formam habet tunicellae rochetto contractioris. Super- 
pelliceum, rochettuin et cotta fieri debent ex lino tenui , 
vel ex cannabe, vel probabiliter ex xylino : ita passim 
fieri solent, et non video cur mos iste reprehenderetur. 
Illae vestes quae candidae et mundae semper esse debent, 
n on benedicuntur, nec ideo reputantur sacrae. 

ARTICULUS OCTAYUS. 

DE RUBRICIS SERVANDIS. 

Rubricae sic dictae, quia rubro colore oliin scribi sole¬ 
bant, quaedam sunt regulae communes, continentes ri¬ 
tus in celebratione missae, officii divini recitatione et 
sacramentorum administratione servandos. Aliae sunt 

praeceptivae et aliae directivae. Praeceptivae eae sunt quae 
ad servandos ritus illis praescriptos obligant sub peccato ; 
et directivae illae sunt quae proprie dictam obligationem 
non imponunt, sed per modum consilii et instructionis 
statuuntur. Ita generaliter theologi, quamvis accuratam 
non tradant regulam qua praeceptivae a directivis tuto se- 
cernanlur. 

Hic dicemus 1° de obligatione rubricarum missam 
spectantium ; 2° de modis quibus contra rubricas pec¬ 
cari possit in missa; quasdam exponemus observationes 
in caeremonias et ritus missae privatae; 3° item et missae 
solem nis. 


§1* ■—De obligatione rubricarum missum spectantium. 

1° Probabilius nobis videtur omnes rubricas intra mis¬ 
sam seu in actu celebrationis servandas, esse praecepti¬ 
vas, ac proinde sub peccato obligare. Nam 1° concilium 
Ti id. sess. 7, can. 13, anathemate percutit eosqui dixe- 
lint « approbatos Ecclesiae ritus in solem ni sacramento- 
» rum administratione adhiberi consuetos , aut sine pec- 
d cato a ministris omitti pro libitu , aut in alios novos 
*? mutari posse. » Confectio autem sacrae Eucharistiae ad 
praes tantissimi Sacramenti administrationem pertinet, ut 
pateti 

2° S. Pius Y, bulla in fronte Missaiis ejus apposita , 
ait : « Mandantes et omnibus districte praecipientes , in 
*> virtute sanctae obedientiae, ut missam juxta ritum, mo- 
>» dum et normam in Missali praescriptam , decantent ac 
» legant... neque in missae celebratione alias caeremonias 
n vel preces addere vel recitare praesumant. » Certe tenor 
hujus bullae strictum exprimit mandatum caeremonias et 
preces missae non mutandi nec addendi, et ex se sub gravi 
obligat, ut indicant verba districte et in virtute sanclce 
obedientice. Ergo. Ita Merati, Tournely, Quarti, Collet, 
Ligorio, etc. 

Unde notabilis infractio rubricarum intra missam 
servandarum semper est materia ad peccatum mortale 

sufficiens, ct peccatum non fit veniale nisi defectu ad¬ 
vertentia? aut consensus, vel ob levitatem materi». 

3 f> Decreta S. Rit. Congr. ut rubricarum Missalis sup¬ 
plementum haberi debent, et si in forma rigorosa ex¬ 
primantur, v. g. in fine habeant, ab omnibus servetur, 
servari ab omnibus mandavit y etc. eodem modo ac ipsae 
Missalis rubricae obligant; congregatio enim vi sua? insti¬ 
tutionis habet facultatem sic imperandi, ipsius resolutio¬ 
nes in eo casu ut summi Pontificis oracula haberi debent, 
et multo magis quando, ut saepe accidit, a regnante pon¬ 
tifice expresse approbantur. 

Si vero dubia circa ritus suborta solummodo per mo¬ 
dum declarationis solvat, resolutiones ejus vim legis 
stricte non liahent, sed velut sapientissimorum virorum 
responsa considerantur : attamen in eo casu opinionibus 
aliorum doctorum praeferri, et ideo requiri ac sedulo nosci 
debent. 

4° Cum in inultis dioecesibus et in religiosis ordinibus 
vigeant consuetudines rubricis Romanis oppositae , quae¬ 
situm est an licite observari possent. Respondet Amort 
apud Ligorio, 1. 6, n. 401, qui eum minime improbat : 
« S. Congregatio Rituum constanter tolerat consuetudi- 
» nem, saltem immemovialem , contrariam rubricis. Ita- 
» que tuta conscientia licet se conformare consuetudini 
» dicecesanae, praesertim in rebus levioris momenti, quae 
» non cedunt in deformitatem cultus publici. » Non reji¬ 
ciuntur ergo consuetudines, nisi , utaddit Ligorio, conti¬ 
neant positivam indecentiam , cpue nequeat decenter tolerari . 

Verum illae consuetudines dioecesibus propriae instar 
rubricarum missalis Romani obligant, et privatus, abs¬ 
que peccato mortali aut veniali, juxta materiam et cir¬ 
cumstantias, eis derogare non potest. A fortiori novas 
consuetudines inducere non potest, nec recentibus aut 
male inductis se conformare. 

5° Communiter docent auctores, rubricas extra missam 
servandas saepe esse directivas, ac consequenter per se sub 
peccato non obligare, quales sunt rubricae signacula in 
Missali ad ea quae dicturus est ordinandi, crucem in sa- 

crislia salutandi, etc. Frequenter tamen sunt praecep¬ 
tivae, ut dicit Callet, et insuper communis doctorum 
sententia est, juxta Fervaris, v° Rubricae , n. 13, rubri¬ 
cas etiam soluin directivas absque rationabili causa ne- 
gligi non posse quin admittatur culpa saltem venialis, 
propter inordinationem finis aut motivi; rectus enim 
finis et rationi conformis ab observatione hujusmodi re¬ 
gularum ecclesiasticarum non retraheret. 

§ II. —De modis quibus peccari possit contra rubricas in missa 
servandas. 

Peccari potest maxime per omissionem , additionem , 
mutationem,defectum pronuntiationis et confusionem. 

1° Per omissionem . Omittere ritum vel partem missae 
essentialem , vel accidentalem notabilem, est peccatum 
mortale : patet ex dictis, et est sententia communis. Hinc 
mortaliter peccaret qui voluntarie omitteret oblationem 
panis aut vim, consecrationem alterutrius speciei, eleva¬ 
tionem hostiae aut calicis, mixtionem aquae cum vino aut 
particulae hostiae cum sanguine , confessionem et ea quae 
sunt in principio missae, principales collectas, epistolam, 
evangelium, offertorium, praefationem, canonem vel 
quamlibet canonis orationem , Pater noster, libera nos, 
Agnus Dei , unam ex orationibus communionem praece¬ 
dentibus, Domine , non sum dignus, Quid retribuam, patenae 
et calicis purificationem, postcommunionem, etc. Item 
tot modicas partes intra eamdem missam omittere, ut 
integrae epistolae, vel integro evangelio equivaleant, vel, 
secundum nonnullos, minimam partem Canonis , pecca¬ 
tum est mortale, quia censetur materia notabilis. Itent 
adhuc probabiliter qui benedictiones , inclinationes aut 
genullexiones, in notabili parte, sine causa sufficienter 
excusante, omitteret vel truncaret, mortaliter pecca¬ 
ret. Ita Feriaris, v° Rubricae , n. 14 ; Ligorio, 1. 6, n. 400 
et 405. 

Contra vero veniale est omittere Kyric eleison, Gloria 
in excelsis, Credo , unam collectam vel commemoratio- 

liem , unam prophetiam vel epistolam in feriis quatitor 
temporum, quando plurcs legendas sunt, gra duale, trac¬ 
tum aut alleluia, prosam, etc. iLeni aliquas omittere be¬ 
nedictiones , inclinationes, genufiexiones, aut eas usque 
ad terram non facere, altare non deosculari, aut simulate 
tantum deosculari, etc. quia hu jusmodi omissiones, sigil- 
latim sumptae, in hominum opinione non reputantur 
graves : secus si plures notabilem quantitatem consti¬ 
tuentes simul omitterentur ; tunc enim materia fieret 
gravis. Sic Ferraris et Ligorio in locis citatis. 

Notandum , omissiones ex se leves, gravia constituere 
posse delicta, 1° ratione pravi finis, ut si sacerdos non¬ 
nullas leves omittat rubricas, animo novum inducendi 
ritum; 2° ratione contemptus , ut si sacerdos aliquam 
omittat rubricam , contemnendo papam vel episcopum 
qui eam praecepit; 3° ratione scandali, si nempe assisten¬ 
tes tali omissione ad irreverentiam erga sanctissimum 
Sacramentum notabiliter excitarentur; 4° ratione peri¬ 
culi, ut si quis absque Missali celebrare volens, periculo 
partes notabiles omittendi se exponat. 

2° Per additionem. Aliquid valde notabile , praeter ea 
quae in rubricis statuuntur, addere missae, mortale esset 
peccatum, et quidem gravius quam similem partem prae¬ 
scriptam omittere ; quia hoc in praecitata S. Pii Y bulla 
expressius prohiberi videtur, et aliunde peccata commis¬ 
sionis graviora sunt in suo genere quam peccata omis¬ 
sionis, ob majus voluntarium. Hinc 1° addere verba quae 
sensum formae consecrationis mutarent, grave esset sa¬ 
crilegium, cum validitas sacramenti impediretur; 2° ad¬ 
dere verba ritui sacro opposita, etsi sensum non mutent, 
v. g. dicere Hoc est corpus meum de Virgine natum , pecca¬ 
tum nihilominus esset mortale, quia talis mutatio repu¬ 
taretur gravis; 3° aliquid addere etiam leve, intentione 
novum inducendi litum, propter strictam concilii Trid. 
et S. Pii V prohibitionem; 4° aliquid addere in nota¬ 
bili quantitate, etiam sine animo novum 'inducendi ri¬ 
tum , circa ea quse publice recitantur, et probabilius , 
inquit Feriaris, etiam circa ea quze secreto, dicuntur. 

quia talis additio est notabilis ritus praescripti mutatio. 

E contra, aliquid parvi momenti et sine animo novum 
ritum introducendi, addere, v. g. quaedam verba vel 
gesta, peccatum non esset mortale : ita generaliter doc - 
(ores. Sic peccatum esset duntaxat veniale, 1° dicere, 
Adoro te , Jesu Christe, elevando hostiam, pedem calicis 
deosculari statim post consecrationem , ob devotionem; 
2° addere Gloria in excelsis vel Credo y cum omittendum 
sit, nisi id fiat cum magna deformitate aut scandalo, v. g. 
in missa defunctorum; 3° addere unam aut alteram col¬ 
lectam, praeter solitas, ex sola devotione, non est pecca¬ 
tum. A peccato veniali tamen excusandus non videtur 
qui hanc facit additionem die festi solemnis vel alia in 
qua unica dicenda est oratio, vel solee commemorationes 
privilegiatae permittuntur. 

3° Per mutationem . Mutatio in ritu missae cum gravi 
deformitate, contemptu aut scandalo, peccatum est mor¬ 
tale; cum levi deformitate, esset peccatum veniale. Ita 
omnes . Unde 1° dicere missam votivam aut de requietu in 
festo duplici vel intra octavam privilegiatam, absque 
rationabili causa in rubricis approbata, est peccatum sal¬ 
tem veniale, et mortale si adsit contemptus vel grave 
scandalum; 2° propria auctoritate mutare preces prae¬ 
scriptas in alias, v. g. unam epistolam in aliam, evange¬ 
lium in aliud, propriam praefationem vel Communicantes 
in communem, etc. peccatum est tantum veniale; mortale 
tamen esset, si haec mutatio cum magna deformitate 
fieret, puta si die Nativitatis Domini, Paschae aut Pente¬ 
costes, diceretur epistola vel evangelium missa? defunc¬ 
torum ; item si gravis fieret inversio, v. g. si evangelium 
diceretur ante epistolam ; 3° mutare vel omittere aliquod 
verbum in Canone, si sensum mutet, est peccatum mor¬ 
tale; si sensum non mutet, est peccatum veniale. Con- 
cina, cum quibusdam aliis, putat omissionem unius vel 
alterius sancti esse peccatum mortale; alii tamen, ut 
Quarti, Tournely et Ligorio, a mortali excusant omissio¬ 
nem trium vel quatuor nominum sanctorum. S. Congr. 
Rit. declaravit, 12 nov. 1615, regulares qui nomen epi- 

i3. 

scopi omittebant et nomen generalis sui ei substituebant, 
mortaliter peccare. Advertunt quidem doctores Congre¬ 
gationem supposuisse in regularibus id facientibus aut 
contemptum episcopi, aut animum introducendi novum 
ritum; sed indubium est hujusmodi mutationem vel 
aliam ei similem propria auctoritate factam, esse ad mi¬ 
nus peccatum veniale; 4° actiones praescriptas, v. g. cru¬ 
ces, Inclinationes, genuflexiones, manuum junctiones 
vel elevationes imperfecte facere, aut preces leviter in¬ 
vertere, puta unam orationem ante aliam dicere, secluso 
scandalo et contemptu, peccatum est tantum veniale. 
Ita pro his omnibus Ferra ris et passim Ligor io. 

4° Per defectum pronuntiationis. Rubrica enim, 1 parte, 
til. 16, plurima describit clara voce in missa privata di- 
cenda, monens sacerdotem « ut ea distincte et apposite 
» proferat; non admodum festinanter, ut advertere pos- 
» sit quae legit; nec nimis morose, ne audientes taedio 
» afficiat; neque etiam voce nimis elata, ne perturbet 
» alios qui fortasse in eadem ecclesia tunc temporis ce- 
» lebraut; neque tam submissa, ut a circumstantibus 
» audiri non possit; sed mediocri et gravi quae et devo- 
» tionem moveat, et audientibus ita sit accommodata, ut 
» qua: leguntur intelligant. Quae vero secrete dicenda 
v» sunt, ita pronuntiet, ut et ipse se audiat, et a circum- 
» stantibus non audiatur. » 

Ponderanda sunt baec verba, et unusquisque debet 
1° dicere ex rubricis quae alta, quae mediocri, quae sub¬ 
missa vel aliquantulum elevata voce pronuntiari debent; 
2° quae secreto dicenda sunt; 3° omnia distincte et de¬ 
vote pronuntiare, juxta regulas praescriptas. 

Cii ca initium decimi octavi saeculi, graviter controver¬ 
sum est qua voce celebrans canonem missae pronuntiare 
deberet. Quidam fortiter contendebant illum pronun¬ 
tiandum esse clara voce, et verba rubricae submissa voce, 
per oppositionem ad cantum intelligenda esse. Anno 1709 
Lcdieu , canonicus, olim secretarius Bossuet, qui novae 
editioni missalis Meldensis praesidebat, propria auctori¬ 
tate addidit amen ad verba consecrationis, cum littera 

rubra R. quam aliis ordinarii missae et canonis, orationi¬ 
bus pariter praefixit, ad indicandum quod, in bis locis, 
populus vel minister, nomine populi, respondere debe¬ 
ret amrn, ac proinde totum canonem clara voce pronun¬ 
tiandum esse. Hinc magnus exortus est rumor. D. de 
Bisxf y episcopus Meldensis, hanc innovationem per man¬ 
datum 22 januarii 1710 damnavit, et Missale statim re¬ 
formandum curavit. 

Card. Bona, 1. 2, cap. 13, n. 1, supponebat Canonem 
usque ad decimum saeculum alta voce pronuntiatum 
fuisse : lianc sententiam acriter tuitus est de Vert , in 
opere inscripto, Explicatiori des ceremonies de la messe . 
Hinc occasio praedictae innovationis. Sed Vallemont , reli¬ 
giosus Cluniacensis, in erudito opere, Du secret des mys- 
teres y etc. et P. Lebruriy in longa dissertatione, Sur Vusage 
de reciter en silence une parde de la messe dans toutes les 
e glis es du monde, hoc systema diserte confutarunt. 

Quidquid sit, constat morem tacite recitandi canonem 
decimo sacculo longe antiquiorem esse; formaliter enim 
talis recitatio praecipitur in Ordine Romano II, qui est 
saltem septimi saeculi, juxta doctissimum Mabillon et 
Merati; et, multis fatentibus, qui totum Canonem vel 
magnam ejus partem clara voce recitaret, etiam sine 
animo novum inducendi ritum, mortaliter peccaret, quia 
stricto praecepto in materia gravi opponeretur : qui vero 
passim quaedam verba, secreto pronuntianda, altiori voce 
pronuntiat, ut saepe accidit, graviter non peccat, sed a 
veniali difficile excusatur, propter expressum rubricae 
praeceptum et antiquum Ecclesiae morem, maxime si in 
Canone hoc sibi permittat. 

Qui ita submisse pronuntiat verba consecrationis ut 
seipsum non audiat, mortaliter peccat, quia contradicit 
rubricae in materia notabili, et sacramentum exponit 
nullitati : si alia verba secreto dicenda eo modo pronun¬ 
tiaret, quidam dicunt eum mortaliter peccaturum; sed 
probabilius venialiter tantum peccaret, modo reipsa dis¬ 
tincte articularet. Vide Ligorio, 1. 6, n. 414. 

Item qui omnia quidem debita voce recitaret, sed ni- 

mis festinanter, mortaliter aut leviter peccaret, prout 
jnajor vel minor esset difforniitas, indecentia vei scan¬ 
dalum : semper tamen aliquod existeret peccatum, tum 
propter irreverentiam, tum propter rubricae transgres¬ 
sionem. Similiter veniale esset peccatum in pronuntia¬ 
tione nimis prolixa, et a fortiori in repetitionibus indis¬ 
cretis : imo illae repetitiones facile fieri possent objectum 
peccati mortalis, si nempe liturgiam graviter turbarent, 
praesertim si in forma consecrationis id contingeret. 

5° Per confusionem. Ob rubricarum dispositionem et 
sanctissimi sacrificii reverentiam, caeremoniae et ritus suo 
ordine distincte et graviter observari debent: v. g. cele¬ 
brans et minister non debent simul loqui, nec unus in¬ 
cipere prius quam alter finierit, aut versiculos truncare, 
aut balbutiendo pronuntiare; nec sacerdos dicere Kyrie 
eleison eundo a cornu epistolae ad medium altaris, nec 
alias res distincte praescriptas simul jungere; in ea enim ' 
agendi ratione esset confusio prohibita, ac proinde pec¬ 
catum grave aut leve, juxta gradum indecentiae et defor¬ 
mitatis. Hinc Ligorio, 1. 6, n. 400, et multi cum illo, pu¬ 
tant sacerdotem qui infra quadrantem absolveret mlssain, 
etiam ex brevioribus, ut de B. Maria in sabbato, a pec¬ 
cato mortali probabiliter excusari non posse, quia impos¬ 
sibile est ut in tam brevi spatio missam absolvat sine 
multis imperfectionibus contra rubricas, irreverentia 
erga sacramentum et scandalo erga populum. Unde Be¬ 
li rd. XIY, Inst. 34, n. 30 et seq. optime docet, missam 
uec breviorem triente, nec longiorem dimidia hora 
esse debere; quia in breviori spatio omnia debita reve¬ 
rentia agi non possent, et in prolixiori, taedio afficerentur 
adstautes. 

Episcopi igitur et regularium praelati tenentur sub 
gravi scandalosam celeritatem, quantum possunt, exstir¬ 
pare, et a mortali excusari non possunt sacerdotes qui, 
ex negligentia, caeremonias addiscere non curant. Ita Li¬ 
gorio et plures apud ipsum. 

% III. — Quaedam observationes in caeremonias et ritus missae 
privatae. 

■ 1° Paramenta non debent poni in altari in quo cele¬ 
branda est missa, nisi pro solis episcopis et cardinalibus, 
ut S. Congr. Rit. decrevit, die 7 julii 1612 : id permit¬ 
titur abbatibus sed ubi duntaxat solemniter celebraturi 
sunt; secus, in sacristia, sicut alii quilibet sacerdotes, 
parainenta sumere debent. Deficiente sacristia, habenda 
est mensa ab altari separata; si tandem ornamenta ex 
necessitate in altari ponenda sint, nunquam in medio, 
sed in cornu evangelii collocentur. 

2° Sacerdos ad missam celebrandam accedens, vestem 
nigram a collo ad talos demissam induatur ; alioqnin, in 
nostra dioecesi, suspensionem ipso facto incurreret : qui 
ergo aliter indutus ad celebrandum in aliqua ecclesia se 
praesentaret, prohibendus esset. 

3° Habendum est Missale ofiicio conforme , et Tour- 
nely , Habei t aliique plures dicunt, sacerdotem qui cele¬ 
braret sine Missali, etiamsi memoria firmiter quae dicenda 
sunt teneret, mortaliter peccaturum; quia semper ali¬ 
quod esset periculum in re tam gravi errandi. Alii tamen 
multi, ut de Lugo, Layman, Suarez, Vasquez, La Croix, 
Gobat, Ligorio, etc. docent ut probabile, sacerdotem 
posse quandoque sine Missali celebare , si facile liabere 
non posset, et, ob praeteritam experientiam, morale peri- 
culum errandi abesset. 

Hinc inferunt, sacerdotem caecum aut caecutientem 
facultatem obtinere posse celebrandi missam votivam de 
B. Maria in dominicis et duplicibus , et de requiem in 
aliis diebus. Sed S. concil. Congr. hanc non concedit 
facultatem, teste Bened. XIV, Inst. 34, n. 5, nisi sub 
clausula quod non sit omnino ccecus; et memoriter non re¬ 
citet. Refert tamen idem pontifex dictam concilii Congr. 
hujusmodi concessisse licentiam, 23 aug. 1727, cuidam 
parocho Florentino adeo pauperi ut pro vita sustentanda 
solum missae stipendium superesset, idque pro gratia, 
cum assistentia alterius sacerdotis . 

Callet putat episcopum, absolute loquendo, hanc con¬ 
cedere posse licentiam presbyteris pietate conspicuis, 
quamvis plures noverit qui sic dispensare non ausi fue¬ 
rint, nisi pro tempore requisito ut dispensatio a S. Congr. 
concilii obtineri posset. 

Nos vero scimus episcopos passim in Gallia hanc licen¬ 
tiam pro sua prudentia concedere solitos esse , et eas ap¬ 
ponere conditiones quae sibi videntur necessariae ut reve¬ 
rentia erga sanctissimum Sacramentum servetur. 

Sacerdos in extranea celebrans ecclesia debet 1° petere 
Missale officio suo respondens, si existat; secus, Missali 
in ea ecclesia recepto utetur et ritum ejus sequetur, si 
missam officio suo respondentem in eo non inveniat. 
2° Si in ea ecclesia non sit festum duplex, paramenta 
l itui suo conformia , si eum sequatur, petere ipsi licebit; 
si festum sit duplex, colore festi uti tenetur, etsi missam 
officio suo respondentem dicat. Sic Romsee , ex variis 
S. Congr. Rit. decretis. 3° Confessarii et capellam mo- 
nialium dicere possunt missas sanctorum de quibus ipsae 
recitant officium, utendo missali Romano, in communi, 
non vero Missali ordini proprio, ut fert decisio S. Congr. 
Rit. a. Clemente XI, 1 decembris 1717 approbata. 

Hic forte esset locus aliquid dicendi de Missali in lingua 
vernacula : certum est Apostolos et proximos eorum suc¬ 
cessores in linguis tunc vernaculis celebrasse , in giaeca, 
in latina, etc. Sed non minus certo constat liturgias cum 
idiomatibus non mutatas fuisse, et a multis saeculis, tum 
in Occidente, tum in Oriente, in veteribus linguis jam 
mortuis exerceri. Lingua Latina a septimo saeculo desiit 
esse vulgaris , et nihilominus ecclesia Catholica illius 
usum in sua liturgia constanter retinuit. In nono et in 
decimo saeculo , serio actum est Romae de concedenda fa¬ 
cultate episcopis et presbyteris apud Moravas degentibus, > 
adhibendi in liturgia linguam Sclavonicam ibi vulgarem: 
quae facultas, prius aliquo modo concessa vel tolerata, 
tandem fuit negata. Yersionem missalis Romani in lin¬ 
guam Gallicam, anno 1650, auctore Voisin , doctore Sor- 
bonico, editam reprobaverunt, anno sequenti, clerus, 

Gallicanus, Facultas theologica Parisiensis et Alexan¬ 
der YIJ. 

Paulus Y decrevit, 25 januarii 1615 , rogantibus mis- 
sionariis e societate Jesu, ut apud Sinas missam et divina 
officia Sinica lingua celebrari liceret. Missale in ea lingua 
confectum missum est Innocentio XI, anno 1681, et pro¬ 
curator generalis missionum apud Sinas Romam se con¬ 
tulit, ut a Pontifice approbationem et facultatem eo 
utendi sollicitaret, quam tamen non obtinuit. 

« Est autem apostolicae Sedis, inquit Bened. XIY , de 
*> Missae sacrificio; 1. 2, cap. 2, n. 11 , in recenti popu- 
» lorum conversione ad fidem, pro variis circumstantiis , 
» vel permittere, vel prohibere vernaculae linguae usum 
» in divinis officiis celebrandis. » Sed monet idem ponti¬ 
fex, « constantem firmamque disciplinam esse, ne missae 
» idioma mutetur, etsi mutet lingua vernacula. » 

Non liceret ergo, etiam in casu necessitatis, uti Missali 
in linguam vernaculam converso, absque legitima Sedis 
apostolicae dispensatione. 

Missale clausum ita ponendum est in altare, ut aper¬ 
tura ejus crucem vel tabernaculum seni per respiciat. 

4° Rubrica praescribit ut celebrans sit calceatus : non 
posset ergo celebrare nudis pedibus, saltem extra neces¬ 
sitatem. Communis sententia est tamen illum tunc, se¬ 
cluso contemptu, non peccaturum mortaliter. Gavantus 
laudat eos qui communes crepidas in sacristia deponunt, 

| et alias ibi paratas ad majorem sacri ministerii splendo¬ 
rem induunt, A peccato certe excusari non possent qui 
i cum calceis judicio hominum indecentibus , v. g. fractis, 
i sordidis, ligneis, etc. celebrarent. 

5° Lavat manus, dicens, Da, Domine , etc. utsplritua- 
i liter actus mundet, et propter reverentiam tanti sacra- 
| menti: haec lotio ante missam est saltem sub veniali , et 
sub gravi, inquit Ligorio, 1. 6, n. 409, si manus sint valde 
immundas, propter reverentiam sacrificio debitam : ita 
Quarti, Roncaglia et Tournely. Lotionem vero post mis¬ 
sam omittere, nullum est peccatum, juxta La Groix, 
Quarti et Ligorio, et talis est communis praxis. 

6° Sacerdos ad pararnenta accedens, quae non debent 
e se lacera et scissa, sed integra et munda, induit se, si 1 
sit praelatus saecularis, supra rochettum; si sit praelatus 
regularis vel alius sacerdos saccularis, supra superpelli- 
ceuni, si commode haberi possit, alioquin sine eo supra 
vestes communes, dicens ad singula orationes determina¬ 
tas, quae quidem orationes, ex communi sententia, sub 
veniali recitandae sunt. 

7° Modos in rubricis determinatos pariter servari opor¬ 
tet, v. g. amictum in medio deosculari, illum super caput 
ponere et mox ad collum declinare, ac vestium collaria 
circumtegere, manicam albae dexteram bracbio dextro et 
deinde sinistram sinistro imponere, manipulum et stolam 
in medio, ubi est Crux, deosculari, partem dextram stolae 
super sinistram in formam crucis ante pectus aptare, etc. ! 

8° Juxta rubricam , sacerdos omnibus pa ramentis in¬ 
dutus et capite cooperto , salutat crucem per inclinatio¬ 
nem capitis; sic pariter salutat alium sacerdotem ex altari 
redeuntem et sibi occurrentem , cui dextram cedere de¬ 
bet, clerum in choro si per illum transeat, episcopum et 
magnates si ante illos transiturus sit. Si transeat ante 
altare ubi non est sacramentum, caput cruci inclinat; si 
resideat ibi sanctissimum Sacramentum, flectit uno genu, 
capite semper tecto; si venerabile sacramentum sit expo¬ 
situm, flectit duobus genibus, genuflexus deponit birre- 
tum , et, posita dextra super bursam , profunda capitis 
inclinatione adoratSacramentum; deinde, capite cooperto 
et manu super bursam posita , surgit et procedit. Eodem 
modo se gerit si ante sacerdotem Eucharistiam ministran¬ 
tem transeat, nec exspectandum est donec peracta sit 
communio, ex decretoS. Congr. Rit. 5 junii 1698. 

Si vero transeat ante altare in quo celebratur missa, 
ante consecrationem, eodem modo agit ac si non cele¬ 
braretur; in momento consecrationis , flectit utroque 
genu, et deposito birreto , adorat Sacramentum inclina¬ 
tione capitis ; completa consecratione, reponit birretum, 
surgit et procedit : inter consecrationem et communio¬ 
nem flectit uno tantum genu , capite cooperto, quia cor* 

pus Christi esi in altari sicut in tabernaculo, ob corpus 
sacerdotis intermedium. 

Si transeat ante reliquiam sancta3 Crucis expositam , 
unico genu flectet usque ad terram eamque venerabitur. 
Sic , pro bis omnibus , fere de verbo ad verbum Romsee . 

Sacerdos ad altare procedendo nihil ore recitare debet, 
juxta eumdem auctorem , nec sumere aquam benedic¬ 
tam , ecclesiam ingrediendo (quidam tamen id suadere 
videntur, si commode possit), nec permittere ut alter 
coram se calicem deferat; tenetur vero ipse eum juxta 
rubricam deferre, nisi, ob senium, infirmitatem aliam ve 
rationabilem causam , praevie paratus fuerit in altari, et 
tunc ad salutationes se discooperiet. 

9° Cum sacerdos ad altare pervenerit, stans ante infi¬ 
mum illius gradum, caput discooperit, birretum dat mi¬ 
nistro , profunde se inclinat ante crucem, vel genufleetit, 
si sacrum Eucharistiae sacramentum ibi resideat. In omni 
genu flexione autem genu dextrum in loco pedis poni¬ 
tur, et corpus debet esset rectum, sine ulla capitis incli¬ 
natione; Romsee. Si venerandum Sacramentum esset ex¬ 
positum , duo flecterentur genua et corpus profunde 
inclinaretur. 

10° Quotiescumque sacerdosad medium altaris accedit, 
vel de medio illius discedit, crucem per capitis inclina¬ 
tionem seinper debet salutare, nisi altare deosculari vel 
corpus inclinare deberet; nam illud osculum vel haec in¬ 
clinatio inclinationem capitis rubrica praescriptam neces¬ 
sario includit 

ll°Sacerdos e medio altaris ad unum cornu procedens, 
seinper incedere debet naturaliter, ante se, non ex latere, 
nec recedendo, more cancrorum, et quando se convertit 
vel descendit, vitare debet ne tergum directe ad crucem 
vertat. 

12° Sacerdos ad altare stans et aliquid legens vel reci¬ 
tans , sedulo vitare tenetur, in toto sacrificii decursu, om¬ 
nem capitis, pedum et corporis motum vel agitationem , 
et se tenere debet immobilem , nisi rubricee quemdam 
motum corporis vel capitis exigant. 

13° Notat Romsee , 1° quod sacerdos inclinatus et sta¬ 
ti m genuflexurus vel ad populum se conversurus, debeat 
prius se totaliter erigere ; 2° quod sub Dominus vobiscum , 
Orate, fratres, etc. oculos ad terram figere debeat, ne 
aspectu curioso astantes offendat; 3° quod manus disjun¬ 
gere et conjungere debeat dum Labet faciem ad popu¬ 
lum versam, non vero in ipso conversionis actu ; 4° quod 
in elevatione oculorum, ubi est praescripta, caput mo¬ 
vere non debeat : unde si effigies crucifixi videri non 
possit absque indecora capitis erectione, sufficit oculos 
in altum elevare ; 5° quod in inclinatione corporis, pedes 
abantependio altaris uno circiter passu removendi sint, 
et ponendi juxta se invicem, absque extensione unius 
ultra alium ; 6° quod signum crucis perficiendum sit sub 
verbis f notatis, et vitandum ne abbrevientur lineae, aut 
manus ita celeriter moveatur ut celebrans appareat potius 
pulveres ab oblatis excutere vel muscas abigere, quam 
crucem formare. 7° Dum dextra manus cruces format, 
sinistra nunquam manere debet suspensa, sed ponitur in 
pectus si celebrans seipsum signat,.in altare si oblata vel 
sanctificata signat, in librum side signando initio evan- 
gelii agatur. Item dum celebrans sinistra utitur, v. g. ad 
volvenda folia libri, dextram sta tim deponit in altare vel 
in Missale. 8° In junctione manuum, manus manui tota¬ 
liter approximatur, ita ut quilibet digitus suum similem 
tangat, pollex dexter super sinistrum ponatur, et extre¬ 
mitas manuum junctarum neque faciem celebrantis, ne¬ 
que terram respiciat, sed ante pectus teneantur manus 
junctae, casulam, quantum fieri potest, non tangentes. 
9° In omni manuum extensione palma unius palmam 
alterius respiciat, digitis simul junctis, et eorum summi¬ 
tas humerorum altitudinem ac distantiam non excedat. 
10° Cruces quae fiunt super oblata non sunt faciendae 
manu transversa seu incurvata, sed manu recta, ex 
S. Congr. Rit. 4 aug. 1663, lineae uniuscujusque crucis 
debent esse rectae et habere longitudinem quae est ab ex¬ 
tremitate parvi digiti ad carpum. Ad faciendam lineam 
transversam , manus reducenda est recte ad medium. 

14° Qui ob infirmi talem celebrare non potest sine ba¬ 
culo, vel nisi utroque brachio in altari innixo, licite cele¬ 
braret privatim, et etiam publice si adesset necessitas, 
v. g. ut populus audiret missam. Sic Ligorio, 1. 6, n. 102, 
cum aliis nonnullis. Arbitratur insuper eum qui non po¬ 
test stare rectus, ab omni peccato excusari si ex devotione 
celebrare velit. Suppono tamen, eum celebrare non posse 
sedentem, etiam ex necessitate, saltem nisi licentia epis¬ 
copi accesserit, quia omitterentur genu flexiones aliseque 
caeremoniae, et gravis fieret injuria erga divinum sacrifi¬ 
cium. 

15° Finito evangelio S. Joannis, et non ante, sacerdos 
manibus junctis accedit ad medium altaris, ubi inclinato 
cruci capite, accipit calicem manu sinistra, ad gradum in¬ 
fimum descendit, ad altare per suam sinistram se conver¬ 
tit, et salutat crucem vel facit genuflexionem aut prostra¬ 
tionem, etc. Erectus, accipit a ministro birretum, super 
caput ponit, incipiens antipiionam trium puerorum, et 
statim canticum Benedicite , cui aliae non substituendae 
Sunt preces, inquit Romsee. 


§ IV. — Observationes missam solcmnem spectantes. 

1° Si adsint ministri, videlicet diaconi et subdiaconi, 
rubricas singulorum officia respicientes sedulo discere de¬ 
bent; paraineutis suo ordini propriis se induendo, preces 
assignatas sub veniali recitare tenentur. Est sententia 
communis. 

2° Omnia qua? in missa privata secreto dicuntur, eodem 
modo in missa soleum i dicenda sunt. 

3° Quae in choro cantantur, voce quasi submissa seu 
media recitantur a celebrante, quia omnia observat ut in 
missa privata. Antiquitus celebrans epistolam et evange- 
iium non legebat, sed illa a ministris cantata audiebat. 
Difficultas ea audiendi dum in ambone vel in alio loco 
dissito cantabantur, nonnullos induxit ad illa legenda, et 
inde nata est rubrica nunc existens ; Romsee. 

4" Celebrans confessionem faciens, in sola missa so- 

lemni, ad liaec verba, et vobis fratres et vos; fratres, ali¬ 
quantulum se ad ministros sacros inclinat, dicendo vobis 
et vos ad diaconum, et dicendo fratres ad subdiaconum. 

5° Si episcopus in propria dioecesi missae solem ni assis¬ 
tat, ipse facit confessionem ab initio, in nomine Patris, 
usque ad Indulgentiam inclusive, et celebrans ei respon¬ 
dere debet, non vero simul cum illo dicere, ex decreto 
S. Cong. Rit. 4 aug. 1663; Merati. 

6° Celebrans sedere debet cum diacono et subdiacono 
in banco ad cornu epistolae posito, dum cantatur Gloriact 
Credo, etc. non vero in sedibus sibi paratis et distinctis, 
ga Ilice fauteuil: ille honor reservatur praelatis ; S. Congr. 
Rit. 19 maii I6l4, et 12 junii 1627. 

Ad missam solem nem pertinent processiones, cantus et 
thurificatio. 

Processiones . 

7° Ante missam solemnem diebus dominicis et festivis 
fit processio in ecclesia vel circa ecclesiam parochiaiem. 
Processiones fuerunt in usu etiam apud Judaeos, ut patet 
pluribus exemplis, v. g. translatione archae de Cariathia- 
rim in domum Obededom, et de domo Obededomin He- 
bron, dedicatione murorum Jerusalem, post captivitatem 
Babylonicam aedificatorum, ut in lib. II Esdrse, cap. xn 
narratur. Gavantus, Merati, Perraris, putant eas apud 
Christianos ortum duxisse a turbis, in die Palmarum ob¬ 
viam Christo euntibus. 

Certum est eas esse antiquissimas. Tempore Juliani 
Apostatae, solernnis factaestprocessio Antiochiae, ad trans¬ 
lationem reliquiarum S. Babylae, martyris ; item Medio¬ 
lani sub B. Ambrosio, ad deferenda corpora SS. Gervasii 
et P rotasti. Postea institutae sunt processiones ordinariae, 
aliae jussae sunt extraordinariae; modo in signum laetitiae, 
v. g. in honorem B. Mariae Virginis vel alicujus sancti; 
modo in signum luctus et poenitentiae, ut processiones 
S. Marci et Rogationum : aliae denique fieri solebant cer¬ 
tis diebus in claustris monasteriorum, ad benedicendas 
vel purificandas cellas monachorum, ante missam: idem 

factum est in parochiis, percurrendo habitationes eccle¬ 
siae proximiores, et in solemnioribus festis alias remotio¬ 
res : hinc firmata est consuetudo aliquam processionem 
missae parocliiali permittendi. 

Cantus , musica, organum. 

Certum est apud Judaeos magnam exstitisse cantorum 
et musicorum multitudinem, ad laudes Dei decantandas 
atque celebrandas. In primordiis Ecclesiae psalmos et 
hymnos in conventu fidelium decantatos fuisse constat 
ex verbis Apostoli Eph. v, 19 : Locpientcs vobismetipsis 
in psalmis, et hymnis, et canticis spiritualibus, cantantes, 
et psallentes in cordibus vestris Domino. Quae verba de 
mutuo et alterno^cantu inteiligenda esse interpretes do¬ 
cent, ait Card. Bona, Rerum liturg. 1. 1, cap. 25, n. 19. 

a De hymnis et psalmis canendis ipsius Domini et 
» Apostolorum habemus documenta, et exempla, et 
» praecepta, * inquit S. Aug. Epist. 55, cap. 18. S. Arnbr. 
ad consolationem fidelium in ecclesia excubantium, hym¬ 
nos et psalmos secundum morem ecclesiarum Orienta¬ 
lium cantari praecepit, quem morem ecclesia? Occidentales 
ab ecclesia Mediolanensi mutuaverunt, non quod antea 
non canerent, sed quia modus erat novus : ille cantus 
dictus est Ambrosianus. S. Gregorius Magnus aliam ex¬ 
cogitavit cantandi methodum qua omnes plane et uni¬ 
sono canebant : unde cantus iste appellatus fuit, planus 
cantus, et cantus Gregorianus. Per totam ecclesiam La¬ 
tinam fuit adoptatus; sed erat difficillimus. 

Anno 1022, Guido Aretanus, monachus S. Benedicti, 
novam cantus et musicae rationem cum omnium admira¬ 
tione edocuit; ope enim sex notarum quibus sonos ex¬ 
primi posse monstravit, sicut sermo scriptura pingitur, 
puer balbutiens, sine ullo negotio, intra paucos menses, 
ediscit quod homo grandaevus et multo ingenio pollens 
pluribus annis vix addiscere potuisset. 

Musica est scientia sonorum, seu ars commensurandi 
quantitatem quoad sonos. Duplex est, vocalis et instru- 

mentalis; vocalis continet concentum, id est, harmoniam 
seumelodiam, rhythmum et poesim; mstnnnentalis vero, 
complectitur cuchordicnm, quae fit ope nervorum alia- 
rumve chordarum; pneumaticam , quae fit (latu, v. g. cum 
buccina, tuba, etc. et crusticam , quae fit pulsando, ut 
cum tympanis. Musica igitur habet pro objecto audi- 
bile, sicut mechanica tangibile et optica visibile. 

In Extrav. Commun. 1- 3, De vita et honestate cleric. 
cap. unico, musica qua plantis cantus depravatur, muta¬ 
tur vel derelinquitur, reprehenditur, ac prohibetur a 
Joanne XXII, qui tamen prohibere non intendit ne die¬ 
bus festis in solemnibus missis aliisve officiis fiant conso¬ 
nantiae meiodiam sapientes. Episcopus igitur praecipere 
potest ut musica sit honesta, devota et ecclesiastica, non 
vero eam omnino prohibere posset in ecclesia, nisi apud 
moniales, inquit Ferraris, v° Musica, n. 2. Unde musica 
tum vocalis tuminstrumentalis, licita est in divinis officiis, 
modo nihil immodestum aut minus profanum sapiat. 

Juxta communiorem sententiam, organa coeperunt ad¬ 
hiberi in ecclesiis tempore Yitaliani papae, anno 672 de¬ 
functi. 

Organa et alia quaelibet instrumenta musica prohibita 
fuerunt in missis defunctorum a Bened. XIII, in conci¬ 
lio Romano, tit. 15, cap. 6. 

Quaedam sunt ecclesiae antiquae in quibus nec organa, 
nec olla instrumenta musica unquam fuerunt admissa, 
ut capella summi pontificis, Romae, basilica S. Joannis 
Lateranensis, cathedra!is Lugdunensis, etc. 


Thurifi'ratio. 


Thus est species gummi odoriferi ex arbusto Palasse 
tinae vel Arabiae fluentis : nomen habet a verbo' graeco 
, sacrificare, quia in sacrificiis adbibetur, et quaeddin 
sacrificia rxipso thureolim diis offerebantur. Latine dici¬ 
tur incensum, a verbo incendere, quia incenditur seu con¬ 
crematur. Semper in usu fuit pro cultu divino apud pa¬ 
ganos, Judaeos et Christianos, etsi Tertullianus dixe tit. 

in Apolog. cap. 30, nos puram precem Beo offerre, non 
grana thuris; et Athenagoras, Deum, patrem univer¬ 
sorum, sanguine, nidore, floribus et suffimentis fragran¬ 
tibus non egere : haec aliaque similia non probant thus 
in Ecclesiae primordiis non fuisse usitatum, sed duntaxat 
Christianos illud non offerre velut sacrificium, aut quasi 
Deus eo indigeret, more ethnicorum. 

Thus non adhibetur in missa privata : in missa so- 
lenini, celebrans omnibus paramentis indutus, ante 
egressum e sacristia, accepto cochleari a diacono, ter 
injicit thus de navicula super prunas ardentes, in medio 
thuribuli, dicens , Ab illo benedicaris, in latere dextro, 
subjungens, in cujus honorem , et in latere sinistro, ad¬ 
dens, cremaberis. Recidito cochleari, facit signum crucis 
nihil proferens. Haec benedictionis forma semper usurpa¬ 
tur quoties thus benedicendum est, excepta benedictione 
quae fit ante thurificationem offertorii. Incensum autem 
non benedicitur quando immittitur ad incusandum so¬ 
lum sanctissimum Sacramentum, et ante oblata die vene¬ 
ris in parasceve : his casibus exceptis, semper benedici¬ 
tur, etiam ubi incensandi sunt defuncti, ut probat Merati* 

Bis totum incensatur altare in missis solemnibus, ante 
introitum, et factis oblatis, ante manuum ablutionem : 
in prima incensatione sacerdos nihil dicit; in secunda 
utitur forma benedictionis speciali, et incensando pro¬ 
nuntiat orationem cujus verba ita distribuit, ut singulis 
thuribuli motibus respondeat. In missa soleimii defunc¬ 
torum prior incensatio omittitur ; posterior fit more con¬ 
sueto. 

Si venerabile Sacramentum in tabernaculo sit occlu¬ 
sum, celebrans illud adorat genuflectendo, juxta rubri¬ 
cam Romanam, sed non thurificat; adoratur enim quod 
latet, sed id solum incensatur quod manifeste patet. Ita 
Gavantus, Quarti, Merati, Rornsee et alii. Consueta igi¬ 
tur thurificatio ad crucem refertur, velut si in altari non 
adesset tabernaculum. 

Ubi sanctissimum Sacramentum est expositum , cele¬ 
brans , post immissionem et benedictionem thuris, ac- 

cepto thuribulo, genufl-ect.it, manu sinistra qua sum¬ 
mitatem catenularum tenet, in altare posita, dextra 
thuribulum inter altare et casulam tenendo, postea in 
planum descendens, super infimum gradum utroque ge~ 
nuflexus, triplici ductu Sacramentum incensat. Mos est 
tamen in basilicis almae Urbis ut genuflexio haec fiat 
super ipso suppedano, referente Merati, dicente liunc 
morem decenter servari posse in omnibus ecclesiis. 

Incensatione altaris completa, diaconus a parte epi¬ 
stolae stans in plano, facta inclinatione capitis profunda 
celebranti, eum triplici ductu incensat; deinde, post 
incensationein offertorii, incensat duplici ductu chorum , 
dignitates ecclesiasticas et laicas, per ordinem, juxta ru¬ 
bricas et consuetudines, tandem subdiaconum tenentem 
patenam. Postea, thuriferarius , accepto thuribulo, du¬ 
plici cluctu incensat diaconum ; item acolythos et ter po¬ 
pulum . 

In missis defunctorum solus incensatur celebrans, et 
episcopus si adsit. 

Non probatur usus duorum ihuribulonnn in incensa¬ 
tione personarum, sed tota thurificalio facienda est unico 
thuribulo, nisi, ex immemorabili consuetudine, canonici 
et magistratus simul thurificandi sint. S. Congr. Rit. 
15 maii 1608, et 25 juiii 1618 , apud Merati, in Indice, 
n. 87, 168 et 73. 

Eadem Cong. declaravit, 4 maii 1613, in Indice, 
n. 136, canonicos et dignitates genullectere non teneri 
quando episcopum celebrantem thuiificaiit, nec ad be¬ 
nedictionem ejus suscipiendam ; sed tantum caput in¬ 
clinare. 

Modus autem thurificandi personas in ritu Romano 
praescriptus, apud nos non servatur. 

ARTICULUS NONUS. 

DE DEFECTIBUS IN MISSA OCCURRENTIBUS. 

1° Inter defectus qui in celebratione missae occurrere | 
possunt, alii sunt substantiales qui sacramentum redde- j 

rent nullum, et in materia, forma aut intentione minis¬ 
tri contingunt; alii vero dicuntur accidentales, quia ad 
substantiam sacramenti non pertinent, nec ejus validi¬ 
tatem impediunt. Multi esse possunt, nec ad certum nu¬ 
merum reducuntur. 

2° Unusquisque sacerdos rubricas, tit. de Defectibus, 
attente legat, discat, memoria retineat, ut, casu adve¬ 
niente, statim sciat quid sibi agendum sit. Nonnullas 
tantum communiores difficultates hic exponemus ac sol¬ 
vemus. 

3° Si ante consecrationem advertat sacerdos hostiam 
esse corruptam, vel non triticeam, ea remota, aliam po¬ 
nat, et facta oblatione saltem mente concepta, prosequa¬ 
tur ab eo loco ubi desiit. Non igitur necesse est eam ante 
oculos elevare super patenam, neque facere super ea aut 
cum ea signum crucis. 

4° Si post consecrationem id adverterit, posita alia, fa¬ 
ciat oblationem ut supra, et a consecratione incipiat, 
nempe a verbis, Qui pridie , etc. et illam priorem, si non 
sumpsit, sumat post sumptionem corporis et sanguinis 
Domini; si sumpserat, nihilominus sumat eam quam con¬ 
secravit; praeceptum enim de perfectione sacrificii majus 
est quam praeceptum de servando jejunio. Eodem modo 
procedendum est si hostia consecrata casu aliquo dis¬ 
pareat, puta si vento rapiatur, si ab animali comedatur, 
etc. et reperiri nequeat. 

5° Si post sumptionem sanguinis tantum hoc contingat, 
rubrica praecipit ut novus panis et vinum cum aqua ite¬ 
rum ponantur, saltem in mente offerantur, consecrentur, 
incipiendo a verbis, Qui pridie , et statim sumantur, ne 
sacrificium maneat imperfectum , et debitus servetur 
ordo. 

6° Celebrans qui ante consecrationem advertit aquam \ 
siceram aliumve liquorem pro vino adhibitum fuisse, aut 
vinum esse corruptum, hunc liquorem insufficientem de¬ 
ponere debet in vas aliquod, vinum cum aqua statim ap¬ 
ponere, et facta oblatione', ut supra, consecrare, inci¬ 
piendo a verbis , Simili modo . Si post consecrationem id 

advertat, eodem modo agat; si post sumptionem corporis 
vel hujusmodi aquae, novam hostiam et novum vinum 
cum aqua mixtum offerat, consecret et sumat, vel, ad 
vitandum scandalum, si plures sint adstantes, vinum tan¬ 
tum cum aqua consecret, sumat et statim prosequatur. 
Ita expresse rubrica Romana. 

Rubrica vero Parisiensis et Cenomanensis addit quod 
si, post commixtionem particulae hostiae cum calice, cele¬ 
brans advertat, solam appositam fuisse aquam, eam non 
effundat, sed vinum apponat in majori quantitate, offerat, 
consecret, ut supra, et prosequatur. Si post sumptio¬ 
nem corporis, similiter faciat. Si in sumptione hujusmodi 
aquae, sorbeat quod in ore hab£t, ab ulteriori sumptione 
cesset, vinum superimponat in calice, offerat, consecret 
et sumat ut supra. Si vero ea quantitas vini quse aquam 
sufficienter superet haberi non possit, aqua deponenda 
est in vas mundum, ita tamen ut parum illius aquae cum 
particula in calice maneat, pro nova consecratione fa¬ 
cienda : sic in Missali nostro statuitur. 

7° Si materia apponenda, ratione defectus, haberi non 
posset, et id celebrans ante consecrationem adverteret, 
ulterius progredi non deberet; si post alterius speciei 
consecrationem, missa absolvenda foret, ita tamen ut 
verba et signa ad speciem deficientem pertinentia omitte¬ 
rentur. Si aliquandiu exspectando haberi posset, exspec¬ 
tandum esset, ne sacrificium maneret imperfectum. 

De aliis defectibus materiae, formae et intentionis mi¬ 
nistri sufficienter diximus in prima parte hujus Tracta¬ 
tus, agendo de pane , de vino, de aqua, etc. 

Quoad alios defectus, praeter multa quae in decursu 
Tractatus jam praecavimus vel solvimus, videatur ru¬ 
brica. 


ARTICULUS DECIMUS. 

DE HORA QUA CELEBRARE LICEAT. 

1° Missa ab aurora ad meridiem dici potest, inquit ru¬ 
brica, part. 1 , tit. 15 , n. 1. Non licet ergo, absque legi¬ 
tima causa, celebrare ante auroram, nec post meridiem* 

Sed nomine aurorae non intelligendus est ortus solis, bene 
vero tempus illud quod medium est inter noctem et diem. 
Ini tium habet in mense junii, fere duabus horis cum qua¬ 
drante ante ortum solis; mensibus februarii et Septem¬ 
bris , hora cum dimidia; in mense inartii, hora cum qua- 
.drante; in reliquis mensibus, hora cum tribus circiter 
quadrantibus. Ita Ligorio, i. 6, n. 341. 

2° Communiter docent auctores, ut Card. de Lugo , 
Suarez, Bonacina, Tournely , Ligorio , etc. quod nulla sit 
culpa missam terminare in aurora et eam incipere parum 
ante meridiem, quia tempus aurorae et meridiei non ma¬ 
thematice , sed mora liter nteiligendum est. Imo Bene¬ 
dictus XIII declaravit, referente Bened. XIY, Inst. 12, 
n. 3 et 4, latitudinem tertiae partis horae, tum ante auro¬ 
ram , tum post meridiem , tolerari posse. 

3° Graviter peccat, juxta Busembaum, qui sine justa 
causa citius mane, vel serius post prandium celebrat; 
Azor tertiam horae partem , Layman dimidiam horam, 
Bonacina tres quad rantes , Sylvius horam requirit ut pec¬ 
catum sit mortale. 

4° Nullum autem est peccatum quando adest causa 
sufficienter excusans : ita omnes. Porro ut causae suffi¬ 
cienter excusantes habentur, 1° funus principis vel alte¬ 
rius magnatis ; 2° si sacerdos propter iter fuit impeditus , 
integra hora post meridiem missam inchoare potest, 
juxta Layman et alios; 3° necessitas habendi hostiam 
consecratam ad dandum viaticum moribundo, quo casu 
media nocte celebrare liceret, ut communiter docent 
auctores, teste Ligorio, 1. 6 , n. 343; 4° mos rationabilis 
jam existens , missam ante auroram dicendi, ut opifices 
et famuli summo mane eam audire possint; ita Ligorio 
et plures cum illo, qui nolunt tamen hanc rationem esse 
sufficientem ut missa post meridiem celebretur; 5° causa 
itineris est sufficiens missam una hora ante auroram vel 
post meridiem dicendi; ita Busembaum, Concina et 
communissime alii : unde infero, causam studii saltem 
perutilis, vel ordinem alicujus communitatis, pro tali 
anticipatione sufficienter excusare; 6° missa solem ais 



TRACTATUS 


316 

licite protrahitur ad horam et amplius post meridiem f 
ut multi dicunt, propter processionem, solemnitatem 
festi, concionem , etc. et post hanc missam solemnem 
permittitur missa privata in gratiarum actionem; 7° pri¬ 
vilegia quibus nonnulli regulares potiuntur, missam cele¬ 
brandi usque ad tertiam horam post meridiem ; 8° dis¬ 
pensatio episcopi qui, obcausam rationabilem, permittere 
potest ut hora missae anticipetur vel usque ad duas horas 
protrahatur. Sic multi apud Ligorio, n. 344. Eamdein 
habent facultatem superiores religiosi respectu subdito¬ 
rum suorum. 


ARTICULUS UNDECIMUS. 

DE PR/E PARATIONE ET GRATIARUM ACTIONE CELEBRANTIS* 

Ad praeparationem sacerdotis celebraturi praecipue re¬ 
feruntur dispositiones tum animae, tum corporis, de qui¬ 
bus in prima parte egimus : quae enim praecipiuntur 
fidelibus ad sacram Eucharistiam digne suscipiendam y 
requiruntur a fortiori in sacerdotibus ut sanctissima mys¬ 
teria convenienter pertractent. 

Rubrica habet insuper ut • sacerdos celebraturus... 
» saltem matutino cum laudibus absoluto, orationi ali— 
» quantulum vacet, et orationes inferius positas pro tem- 
» poris opportunitate dicat. » Unde 1° non necesse est 
primam ante missam dicere; 2° nec psalmos ac orationes 
in Missali pro praeparatione ad missam positas recitare, 
cum rubrica liis utatur verbis, pro temporis opportunitate. 
3° Necesse est, e contra, ut matutinum et laudes prae¬ 
mittantur missae, et quidem sub peccato, quia praeceptiva 
est rubrica. Ita omnes moraliter, paucis scilicet exceptis* 

Barbosa viginti numerat auctores qui dicunt hoc prae¬ 
ceptum esse tantum sub veniali, et viginti qui conten¬ 
dunt esse sub mortali, inter quos S. Antoninus et S. Ray- 
inundus ae Pegnafort, quorum sententiae adhaeret Ga- 
vantus; nituntur praecipue auctoritate Innoc. IV qui, 
Epist. 5, n. 11 , apud Labbe , ait : * Sacerdotes missam 

d celebrare priusquam officium malutinale compleverint 
» non praesumant; » et S. Pii Y , qui hunc inter gravio¬ 
res defectus collocavit., rub. de Defect. tit. 10, n. 1. 

Attamen communior et probabilior sententia est pec¬ 
catum non esse mortale, quia talis obligatio non expri¬ 
mitur in rubrica, nec communiter recipitur sub gravi. 
Sic, inter inultos, Bened. XIY, de Missae sacrif. 1. 3, 
cap. 13; Ligor io , 1. 6, n. 347, e tc. 

Hinc illi auctores concludunt quamlibet rationabilem 
causam ab omni peccato excusare, v. g. «Si dans eleemo- 
» synam postulet ut statim celebretur, si exspectet popu- 
o lus aut aliqua persona gravis, si superior praecipiat, si 
>» tempus celebrandi transeat, vel instet commoditas stu- 
b dii, itineris et similia. » Haec sunt verba Ligorio, n. 348. 

Quoad orationem cui aliquantulum vacandum est, 
omnes fatentur eam non esse de gravi praecepto, et ta¬ 
men ab omni culpa non excusari qui sine praeparatione 
saltem domi facta ad sacrificandum accedunt. Pii sacer¬ 
dotes convenientem praeparationem mentalem aut voca¬ 
lem nunquam omittunt, nisi liora improviso capti fuerint 
et tempus ipsis deficiat : tunc, ne populus exspectet, 
gementes et fervore animi supplentes, missam statim 
celebrant, curantes ne alia vice in tali angustia consti¬ 
tuantur. 

De gratiarum actione supra sufficienter diximus. Qui 
autem exercitio mentalis orationis immediate ante vel 
post missam vacant, aliam praeparationem vel gratiarum 
actionem facere non tenentur, et talis est consuetudo 
piorum sacerdotum. 

Canticum trium Puerorum, psalmus cxl et aliae preces 
quae in Missali indicantur ut post missam in gratiarum 
actionem dicendae, videntur simpliciter praeceptae sicut 
orationes singulis parainentis respondentes : communis 
est usus tamen eas non habendi lanquam de praecepto, 
modo grates Deo debitae aliter ipsi convenienter reddan¬ 
tur. 

Petitur an celebrare missam cum notabili distractione 
voluntaria, sit peccatum mortale? Quidam negant, etiamsi 

distractio esset sub consecratione vel sumptione; quia, 
inquiunt, attentio interna non praecipitur sub gravi. Alii 
vero affirmant quoad ea quae sunt in canone , et praesertim 
quoad consecrationem et communionem; quia voluntarie 
se distrahens in re tanti momenti, gravem irreverentiam 
Deo irrogat. Ita Concina, de sacrif. missae, ad finem; 
Ligorio, 1. 6, n. 410 , dub. 5 et plures alii. 

ARTICULUS DUODECIMUS. 

DE INTERRUPTIONE MISSiE. 

1° Nunquam licet missam post consecrationem unius 
speciei directe abrumpere, etiain ad vitandam mortem, 
quia Ipsius essentia est de jure divino : unde nec episco¬ 
pus nec ipse papa ab iila integritate dispensare potest. 

2° Eam vero abrumpere vel mutilare indirecte, seu 
praeter voluntatem, aliquando licet : v. g. furente incen¬ 
dio , irruente hoste ad necandum, etc. posset sacerdos 
liostiam jam consecratam sumere, vel seeum deferre 7 
calice non consecrato, ea intentione ut sacrificium serius 
compleat si possit; si non possit, excusatur a peccato. 
Est sententia communis. 

3° Missam per aliquod breve tempus interrumpere 
licet, ob rationabilem causam : v. g. 1° ob concionem, 
post evangelium, vel ob processionem excipiendam; 
2° in gratiam alicujus principis supervenientis, aut turbae 
peregrinorum in die festo qui alias missam audire non 
possent : idem fieri posset in adventu episcopi, aut car¬ 
dinalis, aut processionis populi : ita Ligorio et plures 
apud ipsum; 3° si gravis urgeret necessitas, vel propria, 
v. g. morbus; vel proximi, ut si moribundus, in propin¬ 
quo positus , baptizandus aut absolvendus esset, et vestes 
sacras exuere opus non foret; secus, celeriter et tamen 
reverenter absolvenda esset missa, et statim properan¬ 
dum ad periclitantem. Yide Coll. Andeg. et Ligorio, 1. 6, 
n. 354. Sacerdos ad sacrificium revertens, incipiet ubi 
desierat; si ante consecrationem interrupisset et mora 

plus quam unius horae fuisset, ab initio ordiri deberet; 
quia, post talem interruptionem, idem non censeretur 
sacrificium. Ita Ligorio et plures alii. Supponitur quod 
interruptio non provenerit ex concione vel ex aliqua 
caeremonia juncta cum ipsa missa, quia tunc unitas mo¬ 
ralis servatur. 

4° Si celebrans ante consecrationem deficiat, alius sa¬ 
cerdos missam continuare non debet, juxta communem 
sententiam ; si post consecrationem, sive utriusque sive 
unius speciei, et ante sumptionem utriusque, alius sa¬ 
cerdos etiam non jejunus, et, defectu aliorum, excom- 
municatus, interdictus, irregularis supplere debet, si 
absque gravissimo incommodo possit et intra spatium 
unius horae accersiri valeat. Post horam non supplendus 
est celebrans deficiens, quia idem non censeretur sacri¬ 
ficium ; Ligorio, 1. 6, n. 355. 

5° Si excommunicatus denuntiatus sacro assistere vel¬ 
let et expelli non posset, aut si tempore sacrificii ecclesia 
pollueretur, ante canonem missa statim abrumpenda 
esset : inccepto canone, prosequenda foret usque ad com¬ 
munionem inclusi ve, populo dimisso soloque ministro 
remanente cum presbytero, et, communione facta, omnia 
asportanda essent in sacristiam vel in alium locum vi¬ 
cinum, ut ibi compleretur liturgia; Conf d*Jngers y Cen - 
sures. 

DE POENITENTIA. 


Morbus universalis quo omnes liumanae mentes in 
prima origine inficiuntur, curatur quidem ope remedii 
Baptismatis, sed non ita radicitus ut quaedam non adhuc 
inhaereant naturae nostrae vitii reliquiae ad malum impel¬ 
lentes. Certe, iis non obstantibus, immensum regenera* 
tionis beneficium perpetuo servare possemus; verum, 
proh dolor ! ubi sunt qui illud non laedant, qui vel semel 
in decursu vitae non amittant? Si ergo Deus limites mise¬ 
ricordiae suae imposuisset, et aliud nobis non suppeditas- 
set medium e lapsu assurgendi et ad eum redeundi, quid 
nobis sperandum foret? Utquid ccelitus vocati, illumi¬ 
nati et gratiae participes effecti fuissemus, cum nihilo¬ 
minus, veste nuptiali denudati, in tenebris exterioribus 
aeternaliter flere deberemus ? At Deus, cujus bonitatis 
infinitus est thesaurus et misericordiae non est numerus, 
nobis naufragantibus manum porrexit et secundam ex¬ 
hibuit tabulam, qua apprehensa et fortiter tenta, iterum 
salvaremur. Haec est Poenitentia. 

Vox ista venit a poena et tenere , quasi diceretur, poena 
teneri aut poenam tenere, quia, juxta vulgarem sensum 
huic voci annexum, peccator vere pcenitens, non solum 
de actu praeterito resipiscit, sed ilium odit, detestatur et 
pro illo expiando poenam exsolvit. Eo sensu Christus ait, 
apud S. Lucam, x, 13 : Si in Tyro et Sidone factce fuis¬ 
sent virtutes quce factae sunt in vobis , olim in cilicio et cinere 
sedentes poenitcrent. 

Multis testimoniis probat doctissimus P. Morinus, in 
magno opere de Administratione sacramenti Poenitentiae, 
1. 1, cap. 1 et 2, non solum apud Graecos, sed apud Syros 
et Chaldaeos, imo apud Hebraeos et Rabbinos, verbum 

voci Latinorum poenitentia? correspondens, eodem sensu 
usurpari, nempe quo significetur mutatio consilii et 
simul odium vitee anteactae, et poena ad eam expiandam 
exsoluta. 

Male igitur Protestantes, necessitatem operum satis¬ 
factionis negantes, originem vocis poenitentia? a duobus 
verbis pone et tenere deducunt, quasi sola displicentia 
peccati cum proposito non peccandi, ad justificationem 
sufficeret : frustra ad vocem graneam pzwmm recurrunt, 
dicentes illam, juxta etymon, mutationem tantum volun¬ 
tatis exprimere; nam in textuS. Lucae citato, verbum 
quod interpres Latinus per vocem poeniterent vertit, est 
|MT£voYiaav, et similiter liabetur in aliis locis apud Graecos. 

Poenitentia autem cor^iderari potest ut virtus et ut sa¬ 
cramentum : ut virtus, definiri potest : Intimus animi 
sensus, quo quis peccatum a se commissum, prout est offensa 
Dei , detestatur, cum firmo emendationis ac satisfactionis 
proposito . De illius necessitate et qualitatibus dicemus 
ubi de contritione et satisfactione. 

Ut sacramentum vero, recte definitur : Sacramentum 
nova? Legis, quo peccata post Baptismum commissa, homini 
contrito, confesso et satisfactionem spondenti, per judicialem 
sacerdotis sententiam remittuntur . 

Yaria in operibus SS. Patrum et auctorum ascetico- 
rutn sortitur nomina : vocatur a Graecis q U o 

nomine non sola confessio, sed omnes actus poenitentiae 
laboriosae intelliguntur. Appellatur a Latinis manuum im¬ 
positio, quia olirn publici pernitentes per manuum impo¬ 
sitionem reconciliabantur, et quia nunc confessarius ab¬ 
solutionem pronuntiando dextram versus pcenitentem 
tenet extensam. Dicitur adhuc, ab effectibus suis, sacra¬ 
mentum reconciliationis , Baptismus laboriosus, secunda post 
nauf ragium tabula , etc. 

De Poenitentia, prout est sacramentum, nobis tractan¬ 
dum est, et dicemus 1° de existentia hujus sacramenti; 
2° de illius materia; 3° de contritione; 4° de confessione ; 
5° de satisfactione; 6° de forma illius sacramenti, seu de 
absolutione ; 7° de ejus ministro; 8° de ejus efficacia seu 

effectibus : duo addemus capita, unum de purgatorio et 
alterum de indulgentiis. 


CAPUT PRIMUM. 

DE EXISTENTIA SA.CRJLMENTI POENITENTIA. 

A nemine Christiano inficiatur remissionem peccatorum 
post Baptismum commissorum in vera Ecclesia obtineri 
posse : at multi, variis in temporibus , circa modum re¬ 
missionem istam obtinendi errarunt. 

1° Montanis tae in secundo saeculo , qui inter peccata 
alia distinguebant remissibilia et alia irremissibilia, refe¬ 
rente Tertulliano, Montanistarum erroribus addicto, lib. 
de Pudicitia, cap. 2. Remissibilia vocabant venialia, non 
quod mortalia non essent, sed quia aliis leviora, ab Ec¬ 
clesia venia donari poterant; irremissibilia vero ea dice¬ 
bant , quae, cum sint « graviora et exitiosa , veniam non 
» capiunt,ut hdmicidium, idololatria, fraus, negatio, blas- 
» phemia, utique et mcecliia, et fornicatio , et si qua alia 
» violatio templi Dei j » sunt verba Tertulliani, ibid. 
cap. 12. Non ideo negabant poenitentiam pro eis agen¬ 
dam, sed contendebant veniam a solo Deo exspectandam 
esse : igitur potestatem Ecclesiae non tollebant, sed limi¬ 
tabant. 

2° In tertio saeculo Novatus, presbyter Cartliaginensis, 
a S. Cypriano graviter reprehensus, fugit Romam, ibique 
No vatia no primo antipapae junctus, docuit cum illo fide¬ 
les in persecutione lapsos nunquam ab Ecclesia reconci¬ 
liandos esse : hinc orti sunt Novatiani quorum alii exi- 
stentiam sacramenti Poenitentiae negare videbantur, et 
alii, sicut Montanistae, inter peccata distinguebant remis¬ 
sibilia et irremissibilia. Sic se habet S. Pacianus, Epist. 3 
ad Sympronianum , doctrinam primorum Novatianorum 
exhibens : « Quod post Baptismum poenitere non liceat j 




324 TRACTATUS 

» quod mortale peccatum Ecclesia donare non possit; 
» inio quod ipsa pereat recipiendo peccatores. » 

3° Massalienses in syriaco, gi aece Euehitce , id est, oran¬ 
tes , in concilio Antiochensi anno 391 primum damnati, 
tantam vim tribuebant precibus, ut per eas solas peccata, 
sive ante, sive post Baptismum commissa, delerentur. 

4° Lutlierus in principio libri de Captivitate Babylo¬ 
nica, ait: « Neganda mihi sunt septem sacramenta, et 
» tantum tria pro tempore ponenda, Baptismus, Poeni- 
» tentia et Panis. » In fine autem ejusdem libri sic liabet: 

* Si rigide loqui velimus, tantum duo sunt in Ecclesia 
» sacramenta, nempe Baptismus et Panis. Nam Pceniten- 
» tise sacramentum quod his duobus accensui, signo sen- 
» sibili et divinitus instituto caret; et aliud non esse dixi 
» quam viam ac reditum ad baptismum. » 

Attamen Lutherani sacramentum Poenitentiae in praxi 
retinuisse videntur : utuntur quippe parvo catechismo a 
Lutbero composito, in quo reperiuntur verba quae sic 
vertit illustris Bossuet , Hi st. des Variat. 1. 3 : * Minister: 
» Ne croyez-vous pas que ma remission est celle de Dieu? 

* Poenitens : Oui. Minister: Et moi, par l’ordre de notre 
» Seigneur Jesus-Christ, je vous remets vos peclies, au 

* noin du Pere, et du Eds , et du Saint Esprit. » 
Anglicani similem retinent formam absolvendi, tra- 

duntque confessionem non ut necessariam, sed ut con¬ 
venientem et utilem. 

5° Calvinus negat, lib. 4 Institutionis, cap. 19, § 17, 
Poenitentiam esse sacramentum a Baptismo distinctum 
contenditque solam Baptismi memoriam fide apprehen¬ 
sam, peccata post illius susceptionem admissa, eodem 
inodo delere ac in ipsomet Baptismate delentur peccata 
ante illud patrata. Unde inferunt Calvinistae nullas justi¬ 
ficationi superesse poenas pro peccato exsolvendas. 

Si autem sacerdos verba absolutionis quandoque pro¬ 
ferat, sententia illius peccata non remittit, sed nudum 
est ministerium declarantis peccata esse remissa : ita sen¬ 
tiunt Calvinistae, Lutherani, Anglicani, etc. 

Ad confutandos omnes praedictos errores, quatuor sta- 

bilienda sunt, videlicet 1° Poenitentiam verum esse novae 
Legis sacramentum; 2° sacramentum istud vim habere 
omnia etiam graviora remittendi peccata ; 3® a Baptismo 
esse distinctum , et 4* sententiam absolutionis esse actum 
judicialem peccata remittentem, non vero tantum decla¬ 
rantem ea esse remissa. 

PROPOSITIO PRIMA. 

* Poenitentia est verum novae Legis sacramentum . 

Prob. Illa tenenda est propositio quae est de fide , pro¬ 
batur Scriptura sacra, SS. Patribus et argumento prae¬ 
scriptionis : atqui, etc. 

1° Est de fide , utpote definita in concilio Trident 
sess. 14, can. 1, ilis verbis : « Si quis dixerit in catholica 
* ecclesia Poenitentiam non esse vere et proprie sacra- 
» mentum, pro fidelibus, quoties post Baptismum in pec- 
» cata labuntur, ipsi Deo reconciliandis, a Christo Do- 
» mino nostro institutum : anathema sit. » Idem habetur 
in concil. Florent. Decreto ad Armenos : Quartum sacra¬ 
mentum est Poenitentia. Ergo. 

2° Probatur ex Scrip. sacra. Mattii, xvi, 19, Christus 
dicit Petro : Tibi dabo claves regni coelorum . Et quodeum- 
que ligaveris super terram , erit ligatum et in coelis : et quod - 
cumque solveris super terram , erit solutum et in coelis. Cap. 
xvin, 18, ait omnibus Apostolis : Qucecumque alligaveritis 
super terram, erunt ligata et in coelo : et qucecumque solve¬ 
ritis super terram, erunt soluta et in coelo. Apud Joan.xx, 22, 
sic, post resurrectionem, promissionem suam implens, 
loquitur : Accipite Spiritum sanctum : quorum remiseritis 
peccata , remittuntur eis : et quorum retinueritis , retenta sunt. 
Unde sic. Poenitentia est sacramentum nova? Legis, modo 
in ea reperiantur signum sensibile, institutio Christi 
modo permanenti et promissio gratiae : at, ex textibus 
citatis , tres illae conditiones reperiuntur in Poenitentia. 
1° Signum sensibile; peccata siquidem sunt remittenda 
vel retinenda : causa igitur instruenda et sententia pro- 

ferenda : porro haec absque signo sensibili fieri non pos¬ 
sunt. 2° Institutio Christi modo permanenti; ex evi¬ 
dentia enim contextus et confesso adversariorum constat 
praefata Christi verba, non solos Apostolorum personas 
respicere, sed ipsam Ecclesiae constitutionem : agitur 
ergo de potestate in Ecclesia jugiter perseveratura. 
3 ° Promissio gratiae, cum peccata sine gratiae effusione 
remitti nequeant. Ergo. 

3 ° Ex SS. Patribus . Ter tuli. lib. de Poeni t. cap. 12 : 

« Igitur, cum scias adversus gehennam, post prima illa j 
b intinctionis dominicae munimenta, esse adhuc in exo- 
» mologesi secunda subsidia , cur salutem tuam deseris ? 1 
» cur cessas aggredi quod scias mederi tibi? » S. Cypr. 
lib. de Lapsis : « Confiteantur singuli, quasso vos , fratres ■ 
» dilectissimi, delictum suum , dum adhuc qui deliquit t 
» in saeculo est, dum admitti confessio ejus potest, dum 
» satisfactio et remissio facta per sacerdotes apud Domi- • 
» num grata est. » S. Amb. lib. 1 de Posuit, c. 8 : « Cur 
» baptizatis, si per hominem peccata dimitti non licet? ' 1 
» In Baptismo utique remissio omnium peccatorum est; , 
» neque i n te res t utrum per Poenitentiam, an per lava-*' 
» erum hoc jus sibi datum vindicent (sacerdotes) : idem < 
w in utroque mysterio est. » 

S. Aug. 1. 2 de Conjugiis adult. c; 28 , ubi docet Bap- 
tismum conferendum esse catechumenis in adulterio 
viventibus, si desperati jacuerint , id est, si morti sint t 
proximi, addit: « Quae autem Baptismatis, eadem recon- 
» ciliationis est causa, si forte pcenitentem finiendae vitae 1 
» periculum praeoccupaverit. Nec ipsos enim ex hac vita 
a> sine arrha suae pacis exire velle debet mater Ecclesia. » 

4° Argumento prcescriptionis. 1° Certum est non solum 
Graecos schismaticos, sed et alias ecclesias Orientales 
ecclesiae Romanae infensissimas , septem habere sacra- , 
menta, inter quae numeratur Poenitentia : atqui hanc 
doctrinam ab ecclesia Romana non hauserunt ex quo ab 
illa separatae sunt: quaedam tamen ex illis separatae sunt 
a. sexto saeculo : ergo tunc dogma sacramenti Poenitentiae 
m universa ecclesia admittebatur. 2° Ubi Novatianorum : 

et Montanis lar um errores prodierunt, undique adversus 
illos conclamatum est, ex eo quod Ecclesiae potestatem 
limitarent : ergo tunc firmiter credebatur inesse Eccle¬ 
siae potestatem remittendi peccata post Baptismum com¬ 
missa, proindeque Poenitentiam esse sacramentum novae 
Legis : ergo fides sacramenti Poenitentiae ad ipsos Apos¬ 
tolos ascendit, juxta axioma : Quod universa tenet 'Ecclc-> 
sia , nec conciliis fuit institutum , sed semper retentum est, 
nonnisi ab Jpos tolis traditum rectissime creditur . Ergo. 

Solvuntur objectiones. 

Obj. 1°. B. Paulus, Hebr. vi, 4, ait : Impossibile est enirri 
eos qui semel sunt illuminati, gustaverunt etiam donum coe¬ 
leste. .. et prolapsi sunt , rursus renovari ad poenitentiam . Ergo* 

Ji . 1°. Si haec verba ad rigorem sumerentur, probarent 
nulla peccata mortalia post Baptismum commissa remitti 
posse : hoc autem Protestantes caeterique haeretici nobis- 
cum negant; Ergo. 

R. 2°. Nego conseq . In verbis enim Apostoli nobis ob-* 
jectis de poenitentia sacramentali non agitur, sed de ea 
quae ad regenerationem per Baptismum ab adultis exi¬ 
gebatur : id patet ex contextu : Apostolus namque, in fine 
capitis praecedentis, exprobrat Hebraeis quod sint adhuc 
imbecilles ad audiendum, cum magistri esse deberent 
propter tempus, et indigeant exordio ut doceantur queo 
sint elementa sermonum Dei: affirmat tamen se ea praeter¬ 
missurum et ad perfectiora transiturum, quia impossi¬ 
bile est eos qui post Baptismum semel prolapsi sunt, rur¬ 
sus renovari ad poenitentiam, id est, ad poenitentiam 
baptismalem, seu de novo per Baptismum renovari. Cum 
Baptismus novas creaturas nos efficiat per applicationem 
mortis Christi, dicitur sacramentum regenerationis et 
renovationis ; voces rursus renovari , aperte indicant Apo¬ 
stolum de iteratione ejusdem sacramenti, seu ejusdem 
renovatione agere, quod per haec altera verba, rursum 
crucifigentes sibimetipsis Filium Dei , confirmat, quasi di¬ 
ceret : Haec renovatio fieri non potest nisi per mortem 

Christi; Christus autem rursum crucifigi non potcsf : 
ergo impossibile est, etc. Ita fere omnes interpretes.* Yide 
Estiuin in hunc locum. 

Quidam tamen concedentes prsefata verba de renova¬ 
tione per sacramentum Poenitentiae intelligi posse, con¬ 
tendunt ea veram non exprimere impossibilitatem, sed 
ad summum magnam diflicultalein, quod Protestantes 
non negant. 

Obj. 2°. Idem Apost. ibid. x, 26, ait : Voluntarie enim 
peccantibus nobis , post acceptam notitiam veritatis, jam non 
relinquitur pro peccatis hostia : terribilis autem qucedam i 
exspectatio judicii. Ergo. 

R. 1°. Nota iterum haec verba stricte sumpta probare 
nulla peccata post Baptismum remitti posse, quod prorsus 
negant omnes adversarii. Ergo. 

R. 2°. Distinguo textum. Voluntarie peccantibus per 
apostasiam, Christum deserendo, non relinquitur hostia, 
concedo; secus, nego . Etenim Apostolus hortatur Hebraeos 
ad tenendam spei nostrce confessionem indeclinabilem , no, 
deserentes collectionem nostram , sicut consuetudinis est qui¬ 
busdam. Quidam igitur fidem Christianam abnegantes et 
coetus Christianorum deserentes, ad Judaismum redi¬ 
bant : ut alios a tali apostasia removeat, declarat Aposto¬ 
lus sic peccantibus et in eo statu perseverantibus nulla 
jarn relinqui pro peccatis hostiam : hoc quidem manifes¬ 
tum est : porro nihil inde contra thesim nostram eru 
potest: ergo. 

Praecipua Protestandum argumenta'solvemus, ubi d< 
necessitate confessionis tractabimus. 

PROPOSITIO SECUNDA. 

Sacramentum Poenitentias habet vim remittendi omnia 
peccata post Baptismum commissa. 


Propositio est de fide, utpote definita in concilio Tri 
dentino, sess. 14, can. 1. 

Proh. 1° Script. sacra. In textibus Evangelii supra ci- 

latis, Christus inter peccata non distinguit, sed verbis 
generalioribus utens, dicit: Qucecumquealligaveritis r quce- 
cumque solveritis : ergo nec nos distinguere debemus. 
Aliunde nullum citatur principium quo talis distinctio 
nitatur, nec ulla datur regula ad separationem tulo fa¬ 
ciendam inter peccata remittenda et peccata non remit- 
’ teri da. Ergo. 

2° Ex SS. Patribus. S. Ambr. 1. 1 de Pcenit. c. 3, n. 10, 
loquens Novatianis, ait : « Distinctionem peccatorum 
» facitis, quae solvenda a vobis putetis, et quae sine reme- 
» dio arbitremini; sed Deus distinctionem non facit, 
» qui... relaxandi licentiam sacerdotibus suis, sine ulla 
» exceptione, concessit. >» 

S. Pacianus, Epist. 3 ad Sympronianum : « Dominus 
» dicendo, qucecumque solveritis, omnino nihil excipit; 
» qucecumque, inquit, vel magna, vel modica; » Biblio¬ 
theca Patrum. 

S. Aug. lib. de Agone Christiano, cap. 31, de Nova¬ 
tianis ait : « Nec eos audiamus qui negant Ecclesiam Dei 
» omnia peccata posse dimittere, >» 

Haec testimonia aliaque non pauca quae citari possent, 
simul ostendunt Poenitentiam esse sacramentum, et viin 
habere omnia remittendi peccata. Ergo. 

3° Traditione. Statim atque prodiere Montanistse, un¬ 
dique catholici adversus illos clamaverunt; episcopi eos 
vvelut haereticos damnaverunt. Novatiani eis succedentes, 
similiter proscripti sunt pluribus in conciliis, et praesertim 
in concilio Bomano, anno 255, in quosexaginta aderant 
episcopi sub praesidentia summi pontificis Cornelii, qui 
doctrinam Novati declaravit inhumanissimam et a fra¬ 
terna charitate alienam . Ergo tunc omnes persuasum ha¬ 
bebant nulla esse peccata irremissibilia; idem semper 
creditum fuit. Ergo. 

Solvuntur objectiones. 

Cum nulli erroribus Montanistarum et Novatianorum 
nunc adhaerent, non est causa cur in solvendis eorum 

argumentis diu immoremur : ea tantum percurremus, 
principia solutionis breviter indicantes. 

Obj. 1°. In I Reg. ii , 25 , legitur : Si peccaverit vir in 
virum, placari ei potest Deus : si autem in Dominum pecca*- 
verit vir, quis orabit pro eo ? Ergo peccatum in Dominum 
remitti non potest, cum non sit orandum pro eo. 

R. 1°. Verba hic nobis objecta aliaque ex Veteri Testa¬ 
mento desumpta, nihil adversum nos probare possunt; 
nam propositio nostra libera Christi concessione in Novo 
Testamento expresse nititur : ergo hujusmodi argumenta 
proprio pondere ruunt. 

R. 2°. Nego conseq. Non enim prohibetur oratio pro 
hujusmodi peccato, ut recte notat S. Ambr. iib. 1 de 
Poenit. cap. 9, n. 40; sed asseritur singularis vitee esse 
debere aliquem ut orare praesumat pro eo qui peccavit 
directe in Dominum : « Quo enim major est culpa, eo 
» majora quaerenda sunt suffragia, » inquit S. Doctor. 
Aliunde Novatiani et Montanistae non tenebant dari pec¬ 
cata apud Deum irremissibilia, pro quibus frustra ora¬ 
retur : ergo haec difficultas adversariis solvenda est. 

Obj . 2 e . Christus dicit apud Matth. xn, 31 : Omnepec- 
catum et blasphemia remittetur hominibus : Spiritus autem 
blasphemia non remittetur. Et quicumque dixerit verbum 
contra Filium hominis , remittetur ei: qui autem dixerit con¬ 
tra Spiritum sanctum, non remittetur ei, neque in hoc sac¬ 
culo, neque in futuro. Idem habetur apud Mare, iii, 28, et 
Luc. xn, 10 ; ergo datur peccatum irremissibile. 

R. 1°. Haec verba adhuc probarent dari peccata apud 
Deum irremissibilia, non vero tantum ex parte Ecclesiae : 
ergo in causam adversariorum male allegantur. 

R. 2*. Si omne peccatum et blasphemia remittatur homi¬ 
nibus, praeter blasphemiam in Spiritum sanctum, ut fert 
textus citatus, eo ipso refelluntur adversarii qui homici¬ 
dium , idololatriam, fraudem, negationem, blasphemiam 
in genere, mcechiam, fornicationem , aliaque gravissima 
peccata excipiunt. 

R. 3°. Christus non dicit blasphemiam in Spiritum 
sanctum remitti non posse, sed non remittendam esse : 

t porro non repugnat Ciu istum annuntiare animo prophe¬ 
tico quodclam genus peccati non remittendum esse, quam¬ 
vis Ecclesia liabeat potestatem omnia relaxandi peccata ; 
quia fieri potest ut peccator excaecatus et obduratus, de 
peccato sufficienter non doleat, ad Ecclesiam non recur¬ 
rat, vel, Deo summe justo id ex terribili judicio permit¬ 
tente, tempus poenitentiam agendi non liabeat. 

R. 4°. Distinguo consequens. Datur peccatum irremis¬ 
sibile, id est, quod difficile remittetur, conc. quod Eccle¬ 
sia poenitenti remittere non potest, nego conscq. Etenim 
blasphemia in Spiritum sanctum , juxta communem Pa¬ 
trum et Scripturae sacrae interpretum sententiam, ea est 
animi perversitas quae contra veritatem evidenter cogni¬ 
tam obduratur, et ipsa Dei opera , v. g. miracula quae 
Spiritui sancto appropriantur, tribuit diabolo, sicut fa¬ 
ciebant Judaei, dicentes de Christo : Hic non ejicit dcemo - 
nes, nisi in Beelzcbubprincipe dcemoniorum. Pono certum 
est tale peccatum difficile remitti posse; nam difficile est 
lioininem cum tanta malitia peccantem, sicque obdura¬ 
tum, sincere ad Deum reverti: conversio quippe ad Deum 
fit per humile obsequium veritati cognitae : porro qui 
contra veritatem cognitam sic obdurescit, viam ad Deum 
redeundi voluntarie sibi praecludit: ergo, etc. Ita S. Chry¬ 
sos t, et plerique recentiores. 

Caeterum praefatus Evangelii textus adeo difficilis est, 
ut S. Augustinus dicere non dubitaverit, Serm. 71 de ver¬ 
bis Evangelii, nullum alium in omnibus Scripturis sacris 
reperiri difficiliorem : sed ipse sanctus Doctordix.it, ibid. 
se nescire unde hoc procedat, cum poenitentiae quorumdam 
; criminum locus in Ecclesia non negetur. Ergo. 

Obj. 3°. I Joan. v, 16 : Qui scit fratrem suum peccare 
| peccatum non ad mortem , petat, et dabitur ei vita peccanti 
non ad mortem. Est peccatum ad mortem : non pro illo dico ut 
roget quis. Ergo est peccatum ad mortem seu irremissible. 

R. 1°. Mulli per illud peccatum ad mortem in telligunt 
impoenitentiam finalem , quae quidem est irremissibilis, 
i et vana est oratio pro illa : at nihil inde contra proposi- 
I tionem nostram sequitur, ut patet . 

fu 2°. Nego conseq. Quanquam enim haec B. Apostoli 
verba, est peccatum ad rnortem, sint intellectu difficillima, 
ut omnes fatentur, non probant dari peccatum irremis¬ 
sibile ad sensum Novati anorum : nulla quippe fit mentio 
de potestate Ecclesiae. Nec S. Joannes dicit pro tali pec¬ 
cato non esse orandum : « Non scriptum est, nullus ora*! 

» bit pro eo , sed quis orabit pro eo, hoc est, quis ille sit 
» qui in tali causa orare possit quaeritur, non excludi-! 

» tur, » inquit S. Ambros. 1. 1 de Pcenit. cap. 9, n. 40, 
Unde probabilius est Apostolum hic iuteliigere per pec¬ 
catum ad mortem , peccatum mortale cui peccator adhae¬ 
ret; non prohibet ne fideles pro tali peccato orent, sed 
non audet illos hortari ad orandum cum ea fiducia de 
qua locutus est in versibus 4 et 5 ejusdem capitis, di¬ 
cendo : Hcec est fiducia quam habemus ad Deum : quodcum- 
quc petierimus secundum voluntatem ejus, audit nos . Et 
sane cum eadem fiducia orare non possemus pro homine 
obdurato ac pro eo qui de peccato jam dolet. Ergo. 

Plu res alii objici solent textus, ut II Machab. ix, 13 , I 
ubi de Antiocho legitur : Orabat Dominum a quo non esset 
misericordiam consecuturus . Epist. ad Ilebr. xu, 17, ubi 
dicitur de Esaii : Non enim invenit poenitentiae locum, 
quanquam cum lacrymis inquisisset eam . Verum Antiochus 
Deum ex corde contrito et vere converso non quaerebat, 
ideo misericordiam non consecutus est; Esaii veniam 
non petebat a Deo, sed precibus et lacrymis frustra quae¬ 
sivit a patre ut, de benedictione data poenitens, eam 
revocaret. 

Dicit Deus in Proverb. i, 28 : Tunc invocabunt me, et 
non exaudiam eos; et Christus apud Joan. vm, 21 : Quaere¬ 
tis me, et in peccato vestro moriemini. Sed in his locis agi- j 
tur de peccatoribus qui viventes Deum contempserunt, et 
liiorientesillum ex metu quodam modo invocant, et non 
exaudiuntur, quia sincere et efficaciter non sunt pceni- 
tentes : manifestum est autem unicuique attendenti hos 
textus aliosque similes a Novatianis inaniter allegari. 

Objicitur adhuc , sanctos Patres pluries affirmare poeni¬ 
tentiam semel tantum imponendam esse : verum tunc 

de poenitentia publica et solemni, de qua aliquid infra 
dicemus, loquuntur, non vero de absolutione sacramen- 
tali quae semper iterari potest. 

PROPOSITIO TERTIA. 

Poenitentia est sacramentum a Baptismate prorsus 
distinctum. 

Proh. Illa propositio tenenda est quae est de fide , pro¬ 
batur Scriptura sacra, traditione et rationibus theologi¬ 
cis : atqui nostra propositio est de fide, probatur, etc. 

1° Est de fide. Definitur enim in concilio Tricl. sess. 14, 
[can. 2, his verbis :« Si quis sacramenta confundens, ipsum 
» baptismum poenitentiae sacramentum esse dixerit, quasi 
» haec duo sacramenta distincta non sint, atque ideo Poe- 
» nitenti a m non recte secundam post naufragium tabu- 
» lam appellari : anathema sit. * 

2° Prob. Scriptura sacra. Textus enim supra citati,'< 7 //«?~ 
, cumque alligaveritis, etc. quorum remiseritis, etc. significant 
peccata remittenda aut retinenda esse per modum judi¬ 
cii ; atqui peccata non remittuntur in Baptismate per 
njiodum judicii, sed per modum regenerationis : ergo 
praedicta verba designant sacramentum a Baptismate di- 
i s tinctum. 

3° Traditione. Ubique enim in Ecclesia, tum Occiden¬ 
tali, tum Orientali, et in variis sectis haereticis et schis¬ 
maticis in Oriente adhuc existentibus, septem habentur 
sacramenta, et numeratur Poenitentia tanquam sacra¬ 
mentum a Baptismate distinctum. 

4° Rationibus theologicis. 1° Protestantes, quos hic im¬ 
pugnamus, nihil admittere volunt nisi quod in Scriptura 
continetur : porro Scriptura non docet Poenitentiam a 
Baptismate non differre, imo contrarium evidenter sup¬ 
ponit; non enim ad Baptismum aut ad recordationem 
ejus B. Paulus remittit incestuosum Corinthium, et B. 
Petrus Simonem Magum , sed ad Poenitentiae lamenta. 
2° Apostoli eorumque successores acceperunt his verbis, 

quorum retinueritis 9 etc. potestatem retinendi peccata j 
atqui frustra retinerentur peccata, si sola Baptismi recor¬ 
datio ea delere posset. 3° Vel Baptismus remitteret pec¬ 
cata post ipsum commissa, ex opere operato, vel ex opere 
operantis : atqui neutrum dici potest. Non prius , cum 
illud sacramentum iterum non conferatur. Non poste¬ 
rius; nam tunc eo sensu peccata remittere censeretur, 
quod recordatio ejus per fidem operans, actus pcenitentis 
excitaret, ut ait Calvinus, Inst. cap. 17, n. 4 : atqui re¬ 
cordatio Baptismi non aptior est ad hujusmodi actus ex¬ 
citandos quam memoria aliorum sacramentorum, et prae¬ 
sertim passionis ac mortis Christi. 4° Ea sacramenta sunt 
distincta quorum subditi, ministri, institutio, materia, 
forma et effectus discrepant: atqui sic respeetive se habent 
Baptismus et Poenitentia : ergo. 

Dices 1°. Christus ait apud S. Mare, xvi, 19 : Qui cre¬ 
diderit, et baptizatis fuerit, salvus erit; etB. Paulus Eph. v, 
26, dicit Christum mundare Ecclesiam lavacro aquee , in 
verbo vitee. Ergo sola fides cum Baptismo sufficit ad sa¬ 
lutem. 

R. Nego conseq . Illi enim textus probant quidem ne¬ 
cessitatem fidei et Baptismi ad primam regenerationem, 
proindeque ad salutem ; non vero probantpeceata postea 
commissa sola Baptismi recordatione delenda esse. Ergo. 

Dices 2°. S. Aug. lib. 1 de Nuptiis et Concup. cap. 33, 
citans verba B. Pauli ad Eph. dicit: « Non ut Baptisma 
» quoties peccatur, toties repetatur; sed quia eo ipso 
» quod semel datur, fit ut non solum antea, verum etiam 
» postea quorumlibet peccatorum venia fidelibus impe- 
» tretur. » Unde sic. S. Aug. tribuit Baptismo remissio¬ 
nem peccatorum post illum commissorum: ergo aestimavit 
Poenitentiam a Baptismo non differre. 

R. Disl. ani . Tribuit Baptismo, etc. tanquam causae 
remotae, conc. tanquam causae proximae, nego ant. Mens 
sancti Doctoris est ostendere Baptismum adeo necessa¬ 
rium esse, ut sine ipso nulla peccata remitti possint; nam 
cum illud sacramentum sit janua aliorum sacramento¬ 
rum ipsa Poenitentia nullam haberet efficaciam, nisi vel 

sequeretur Baptismus, vel praecessisset, quod quidem 
apud omnes certum est. Ergo. 

PROPOSITIO QUINTA. 

• Sententia, absolutionis non tantum declarat peccata esse 
remissa , sed ea vere remittit . 

Nostra propositio est de fide. Fuit enim definita in 
concil. Trid. sess. 14 , can. 9 : « Si quis dixerit absolu- 
» tionem sacramentalem sacerdotis non esse actum judi- 
» cialem, sed nudum ministerium pronuntiandi et de- 
» clarandi remissa esse peccata confitenti, modo tantum 
» credat se esse absolutum... anathema sit. » 

Prob. 1° Script. sacra. Joan. xx, 23 : Quorum remiseri¬ 
tis peccata, etc. Heec verba accipi debent sensu obvio et na¬ 
turali : porro sensu obvio et naturali accepta, non signifi¬ 
cant potestatem declarandi peccata esse remissa, ut patet . 
Insuper, eodem modo, ex textu, peccata remittuntur in 
coelo quo remittuntur per absolutionem : atqui vere re¬ 
mittuntur in coelo, non vero declarantur remissa. Ergo. 

Prob. 2° ex SS. Patribus. S. Cyprianus supra citatus : 
® Confiteantur singuli.... dum remissio facta per sacer- 
» dotes apud Dominum grata est. » S. Chrysost. de Sa¬ 
cerdotio, 1. 3 : « Corporis lepram purgare, imo potius 
» nullatenus purgare, sed purgatam probare tantum 
» Judaeorum sacerdotibus licebat; et tamen nosti quanta 

• tunc esset, pro sacerdotali dignitate, concertatio! Hi 
vero non lepram corporis /sed immunditiam animae , 

« non purgatam probandi, sed prorsus purgandi potesta- 

* tem acceperunt. » Neque dici potest , S. Doctorem haec 
verba ad remissionem peccatorum per Baptismum refer¬ 
re, cum tunc peccata non secernantur a peccatis, sicut 
lepra a lepra. Ergo. 

Prob. 3° ratione. 1° Sacramenta novae Legis gratiam 
sacramentalem producunt ex opere operato; verum, in 
hypothesi adversariorum , poenitentia non produceret 
gratiam sacramentalem ex opere operato, bene vero ex 

opere operantis, siquidem peccata vi dispositionum poe- 
nitentis remitterentur. 2° Si finis absolutionis sit tan¬ 
tum dispositiones pcenitentis excitare, et notum ei facere 
peccata ejus per fidem esse remisssa, inde sequeretur 
sententiam alta voce et lingua vulgari proferendam esse 
sub pcena nullitatis; in multitudinem fidelium prolatam, 
v. g. in concione publica, validam, imo saepe meliorem 
esse : atqui haec consectaria admitti nequeunt. Ergo. 

Verus igitur sensus absolutionis est : Ego, nomine Dei , 
tanquam ipsius minister, et ex potestate ab ipso mihi con¬ 
cessa, remitto peccata tua , seu tibi confero gratiam peccato¬ 
rum tuorum remissivam . 


Solvuntur objectiones . 


Obj. 1°. Luc. v, 21 : Quis potest dimittere peccata nisi so¬ 
lus Deus ? Ergo ministri sacramenti Poenitentiae declarant 
tantum peccata esse remissa. 

R. Nego conseq. Etenim solus Deus potest, tanquam 
causa primaria, peccata dimittere; at procul dubio mi¬ 
nisterio hominis uti potest ad ea dimittenda : porro ia 
sacramento Poenitentiae sacerdos dimittit peccata; non ut 
causa primaria, sed ut minister Dei. Ergo nihilominus 
solus Deus dimittit peccata. Unde S. Pacianus, Epist. 1 
ad Sympronianum, Donatistam : « Solus hoc Deus pote- 
» rit, verum est; sed et quod per suos sacerdotes facit, 
» ipsius potestas est. » Ergo. 

Obj. 2°. SS. Patres pluribus in locis comparant sacer¬ 
dotem pcenitentes absolventem, sacerdotibus Judaicis 
quibus leprosi a Christo sanati jussi sunt se ostendere, 
et Apostolis qui Lazarum e monumento jam egressum a 
vinculis solverunt : vide S. Hieron. in caput xvi Mattii. 
S. Aug. Serm. 67, de verbis Evang*. S. Greg. Mag. Ho- 
mil. 26 in Mattii. At in liis casibus nec sacerdotes sanant 
lepram, nec Apostoli resuscitant Lazarum : ergo si¬ 
militer, etc. 

R . Dist. maj . SS. Patres comparant, etc. quoad aliqua, 
cone, quoad omnia, nego maj. Etenim 1° S. Hieron. hoc 

solum probare sibi proponit, nempe omnes peccatores 
non indiscrinrinatiin reconciliandos esse, sed probandos, 
ut discernantur, quod exemplo sacerdotum Judaicorum 
confirmat, bis verbis : « Legimus in Levitico de leprosis, 
■ ubi jubentur ut ostendant se sacerdotibus— non quo 
» sacerdotes leprosos faciant et immundos , sed quo ha- 
» beant notitiam leprosi et non leprosi, et possint discer- 
» nere qui mundus, quive immundus sit.... sic et liic 
» alligat vel solvit episcopus et presbyter, non eos qui 

* insontes sunt vel noxii, sed pro officio suo, cum pecca- 
» torum audierit varietates, scit qui ligandus sit, quive 

* solvendus, » id est, qui absolutione dignus, quive in¬ 
dignus. Talis est sensus S. Hieronymi toti traditioni con¬ 
gruens : porro in ea doctrina nihil est quod systemati 
adversariorum faveat. 

2° S. Aug. et S. Greg. exemplum -Laxari afferunt, ut 
ostendant peccatores a sacerdotibus, solvi non posse, nisi 
prius gratia divina exciiati vivere incipiant, videlicet, per 
displicentiam peccati, propositum non peccandi et since¬ 
rum verae conversionis desiderium : non vero docuerunt 
eos non esse absolvendos, nisi plene per gratiam sanctifi¬ 
cantem viverent; imo contrarium expresse dixerunt. 
Sic S. Aug. Serim 2 in Psal. ci : « Remissio peccatorum 
» solutio est; quid enim prodesset Lazaro, quia processit 
» de monumento, nisi diceretur, Solvite eum et sinite 
» abire?.... Fit hoc in corde pcenitentis : cum audis 
» hominem poenitere peccatorum suorum, jam revixit; 

* cum audis hominem confitendo proferre conscientiam, 
» jam de sepulcro eductus est, sed nondum solutus est. 
» Quando solvitur? A quibus solvitur? Quae solveritis, 
» inquit, in terra, et in coelo erunt soluta. » 

Duplex igitur distinguenda est vita peccatoris : una 
inchoata per gratiam excitantem , et altera perfecta per 
gratiam sanctificantem : peccator frustra absolveretur, 
nisi priori modo jam viveret, et sic dispositus, vitam per¬ 
fectam per absolutionem obtinet. 

Hanc doctrinam duplicis vitfe peccatoris confirmarunt 
summi pontifices Pius V et Gregorius XIII, damnando 

sequentem propositionem Baii, quae est numero 64 : 
« Illa distinctio duplicis vivificationis, alterius qua vivi- 
» ficatur peccator, dum ei posnitenti» et vitae novae pro- 
» positum et inchoatio per Dei gratiam inspiratur, alte 
» rius qua vivificatur qui vere justificatur et palmes 
» vivus in vite Christi efficitur, pariter commentita est 
» et Scripturis minime congruens. * 

Qaceritar 1° an sententia veterum theologorum qui 
docebant absolutionem sacerdotis esse tantum declara- 
toriam, sit haeretica ? 

R . Est temeraria, erronea, principiis concilii Triden- 
tini minime congruens, non tamen formaliter haeretica. 
Nam 1 ° inultum differt ab eri ore pseudoreformatorum 
qui negant Pcenitentiam esse sacramentum et ullam pro¬ 
ducere gratiam. 2° Directe non fuit damnata; concilium 
enim Tridentinum anathemate percussit eos qui dice¬ 
rent, sicut haeretici, absolutionem non esse actum judi¬ 
cialem, sed nudum ministerium : atrigorose dici posset 
absolutionem esse actum judicialem, licet duntaxat 
declararet peccata esse remissa ; quia, videlicet, sacerdos 
tanquam minister Christi, prius audita confessione* 
juridice pronuntiaret peccata esse remissa, sicque ritum 
sacramentalem, vi cujus peccata a Deo remitterentur, 
applicaret. Certe haec explicatio est subtilis et menti 
concilii Tridentini parum conformis; igitur ah omnibus 
catholicis nunc rejicitur : attamen sufficit ut. sententia 
theologorum ei adhaerentium non sit haeretica. Unde Soto 
et Salmeron, |qui concilio .Tridentino adfuerant, hanc 
sententiam refellentes, non dicunt illam a concilio fuisse 
damnatam. 

Quceritur 2° quandonam institutum fuerit Poenitentiae 
sacramentum ? 

R. Christus illud promiserat dicendo Petro : Dabo Ubi 
claves, etc. et omnibus Apostolis : Qucecumque alligaveri¬ 
tis , etc. Illud vero instituit post resurrectionem suam, 
quando insufflans super Apostolos, dixit eis : Accipite 
Spiritum sanctum : quorum remiseritis , etc. Ita propriis 
verbis docet concil. Trid. sess. 14, cap. 1 : * Dominus 

» autem sacramentum Poenitentiae tunc praecipue insti- 
*> tuit^cum a mortuis excitatus, insufflavit in discipulos 
» suos, dicens : Accipite, • etc. 


CAPUT SECUNDUM. 

DE materia SACRAMENTI POENITENTIA. 

Duplex distinguitur materia sacramenti Poenitentiae : 
una remota circa quam versatur, et altera proxima ex 
qua componitur sacramentum. 

ARTICULUS PRIMUS. 
de materia remota sacramenti poenitentia. 

Nulla in eo puncto est controversia inter theologos, 
qui omnes fatentur materiam remotam, seu potius remo¬ 
vendam, sacramenti Poenitentiae, esse peccata post Bap¬ 
tismum commissa. Sunt enim objectum circa quod de¬ 
lendum versatur sacramentum. 

Haec materia potest esse necessaria, vel tantum suffi¬ 
ciens et non necessaria. 

PROPOSITIO PRIMA. 

Omnia peccata mortalia post Baptismum commissa et non¬ 
dum directe remissa , sunt materia necessaria sacramenti 

Poenitentia?, 

Prob. Omnia peccata mortalia sunt materia sacramenti 
Poenitentiae necessaria, si omnes homines peccati mor¬ 
talis rei ad illud sacramentum recurrere teneantur : atqui 
probabimus infra , demonstrando necessitatem confessio¬ 
nis, omnes reos peccati mortalis ad sacramentum Poeni¬ 
tentiae recurrere teneri : ergo. 

Dixi 1* post Baptismum commissa; quia peccatum Origi¬ 
nale et etiam peccata actualia, ante Baptismum com¬ 
missa, clavibus Ecclesiae subjici non possunt; Ecclesia 
enim de iis qui foris sunt non judicat, et tamen sacra» 
mentum Poenitentiae per modum judicii administratur : 

Dixi 2° nondum directe remissa ; probabimus enim infra 
strictam dari obligationem confitendi peccata remissa, 
sed indirecte, v. g. vi contritionis perfectae, ante sacra¬ 
mentum, aut vi absolutionis in ipso sacramento, si bona 
fide oblivioni data fuissent. 

PROPOSITIO SECUNDA. 

Peccata venialia sunt materia sacramenti Poenitcntice 
sufficiens, sed non necessaria. 

Proh, prima pars , videlicet ea esse materiam sufficien¬ 
tem. Etenim verba Christi, Qucecumque solveritis, etc. quo* 
rum remiseritis , etc. sunt generalia et ad omnia vincula 
spiritualia extendenda sunt : porro peccatum veniale 
etiam minimum aliquod est vinculum spirituale ; ergo. 

Prob. secunda pars ex concilio Trid. sess. 14, c. 5 e 
« Venialia quibus a gratia Dei non excludimur, et in 

* quae frequentius labimur, quanquam recte et utiliter, 

* citraque omnem praesumptionem, in confessione di- 
» cantur, quod piorum hominum usus demonstrat, ta-» 
» ceri tamen citra culpam, multisque aliis remediis ex- 
n piari possunt. * Ergo. 

PROPOSITIO TERTIA. 

Peccata jam remissa sunt materia sufficiens sacramenti 
Pcenitentice . 

Prob . 1° verbis Christi, Quorum remiseritis ^ etc. Christus 
enim non dicit, Quorum semel remiseritis : non vetat 
igitur condonationem iterare. 2° Peccata post Baptismum 
commissa sunt materia sacramenti Pcenitentiae s verum 

peccata jam remissa, nihilominus sunt peccata post Bap¬ 
tismum commissa. 3° Qui alterum offendit, potest iterum 
atque iterum culpam confiteri, veniam petendo, et of¬ 
fensus recte dicit iterum, Veniam concedo, tibi parco : ergo 
a pari, etc. 4° Denique id constat ex praxi Ecclesiae et 
usu piorum hominum, quae ratio sola est validissima et 
sufficit. Ergo. 

Dices 1° Peccata remissa jam non sunt peccata : ergo 
non possunt esse, etc. 

R. Dist. ant. Non sunt peccata actu, conc. non possunt 
revocari in mentem ut peccata praeterita, nego ant . Quo¬ 
ties autem sic rememorantur, peccator de illis dolere 
debet, ea confiteri et pro illis de novo satisfacere potest: 
cur ergo repugnaret absolutionem super iisdem iterari? 

Jnst. 1°. Verba absolutionis vera esse debent : atqui 
non essent vera, siquidem peccata reipsa non remitte¬ 
rentur : ergo. 

R. Nego min. Sensus enim verborum absolutionis est, 
Confero tibi gratiam sanctificantem , peccatorum remissivam : 
porro ille sensus verus est, licet peccata jam fuerint di¬ 
missa. 

Jnst. 2°. Qui super vinctum a corporalibus vinculis 
jam solutum diceret, Solvo te, falsum pronuntiaret: ergo 
a pari, etc. 

R. Nego conseq . et paritatem . Ratio disparitatis est, 
quod solutio a vineulis corporalibus effectum positivum 
sibi annexum non habeat; e contra Poenitentiae sacramen¬ 
tum gratiam sanctificantem secum portat eainque pceni- 
tenti recte disposito confert. Ergo. 

Jnst . 3°. Qui verba consecrationis super hostiam jam 
consecratam pronuntiaret, sacramentum non conficeret: 
ergo similiter et qui verba absolutionis, etc. 

R * Nego iterum conseq . et paritatem . Ratio disparitatis 
est, quod in hostia consecrata non existat panis , materia 
essentialis Eucharistiae; contra vero peccata remissa pos¬ 
sunt esse objectum doloris, confessionis et satisfactionis : 
lii autem actus pcenitentis sunt materia sacramenti Poe¬ 
nitentiae : ergo. 

ARTICULUS SECUNDUS. 


DE MATERIA PROXIMA SACRAMENTI POENITENTIAE. 

Lutherani qui hoc sacramentum relinent, assiguant 
pro ejus materia terrores conscientiae ex agnito peccato 
incussos, et fidem ex Evangelio vel absolutione concep¬ 
tam, qua credit quis sibi per Christum esse remissa peccata; 
Palav. Hist. concil. Trid. 1. 12, cap. 10, art. 2. 

Error iste damnatus est in eo concil. sess. 14 , cap. 3 , 
his verbis : « Sancta synodus eorum sententias damnat 
» qui poenitentiae partes incussos conscientiae terrores et 
» fidem esse contendunt. » Idem habetur can. 4 ejusdem 
sess. 

Calvinus vero, poenitentiam habens tantum ut virtu¬ 
tem, duas ipsi partes essentiales assignat, nempe morti¬ 
ficationem et vivificationem, id est, abnegationem sui 
et interiorem animi renovationem; Institut. de Poeni- 
tent. n, 2. 

Inter catholicos variae sunt opiniones quae ab Ecclesia 
non fuerunt damnatae. 1° Scotus totam sacramenti Poeni¬ 
tentiae essentiam in sola absolutione reponit, contritionem 
vero, confessionem et satisfactionem tradit ut dispositio¬ 
nes necessarias , et non ut partes sacramenti : plures re- 
centiores huic opinioni subscripserunt, inter quos Mal- 
donat. 2* Durandus volebat totam sacramenti Poenitentia? 
materiam in sola confessione poenitentis consistere, con¬ 
tritionem vero esse dispositionem, et satisfactionem fruo 
tum poenitentiae. 3° Paludanus tres actus poenitentis, 
contritionem, confessionem et satisfactionem pariter ne» 
cessarios esse contendit, cui consentire videtur Petrus 
Osmensis, dicens absolutionem datam ante satisfactio¬ 
nem, esse nullam. 4° Melchior Canus docet contritionem 
non esse partem essentialem sacramenti, sed integraleni 
duntaxat. 5° Eruditus P. Morinus, 1. 8, cap. 8 et 15, pro¬ 
bare intendit manus impositionem ad reconciliandum 
peccatorem etiam private semper fuisse in usu, eamque 

necessariam esse; Witasse et plures alii volunt eam esse 
materiam hujus sacramenti. 6° Caeteri vero theologi pro 
materia sacramenti Poenitentiae proxima assignant, post 
S. Thomam, in tertia q. 84, art. 2, tres actus poenitentis, 
scilicet contritionem, confessionem et satisfactionem sal¬ 
tem in voto. 


PEOPOS ITIO. 

Tres actus pcenitentis , contritio , confessio et satisfactio, sunt 
materia proxima sacramenti Poenitentiae. 

Proh. 1° Decreto Eugenii IY ad Armenos : « Quartum 
*> sacramentum est Poenitentiae, cujus quasi materia sunt 
*• actus poenitentis. * 

2° Concil. Trid. sess. 14, cap. 3, et can. 4 : « Si quis 
» negaverit ad integram et perfectam peccatorum remis¬ 
it sionem requiri tres actus in pcenitente, quasi mate- 
a» riam sacramenti Poenitentias, videlicet contritionem, 
» confessionem et satisfactionem, quae tres Poenitentiae 
» partes dicuntur... anathema sit. » Unde sic. Quamvis 
concilium Trid. controversiam inter Scotistas etThomis- 
tas definire noluerit, referente Palavic. 1. 12, cap. 12, 
attamen in sententiam Thomistarum quae est nostra, 
multo magis propendere videtur. Etenim 1° loquitur de 
materia hujus sacramenti, et aliam praeter actus poeniten¬ 
tis non assignat. 2° Dicit hos actus esse partes Poenitentiae: 
concurrunt ergo ad conficiendum sacramentum. 3° Eo¬ 
dem modo synodus Trid. loquitur de forma absolutionis 
ac de actibus poenitentis, cap. 3 : at forma est pars essen¬ 
tialis sacramenti : ergo et actus poenitentis : porro si sint 
partes essentiales, tenent locum materiae. 4° Catechismus 
concilii Trid. cap. 17, de Actibus poenitentis, sic habet: 
<* Neque vero hi actus, quasi materia a sancta synodo ap- 
» pellantur, quia verae materiae rationem non habent; 
» sed quia ejus generis materia non sint, quae extrinsecus 
» adhibeatur, ut aqua in Baptismo et chrisma in Confir- 
» matione. » Ergo. 

Prob. 2° ratione . Sacramentum Poenitentiae per modum 

judicii administrari debet, ut patet ex ipsius institutione 
et ex infra dicendis : in judicio autem cognitio causae est 
materia r ergo confessio est materia sacramenti Poeniten¬ 
tiae : at cum fieri debeat in ordine ad reconciliationem, 
oportet eam esse cum dolore et satisfactione saltem in 
proposito. Ergo. 

Dices 1°. Concil. Trid. docet, sess. 14, cap. 4, contri¬ 
tionem praeparare ad remissionem peccatorum : ergo est 
dispositio ad sacramentum, non vero pars ejus. 

R. Nego conseq. et dico , contritionem esse simul dispo¬ 
sitionem, quatenus ex parte pcenitentis consideratur, et 
partem sacramenti in quantum a Christo ad hanc digni¬ 
tatem fuit elevata. Idem de aliis actibus pcenitentis dici 
potest. Ergo. 

Dices 2°. In sacramentis minister simul applicat mate¬ 
riam et formam : at supposito actus pcenitentis esse mate¬ 
riam sacramenti Poenitentiae, pcenitens unam partem 
sacramenti applicaret et sacerdos alteram, et sic uterque 
foret minister. Ergo. 

R . Nego maj . In pluribus quidem sacramentis minister 
simul applicat materiam et formam, ut in Baptismo, in 
Confirmatione, in Ordine, in Extrema-Unctione. At in 
sacramentis qua? a sola voluntate Christi pendent, argu¬ 
mentum a pari est vitiosum. Et revera, quaedam sunt sa¬ 
cramenta in quibus minister non simul applicat materiam 
et formam, sed tantum formam super materiam sibi ob¬ 
latam pronuntiat, et sacramentum efficitur, scilicet, in 
Eucharistia et probabilius in matrimonio; cur non in 
poenitentia? pcenitens autem non magis est comminister 
sacramenti quam sacrista qui panem eucharisticum ante 
missam ponit in altare : ergo. 

Dices 3°. Materia alicujus sacramenti debet esse sensi¬ 
bilis : atqui contritio non est sensibilis : ergo. 

R. Dist. min . Non est sensibilis in se, conc. in actibus 
externis eam manifestantibus, nego min. Etenim contritio 
quae est actus cordis, manifestatur per nonnullos actus 
quibus judicatur hominem esse contritum. Ergo. 

Cuin impositio manus in cunctis ritualibus simpliciter 

praescribatur, et aliunde graves auctores arbitrentur eam 
esse necessariam, nunquam omittenda est; et si ob infir¬ 
mitatem sacerdos manum dexteram extendere non posset, 
sinistram protendere deberet; imo, et absolutionem sine 
manus impositione pronuntiatam iterare, quia ubi de va¬ 
liditate sacramentorum agitur, pars tutior semper est 
eligenda. 


CAPUT TERTIUM. 

DE CONTEITIONE. 

Vox contritio , a verbo conterere veniens, denotat in 
sensu grammatico actionem aliquid durum in partes mi¬ 
nutas disrumpendi, et per metaphoram exprimit actum 
internum quo duritia cordis frangitur. Definitur a con¬ 
cilio Trid. sess. 13 ? cap. 4, Animi dolor ac detestatio de 
peccato commisso, cum proposito non peccandi de ccetero. 

Dicitur 1° animi dolor, id est, interna voluntatis tris¬ 
titia, non vero affectio exterior in parte sensitiva : ali¬ 
quando haac affectio ex vehementi dolore interno nascitur 
et est laudabilis, non autem necessaria, cum ab homine 
non pendeat. 

Dicitur 2° detestatio de peccato commisso, id est odium 
peccati, efficiens ut quis valde exoptaret non peccasse. 

Dicitur 3° cum proposito non peccandi de ccetero : detes¬ 
tatio enim peccati, si sit efficax, omnem voluntatem pec¬ 
candi excludit: importat igitur firmum propositum am¬ 
plius non peccandi. 

Duplex distinguitur contritio, scilicet, perfecta et im¬ 
perfecta. Dicemus 1° de contritione in genere; 2° de con¬ 
tritione perfecta, et 3° de contritione imperfecta. 


15 , 

ARTICULUS PRIMUS. 

B1 CONTRITIONE IN GENERE. 

Hic expendere licet 1° an contritio in genere, prout 
eam definivimus, necessaria sit ad justificationem; 2° quas 
dotes habere debeat: hinc duplex erit paragraphus. 

§ I. —* De necessitate contritionis in genere ad justificationem. 

PROPOSITIO. 

Omni tempore contritio fuit necessaria ad justificationem. 

Proh. 1°. Ezech. xvm, 30 : Convertimini, et agite poeni¬ 
tentiam ab omnibus iniquitatibus vestris; Joei. ii, 12 : Con¬ 
vertimini ad me in toto corde vestro ; Ps. l, 19 : Cor contritum 
et humiliatum, Deus, non despicies ; Luc. xiii, 3 : Nisi poe¬ 
nitentiam habueritis , omnes similiter peribitis. Ergo. 

2° Concil. Trid. sess. l4,c. 4 : a Fuit autem quovis tera- 
* pore ad impetrandam veniam peccatorum hic contri- 
» tionis motus necessarius. » 

3* SS. Patribus. S. Aug. lib. de Duabus animabus, 
cap. 14 : « Potest aliquis dicere, non se peccare : non 
» autem sibi esse, si peccaverit, poenitendum, nulla bar- 
» baries dicere audebit. * 

4® Ratione. Nulla obtineri potest justificatio sine sin¬ 
cera conversione cordis : vera autem conversio esse non 
potest sine dolore de praeterito et proposito non peccandi 
de caetero : ergo. 

Hi ne sequitur contritionem in genere necessariam esse 
tum jure divino, tum jure naturali. 

Quceritur quandonam praeeeptum contritionis obliget? 

R. Certum est 1° illud obligare saltem in articulo et 
etiam in probabili periculo mortis ; quia tunc unusquis¬ 
que in peccato mortali constitutus, justificationem sibi 
procurare tenetur. Certum est 2° illud obligare plus 
quam semel in quinquenniis, cum propositio sequens ab 

Innocentio XI fuerit condemnata : Probabile est ne qui¬ 
dem singulis quinquenniis obligare praeceptum charitatis. 
Ergo praeceptum charitatis obligat saltem singulis quin¬ 
quenniis : porro praeceptum charitatis ab homine reo 
peccati mortalis impleri non potest sine motu contritio¬ 
nis : ergo. 3° Certum est etiam praeceptum contritionis 
obligare saltem semel in anno, jure ecclesiastico, sin jure 
divino et naturali, siquidem datur praeceptum annuae 
confessionis: atqui praeceptum illud per sacrilegam con¬ 
fessionem non impletur : ergo. 4° Omnes theologi docent 
praeceptum contritionis diu protrahi non posse sine novo 
peccato mortali, et communius tenent spatium quatuor 
aut quinque mensium ad hoc sufficere : at nullam ratio¬ 
nem hujus limitationis afferunt. 5° Alii volunt praecep¬ 
tum contritionis saltem omnibus diebus dominicis obli¬ 
gare : nam datur obligatio hos dies sanctificandi : atqui 
sanctificari non possunt a peccatore de peccato suo mi¬ 
nime dolente. 6* Alii denique censent praeceptum istud 
obligare statim post commissum peccatum, vel saltem 
ubi peccatum memoriae occurrit ;suamque sententiam his 
fulciunt momentis. 

1. Script. sacra. Eccli. i. 5, 8 i Non tardes converti ad 
Dominum , et ne differas de die in diem ; et Mare, xm, 35 : 
Vigilate ergo; nescitis enim quando Dominus domus veniat, 
sero , an media nocte , an galli cantu, an mane; ne cum ve¬ 
nerit repente, inveniat vos dormientes . Porro reus peccati 
mortalis, qui actum contritionis statim non elicit, haec 
divina praecepta non implet. 

2° Ratione # Namque 1 # qui periculo salutem suam 
amittendi se exponit, peccat: sed qui voluntarie manet 
in peccato mortali, tali periculo se exponit: ergo. 2° Qui 
de peccato admisso cogitans, non dolet, eo ipso illud ap¬ 
probat: ergo de novo peccat. 3° Qui voluntarie remanet 
Deo oppositus, injuriam ipsi facit. Ergo. 

Yerumtamen communissime docent theologi non dari 
obligationem, saltem sub gravi, actum contritionis eli¬ 
ciendi statim post admissum peccatum, nec ubi memoriae 
decurrit. 1° Quia illud praeceptum est affirmativum : 

ergo non magis obligat pro semper quam praecepta actus 
fidei, spei, charitatis, confessionis, etc. 2° Quia peccata 
multiplicarentur pro numero instantium dilationis, quod 
praxi confessariorum et communi sensui fidelium adver¬ 
satur. 3° Quia fieri potest ut quis in peccato memoriae 
occurrente non complaceat, nec tamen de illo sincere do- 
leat: tunc autem nihil probat eum tali dispositione mentis 
novum admittere peccatum. Eadem ratione ostendi potest 
praeceptum contritionis non obligare sub peccato mortali 
singulis diebus dominicis; quia homo in peccato mortali 
constitutus, modoaffectum actualem ad illud non habeat, 
religiose et valide sacro interesse potest. 

Probabilius mihi videtur dari praeceptum, sed tantum 
sub veniali, actum contritionis statim eliciendi, et pecca¬ 
tum istud fieri mortale per gravem negligentiam. Quanta 
autem haec debeat esse negligentia ut peccatum sit mor¬ 
tale solus Deus novit: quapropter saepe monendi sunt 
peccatores ut conversionem suam non differant, nec ta¬ 
men multum sollicitus esse debet confessarius ut nume¬ 
rum peccatorum ex hujusmodi negligentia provenientium 
cognoscat ; ea enim ex dilatione confessionis, ex modo 
confitendi et ex interrogationibus alias necessariis suffi¬ 
cienter advertere potest. 

S I 1 - — De dotibus seu qualitatibus contritionis. 

Quatuor numerantur qualitates contritioni essentiales, 
nempe debet esse interna, supernaturalis, universalis et 
summa : has qualitates seorsim expendere oportet. 

Sectio prima. — An contritio debeat esse interna. 
propositio. 

Necesse est ad justificationem ut contritio sit interna. 

Probatur omnibus momentis quibus necessitatem ejus 
ostendimus. Etenim est animi dolor; conversionem cor- 

dis operari et voluntatem peccandi excluderedebet: unde 
propheta Joel. n, 13, ait : Scindite corda vestra y et non 
vestimenta vestra. Ergo. 

Unde 1° non sufficit voluntas peccata confitendi et ab¬ 
solutionem recipiendi, nisi positivus existat actus doloris; 
2° nec propositum poenitendi et desiderium se conver¬ 
tendi ; 3° nec sufficit dolor quem quis habet ex eo quod 
non doleat, quamvis in conscientiis timoratis possit esse 
signum veri doloris de peccatis ; 4° nec dolor fictus aut 
falso, licet bona fide et invincibiliter, existimatus : igno¬ 
rantia in eo casu excusare potest a novo peccato, non vero 
a nullitate sacramenti, propter defectum materiae; 5° nee 
a fortiori sufficiens esset dolor mere externus, qui scilicet 
voce, lacrymis, tunsionibus pectoris aliisque signis foras 
prodiret, dum in mente non esset: patet ex dictis. Oportet 
tamen ut in sacramento Poenitentiae dolor interior, cum 
sit materia ejus, aliquo signo exterius manifestetur, v. g. 
affirmatione, modo confitendi, et praesertim cessatione a 
peccato, sed non requiritur ut in parte sensitiva appa¬ 
reat, v. g. gemitibus, lacrymis, etc. Quot enim siccis oculis 
vere dolent de peccato, et flent amare, audiendo patrem 
aut amicum esse mortuum ! 

Sectio secunda. — An contritio debeat esse supernaturalis. 

Duplici modo potest esse supernaturalis, scilicet, ra¬ 
tione principii, id est, gratiae eam producentis, et ratione 
motivi quo pcenitens innititur dolendo. 

PROPOSITIO» 

Contritio ad justificationem necessaria debet esse superna - 
turalis , tum ratione principii , tum rptione motivi. 

Prob . prima pars. Homo per contritionem disponi¬ 
tur ad justificationem in sacramento Poenitentiae obtinen¬ 
dam : at de fide est illum solis naturae viribus sufficienter 
poenitere non posse, ut patet concil. Trid. sess. 6, can 3 : 
« Si quis dixerit, sine praeveniente Spiritus sancti inspi* 

® ratione, atque ejus adjutorio, hominem credere, sp£- 
» rare, aut poenitere posse sicut oportet, ut ei justifica- 
*> tionis gratia conferatur : anathema sit. i Ergo. 2° Idem 
habetur sess. 14, cap. 4, ubi dicitur attritionem, quae ad 
justificationem disponit, donum Dei esse et Spiritus sancti 
impulsum . 3° De fide est, contra Semipelagianos, initium 
salutis et justificationis a Deo esse, non ab homine. 
4° Innocentius XI sequentem damnavit propositionem : 
Probabile est sufficere attritiomen naturalem , modo hones¬ 
tam. Clerus Gallicanus notam haereseos eidem propo¬ 
sitioni annexuit, in comitiis generalibus anni 1700» 
Ergo, etc. 

Prob . secunda pars, Necesse est, ex modo dictis, ut 
contritio simpliciter dici possit supernaturalis : atqui 
contritio solo motivonaturali innixa, simpliciter dici non 
posset supernaturalis : v. g. fur deprehensus, vehemen¬ 
ter dolet de furto, propter poenas ab ipso luendas; libi¬ 
dinosus gemit de turpitudinibus suis, ob infamiam, ob 
detrimentum sanitatis, etc. quis talem contritionem su- 
pernaturalem appellabit? Sia Deo proveniat, est tantum* 
modo donum naturale. Ergo. 

Hinc colligendum est , peccatorem qui ad justificationem 
se praeparare intendit, contritionem requisitam a Deo 
expostulare, eamque consideratione alicujus motivi fido 
cogniti in mente sua excitare teneri» 

Sectio tertia. — An contritio debeat esse universalis. 

Ea contritio dicitur universalis quae ad omnia exten-* 
ditur peccata, sive praeterita detestanda, sive futura vi¬ 
tanda. 

PROPOSITIO. 

Contritio ad justificationem necessaria debet esse universalis 
quoad peccata mortalia . 

Prob . 1°. Concil. Lateran. II, subInnocent. II, can. 22 r 
ubi dicitur falsam esse poenitentiam, « Cum, spretis plu» 

» ribus, de uno solo poenitentia agitur; aut cum sic agi- 
» tur de uno, ut non discedatur ab alio. » 2° Contritio 
ad justificationem necessaria, voluntatem peccandi exclu¬ 
dere debet, ex concil. Trid. at contritio quae ad omnia 
peccata mortalia non extenderetur, talem voluntatem 
non contineret. 3° Praeparare debet ad justificationem; 
sed contritio quae non esset universalis sensu exposito, ad 
justificationem non praepararet; nam justificatio cum 
uno peccato mortali subsistere non potest, et aliunde pec¬ 
catum mortale sine contritione remitti nequit : ergo. 

Hinc, qui de uno peccato, v. g. de homicidio vel de 
adulterio doleret, propter specialem ejus turpitudinem f 
non ideo de aliis sufficienter contereretur. Non tamen 
necesse est ut tot eliciantur actus contritionis vel propo¬ 
sita non peccandi quot sunt peccata commissa vel vi¬ 
tanda; unicus actus ex motivo omnibus peccatis com¬ 
muni, v. g. ex consideratione peccati in genere aut in 
specie, quatenus est offensa Dei, elicitus , ad justificatio¬ 
nem sufficit. Imo plures docent non requiri propositum 
formale non peccandi, sed illud sufficere quod in sincero 
dolore de praeteritis implicite continetur, quia tunc om¬ 
nis voluntas peccandi reipsa excluditur : verum cum 
multi contendant propositum formale necessarium esse, 
sollicite curare debet confessarius ut illud non desit. 

Dixi quoad peccata mortalia . Cum enim mortalia sine 
venialibus remitti possint, non necesse est ut dolor ad ve¬ 
nialia extendatur. At si unum peccatum falso putaretur 
veniale, dum esset mortale et de illo verus non existeret 
dolor, absolutio foret nulla. 

Unum veniale sine aliis remitti potest. Si ergo venialia 
duntaxat declarentur, non requiritur ut contritio sit uni¬ 
versalis, quamvis id valde exoptandum et pro viribus ab 
iis qui ad perfectionem tendunt procurandum sit. 

Sectio qcarta. — An contritio defieat esse summa. 

Triplici modo contritio dici potest summa, scilicet 
1 ° appretiatwe, si Deus supra omne bonum aestimetur, 

et peccatum supra omne malum odio habeatur ac timea* 
tur; 2° intensi ve, si dolor sit vehementissimus; 3° exten¬ 
sive, si diutissime perseveret. 

PROPOSITIO. 

Contritio ad justificationem necessaria , debet esse summa 
appretiative, non vero intensive, nec extensive. 

Prob. prima pars. V Mattii, x , 37 : Qui amat patrem 
aut matrem plus quam me, non est me dignus. Ergo Deus 
plus diligi debet quam res aliae quaelibet. 2° Contritio ad 
justificationem sufficiens debet excludere omnem volun¬ 
tatem peccandi : necesse est ergo ut sit detestatio peccati 
super omne detestabile, ita ut quis paratus sit quodvis 
aliud malum pati potius quam peccare. 3° Peccatum 
mortale separat a Deo et ad aeterna supplicia inducit: ergd 
prae eaeteris malis detestandum est. Ergo. 

Dices. Qui metq gehennae detestatur peccatum, justifi¬ 
cationem obtinere potest in sacramento Poenitentiae, ut 
ex injra dicendis patebit ; atqui tamen contritio ejus non 
est summa, siquidem plus timet gehennam quam pecca¬ 
tum : ergo. 

R. Nego minorem ejusque probationem. Non enim plus 
timet gehennam quam peccatum, si vere doleat, sed 
utrumque simul, primarie gehennam, deinde peccatum 
tanquam gehennae causam. Ergo. 

Aliunde, nunquam contingere potest ut quis in tali 
extremitate sit constitutus quod vel peccare, vel aeterna 
gehennae supplicia subire teneatur : non igitur poenam 
aeternam, «sed quaslibet poenas temporales in una lance 
cum peccato ponere licet, ut judicetur an contritio sit 
appretiative summa. 

Notare juvat cum S. Thom. suppi, quaes. 3, art. 1, 
ad 4 Um , infirmos homines non esse tentandos in particu¬ 
lari de malo improbabili, ab illis quaerendo, v. g. an 
mallent crucifigi, excoriari, frustatim comminui, vel 
etiam mori, quam fornicari, inebriari, mentiri, etc. Pro-* 

habile est quippe eos in hujusmodi periculo nunquam 
fore constitutos : cur ergo talis animi praeparatio ab illis 
exigeretur ? Sufficit igitur ut firmum habeant propositum 
omnia mala in genere potius subeundi quam peccare, 
et credant Deum non esse passurum eos supra id quod 
possunt tentari, vel eos a tentatione mediis incognitis 
liberaturum. # 

Si de peccatis venialibus agatur, multo minus necesse 
est tales fingere hypotheses : sufficit quod poenitens dicat 
se poenitere et sibi proponat vitare eadem peccata, quan¬ 
tum vitari possunt, habita ratione fragilitatis nostrae. 

Prob. secunda pars. 1° Gradus intensi tatis nullibi prae¬ 
scribitur in Scriptura, nec in monumentis traditionis, 
nec in conciliorum definitionibus. 2°S. Chrysost. Epist. 5, 
ad Theodorum lapsum, ait : « Nunquam spernit poeni- 
m tentiam ( Deus), si ei sincere et simpliciter offeratur.... 
» Quantulamcumque et quamlibet brevi tempore gestam 
» non respuit.... » 3° Contritio in quolibet gradu simpli¬ 
citer est contritio : ergo sufficit. 4° In actu credendi et 
sperandi non requiritur intentio : ergo nec in actu poe¬ 
nitendi. 5° Ad peccatum mortale gradus intentionis non 
exigitur : cur ergo ad poenitendum exigeretur ? 6° Si sum¬ 
mus gradus intentionis in contritione necessarius foret 
ad justificationem, semper anxii essent et confessarius et 
poenitens, quia nunquam cognosci posset an gradus re¬ 
quisitus existeret, praesertim cum saepe intensior sit dolor 
de re una quam quis minus odit, quam de altera a qua 
tamen magis abhorret. Sic, v. g. licet quis magis afficia¬ 
tur dolore dentium quam lenta febri, magis tamen odit 
febrim lentam quam dolorem dentium. Ergo. 

Dices . Apud Joelem , ii , 12 , dicit Deus : Convertimini 
ad me in toto corde vestro : ergo dolor debet esse summus 
intensive. 

R . Nego conseq. Hsec verba enim y in toto corde vestro , 
summum voluntatis conatum non significant; saltem 
nihil ostendit ea talem habere sensum : optime intelli- 
guntur de integritate cordis, ita ut Deus illud exigat to¬ 
tum et non divisum ; sic dicimur aliquid tota manu tau- 

gere aut tenere, quamvis non tota intentione nec magno 
conatu. 

Optandum est tamen contritionem pro gravitate cri¬ 
minum augescere in animo, et ad hoc tendere debent rei 
peccati mortalis. Talis est sensus verborum S. Cypriani, 
1. de Lapsis : « Quam magna deliquimus, tam granditer 
» defleamus,... Poenitentia crimine minor non sit. » 

Prob. tertia pars . 1° Ezech. xxxhi, 12 : Et impietas 
impii non nocebit ei , in quacumque die conversus fuerit ab 
impietate sua . 2° Auctoritate S. Chrysost. supra citati : 
Quamlibet brevi tempore gestam non respuit. 3° Exemplis 
JDavidis cui dicenti, Peccavi , Propheta extemplo respon¬ 
dit : Dominus transtulit peccatum tuum , II Reg. xii, 13; 
et pii latronis qui, sta tini ac dixit, Memento mei, Domine, 
confestim veniam et vitae aeternae promissionem obtinuit. 
4° Praxi Ecclesiae quae peccatores in extremis positos ad 
reconciliationem admittit, modo signa contritionis exhi¬ 
beant. Ergo. 

Yerum, quamvis contritio uno instanti perfici queat, 
ordinarie peccatores qui in consuetudine peccati torpes¬ 
cunt, nonnisi, ut plurimum , longiore tempore sufficien¬ 
ter disponuntur ad beneficium absolutionis percipien¬ 
dum. Hoc expresse docent S. Cyprian. lib. de Lapsis, 
S. Chrysost. Homil. 2 in Epist. ad Ilebr. S. Aug. 1. 8 
Confess. c. 5. Unde S. Bernardus, Serm. 75 de Diversis : 
« Si bene memini, in toto canone Sci ipturarum, unum la- 
» tronem invenies sic salvatum, » volens his verbis osten¬ 
dere quam periculosum sit conversionem ad mortem re* 
mittere. 

Post justificationem autem, qui sincere sunt conversi, 
quasi continuam habere debent contritionem, ita ut di¬ 
cere possint cum Psalmista : Peccatum meum contra me 
est semper. 

Plurima ad praxim attinentia hic notanda sunt , sc : 

1° Optimum quidem est contritionem ante confessio¬ 
nem elicere, non tamen necessarium ; nam contritio post 
confessionem vel in fine confessionis elicita > totum mo- 

rale cum confessione efficit; in eam influit eamque dolo¬ 
rosam reddit: ergo tunc adest materia sacramenti Poeni¬ 
tentiae cui forma applicatur. 

2° Contritio post absolutionem elicita, evidenter non 
sufficeret. 

3° Cum sacramentum sit totum morale, sufficit con¬ 
tritionem cum absolutione moraliter uniri. Hinc colliges , 
eum qui mane conscientiam examinat, actum verae con¬ 
tritionis elicit in ordine ad confessionem eadem die fa¬ 
ciendam, confitetur vespere et absolvitur, de contritione 
actualiter non cogitans, valide absolvi, quia contritio 
mane elicita adhuc moraliter perseverat, modo non fuerit 
retractata. Ita communiter theologi . 

4° Contritio autem sine ullo ordine ad absolutionem 
elicita et ante ipsam non renovata, materia sacramenti 
Poenitentiae sufficiens esse non potest: id clare patet et ita 
sentiunt theologi. 

5° Qui ante confessionem vere contritus fuit, et post 
confessionem, sed ante absolutionem, peccatum oblitum 
declarat, novum actum contritionis elicere non tenetur; 
quia prior actus moraliter perseverat et ad peccatum is¬ 
tud extenditur. 

6° Si vero post absolutionem peccatum oblitum confi¬ 
teretur, novum actum contritionis elicere debet ut ite¬ 
rum absolveretur, alioquin materia essentialis deesset. 

7° Item si quis peccata jam remissa de quibus habitua- 
liter dolet, confiteatur, super his valide absolvi non po¬ 
test, nisi actualem eliciat contritionem, quia materia 
sacramenti debet esse actualis saltem moraliter. 

ARTICULUS SECUNDUS. 

DE CONTRITIONE PERFECTA. 

Contritio dicitur perfecta quando nititur amore Dei 
summe boni et propter se dileci i; id est, vocatur perfecta, 
quia perfecta charitate informatur, et tunc simpliciter 
dicitur contritio. Omnes fatentur saltem aliquando con- 

tingere contritionem charitate perfectam esse, hominem* 
que Deo reconciliare priusquam sacramentum Poenitentiae 
actu suscipiatur. Duo hic expendenda sunt : 1° an con¬ 
tritio perfecta, non tantum aliquando, sed semper Deo 
per seipsam reconciliet, 2° an necessaria sit ad sacramen¬ 
tum Poenitentiae. 

SI. — An contritio perfecta hominem Deo semper reconciliet 
ante sacramentum. 

Plures theologi negarunt, ante concil. Trid. referente 
Palavicino , 1* 12, c. 10, n. 27. Estius, in lib. 4 Sent. 
dist. 17, s. 2, docet contritionem perfectam in casu ne* 
cessi tatis tantum hominem ante sacramentum Deo re¬ 
conciliare : alii vero contendunt eam nunquam justifi¬ 
care, nisi sit in gradu intenso. 

FROPOSITIO. 

Contritio perfecta hominem semper Deo reconciliat, prius¬ 
quam sacramentum actu suscipiatur , quamvis sit in gradu 
x infimo. 

Proh . Scriptura sacra, concil. Trid. auctoritate SS. Pon* 
tificum et ratione. 

1° Scriptura sacra . Ezech. xxxm, 12 : Impietas impii non 
nocebit ei, in quacumque die conversus fuerit. I Epist. B. 
Joan. iv, 15 : Deus charitas est: qui manet in charitate, in 
Deo manet, et Deus in eo. Unde sic. Qui habet charitatem 
perfectam, etiam in gradu infimo, vere est conversus et 
Deus manet in eo : ergo tunc nullum habet peccatum 
mortale. 

2° Concil. Trid. sess. 14, cap. 4 : a Etsi contritionem 
» hanc aliquando charitate perfectam esse contingat, ho- 
» minem que Deo reconciliare priusquam hoc sacramen- 
» tum actu suscipiatur.... » Si verbum aliquando, effec¬ 
tum contritionis perfectae ad aliquos casus non restringat, 
ut contendit Estius, in mente patrum Tridentinorum, 
contritio charitate perfecta semper justificat: at verbum 
istud effectum, etc. non enim dicunt Patres contritionem 

cliaritate perfectam aliquando hominem Deo reconci¬ 
liare, sed aliquando contingere contritionem cliaritate 
esse perfectam eamque tunc hominem Deo reconciliare. 
Nonne sensus est: modo sit perfecta, quod aliquando 
contingit, hominem semper Deo reconciliat ? Et vero, 
juxta Palav. loco citato, Patres concilii decretum jam 
paraverant quo « damnabatur quisquis negaret contri- 
» tione qua poenitens divina gratia per Christum coo- 
» perante dolet de peccatis, propter Deum, cum propo- 
• sito confitendi et satisfaciendi, remitti peccata ; » et ab 
illo abstinuerunt, ne Adrianum et Cajetanum sententiae 
oppositae adhaerentes damnarent. Ergo. 

3° Auctoritate SS . Pontificum, videlicet Pii V, Grego- 
rii XIII et Urbani YIII, qui diversis bullis damnave¬ 
runt sequentem propositionem Baii, n. 68. « Percontri- 
» tionem etiam cum cliaritate perfecta et voto suscipiendi 
» sacramentum conjunctam, non remittitur crimen extra 
p casum necessitatis aut martyrii, sine actuali suscep¬ 
to tione sacramenti. » His condemnationibus accedit cen¬ 
sura facultatis Parisiensis quae, die 27 januarii, anni 1560, 
plures propositiones eumdem sensum habentes damna¬ 
vit ut haereticas. Ergo. 

Notandum autem, in textu concilii et in censuris citatis 
nullam fieri mentionem de aliquo gradu intensitatis : 
ergo species etiam in gradu infimo sufficit. 

4° Ratione . 1° Aversio a Deo tanquam fine ultimo 
etiam in infimo gradu, peccatum mortale constituit c 
ergo, e contra, conversio ad Deum etiam in infimo gradu, 
modo sit vera, seu charitate perfecta, justificationem 
operatur. 2° Contritio perfecta remittit peccata in casu 
necessitatis, v. g. in articulo mortis, aiunt adversarii: at 
virtutem suam in eo casu non desumit ex necessitate quae 
potius eam imminueret, nec ex promissione Dei, ut opi¬ 
nari videtur Estius, siquidem nullus citari potest textus 
quo talis promissio innitatur : ergo ex natura sua hunc 
effectum producit, Deo ita ordinante : porro contritio 
perfecta ejusdem est naturae in infimo et in summo gradu: 
ergo. 

Solvuntur objectiones . 

Obj. 1°. Mulier peccatrix cujus fit mentio apud Luc. vtt, 
47, perfecte erat contrita, cum accessit ad Jesum, pedes 
ejus lacrymis irrigavit et capillis suis extersit: attamen 
Christus remittit ei peccata. Ergo. 

R. Nego mia. Christus dixit quidem mulieri, Remittun¬ 
tur tibi peccata , sed nihil ostendit eum peccata post con- ■ 
tritionem remisisse, potius quam declarasse coram homi¬ 
nibus ea jam remissa esse : imo posteriorem hunc sensum 
non dubie manifestat : prius quippe dixerat Simoni : 
Dico tibi , remittuntur ei peccata multa, quoniam dilexit mul¬ 
tum. Ergo. 

Obj. 2°. B. Paulus in via Damasci perculsus, veram ha¬ 
buit contritionem, quando dixit, Act. ix,6 : Domine, quid 
me vis facere P et tamen Ananias dicit illi, Act. xxn, 16 : 
Exsurge , baptizare , et ablue peccata tua . Ergo. 

R. Nego conscq. Nam peccata vi contritionis perfectae 
non remittuntur ante Baptistum sine voto Baptismi qui 
est de praecepto divino : non mirum est ergo si Ananias 
remiserit Paulum ad Baptismum. Dixit autem ei, Ablue 
peccata tua , vel quia Baptismus erat complementum jus¬ 
tificationis ejus, siquidem illum sine gravi peccato omit¬ 
tere non potuisset; vel quia non sciebat peccata ejus vi 
contritionis perfecta3 fuisse remissa. Ergo. Eodem sensu 
Cornelius centurio, qui vocatur vir justus, et acceperat 
Spiritum sanctum, debuit baptizari, Act. x, 22, 24 et 48. 

Obj. 3°. SS. Patres pluribus in locis docent prius ab¬ 
solvi pcenitentes in terris quam in coelis; v. g. S< Bernar- 
dus Serm. 1 de sanctis Petro et Paulo, dicens de Petro: 

» Qui claves regni coelorum tam singulariter accepit, ut 
» praecedat sententia Petri sententiam Coeli. » At si con¬ 
tritio perfecta per se justificaret, pcenitentes non prius ab¬ 
solverentur, etc. Ergo. »^ 

R. Dist. min. Pcenitentes non prius absolverentur, etc> 
quando adest contritio perfecta, transeat ; non prius ab¬ 
solverentur communiter, nego min . Etenim cum raro 

habeatur contritio per se justificans, optiine SS. Patres 
dicere potuerunt poenitentes prius absolvi in terris quam 
in coelis, et sententiam Petri praecedere sententiam coeli. 
Ergo. 

Eo sensu intelligendus est textus sancti Aug. Tract. 13 
in S. Joan. cap. 3 : « Quantumcumque catechumenus 
» proficiat, adhuc sarcinam suae iniquitatis portat, nec 
■ illi dimittitur nisi cum venerit ad Baptismum, » suppo¬ 
sito eum contritionem perfectam non habere , vel Bap¬ 
tismum negligere. 

Dixi transeat, quia contritio perfecta non justificat, nisi 
votum sacramenti includat : ergo sub hoc respectu dici 
potest eam vi potestatis ecclesiasticae effectum suum ali¬ 
quo modo producere, et sic sententiam Petri sententiam 
Coeli praecedere. 

Quod autem effectum suum non producat nisi votum 
sacramenti includat, patet 1° ex concilio Tridentino hoc 
expresse dicente, sess. 14, cap 4 : « ipsam nihilominus 
*» reconciliationem ipsi contritioni, sine sacramenti voto, 
» quod in illa includitur, non esse adseribendam. » 2° Ra¬ 
tione. Perfectus amor Dei necessario includit voluntatem 
cuncta ipsius mandata observandi : porro Deus praecepit 
susceptionem sacramenti Poenitentiae ad obtinendam re¬ 
missionem peccatorum post Baptismum commissorum , 
ut ex mox dicendis patebit: ergo. 

Probabilius est autem votum implicitum sufficere, id- 
que insinuare videtur concil. Trid. dicens, quod in ea 
( Contritione perfecta) includitur ; quod enim includitur 
in alio, est implicitum. 

SII. — An contritio perfecta sit dispositio necessaria ad sacramentum 
Poenitentiae. 

Magister Sententiarum aliique theologi, sive ante con¬ 
cilium Tridentinum, sive post concilium, sed in minori 
numero, partem affirmantem tenuerunt : alii vero om¬ 
nes .negantj eorumque sententia nunc communis est et 
certa. 

PROPOSITIO. 

Contritio perfecta, ex se justificans , non necessaria est ad 
sacramentum Poenitentia r. 

Prob. 1° omnibus momentis quibus demonstravimus 
sententiam absolutionis non tantum declarare peccata 
esse remissa, sed ea remittere. 2° Coucil. Trid. dicitut* 
enim in capite 4, sess. 14, aliquando contingere contri¬ 
tionem charitate esse perfectam boininemque Deo recon¬ 
ciliare : ergo non sernper nec communiter est perfecta f 
proindeque non requiritur tanquam dispositio necessaria 
ad sacramentum quod ordinarie suscipiendum est. 3° Auc¬ 
toritate cleri Gallicani qui, in comitiis anni 1700, dam¬ 
navit propositionem in qua asserebatur • requiri ut prae*- 
» viam contritionem illam quae sit charitate perfecta, et 
» quae cum yoto sacramenti, antequam actu suscipiatur, 
» hominem Deo reconciliat. » 4° Ratione. Sacramentum 
Poenitentiae est sacramentum mortuorum : at, in liypo- 
thesi adversariorum, non esset sacramentum mortuo¬ 
rum, cum ad illud fructuose recipiendum peccatores jam 
justificati esse deberent. Ergo. 

ARTICULUS TERTIUS. 

DE CONTRITIONE IMPERFECTA. 

Contritio imperfecta est animi dolor et detestatio pec¬ 
cati propter motivumsupernaturalem, seda charitate per¬ 
fecta diversum, et dicitur attritio; que vox coepit usur¬ 
pari in decimo tertio saeculo, ut probat P. Morinus, 1. 8, 
cap. 12, n. 14. Apud omnes in confesso est eam per se 
non justificare : au vero specie vel gradu intensitatis tan¬ 
tum a contritione perfecta differat, disputant inter se 
theologi; judicabitur ex dicendis. 

Concipi potest vel ex consideratione turpitudinis pec¬ 
cati, vel ex gehennas et poenarum timore, vel ex deside¬ 
rio recuperandae beati tudinis amissa;. Duas conditiones 






DE POENITENTIA. 30[ 

necessarias in ipsa postulat concil. Trid. scilicet, ut volun¬ 
tatem peccandi excludat , cum spe veni ce . 

Mirum est quot exstiterint opiniones theologorum circa 
naturam hujusce contritionis; sed his tanquam implica¬ 
tis, obscuris, ad praxim minime pertinentibus , maxima 
ex parte sepositis, duo investigabimus, scilicet 1° an attri¬ 
tio ex consideratione poenarum gehennae concepta, sit ho¬ 
nesta; 2° an sufficiat cum sacramento ad justificationem. 

$ I. — An attritio ex consideratione poenarum gehenme concepta , 
sit honesta. 

Quadruplex distinguitur timor, scilicet mundanus, 
servilis, serviliter servilis et filialis. Mundanus ille est 
quo temporale incommodum magis timetur quam of¬ 
fensa Dei; servilis quo poena unice timetur, et tamen 
nullus retinetur affectus ad peccatum ; serviliter servilis 
ille est quo quis ita fugit peccatum , ut illud committere 
vellet si poena non esset ; filialis vero ille est quo non 
poena, sed amicitiae Dei jactura metuitur. 

Certum est 1° metum filialem esse bonum et honestum. 

Certum est 2° metum mundanum esse vitiosum; non 
.minus vitiosus est metus serviliter servilis. Ita omnes. 

Circa metum simpliciter servilem varii prodierunt er¬ 
rores. 1° Luthenis affirmavit illum esse malum , et attri¬ 
tionem ex illo ortam facere hominem hypocritam et 
magis peccatorem : ab ea sententia postea recesserunt 
Lutherani, dixeruntque timorem poenae esse utilem, at¬ 
que inde poenitentiam inchoari. 2° Baius , Jansenius et 
Quesnel, tenentes charitatem, non solum habitualem sed 
et actualem, necessariam esse ad omnem actum ut non 
sit peccaminosus , docent timorem simpliciter servilem 
in se bonum esse, quia gehenna vere timenda est, sed 
malum fieri eo quod non procedat ex charitate saltem 
initiali; ideoque naturalem esse et voluntatem peccandi 
neludere, quia licet manum cohibeat, non tollit affec¬ 
tum ad peccatum in intimo cordis latitantem. 

PROPOSITIO. 


Jltritio ex metu servili gehennae concepta, honesta est; sti * 
pernaturalis esse potest, ct voluntatem peccandi non in*- 
eludit . 

Proh. 1°. Honesta est. 1° Enim Christus variis in locis 
eam commendat, v. g. Mattii, hi, 10 : Omnis arbor quae 
non facit fructum bonum , excidetur, et in ignem mittetur; 
et ibid. x, 28 : Sed potius timete cum qui potest et corpus 
et animam perdere in gehennam . 2° S. Aug. Tract. 9 in 
S..Joan. n. 4 : Timor quasi locum praeparat charitati : ergo 
non est malus in se. 3° Concil. Trid. quod sess. 6 , can. 8, 
anathemate percussit eos qui diccerent, « Gehennae me* 
» tum , per quem ad misericordiam Dei de peccatis do- 
» lendo confugimus, vel a peccando abstinemus, pecca* 
» tum esse, aut peccatores pejores facere. » Ergo. 

2° Supernaturalis esse potest. Nam a Deo inspirari po* 
test, ut patet 1° ex oratione Psalmistae, Ps. cxvm, 120 : 
Confige timore tuo carnes meas; a judiciis enim tuis timui. 
2° Ex verbis Christi apud Luc. xrt, 2 : Ostendam autem 
vobis quem timeatis; timete cum qui, postquam occiderit , /m-*- 
het potestatem mittere in gehennam. 3° Ex concil. Trid. di¬ 
cente, sess. 14 , c. 4 , eam esse donum Dei ct Spiritus sancti 
impulsum. Aliunde motivo fide cognito innititur. Ergo 2°. 

3° Yoluntatem peccandi non includit, ut constat 
1° Eccl. i, 27 : Timor Domini expellit peccatum ; 2° ex ca¬ 
none concil. Trid. superius citati; 3° S. Aug. Serm. 161 
de Yerbis Apostoli : « Timor iste quo gehennam times et 
» ideo mala non facis, continet te, et sic volentem pec- 
» care animum interiorem non sinit. » 4 Timor gehennae 
efficax expellit id omne quod meretur gehennam : ergo 
et ipsam voluntatem peccandi, quantumvis latitantem in 
corde. Ergo. 

Constat igitur attritionem ex metu servili gehennae 
esse honestam, supernaturalem esse posse, atque volun¬ 
tatem peccandi non includere : a fortiori talis est attritio 






T>K POENITENTIA. 


363 

ex consideratione turpitudinis peccati vel ex amore spei, 
seu Dei propter nos quaesiti concepta, ac proinde nulla 
est ratio cur in his probandis immoremur. 

Solvuntur objectiones. 

Obj. 1°. B. Paulus ait, II Tina, i, 7 : Non enim dedit 
nobis Deus spiritum timoris , sed virtutis et dilectionis. E reo 
in nova Lege timor est hialus. 

R. Nego conseq. Ibi enim Apostolus monet discipulum 
ut resuscitet gratiam Dei in se, et officiis episcopi recte 
fungatur : vult igitur ut sciat se non accepisse a Deo s pi-r 
ritum timoris, id est timiditatis, ut fert textus graecus, 
sed spiritum seu donum dilectionis et sobrietatis, scilicet, 
ad opus ministerii sui fortiter sustinendum : hic ergo mi¬ 
nime agitur de timore gehennae. 

Obj. 2°. B. Paulus, Dom. vm, 15 s Non accepistis , inquit, 
spiritum servitutis iterum in timore , sed accepistis spiritum 
adoptionis filiorum. Ibi Apostolus timorem charitati op¬ 
ponit : ergo malus est timor. 

R. Dist. ant. Opponit timorem charitati, ut mirius 
perfectum perfectiori, conc. ut malum bono, nego ant. 
Etenim Apostolus, volens ostendere legem Evangellcam 
multo praestare veteri Lege, dicit donum timoris datum 
fuisse Hebraeis tanquam servis, et adoptionem seu gratiam 
sanctificantem Christianis qui facti sunt filii : porro ex 
verbis B. Pauli sic intellectis non sequitur timorem esse 
malum, ut patet : ergo. 

Insta I Joan. iv, 18, haec habet: Timor non est in cha- 
ritate, sed perjecta charitas foras mittit timorem, quoniam 
timor poenam habet: Unde sic. Timor manere non potest 
in charitate, et pcenam habet seu meretur : ergo ma¬ 
lus est. 

R. Nego conseq. Ideo quippe timor in perfecta chari¬ 
tate manere non potest, quia non liabet objectum ; qui 
enim ex fide considerat gehennam, eam valde reformi¬ 
dat, praesertim si nondum sit justificatus; at charitate 
perfecta accedente, jam non timet damnari, sed fiduciam 

habet salutis : sic fides, adveniente visione beatifica, eva» 
nescet, et tamen est bona : ergo, licet timor per chari- 
tatem foras mittatur, non sequitur illum esse malum. 
Dicitur autem habere;poenam, vel quia crueiat animum, 
vel quia mala quae timentur semper exhibet. 

Obj. 3°. Qui timet culpam ob pcenam, plus timet poe¬ 
nam quam culpam : atqui malum est plus timere poenam 
quain culpam : ergo. 

R. Nego maj . et dico, illum simul timere gehennam 
iet culpam, gehennam primarie et culpam tanquam ip¬ 
sius causam : vult efficaciter vitare gehennam ; propterea 
omnem deponit affectum ad culpam : igitur comparatio¬ 
nem inter utrumque non instituit, nec dicit intra se : 
Peccarem si gehenna non esset. Ergo. 

Inst . 1°. Propter quod unumquodque tale, et illud magis, 
est axioma receptum : ergo si timeat culpam ob gehen¬ 
nam, pius, etc. 

R. Dist. axioma. Propter quod unumquodque tale 
exclusive, et illud magis, conc . propter quod unumquod¬ 
que tale simpliciter, et illud magis, nego axioma. Et¬ 
enim qui vult aliquid exclusive ob talem causam, hanc 
causam magis intendit, ut patet ; at si quid velit ob eam- 
dem causam, sed simpliciter et non exclusive, non se¬ 
quitur quod illam magis velit. Res illustratur exemplis : 
aliquis sumit medicinam exclusive ob sanitatem, vel 
merces projicit in mare unice ad salvandam vitam; evi¬ 
dens est illum pluris facere sanitatem quam medicinam, 
et vitam quam merces : sed alter diligit lierum simpli¬ 
citer propter mercedem, vel Deum ob felicitatem quam 
ab illo exspectat; non sequitur illum pluris aestimare mer¬ 
cedem quam herum, aut felicitatem quam Deum :'porro 
ita est qui fugit peccatum simpliciter ob metum gehennae ; 
non sequitur illum plus timere gehennam quam pecca¬ 
tum. Ergo. 

Inst. 2°. Timor gehennae, teste passim S. Aug. cohibet 
manum, non voluntatem : ergo voluntatem peccandi non 
excludit, proindeque malus est. 

R. Dist . ant . Timor serviliter servilis non cohibet vo- 

luntalem, cone, timor simpliciter servilis, subdist . Non 
cohibet voluntatem habitualem, cum sola contritio per¬ 
fecta per se justificet, conc. non cohibet voluntatem ac¬ 
tualem peccandi, nego; innixus 1 ° conc. Trid. sess. 14, 
cap. 4; 2°S. Aug. in Ps. cxxvn : « Cum per timorem con- 
• tinent se a peccato, fit justitiae consuetudo; » 3° ra¬ 
tione; quia timor sincerus gehennae debet excludere quid¬ 
quid gehennam meretur, proinde actualem voluntatem 
peccandi. Voluntas habitualis, quam fatemur timorem 
non excludere, solum afficit subjectum, non vero actum 
timoris; nec igitur illum vitiat. Ergo. 

% II. — An attritio ex metu gehennae concepta, ad justificatio hem 
sufficiat cum sacramento Pernitenti®. 

Multi, maxime post concilium Trid. aestimaverunt 
attritionem, ex consideratione turpitudinis peccati vel 
ex metu gehennae conceptam, modo voluntatem pec¬ 
candi excludat, ad justificationem in sacramento Poeniten¬ 
tiae percipiendam sufficere. Dominicus Soto et Andraeas 
Yega exigebant ut conditionem essentialem, attritionem 
istam bona fide aestimari contritionem; Melchior Canus 
vero contendit eam cognitam ut simplicem attritionem , 
nihilominus sufficere. Qui huic opinioni subscripserunt 
vocati sunt Attritionht.ee. 

Alii vero multo plures, et nunc communissime, docent 
attritionem, sive ex consideratione turpitudinis peccati, 
sive ex metu gehennae conceptam, sine ullo amore Dei 
saltem inchoato, insufficientem esse. 

Qualis autem amor requiratur, inter se non consen¬ 
tiunt. Praeter amorem charitatis seu amicitiae perse jus¬ 
tificantem, distinguunt amorem spei et amorem benevo¬ 
lentiae. Amor spei, qui etiam dicitur amor concupiscentiae, 
ille est quo Deus diligitur respectu ad nos, tanquam crea¬ 
tor, beneficus aut remunerator noster. Amor benevolentia? 
est quoddam initium amoris perfecti, et idcirco dicitur 
charitas initialis. Hoc est discrimen inter utrumque amo¬ 
rem, scilicet perfectum et benevolum, quod perfectus 

vera sit amicitia ct unionem affectuum cordis Dei et 
cordis hominis supponat; benevolus autem sit actus 
simplex voluntatis quo bonum Dei intendimus, sine re¬ 
da matione ex parte ejus. 

Quidam dicunt solum amorem spei sufficere cum at¬ 
tritione ad obtinendam justificationem in sacramento 
Poenitentiae, alii vero requirunt amorem benevolentiae 
seu initialem quo Deus incipiatur diligi propter se et 
super omnia. 


PROPOSITIO. 

Sola attritio, sive ex consideratione turpitudinis peccati , sive 
ex metu gehennee concepta , ad justificationem in sacra¬ 
mento Posniientice obtinendam non sufficit, nisi aliquem 
contineat amorem Dei, sive spei , sive benevolentice. 

Proh. 1° Scriptura sacra. I Joan. m, 14; Qui non di¬ 
ligit, manet in morte ; I Cor. xvi, 22 : Si quis non amat 
Dominum nostrum Jesiim Christum, sit anathema. Ergo quis¬ 
quis Deum non amat, saltem aliquo modo, justificari 
non potest. 

Prob. 2° concil. TricL sess. 6, cap. 6, ubi exponens dis¬ 
positiones ad obtinendam justificationem in sacramento 
Baptismatis necessarias, exigit ut peccatores Deum, tan- 
quam omnis justitias fontem, diligere incipiant. Porro eae¬ 
dem dispositiones certe requiruntur ad obtinendam 
justificationem in sacramento Poenitentias: ergo. 

Prob. 3° SS. Patribus. S. Aug. Exposit. Epist. ad Ga¬ 
latas , n. 1 : « Non aufert peccata nisi gratia fidei, quae 
» per dilectionem operatur. » Ergo sine dilectione justi¬ 
ficatio obtineri non potest. 

Prob. 4° auctoritate cleri Gallicani qui, in comitiis 
anni 1700, sequentem damnavit propositionem : « Attri¬ 
to tio ex metu gehennae sufficit, etiam sine ulla Dei dilec- 
4 » tione, sine ullo ad Deum offensum respectu. » « Quae 
» propositio, inquit clerus Gallicanus, temeraria est, 
» scandalosa , perniciosa et in liaercsim inducit. » Ergo. 
Prob, 5° ratione . 1° Justificatio obtineri non potest, 

misi vera sit conversio ad Deum : at non intelligitur quo¬ 
modo vera esset conversio ad Deum sine ullo ipsius 
amore, ne quidem inchoato. c 2° Sententia quae tenet at¬ 
tritionem sine amore sufficientem esse cum sacramento, 
nuilo nititur fundamento alicujus ponderis ; praecipuum 
enim argumentum suum desumunt adversarii ex cap. 4 , 
sess. 14 , conc. Trid. ubi dicitur de attritione quae per se 
sine sacramento Poenitentia? peccatorem non justificat : 
« Tamen eum ad Dei gratiam in sacramento Poenitentiae 
n impetrandam disponit, » et nulla fit mentio de neces¬ 
sitate dilectionis : sed concilium necessitatem dilectionis 
pariter non negat; dicit quidem attritionem ex metu 
conceptam, ad justificationem in sacramento oblinendam 
disponere ; non autem affirmat eam sufficere , nec con¬ 
tradicit assertioni cap. 6 , sess. 6 , ubi docet Deum dili¬ 
gendum esse tanquam fontem omnis justitia?. Porro in 
materia tanti momenti pars tutior est eligenda : ergo. 

Multa alia fieri solent argumenta ad astruendam pro¬ 
positionem nostram ; sed cum fere omnia intelligi pos¬ 
sint de statu gratiae vel de cbaritate perfecta, nimis pro¬ 
bant : igitur ab illis abstinemus. 

Qualis autem amor requiratur, an amor spei sufficiat, 
an amor initialis sit necessarius, definire non aggredi¬ 
mur : sernper hortandi sunt fideles ad sacramentum Poe¬ 
nitentiae accedentes , ut Deum propter se diligant vel 
6altem diligere incipiant: confessarius autem anxius esse 
non debet circa naturam amoris in pcenitente existentis. 

Solvuniur objectiones . 

Obj. 1°. Filius prodigus cujus historia legitur apud 
Lue. v, est figura peccatoris ad Deum revertentis : atqui 
misericordiam a patre suo obtinuit, licet solo metu 
mortis et impatientia famis ad eum accesserit : ergo a 
pari , etc. 

R 1°. Hoc argumentum probaret justificationem sine 
ullo amore Dei obtineri posse, etiam extra sacramentum 
Poenitentiae, quod adversarii negant. 

Ii. 2°. Nego mi/K Non dicitur enim prodigum nullum 
habuisse amorem erga patrem suum ; legitur quidem 
illum fame et miseria inotum fuisse ut ad eum recur¬ 
reret : at simul eum diligere potuit, et verisimiliter eum 
saltem aliquo modo diligebat, quando dixit v. 21 : Pater , 
peccavi in coelum et coram te ; jam non sum dignus vocari 
filius tuus. 

Aliunde negari posset consequentia, quia parabolae ul¬ 
tra punctum comparationis urgeri non debent : exem¬ 
plum autem prodigi affertur ut ostendatur exsultandum 
esse quando peccatores ad Deum revertuntur ipsosque a 
Deo bene suscipiendos fore. Ergo. 

Obj. 2°. B. Paulus , Rom. m , 20 et 23 , ait hominem 
justificari sine operibus Legis, gratis per gratiam : atqui 
dilectio est opus Legis : ergo. 

R. 1°. Iterum sequeretur dilectionem etiam extra sa¬ 
cramentum non requiri. 

R . 2°. Dist. ant. B. Apostolus dicit hominem justificari 
sine operibus Legis, id est, sine circumcisione aliisque 
caeremonis antiquae Legis, cone, sine ulla dilectione , 
nego . Etenim ibi Apostolus, tractans de excellentia legis 
evangelicae prae lege Mosaica, docet nunc hominem gratis 
justificari per gratiam Dei, sine operibus in antiqua Lege 
impositis : non dicit autem nullum amorem esse neces¬ 
sarium. Ergo. 

Obj . 3°. Amor spei seu concupiscentiae est vitiosus: 
ergo non sufficit. 

R. 1°. Cum definire noluerimus an ille amor sit suffi¬ 
ciens , necne, objectio ista aliaeque similes frustra nobis 
proponuntur ; eas solvere non tenemur. 

R . 2°. Nego ant. Ratio enim dictat benefactores esse 
diligendos : Deus autem est sumine beneficus erga nos : 
ergo. 

Inst. 1°. Amore spei Deus ad nos refertur : atqui talis 
relatio est vitiosa : ergo. 

R. Dist. maj. Amore spei Deus ad nos refertur ton- 
quam ad subjectum quod sola possessione ejus beari po-* 
test, cone . tanquam ad finem Dei ultimum, quasi illum 

nobis postponeremus, nego maj. Eodem sensu distincta 
minore , nego conseq . Nulla enim est inordinatio in eo 
quod Deus ad nos sic referatur, siquidem hoc ipsi glorio¬ 
sum est. Ergo, 

Inst . 2°. Amor spei seu concupiscentiae est mercena¬ 
rius : ergo est vitiosus. 

R. Nego conseq. Quamvis enim aliquo sensu sit merce¬ 
narius, perfectiorem amorem non excludit: licet autem 
servire Deo propter retributionem, ut ait Psalmista, 
Ps. cxviii, 112. Cur ergo amor ille esset vitiosus? 

Inst. 3°. Si amor spei ad justificationem sufficeret, 
inde sequeretur salvari posse hominem qui nec semel in 
vita magnum praeceptum charitatis implevit: atqui hoc 
repugnat: ergo. 

R . 1°. Retorqueo argumentum. Si amor perfectae cha¬ 
ritatis non requiratur ad obtinendam justificationem in 
sacramento Poenitentiae , sequitur hominem qui praecep¬ 
tum perfectae charitatis nunquam implevit, nihilominus 
salvari posse, nempe si in articulo mortis sacramentum 
Poenitentiae cum attritione et amore initiali suscipiat: at¬ 
qui tamen hoc adversarii non concedent: ergo. 

R. 2°. Nego illationem . Nam 1° qui ope attritionis et 
sacramenti justificatur, gratiam sanctificantem obtinet, 
sicque ex attrito Jit contritus , ut fert axioma, id est, in 
eharitate perfecta habituali constituitur : dici autem non 
potest eum qui perfectam habet charitatem habitualem, 
magnum charitatis praeceptum non implere. 2° Difficile 
est eum qui Deum sic habitualiter diligit, actum hujus 
amoris non elicere. 3° Denique ad summum inde seque¬ 
retur eum qui circa hujus praecepti adimpletionem in 
mora culpabili versaretur, actum amoris perfectum eli¬ 
cere teneri per accidens, vel ante justificationem in sacra¬ 
mento, vel post eam adeptam. Ergo. 

CAPUT QUARTUM. 


DE CONFESSIONE. 

Confessio sacra mentalis, de qua sola hic agitur , defi¬ 
niri potest: Accusatio legitima propriorum peccatorum post 
Baptisma commissorum , facta sacerdoti competenti, in or¬ 
dine ad veniam virtute clavium obtinendam. Nobis di¬ 
cendum est 1° de ejus necessitate, et 2° de ejusdem con¬ 
ditionibus. . 


ARTICULUS PRIMUS. 

DE NECESSITATE CONFESSIONIS. 

Qui sacramentum Poenitentiae negant, eo ipso confes¬ 
sionem sacramentalem tollunt. Plures autem sacramen¬ 
tum Poenitentiae retinentes, circa confessionem errarunt, 
videlicet: 

1° Joannes Wiclefus necessitatem ejus negavit, his ver¬ 
bis : « Si homo debite fuerit contritus;, omnis confessio 
» exterior est sibi superflua et inutilis : » septimus est 
articulus ejus in conc. Const. damnatus. 

2° Petrus Osmensis, doctor Salmanticensis, contende¬ 
bat non dari praeceptum confitendi peccata occulta ; a 
Sixto I\ damnatus fuit, anno 1478. 

3° Lutherus prius agnoverat, lib. de Captivitate Baby¬ 
lonica, cap. de Poenitentia, confessionem occultam esse 
utilem, imo et necessariam ; deinde eam, prout est in usu 
apud catholicos, vocat cruentissimam carnificinam . 

4° Calvinus, 1. 2 Inst. cap. 4, sect. 7 et 8, fatetur qui¬ 
dem usum confessionis antiquissimum esse et abundan¬ 
tem fructum ex ea percipi; sed contendit eam esse libe¬ 
ram , arbitrio uniuscujusque permissam , et ante concil. 
Lateran. IV, anno 1215 celebratum, nulla lege fuisse 

praescriptam; eam vocat tyrannidum, rem pestilentem , 
maltisque nominibus E c cie si ce noxiam. Calvinistse illam 
tormentum innocentianum appellare consueverunt* 

His* praenotatis , ostendemus in duplici propositione 
confessionem esse necessariam iis qui post Baptisma mor¬ 
taliter peccaverunt, 1° jure divino, et 2° jure eccle¬ 
siastico. 


PROPOSITIO PRIMA. 

Confessio sacramentalis necessaria est jure divino iis qui 
post Baptisma mortaliter peccaverunt. 

- Proh. Illa propositio ut certissima tenenda est quae est 
de fide, probatur Scriptura sacra, SS. Patribus, argu¬ 
mento praescriptionis et ratione : atqui talis est propositio 
nostra. 

1° Est de fide. His verbis quippe fuit definita in concil. 
Trid. sess. 14, can. 6 : « Si quis negaverit confessionem 
» sacramentalem vel institutam, vel ad salutem necessa- 
e riam esse jure divino ; aut dixerit modum secrete con- 
» fitendi soli sacerdoti, quem Ecclesia catholica ab initio 
» seni per observavit et observat, alienum esse ab institu- 
» tinae et mandato Christi, et inventum esse humanum : 
» anathema sit. » Eadem veritas definita est aliis verbis 
canonibus 7 et 8. Ergo 1°. 

2° Prob. Scriptura. S. Mattii, xvi, 18 : Tu es Petrus , 
etc. Tibi dabo claves regni coelorum , etc. et xvm , 18 : 
Arnen dico vobis , qucecumque alligaveritis super terram , 
erunt ligata et in coelo, et queeeumq ue solveritis y etc. apud 
Joan. xx, 22 : Quorum remiseritis peccata , etc. Unde sic 
argumentari licet. Confessio sacramentalis necessaria est 
jure divino iis qui post Baptismum mortaliter peccave¬ 
runt, si Christus instituerit suos Apostolos eorumque 
successores judices , sine quorum sententia peccata mor¬ 
talia non remittuntur, et si haec sententia sine con¬ 
fessione obtineri nequeat: atqui haec duo certa sunt. 

1° Christus praedictis verbis, apud S. Joannem relatis, 
promissionem suam implens, instituit suos Apostolos 

proindeque eorum successores judices, sine quorum, etc* 
1° Sunt judices, cum alia peccata dimittere, alia retinere 
debeant. 2° Peccata mortalia sine eorum sententia re¬ 
mitti non possunt; nam Christus dedit eis claves regni 
coelorum; frustra autem claves ipsis dedisset si alius pa¬ 
teret aditus; potestatem retinendi peccata habent, sed 
vana ac illusoria foret haec potestas si alia via peccatores 
justificari possent; vel enim nullus tribunal Poenitentiae 
adiret, vel unusquisque, absolutione sibi denegata, alio 
medio veniam obtinendi uteretur, sicque confessarios 
impune sugillaret Porro haec admitti nequeunt. Ergo 1°. 

2° Sententia Apostolorum eorumque successorum sine 
confessione obtineri non potest. Necesse est enim ut pec¬ 
cata a peccatis secernantur, siquidem, ex verbis Christi, 
non debent promiscue remitti, nec promiscue retineri : 
necesse est igitur ut cognoscantur : cognosci autem non 
possunt, nisi aperiantur : porro ea aperire, est ea con¬ 
fiteri secundum morem in Ecclesia consuetum: ergo, etc. 
aliunde, etc. Ergo. 

3° Prob. ex SS. Patribus. Tertul. 1. de Posnit. cap. 10 : 
« Grande plane emolumentum verecundiae occultatio 
» delicti pollicetur; videlicet, si quid humanae notitiae 
» subduxerimus, proinde Deum celabimus. An melius est 
» damnatum latere quam palam absolvi? » Vel haec 
verba intelligenda sunt de confessione auriculari, et evi¬ 
denter pro nobis militant; vel de confessione publica, ut 
quidam volunt, et nihilominus thesim nostram probant: 
nam, ut in/ra ostendemus, confessio publica supponit prae¬ 
ceptum divinum confessionis. 

Origenes, Homilia 2 in Ps. xxxvn : « Sicut ii qui ha- 
» bent intus inclusam escam indigestam , aut humoris 
» vel phlegmatis stomacho graviter et moleste imma- 
» nentis abundantiam, si vomuerint, relevantur : ita 
» etiam bi qui peccaverunt, siquidem occultant et reti- 
» nent intra se peccatum, intrinsecus urgentur et pro- 
» pemodum suffocantur phlegmate vel humore peccati: 
» si autem ipse sui accusator fiat, dum accusat semel- 
» ipsum et confitetur, simul evomit et delictum, atque 

*» omnem morbi digerit causam. Tantummodo circum¬ 
ii spice diligentius cui debeas confiteri peccatum tuum ; 

* proba prius medicum cui debeas causam languoris ex- 

• ponere, ut ita demum si quid ille dixerit... si quid con- 
o silii dederit, facias.... si providerit talem esse languo- 

• rem tuum qui in conventu lotius Ecclesiae exponi 

* debeat et curari; ex quo fortassis et caeteri aediGcari po- 
d terunt, et tu ipse facile sanari; multa boc deliberatione 

* et satis perito medici illius consilio procurandum est. » 
In eo textu fit quidem mentio confessionis publicae quae 
sine periti medici consilio et magna deliberatione fieri 
non debebat; sed confessio secreta prius facienda erat 
prudenti confessario qui judicabat an utile foret delicta 
in conventu ecclesiae publicare. Ergo, etc. 

S. Basibus, in Regulis brevioribus : « Peccata iis con¬ 
ii fi teri necesse est quibus mysteriorum Dei concredita 
» dispensatio est. » 

S. Clirysost. Ilomil. de muliere Samaritana, postquam 
demonstravit occultum fuisse peccatum quod confessa 
est, addit : « Imitemur et nos mulierem Samaritanam, 
» et ob propria peccata non erubescamus... Qui enim 
o homini detegere peccata erubescit... neque confiteri 

• vult et poenitentiam agere, in die illa noii coram uno 
n vel duobus, sed universo terrarum orbe spectante tra- 
» ducetur. » 

S. Ambros. 1. 2 de Poenit. cap. G : « Si vis justificari, 
» fatere delictum tuum ; solvit enim criminum nexus ve- 
» recunda confessio peccatorum. » Ipse sanctus Doctor 
confessiones secretas audiebat, narrante in Vita ejus Pau- 
lino. Quotiescumque aliquis, ad percipiendam poeniten¬ 
tiam, lapsus suos apud illum confitebatur, ita flebat, 
« utilium flere compelleret... Causas autem criminum 
» quas illi confitebantur, nulli, nisi Domino soli apud 
» quem intercedebat, loquebatur. » Patet ex illo facto 
confessionem secretam fuisse in usu et necessariam ad 
percipiendam poenitentiam. 

! S. Leo, Epist. 136: « Sufficit reatus conscientiarum 
• solis sacerdotibus indicari confessione secreta : * dain*» 

I 




TRACTATUS 


3/4 

nat abusum peccata publice recitandi, quod nonnulli ar¬ 
bitrabantur necessarium. 

Innumera alia afferri possent testimonia : in his autem 
quas retulimus agitur evidenter de confessione exteriori, 
expiicita et jure divino necessaria, non vero de interna 
soli Beo facta, de generali et vaga, aut de confessione 
auctoritate humana praescripta, ut volunt haeretici. 

1° De exteriori ; siquidem facienda est sacerdoti, pec¬ 
catum ex anima evomitur, secreta aperienda sunt, etc. 
2° De expiicita ; alioquin non daretur erubescendi locus , 
nec diceretur peccata sola cogitatione admissa esse decla¬ 
randa , homines decipi posse , non Deum qui intuetur 
cor. 3° De confessione jure divino necessaria, etenim SS. 
Patres, non decreto Ecclesiae aut alio instituto humano, 
sed verbis Evangelii hanc obligationem fundatam esse 
dicunt vel supponunt : ergo, etc. Ergo 3°: 

4° Probatur argumento prcescriptionis . Usus et praecep¬ 
tum confessionis existit tum apud Latinos, tum apud Grae¬ 
cos, tuin apud alios Orientales. Quoad Latinos, nulla est 
difficultas ; factum patet Quoad Graecos, idem constat 1° 
ex eorum eucliologiis; 2° ex censura qua Jeremias patriar¬ 
cha Constantino pol ita nus doctrinam Lulheranorum per- 
strinxit, et ex synodo Bethleem habita, anno 1672, in qua 
error iste proscriptus est; 3° ex concil. Florent, anno 1438 
celebrato, in quo, post maturum examen, pronuntiata est 
unio utriusque Ecclesiae. Quoad alios Orientales, videlicet 
Armenios, Nestorianos, Eutychianos, Melcliitas, Jacobi- 
tas, Cophtas, Maronitas, quorum alii sunt catholici, alii 
haeretici, eadem veritas ex liturgiis eorum constat, ut vi¬ 
dere est in opere dicto Perpetuite de Ia foi , etc. Porro 
talis consensio omnium ecclesiarum Orientalium catholi¬ 
carum, schismaticarum et haereticarum cum ecclesia La¬ 
tina, demonstrat confessionem semper fuisse in usu et ab 
ipsis Apostolis transmissam; vel enim ab Apostolis fuit 
transmissa, vel decursu temporis instituta : at posterius 
dici non potest; si enim decursu temporis fuisset instituta, 
aliquod vestigium hujus institutionis inveniretur, prae¬ 
sertim cum talis innovatio facile admitti non debuisset : 

atqui tamen nullum hujusmodi vestigium inveniri po- 
ppt. Praeterea, si institutio ista commenta fuisset in ec¬ 
clesia Romana, ut affirmare non erubescunt Protestan- 
tes, quomodo Gra?ci et tot ecclesiae Orientales, a seipsis 
divisae , eam simul ita adoptassent ut sibi persuaderent 
institutam esse a Christo et necessariam jure divino? Id 
manifeste repugnat. Ergo. 

5* Proh, ratione. 1° Fatentur adversarii confessionem 
publicam, saltem peccatorum publice commissorum, 
oliin fuisse praescriptam ; atqui talis praxis supponit om¬ 
nes persuasum Labuisse confessionem sacramentalem a 
Christo institutam fuisse; supposita quippe institutione 

( divina, facile concipitur fideles jugo tam gravi se subje¬ 
cisse : at si credidissent praeceptum istud in jure divino 
nullum habere fundamentum, numquid omnes ita pa¬ 
ruissent? IIoc incredibile est, attenta humanae naturae 
repugnantia ad confessionem probrosam. 

2° Certum est dari medium obtinendi remissionem 
peccatorum post Baptismum commissorum : at confessio 
ipsismet Protesiantibus videri debet via tutior hanc re¬ 
missionem obtinendi, et sedandis anxietatibus conscien¬ 
tiarum multo expeditior. Protestans enim,principiis suis 
stando, quomodo sciet se sufficienter esse dispositum, se 
esse justificatum? Quam inveniet consolationem in tribu¬ 
lationibus cordis? Catholicus, e contra, cor suum pandens 
confessario, illum habebit amicum, patrem, consolato¬ 
rem, ducem et adjutorem ; consilia ejus sequendo, secu¬ 
rus manebit : ergo saltem conveniens et rationabilis est 
confessio, etc. aliunde, etc. Ergo. 

Solvuntur objectiones. 

Obj. 1 °. Confessio non praecipitur in Scriptura : ergo 
non necessaria est jure divino. 

R . 1°. Dist. aut. Non praecipitur expresse, conc. im¬ 
plicite et aequivalenter, nego ant. Probavimus enim obli¬ 
gationem confessionis optime deduci ex verbis Christi, 
Quorum remiseritis, etc. Ergo. 

R- 2°. Nego conseq. Nam praeter Scripturam, tra- j 
ditio altera est regula fidei, et multa sunt revelata a ‘ 
Christo instituta quee in Scripturis non leguntur. Ergo. 

Obj. 2°. Nullibi legitur Apostolos confessiones exce- 
pisse, vel ipsos ad confessionem recurrisse : ergo incredi- 1 
bile est praeceptum confessionis tempore Apostolorum 
exstitisse. 

R. 1°. Multi theologi et D. Fleuiy probant usum 
confessionis tempore Apostolorum exstitisse per haec Ac¬ 
tuum Apostolorum verba, xix, 18 : Multi credentium 
veniebant , conjitentes et annuntiantes actus suos. Ibi agitur 
de peccatis credentium , ac proinde post Baptismum com¬ 
missis. Alii tamen dicunt verbum credentium intelligi 
posse de nondum baptizatis qui peccata sua aliquo sensu 
confitebantur ut ad suscipiendum Baptismum se praepa¬ 
rarent. Hac igitur responsione prcctermissa, 

R. 2°. Nego conseq. 1°. Quia in primis praedicare, do¬ 
cere, baptizare, manus imponere aliaque officia muneris 
apostolici implere debebant Apostoli, raro autem confes¬ 
siones fidelium excipere, praesertim cum in his felicis- 1 
6imis temporibus fere nullus gratiam Baptismatis amit¬ 
teret. 2° Quia multa fecerunt Apostoli quae non fuerunt 
scripta : praecepto Domini obtemperantes, docebant ser- 
vare quaecumque ipsis mandaverat, et parum solliciti 
erant an actus sui scriberentur. Liber Actuum Apostolo- 
rum praecipua tantum gesta Petri et Pauli continet et de 
aliis fere nihil refert; insulse ergo concluderetur ex si¬ 
lentio ejus Apostolos confessiones non excepisse, vel ipsos 
confessione non usos esse, quanquam forte illa non indi¬ 
guerint; nam, juxta probabilem sententiam, erant confir¬ 
mati in gratia. Ergo. 

Obj . 3°. Christus dedit Apostolis eorumque successori¬ 
bus potestatem remittendi peccata venialia : atqui tamen 
nulla est obligatio ea declarandi s ergo a pari, etc. 

R. Nego conseq. et paritatem. Ratio disparitatis est, quod 
peccata venialia coelum proprie non claudant : igitur, 
qui tantum venialia habent, ministerio clavium non 
indigent ut aliquando coelum ingrediantur. Contra vero j 

coelum obseratur iis qui peccato mortali commaculantur : 
ergo recurrere debent ad janitorem, ut ipsis eis ape¬ 
riatur. 

Znst. Apostoli eorumque successores acceperunt a 
Christo potestatem remittendi vel retinendi peccata in 
Baptismo, sacramentum illud concedendo vel negando : 
attamen confessio non est necessaria ad Baptismum : ergo 
a pari, etc. 

R. Nego conseq. ct paritatem . Disparitas in co sita est , 
quod sacramentum Poenitentiae, ex institutione sua, per 
modum judicii exerceri debeat; supponit ergo jurisdic¬ 
tionem in subditos judicandos ; porro Ecclesia non habet 
jurisdictionem in eos qui non sunt baptizati : ergo Bap¬ 
tismus administrari non potest per modum judicii. Unde 
laici jurisdictionis ecclesiasticae incapaces ipsaequemulie*» 
res valide baptizant. Ergo licet confessio ad Baptismum 
non requiratur, non sequitur illam, etc. 

Ohj . 4°. Nectarius patriarcha Constantinopolit. versus 
finem quarti saeculi, abrogavit confessionem : ergo non 
arbitrabatur illam esse jure divino necessariam. 

R . Dist . ant. Abrogavit confessionem publicam, conc, 
secretam, nego ant. Ad intelligentiam istius facti quod 
Protestantes singulariter ventitant, sciendum est episco¬ 
pos tempore Novatianorum sacerdotem pcenitentiarium 
praefecisse, ut qui lapsi essent, corain illo delicta confi¬ 
terentur. Quaedam mulier ad pcenitentiarium presby¬ 
terum accedens, delicta post Baptismum commissa a se 
perpetrata confessa est. « Presbyter vero praecepit illi ut 
■ jejuniis et orationibus continuis vacaret, quo scilicet 
» una cum delictorum confessione opus etiam poenitentiae 
• conveniens ostenderet. Progressu temporis mulier aliud 
» facinus confessa est, ecclesiae videlicet diaconum cum 
» ipsa stupri consuetudinem habuisse. » Sunt verba So¬ 
cratis, Ilist. lib. 5, cap. 19. Magnum inde exortum est 
scandalum in Ecclesia, et populus viros ecclesiasticos 
hanc ob causam dicteriis appetere coepit. Tunc quidam 
presbyter nomine Eudemon suasit Nectario ut presbyte¬ 
rum pcenitentiarium expungeret, et unumquemque , pro 

arbitrio et animi sui conscientia, ad sacramentorum commu¬ 
nionem sineret accedere. Sozomenus factum istud eodem 
modo refert, lib. 7, cap. 16. Illo igitur admisso ut vero, 
non sequitur Nectarium confessionem secretam abro¬ 
gasse. Nam 1° abrogavit quod tempore No vatia norum 
institutum fuerat; at confessio secreta tempore Novatia- 
norum non fuerat instituta, siquidem antea in usu erat, 
ut patet testimonio Origenis et S. Cyp. 2° Abrogavit quod 
fuerat occasio scandali : atqui sola confessio publica ' 
inuberis causa fuerat scandali. 3* Confessio secreta 
semper fuit in usu post Nectarium, ut constat testimo¬ 
nio S. Clirysost. ejus successoris, a nobis superius allato 
et constanti praxi Graecorum. Ergo. 

Caeterum, ex ipsomet facto mulieris et poenitentiarii, 
constat confessionem auricularem tunc in usu fuisse; 
siquidem dicta mulier prius secrete confessa est delicta 
a se perpetrata. 

Dicitur autem Nectarium permisisse unumquemque, 
pro arbitrio et animi sui conscientia , ad sacramentorum com¬ 
munionem accedere ; non quod aestimaret confessionem ad 
remissionem peccatorum necessariam non esse jure di¬ 
vino, sed quia licentiam unicuique dabat illa uti vel non 
uti, prout agnosceret se esse sontem vel insontem. 

Inst. S. Chrysost. pluribus in locis, et praesertim llo- 
milia 3 de Poenit. n. 4, ubi hoc habet: Deo soli dic pecca¬ 
tum tuum, et dimittetur tibi, a confessione retrahere vi¬ 
detur : ergo confessio etiam secreta a Nectario fuerat 
abrogata. 

R. Dist. ant, A confessione publica retrahere videtur, 
conc. a confessione secreta, nego ant. Etenim S. Chrysost. 
vestigiis antecessoris sui inhaerendo, confessionem publi¬ 
cam reprobare debuit : atqui revera solam confessionem 
publicam reprobavit; ab illa enim sola in textu allato in 
aliisque similibus retrahebat, non vero a confessione se¬ 
creta quae semper in usu fuit Constantinopoli sicut alibi, 
et cujus necessitatem ipse agnoscit, v. g. in loco a nobis 
superius citato et in aliis quae citari possent. Si ergo dicat 
soli Deo peccata esse declaranda, vel 1° ibi loquitur de 

virtute poenitentiae, ut quibusdam placet, et tunc confes¬ 
sionem sacra mentalem non excludit; vel 2° quia sacerdos 
locum Dei tenet, et, ratione secreti, peccata ei dicere in 
confessione, perinde est ac si Deo soli dicerentur; prae¬ 
sertim cum in liturgia graeca, referente P. Goar, in suo 
Eucologio graecorum, presbyter apud Graecos poenitentem 
ad se accedentem sic alloquatur : « Frater, utquid ad 
» Deum et ad me accessisti? Ne verearis'; non enim milii, 
» sed Deo coram quo stas, peccata tua enuntias. » 

Eodem sensu explicari debent alii textus SS. Patrum 
qui a Protestantibus nobis objiciuntur, id est, de confes¬ 
sione publica, non vero de secreta : sic 1® S. Greg. Nys- 
senus dicit peccata avaritice a patribus fuisse praetermissa, 
quia in canonibus publicis poenitentiariis non fuerant 
submissa. 2° Venerabilis Beda a jugo confessionis eximit 
eos qui a religione per idololatriam, baeresim vel scliisma 
non defecerant, id est, a jugo confessionis publicae : nam 
ipse necessitatem confessionis secretae in Commentario in 
cap. 5 Epist. S. Jacobi agnoscit, bis verbis : Neque enim 
sine confessione peccata queunt dimitti. 

Ohj. 5°. Gratianus, Decret. causa 33, quaest. 3, dist. 1, 
cap. 89, expendit an sola contritione cordis et secreta satis¬ 
factione ^ absque oris confessione , quisquam possit Deo sa¬ 
tisfacere. Postea duplicem refert opinionem tunc exstan¬ 
tem , unam affirmantem et alteram negantem : ergo tunc 
non credebatur confessionem esse necessariam. 

R. Nego conseq. Nam Gratianus non movet quaestio¬ 
nem de necessitate confessionis ex institutione Christi ad 
salutem , sed de efficacia contritionis : si contritio per¬ 
fecta ad sacramentum semper prae requiratur, confessio 
oris non erit necessaria in re ad justificationem, sed tan¬ 
tum in voto; secus, necessaria esset in re. Porro nos ipsi 
diximus duplicem esse theologorum sententiam circa 
lianc quaestionem. Quod talis sit Gratiani sensus, patet 
tum ex titulo hujus dist. tum ex ipsius verbis, cap. 37 : 
Non ergo in confessione remittitur quod jam remissum esse 
probatur; tum ex eo quod utri usque partis defensores 
appellet sapientes et religiosos , dum qui necessitatem con- 

fessiouis eo tempore negarunt, ab aliis scriptoribus vocati { 
sunt audaces, preesumptuosi, perversi, hcerelici , sectarii. 
Ergo. 

Objicitur Seneca glossator Gratiani, qui dubitare vi- ' 
detur an confessio non fuerit instituta quadam universali 
Ecclesiae traditione; sed omnes fatentur illum nullam 
mereri fidem. 

S. Tliomas, S. Bonaventura etS. AntoninusGratianum 
in loco citato de necessitate confessionis interpretantur, 
et illum excusant, quia nondum definitum erat confes¬ 
sionem esse necessariam jure divino. Verum inde seque¬ 
retur ad summum Gratianum clare non fuisse locutum, 
aut praefatos auctores illum attente non legisse. Quidquid 
sit, quamvis dogma confessionis hoc tempore nondum s 
fuerit aliquo canone expresse definitum, certum est illud 
ubique fuisse receptum. 

Obj. 6°. Concilium Lateranense primo condidit prae¬ 
ceptum de confessione facienda : ergo dogma confessionis 
non erat ubique receptum tanquam jure divino fun¬ 
datum. 

R. 1°. Nego ant. Pluribus enim factis demonstratur con¬ 
fessionem sacramentalem non solum fuisse in usu, sed 
et praeceptam longe ante concilium Lateranense. 1° Jam 
memoravimus exemplum S. Amb. confessiones secretas 
excipientis. 2° S. Eligius, in sexto saeculo, confessionem 
generalem omnium peccatorum vitae suae fecit apud sa¬ 
cerdotem ; Fleury , 1. 37, n. 38. 3° S. Fructuosus, abbas 
Complutensis, anno 670 defunctus , in regula sua, con¬ 
fessionem generalem praescribit novitiis qui ante ingres¬ 
sum in monasterium gravia commiserant peccata; ibid. 
1. 39, 23. 4° S. Chrodegang, episcopus Metensis, mona¬ 
sterium clericorum regularium instituit versus annum 
763, et inter regulas quas eis praescripsit, jussit ut singuli 
bis in anno peccata sua confiterentur episcopo, initio 
Quadragesimae, et a medio mensis augusti ad primam 
diem novembris. In aliis temporibus, sive episcopo, sive 
sacerdoti, pro utilitate sua, confessionem suam facere 
poterant: ipsis expresse et sub gravibus prenis vetatur ne 

aliquod taceant peccatum ; ibici. 1. 43, n. 39. 5° Theo- 
dolphus, episcopus Aurelianensis, in suo Capitulario, 
anni 785, dicit omnia peccata etiam cogitationum esse 
confitenda sacerdoti, et jubet sub poena excommunicatio¬ 
nis ut, qui perjurium, falsum testimonium, adulterium 
fornicationem, homicidium aliaque gravia peccata admi¬ 
serunt, ea confiteantur et canonicam expleant poeniten¬ 
tiam ; ibid. 1. 44, n. 23. 6° In concilio Cabillonensi, anni 
813, redarguuntur qui integre non confitentur, et decla¬ 
ratur eos monendos esse de obligatione confitendi peccata 
interna sicut et externa ; Labbe , t. 7. Multa alia hujus 
generis facta reperiuntur, tum in historia ecclesiastica, 
tum in auctoribus qui de necessitate confessionis fusius 
i tractant. 

R. 2° Nego conseq . Ecclesia enim potest instituere le* 
ges ad urgendam praeceptorum divinorum observatio- 
| nem, vel ad determinandum tempus quo impleri de¬ 
beant; ea intentione tulit praeceptum de communione 
! Paschali, licet rata fuisset dari praeceptum divinum ad 
sacram synaxim accedendi. Ergo similiter persuasum ha¬ 
bens confessionem esse jure divino necessariam, potuit 
nihilominus eam praecipere, v. g. determinando tempus 
ultra quod obligatio illius non protraheretur. Porro ta- 
! lem fuisse mentem concilii Lateranensis confessionem 
annuam praecipientis asserit concil. Trid. sess. 14, cap. 5 : 
i € Neque per Lateranense concilium Ecclesia statuit ut 
* Christi fideles confiterentur, quod jure divino neeessa- 
» riiim et institutum esse intellexerat; sed ut praeceptum 
» confessionis, saltem semel in anno ab omnibus et sin- 

I » gulis, cum ad annos discretionis pervenissent, imple* 
» retur. » Erg o. 

Sequitur ex dictis , reum peccati mortalis, post Baptis¬ 
mum commissi, justificari non posse sine confessione in 
re saltem cum attritione, vel in voto cum charitate per¬ 
fecta : qui autem necessitatem confessionis invincibiliter 
ignoraret, et de peccatis suis propter amorem Dei conte¬ 
reretur, nihilominus justificationem obtineret; Deum 

enim perfecte amare non potest quin paratus sit omnia, 
ipsius mandata observare : porro in tali dispositione cor¬ 
dis votum confessionis existit : ergo. 

Quceritur 1° quo tempore praeceptum divinum con-• 
fessionis obliget? 

R. 1°. Reus peccati mortalis tenetur habere proposi¬ 
tum confitendi, quando tenetur habere contritionem, 
quia propositum confitendi est annexum contritioni : 
tenetur autem habere contritionem, saltem sub veniali, 
ut supra diximus, statiin atque peccata memoriae occur¬ 
runt. 

R. 2°. Ad confessionem tenetur per se in articulo et 
etiam in periculo mortis; de natura enim est praecepti 
positivi ut obliget saltem in casu necessitatis : hinc miles 
ante praelium, navigatores ante periculosam navigatio¬ 
nem in qua deerit copia confessarii, mulier gravida ante 
primum partum, nisi rationabiliter praesumere possit se 
partum periculosum non experturam, aut quae jam par¬ 
tus difficiles experta est, et generaliter quicumque veri- 
similiterputantse amplius non habilurosopportunitatem 
confitendi, tenentur confiteri si sint in peccato mortali. 

R. 3° eum ad confessionem teneri per accidens, quando : 
ad aliquid tenetur quod non potest sine peccato facere, 
nisi confessus ; v. g. Eucharistiam percipere, sacramen¬ 
tum administrare, etc. 

Extra hos casus autem quanto tempore reus peccati 
mortalis confessionem differre possit, non constat. Pro¬ 
babilius videtur 1° peccare venialiter, eam notabili tem¬ 
pore differendo, nisi perfecte conteratur, quia sollicitudo 
propriae salutis et zelus gloriae Dei expostulant ut in statu 
peccati mortalis diu non maneat. 2° Probabilius mortali ter 
contra jus divinum peccaret, si per annum integrum non 
confiteretur; nam Ecclesia confessionem saltem annuam 
praecipiendo, tempus quo praeceptum divinum obligaret 
determinare voluit. Ita communius theologi apud Ligorio, 

J. G, n. 663. 3° Niliil inveni ex quo judicari possit eos 
qui semel in anno tantum confitentur, licet mortalia lia- 

boant, mortaliter contra praeceptum divinum peccare ; 
igitur, ut ait Billaart , hoc relinquendum est judicio pru- 
dentum. 

Quceritur 2° utrum confessio ex institutione divina 
debeat esse publica vel secreta ? 

R 1° modum confitendi a Christo non fuisse determi¬ 
natum. Unde per confessionem secretam praecepto di¬ 
vino satisfit, ut expresse definit concil. Trid. sess. 14, 
can. 6 : « Si quis dixerit modum secrete confitendi soli 
» sacerdoti, quem Ecclesia Catholica ab initio semper 
» observavit et observat, alienum esse ab institutione et 
» mandato Christi, et inventum esse humanum : ana- 
» thema sit. » 

R. 2°. Nunquam exstitit obligatio peccata occulta pu¬ 
blice confitendi. Patet 1° ex concil Trid. sess. 14, cap. 5: 
a 'Non satis consulte humana lege praeciperetur indelic¬ 
ti ta, praesertim secreta, publica essent confessione ape- 
» rien da. » Ecclesia autem nihil inconsulte facit. 2° Ex 
pluribus testimoniis SS. Patrum supra relatis. 

R . 3°. Certum est peccata publica, quaedam etiam oc¬ 
culta, poenitentiae publicae canonibus statutae olim subjec¬ 
ta fuisse : id patet ex historia ecclesiastica, ex SS. Patribus 
et conciliis : at non ita constat confessionem publicam 
etiam peccatorum non occultorum stricte praescriptam 
fuisse; videmus quidem morem quaedam peccata publice 
confitendi, sive ex mandato Ecclesiae, sive ex fervore poe- 
nitentium, sive confessario adhortante, per plura saecula 
viguisse : nihil amplius novimus. Ergo. 


PROPOSITIO SECUNDA. 

Confessio sacramentalis necessaria est jure ecclesiastico. 

Prob. Illud necessarium est jure ecclesiastico quod ab 
Ecclesia fuit praescriptum : atqui confessio sacramentalis 
ab Ecclesia fuit proscripta, nempe in concilio Lateranen¬ 
si IV, anno 1215, sub Innocentio III celebrato, can. 21, 
Ilis verbis : « Omnis utriusque sexus fidelis, postquam 
* ad annos discretionis pervenerit, omnia sua solus pee- 

» cata, saltem semel in anno, confiteatur fideliter proprio 

* sacerdoti, et injunctam poenitentiam studeat pro viri- • 

* bus adimplere.... alioquin et vivens ab ingressu eccle- 
>» siae arceatur, et moriens Christiana careat sepultura. » • 
Ergo. 

Concil. Trid. sess. u, can. 8, anathemate percutit eos 
qui dicerent ad confessionem « non teneri omnes et sin- 
v gulos utriusque sexus Christi fideles, juxta magni con¬ 
to cilii Lateranensis constitutionem, semel in anno. »Ergo.. 

Ex ipsismet concilii Lateranensis verbis plures nascun¬ 
tur difficultates quae proponendae et solvendae sunt. 

Qiuvritur 1° an praeceptum annuae confessionis obliget ■ 
sub gravi? 

R. affirmative; idque patet tum ex gravitate materiae, 
tum ex poenis in concilio Lateranensi decretis, scilicet ex¬ 
communicatione et privatione sepulturae ecclesiasticae j)j 
illae poenae sunt quidem ferendae, et non latae sententiae : 
attamen juxta omnes theologos, gravem denotant obliga¬ 
tionem. Ergo. 

Quceritur 2° quinam praecepto confessionis teneantur? 1 

R. Per verba, omnis utriusque sexus fidelis, omnes intel- 
liguntur viri et mulieres qui fuerunt baptizati, et peccati i 
sunt capaces, juvenes et senes, indocti et docti, laici et 
clerici, etiam parochi, episcopi ipseque papa; nullus 
Christianus excipitur. Postquam ad annos discretionis per¬ 
venerit, , id .est, cum sufficientem habuerit usum rationis 
ut peccare possit, proindeque, in regionibus nostris, circa i 
annum septimum. Unde curare debent parochi ut infan¬ 
tes sibi commissi hae aetate peccata sua confiteri incipiant, 
et si quem peccati mortalis jam reum inveniant confes-« 
sarii, eum ad absolutionem sacramentalem quamprimum 
suscipiendam pro posse suo disponant, ne forte imparatus 
decedat et aeternaliter pereat. 

Quaeritur 3* an qui nullius peccati mortalis conscius 
est, nihilominus praecepto confessionis teneatur ? 

R . 1 °. Certum est illum praecepto divino non teneri: 
patet ex dictis, et omnes id fatentur, modo certus sit se 
venialia tantum habere; nam in dubio, ad confessionem • 

teneretur. 2° Quoad praeceptam ecclesiasticum , omnes 
pariter fatentur quod, in dubpa de mortali aut veniali, 
confessio sit necessaria. Si vero, omnibus perpensis, 
certum sit nullum esse peccatum mortale, plurimi di¬ 
cunt praeceptum Lateranense applicationem non habere. 
Nam, inquiunt, 1° concil. Trid. sess. 14, cap. 5, dicit, 

« nihil aliud in Ecclesia a poenitentibus exigi quam ut 
» quisque ea peccata confiteatur quibus se Dominum et 
» Deum suum mortaliter offendisse meminerit. » 2“ Ex 
axiomate, odia sunt restringenda , dici non potest dari 
obligationem confitendi peccata venialia, nisi lege eccle¬ 
siastica clare exprimatur : atqui haec obligatio clare non 
exprimitur, ut ex textu canonis patet : ergo..3° Fatenti¬ 
biis adversariis, qui simul haberet mortalia et venialia, 
venialia confiteri non teneretur : ergo fidelis non tenetur 
vi praecepti ecclesiastici venialia confiteri. Ergo. Ita ex¬ 
presse Billuart, Tournely , Ligorio, 1. 6, n. 667, multos 
I alios citans. 

Alii autem opinantur eos qui peccata venialia solum¬ 
modo habent, nihilominus ad confessionem annuam te¬ 
neri. 1° Quia lex ecclesiastica est generalis, et de obliga¬ 
tione confitendi omnia peccata, sine ulla distinctione, 
loquitur. 2° Quia in dubio an peccatum sit mortale vel 
veniale, datur, juxta omnes, obligatio illud confitendi : 
at temerarium foret pronuntiare, quando confessio per 
totum annum protrahitur, nullum dari peccatum mor¬ 
tale, nequidem dubium. 3° Quia in dubio pars tutior eli¬ 
genda est : at, in praesenti casu, saltem aliquod est du¬ 
bium ; ergo. Sic S. Thornas, S. Bonaventura, Sylvius, 
Habert, Collet, Bailly, Theol. Botomag. aliique plures. 
Prior sententia probabilior milii videtur : at posterior 
est tutior ac proinde sola in praxi tenenda. 

I Quceritur 4° quandonam illud praeceptum obliget? 

R. Obligat semel in anno ; tempus autem non fuit ali¬ 
ter determinatum : unde qui confessionem ultra annum 
integrum protraheret, contra praeceptum ecclesiasticum 
i mortaliter peccaret. Cone. Trid. sess. 14, cap. 3, sub fine, 
dicit morem a confitendi, sacro illo et maxime accepu- 
111 . . 17 

» hili tempore Quadragesimae, esse salutarem, quem 
» sancta svnodus maxime probat et amplectitur , tan- 
» quam pium et merito retinendum. » Cum sacra com¬ 
munio, ex Ecclesiae praecepto, tempore paschali susci¬ 
pienda sit, mos invaluit ut confessio annua, tanquam 
illius praeparatio, eodem fieret tempore. Unde cuncta ri¬ 
tualia nostra illam praecipiunt pro tempore paschali, sci¬ 
licet, a dominica Palmarum ad dominicam in Albis inclu- 
sive. Clerus Gallicanus declaravit, in comitiis generalibus 
annorum 1625,1635, et 1646, omnes tunc temporis teneri 
proprio sacerdoti, vel alieno, de consensu ejus, confiteri. 

Licet tamen, ex usu, confessiones audire et absolutio¬ 
nem in ordine ad communionem paschalem impertire 
tota die sabbati ante dominicam Palmarum, et non video 
cur nonnullis praecedentibus diebus idem non liceret; 
Clerus enim Gallicanus tempus Paschalis assignavit, ut 
confessio annua esset praeparatio ad communionem : si 
autem paucis diebus ante initium Pascbatis lite fiat in 
ordine ad communionem paschalem, et status gratiae non 
amittatur, nonne finis statuti obtinetur? 

Confessarius praevidens fore ut poenitens, certis habiti¬ 
bus peccandi deditus, tempore paschali absolvi non pos¬ 
sit, illum ultra conclusionem Pascbatis statim remittere 
potest, nec requiritur ut eum hoc tempore audiat: prae¬ 
ceptum quippe per solam susceptionem sacramenti im¬ 
pletur : porro sacramentum in eo casu suscipi non potest, 
ut supponitur : ergo. 

Qui voluntarie in causa est cur sacramentum sibi dif¬ 
feratur, contra praeceptum Ecclesiae mortaliter peccavitj 
et, nisi studeat pro viribus ad illud se praeparare, iterum 
atque iterum peccabit; nam, transacto tempore pas¬ 
chali, praeceptum annuae confessionis semper urget, et 
quamprimum impleri debet. Unde qui, legitime impe¬ 
ditus, confessionem tempore Pascbatis omisit, non pec¬ 
cavit : at, impedimento sublato, tenetur sub peccato 
'mortali quamprimum moraliter satisfacere praecepto. 
Yerum unica confessione rite facta, pro pluribus an¬ 
nis praeteritis simul satisfacit. Qui praevidet copiam 

coiffessarii sibi defuturam, tempus praevenire debet. 

Datur insuper aliud praeceptum ecclesiasticum in cone. 
Trid. sess. 13, c. 7 et can. 11, expressum de confessione 
sacramenta li facienda ab iis qui» peccati mortalis conscii, 
sacram Eucharistiam suscepturi vel missam celebraturi 
sunt. 

Quceritur 5° an qui decursu anni confessus est iterum 
confiteri teneatur tempore paschali? 

R. 1°. Si mortaliter peccaverit, procul dubio confiteri 
tenetur ut ad susceptionem Eucharistiae se disponat. 2°- 
Etiamsi nullius peccati mortalis esset conscius, saltem 
confessario se sistere, ut statum animae suae ei aperiret, et 
venialia confi teri deberet, juxta id quod superius diximus. 

Qutzritiir 6° an praecepto ecclesiastico per confessionem 
nullam satisfiat? 

R. 1°. Quidam probabilistae affirmare non erubuerunt 
satisfieri praecepto Ecclesiae per confessionem voluntarie 
nullam : verum Alexander VII et clerus Gallicanus lianc 
damnaverunt assertionem a qua ipsa ratio abhorret. 
2° IXec per confessionem involuntarie nullam vel cui 
deest absolutio sacramentalis, dicto satisfit praecepto; 
nam Ecclesia non nudam peccatorum declarationem , 
sed sacramentum poenitentiae completum, cum Deo 
i reconcilians , praecipit. Ergo. 

Quceritur 7° quis intelligendus sit per proprium sa¬ 
cerdotem de quo loquitur conc. Lat. ? 

R. Is intelligendus est qui habet ordinariam jurisdic¬ 
tionem in poenitentem, proindeque summus Pontifex 
respectu omnium Christianorum, episcopus respectu 
dioecesanorum, parochus respectu parochianoruin, et 
quilibet superior regularis, ut abbas, prior, guardianus, 
rector, respectu subditorum, proprius est sacerdos. Unde 
fidelis qui confessionem annuam seu paschalem alieno 
sacerdoti facere intendit, licentiam obtinere debet a pa¬ 
rocho vel ab episcopo. De hoc iterum agemus, ubi de 
| jurisdictione. 

ARTICULUS SECUNDUS. 

DE CONDITIONIBUS CONFESSIONIS. 

Sexdecim conditiones confessioni sacramentali plures 
assignant theologi; alii vero communius aut saltem sim¬ 
plicius eas ad quatuor reducunt, sequenti versu con¬ 
tentas : 

Integra sit, simplex, humilis, parere parata. 

Integra. Probavimus enim confessionem jure divino 
necessariam esse ad obtinendam justificationem post 
Baptismum : porro, cum unicum peccatum mortale gra¬ 
tiam sanctificantem destruat, si plura admissa fuerint 
peccata mortalia, omnia clavibus Ecclesiae subjici debent* 
ad recuperandam gratiam. 

2° Simplex; id est, non verbis fucata nec figuris ador¬ 
nata, sed nuda, clara et brevis peccatorum declaratio. 

3° Humilis . Cum cniin in ordine ad reconciliationem 
fiat, procedere debet ex intimo sensu indignitatis et sin¬ 
cero dolore cordis; nec igitur excusationes quaerere de¬ 
bet poenitens, culpas minuendo, eas daemoni, sociis, na¬ 
turae corruptae, etc. tribuendo. 

4° Parere parata. Peccator enim humiliter se accusans 
et gratiam reconciliationis expostulans, voluntatem ha¬ 
bere debet parendi mandatis confessarii tanquam judicis 
sententiam proferentis : cum illo igitur non sit conten*- 
tiosus, disceptans, consilia, objurgationes aegre ferens. 

De integritate paulo fusius dicendum est, et inquire¬ 
mus 1° an confessio debeat esse integra quoad numerum, 
species et circumstantias; 2° quaenam causae ab integri¬ 
tate confessionis excusent; 3° an declaranda sint peccata 
dubia; 4° an peccata jam confessa; 5° quandonam facien¬ 
da sit confessio generalis; 6° an confitendum sit peccatum 
cum periculo manifestandi complicem; 7° an confessio 
per litteras sufficiat. 

§ I. — De integritate confessionis quoad numerum» species et 
circumstantias. 

Duplici modo confessio potest esse integra, scilicet, 
materialiter et morali ter : est integra materialiter, si 
omnia peccata mortalia declarentur, sine ulla exceptione 
voluntaria aut involuntaria : est autem morali ter inte¬ 
gra, quando pcenitens nullum tacet peccatum mortale 
omissione graviter culpabili. 

Certum est integritatem materialem non semper ne¬ 
cessariam esse; nam saepe est impossibilis : Deus autem 
impossibilia non jubet Sufficit ergo integritas moralis. 
Id conc. Trid. confirmavit, sess. 14, cap. 5, dicens | 
« Constat nihil aliud in Ecclesia a poenilenubus exigi, 
u quam ut, postquam quisque diligentius se excusserit, 

» et conscientiae suae sinus omnes et latebras exploraverit, 

» ea peccata confiteatur quibus se Dominum et Deum 
» suum mortaliter offendisse meminerit; reliqua autem 
» peccata quae diligenter cogitanti non occurrunt, in uni- 
» versum eadem confessione inclusa esse intelliguntur. » 
Unde oblivio peccati mortalis non excusatur, nisi serium 
praemissum fuerit examen. His notatis , sit 

PROPOSITIO, 

Confessio jure divino debet esse integra quoad munerum, 
species et circumstantias peccatorum, saltem mutantes 
speciem , quantum poeniteris moralitcr potest. 

Prob. 1°. Haec propositio fundatur concilio Latera¬ 
nensi IY, can. Omnis utriusque sexus, etc. Conc. Florent, 
in Decreto ad Armenos, et praesertim concilio Tridentino 
sic se habente, sess. 14, can. 7 : « Si quis dixerit in sacra- 

* mento poenitentiae, ad remissionem peccatorum neces- 
» sarium non esse jure divino confiteri omnia et singula 
» peccata mortalia, quorum memoria cum debita et dili-' 
» genti praemeditatione habeatur, etiam occulta et quae 
» sunt contra duo ultima Decalogi praecepta, et circum- 

* stantias quae speciem peccati mutant.... anathema sit. » 

2° Sixtus IV confirmavit, anno 1479, decretum epi¬ 
scopi Toletani, damnantis errores Petri Osrnensis, qui 
negabat dari obligationem jure divino confitendi pec¬ 
cata in specie, sed tantum, aiebat, jure ecclesiastico. 

3° Idem constat ex textibus SS. Patrum a nobis supe¬ 
rius allatis, ut unusquisque attendendo observare potest. 
Ergo. 

4° Haec autem integritas fundatur verbis Christi sacra¬ 
mentum Poenitentiae instituentis. Quorum remiseritis etc. 
et quorum retinueritis , retenta sunt. Ostendimus nasci ex 
liis verbis obligationem confitendi peccata ut remittan¬ 
tur : quae ergo culpabiliter tacentur, remitti non possunt: 
unde vel unum ex verecundia celare peccatum mortale, 
horrendum est sacrilegium. 

Notandum est , cuncta peccata mortalia eidem confes- 
sario aperienda esse , nec sufficeret quaedam uni sacerdoti 
et caetera alteri declarare : cum alia sine aliis remitti non 
possint, confessio dimidiari nequit. 

Dixi 1® quoad numerum; id est, 1° si pcenitens sciat 
numerum certum , illum in magna sinceritate dicat, nec 
augendo, n£c minuendo, non tamen ea singulatim conte¬ 
xendo ; sufficit ut omnia ejusdem speciei simul enuntiet, 
dicens v. g. Ter pejeravi, quinquies omisi jejunium in 
Quadragesima, etc. 2° Si numerus certus illi non occur¬ 
rat, quem a certo minus distare aestimabit assignet, ad¬ 
dendo vocem circiter, v. g. Decies circiter nomen Dei 
blaspbemavi, de superiore meo coram decem personis 
circiter detraxi, lioc vel illud dicendo , etc. 3° Si propter 
nimiam peccatorum multitudinem, nequidem numerus 
incertus circiter determinari possit, ut communiter acci¬ 
dit iis qui consuetudinem frequenter peccandi habue¬ 
runt , maxime si a multis annis confessionem omiserint, 
sufficit ut dicat se tot vicibus circiter in talia vel in talia 
peccata incidisse per dies, per hebdomades, per menses, 
aut etiam per annos, v. g. A triginta annis circiter no¬ 
vies aut decies inebriatus sum singulis annis. 4° Ubi do 
peccatis internis agitur, saepe sufficit ut consuetudina¬ 
rius dicat se paratum fuisse cogitationi aut desiderio talis 
vel talis peccati consentire quoties memoria illius sibi 

occurrebat, et frequenter sibi occurrisse. 5° Qui numerum 
certum declaravit, et postea advertit se plura quam di¬ 
xit admisisse peccata, qua? supersunt declarare tenetur : 
patet cx dictis; qui vero numerum approximantem de¬ 
claravit, ea quae postea advertit confiteri non tenetur, si 
numerum assignatum notabiliter non excedant. Hinc 
qui confessus est se duodecies blasphemasse circiter, et 
advertit lioc -sibi quindecies accidisse , ad novam decla¬ 
rationem non tenetur; teneretur vero si adverteret hoc 
vigesies accidisse. 

Dixi 2° quoad species : patet ex can. conc. Trid. et 
alioquin confessarius statum pcenitentis sufficienter non 
agnosceret; aliud quippe est, v. g. Deum blasphema- 
visse, aliud de proximo detraxisse , aliud hominem vul¬ 
nerasse, aliud eum occidisse; aliud adulterium, aliud 
fornicationem commisisse, etc. 

Dixi 3° circumstantias speciem mutantes : constat ite¬ 
rum ex citato canone conc. Trid. et evidenter sequitur 
ex necessitate declarandi species : hinc aliquis turpia fe¬ 
cit in ecclesia, non solum actus turpes, sed et circum¬ 
stantiam sacrilegii declarare tenetur. Unde qui peccatum 
declarando circumstantiam omisit, peccatum iterum 
declarare tenetur ut circumstantiam aperiat. 

Dixi 4° saltem speciem mutantes , ut a circumstantiis 
notabiliter aggravantibus abstinerem in propositione; 
non enim ita certum est eas necessario aperiendas esse. 
Multi theologi, inter quos S. Tliomas, S. Bonaventura, 
S. Antoninus, Sylvester, Navarrus, de Lugo , Lessius , 
Bonacina , Ligorio, etc. negant, et Billuart ^sententiam 
illorum aestimat probabilem. Hac praecipue ratione ni¬ 
tuntur : cum onus peccata confitendi sit grave, extendi 
non debet ultra id quod a Christo vel ab Ecclesia fuit 
praeceptum : atqui nec Christus nec Ecclesia declaratio¬ 
nem circumstantiarum peccatum intra eamdem speciem 
aggravantium praeceperunt. 1° Non Christus, siquidem 
id non probatur ex Scriptura sacra , neque ex traditione. 
2° Non Ecclesia , cum , e contra , sacra synodus Trid. de 
integritate confessionis'agens, circumstantias solummodo 
aggravantes exceperit. 

Cereri vero theologi doceat, non solum ut tutius, 
quod omnes concedunt, sed ut verum, dari piaeceptum 
divinum declarandi in confessione circumstantias nota¬ 
biliter aggravantes, et sequentibus innituntur rationibus. 

1° Concilio Tridentino. Quamvis enim concilium defi¬ 
nire noluerit dictas circumstantias aperiendas esse, ne in 
hac sicut in aliis materiis controversis theologos catholi¬ 
cos percuteret; hoc tamen grave fundamentum argu¬ 
mentationis nobis subministrat : decernit cap. 5, circum¬ 
stantias speciem peccati mutantes accusandas esse, ut 
confessarii de gravitate criminum recte censere possint, et 
poenam quam oportet , pro illis , poenitentibus imponere. At 
illa ratio eaindem vim habet pro circumstantiis notabi¬ 
liter aggravantibus ac pro circumstantiis speciem mutan¬ 
tibus : v. g. qui nummum aureum in ecclesia furatus est, 
praecepto divino confessionis non satisfaceret, dicendo 
simpliciter se furatum esse. Quis sibi persuadebit illum 
iisdem verbis satisfacturum, si centum nummos furatus 
esset? Ergo. 

2° Ratione. Circumstantia mutans speciem declaranda 
est, quia novam add.t malitiam peccato : sed circum¬ 
stantia notabiliter aggravans , cum per se ad constituen¬ 
dum peccatum mortale sufficiat, circumstantiae speciem 
mutanti aequivalet: ergo. 

Quamvis haec posterior sententia, utpote tutior et fun¬ 
data, in praxi sit desideranda, non rigorose tamen est 
premenda, quia prior sua probabilitate non caret, et 
onus confessionis non est aggravandum. 

$ II. — De causis ab integritate confessionis excusantibus. 
propositio. 

Impotentia, tum physica , tum moralis , ab integritate 
confessionis excusat. 

Prob. Juxta omnes, confessio non necessaria est ad 
justificationem , ex institutione Cliristi, necessitate me¬ 
dii, sed necessitate praecepti: istud autem praeceptum sa¬ 
pienter fuit institutum, et contrarium sentire impium 

foret ; at sapienter non fuisset institutum, si cum impo¬ 
tentia , sive physica, sive morali, obligaret, quia tunc 
onus intolerabile foret : ergo. 

Hinc 1° impotentia physica ab integritate confessionis 
excusantur : 1° qui ex ignorantia inculpabili, aut venia- 
liter tantum culpabili, peccata mortalia obliviscuntur : 
qui meminit se aliquod grave peccatum admisisse, spe¬ 
ciem non recordans, simpliciter dicere potest se morta¬ 
liter peccasse. 2° Surdusmutus et linguas ignarus, si, 
deficiente idoneo sacerdote , integre confiteri nequeat, 
satisfaciet ostendendo signis vel nutibus ea quae poterit 
sic exprimere peccata : si scribere possit, et periculum 
revelationis non timeat, integre confiteri tenetur. Id au¬ 
tem facere per interpretem ordinarie non obligatur, quia 
sola confessio secreta a Christo fuit praescripta ; attamen 
si in periculo mortis constitueretur et aliter confiteri non 
posset, ministerio interpretis uti deberet ut salutem in 
tuto collocaret; si tunc aliquis forte inveniretur modus 
quo interpres peccatum moribundi non intelligeret, certe 
eligendus esset; v. g. conveniri posset quod interpres 
pcenitentem interrogaret, dum ille manum sacerdotis sub 
stragulis positam stringeret ad affirmandum , vel relin¬ 
queret ad negandum. 3® Moribundus , si inter confiten¬ 
dum deficiat, in plirenesim incidat, aut aliter confes¬ 
sionem inchoatam perficere non possit, nihilominus 
absolvendus erit, ut fusius infra dicemus. 

Hinc 2° impotentia moralis ab integritate confessionis 
excusat, si grave damnum spirituale aut temporale im¬ 
mineat ipsi poenitenti, confessario aut alteri tertio. 1° Ipsi 
pcenilenti, ut si rationabiliter timeat ne ex diuturno 
examine nascantur motus carnales quibus consentiat, 
aut si nimis sit scrupulosus in explicandis peccatis, et 
confessio ilii fiat odiosa ; tunc confessarius, ubi prudenter 
judicat id expedire, jubere potest ut interrogationibus 
suis tantum respondeat. 2° Confessario, v. g. si ob mor¬ 
bum contagiosum periculum sit ne, integram confessio¬ 
nem audiendo, peste inficiatur, tunc, uno vel altero 
audito peccato, moribundum absolvere potest. Caveat 

tamen ne sibi nimis consulens, officio cliaritatis erga mi¬ 
serum peccatorem in tali extremitate constitutum desit. 
Item confessionem abrumpere et pcenitcntem statim ab¬ 
solvere potest, si lioslis illum insequatur, si naufragium 
aut incendium immineat. 3° Alteri tertio, ut si confessa- 
rius peccatum suum declarare non possit quin sigillum 
confessionis laedat: tunc id unum celare potest quod pe¬ 
riculum revelationis constitueret. Unde dicere deberet 
se mortaliter peccasse, vel contra talem aut talem virtu¬ 
tem deliquisse, si speciem absque periculo declarare 
possit. 

Notandum est , peccata ob impotentiam moralem reti¬ 
ceri non posse, nisi 1° damnum quod timetur sit grave 
et certum aut admodum probabile; 2° copia alterius 
confessarii desit cui integra confessio fieri possit; 3° con¬ 
fessio commode differri nequeat. Peccatum autem justa 
de causa omissum in sequenti confessione declarandum 
est, ut satisfiat praecepto integre confitendi, et haec con¬ 
fessio non multum differenda est, si adsit confessarius 
cui absque notabili incommodo fieri possit. 

Quidam olim arbitrati sunt magnum populi concur¬ 
sum in nonnullis solemnitatibus esse rationem ab in¬ 
tegritate confessionis sufficienter excusantem. Verum 
Innocentius XI hanc proscripsit opinionem, damnando 
sequentem propositionem : « Licet sacramentaliter ab- 
» solvere dimidiate tantum confessos, ratione magni con- 
» cursus poenitendum, qualis, v. g. potest contingere in 
» die magnae alicujus festivitatis aut indulgentiae. » 

§ IIT. — An peccata dubia sint declaranda. 

Triplici modo peccata possunt esse dubia, scilicet 
1* dubio facti, si nempe dubitetur an peccatum fuerit 
commissum ; 2* dubio juris , si dubitetur an peccatum 
certo commissum, sit mortale vel veniale; 3° dubio de¬ 
clarationis, videlicet , si quis dubitet an peccatum certo 
commissum et mortale declaraverit, necne. 

In triplici hoc casu peccata dubia declaranda sunt: nam 

cum detur obligatio confitendi peccatum mortale , non 
licet periculo tale peccatum omittendi se exponere : atta¬ 
men qui peccatum dubium omitteret, tali periculo evi¬ 
denter se exponeret. Ergo. 

Haec tamen non dicta sint pro scrupulosis qui meras 
anxietates, omni fundamento destitutas, pro veris dubiis 
sumere solent, et qui aliunde, ob incommoda inde pro¬ 
ventura , ab integritate materiali eximuntur ; hortandi 
sunt ergo ut a dubiis, maxime si de internis agatur, absti¬ 
neant, et certa duntaxat confiteantur. Si forte quaedam 
gravia inter dubia existant, nihilominus vi absolutionis 
rite concessae remittentur. 

Quceritur 1° an absolutio super peccatum dubium con¬ 
cedi possit ? 

B. 1* Si dubitetur an peccatum, certo commissum, 
sit mortale, vel an fuerit declaratum, absolutio super 
illud concedi potest, modo adsit contritio, siquidem pec¬ 
catum veniale et peccatum jam remissum, est materia 
sacramenti sufficiens. 2° Si vero dubitetur an peccatum 
sit commissum, absolutio concedi non potest, nisi aliud 
declaretur certo commissum, sive veniale, sive jam re¬ 
missum, cujus habeatur contritio ; alioquin materia esset 
dubia : absolutio autem materiae dubiae applicari non 
potest, extra casum necessitatis : ergo. 

Quceritur 2° an pcenitens , qui confessus est peccatum 
ut dubium , illud declarare teneatur, si advertat esse 
certum ? 

R. 1*. Si confessus est peccatum mortale ut dubium 
dubio declarationis, dicens se dubitare an illud confessus 
fuerit, evidens est quod ad novam declarationem non te» 
neatur, etiamsi postea advertat se illud prius non decla¬ 
rasse; illud enim clavibus Ecclesiae subjecit ut mortale. 

R, 2°. Si declaraverit peccatum ut dubium an esset 
mortale vel veniale, nonnulli docent theologi non dari 
obligationem illud postea declarandi ut certum; quia 
confessarius de illo judicans, intentionem suam ad solam 
qualitatem venialis non restrinxit. Ita Dens, t. 6. Tutius 
est tamen illud iterum declarare : talis est praxis timora- 

torum diam scrupulis non laborantium. Ab ea opinione 
recedere nollem , et multo minus si ageretur de dubio 
facti. 

Quaeritur 3° ad quid teneatur qui bona fide confessus 
est peccatum, sive mortale sive veniale, quod non com¬ 
misit ? 

R* Ad nihil tenetur; non enim peccavit falsam hanc 
declarationem faciendo, ut supponitur; aliunde pecca¬ 
tum suppositum non est materia sacramenti. Ergo. 

Qucerttur 4° quale admittit peccatum qui voluntarie 
mentitur in confessione ? 

R. 1° Qui mentitur, peccatum mortale aut circum¬ 
stantiam mutantem speciem vel etiam notabiliter aggra¬ 
vantem, et non rite confessum, negando, mortaliter pec¬ 
cat : patet ex dictis de praecepto omnia confitendi pec¬ 
cata. Qui autem negaret peccatum jam rite confessum et 
remissum , aliquando mortaliter peccaret, si nempe con- 
fessarius illum interrogaret ut de consuetudine peccandi, 
de vocatione, etc. judicaret; aliquando vero, juxta mul¬ 
tos, venialitertantum peccaret, si videlicet confessarius 
notione hujus peccati opus non haberet, quia tunc claves 
Ecclesias graviter non offenduntur. 2° Qui mentitur ne¬ 
gando peccatum veniale , probabilius mortaliter non pec¬ 
cat, quia gravis non fit injuria sacramento. Ita de Lugo , 
Layman, Sylvius, P. Antoinc , Billuart, Ligorio , etc. con¬ 
tra plures alios. 3° Qui mentitur confitendo peccatum 
mortale quod non admisit, mortaliter peccat, propter 
injuriam sacramento illatam. 4° Si veniale tantum sibi 
imponeret, communius dicunt theologi illum solum¬ 
modo venialiter peccaturum, nisi, ait Sylvius et caeteri 
post ipsum, falsum hoc peccatum tota esset materia sa¬ 
cramenti ; tunc quippe sacramentum voluntarie faceret 
nullum , quod semper grave est peccatum. 5° Mentiri 
venialiter intra confessionem circa res ad sacramentum 
non pertinentes, v. g. falsam historiam narrando, est 
duntaxat peccatum veniale : ita generaliter theologi . Su¬ 
spectae tamen mihi viderentur confessiones ejus qui deli¬ 
berate sic mentiretur. 

§ IV. — De iteranda confessione peccatorum quae jam fuerunt 
declarata. 

Confessio potest esse nulla vel exparte confessarii, vel 
ex parte poenitentis. 

1° Ex parte confessarii, quod pluribus modis fieri po¬ 
test, scilicet 1° defectu ordinis, ut si fingat se esse sacerdo¬ 
tem, vel invalide fuerit ordinatus; 2° defectu jurisdictio¬ 
nis, secundum id quod infra dicemus; 3° si absolutionem 
non concesserit, aut formam essentialiter mutaverit; 4° si 
intentionem actualem aut saltem virtualem absolvendi 
non liabuerit; 5° si ob surditatem, somnum aut distrac¬ 
tionem, nullum peccatum poenitentis intellexerit, quia 
tunc humano modo non egisset: secus dicendum foret 
si, licet plura non intellexisset peccata, saltem unum 
vecte advertisset. Sic communissime theologi . 

2° Ex parte poenitentis, quod multis etiam modis con¬ 
tingere potest, videlicet 1° si inter confitendum mor¬ 
taliter peccaverit, vel peccatum realiter commissum 
negando, vel mortale supponendo, etc. 2° si dolore re¬ 
quisito caruerit; 3° si in discutienda conscientia morta¬ 
liter peccaverit; 4® si firmum non habuerit propositum 
non peccandi de caetero, id est, saltem omnia mortalia 
perpetuo vitandi; 5° si explicitam non liabuerit fidem 
mysteriorum ad salutem necessitate medii requisitorum ; 
6° si ex fine mortaliter malo confessus fuerit, v. g. si ex 
sola hypocrisi confessarium ignarum, caducum, laxatum, 
qui peccata non intelligeret, aut convenientem satisfac¬ 
tionem non imponeret, consulto requisierit. 

PROPOSITIO. 

Quacumque de causa nulla fuerit confessio, iterum 
declaranda sunt peccata . * 

Prok. 1° unanimi consensu omnium theologorum; 
2° ratione. Ideo enim jure divino necessaria est confessio, 
ut remittantur peccata et obtineatur justificatio : at ubi 

confessio fuit nulla, sive culpabiliter, sive inculpabili¬ 
ter, peccata non fuerunt remissa : ergo semper urget 
praeceptum divinum. 

Quoad inodum confitendi, vel novus aditui* confessa- 
rius et omnia singulatim declaranda sunt peccata, quasi 
nullatenus fuissent declarata; vel apud euindem confes- 
sarium iteranda est confessio : in posteriori lioc casu, vel 
confessarius statum pcenitentis sufficienter recordatur, 
ut convenientem satisfactionem injungere possit, et tunc 
sufficit ut peccata jam declarata modo generali iterum 
declarentur, dicendo, v. g. De omnibus peccatis meis tibi, 
pater,'jam declaratis, iterum me accuso. Si vero confes- 
savius delicta prius declarata nullo inodo recordetur, sal¬ 
tem praecipua distincte confitenda sunt, ut status pceni¬ 
tentis iterum notus fiat: ampliori declaratione opus non 
est, siquidem prior confessio fuit sacramentalis, et accu¬ 
satione generali fit actualis. 

Si autem praecedens confessio valida fuerit, et quaedam 
mortalia inculpabiliter omissa sint, sufficit illa sola de¬ 
clarare, sive eidem, sive alteri confessario. 

Caeterum, advertendum est fideles ad repetendas con¬ 
fessiones non cogendos esse, nisi moraliter certum sit illas 
esse nullas, vel saltem id judicio viri prudentis valde sit 
probabile ; tale quippe onus, a sacro tribunali per se re¬ 
movens, sine gravi fundamento imponi non debet. Ita 
Ligorio, 1. 6, n. 505, et plurimi apud ipsum, contra 
P. Antoine , qui solum requirit dubium ad hoc ut con¬ 
fessio iterari debeat. 

Qaceritur 1° quandonam peccata mortalia bona fide in 
confessione oblita declarari debeant? 

R. Seclusa sacrae Eucharistiae susceptione, quaedam 
concedenda est latitudo; etenim cum confessio fuerit va¬ 
lida, praecepto ecclesiastico de annua confessione facienda 
satisfactum fuit : restat ergo praeceptum divinum pecca¬ 
tum istud clavibus Ecclesiae subjiciendi: sed praeceptum 
istud non statim et sub gravi obligat: ergo. 

Quantum autem concedi possit temporis spatium, de-* 
terminare non audemus : arbitramur tamen eum qui 

singulis mensibus vel crebrius confiteri solet, sequentem 
tuto exspectare posse confessionem absque peccato ve- 
•iiiali. 

Dixi seclusa saeree Eiicharistice susceptione; quia ra¬ 
tione legis ecclesiasticae de confessione sacrae Eucharistiae 
praemittenda, quaedam nascitur difficultas de qua in tra¬ 
ctatu de Eucharistia agitur. 

Quaeritur 2° an pcenitens distincte confiteri teneatur, 
peccata jam alias confessario nota? 

Ji. Quidam docuerunt tunc sufficere ut pcenitens ge¬ 
nerali formula se accuset, dicendo, v. g. De peccatis quae 
tibi historice narravi, vel quae alias didicisti, me accuso; 
alii vero communius accusationem distinctam requirunt, 
quiaalioquin non esset confessio distincta vere sacramen- 
talis, qualis praecipitur. Ita Ligorio, lib. 6, n. 502. 

§ V. — De confessione generali. 

Confessio generalis est recensio vel repetitio plurium 
| confessionum : potest esse totius vitae, id est, omnium 
peccatorum post Baptismum commissorum; vel alicujus 
temporis, v. g. unius anni vel plurium annorum; potest 
adhuc esse necessaria, utilis vel nociva. 

Est necessaria, quando praecedentes confessiones fue¬ 
runt nullae, incipiendo a tempore quo prima facta est 
confessio nulla ; patet ex modo dictis. 

Utilis est in praecipuis vitae Christianae epochis, v. g, 
tempore primae communionis, electionis status , ut ante 
matrimonium, ante susceptionem ordinis sacri, ante pro¬ 
fessionem religiosam, quando quis ab erroribus aut pec¬ 
candi habitibus sincere reversus, firmum init propositum 
sancte vivendi. Ita S. Franciscus Salesius, lntroduction 
a la vi e devote , 1 part. cap. 6 , et communiter theologi 
ac vitae asceticae actores. 

Est autem nociva, quando rationabiliter timentur 
scrupuli et anxietates quae conscientiam torturae aut pa- 
I cem cordis ablaturae sunt: imo, ubi talia metuenda sunt 
I incommoda, nequidem permittenda est in dubio de vali- 

ditate praecedentium confessionum, quia praeceptum 
divinum confessionis ad integritatem materialem cum 
tanto incommodo non obligat. Caveant igitur confessani, 
praesertim juniores et timorati, ne poenitentes ad confes¬ 
sionem generalem facilius compellant vel etiam admit¬ 
tant ; verum pari sollicitudine timeant ne pigritia aut 
laxitate eam praecipere negligant. 

Quidam theologi, ut molliores nusquam habiti, inter 
quos continuator Tournely et Dens, docuerunt aliquando 
non monendum es£e poenitentem de obligatione praeteri¬ 
tas confessiones iterandi, si nempe bona fide arbitretur 
eas esse validas, ut in casu relapsus et maxime in casu 
ignorantiae mysteriorum quorum fides explicita ad justi¬ 
ficationem absolute necessaria est, facile contingere potest, 
et si aliunde praesumatur eum admonitum confessionum 
iterationi non consensurum; si enim recte sit dispositus, 
peccata ejus praeterita in actuali confessione indirecte re¬ 
mittentur, proindeque saluti ejus non officient; dum , e 
contra, monitio intempestiva eum a via salutis retraheret. 
Ergo. Attamen prudens confessarius satagere debet ut 
opportunis quaestionibus declarationem praeteritorum pec¬ 
catorum, saltem aliquo sensu, pro posse suo obtineat, et 
sedulo inducere poenitentem ut de omnibus peccatis vitae 
suae generaliter se accuset atque sincere conteratur. 

Quceritur 1° quomodo fieri expediat confessio gene~ 
i alis ? 

R. Plurimi dicunt expedire ut vita in certas dividatur 
epocbas, v. g. ab usu rationis ad primam communionem, 
a prima communione ad electionem status : verum expe¬ 
rientia constat breviorem et faciliorem esse viam si statimj 
fiat declaratio secundum ordinem mandatorum Dei et 
Ecclesiae, peccatorum capitalium et obligationum status, 
dicendo, v. g. Tali aetate sacrum Dei nomen blasphemare 
incoepi, illud decies circiter singulis hebdomadis sic pro¬ 
nuntiare solebam usque ad annum aetatis meae trigesi 
inum, etc. 

In hujusmodi confessionibus, sicut in aliis confessio¬ 
nibus magnorum peccatorum, parum curandum est de 

peccatis venialibus quorum declaratio non est necessaria, 
et qua? aliunde in judicium confessam vix influunt. 

Quceritur 2° quot vicibus ordinarie absolvenda sit con¬ 
fessio generalis totius vita?? 

R. Hoc determinari non potest : aliquando una vice, 
videlicet, si aliqua necessitas urgeat, ut si mors immineat, 
| si administrandum vel suscipiendum sit sacramentum 
quod differri non potest, si poenitens , aliunde recte dis¬ 
positus , redire non possit; communiter tamen bis aut ter 
audiri debet pcenitens, et certe pluries si ex confessione 
ejus prudenter timeatur ne adhuc peccata mortalia omi¬ 
serit, vel rudimenta religionis nondum percaleat, vel 
I sufficientem non liabeat dolorem, aut a consuetudine 
peccandi non adhuc sufficienter recesserit, etc. At incre- 
I pandi sunt confessam qui sine gravi motivo poenitentes 
' diutius protrahunt, eosque periculo deserendi confessio- 
| nem exponunt. 

§ VI. — De manifestatione complicis. 

Sensus quaestionis est, an poenitens qui proprium eri- 
i men confessario aperire non potest quin complicem ei 
manifestet, ab integritate confessionis excusetur : v. g. 
aliquis cum sorore confessario nota concubuit, teneturne 
incestum hunc declarare? Huic qua?stioni altera subjun¬ 
gitur, an videlicet poenitens culpam declarare teneatur 
quae peccatum alterius non complicis et confessario noti 
revelaret; v. g. sororem meam, <?x facto alterius gravi¬ 
dam, vulneravi, vel de patre meo detraxi, dicens eum 
adulterium commisisse, teneorne integre confiteri, licet 
tunc infamiam sororis aut patris confessario aperiam? 

Certum est a revelatione peccati, sive complicis, sive 
alterius tertii, quantum commode fieri potest, abstinen¬ 
dum esse; quia 1° propria et non aliena peccata sunt ob¬ 
jectum sacramentaiis confessionis; 2° detractio facta sine 
justa causa, pejor est in confessione quam extra confessio¬ 
nem, ratione sacramenti cui fit injuria. Unde graviter in¬ 
crepandi sunt poenitentes qui inter confitendum peccata 

aliorum narrant, detrimento illorum se excusant, veli 
complices sine ratione sufficienti nominant. 

A fortiori confessores nomen complicis a pcenitente ex- • 
quirere non debent, et multo minus eum ad illius mani- • 
festationem sub denegatione absolutionis cogere possunt ■ 
sub quolibet praetextu, v. g. ut eum moneant, in ipsum 
invigilent, eumque a peccato retrahant. Ita fuse docet 
Benedictus XIV , in celebri opere de Synodo dicecesana, 
1. 6, cap. 11, et tres edidit Constitutiones apostolicas, 
unam diei 7 julii 1745, archiepiscopis et episcopis regno¬ 
rum Portugalise et Algarbiorum directam , alteram diei 
2 junii 1746, in confirmationem prioris et graves poenas 
in delinquentes decernentem, et tertiam diei 28 Septem¬ 
bris ejusdem anni, quae duae praecedentes ad universam 
Ecclesiam extenduntur. 

Attamen , 1° qui confessarium cui complex sit ignotus 
commode adire non potest, et proprium peccatum sine 
manifestatione complicis aperire nequit, ab integritate 
confessionis non excusatur. Nam 1° infamatio non est 
gravis respectu complicis, cum revelatio soli fiat confes- 
sario qui strictissimo obstringitur secreto, et hac cogni¬ 
tione nullo modo uti potest. 2° Sufficiens datur causa 
hanc infamationein faciendi, scilicet integritas confessio¬ 
nis : illa quippe infamatio fieri posset ad petendum con¬ 
silium : ergo et ad satisfaciendum praecepto divino. 
3° Complex, peccatum proponendo vel ei consentiendo, 
tali diffamationi consensisse censetur; praesumere enim 
debuit, saltem communiter, socium peccatum hoc con¬ 
fessurum eumque confessario manifestaturum esse. Ergo. 
Ita S. Bernardus, S. Tliomas, et post ipsos nunc commu¬ 
nissime theologi. Id tamen non liceret ad manifestandum 
peccatum veniale aut mortale jam rite confessum , quia 
sufficiens non adesset ratio grave crimen alterius reve¬ 
landi : sic Ligorio, 1. 6, n. 489, et plures apud ipsum. 

Dixi qui confessarium cui ignotus sit complex commode 
adire non potest; omnes enim fatentur pcenitontem qui 
alienum confessarium commode adire posset, non excu¬ 
sari si complicem confessario suo manifestet : ratio patet ; 

et simul omnes elocent eum sub gravi incommodo non 
teneri alienum exquirere confessarium , aclmittuntque 
sequentes excusationes, scilicet : 1° periculum mortis 
vel praeceptum urgens annuae confessionis aut commu¬ 
nionis; 2° timor infamiae nisi celebretur aut sacra com¬ 
munio suscipiatur; 3* desiderium e statu peccati morta¬ 
lis sub brevi tempore emergendi; 4° notabilis difficultas 
conscientiam alteri quam confessario ordinario aperiendi; 
5° metus ne mutatio confessam quamdam suspicionem 
inducat; 6° necessitas vel magna utilitas percipiendi 
consolationem a pio vel docto confessario, quae ab alio 
non speratur, etc. 

Notandum tamen 1°, graviorem requiri causam pro 
gravitate criminis alterius mauifestandi : sic major neces¬ 
saria est causa ad manifestandum sororis incestum quam 
tactus minus impudicos. 

Notandum 2°, levissimam excusare causam, si complex 
debeat ipse peccatum eidem confessario aperire. 

Notandum est 3°, in frequenter contingentibus, v. g. 
ubi de peccatis inter conjugatos vel inter alias personas 
vicinas, affines, consanguineas, praesertim sub eodem 
tecto manentes agitur, poenitentes solitos esse complices 
statim indicare, nec arbitror eos a tali consuetudine aver- 
tendos aut ad extraneos confessarios remittendos esse, 
alioquin parochiam alienis sacerdotibus fere semper con¬ 
fiteri tenerentur, quod sane gravissima generaret incom¬ 
moda et a mente Ecclesiae prorsus foret alienum. 

Notandum 4°, confessarium, licet nomen complicis ex¬ 
quirere prohibeatur, poenitentem interrogare teneri de 
circumstantiis peccati, etiam cum periculo noscendi com¬ 
plicem, petendo, v. g. an peccaverit cum affine aut con¬ 
sanguinea, quo in gradu, an liabitet sub eodem tecto, etc. 

Notandum 5°, confessarium revelationem complicis 
aliquando praescribere posse vel debere, si nempe bonum 
id expostulet: v. g. si servus depravatus pueros aut puel¬ 
las, vel quemquam ex illis, in familia quae eum suscepit, 
ad malum inducat, confessarius injungere potest suo poe- 
nitenti ut illud monstrum patrifamiliae denuntiet, etc. 

Periculum manifestandi alterum qui non fuit com- 
plex, sed objectum peccati, ab integritate confessionis ' 
probabilius non excusat. Nam 1° confessio fuit instituta 
ut per modurn judicii exerceretur : sed in judiciis huma¬ 
nis peccatum alterius non complicis licite manifestatur : 
ergo et in confessione. 2° Non gravis est infamia, et nota¬ 
bilis est causa eam permittendi. Ergo. Ita valde comma - 
niter theologi contra Suarez. Sed observandum est gra¬ 
viorem exigi causam ut pcenitens a requirendo alieno 
confessario excusetur, quam si de complice ageretur. 

§ VII. — De confessione scripto et per litteras. 

Sola attenta sacramenti natura, non requiritur ut con¬ 
fessio sit oralis; nam peccata aliter quam per verba con- 
fessario innotescere possunt, scilicet per scriptum, nutus 
aliave signa : attamen usus et praxis Ecclesiae confessio¬ 
nem oralem determinavit atque sub gravi praescripsit : 
qui ergo, extra legitimam causam, ab ea praxi recederet, 
mortaliter peccaret, et ideo defectu dispositionis requi¬ 
sitae , valide absolvi non posset. 

Si autem justa subsit causa, ut impotentia physica 
vel moralis, confessio sacramentaliter fieri potest scripto, 
nutu vel altero signo : sic, qui gravem habet difficulta¬ 
tem loquendi, peccata scribere potest, eaque confessario ’ 
hac via manifestare. 

Nutibus vel scripto confiteri possunt surdimuti recte 
instituti; nullum est dubium quin praeceptum , tum di¬ 
vinum, tum ecclesiasticum, eos obstringat, modo peccata 
sufficienter exprimere valeant, et probabile non sit peri¬ 
culum revelationis. Constat ex dictis confessionem oc¬ 
cultorum essentialiter esse secretam, ac proinde neminem, ! 
si casus mortis excipiatur, ad confessionem per interpre¬ 
tem aut cum probabili periculo revelationis teneri; an , 
vero teneantur confiteri scripto, si aliter facere non 
possint, non conveniunt auctores : quidam negant, as¬ 
serentes quoddam periculum revelationis semper exi- 
stere : at cacteri, persuasum habentes tale periculum 

tolli posse, affirmant, liocque mihi probabilius videtur. 

Nunc difficultas est an confessio sacram en talis confes- 
sario absenti per litteras fieri possit. Si sola attendatur 
scriptura, id repugnare non videtur; etenim quid impe¬ 
diret ne peccata per litteras sufficienter aperirentur, do¬ 
lor requisitus manifestaretur, et sententia absolutionis 
impertiretur? Matrimonium inter absentes per procu¬ 
ratores valide initu r . Ergo. 

Verum traditione constat sacramentum Poenitentiae a 
Christo ita fuisse institutum, ut inter absentes valide 
administrari non possit; si enim per litteras aut nuntium 
valide administrari posset, aliquod vestigium hujusmodi 
adminislrationis in decursu historiae ecclesiasticae reperi- 
retur : atqui nullum istius modi vestigium repentur ; 
imo contrarium diversis testimoniis astruitur : undeconc. 
Trid. sess. 14, cap. 2., declarat Christum voluisse omnes 
aliquo crimine inquinatos, ante hoc tribunal tanquam 
reos sisti , quod praesentiam personalem supponit; et id¬ 
circo Clemens VIII, die 20 junii anno 1602, sequentem 
propositionem proscripsit, ad minus ut falsam, temera¬ 
riam et scandalosain : « Licet per litteras seu internum- 
» tium confessario absenti peccata sacramentali ter con- 
» fiteri, et ab eodem absenti absolutionem obtinere. » 

Quaedam tamen citantur facta absolutionis per litteras 
concessae; sed tunc de absolutione censurarum, non vero 
de absolutione saeramentali agebatur: sic Alexander III 
S. Thomam Cantuariensem episcopum a praesumptis cen¬ 
suris absolvit, eum pro peccatis ad sacerdotem discretum 
et providum remittens. 

Quccritar an qui timet ne peccatum mortale e memo¬ 
ria excidat, illud scribere teneatur? 

R. 1°. Certum est eum qui scribere nescit aut impedi¬ 
tus est, non teneri ministerio alterius uti ad scribendum 
peccatum, quia tunc fieret revelatio ad quam obligari 
non potest. 2° Nec illud propria manu scribere tenetur, 
juxta probabiliorem sententiam, propter periculum ne 
scriptum alienis oculis subjiciatur, et quia nemo tantam 
diligentiam ad procurandam integritatem materialem 

adhibere tenetur. Ita Billuart et plurimi apud ipsum, 
contra Vasquez. 



CAPUT QUINTUM. 

1)E SATISFACTIONE. 

Satisfacito generatim est solutio debiti; prout hic spe¬ 
cialiter sumitur, est solutio debiti ex peccato erga Deum 
contracti. Alia est divina qua, scilicet Christus, Deus et 
homo, pro nobis effusione sanguinis satisfecit; alia vero 
est humana cujus valor ex satisfactione Christi derivatur, 
juxta liaec concilii Trid. verba, sess. 14, cap. 8 : « In quo 
«vivimus, in quo meremur, in quo satisfacimus, facien- 
» tes fructus dignos poenitentiae. » 

De satisfactione Christi hic directe non agitur, bene 
vero de sola satisfactione humana quae definiri potest : 
Voluntaria poenae toleratio , ad compensandam injuriam 
Deo per peccatum illatam. Si a confessario in ordine ad 
sacramentum injungatur et voluntarie acceptetur, dici¬ 
tur sacramentalis, et tunc vel sacramentum antecedit et 
ad illud disponit, ac solum de congruo est meritoria; 
vel sacramentum sequitur, et gratiam sacramenta leni 
supponens, meritoria est de condigno. 

Necessitatem satisfactionis humanae prorsus negant 
Lutlierani ac Calvinistae et generatim Protestantes, rati 
eam satisfactioni Christi derogare et injuriosam esse, 
contenduntque, remissa culpa, nullam superesse poenam 
in hac aut in altera vita luendam : unde tollunt purga¬ 
torium, indulgentias et suffragia pro mortuis, et labo¬ 
riosa poenitentiae opera non admittunt nisi ad exemplum, 
ad reparandum scandalum et ad comprobandos inores. 
Nobis igitur agendum est 1° de necessitate satisfactionis 
quse vulgo dicitur poenitentia ; 2° de ejus quantitate et 
qualitate; 3° de obligatione illam acceptandi et adim¬ 
plendi, et 4° de illius commutatione. 

AB.TICULUS PRIMUS. 


DE NECESSITATE SATISFACTIONIS SED POENITENTIA. 


1° Statuendum est, remissa culpa, non semper omnem 
remitti poenam ; 2° poenam remisso peccato superstitem, 
poenitentiae operibus deleri posse; 3° hominem pro illa 
poena satisfacere teneri, et 4° poenitentiam sacramenta- 
lem a confessario injungendam esse : quod per sequentes 
propositiones ostensuri sumus. 


PROPOSITIO PRIMA. 

Remissa culpa, non semper remittitur , sed ordinarie 
remanet poena temporalis luenda. 

Proh. Ilaec propositio est de fide, probatur Scriptura 
sacra, sanctorum Patrum testimoniis et rationibus theo¬ 
logicis. 

1° Est de fide, utpote definita in conc. Trid. sess. 14, 
can. 12 : « Si quis dixerit totam poenam simul cum culpa 
* remitti semper a Deo, satisfactionemque poenitentiiun 
» non esse aliam quam fidem, qua apprehendunt Chris- 
» tum pro eis satisfecisse : anathema sit. » 

2 0 Probatur Scriptura sacra. 1° Adamus peccati sui re¬ 
missionem obtinuit, ex libro Sapientiae x, 2 : attamen, 
juxta comminationem Dei, in vindictam delicti sui 
mortuus est. 2° Cum populus Israelilicus adversus Moy~_ 
sen et Aaron murmurasset in Deserto, iratus Dominus 
declarat se gravissima ei inflicturum mala : Moyses sup¬ 
pliciter orat, et ait Dominus, Nam. xiv, 20 : Dimisi 
juxta 'verbum tuum, et tamen pronuntiat omnes in ul¬ 
tionem delicti, exceptis Caleb et Josue, morituros esse 
in Deserto. 3° Moyses et Aaron Deum quadam diffidentia 
offenderunt ad petram contradictionis, bis silicem percu¬ 
tiendo : igitur lionore populum sanctum in terram Cha- 
; na an introducendi privati sunt, Nam. xx, 12. 4° David 
duplex et enorme admiserat peccatum, adulterium sci- 

licet et homicidium : dolore tactus dixit : Peccavi Dn - 
mino. Respondit ei Propheta, II Reg. xu, 13 : Dominus 
quoque transtulit peccatum tuum* Sed addidit : Vterum tam en 
quoniam blasphemare fecisti inimicos Domini, propter Ver - 
bum hoc y filius qui natus est tibi morte morietur. Non au¬ 
tem ad incitamentum virtutis aut ad monitionem de¬ 
licti in posterum vitandi hae aliaeque poenae supra relatae 
infliguntur, ut delirans ait Calvinus , cum expresse dica¬ 
tur eas in ultionem praeteritorum delictorum inferii. 
Ergo. 

3° SS. Patrum testimoniis S. Aug. in Psal. l : « Im-l 
» punita peccata, etiam eorum quibus ignoscis, non reli- 
» quisti... ignoscis confitenti, sed seipsum punienti, n 
S. Grrg. Magnus, lib. 2 Moralium, cap. 34 : » Delin- 
» quenli Dominus nequaquam parcit, quia delictum sine 
» ultione non deserit : aut enim hoc homo in se pceni- 
» tens punit, aut hoc Deus cum homine vindicans, eni- 
» dit..*. Sic David post confessionem audire meruit, Do~ 

» minus transtulit peccatum tuum ; et tamen multis post 
a cruciatibus afflictus ac fugiens, reatum culpae quam 
» perpetraverat exsolvit. * Fere omnes sancti Patres eo¬ 
dem sensu locuti sunt, ut ipse agnoscit Calvinus, dicens, 
Inst. 1. 3, cap. 4, n. 38 : * Oinnes fere quorum libri i 
» exstant, aut in hac parte lapsos esse, aut nimis aspere ! 
» et dure locutos. » Ergo. 

4° Rationibus theologicis . 1° Semper in Ecclesia Dei 
persuasum fuit existere purgatorium, ut infra monstra¬ 
bimus , et pro mortuis orandum esse : at utrumque dogma . 
evidenter supponit poenam temporalem culpae remissae 
ordinarie superesse. 2° Constat historia ecclesiastica et 
plurimis conciliorum canonibus, ut Nicaeni I, can. 12, 
Carthag. IY, can. 78, Arausicani I, can. 4, poenas satis- 
factorias pcenitentibus semper impositas fuisse post abso¬ 
lutionem faciendas aut continuandas. Ergo. 

Dicimus autem poenam temporalem ordinarie super¬ 
esse ; quianon negamus contritionem charitale perfectam 
adeo nonnunquam posse vehementem esse, ut cum reatu 
culpae omnem deleat poenam. 

Solvuntur objectiones . 

Obj. 1°. Deus testatur in Scripturis se iniquitatem in — 
pii ad justitiam conversi non recordaturum, Jerem. xvm, 
22; dicit Propheta illuni peccata post tergum projectu¬ 
rum, etc. At si, dimissa culpa, adhuc remaneret poena 
temporalis luenda, Deus iniquitatum recordaretur, pec¬ 
cata post tergum non projiceret: ergo. 

R. Distinguo ant. Deus testatur, etc. vel quando plena 
est justificatio etiam quoad poenam temporalem, per 
contritionem cliaritate perfectam et vehementem, vel 
quia, remissa poena aeterna cum culpa', pro nihilo repu¬ 
tanda est poena temporalis, concedo ; secus, nego ant. 
Etenim quandoque accidit, ut notavimus , omnem poenam 
simul cum culpa remitti, et tunc nulla est recordatio ini¬ 
quitatis apud Deum, et aliunde adeo levis est poena tem¬ 
poralis respectu aeterna}, ut recte dici queat Deum iniqui¬ 
tatis non recordari. Ergo. 

Inst. 1°. Deus gratis nos justificat, Rom. m, 24 ; atqui 
nos gratis non justificaret si poenam a nobis exigeret: ergo. 

R . Ncgomin. Ille enim gratis nos justificat, qui per 
gratiam suam, et sine ullo ex parte nostra merito, poe¬ 
nam aeternam cum culpa remittit, et insuper gratis nobis 
donat unde pro poena temporali satisfacere valeamus : 
atqui ita se gerit Christus erga nos : ergo. 

Inst. 2°. Deus non dimidiate, sed perfecte condonat : 
ergo post condonationem, nullam poenam exigere potest. 

R. Nego conseq . Deus quippe non dimidiate condonat 
quoad poenae aeternae remissionem et gratiae sanctificantis 
restitutionem ; peccator enim ex inimico ejus, fit amicus : 
at non sequitur nullam ordinarie remanere poenam in 
hac vel in altera vita luendam. Deus quidem statuere 
potuisset ut in Poenitentia sicut in Baptismate omnis 
poena simul cum culpa semper remitteretur : sed non ita 
fecit, quia ratio divinae justitiae exigere videbatur ut, qui 
ante Baptismum per ignorantiam peccaverant, et qui 
post Baptismum templum Dei violare et Spiritum sanctum 

18 


m. 

contristare non formidaverint , concil. Trid. sess. 14, cap. 8, 
non eodem modo in gratiam reciperentur. Ergo. 

Inst. 3°. Peccata comparantur debitis : atqui debita non 
perfecte condonarentur, si quid adhuc a debitore exige¬ 
retur : ergo. 

R. Dist. min . Debiia non perfecte condonarentur, si 
quid proportionatum debitis vel aliqua pars debiti exi¬ 
geretur, concedo ; si vero quod exigitur nullam habeat 
proportionem cum debito, et respectu illius nullius sit 
valoris, nego min. Porro poena temporalis quae a pecca¬ 
tore exigitur, nullius est valoris respectu poenae aeternae : 
ergo. 

Inst. 4°. Quotidie dicimus in Oratione Dominica : Di* 
mitte nobis debita nostra, sicut et nos dimittimus debitoribus 
nostris : at nihil exigere debemus ab iis qui offenderunt 
nos : ergo a pari , etc. 

R. Nego min . Ibi namque de offensis agitur, non de 
justitiae commutati vae debitis : atqui certe non repugnat 
offensos nolle remittere offensam, nisi sub conditione ali- 
cujus compensationis : ergo. . 

R. 2°. Nego eonseq. Inde enim sequeretur ad summum 
nos plenam remissionem poenae a Deo precari posse : ipse 
vero jubere posset ut debitoribus nostris perfecte condo¬ 
naremus, et simul poenam temporalem a nobis exigere; 
etenim vices ejus et vices nostrae non aequiparari debent. 
Ergo. 

Obj. 2°. Christus superabundepro peccatis nostris etiam 
quoad poenam satisfecit : ergo nihil relinquitur a nobis 
solvendum. 

R. Dist ant . Christus superabunde satisfecit quoad pre¬ 
tium , cone, quoad applicationem , nego ant. Etenim nul¬ 
lum est dubium quin Christus ultra modum satisfecerit 
quoad pretium, pro peccatis nostris et pro totius mundi ; ve¬ 
rum in sua sapientia statuit ut ipsius satisfactiones sub ali¬ 
quibus tantum conditionibus applicarentur : inter autem 
illas conditiones voluit ut, etiam dimissa culpa, quaedam 
ordinarie exsolveretur poena : unde B. Paulus, licet de su¬ 
perabundantia satisfactionum Christi ratus, aiebat: Adim~ 



DE POENITENTIA. 411 

pico ca qucv desunt passionum Christi , in carne mea , Co- 
loss. 1, 24. 

PROPOSITIO SECUNDA. 

Homo poenam temporalem peccato remisso debitam operibus 
satisfactoriis redimere potest . 

Prob. Ha 2 C propositio admittenda est quae est de fide, 
et insuper probatur ex Scriptura sacra et ex SS. Patribus : 
atqui talis est praesens nostra propositio. 

1° Est de fide ; sic enim definita fuit in conc. Trid. 
sess. 14, can. 13 : « Si quis dixerit pro peccatis quoad ‘ 
» poenam temporalem, minime Deo per Christi meritasa- 
» tisfieri poenis ab eo inflictis et patienter toleratis , vel a 
» sacerdote injunctis, sed nec sponte susceptis, ut jeju- 
» riiis, orationibus , eleemosynis, vel aliis etiam pietatis 
x operibus.... anathema sit. w 

2° Probatur ex Scriptura sacra . Jer. xvm, 7 : « Repente 
loquar adversum gentem, et adversus regnum, ut eradicem, et 
destruam et disperdam illud. Si poenitentiam gerit gens illa a 
malo suo quod locutus sum adversus eam :agam et ego poeniten¬ 
tiam super malo quod cogitavi ut facerem ei. Sic Propheta al¬ 
loquitur Nabuchodonosor, Dan. iv, 21 : Quamobrem, rex, 
consilium meum placeat libi , et peccata tua eleemosynis re¬ 
dime , et iniquitates tuas misericordiis pauperum. Unde sic. 
Malum a Deo intentum poenitentia averti potest, et ini¬ 
quitates operibus misericordiae redimi possunt : porro 
talis compensatio talisque redemptio vera est satisfactio. 
Si autem de peccatis nondum remissis hic agatur, a for¬ 
tiori pcena temporalis remisso peccato debita redimi vel 
compensari potest. Ergo. 

5° Ex SS. Patribus. Tert. lib. de Poenitentia, cap. 6 : 

« Quam porro ineptum, quam iniquum poenitentiam non 
» adimplere, et veniam delictorum sustinere ! hoc est 
* pretium non exhibere, ad mercedem manum emit- 
*> tere. » 

S. Cyprian. lib. de Lapsis: « Confiteantur singuli... 

» dum satisfactio apud Dominum grata est. » 

S. Ambrosius, in B. Lucam, 1. 4, cap. 12 : « Sicut qui 

» pecuniam solvunt, debitum reddunt.... sic compensa- 
» tione charitatis actuumque reliquorum, vel satisfactio^ 
«"ne quacumque, peccatis poena dissolvitur. » Porro haec 
testimonia de satisfactione evidenter intelliguntur. Ergo. 

Quaeritur an homo pro poena temporali de condigno 
satisfacere possit? 

R. Certum est hominem in statu peccati mortalis consti¬ 
tutum, de condigno satisfacere non posse, nullius quippe 
meriti proprie dicti capax est coram Deo. Sed homo jus¬ 
tificatus satisfacere potest de condigno : enimvero concilia 
et sancti Patres eodem modo loquuntur de satisfactione 
pro poena temporali ac de merito vitae aeternae : atqui 
homo justificatus vitam aeternam de condigno mereri 
potest: ergo et remissionem poenae. Unde summi ponti¬ 
fices Pius Y et Gregorius XIII, sequentem propositionem 
Baii condemnarunt: « Satisfactiones laboriosae justifica- 
» torum non valent expiare de condigno poenam tempo- 
» ralem restantem post culpam condonatam. » 

PROPOSlT IO TERTIA. 

Homo pro poena temporali satisfacere tenetur, 

Prob. 1° Scriptura sacra, Joel. ii, 12 : Convertimini ad 
me in toto corde vestro , in jejunio, et in fletu, et in planctu, 
Mattii, tii, 8 et Luc. ni, 8 : Facite ergo fructus dignos pce~ 
nitentiae. Act. xxvi, 20 : Et gentibus annuntiabam ut poeni¬ 
tentiam agerent , et converterentur ad Deum, digna poeni¬ 
tenti ce opera facientes. Luc. xm , 5 : Si poenitentiam non 
egeritis , omnes similiter peribitis , ait Christus : fructus au¬ 
tem poenitentiae, opera poenitentiae et poenitentia simpli¬ 
citer, in consueto loquendi modo Scripturae, sunt opera 
satisfactoria. Ergo. 

Prob . 2° ex SS. Patribus 7 videlicet ex textibus jam a no¬ 
bis allatis, et insuper S. Cyp. de Lapsis : « Qu3m magna 
» deliquimus, tam granditer defleamus : alto vulneri di- 
» ligens et longa medicina non desit r poenitentia crimine 
» minor non sit.... Orare oportet impensius et rogare,. 
» diem luctu transigere ? vigiliis noctes ac fletibus dia- 

i>'cei*e, tempus omne lacrymosis lamentationibus occu- 
» pare, stratos solo adhaerere, in cinere et cilicio et sor- 
» dibus volutari... » 

S. Aug. Sermone 351 : « Non sufficit mores in melius 
» commutare et a factis malis recedere, nisi etiam de his 
» quae facta sunt satisfiat Deo per poenitentiae dolorem, 
*, per humilitatis gemitum, per contriti cordis sacrifi- 
» cium, cooperantibus eleemosynis. » Nihil clarius desi¬ 
derari potest. Ergo. 

Prob. 3° usu et praxi Ecclesiee . Semper et ubique usus 
fuit in Ecclesia ut peccatores a vinculo delictorum non 
absolverentur, nisi praecessisset aut saltem subsecutura 
esset congrua satisfactio : factum istud astruunt Canones 
poenitentiales, libri rituales et tota historia ecclesiastica. 
Ergo. 

Haec autem, cum generalia sint, et de peccatis in ge¬ 
nere pronuntiata, ad poenam pro reparando scandalo 
peccatorum publicorum injunctam vel injungendam re¬ 
stringi non debent. 

Emolumenta satisfactionis sic describit conc. Trid. 
sess. 14 , cap. 8 : « Procul dubio enim magnopere a pec- 
» cato revocant, et quasi freno quodam coercent hae 
» satisfactoriae poenae, caulioresque et vigilantiores in 

• futurum poenitentes efficiunt; medentur quoque pec¬ 
to catorum reliquiis, et vitiosos habitus, male vivendo 
» comparatos, contrariis virtutum actionibus tollunt. 
» Neque vero securior ulla via in Ecclesia Dei unquam 
® aestimata fuit ad amovendam imminentem a Domino 
» poenam, quam ut liaec poenitentiae opera homines cum 

• vero animi dolore frequentent. Accedit ad haec quod, 
» dum satisfaciendo patimur pro peccatis, Christo Jesu 
» qui pro peccatis nostris satisfecit, ex quo omnis suffi- 
» cientia nostra est, conformes efficimur, certissimam 
» quoque inde arrham habentes, quod si compatimur, 
n et conglorificabimur. Neque vero ita nostra est satis- 
*> factio haec quam pro peccatis nostris exsolvimus, ut 
» non sit per Christum Jesuin; nam qui ex nobis, tan- 
» quam ex nobis, nihil possumus, eo cooperante qui nos 

» confortat, omnia possumus. Ita non habet homo unde 
» glocietur, sed omnis gloriatio nostra in Christo est. » 

PROPOSITIO QUARTA. 

Confessarius satisfactionem seu poenitentiam peccatis f 
proportio natam regulariter imponere tenetur. 

Prob. 1° Scriptura sacra. Confessarius est judex in causa 
Dei et peccatoris, et vices utriusque simul gerere debet t 
cum sciat Deum peenam temporalem simul cum culpa 
remitti nolle, peccatorem sub hoc respectu ligare tenea¬ 
tur : ergo illuni absolvendo, satisfactionem convenien¬ 
tem erga Deum praescribere debet. Supponatur homo a 
rege delegatus ut injurias majestati regiae illatas , sub 
aliqua compensatione remittat; numquid ab illis simpli- 
citer absolvere posset, compensationem seu satisfactio¬ 
nem non injungendo? ergo a pari nec confessarius. 

Prob. 2° praxi Ecclesice quae semper jussit ut peccato¬ 
res sine convenienti poenitentia ipsis injuncta non reeon- 
ei liarentur. Innumera citari possent testimonia et Pa¬ 
trum et conciliorum. Ergo. 

Prob. 3° conc. Trid. sess. 14, cap. 8 : « Debent ergo 
» sacerdotes Domini, quantum spiritus et prudentia sug- 
•» gesserit, pro qualitate criminum et poenitendum facul- 
» late, salutares et convenientes satisfactiones injungere, 
» ne si forte peccatis conniveant, et indulgentius cum 
» poenitentibus agant, levissima quaedam opera pro gra- 
» vissimis delictis injungendo, alienorum peccatorum 
» participes efficiantur. » Ergo. 

Prob. 4° ratione theologica. Satisfactio est pars sacra* 
menti integralis, ut idem conc. Trid. docet, cap. 3 ejus¬ 
dem sessionis : at confessarius tenetur sub gravi procu¬ 
rare ut sacramentum non sit mutilum : ergo. 

Quoniam, ex dictis, satisfactio non est de essentia sa¬ 
cramenti, sed tantum ad illius integritatem pertinet, 
inde sequitur illam esse necessariam duntaxat necessi¬ 
tate praecepti, a quo igitur gravis causa eximere potest. 
Propterea diximus in propositione, regulariter tenetur ; 

fieri ergo potest ut levissima vel nulla injungenda sit 
poenitentia, v. g. moribundo cui sullicit praescribere ali¬ 
quos actus fidei, spei, charitatis, contritionis, breves 
quasdam orationes, prolationem SS. nominum Jesu et 
Mariae, etc. Si mors statim non immineat, aliquid gra¬ 
vius, secundum prudentiam , injungi potest aegroto per 
ipsum aut per alium faciendum, ut eleemosyna; et si 
detur spes recuperandae sanitatis, conveniens injungenda 
est poenitentia conditionata, post morbum implenda. 

Quaeritur an confessarius teneatur sub gravi injungere 
poenitentiam pro venialibus aut gravibus jam remissis, 
supposito quod absolutionem concedat? 

R. Quidam, cum Cardinali de Lugo, docent nullam 
injungere poenitentiam in bis casibus esse duntaxat pec¬ 
catum veniale: 1° quia levis est injuria sacramenti; 
2° quia non major est obligatio satisfactionem imponendi 
quam eam implendi : at ubi levis est poenitentia, levis 
est obligatio eam implendi : ergo et eam injungendi. Ve¬ 
rum alii communius tenent sacerdotem mortaliter pec¬ 
care, nisi ex inadvertentia excusetur; nam mutilalio vo¬ 
luntaria sacramenti , grave est objectum : unde dicunt 
pcenitentein teneri sub gravi habere propositum, dum ab¬ 
solvitur, poenitentiam sibi injunctam vel injungendam 
adimplendi, sicque ruit fundamentum Cardinalis de 
Lugo. Ita Suarez , Colle t, Jntoine, Billuart, de Poeni t. etc. 

ARTICULUS SECUNDUS. 

DE QUANTITATE ET QUALITATE POENITENTIAE A CONFESSAFUO 
INJUNGENDAE. 

Notandum est 1°, poenam singulis peccatis remissis^ de¬ 
bitam a Deo taxari, et instanti justificationis determina¬ 
tam esse; in decretis enim Dei fundatur, et dispositio¬ 
nibus pcenitentis proportionata est : Deus autem haec 
omnia noscit : ergo. 

Notandum est 2°, nos ignorare quam proportionem sa¬ 
tisfactiones humana? habeant cum poena temporali iuen- 

da, ac proinde nescire quid opera laboriosa in satisfactio¬ 
nem oblata de ilia poena coram Deo deleant: hoc soli Deo 
notum est. 

Notandum est 3°, Ecclesiam olim per Canones poeni- 
tentiales determinasse , saltem quoad tempus , quid pro 
singulis delictis injungendum esset; nec tamen ideo defi¬ 
niisse quantitatem poenae peccato debitae quae liis satisfac¬ 
tionibus deleretur. 

Varii diversis temporibus conditi sunt Canones poenas 
injungendas decernentes, quorum alii sunt severiores et 
alii mitiores. Legi possunt in fine Decreti Gratiani, apud 
Natalem Alexandrum , Antoine, Colle 1 1 B i linart , de Pce- 
jnit. etc. 

His notatis , 1° praecipuos referemus Canones poeniten- 
tiales ; 2° qualis poenitentia nunc injungenda sit assigna- 
bimus ; 3° de qualitate operum injungendorum aliquid 
subjungemus. 

§ I. — Prsecipui Canones prenitentiales per ordinem praeceptorum 
Decalogi. 

1° Qui fidem catholicam deseruerit, poenitentiam aget 
decem annis. 

2° Qui diabolicas incantationes fecerit, poenitens erit 
annos septem. 

3° Qui magos consuluerit, in poenitentia erit aonas 
quinque. 

4° Si quis clericus vel monachus, postquam Deo vove¬ 
rit, ad saeculum redierit, poenitentiam aget annos decem, 
quorum tres in pane et aqua. 

5° Quicumque sciens pejeraverit, quadraginta dies in 
pane et aqua, et septem sequentes annos poeniteat, et 
nunquam sit sine poenitentia. 

6° Si quis per capillum Dei aut per caput ejus jura¬ 
verit, si semel nesciens fecerit, poenitens aqua et pane 
septem dies victitet; si secundo ac tertio monitus idem 
fecerit, dies quindecim. 

7° Si quis Deum, vel B. Matiam, vel aliquem sancto¬ 
rum publice blaspliemaverit, prae foribus Ecclesiae diebus 

dmniriicis septem in manifesto, dum missarum solemnia 
aguntur, stet, ultimoque ex illis die sine pallio et calcea- 
,mentis, ligatus corrigia circa collum, septemque prae¬ 
cedentibus feriis sextis in pane et aqua jejunet, ecclesiam 
nullo modo tunc ingressurus. 

Qui votum simplex violaverit, poeniteat tribus 
annis. 

9° Qui opus aliquod servile die dominico festi vove fe¬ 
cerit, poenitentiam aget lies dies in pane et aqua. 

10° Si quis ante ecclesias, vel die festo, saltationes fe¬ 
cerit, emendationem pollicitus, poenitentiam aget tribus 
annis. 

11° Si quis pransus missae interfuerit, poenitens erit 
dies tres in pane et aqua. 

12° Si quis in ecclesia confabuletur, cum divina fiunt, 
poenitens erit dies decem in pane et aqua. 

13° Si quis jejunia a sancta Ecclesia indicta violaverit, 
poenitentiam aget dies viginti in pane et aqua. 

14° Qui parentibus maledixerit, quadraginta dies poe¬ 
niteris sit in pane et aqua ; qui injuria affecerit, tres an¬ 
nos ; qui percusserit, annos septem. 

15 6 Si qua mulier sponte abortum fecerit, poeniten¬ 
tiam aget tres annos; si nolens, quadragesimas tres. 

16° Si quis sponte hominem occiderit, ad januam ec- 
lesiae semper erit, et in obitu communionem recipiet. Si 
casu necaverit, poenitentiam aget annos septem. 

17° Si quis aliquem vulneraverit, vel ei aliquod mem¬ 
brum praeciderit, poenitentiam aget uno anno per legiti¬ 
mas ferias. 

18° Si quis ictum proximo dederit, nec nocuerit, tridui 
poenitentiam aget in pane et aqua; clericus, unius anni 
et mensium sex. 

19° Si laicus solutus cum foemina soluta concubuerit, 
poenitens erit annos tres. 

20° Vir solutus, si cum alterius uxore adulterium com¬ 
miserit, poenitentiam aget annos septem, mulier quinque. 
Mulier soluta cum alterius marito adulterium patrans* 
poenitentia afficietur decennali. 

i8. 

21° Qui cum duabus sororibus fornicatus fuerit, ailt 
filiam spiritualem violaverit, perpetuam poenitentiam 
e§et. 

22° Qui incestum fecerit (non ita enorme ), pcenitens 
erit duodecim annis. 

Alii canones septem, alii decem, alii quindecim anno¬ 
rum poenitentiam constituunt. 

23° Qui monialem violaverit, poenitens sit annis decem. 

24° Si mulier cerussa aliove pigmento se oblinit ut 
aliis viris placeat, poenitentia afficietur trium annorum. 

Aliis peccatis contra castitatem diversae assignabuntur 
poenitentiae, pro qualitate criminis. 

25° Qui furatus est aliquid de supellectili vel thesauro 
ecclesiae, tres quadragesimas cum septem sequentibus 
annis poenitebit. 

26° Si furtum de re minori fecerit, re restituta, poeni¬ 
tentiam aget unum annum. 

27° Si quis usuras acceperit vel rapinam fecerit, pceni- 
tebit tribus annis, uno in pane et aqua. 

28° Qui affirmaverit verum esse quod falsum est, poe¬ 
nitentiam aget ut adulter, ut homicida. 

29° Qui falso testimonio consenserit, poenitens erit an¬ 
nos quinque. 

30° Falsarius, in pane et aqua poenitentiam aget 
quamdiu vivet. 

31° Qui de proximo detraxerit, pcenitens erit dies 
septem in pane et aqua. 

32° Rem alienam nefarie concupiscens, poenitens erit 
annis tribus. 

33° Si quis concupiscit fornicari, si episcopus, poenitens 
erit annos septem; si presbyter , quinque; si diaconus 
vel monachus, tres; si clericus aut iaicus, annos duos. . 

Multi alii erant Canones poenitentia!es, quorum pluri¬ 
mi perierunt. Quando novum occurrebat peccatum,sive 
ratione peculiaris malitise, sive ratione alieujus circum¬ 
stantiae, conveniebant episcopi, ut testatur S. Cyprianus, 
ad deliberandum quo genere poenitentiae expiaretur. Poe¬ 
nitentia ab eis statuta in libro poenitentiali inserebatur^ 

ut deinceps regula esset a qua inferiores sacerdotes non 
recederent. Omnes episcopi diligenter investigabant, tum 
in sua synodo, tum in visitatione dioecesis, an quilibet 
presbyter suum haberet librum pcenitentialem dioecesi 
proprium, et an regulas in eo pro injungendis poeniten¬ 
tiis statutas fidelissime sequeretur. 

Libri pceuitentiaies iidem non erant in omnibus pro¬ 
vinciis ecclesiasticis, et inde varietas quae inter canones 
nunc exstantes conspicitur. 

Certum est bos canones a multis saeculis jam obsoletos 
esse, et poenitentias juxta eorum rigorem non esse injun¬ 
gendas : eos tamen penitus ignorare non licet, quia si 
disciplina Ecclesiae decursu temporum mutata est, spi¬ 
ritus ejus idem semper est. 

§ II. De pceniteotia nunc injungenda. 

Constat ex concilio Tridentino supra citato poeniten¬ 
tiam injungendam nunc relictam esse prudentiae confes¬ 
sam, qui,/>ro qualitate criminum et facultate pcenitentium , 
salutares et convenientes satisfactiones injungere debet. Haec 
propositio ulteriori probatione non indiget, sed tantum 
explicatione. 

Dicitur 1° pro qualitate criminum ; id est, habita ra¬ 
tione specierum, numeri et circumstantiarum peccati, 
ita ut poenitentia « non sit tantum ad novae vitae custo- 
u diam et infirmitatis medicamentum, sed etiam ad prae- 
» teritorum peccatorum vindictam et castigationem. »> 
Sunt verba sacri concilii, ibid. 

2° Pro poenitentiam facultate; idem habet rituale Ro¬ 
manum. Debet ergo confessarius attendere facultatem, 
tum spiritualem , tum temporalem pcenitentium, aeta¬ 
tem, sexum, convictum, infirmitatem, etc. quia non. 
omnes eadem possunt. 

Hinc 1° non injungenda sunt jejunia infirmis, pueris, 
opificibus continuo labore defatigatis ; 2° non peregrina¬ 
tiones, longae preces vel eleemosynae mulieribus sub po¬ 
testate viri constitutis, filiisfamilias aut pauperibus nihil 

habentibus; 3° non praescribenda sunt opera quae confes¬ 
sionem poenitentis revelarent, vel eiun ludibrio aliorum 
exponerent; 4° minor injungi potest satisfactio iis qui 
singularem exhibent contritionem vel piis operibus va¬ 
care solent, quia haec defectum poenitentia? supplent. 
Non tamen excusaretur confessarius, etiam a gravi culpa, 
si nullam vel levissimam pro magnis peccatis injungeret 
poenitentiam, quia poenitens ipsi videtur vehementissime 
contritus, aut indulgentias lucraturus : ita saltem com¬ 
munius theologi, contra Cajetanum , Navar< Suarez, etc. 
5° Minuenda est poenitentia si prudenter timeatur ne 
poenitens vere conversus, sed adhuc debilis, a vita chri- 
stiana deterreatur, et in dubio magis sectanda est mise¬ 
ricordia quam severitas, quia sacramentum poenitentiae 
potius est forum indulgentiae quam iras et poenarum , ut 
ait concil. Trid. cap. 8. Unde in Decreto, causa 26, 
qusest. 7, cap. Alligant , legitur : « Si erramus, modicam 
» poenitentiam imponentes, nonne melius est propter 
» misericordiam rationem reddere quam propter crude- 
» litatem? Ubi enim paterfamilias largus est, dispensa- 
» tor non debet esse tenax. Si Deus benignus, utquid 
«sacerdos ejus austerus? Vis apparere sanctus? circa 
» vitam tuam esto austerus, circa alienam benignus. » 

« Si sacerdos, inquit S. Antoninus, tertia part. tit. 17, 
w cap. 20, non possit gaudere de omnimoda purgatione 
» sui poenitentis, saltem gaudeat quod liberatum a ge- 
» lienna, transmittat ad purgatorium. 

Certum est hominem qui pluribus annis in mortalibus 
peccatis saepe repetitis provolutus est, nunquam nimiam, 
praestare posse satisfactionem; expedit ergo ut confessa¬ 
rius , « talem ei imponat poenitentiam qualem ab eo 
- » praestari posse judicet : proinde aliquando, si ita expe> 
» dire viderit, illum interroget an possit, an ve dubitet 
» poenitentiam sibi injunctam peragere; alioquin eam 
» mutabit aut minuet. » Sunt verba S. Caroli, Act. con- 
cii. Mediol, part. 4. 

Unde si hujusmodi peccator libenter acceptet poeni¬ 
tentiam singulis hebdomadis implendam, v* g- jejunium, 

aut recitationem psalmorum Pcenitentialium, per duos 
aut tres annos, confessarius illam imponere potest, ad* 
«monens eam esse poena temporali luenda longe inferio- 
rem : at saepe minorem injungere tenetur, proptei ra¬ 
tiones modo ei positas , et tunc « Demonstrabit, inquit 
w S. Carolus, ibid. bis qui gravius peccaverint (quo ma- 
» gis scelerum suorum magnitudinem agnoscant) quanta 
» ipsis poenitentia ex canonum regulis imponenda esset; 
d nec vero putant peccata sua levia esse, quia parva illis 
» poenitentia data est. sed hoc factum esse, ne eam quae 
u pro culparum ratione injungenda erat , deserant cum 
u periculo salutissuae. Proinde poenitentes hortandi erunt 
« ut praeter poenitentiae imposita opera,plura etiam alia 
» praestare conentur. » 

3° Salutares, id est, medicinales simul et poenales, 
juxta concilii Tridentini mandatum. Igitur optimum erit 
poenitentias contrarias peccatis imponere, v. g. eleemo¬ 
synas avaris, jejunia libidinosis , humilitatis officia super- 
! liis, devotionis studia desidiosis : raro autem vel serius 
confi tentibus, vel in peccata facile recidentibus, consul¬ 
tum erit injungere ut festis solemnibus , vel semel in 
luense, vel etiam frequentius confiteantur. Item amato¬ 
ribus mundi ejusque pompas, choreas aliaque Satanae 
Opera sectantibus injungendum suadet S. Carolus, ut 
mane surgentes, revocent in memoriam sponsiones in 
Baptismo factas, quod idem vespere praestare poterunt. 
Alia hujusmodi remedia pio ac fre venti confessario, medi¬ 
tationibus lectionibusque sanctis assueto, facile occurrent. 

4° Convenientes. Non solum enim requiritur ut satis¬ 
factiones sint in se salutares, debent insuper esse pro- 
portionatae et convenientes, tum personae, tum peccatis 
pro quibus imponuntur, juxta prudentiae regulas. Hinc 
! 1° publica pro deliciis occultis imponi non debet poeni¬ 
tentia , idque in Rituali nostro prohibetur; pro delictis 
autem publicis et scandalosis, solus episcopus aut ab eo 
delegatus poenitentiam soleinnem vel extraordinariam 
imponere potest. At quilibet confessarius eam injungere 
Itenetur satisfactionem quam prudenter aestimat necessa- 

i 

riam ad reparandum scandalum, v. g. postulationem 
veniae, manifestationem poenitentiae, retractationem doc¬ 
trinae, verborum, scriptorum contra fidem aut mores, etc. 
2° Caveat confessarius ne poenitentias diversi generis 
operibus implicatas rudibus vel personis obliviosis impo¬ 
nat, aut aliquid singulis diebus per multum tempus fa¬ 
ciendum injungat; necesse est ut simpliciter loquatur, 
praeceptum a concilio clare distinguat, et aliquid semel, 
bis aut ter singulis hebdomadis faciendum praescribat, 
ut si poenitens una die oblitus fuerit, omissionem altera 
die reparare possit. 3° Iis qui saepe in eadem relabuntur 
peccata, quamdam poenitentiam imponere juvat pro uno¬ 
quoque relapsu, v. g. jejunia pro incontinentiis, eleemo¬ 
synas pro blaspliemiis, etc. 


| III, — De operibus injungendis. 


Suppono velut certum opera satisfactoria debere esse 
poenalia, quia sic perpetuo exhibentur in Scriptura ac in 
tota traditione. Et revera, quis risum cohibere posset, 
audiendo opus sub omni respectu jucundum, v. g. ludum, 
ciborum delicatorum esum, vini generosi polum , in ex¬ 
piationem peccati impositum fuisse ? Opus autem dupli¬ 
cem habere potest difficultatem : unam objectivam, seu 
ex natura ejus provenientem, et alteram subjectivam, id 
est ex parte hominis illud exsequentis. Sic oratio poenalis 
est in se, sed aliis magis, aliis minus operosa, ratioue dis^* 
positionum, tum animi, tum corporis. 

Omnis actus virtutis est poenalis, et ideo in satisfac¬ 
tionem imponi potest; quia eo ipso quod mentem ad 
coelestia erigat, homini carnali plusminusve adversatur. 

Concilium Trid. sess. 6, cap. 14, triplex distinguit ge¬ 
nus poenalium operum ad quae caetera revocari possunt, 
scilicet, jejunia, eleemosynas et orationes. 

1° Jejunia, ad quae revocantur omnes carnis afflictatio¬ 
nes , ut 1° ipsum jejunium, et etiam aliquando in pane et 
aqua; 2° abstinentia a carnibus, vino alioque liquore fer¬ 
mentato, aut illius aqua multa temperati usus; 3° ftageb 

lationes et cilicia; 4° sanctae peregrinationes, praesertim 
pedibus factae, quamvis qui multum peregrinantur , raro 
sanctificentur , ait auctor libri de Imitatione Christi; 5° vi¬ 
giliae, humi vel in lecto duro cubationes ; 6° genuflexio- 
nes, brachiorum extensiones, aut alii poenales situs cor¬ 
poris ; 7° abstinentia a deliciis, conviviis, ludo, venatione, 
equitatione, vestibus exquisitis, etc. 

2° Per eleemosynas, intelligi debent omnia misericor¬ 
diae opera, sive corporalia, sive spiritualia, v. g. eruditio 
ignarorum, visitatio infirmorum, consolatio afflictorum. 
Si confessarius poenitentias pecuniarias imponat, caveat 
ne eas suscipiat erogandas, ne in aliquam suspicionem 
avaritiae aut fraudis deveniat, etc. 

3° Orationis nomine comprehenduntur 1° recitatio offi¬ 
cii divini, Psalmorum, Rosarii, etc. 2* meditatio et oratio 
mentalis, lectio librorum spiritualium, sive pris T ata, sive 
coram familia ; 3° examen conscientiae, sero et mane, re¬ 
novatio propositi vitae emendandae et actus contritionis; 
4° certus numerus actuum fidei, spei, charitatis, humi¬ 
litatis, contritionis, etc. f° visitatio ecclesiarum, adora¬ 
tio sanctissimi Sacramenti, quaedam exercitia religionis ; 
6° frequens sacramentorum Poenitentiae et Eucharistiae 
susceptio, auditio missae, assistentia concionibus sacris 
vel catechismis, ingressus in confraternitatem, actus vel 
exercitia pietatis sive erga Dominum nostrum Jesum 
Christum, sive erga B. Virginem, sive erga sanctos aut 
aliquem sanctorum. 

Cum, ex dictis, omnis actus virtutis sit opus satisfacto- 
rium, inde sequitur opera alias debita esse satisfactoria, 
quia non desinunt esse actus virtutis, et tunc duplici 
titulo obstringunt : ea igitur in poenitentiam injungi 
possunt, et tunc dignitati sacramenti participant. Hinc 
confessarius praescribere potest, v. g. fugam alicujus per¬ 
sonae scandalosae, recessum a cauponibus, abstinentiam 
a clioreis vel comoediis, jejunium in Quadragesima, audi¬ 
tionem sacri in die dominica, etc. Alia tamen, saltem or¬ 
dinarie, addenda sunt opera indebita. 

Item imponi potest patientia in flagellis et tribulatio¬ 
nibus hujus vitae tolerandis, v. g. rusticis, servis, opifici- 

hus pia elevatio mentis ad Deum inter labores et defatU 
gationes. 

Saepe etiam juvat imponere hujusmodi poenitentibus 
ut, per tempus determinatum, mane ante laborem, ves¬ 
pere ante cubitum, die dominica ante vel post missam 
genuflectentes, aliquandiu de morte, judicio Dei et in¬ 
ferno cogitent, peccata praeterita detestentur, et inno¬ 
vent consilium potius moriendi quam iterum peccandi. 

( 9 « 6 E 777 «ranbona opera pcenitentis, etiam non imposita, 
per verba confessarii, quidquid boni feceris et mali susti- 
nueris , ad effectum poenitentiae sacramentalis eleventur? 

R. Plures negant, quia virtus clavium opera pceniten¬ 
tis non elevat, nisi in quantum ligat j praedicta autem 
verba confessarii nullam imponunt obligationem : ergo. 

Alii vero multo plures, cum S. Thoma, affirmant, et 
hac sola ratione nituntur, scilicet, quod Ecclesia frustra 
non jusserit ut dicta verba proferrentur : ergo in ipsius 
mente bona opera etiam libere a posnitente suscepta, ad 
rationem satisfactionis sacramentalis elevantur, saltem 
si talis sit intentio confessarii et pcenitentis bona opera 
facientis. 

ARTICULUS TERTIUS. 

d£ obligatione acceptandi et adimplendi poenitentiam 

A CONFESSARIO IMPOSITAM. 

PROPOSITIO. 

Fcvnitens tenetur sub peccato ex genere suo mortali, accep¬ 
tare et adimplere poenitentiam rationabilem et peccatis 
~ proportionatam , a confessario sibi impositam. 

Proh. 1° concil . Lateran. IF> can. 21, ubi dicitur de 
fideli utriusque sexus, ut injunctam sibi poenitentiam pro 
viribus studeat adimplere . 

2° Ratione . Confessarius non solunfpotest, sed tenetur 
sub peccato de genere suo mortali, poenitentiam sacra- 
mentalem imponere : at repugnat illum teneri poeniten¬ 
tiam imponere, sipoenitens non teneatur illam acceptare 
aut acceptam implere. Praeterea poenitentia est pars inte- 

gva sacramenti : porro non magis licet poeni tenti quam 
confessario sacramentum reddere mutilum : ergo. 

- Dixi 1 ° sub peccato dc genere suo mortali ; quia res gra¬ 
vis est momenti, vel in se, ubi magna imponitur poeni¬ 
tentia pro magnis peccatis ; vel respectu sacramenti, si 
levis poenitentia pro levibus delictis, aut pro gravibus 
jam remissis imponatur : secus esset si, poenitentia pro 
majori parte impleta, pars levis omitteretur. Multi etiam 
dicunt omissionem poenitentiae levis, pro levibus aut jam 
remissis impositae, esseduntaxatpeccatum veniale: ita Li- 
gorio, lib. 6, n. 517, et celebriores theologi apud ipsum. 

Dixi 2° rationabilem ; quia si poenitentia videatur evi¬ 
denter injusta, impossibilis aut nimis onerosa, et confes¬ 
sorius humiliter rogatus, eam minuere vel in aliam faci¬ 
liorem commutare nolit, tunc pcenitens sine gravi et 
forte sine ulla culpa recedere potest non absolutus, et 
alium confessariumadire. SicConcina, Suarez, Layman, 
Ligorio, etc. At qui mortalia confessus est peccata, et le¬ 
vem tantum, sine rationabili causa, vellet poenitentiam, 
mortaliter peccaret, sicut confessarius qui in eo casu le¬ 
vem tantum, sine justa causa, injungeret. 

Si poenitentia libere acceptata facta fuerit impossibilis, 
tunc non obligat; nemo quippe ad impossibile tenetur. 
Unde qui poenitentiam oblitus est, eam a confessario re¬ 
quirere debet, si possit; si vero non possit, aut si confes* 
sarius illius non recordetur,Jad illam non tenetur, quia 
facta est impossibilis. Nec peccata iterum confiteri tene- 
lur ut novam accipiat poenitentiam, quia novum tunc 
esset sacramentum, et prius non ideo fieret integrum. 
(Yerumtainen id convenientius foret ad remittendam aut 
minuendam poenam temporalem peccatis debitam. 

Si oblivio fuerit culpabilis, v. g. propter negligentiam 
in adimplenda poenitentia, sufficit etiam hoc peccatum 
in sequenti confessione declarare, tutius tamen reus petet 
a confessario ut major sibi imponatur poenitentia. Ita 
expresse Billuart } de Poenit. 

Circumstantia poenitentiae imposita?, ut, v. g. recitare 
rosarium flexis genibus, potest esse sub gravi vel sub levi; 




TRACTATOS 


m 

id pendet a molestia ei annexa, et a voluntate confessarii 
eam determinantis ac praescribentis. 

Quceritur 1° an confessarius possit imponere poeniten¬ 
tiam gravem sub levi pro peccatis mortalibus ? 

R . Quidam negant, dicentes ilium esse ministrum Dei, 
et naturam materiae per se sub mortali obligantis mutare 1 
non posse : alii vero multo communius affirmant, quia 
confessarius vere est judex, et sententiam ferendo, con¬ 
ditiones absolutionis pro arbitrio determinat. Verum, ut 
recte notat Ligorio, 1. 6, n. 518, excepto casu rarissimo • 
aegritudinis aut veli ementis contritionis, saltem aliqua . 
satisfactio sub gravi injungenda est. Ergo. 

Quceritur 2° quo tempore implenda sit poenitentia ? > 

R. 1°. Non necesseest ut ante absolutionem impleatur, 
idque constat 1® ex praxi hodierna totius Ecclesiae; 2° ex : 
condemnatione propositionis sequentis a Sixto IV, anno 
1478, quae est Pelii Ostnensis : « Non sunt absolvendi 
» poenitentes, nisi peracta prius poenitentia iis injuncta ; » 
3 a ratione ; satisfactio enim non est pars essentialis, sed 
tantum integralis sacramenti; ergo confessarius exigere 
non debet a poenitente sufficienter disposito ut poeniten¬ 
tiam ante absolutionem impleat. Si autem prudenter 
judicet pcenitentem nou esse sufficienter dispositum, I 
poenitentiam simul medicinalem et poenalem ei injungat, 
eumque pro aliquo tempore remittat, ut melius dispo¬ 
natur : poenitentia quam interea implebit, effectum non 
habebit ex opere operato, sicut et confessio, nisi eo , 
instanti quo, accedente absolutione, perficietur sacra-* 
inentum. Ita Dens. 

R. 2°. Si tempus a confessario fuerit determinatum, 
eo tempore implenda est poenitentia; et illo effluxo, 
non liberatur poenitens, quia non ad finiendam obliga¬ 
tionem adjicitur tempus. Si vero tempus non fuerit de¬ 
terminatum , quamprimum moraliter implenda est poe¬ 
nitentia, et mortale esset peecatum eam diu differre. 
Ratio quam afferunt auctores est integritas sacramenti, 
mutili remanentis, donec impleatur satisfactio a confesr 
sario injuncta. 

Quanta autem requiratur dilatio ut peccatum sit mor¬ 
tale?, non conveniunt inter se doctores : communius di¬ 
cunt dilationem intra octiduum vel etiam usque ad quin¬ 
denarii non reputandam esse gravem, seclusa ratione 
medicinae, quae prius urgere potest : at probabilius est 
dilationem ad mensem, sine ratione excusante, pecca¬ 
tum esse mortale. Vide Ligorio, 1. 6, n. 521. Si pars 
tantum poenitentiae differatur, peccatum erit veniale aut 
mortale, juxta quantitatem dilatam et gradum negli- 
gentiae. 

Qucvritur 3° an pcenitens, post absolutionem in pecca¬ 
tum mortale relapsus, satisfacere possit pcenitentiae sibi 
injunctae? 

R. 1°. Si actualem haberet affectionem ad peccatum, 
certe non satisfaceret, cum ipsius opus vitiaretur. 2° Pec¬ 
cat saltem venialiter, poenitentiam in statu peccati mor¬ 
talis implens, siquidem integralem sacramenti partem 
indigne suscipit, et obicem fini ejus voluntarie ponit. 
3° Probabilius est tamen et communissime docent theo¬ 
logi, euin substantialiter satisfacere, quia solum opus 
praescribitur, non vero finis ejus. Ita P. Antoine, Collct, 
Biiluarty Dens aliique rigidiores. Imo, juxta multos, sic¬ 
ut poenitentiae ante absolutionem jussu confessarii im¬ 
plendae reatum poenae temporalis tollunt, cum peccatum 
postea per absolutionem remissum fuerit; ita poenae post 
absolutionem agendae, etiamsi in peccato postea superve¬ 
niente impletae fuerint, tamen sublato per jus tificationeui 
obice, suum effectum assequentur. ItaP. Antoine. 

ARTICULUS QUARTUS. 

DE COMMUTATIONE POENITENTIAE A CONFESSARIO INJUNCTAE- 

Certum est 1° ipsum poenitentem eam mutare non 
posse etiam in opus longe melius : nam poenitentia a 
confessario imposita, auctoritate clavium Ecclesiae ad 
rationem sacramenti elevatur, et habet vim poenam tem¬ 
poralem ex opere operato remittendi : pcenitens autem 
non potest auctoritate sua vim hujusmodi confene operi 
a se determinato quantumvis bono. Ergo. 

Certum est 2° confessarium poenitentiam a se imposi¬ 
tam , in ipso tribunali sacro , vel etiam, juxta multos , 
Ligor io, 1. 6, n. 529, extra tribunal, mutare posse, eodem 
sacramento moraliter durante, v. g. antequam pcenitens; 
discedat, vel si statim redeat, quia haec mutatio ad idem 
judicium pertinet : quidam lioc tempus extendunt ad( 
plures dies, vel etiam ad hebdomadam, Ligorio, 1. 6, 
n. 518. Eodem judicio amplius non durante, idem con- 
fessarius poenitentiam mutare non potest, nisi, iterata' 
confessione saltem in genere, absolutio concedatur, alio- 
quin nova poenitentia non esset sacramentalis. Sufficit < 
in eo casu ut poenitens, si confessarius statum ejus sal¬ 
tem confuse recordetur, dicat : Accuso me de omnibus 
peccatis quae jam tibi, pater, confessus sum. 

3° Quivis sacerdos legitime approbatus mutare potest,, 
ob justam causam, poenitentiam ab alio impositam : nam 
sacramentum Poenitentiae in bonum animarum a Christo * 
fuit institutum : si ergo satisfactiones injunctae factae fue- >| 
rint irrationales, impossibiles, nimis difficiles, inconve¬ 
nientes, etc. necesse est ut mutari possint; at, priore 
sacramento non durante, in altero judicio tantum mu¬ 
tari possunt: porro quilibet sacerdos legitime approbatus < 
in novo judicio sententiam ferre potest : ergo. Ita fere 
omnes theologi, contra Soto et Yasquez. 

In eo autem casu iterandum est sacramentum cum 
cunctis partibus ejus, scilicet contritione, confessione et 
absolutione; alioquin, ut jam dixi , nova poenitentia non 
e^set sacramentalis. Attamen, cum peccata clavibus di¬ 
recte subjecta et vi prioris absolutionis remissa fuerint, 
sufficit prsecipua in secunda confessione declarare, ita ut 
confessarius statum poenitentis modo generali noscat, nisi 
forte poenitentia mutanda medicinalis fuisset; tunc nam¬ 
que distincte aperienda esset causa. 

Monet P. Antoine , aliquid ex priori poenitentia relin¬ 
quendum esse, ne prius sacramentum integritate sua 
careat : subintelligendum est, si nulla pars ante muta¬ 
tionem fuerit impleta. 

Dixi legitime approbatus , id est, habens jurisdictionem 

in peccatdf[5ro quibus poenitentia fuerat imposita : unde 
qui non est approbatus pro reservatis, juxta tutiorem et 
communiorem sententiam , mutare non posset poeniten¬ 
tiam pro reservatis impositam. 

Non extra dubium mihi videtur quod dicit Billuart, 
de Pcenilent. scilicet poenitentem, post mutationem pce- 
nitenti<e, ad priorem propria auctoritate redire posse, 
quia mutatio in ipsius gratiam facta est; posterior enim 
poenitentia est sacramentalis : quomodo ergo sine judicio 
sacramentali omitti posset? 

Quaeritur an unus pro altero satisfacere possit? 

B. 1°. Si agatur de satisfactione in genere , vel specta¬ 
tur ut solutio debiti, vel ut medicinalis : in priori casu, 
unus pro altero satisfacere potest saltem per modum suf¬ 
fragii, id est, satisfactiones suas Deo pro minuenda poena 
temporali fratris sui vivi aut defuncti offerre. Da omnes 
catholici contra bsereticos. In posteriori vero casu , unus 
pro altero non magis satisfacere potest, quam sumere 
medicinam ad curandum alterius morbum. 

B. 2°. Ubi de satisfactione sacramentali agitur, re¬ 
pugnat unum pro altero satisfacere? nam ista satisfactio, 
quatenus sacramentalis, est actus pcenitentis, ex conciliis 
Florentino et Tridentino supra citatis : ergo a solo pce- 
nitente impleri potest. Unde Alexander YII sequentem 
damnavit propositionem : « Pcenitens propria auctoritate 
» substituere alium sibi potest, qui loco ipsius poeniten- 
» tiam adimpleat. » 

Excipiendus est casus in quo confessarius non impo¬ 
suisset actum personalem et afflictivum : tunc nihil ob¬ 
staret quominus poenitens satisfactionem sibi injunctam 
per alium impleret, v. g. eleemosynam pauperibus ero¬ 
gandam alteri committeret, nisi ex intentione confcssarii 
ipse pauperes visitare deberet. 

Nota. Si modus satisfaciendi non fuerit a confessario 
determinatus, arbitrio poenitentis relinquitur : hinc si 
recitatio rosarii, v. g. simpliciter injuncta fuerit, pceni¬ 
tens satisfaciet illud reeitando genuflectens, stans, deam¬ 
bulans, sedens, aut alternatim cum alio : si pia lectio 

fuerit praescripta, sufficiet legere oculis et ftente sine 
vocibus articulatis, etc. 

•4 


CAPUT SEXTUM. 


DE FORMA SACRAMENTI POENITENTIA. 

In praecedentibus capitibus de materia liujus sacramenti 
tractavimus : nunc per ordinem de forma ejus agendum 
est, et tria examinanda forent, videlicet 1° quae sit forma 
hujus sacramenti, 2° quis ejus sensus, et 3° an forma de¬ 
precatoria sit valida. Jam probavimus adversus novatores 
sensum formae seu absolutionis esse actum judicialem., 
Restat igitur ut duo alia examini subjiciamus. 

ARTICULUS PRIMUS. 

QVAZ SIT FORMA SACRAMENTI POENITENTIAE. 


Concilium Florentinum, in Decreto ad Armenos, ha?c 
babet: * Forma hujus sacramenti sunt verba absolutionis, 
ji quae sacerdos profert, cum dicit : Ego te absolvo, » etc. 
ct conc. Trid. sess. 14, cap. 3 r « Docet praeterea sancta 
b synodus sacramenti Poenitentia formam, in qua pra 
» cipue ipsius vis sita est, in illis ministri verbis positar 
p esse : Ego te absolvo } etc. quibus quidem de Ecclesiae 
® sanctae more preces quaedam laudabiliter adjunguntur^ 
* ad ipsius tamen formae essentiam nequaquam spectant, 
» neque ad ipsius sacramenti administrationem sunt ne 
» cessariae. • 

Unde rituale Romanum haec statuit: 


Sacerdos cum poenitentem absolvere voluerit, injuncta ei prius et i 


eo accepta poenitentia salutari, primo dicat : 


Misereatur tui omnipotens Deus , et dimissis peccatis tuis 
perducat tc ad vitam aeternam. Arnen, 

f Deinde ^extensa versus poenitentem dextera, dicit t In¬ 
dulgentiam, absolutionem et remissionem peccatorum tuo¬ 
rum tribuat tibi omnipotens et misericors Dominus. Arnen. 

Dominus noster Jesus Christus te absolvat , ct ego auctori¬ 
tate ipsius te absolvo ab omni 'vinculo excommunicationis, 
suspensionis et interdicti, in quantum possum et tu indiges: 
deinde ego te absolvo a peccatis tuis, in nomine Patris, ct 
Filii , ct Spiritus sancti, Amen . 

Passio Domini nostri Jcsu Christi, merita beatee Mariae 
Firginis , omnium sanctorum , et quidquid boni feceris et 
mali sustinueris, fit tibi in remissionem peccatorum, aug¬ 
mentum gratiae et praemium vitee ce ternae. Amen . 

Admonet postea idem Rituale omittendam esse vocem 
suspensionis , si poenitens sit laicus; omittenda est pariter 
si sit clericus in sacris non constitutus : et addit, in con¬ 
fessionibus frequentioribus et brevibus omitti posse ora¬ 
tiones, Misereatur et Indulgentiam, satisque esse si dicatur: 
Dominus noster, usque ad Passio Domini ; urgente vero 
gravi necessitate, breviter dici posse : Ego te absolvo ab 
omnibus censuris et peccatis , in nomine Patris, et Filii, et 
Spiritus sancti. Amen. 

Rituale Cenomanense dicit faciendum esse signum 
crucis super poenitentem, dicendo. Indulgentiam, etc, 
extendendam dextram versus eum, dum dicitur, Domi¬ 
nus noster , etc. (cui orationi quaedam adduntur verba), 
et ambas jungendas esse manus, dicendo, Passio Do¬ 
mini, etc. 

Circa modum administrandi sacramenta, unusquisque 
accurate ediscere tenetur Rituale propriae suae dicecesis , 
i et a regulis in eo contentis recedere non debet. 

Rituale nostrum permittit quidem brevem formam, 
Ego te absolvo ab omnibus censuris et peccatis , etc. pro¬ 
nuntiari in extrema necessitate, si nempe poenitens ita 
sit morti proximus, ut integra forma pronuntiari ne¬ 
queat; nihil vero dicit de licentia omittendi preces ante 
et post absolutionem, in confessionibus frequentioribus 
et brevibus : unde concludimus eas in mente ejus non 
esse omittendas. 

Attamen illarum omissio, citra contemptum, lineam 
peccati venialis excedere non videtur; et probabilius, 
nullum esset peccatum si notabilis existeret causa sic 
agendi, quia, si talis omissio expresse non permittatur 
apud nos, dici etiam potest illam positive non prohiberi. 

Quceritur 1° quaenam verba sint essentialia? 

R. Certum est totam essentiam absolutionis intra verba 
orationis, Dominus noster , contineri : at pariter certum 
est omnia verba illam constituentia, ad validitatem sacra¬ 
menti non requiri, quia plurima tolli possunt sine muta¬ 
tione in sensu. 

Sic 1° verba Dominus noster , usque ad ego te absolvo , ad 
essentiam formae non pertinent : patet ex conciliis Flo¬ 
rentino et Tridentino. 

2° Nec pronomen ego, quod sufficienter exprimitur per 
verbum absolvo. 

' 3° Nec illa verba, in nomine Patris, et Filii, et Spiritus 
sancti , quia invocatio Sanctissimae Trinitatis in adminis- 
tratione hujus sacramenti non praescribitur in Scriptura, 
nec in traditione, nec in usu Ecclesiae, tanquam essen¬ 
tialis : ita communiter docent theologi. 

4* Dubitatur an verba a peccatis tuis , sint essentialia. 
Multi negant, dicentes sensum verborum absolvo te, prae¬ 
sentia poenitentis qui peccata confessus est, sufficienter, 
determinari; alii vero non pauci contendunt ea absolute 
requiri; nam, inquiunt, Christus sacramentum Poeni¬ 
tentiae instituendo, dixit, Quorum remiseritis peccata : sic¬ 
ut propter verbum quorum , exprimenda est persona 
absolvenda, sic pariter exprimenda sunt peccata. Prior 
sententia probabilior milii videtur; sed omnes fatentur, 
ea omittere verba, mortale esse peccatum , et in casu 
omissionis iterandam esse absolutionem propter dubium. 

Ergo haec verba. Absolvo te a peccatis tuis , reputanda 
sunt essentialia, et saltem, etiam in casu necessitatis, sic 
pronuntianda est absolutio : Ego absolvo te ab omnibus 
censuris et peccatis tuis , in nomine Patris , etc. Commu¬ 
nius tamen docetur censuras , solo verbo a peccatis , tolli 
cum ipsis peccatis. 

Quceritur 2° an absolutio sub forma sequivalenti pro¬ 
lata, v. g. Condono , Remitto libi peccata tua, etc. sit va— 
ida? 

ii. Graviter est illicita, utpote insolita, praxi Ecclesiae 
contraria et pcenitentium offensiva : sed valida est, quia 
idem substantialiter remanet sensus. Notat Cajetanus, 
apud BUlttart , illicitam quidem, sed validam fore absolu¬ 
tionem datam in plurali numero, honoris causa. 

Quceritur 3° an forma absolutionis ita essentialiter con¬ 
sistat in verbis ore prolatis, ut scriptura vel nutus non 
sufficiant ? 

Jl . affirmative. 1° Quia talis fuit voluntas Christi, una¬ 
nimi Ecclesiae consensu probata. Quia forma sacramen¬ 
torum in verbis consistit, excepto matrimonio in quo 
sufficiunt nutus. 3° Quia concilia Flor, et Trid. ita 
requirunt. 

Non obstat quod in foro contentioso sententia scripta 
proferri possit, nisi legislator aliter statuerit : nam judi¬ 
cium sacramentale et judicium forense non sub omni 
respectu aequiparari debent, et in praesenti casu dis¬ 
crimen in eo consistit, quod judicium forense de ab¬ 
sente proferri possit, non item sacramentale. 

Hinc 1° absolutio valide dari non potest per litteras 
neque per nuntium, ex dictis. 

Hinc 2° necesse est ut persona absolvenda sit moraliter 
praesens, id est, intra distantiam qua homines commune 
altiori voce loqui solent, quod nonnulli ad viginti passus 
circiter extendunt. Attamen in casu necessitatis, pceni- 
tens longius distans, v. g. cadens e tecto, sub conditione 
absolvendus esset. 

Non requiritur ut poenitens verba absolutionis audiat 
vel audire possit, et multo minus ut ea intelligat. 

Quceritur 4° an forma sub conditione prolata, sit va¬ 
lida? 

R. 1°. Certum est absolutionem datam sub conditione 
de futuro, v. g. Absolvo te, si restituas, si in peccatum 
non labaris, esse nullam. Yelenim effectum suum habe¬ 
ret hic et nunc, vel tempore quo adimpletur conditio : at 

ni. 19 

neutrum dici potest; non prius, cum sacerdos intentio- 
nem absolvendi non habeat; non posterius, quia gratia 
sacramenti non potest sic manere suspensa. 

R. 2°. Absolutio data sub conditione de praeterito vel 
de praesenti, v. g. si restitueris', si non es absolutus, va¬ 
lida est modo conditio existat; niliil enim effectum ejus 
suspendit. At graviter illicita est, nisi necessitas excuset, 
quia hic modus absolvendi est insolitus et reverentiae sa¬ 
cramento debitae adversus. 

Similiter non licet exprimere conditionem quae neces¬ 
sario supponenda est, v. g. Absolvo te, si vere es contri¬ 
tus, si habeas votum restituendi, satisfaciendi, etc. con- 
fessarius enim est judex : debet ergo adhibere curam 
sufficientem ut de statu poenitentis prudenter judicet et 
absolutam ferat sententiam ; quid enim sentiretur de ju¬ 
dice qui sententiam suam sic proferret : Decerno objec¬ 
tum litis Petro, v. g. reddendum esse, si melior sit ra¬ 
tio ejus ? tam in se ridicula foret absolutio conditionata 
extra casum necessitatis. 

Videbimus infra quibus neganda vel concedenda est ab¬ 
solutio, recensendo quandonam absolutio sub conditione 
dari possit. Hic autem volumus conditionem, quando le¬ 
gitime apponitur, vocibus non exprimendam esse : talis- 
quippe est usus Ecclesiae, ea fundatus ratione, scilicet, 
quod sacramentum Poenitentiae per modum judicii admi¬ 
nistretur, et in judicio sententia absoluta esse debeat. 

Multi tamen dicunt quod , si dubitetur an pcenitens 
adhuc vivat, vel fuerit absolutus, absolutio dari possit 
sub conditione expressa, si tu es capax, si non es absolu¬ 
tus, ut fit in Baptismo. Ita P. Antoine, Certe nec eum 
qui eo casu conditionem exprimit, nec qui non exprimit 
damnare vellem. 

ARTICULUS SECUNDUS. 

AN FORMA DEPRECATORIA SIT VALIDA. 

Triplici modo enuntiari potest absolutio, videlicet 1® 
indicative, v. g. Absolvo te a peccatis tuis , ut fit apud nos $ 

9° deprecative, v. g. Absolve , qumsumus, Domine , hunc fa¬ 
mulum tuum a peccatis ejus , ut fit apud Graecos; vel 3° im¬ 
perative, v. g. Esto a peccatis tuis absolutus. 

Nulla proferuntur exempla quibus ostendatur formam 
imperativam oiim fuisse usurpatam : eam igitur praeter¬ 
mittimus. 

Certum est a forma indicativa apud nos usitata rece¬ 
dere graviter illicitum fore, quia violaretur lex ecclesias¬ 
tica in materia gravi. 

Quaestio est igitur an ex bypothesi quod forma depre¬ 
catoria adhiberetur, sacramentum esset validum. Affir¬ 
mat P. Morinus, 1. 8, cap. 8, et plurimi post ipsum, inter 
quos Puenin, IFitasse, Tournely, etc. qui contendunt hanc 
formam duodecim prioribus saeculis adhibitam fuisse in 
ipsa Ecclesia Latina. 

Multi vero alii demonstrare nituntur formam indica- 
tivam absolute necessariam esse, et proferunt monu¬ 
menta quibus ostendere volunt formam indicativam, si 
non in verbis, saltem quoad sensum, semper in usu fuisse, 
tum apud Graecos, tum apud Latinos. 

\ 

PROPOSITIO. 

Probabilius est formam pure deprecatoriam ad validitatem 
sacramenti non sufficere. 

Proh. 1° Scriptura sacra . Christus enim, instituendo 
hoc sacramentum, non dixit, Quaecumque petieritis pec¬ 
cata esse solvenda, erunt soluta, sed, Qucecumque solveri¬ 
tis : porro illa verba indicant actionem sacerdotis non tan¬ 
tum deprecantis, sed pronuntiantis tanquam auctorita¬ 
tem habentis : ergo. 

1° Auctoritate concil. Florent . et Tricl . quae definierunt 
formam sacramenti Poenitentiae sitam esse in his verbis, 
Ego te absolvo a peccatis tuis , et preces quae illis laudabili¬ 
ter adjungi solent, ad essentiam formae non pertinere. 
Nonne eo ipso definierunt formam essentialem esse indi¬ 
cativam ? 

3° Piares sancti Patres comparant ministerium sacer¬ 
dotum novae Legis pcenitentes absolventium ministerio 
levitarum leprosos probantium, et inter bos et illos lioc 
admittunt discrimen , scilicet, quod in nova Lege sacer¬ 
dotes lepram peccati non tantum probent mundatam, 
sed mundent, dum levitse lepram carnis solummodo de¬ 
clararent mundatam : atqui tale non admitteretur discri¬ 
men, si forma simpliciter deprecatoria sufficeret. 

4° Ratione theologica . Sacramentum Poenitentiae per mo¬ 
dum judicii fuit institutum : sacerdos igitur debet pro¬ 
ferre sententiam ut judex : porro sententiam non profer¬ 
ret ut judex, si tantum deprecaretur : ergo. 

Insuper probavimus supra absolutionem sacerdotis non 
esse nudum ministerium declarantis peccata esse remissa, 
sed actum judicialem : ergo denique, etc. 

Verum forma deprecatoria in sono, sed indicativa in 
sensu, valida est; constat enim propria verba formae hu¬ 
jus sacramenti a Christo non fuisse determinata : sufficit * 
ergo ut actio ministri absolventis exprimatur et verificen- 
tur verba Christi, Quorum remiseritis, etc. Porro actio mi¬ 
nistri absolventis per formam deprecatoriam in sono et 
indicativam in sensu exprimitur. Supponatur, v. g. haec 
forma Graecorum, apud Goar, Domine Jesu Christe, Fili 
Dei vivi, pastor et agnus qui tollis peccatum mundi ... re~ 
laxa, remitte, condona peccata... a servis tuis istis commissa. 
Cum sacerdos prius audierit pernitentem eique satisfac¬ 
tionem injunxerit tanquarn judex, nonne sensus hujus- f 
modi verborum est : Remitte, Domine, peccata cui ea 
remitto, seu, in cujus gratiam ministerium meum exer¬ 
ceo, juxta verba tua, Quorum remiseritis, etc.? Ergo. 

Unde 1° licet forma deprecatoria olim adhibita fuerit 
apud Latinos, hoeque supposito, non concesso, nihilomi¬ 
nus sacramentum erat validum. 2° Etiamsi sola forma de¬ 
precatoria in sono adhiberetur apud Graecos, validitas 
sacramenti non periclitaretur; et idcirco Latini talem 
formam eis nunquam exprobraverunt, nec dubitaverunt 
illos sacramentum Poenitentia? retinere. 

Cseterum, falsum est solam formam deprecatoriam ia 

usu esse apud Graecos; Goar enim plures describit for¬ 
mas indicati vas apud Calabros, Apulos et Siculos usur¬ 
pari solitas, quas nonnulli Orientales acceptarunt. Arcu- 
dius, ipse Graecus, probat, Concordia Ecclesice Orientalis et 
Occidentalis in sacramentorum administratione, 1. 4, cap. 3, 
eas formas quae primo aspectu deprecatoriae videntur, 
vere esse absolutas quoad sensum, et initio capitis sa¬ 
pienter observat, « nullam unquam fuisse controversiam 
w de hac re inter Graecos et Latinos, ac proinde non esse 
» verisimile antiquam formam hujus sacramenti ex odio 
» alicujus vel malitia mutatam aliquando fuisse, et in- 
»> credibile dictu videri Graecorum ecclesiam nunquam 
» liabuisse veram formam hujus sacramenti. » 


CAPUT SEPTIMUM. 

DE MINISTRO SACRA.MENTI POENITENTIA. 

Tres hujus capitis erunt articuli, quorum primus erit 
de charactere in ministro sacramenti Poenitentiae requi¬ 
sito ; secundus, de jurisdictione ipsi necessaria, et tertius, 
de ejus officiis seu obligationibus. 

ARTICULUS PRIMUS. 

DE CHARACTERE IN MINISTRO SACRAMENTI POENITENTIAE 
REQUISITO. 

Yaldenses existimabant bonum laicum, non vero ma¬ 
lum sacerdotem, habere facultatem absolvendi. Inter ar¬ 
ticulos AViclefi in concilio Constantiensi damnatos, iste 
re peritur, laicum, si vir frugi fuerit, clavium potestatem a 
Christo accepisse. Novatores in concilio Tridentmo dam¬ 
nati, docebant, referente Palavicino lib. 12, cap. 10, 
« sacerdotes non habere potestatem ligandi et solvendi, 

* nisi Spiritus sancti gratia et cliaritate sint praediti; et 

» non cos solos esse ministros absolutionis, sed omnibus 
» et singulis Christianis esse dictum : Quo'deam que solve - 
» ritis, » etc. Soli tamen ministri apud ipsos sententiam 
reconciliationis pronuntiant. 

P. Morinus arbitratur atque contendit, lib. 8, cap. 3, 
diaconis concessum fuisse apud Latinos confessiones au¬ 
dire et a peccatis absolvere in casu necessitatis, id est, in 
mortis periculo et deficiente sacerdote. 

PROPOSITIO. 

Solus sacerdos minister est sacramenti Poenitentiae, 

Proh . Illa propositio est de fide, constat Scriptura 
sacra et traditione. 

1° Est de fide, utpote definita a conc. Trid. sess. 14, 
can. 10, his verbis : « Si quis dixerit sacerdotes qui in 
>» peccato mortali sunt, potestatem ligandi et solvendi 
» non habere; aut non solos sacerdotes esse ministros 
» absolutionis, sed omnibus Christi fidelibus esse dictum r 
» Qiwdcumque ligaveritis ... anathema sit. >* Idem jam tra¬ 
diderant concilium Florentinum, in Decreto ad Annenos, 
conc. Const. adversus Wiclefum, et conc. Later. IV, prae¬ 
cipiendo ut omnes fideles semel in anno peccata sua 
proprio sacerdoti confiterentur. Haec verba, proprio sa¬ 
cerdoti, supponunt confessionem soli sacerdoti fieri posse. 
Ergo 1°. 

2° Constat Scriptura sacra . Ili soli habent potestatem 
remittendi peccata quibus Christus, instituendo sacra¬ 
mentum Poenitentiae, dixit : Quorum remiseritis ... Atqui 
Christus liaec verba, non ad laicos, sed ad solos Apostolos 
proindeque ad eorum successores direxit. Porro soli sa¬ 
cerdotes Apostolis successerunt. Ergo 2°. 

3° Constat traditione quae semper tenuit solis sacerdo¬ 
tibus competere potestatem ligandi et solvendi, juxta 
praedicta verba Christi, et omnes sancti Patres quos plu¬ 
ries citavimus, vel expresse dixerunt, vel supposuerunt 
solos sacerdotes sacramenti Poenitentiae esse ministros : 

v. g. S. Cyprianus, dum remissio facta per sacerdotes; 
S. Ambrosius, qui relaxandi licentiam sacerdotibus suis 
concessit :S. Clirysostomus, qui dignitatem sacerdotum , 
ex potestate remittendi peccata vi verborum Christi, re- 
evat: ergo 3°; aliunde, etc. insuper... Ergo. 

De fide est ergo 1° sacerdotes etiam malos sacramen 
Poenitentiae esse ministros ; 2° nunquam laicos, quantum¬ 
vis bonos, et in quacumque necessitate, sacramentum 
istud administrare posse. Verum opinio P. Morini defi¬ 
nitioni conc. Trid. non directe adversatur , ac proinde 
sub anathemata non percutitur, licet manifeste sit falsa 
et haeresi proxima; cum traditione enim et cum bis conc. 
Trid. verbis, aut non solos sacerdotes esse ministros abso¬ 
lutionis, conciliari neqnit. 

Solvuntur objectiones. 

Ohj. 1°. Haec verba, Euntes ... baptizantes cos in nomine 
Patris... ad solos Apostolos directa sunt: atqui non soli 
Apostolorum successores, sed laici ipsaeque mulieres va¬ 
lide baptizare possunt : ergo a pari , etc. 

R. Nego conseq . et paritatem. 1° Quia ipsa Scriptura 
subministrat exempla Baptismi a diacono, scilicet a Phi¬ 
lippo collati, Act. Apost. vm, 12 et 38. 2° Quia Ecclesia 
semper credidit et docuit Baptismum a laicis et etiam a 
mulieribus collatum , esse validum ; nihil vero tale pro¬ 
fertur ubi de Poenitentia agitur : insuper conveniens erat 
ut Baptismus ad salutem necessarius necessitate medii, 
non a solis sacerdotibus administrari posset; non ita ne¬ 
cessaria est Poenitentia. Ergo. 

Inst. S. Jacob. v, 16 : Confitemini alterutrum peccata 
vestra , et orate pro invicem ut salvemini : ergo ipsi laici 
confessionem excipere possunt. 

R. Dist. conseq. Si haec verba de confessione non sacra- 
mentali intelligantur, cone, si de confessione sacramen- 
tali intelligenda sint, neg. conseq. Etenim quidam dicunt 
B. Jacobum per verba confitemini alterutrum peccata 
vestra, solam intelligere confessionem quae fit humilitatis 

causa, vel ad petenda consilia : tunc certum est ipsos 
laicos hujusmodi confessionem aliquando excipere posse. 
Si vero, ut alii volunt, de confessione sacramenlaii ibi 
Apostolus loquatur, per verbum alterutrum , non quilibet 
intelligendi sunt homines, sed soli sacerdotes, siquidem 
invictis argumentis constat solos sacerdotes hujus sacra¬ 
menti esse ministros. Ergo. 

Obj\ 2°. S, Cyprianus dicit, Ep. 12, loquens de homine 
in periculo mortis constituto : « Si presbyter repertus 
» non fuerit, et urgere exitus coeperit, apud diaconum 
» quoque exomologesim facere delicti sui possunt, ut 
» manu ejus in Poenitentiam imposita, veniant ad Do- 
» minum cum pace. » Ergo saltem et diaconi sunt mi¬ 
nistri hujus sacramenti ad sensum P. Morini. 

R. Nego conseq . Natu , juxta doctorum interpretatio¬ 
nem quae perpetua traditione innititur, de sacramentali 
reconciliatione ibi non agitur, sed de absolutione ab ex¬ 
communicatione in lapsos pronuntiata, vel probabilius 
a poenitentiis canonicis quibus lapsi subjiciebantur : at¬ 
qui non repugnat diaconos olim fuisse deputatos ad tol¬ 
lendas hujusmodi poenas ecclesiasticas, praesertim in casu 
necessitatis, ut exprimit S. Cyprianus. Si autem Ecclesia 
persuasum habuisset eos in casu necessitatis a peccatis 
sacramentaliter absolvere posse, cur ministerium istud 
decursu temporum ipsis non credidisset et etiam nunc 
non crederet, sed potius crudeliter sineret peccatores, 
deficiente sacerdote, in praesentia di&coni sine reconci¬ 
liationis sacramento decedere? jNonne talis consuetudo 
demonstrat non magis diaconos quam laicos sacramenti 
Poenitentiae esse ministros? Ergo. 

Inferendum est , ex dictis in praesenti articulo , abso¬ 
lutiones a confessario non valide ordinato , sive sit impo¬ 
stor, sive bona fide se credat sacerdotem , prorsus esse 
nullas : sola igitur contritione perfecta peccator in eo 
casu justificari potest. 

ARTICULUS SECUNDUS. 

i>E JURISDICTIONE MINISTRO SACRAMENTI POENITENTI/E 
NECESSARIA. 

Jurisdictio iu genere est potestas quam quis liahet in 
alterum tanquam in subditum, Potest esse vel civilis vel 
ecclesiastica, pro foro externo vel pro foro interno. Hic de 
sola jurisdictione pro foro interno in ordine ad absolutio¬ 
nem sacramentalem quaestio moveri potest. Jurisdictio sic 
spectata recte definitur : Auctoritas quam habet sacerdos 
alterum in foro conscicntice absolvendi tanquam subditum. 

Duplex distinguitur, ordinaria scilicet et delegata. Ju¬ 
risdictio ordinaria ea est quam quis habet ratione sui 
officii cui annexa est cura animarum, ut papa, episcopus, 
parochus : delegata vero illa dicitur quam habet sacerdos 
ex alterius commissione : tales sunt apud nos vicarii, 
presbyteri liabituati, missionarii, etc. 

Notandum est , jurisdictionem, sive delegatam, sive 
ordinariam, a potestate ordinis multum differre. 1° Po¬ 
testas ordinis cunctis sacerdotibus cum charactere sequa- 
liter confertur; non item potestas jurisdictionis, non 
omnibus nec aequaliter datur. 2° Potestas ordinis est 
irrevocabilis , jurisdictio vero revocari potest. 

Hic sex nobis inquirenda sunt, videlicet l°an jurisdic¬ 
tio sit necessaria ad validitatem absolutionis; 2° quinam 
habeant jurisdictionem ordinariam; 3° quinam habeant 
delegatam; 4° an qui ex errore communi pro ordinariis 
vel delegatis habentur, valide absolvere possint; 5° quid 
sit approbatio et an necessaria; 6° quinam a peccatis re¬ 
servatis absolvere possint. 

§ I. — An jurisdictio sit necessaria ad sarcamentum Poenitentiae 
valide administrandam. 

PROPOSITIO. 

Prceter ordinis potestatem, necessaria est jurisdictio in 
sacerdote ut valide absolvat . 

Prob. 1° auctoritate conciliorum . Cone. Lat. IV, can. 21, 
haec liabet : « Si quis autem alieno sacerdoti voluerit 
» justa de causa confiteri , licentiam prius postulet a 
» proprio sacerdote, cum alter ilie non possit solvere vel 
i> ligare. » 

Cone. Flor, in Decreto ad Armenos, de ministro hujus 
sacramenti sic loquitur : « Minister hujus sacramenti est 
» sacerdos, habens auctoritatem ordinariam, vel ex com- 
» missione. » 

Cone. Trid. sess. 14 , cap. 7, dicit : « Quoniam natura 
» et ratio judicii illud exposcit, ut sententia in subditos 
» duntaxat feratur, persuasum semper in Ecclesia Dei 
» fuit, et verissimum esse synodus haec confirmat, nul- 
» lius momenti absolutionem eam esse debere quam sa- 
» cerdos in eum profert, in quem ordinariam autsubde- 
» legatam non habet jurisdictionem. » Sancta synodus 
exponit cur jurisdictio sit necessaria, videlicet, quia 
sententia sacerdotis est actus judicialis : ut judicium au¬ 
tem sit validum, requiritur auctoritas in eo qui judicat 
et subjectio in eo qui judicatur: ergo non tantum jure 
ecclesiastico, sed institutione divina necessaria est juris¬ 
dictio. 

Prob . 2° constanti traditione et praxi E celes i ce. In pri¬ 
mis enim saeculis , videmus episcopos Poenitentiam per 
seipsos imponere, poenitentes reconciliare, vel sacerdotes 
ad eos reconciliandos committere, parochos instituere, 
eisque parochianos subjicere atque exigere ut eis solis 
peccata confiteantur. Ergo. 

Dices. Omnis sacerdos accipit in ordinatione sua potes¬ 
tatem remittendi peccata his verbis: Accipe Spiritum sane - 



DE POENITENTIA. 


443 

lum ; quorum remiseris peccata, remittentur eis. Ergo vel 
jurisdictio non est necessaria, vel simul cum potestate 
ordinis confertur. 

R. Nego conscq. Nam, utait.conc.il. Trid. de natura 
est judicii ut sententia in subditos duntaxat feratur : ergo 
praeter potestatem judicandi, assignandi sunt subditi in 
quos liaec potestas exerceri possit. Res illustrari potest 
exemplo ex ordine civili petito: supponatur quod rex 
aliquem constituat judicem eique titulum nominationis 
regiae conferat, sed tribunal ei non assignet; certe homo 
ille veram habebit potestatem judicandi, et tamen de¬ 
fectu subditorum, illam exercere non poterit : talis est 
sacerdos valide ordinatus : Christus illum constituit judi¬ 
cem ad remittenda aut retinenda peccata, sed necesse est 
ut Ecclesia assignet ei subditos* Certe hoc sensu intelli- 
genda sunt verba ordinationis, Accipe Spiritum sanctum; 
quorum remiseris peccata , etc. vel dicendum est quemlibet 
sacerdotem parem habere auctoritatem vi suae ordinatio¬ 
nis ac episcopos et ipsum papam, proindeque concilia 
generalia prius citata errasse, traditionem esse deseren¬ 
dam et Ecclesiae consuetudinem reformandam. Ergo. 

Non requiritur autem jurisdictio pro validitate alio¬ 
rum sacramentorum, v. g. Baptismi, Eucharistiae, Ex¬ 
tremae Unctionis, quia per modum judicii non adminis¬ 
trantur. 

§ II.—Quinam habeant jurisdictionem ordinariam. 

Certum est omnes pastores legitime constitutos ordina¬ 
riam habere jurisdictionem : nomine pastorum ii omnes 
intelliguntur qui ratione sui officii vel tituli curam ha¬ 
bent animarum : in triplici ordine vulgo ponuntur, sci¬ 
licet : ^ 

1° Summus Pontifex pro universo orbe, respectu om¬ 
nium clxristianorum. Ad liunc ordinem revocandi sunt 
Major Poeniteritiarius et Legatus a latere, qui ratione sui 
officii ordinariam habent jurisdictionem, prior in tota 
Ecclesia, et posterior in sua legatione. 

2° Episcopus pro tota sua dioecesi et respectu omnium 
dioecesanorum : sub ejusdem nomine comprehenditur 
vicarius generalis, qui non solum in causis civilibus, ut 
quidam volunt, sed in spiritualibus eadem est persona 
moralis cum episcopo, et ideo eam dem exercet juris¬ 
dictionem. At, moriente episcopo, amittit officium 
proindeque jurisdictionem. Ad liunc ordinem pertinent 
archiepiscopi in dioecesibus suffraganeis , sed tempore vi¬ 
sitationis duntaxat, vicarii capitulares, sede vacante, poe- 
nitendarius, si quis sit legitime institutus , abbates ex¬ 
empti, si qui sint, in proprio territorio, generales ordinum 
et provinciales respectu religiosorum sibi subditorum. 

3° Parochus iu sua parochia et respectu parochiano- 
lum. Ad hunc ordinem olim revocabantur vicarii perpe¬ 
tui, et nunc revocandi sunt non solum parochi amovi biles, 
dicti deservientes, sed et ii qui ecclesiae sub nomine ea» 
pellae vicarialis cognitae praeficiuntur ; item praelati et su¬ 
periores immediati monasteriorum : hi enim ratione offi¬ 
cii sui habent curam animarum. 

Notandum est 1°, domicilium in ordine ad suscipienda 
sacramenta, si matrimonium excipiatur ratione contrac¬ 
tus, solo facto habitationis cum animo manendi obtineri : 
unde episcopus jurisdictionem acquirit ordinariam in ho¬ 
minem ipso die quo incipit habitare in dioecesi sua cum 
animo manendi ; item parochus in parochianum, etc. 
Qui duplex habent domicilium, v. g. domum hiemis et 
domum testatis in parochiis diversis, duplicem liabent 
parochum et ab alterutro absolvi possunt, scilicet, ab eo 
in cujus territorio tunc degunt. 

Iter facientes, peregrinantes et vagi, nullum domici¬ 
lium fixum habentes, ei subjiciuntur episcopo vel paro¬ 
cho in cujus territorio tunc existunt: sic ordinariorum 
consensus et Ecclesiae praxis determinavit. 

Notandum est 2°, jurisdictionem ordinariam directe 
personas afficere easque ubique sequi, et mediate tantum 
in territorio circumscribi. Unde episcopus valide absol¬ 
vere potest suos dioecesanos, parochus suos paroehianos 
in qualibet orbis parte \ imo et licite hoc faciet, habita 

vel rationabiliter praesumpta ordinarii loci, sive episcopi, 
sive parochi, licentia. Ita P. Antoine, Bctilly , Theologia 

it»#- 

Cessat jurisdictio ordinaria per amissionem officii cui 
annexa est, ut patet ; item per suspensionem vel per ex¬ 
communicationem publice et nominalim denuntiatam : 
ita fert jus canonicum et unanimiter theologi docent. Non 
vero amittitur nec suspenditur per censuras quantumvis 
publicas, nec per irregularitatem, si denuntiatio publice 
( et nominatim facta non fuerit. Sic adhuc omnes nunc 
theologi, post bullam Ad vitanda scandala . Hinc parochi 
Regi time instituti qui juramentum constitutione civili 
anno 1790 praescriptum emiserunt, non ideo jurisdic¬ 
tione sua exuti sunt. 


§ III.— Quinam habeant jurisdictionem delegatam. 

De natura est jurisdictionis ordinariae ut per alium 
exerceri possit, nisi ordinarius agnoscat superiorem qui 
delegationem prohibuerit. Unde legitur in Sexto Deere* 
talium , lib. i, fit. 17, c. 7 : « Cum episcopus in sua tota 
» dioecesi jurisdictionem ordinariam noscatur habere, du- 
» biuin non existit quin in quolibet loco ipsius dioecesis 
» non exempto, per se vel per alium possit pro tribunali 
» sedere. » 

Delegatio autem duplici rnodo fieri potest, directe et 
indirecte. Fit directe, quando sacerdos audiendis confes¬ 
sionibus in uno loco committitur. Fit vero indirecte , si 
ordinarius concedat poenitenti facultatem sibi eligendi 
confessarium et ab eo absolutionem suscipiendi, quod 
tempore jubilaei concedere solet Pontifex maximus. In 
posteriori hoc casu, jurisdictio non creditur laico, ut 
eam confessario tradat, sed occasione electionis a laico 
I factae, sacerdoti confertur. 

Ut legitima sit delegatio, plures requiruntur conditio¬ 
nes , videlicet 1° ut delegans legitimus sit ordinarius et 
limites suae jurisdictionis non excedat: unde absolutio¬ 
nes ab episcopis, vi constitutionis civilis cleri Gallicani 
institutis , et a sacerdotibus ab eis delegatis concessae, 

erant nullae ; 2° ut delegare non prohibeatur, quales 
sunt degradati et excommunicari vitandi; 3° ut consen-i 
sus ejus sit formalis, actualis et expressus, nec sufficeret 
consensus futurus rationabiliter praesumptus, nec rati¬ 
habitio de praeterito, si nempe ordinarius dicat, Approbo! 
quod factum est; quia nec jurisdictio praesumpta, nec‘ 
approbatio praeteriti in actum judicialem influunt; 4° ut 
delegatus sit capax, id est, rite ordinatus, nec excommu- 
ni catus publice denuntiatus aut degrada tus. 

Delegatio fieri potest scripto, verbo, vel alio quolibet' 
signo voluntatem delegantis sufficienter manifestante : 
sedulo autem pensandi sunt termini concessionis, quia' 
tantum valent quantum sonant. 

Hujusmodi delegatio facta sacerdoti, prout fit ordina¬ 
rie , territorium immediate afficit et mediate tantum 
personas : non potest ergo ultra territorium assignatum 
valide exerceri. 

Unde 1° vicarii qui apud nos delegatam habent juris¬ 
dictionem pro omnibus ecclesiis quae sunt sub districtu 
ejusdem pastoratus primarii ac ecclesia in qua munia 
vicarii exercent, et in aliis ecclesiis ab ista plusquam 
duabus leucis non distantibus, ultra lios limites valide 
absolvere non possunt, nequidem habitantes parochiam 
in qua sunt vicarii. Soli excipiuntur aegroti qui, ad eccle¬ 
siam in territorio assignato stantem pertinentes, domi 
retinentur ibique audiendi sunt. 

2° Capellani xenodochiorum aliarumque communita¬ 
tum sive mulierum sive virorum, sacerdotes sacrum mi- 
nisterium in seminariis et in collegiis exercentes, et pres¬ 
byteri liabituati, similem habent jurisdictionem ordinarie 
circumscriptam, quam excedere non debent. 

3° Parochi in nostra dioecesi, praeter jurisdictionem 
ordinariam in parochianos suos, habent delegatam pro 
tota dioecesi. Non solum igitur extraneos in propria ec¬ 
clesia audire et absolvere possunt, saltem extra tempui 
paschale, sed et in cunctis aliis ecclesiis, de consensu p 



roclii, nisi liaec jurisdictio in aliquo casu fuerit limitati 
quod duplici modo fieri potest, scilicet quoad territt 

mun, ut, v. g. si parochus extra propriam ecclesiam con¬ 
fessiones excipere prohibeatur; vel quoad personas, v. g. 
si parochus ad solos parochianos restringatur. 

4° Parochi et etiam sacerdotes delegati unius dioecesis 
communius delegatam habent jurisdictionem pro paro¬ 
chiis adjacentibus alterius vicinae dioecesis, secundum 
morem dioeceseon vel episcoporum concessionem. Sic, ex 
more recepto, cuncti sacerdotes in dioecesibus nos circum¬ 
stantibus legitime approbati, eadem possunt in nostra 
dioecesi ad distantiam duarum leucarum ac vicarii. 

5° Ex tacita concessione ordinariorum omnium loco¬ 
rum, quilibet sacerdotes ordinariam vel delegatam juris¬ 
dictionem habentes, audire possunt, extra tempus pa¬ 
schale, quosvis pcenitentes undique ad ipsos accedentes : 
legitime sedent pro tribunali in loco sibi assignato; et 
cuna de jurisdictione voluntaria agatur, quascumque cau¬ 
sas sibi oblatas terminare possunt, seclusa speciali prohi¬ 
bitione ex parte ordinariorum pcenitentium vel confessa- 
rioruna. 

Dixi, extra tempus paschale ; quia confessio annualis, 
tempori paschali nunc affixa, alieno sacerdoti fieri non 
potest, sine proprii licentia, ex canone Omnis utriusquc 
sexus , conc. Lat. Parochus autem est proprius sacerdos 
respectu parochianoruna et episcopus respectu dicecesa- 
norum : ad confessionem igitur paschalem specialis re¬ 
quiritur licentia parochi vel episcopi. An vero licentia 
ista sub poena nulli tatis requiratur, non omnes eiusdem 
sunt sententiae. Certum est requiri licentiam parochi vel 
episcopi, et quidem sub poena nullitatis, cum concilium 
dicat alium sacerdotem sine licentia proprii absolvere 
non posse : sed quaestio est an delegatio generalis epi¬ 
scopi sufficiat, an vero expressa pro tempore paschali 
requiratur, sive parochi, sive episcopi. Hoc a voluntate 
episcoporum pendet, saltem juxta sententiam nunc com¬ 
munem quae certa nobis videtur. Disciplina igitur dioe¬ 
ceseon examinanda est et sequenda : in hacce dioecesi 
licentia parochi requirenda est, sed ad validitatem sacra¬ 
menti non exigitur. Reverendissimus episcopus noster, 

sicut antecessor ejus, vult omnes parochos in danda lm«* 
jusmodi licentia faciliores se praebere cainque parochia- 
nis suis publice concedere, ne ullus repugnantia confi¬ 
tendi proprio parocho, aut difficultate licentiam ab eo 
obtinendi, a confessione deterreatur. 

Quaeritur 1° an quidam habeant a jure facultatem con¬ 
fessarium sibi eligendi ? 

R. Gregorius IX, Decret. 1. 5, tit. 38, c. 16, haec ha¬ 
bet : «Ne pro dilatione poenitentiae periculum immineat 
n animarum, permittimus episcopis et aliis superioribus, 
» necnon minoribus praelatis exemptis, ut etiam praeter 
» superioris sui licentiam, providum et discretum sibi 
» eligere possint confessarium. » Haec concessio non fuit 
revocata. 

Igitur 1° episcopi, etiam nondum consecrati, modo 
sint confirmati, sive sint titulares, sive in partibus , sive 
demissio narii, quemlibet voluerint sibi eligere possunt 
sacerdotem in confessarium, non tantum in propria dioe¬ 
cesi, quod a nemine negatur, sive subditum, sive extra¬ 
neum sacerdotem eligant, sed etiam in aliena dioecesi; 
tu neque vel subditum secum iter facientem aut ibi reper¬ 
tum, vel extraneum eligere possunt. Piures tamen theo¬ 
logi contendunt illos eligere non posse, extra territorium 
suae dioecesis, sacerdotem a proprio episcopo non appro¬ 
batum. Ita Fagnan , Collet , etc. 

2° Generales ordinum, provinciales, abbates a juris¬ 
dictione episcoporum exempti, cardinales, praelati locales 
exempti, ut priores, guardiani, rectores, omnes qui sub 
nomine superiorum intelliguntur, confessarium pariter 
sibi eligere possunt, sive inter regulares, sive inter saecu¬ 
lares, sed probabilius inter eos tantum qui ab ordinario 
sunt approbati. Sic Biiluart . 

Quidam extendere voluerunt privilegium episcopis et 
superioribus a constitutione Gregoriana concessum, ad 
parochos; sed communius liaec facultas ipsis adimitur : 
in tali controversia pars tutior est eligenda. 

Quceritur 2° quamdiu duret jurisdictio delegata ? 

R. Yel concessa est ad tempus determinatum, v. g, ad 

annum, et, adveniente termino praefixo, exspirat, sine 
positiva revocatione; vel data est sine limitatione tem¬ 
poris, et tunc perseverat donec revocata fuerit, quia juxta 
i egulam 16 juris, in Sexto, Decet concessum a principe 
^ beneficium esse mansurum ; et aliunde jurisdictionis dele¬ 
gatio apud omnes habetur ut gratia. Ergo. 

Non cessat ergo per mortem delegantis : ita statuitur 
in Sexto, 1. 3; tit. 4, cap. 36, nec pariter per demissio¬ 
nem, suspensionem, interdictum aut depositionem ejus» 

Insuper requiritur ut revocatio sufficienter delegato 
manifestata fuerit : hinc absolutiones inter revocationem 
et manifestationem ejus concessae, validae sunt. 

Verum, cum delegatio a sola voluntate delegantis pen- 
deat, semper revocari potest a delegante vela successore 
aut superiore ejus, etiam sine causa et illicite. De Tacto 
revocatur per suspensionem ab homine, per excommu- 
| nicationem denuntiatam et interdictum. 

Tempore perturbationis Gallicanae, episcopi exsilium 
' petendo, censebantur jurisdictionem vicariis aliisque 
simplicibus presbyteris schismati adhaerentibus delega¬ 
tam revocare. Aliunde hujusmodi sacerdotes schismati 
adhaerentes, jurisdictioni sibi delegatae renuntiabant. 

Quceritur 3° an delegatus alium subdelegare possit ? 

R . Delegatus ad universale, v. g. ad officium episcopi 
vel paroclii absentis, potest delegare ad particulare, ut 
generaliter docetur, Ligorio, 1. 6, n. 566; sed delegatus 
ad particulare, v. g. ad audiendas confessiones, subdele¬ 
gare non potest, nisi hanc facultatem a delegante obti¬ 
nuerit. Ratio est, quia vi delegationis habet tantum po¬ 
testatem exercendi jurisdictionem quoad personas, non 
vero eam alteri committendi. Ita omnes theologi ct ca¬ 
nonistce . 

§ IV. — An qui ex errore communi pro pastoribus ordinariis vel 
pro delegatis habentur, valide absolvere possint. 

Omnes generaliter docent eos qui ex errore communi 
pro pastoribus ordinariis vel pro delegatis habentur, va- 

licle absolvere posse; iino et licite, si error ab ipsorum 
voluntate non pendeat : nam Ecclesia in eo casu, pro 
bono spirituali fidelium ad tollendas anxietates et vitanda 
scandala, supplet jurisdictionem; liocque constat tum 
V ex jure civili, lege Barbarius , de officio praetorum; 
tum 2° ex jure canonico, decreto Causa tertia , quaest. 7,j 
cap. Infamis; tum 3° ratione; Ecclesia est enim optima 
mater : atqui talis non esset, si in hujusmodi circumstan¬ 
tia jurisdictionem in gratiam filiorum suorum non sup¬ 
pleret; tum 4° ex communi sensu omnium doctorum , 
qui in liac materia gravissimi sunt ponderis. Ergo. 

Ut autem valeat jurisdictio sic delegata, tres requirun¬ 
tur conditiones, scilicet 1° ex parte confessarii, titulus 
coloratus; 2° ex parte populi, error communis ; 3° ex 
parte Ecclesiae, ut jurisdictionem supplere possit. 

1° Titulus coloratus, id est, titulus a superiore legi¬ 
timo acceptus, sed ob defectum occultum, v. g. ob excom¬ 
municationem, simoniam aut irregularitatem, nullus,! 
aut valide concessus , sed occulte revocatus. Necessitas' 
hujus tituli fundatur in dispositione juris canonici; ita. 
saltem indicant canonistae, ut videre est apud Fagnan, 
Dens, et inde concludunt actus in trusi semper esse 
nullos. 

Hinc invalida est absolutio ab eo collata qui falsas lit¬ 
teras approbationis confixit, vel delegationem sub falso 
nomine obtinuit, vel etiam qui delegationem pro terni 
pore fixo, v. g. ad triennium, obtinuit, et elapso hoc tem¬ 
pore confessiones pergit audire : nam, quidquid nonnulli 
dicant, titulus coloratus ipsi deest. Ita Layman, Sancliez, 
congreg. Card. anni 1683, Bened. XIV, Inst. 84, § 16, 
Ligorio, 1. 6, n, 572, contra Billuart. 

2° Requiritur error communis, talis scilicet quod vi¬ 
tium tituli vel revocatio ejus communiter ignoretur apud 
populum, in loco ubi suscipitur confessio ; alioquin non j 
metuendum esset damnum publicum : attamen Ecclesia! 
non supplet jurisdictionem nisi ad vitandum malum pu- j 
blicum. Ergo. Unde error unius aut alterius etiam in¬ 
vincibilis, jurisdictionem sacerdoti non conferret. Si 

rumor serperet inter populum circa validitatem tituli 
parocbi, aut circa illius officii revocationem, qui peccata 
ei confiteri vellet, teneretur antea veritatem rumoris in¬ 
quirere, ut patet : si autem, adhibita diligenti inquisitio¬ 
ne, dubium maneat, valide ille sacerdos absolvere potest* 
quia injustum esset illum, in dubio, possessione certa 
privare. 

3° Requiritur ut Ecclesia defectum supplere possit, 
secus error communis et titulus coloratus frustra invoca¬ 
rentur. Hinc si impostor non sacerdos, exhibitis falsis 
1« testimoniis, officium parochi aut vicarii obtineat, omnes 
ejus actus sunt nulli, quia potestatem ordinis Ecclesia 
supplere non potest, nec alios defectus juris naturalis 
aut divini, sed solos defectus juris ecclesiastici. 

Quce-ritur 1° an ex scio errore communi , sine titulo, 
Ecclesia suppleat jurisdictionem? 

R. Plures affirmant, inter quos Card. de Rugo, San- 
chez, Ronacina, Billuart , etc. quia, inquiunt, posito er¬ 
rore communi, eadem in detrimentum animarum se- 
I quuntur incommoda ac si titulus coloratus existeret s 
Ecclesia autem jurisdictionem supplere potest: ergo eam 
supplet. Alii vero non pauci negant, praecipue quia talis 
jurisdictio potius praesumitur quam judicatur ex is te re > 
est igitur dubia : porro jurisdictione dubia uti non licet. 

, Attamen, propter rationem alterius sententiae, optandum 
esset, inquit Collet, cont. Tourneljr , pastores, id est, epi¬ 
scopos jurisdictionem in eo casu supplere. 

Quceritur 2° an liceat uti jurisdictione probabili in per- 
sonas vel in peccata ? 

R . Concina, P. Antoine , et alii absolute negant, quia 
ubi de valere sacramentorum agitur, opinionem etiam 
probabilissimam, relicta tutiori, amplecti non licet. 
Rilluart et multi alii affirmant, contendentes Ecclesiam 
in eo casu jurisdictionem supplere, ex liypothesi quod 
reipsa non existat, quia alioquin confessarii saepe lorent 
anxii circa veritatem suae jurisdictionis et pcenitentes 
circa validitatem absolutionis : ad aliorum argumentum 
respondetur, non licere quidem uti opinione probati-» 

lissitna sed minus tuta, relicta tutiori, ubi agitur de ma¬ 
teria sacramentorum necessaria quam Ecclesia sud plere 
non potest: at ibi agitur de jurisdictione quae potestatem 
Ecclesiae non excedit. 

Quidquid sit, illicitum est uti tali jurisdictione extra 
casum necessitatis, utv. g. si sacerdos in peccato mortali 
constitutus celebraturus esset, et copiam non liaberet 
confessarii jurisdictionem certam possidentis. Ita ipse 
Billuart, Ligario et communiter theologi . 

§ V. — Quid sit approbatio et an sit necessaria. 

Approbatio est judicium authenticum superioris de 
idoneitate sacerdotis ad confessiones excipiendas, cum 
consensu ut jurisdictionem obtineat, vel habita utatur. 
Ilatio hujus definitionis ex verbis concilii Tridentini mox 
referendis desumitur. 

Notandum est, ante concilium Tridentinum, omnes 
pastores ordinarios, sive episcopos, sive parochos, sive 
vicarios perpetuos, jurisdictionem in animas sibi com¬ 
missas quibusvis sacerdotibus delegare posse : sed fre* 
quenter contingebat sacerdotes audiendis confessionibus 
minime idoneos advocari, idque in ingens animarum de¬ 
trimentum ; quod inalum sancta synodus Tridenti na 
praecavere volens, statuit ut deinceps nullus sacerdos 
delegari posset, nisi prius ab episcopo idoneus judicatus 
esset, et approbationem obtinuisset : sic se habet sancta 
synodus sess. 23, cap. 15, de llefor. 

« Quamvis presbyteri in sua ordinatione a peccatis ab¬ 
is solvendi potestatem accipiant, decernit tamen sancta 
*> Synodus, nullum, etiam regularem, posse confessiones 
» saecularium, etiam sacerdotum, audire, nec ad id ido- 
* neum reputari, nisi aut parocliiale beneficium, aut 
» ab episcopis per examen, si illis videbitur esse necessa- 
r rium, aut alias idoneus judicetur, et approbationem, 
» quae gratis detur, obtineat ; privilegiis et consuetudine 
» quacumque, etiam immemorabili, non obstantibus. * 
Circa hoc decretum plurima sunt observanda, scilicet : 

l tt Approbationem necessariam esse ad validitatem sa¬ 
cramenti : nam qni non est idoneus ad audiendas confes¬ 
siones , valide absolvere non potest : talis est sensus 
obvius, et ita omnes verba concilii intelligunt. 

2° Approbationem cunctis necessariam esse sacerdoti¬ 
bus beneficium parochiale non habentibus, etiam docto- 
ribus, sive saecularibus, sive regularibus. 

3° Illam necessariam non esse parochis ad absolvendos 
parochia nos, sive in proprio territorio, sive extra paro¬ 
chiam aut dicecesim inventos vel secum ductos. Attamen 
petenda est licentia parochi vel ordinarii loci, ut vitetur 
scandalum. 

4° Sed parochi indigent approbatione ad audiendas 
confessiones fidelium alterius parochiae, sive apud se, sive 
alibi. Caveant igitur ne limites suae approbationis exce¬ 
dant : qui autem pro tota dioecesi sua approbantur ut 
apud nos, non ideo pro alia dioecesi approbati sunt. 

5° Necessaria est approbatio pro confessionibus omnium 
saecularium etiam sacerdotum, non vero pro confessionibus 
regularium qui, secundum jus antiquum cui concilium 
Tridentinum non derogavit, sacerdotibus regularibus , 
vel etiam saecularibus/[cum sola delegatione superioris, 
sine approbatione episcopi confiteri possunt. 

6° Non tantum pro mortalibus nondum confessis, sed 
pro venialibus et mortalibus jam remissis requiritur ap¬ 
probatio, ut docet Bened. XIV, Inst. 86, § 8. 

7° Cum approbatio a sola voluntate libera episcopi vei 
vicarii ejus generalis pendeat, limitari potest quoad lo¬ 
cum, tempus, personas et peccata : hinc qui pro solis 
viris approbatur, mulieres audire non potest et invalide 
eas absolveret. Propter eamdem rationem , approbatio 
injuste denegata vel sine causa revocata, nihilominus est 
nulla, et invalida foret absolutio. 

8° Quamvis approbatio a delegatione jurisdictionis se¬ 
parari possit, sicut diploma capacitatis ab institutione 
magistri pro scholis primariis nunc distinguitur, mos ta¬ 
men invaluit, saltem apud nos, a conc. Tridentino, ut 
> episcopi jurisdictionem simul cum approbatione confer- 

rent. Unde nunc parochi jurisdictionem delegare non 
possunt, siquidem eligere tenentur inter approbatos qui 
omnes jurisdictione jam donati sunt. 

Quceritur 1° an pro audiendis confessionibus monia-* 
iium specialis requiratur approbatio episcopi? 

R . affirmative , etiam pro monialihus a jurisdictione 
episcopi exemptis. Patet 1° ex constitutione Gregorii XV 
Inscrutabili, a Benedicto XIII, anno 1726 confirmata. 2° 
Ex auctoritate cleri Gallicani, propositionem sequentem 
anno 1700 condemnantis : « Religiosae exemptae possunt 
» absolvi a sacerdote non approbato ab episcopo, sive 
» sacerdos ille sit saecularis, sive regularis. » 3° Ex praxi 
conununi Ecclesiae. 4° Ex decretis S. Congr. conc. resol¬ 
ventis : 1° monialium confessiones auditas sine speciali 
approbatione esse nullas; 2° approbatum pro excipiendis 
confessionibus mulierum , non ideo censeri approbatum 
pro monlalibus ; 3° approbatum pro uno monasterio , 
non censeri pro alio monasterio approbatum. Haec autem 
omnia confirmavit ClemensX, anno 1670, bulla Superna: 
magni patrisjamilias. Ergo. 

Nomine monialium, hic solae intelliguntur mulieres 
in claustro viventes; non vero illae quae clausuram ser¬ 
vare non tenentur , ut quae vulgo dicuntur soeurs de 
Charite . Certum est tamen episcopos statuere posse ut, 
pro illis audiendis , specialis obtinenda sit approbatio. 

Confessarii igitur monialium ab ipsis eligi non possunt, 
sed ab episcopo loci eligi et approbari debent. Ex prohi¬ 
bitione sacrae Congregationis episcoporum et regularium, 
diei 4 niartii 1591, confessam monialium ad triennium 
duntaxat approbari debent, quo elapso, non possunt 
amplius audire confessiones in eodem monasterio, sine 
licentia sacrae Congregationis. Sed illa dispositio in Gallia 
non fuit admissa, et approbatio pro audiendis monialihus 
indefinite concessa non cessat, nisi per revocationem. 

« Praeter ordinarium autem confessorem, alius extra- 
» ordinarius ab episcopo et aliis superioribus, bis aut ter 
» in anno offeratur, qui omnium confessiones audire de- 

» beat. » Sunt verba conc. Ti id. sess. 25, de Regularibus 
et Monialibus, cap. 10. 

[ Conci lum non proliibet ne plures praeficiantur confes- 
sarii extraordinarii, neque ultra duas aut tres vices in 
anno offerantur : sensus est unum ad minus, saltem his 
aut ter in anno, committendum esse, et ita decisum fuisse 
refert Ferraris, v° Moniales , art. 5 , n. 33. 

Quamvis haec institutio facta fuerit in favorem monia- 
lium quae extraordinario confiteri stricte non tenentur, 
tamen exigendum est ut omnes coram illo successive se 
praesentent, ne forte aliqua ministerio ejus indigens , ad 
illum sola accedere vereatur. Sic expresse statuit sacra 
Congr. episc. die 19 oct. 1621. 

Quinimo, episcopus invigilare debet ut regulares con- 
fessariutn extraordinarium debite approbatum, saltem 
bis aut ter in anno, offerant monialibus sibi subjectis, 
quales sunt apud nos Trappistinae respectu Trappista- 
rum, et ipse quandoque etiam saecularem committere 
potest. Ferraris, art. 5, n. 3. 

Quceritar 2° an capellani militum seu missionarii cas¬ 
trenses approbatione episcoporum indigeant ? 

R. Certum est illos absolvere non posse milites absque 
legitima approbatione; sed quaestio est an approbatio 
majoris capellani regii [du grand-aumonier da roi) eis suf¬ 
ficiat, an vero requiratur approbatio episcopi loci. 

Cum majores capellani regii sola auctoritate civili fue¬ 
rint instituti, nullam habent jurisdictionem ecclesiasti¬ 
cam ratione sui tituli, nec proinde eam delegare possunt, 
nisi facultatem id faciendi a sede Apostolica obtinuerint* 

Clemens XII, brevi diei 4 februarii anni 1736, preci" 
bus Philippi Y, Hispaniarum regis, inclinatus, concessit 
majori capellano ab ipso pro tempore deputato, faculta¬ 
tem per se vel per alios sacerdotes probos et idoneos in 
examine a se repertos et subdelegandos, sacramentaliter 
absolvendi milites a quibusvis peccatis et censuris, nec- 
non alias utriusque sexus personas ad exercitus regios 
(comprehensis etiam copiis auxiliaribus) spectantes. Eam- 
dein facultatem Bened. XIV concessit, die 28 maii 1746, 

In Gallia autem majores capellam contendunt similia 
privilegia sibi concessa fuisse; episcopi vero negant : id¬ 
circo pars tutior eligenda est, et capellani militum vel 
navium approbationem episcoporum requirere et obti¬ 
nere debent, donec summus Pontifex suam voluntatem 
clare manifestaverit. 

Sed petitur cujus episcopi approbatio ipsis necessaria 
sit, cum de dioecesi in dioecesim saepe transeant. Collator 
Andeg. respondet approbationem episcopi loci in quo 
formatur regimen , vel portus unde proficiscitur navis, 
capellanos constituere parochos et regiminis et navis, 
eisque jurisdictionem ordinariam conferre quam ubique 
valide exercere possunt, licet pro bono ordine coram epi¬ 
scopis locorum in quibus diu manere debent se sistere 
teneantur. Quoniam plerique non instituuntur capel¬ 
lani in locis ubi regimina formantur, haec decisio non est 
praxis universalis; itaque mos est omnes approbationem 
episcopi in cujus territorio aliquandiu mansuri sunt ob¬ 
tinere, et interea approbatione prius sibi concessa uti. 

A fortiori capellani scholarum militarium approba¬ 
tione episcopi indigent. 

S VI.—Quinam a peccatis reservatis absolvere possint. 

Casus reservati quaedam sunt delicta ratione sui vel 
scandali atrociora, circa quae jurisdictio in inferioribus 
presbyteris limitatur. Reservatio igitur non est censura, 
cum non sit proprie poena , sed limitatio jurisdictionis : 
unde ignorantia non tollitur. Finis illius est ut populus 
enormitatem peccati quod difficilius remittitur, appre¬ 
hendat, et graviores causae peritioribus committantur. 

Ut peccatum censeatur reservatum, plures requirun¬ 
tur conditiones, quae sequentibus exprimuntur versibus : 

Completum, externum, certum, mortale, favores 
Auge, odium stringe, a potiori illatio non est, 

Mas annos habeat bis septem, femina bis sex. 

Solvo mandantes, quando non jura reservant. 

Itaque 1 ° peccatum debet esse mortale . Cum enim pec¬ 
cata venialia non sint materia necessaria sacramenti Poe¬ 
nitentiae, repugnat ea reservari : unde si peccatum ex, 
natura sua mortale, ex ignorantia vel inadvertentia fiat 
veniale, jain non est reservatum. 

2° Debet esse externum. Peccata interna saepe sunt du¬ 
bia, et mortalia a venialibus non facile distinguuntur : 
illorum igitur reservatio prudens non esset. 

3° Debet esse completum et in ea specie quae reservatur 
consummatum; quia juxta regulam juris 15, in Sexto, 
Qdia restringi convenit ; igitur qui hominem graviter vul¬ 
nerat ex intentione illum occidendi, reservationem cui 
subjacet homicidium non incurrit. 

4° Requiritur ut a pubere fuerit commissum . Quamvis 
enim nulla lex generalis reperiatur in jure qua impube¬ 
res a reservatione excipiantur, est tamen sententia com¬ 
munis eos tali restrictioni non subjacere, nisi superior 
ecclesiasticus expresse declaraverit. iEtas autem pubei- 
tatis determinata est quatuordecim annorum pro mari¬ 
bus , duodecim pro feminis. 

5 Q Debet esse certum , id est, certo commissum : ita com¬ 
muniter theologi, et tuto hoc tenendum est, nisi episco¬ 
pus aliud expresse statuerit. In dubio vero juris quo sci¬ 
licet ambigitur an existat lex peccatum certo commissum 
reservans, pars tutior est eligenda, et ideo pro reserva¬ 
tione stare oportet. 

6° Reservatio extendi non debet ultra propriam verbo¬ 
rum significationem, quia odia restringi et favoris convenit 
ampliari. Unde, reservato homicidio, solus homicida re- 
servationi subjacet, non vero mandantes , licet magis rei 
esse possint; ideo conclusio a fortiori non valet. His nota¬ 
tis, sit 

PROPOSITIO PRIMA. 

Summus Pontifex et episcopi jus habent quosdam sibi 
reservandi casus. 

Prob. 1® concil. Trid. sess. 14, cap. 7 : « Magnopere 
» ad Christiani populfdiseiplinam pertinere sanctissimis 

® patribus nostris visum est, ut atrociora quaedam et gra- 
«> viora crimina, non a quibusvis, sed a summis sacerdo- 
» tibus duntaxat absolverentur : unde merito Pontifices 

* maximi, pro suprema potestate sibi in Ecclesia universa 
» tradita, causas aliquas criminum graviores suo potue- 
» runt peculiari judicio reservare. » 

« Neque dubitandum est.... quin hoc idem episcopis 
» omnibus in sua cuique dioecesi, in aedificationem ta- 
» men , non in destructionem , liceat, pro illis in subditos 
» tradita supra reliquos inferiores sacerdotes auctoritate, 
i) praesertim quoad illa quibus excommunicationis cen- 

* sura annexa est. » Et canone 11:« Si quis dixerit epi- 
» scopos non habere jus reservandi sibi cas us, nisi quoad 

* externam politiam_anathema sit. » 

Prob. 2° constanti usu et praxi Ecclcsice. 

Prob. 3* ratione. Jurisdictio pendet a voluntate ordina¬ 
riorum : ergo limitari potest saltem in delegatis. Major 
est difficultas pro inferioribus ordinariis : attamen , cum 
superiores veram habeant jurisdictionem in eos, v. g. 
summus Pontifex in episcopos et episcopi in parochos , 
non repugnat quod illorum jurisdictionem intra certos 
limites coerceant, ad sensum conc. Trid. Ergo. 

Colliges, reservationem factam sine causa et injuste, 
graviter quidem illicitam esse ex parte superioris , et ta¬ 
men validam, quia jurisdictio pendet a voluntate ordi¬ 
narii. 


CASUS SUMMO PONTIFICI RESERVATI. 

Qui omnes annexam habent censuram , 

1° Exustio templorum necnon domorum profanarum, 
voluntarie procurata , cum incendiarius est publice de¬ 
nuntiatus. 

2° EfFiactio cum spoliatione sacrarum sedium et mo¬ 
nasteriorum, post effractorum et spoliatorum publicam 
denuntiationem. 

3° Simonia realis in ordinibus et beneficiis, et confi¬ 
dentia , dummodo sit publica^ 

4° Occisio, mulilatio, vel atrox percussio, sive clerici 
in sacris ordinibus constituti et clericali habitu induti, 
sive religiosi religionis habitu similiter induti. 

5° Percussio etiam non atrox episcopi seu alterius prae-" 
lati, id est, superioris vel pastoris. 

6° Falsificatio bullarum vel litterarum apostolicarum* 

Nota 1°, praedictos casus, si sint occulti, episcopo cum 
censura sua esse reservatos : ii autem reputantur occulti 
qui in judicio non fuerunt probati et aliqua tergiversa¬ 
tione celari possunt in vicinia, ut si paucis, v. g. tribus 
aut quatuor personis discretis innotescerent, aut si fac¬ 
tum appareret dubium. 

Nota 2°, episcopum ab iisdem casibus etiam non oc¬ 
cultis absolvere posse regulares, moniales, feminas, pau¬ 
peres, senes, valetudinarios, et denique eos omnes qui, 
salva vita, libertate aut rebus suis, Romam adire ne¬ 
queunt. 

Nota 3°, percussionem clerici non atrocem, vel clerici 
ordinibus sacris non initiati, episcopo tantum reservari. 

Nota 4°. Praeter hos casus summo Pontifici reservatos, 
alii sunt in jure communi expressi, sed in his regionibus 
rarissime eveniunt: alii vero multo frequentius occurren¬ 
tes reperiuntur in bulla In caena Domini : verum cum 
haec bulla in Gallia nunquam fuerit recepta , de illis pa¬ 
rum nobis curandum est. 

Casus autem episcopis reservati pro dioecesibus varian¬ 
tur. Legendi sunt iri Ritualibus, et, apud nos, in libello 
cui titulus, Enchiridion confessor iorum. 


PROPOSITIO SECUNDA. 

Extra mortis articulum vel probabile ejus periculum, solus 
superior cui casus reservantur, vel ipsius delegati, ab eis 
Valide absolvere possunt .' 

Proh, ex conc. Trid. sess. 14, cap. 7, in fine. « Extra 
e> quem articulum, sacerdotes, cum nihil possint in casi- 
» bus reservatis, id unum poenitentibus persuadere nitau- 

» tur, ut ad superiores et legitimos judices pro beneficio 
» absolutionis accedant. » 

Idem constat ratione. Absolutio sine jurisdictione nulla 
est : reserva tio autem est limitatio jurisdictionis : ergo. 

Hinc 1° in arti&ulo mortis , nulla est reservabo, ut in¬ 
fra dicemus. 

2° Absolutio ab inferiori sacerdote, specialiter non de¬ 
legato, extra periculum mortis concessa, quantumvis ex 
ignorantia, inadvertentia aut necessitate id fiat, est nulla : 
attamen statuitur in nostra dioecesi, ex indulgentia cha- 
ritatis, ut poenitens qui bona fide casus reservatos con¬ 
fitetur confessario approbato quidem, sed non pro reser¬ 
vatis, valide absolvatur; et confessarius, si ex contemptu 
legis vel ex ignorantia graviter culpabili sic egerit, sus¬ 
pensionem ipso facto incurrat. 

3° Qui a sancta Sede pro casibus pontificiis delegare¬ 
tur, non ideo pro casibus episcopo reservatis approbatus 
esset, quia unum in altero non comprehenditur. 

4° Confessarius pro reservatis non approbatus, a non 
reservatis etimdem poenitentem absolvere nequit, ut pa¬ 
tet; nec idcirco pergere debet in audienda confessione si 
advertat existere casum reservatum, nisi praesumat se li¬ 
centiam a superiore obtenturum, et poenitens in dilatio¬ 
nem absolutionis consentiat. 

5° Si absolutio, ex debita auctoritate ordinaria vel dele¬ 
gata concessa, ob indispositionem poenitentis sit nulla, non 
tollitur reservatio, nisi superior hoc expresse voluerit, 
quod sane praesumi non potest. 

6° Qui in una dioecesi simpliciter est approbatus, ab¬ 
solvere potest pcenitentes alterius dioecesis ad se bona fide 
accedentes, a casibus in ea dioecesi, non in sua reserva¬ 
tis ; quia reservatio, cum sit limitatio jurisdictionis, con- 
fessarium et non poenitentem afficit. Aliunde causa delicti 
finienda est secundum jura loci inquo judicium exercetur. 

7° Si quis bona fide peccatum reservatum oblitus, a 
confessario pro reservatis approbato rite absolvatur, tol¬ 
litur reserva tio, ac proinde peccatum istud cuilibet con¬ 
fessario simpliciter approbato confiteri potest. 

Permultae sunt aliae difficultates in in trica tissima hac 
materia, ut videre est apud Collatorem Andeg. Ligorio 
aliosque theologos. Eas nec solvere, nec exponere inten¬ 
dimus : in nostra dioecesi et in multis aliis, ut mihi vide¬ 
tur, facultas a reservatis et censuris eis annexis absol¬ 
vendi, omnibus confessariisipsisque vicariis et presbyteris 
habituatis nunc conceditur, ne in miseris nostris tempo¬ 
ribus reservatio in destructionem potius quam in aedifica¬ 
tionem vergat. Semper tamen excipitur peccatum contra 
castitatem exterius commissum, a quo sacerdos complicem 
extra mortis articulum, nunqua-m absolvere potest, ut 
in Supplemento ad tractatum de Matrimonio ostendimus. 


$ VII. — Quinam kabeantjurisdictionem in articulo mortis. 


Certum est nullam esse reservationem in articulo mor¬ 
tis, ut expresse declarat concilium Tridentinum, sess. 14, 
cap. 7, his verbis : « Verumtamen pie admodum, ne hac 
►» occasione aliquis pereat, in Ecclesia Dei custoditum 
» semper fuit ut nulla sit veservatio in articulo mortis ; 
w atque ideo omnes sacerdotes quoslibet poenitentes a 
.» quibusvis peccatis et censuris absolvere possunt. » 

At, cum ibi de reservatione tantum agatur, dubium 
movetur inter doctores an soli presbyteri simpliciter ap¬ 
probati, a reservatis in articulo mortis absolvere possint, 
an vero omnes sacerdotes, etsi minime approbati, ipsique 
schismatici, haeretici, excommunicati, irregulares, degra- 
dati et apostatae, a quibusvis peccatis et censuris, Eccle¬ 
sia in hoc casu jurisdictionem ipsis supplente, absolvere 
possint. 

Fere omnes concedunt de sacerdotibus non approbatis, 
sed in communionem Ecclesiae viventibus; verum inulti 
negant de iis qui ab unitate Ecclesiae sunt praecisi, et ni¬ 
tuntur 1° auctoritate S. Thomae, qui in 3 part. q. 82, 
art. 7, ad secundum, asserit hujusmodi sacerdotes, 
praeter baptismum, in nullo casu alia sacramenta con¬ 
ferre posse; 2° veteri disciplina ante concilium Tridenti¬ 
num ubique recepta, cui concilium derogare noluit; 

3° declaratione Congr. concil. pronuntiantis decretum 
capitis 7, sess. 14, de sacerdotibus in unitate Ecclesiae vi¬ 
ventibus intelligendum esse; Conci na, t. 20 : haec decisio 
inultis non videtur authentica. Alii vero communissime 
affirmant praedictos sacerdotes a communione Ecclesiae 
praecisos, in articulo mortis valide absolvere, defectu al¬ 
terius sacerdotis in unitate catholica viventis. 1° Quia 
talis esse videtur sensus verborum concilii Tridentini, ne 
aliquis pereat , omnes sacerdotes , quoslibet pcenilentes f a 
quibusvis peccatis. 2° Quia praesumendum est Ecclesiam 
in tali extremitate jurisdictionem supplere. 3° Quia ita 
multi sentiunt doetores, inter quos Navarrus, Sanchez, 
Suarez, de Lugo, Soto, Sylvius, Tournely, Billuart , 
Dens, Feriaris, etc. 4° Quia haec opinio saltem est proba¬ 
bilis : in necessitate autem opinione probabili uti licet. 
Ergo. Unde Pius VI, hac de re consultus, respondit, die 
1 aprilis 1794, « non esse improbandam rationem quam 
» inierunt nonnulli Gallicani praesules, qui in articulo 
» vel periculo mortis, poenitentiae sacramentum , quod 
» est secunda post naufragium tabula, a sacerdotibus ju- 
» ratis, ac etiam a parochis in trusis, recipi posse permise- 
» runt, deficiente quovis alio catholico sacerdote. » Rc- 
cueil des Brefs, t. 3. 

Sub nomine articuli mortis, comprehenditur etiam 
, probabile ejus periculum, quamvis inter utrumque phy¬ 
sicum existat discrimen : ita fere omnes theologi, ut vi¬ 
dere est apud Concina, Fervaris, v° Jurisdictio, n. 27, 
Ligorio, 1. 6, n. 561. Tale autem periculum censetur 
adesse in praelio, in longa navigatione si confessai ius non 
adfuturus sit, in partu difficili, etc. 

- Qumritur an simplex sacerdos, praesente approbato , 
moribundum in articulo mortis absolvere possit? 

R. Plures affirmant, dicentes concilium Tridentinum 
jurisdictionem in articulo mortis omnibus sacerdotibus 
* indistincte conferre, et ampliandos esse favores, odia vero 

- restringenda. Sed communissima est sententia negans, 
~ boc innixa fundamento, scilicet, jurisdictionem ab Eccle- 

sia in sacerdotibus non approbatis suppleri propter ne- 

cessitatem : porro dici non potest adesse necessitatem si 
sacerdos approbatus noti deficiat, nisi confessionem exci¬ 
pere et absolutionem impertire nolit; vel forte, nisi aegro¬ 
tus tanta corripiatur repugnantia erga approbatum ut 
conscientiam suam ei aperire nequeat, vel si confessio 
simplici sacerdoti jam incoepta sit quando supervenit ap¬ 
probatus, Ita Collct, Ligorio et plures alii. 

ARTICULUS TERTIUS. 

DE OBLIGATIONIBUS CONFESSARII. 

Inter obligationes confessarii, aliae spectant confessio¬ 
nem, aliae absolutionem, et aliae sigillum. 

§ I. — De obligationibus confessarii quae spectant confessionem. 

Necesse est 1° ut confessarius habeat probitatem, 
2 a scientiam, 3* prudentiam; 4° ut confessionibus au¬ 
diendis paratum se praebeat; 5° ut poenitentes prudenter 
interroget; 6° ut ignorantes moneat, et 7° ut contritio¬ 
nem in frigidis et obduratis excitare conetur. 

Sectio prima. — De probitate in confessorio necessaria. 

Nomine probitatis requisitae in ministro sacramenti Poe¬ 
nitentiae, quam alii vocant bonitatem, duo intelliguntur, 
videlicet: 1° status gratiae justificantis, vel liabitualiter 
existentis, vel recuperatae per ipsum Poenitentiae sacra¬ 
mentum, aut saltem per contritionem perfectam; 2° emi¬ 
nentia in virtutibus ad munus confessarii rite obeundum 
'necessariis, v. g. in pietate erga Deum, in charitate , 
compassione et misericordia erga proximum, in sollicitu¬ 
dine erga propriam salutem, etc. 

Certum est 1° statum gratiae in ministro Poenitentiae 
non necessarium esse ad validitatem sacramenti: hoc fuit 
definitum in concil. Trid sess, 7 , can. 12, de Sacramen¬ 
tis in genere ; docetque sancta Synodus, sess. 14, cap. 6, 
*» sacerdotes qui peccato mortali tenentur, per virtutem 
» Spiritus sancti in ordinatione collatam, tanquam Christi 

•» ministros, functionem remittendi peccati exercere, 

>3 eosqne prave sentire, qui in malis sacerdotibus hanc 
'» potestatem non esse contendunt. » Ratio est, quia sa¬ 
cerdos non proprio nomine, sed nomine Christi agit: ergo 
non repugnat gratiam sanctificantem quam ipse non ha¬ 
bet, per ministerium ejus alteri conferri. 

Certum est 2 ° sacerdotem Poenitentia? sacramentum 
licite administrare non posse, nisi sit in statu gratiae : id 
constat ex tractatu de Sacramentis in genere, in quo pro¬ 
batur eum qui sacramentum aliquod in statu peccati 
mortalis scienter ministrat, mortaliter peccare : sacerdos 
igitur confessionibus audiendis deputatus et peccato mor¬ 
tali inquinatus, tot admittit peccata mortalia quot dat 
absolutiones, quia tot sunt sacramenta ex parte ipsius 
profanata, ac proinde tot sacrilegia numero distincta. 
Ita communissime theologi contra paucos qui volunt uni¬ 
cam esse in Deum irreverentiam, si confessiones succes¬ 
sive et sine interruptione fuerint auditae ; quia, inquiunt, 
eadem est actio moralis, sicut actio plura vasa sacra si¬ 
mul furandi. Imo probabilius est eum qui in statu peccati 
mortalis confessionem audit, et absolutionem ob justam 
rationem differt, vel antequam eam concedat perfecte 
conteritur, mortaliter peccare; quia magnam ministerii 
•sui partem indigne exercet, et manifesto se exponit pe¬ 
riculo aut poenitentem injuste remittendi, aut sacrilege 
eum absolvendi. 

Si quis tamen improviso ad moribundum vocatus, tem- 
-pus se recolligendi non habeat, aut bona fide falso cre¬ 
dat se perfecte conteri, non peccat absolvendo : Ligorio, 
1. 6, m 617. 

Certum est 3° ministrum sacramenti Poenitentiae inultis 
virtutibus pollere teneri ut munere suo digne fungatur, 
tum ad gloriam Dei promovendam, tum ad proximum 
recte ducendum , tum ad seipsum inter innumera peri¬ 
cula custodiendum atque salvandum : impossibile est 
quippe confessariuin, de colendis virtutibus Christianis 
parum sollicitum, eas pcenitentibus efficaciter persua¬ 
dere, et multa nou admittere peccata. 

Sectio secckda. — Dc scientia in ministro sacramenti 
Poenitentiae requisita. 

i Certum est aliquam scientiam requiri in confessario 
saltem ut munere suo licite fungatur : nam officium ju¬ 
dicis, medici et ministri sacramenti exercet : at sub tri¬ 
plici hoc respectu aliquam scientiam habere tenetur. 

1° Ut judex. Tunc scire debet quae sit ipsius potestas, 
pro quo tempore, ad quas personas et ad quae peccata se 
extendat; quae dispositiones in pcenitentibus requirantur, 
quis dolor, quod propositum non peccandi de caetero; 
quid sit peccatum, quid non; quae peccata ex genere suo 
sint mortalia, quae venialia; quae species peccati, quae 
circumstantiae in confessione explicandae; quandonam 
peccata multiplicentur numero; quaniarn obligationem 
restituendi, aut famam reparandi, vel parti laesae satisfa¬ 
ciendi inducant; quaenam sint reservata et censuram 
aliquam sibi annexam habentia, etc., etc. Porro liaec om¬ 
nia scientiam aliquam requirunt. Ergo 1°. 

2° Ut medicus . Eo titulo scire tenetur ea quae perlinent 
ad iterationem confessionum, si invalidae fuerint; ad 
amovendas occasiones peccatorum, ad tollendos eorum 
habitus et radices, ad injungenda opportuna remedia, 
ad desperantes erigendos, pusillanimes confortandos, af¬ 
flictos consolandos, duros emolliendos et ad compunctio¬ 
nem excitandos. 

3° Ut minister validitatem et honorem sacramenti pro¬ 
curare debet. Necesse est igitur ut sciat quidquid ad de¬ 
bitam administ rationem ejus pertinet, scilicet materiam, 
formam, conditiones in pcenitente requisitas, et denique 
regulas in Scriptura, traditione et canonibus Ecclesiae 
fundatas. Ergo. 

Horum autem scientiam comparabit continua Scriptu¬ 
rae sacrae meditatione, juris canonici et theologiae mo¬ 
ralis studio, librorum spiritualium lectione, virtutum 
Christianarum exercitatione et assidua orationis mentalis 
praxi. 

Dixi 1° aliquam in eo requiri scientiam; non enim summa 
necessaria est scientia, sed"mediocris sufficit, ea scilicet 
qua confessarius intelligat quae frequentius accidunt, et 
in difficilioribus prudenter dubitet ac pcenitentem ad doc¬ 
tiorem virum remittat; vel ipse doctiores aut libros con¬ 
sulat, suspensa interim absolutione, vel etiam aliquando 
concessa, si pcenitens promittat se facturum quod fuerit 
determinatum. 

Major autem vel minor requiritur scientia pro diver¬ 
sitate locorum et personarum : sic major necessaria est 
eis qui audituri sunt confessiones in civitatibus vel in au¬ 
lis principum, quam eis qui ministerium suum in pagis 
vel in collegiis tantum exercituri sunt; major pro au¬ 
dienda confessionepresbyteiorum quam monialium, etc. 

Dixi 2° saltem ut munere suo licite fungatur : vix enim 
contingere potest ut absolutio sit nulla defectu scientiae 
in confessario; quia, supposita materia legitima et forma 
integra, sufficit, ex communi doctorum sententia, ut mi¬ 
nister peccata sub generali notione offensae Dei cognoscat: 
porro fere impossibile est sacerdotem rationis compotem 
adeo ignarum esse ut peccat:- saltem sub hac ratione ge¬ 
nerali non apprehendat: ergo. 

Attamen confessio fieri potest nulla per accidens, de¬ 
fectu scientiae confessario, in duplici casu : nempe 1° si 
pcenitens mala fide quaerat confessarium qui peccata ip¬ 
sius non intelligat et conscientiam prudenter judicare 
nequeat, quia sufficientes non habet dispositiones ut va¬ 
lide absolvatur; 2° si inter confitendum advertat confes¬ 
sarium quaedam peccata non intelligere et apertius ea 
non dicat, quia praecepto divino confessionis non satis¬ 
facit. 

Confessarii autem qui absque scientia sufficienti tanto 
muneri se ingerunt, eo ipso mortaliter peccant, et insu¬ 
per omnes falsae decisiones quas daturi sunt, in eorum 
perniciem vertentur totque erunt ipsis peccata mortalia. 

Similiter gravissime peccant superiores qui facultatem 
confessiones excipiendi hujusmodi ignaris concedunt, vel 
concessam non revocant, cum possunt, quia infinita inde 

Oriuntur mala. Ita Layman, Bonaci na, de Lago, Ligo - 
rio, etc. 

Excusatur tamen sacerdos ignarus qui ob solam ne¬ 
cessitatem confessiones audit, v. g. in periculo mortis, alio 
capaciori deficiente, vel si episcopus, urgente confessa- 
riorum penuria, munus confessiones excipiendi ei cujus 
ignorantiam cognoscit, virtute obedientiae imponat, et in 
hoc corrigendus milii videtur P. Antoine; quia longe me¬ 
lius est ut sint confessarii minus docti, sed pii et moribus 
integri, quam nulli : si bona fide faciant quod in se est, 
materialiter tantum in falsis decisionibus peccabunt, sa¬ 
cramentum pcenitentibus vere contritis valide adminis¬ 
trabunt, sicque salutem eorum absque proprio detrimento 
efficaciter adjuvabunt. Ergo. 

Propter eamdem rationem, a peccato immunes sunt 
episcopi et vicarii generales qui, deficientibus magis ido¬ 
neis, tales approbant sacerdotes. Eos tamen moneant de 
stricta obligatione quantum possunt ediscendi. 

Quceritur an confessarius distinctam habere debeat sin¬ 
gulorum peccatorum notitiam? 

B. Necesse est ut singula peccata, dum accusantur, 
inteiligat, alioquin praeceptum de integra confessione fa¬ 
cienda non impleretur : unde confessarius qui ex notabili 
negligentia vel ignorantia peccatum mortale non intel- 
ligeret, graviter peccaret; secus si ex inadvertentia, dis¬ 
tractione, ob somnum gravantem, cantum, strepitum, 
linguam impeditam confitentis, etc. aliquod ipsi excidat 
peccatum; quia praeceptum positivum de integritate con¬ 
fessionis non obligat ad ea quae sunt moraliter impossi¬ 
bilia. Si tamen pcenitens advertat peccatum mortale a 
confessario non fuisse intellectum in sua gravitate, illud 
iterum confiteri tenetur : sequitur ex dictis, ubi de prce - 
cepto divino confessionis . 

At non requiritur confessarium habere notitiam dis¬ 
tinctam omnium peccatorum, ut satisfactionem imponat 
et licite absolvat : sufficit ut statum pcenitentis moraliter 
cognoscat. 

Sectio tertia. — Dc prudentia in coufessario requisita. 

Prudentia est virtus hominem in quocumque statu 
spectatum recta via deducens, ut nec deficiat, nec exce¬ 
dat, ideoque aliarum virtutum oculus merito dicitur. 

Certe dubitari non potest quin talis virtus confessario 
maxime sit necessaria, quod in concilio Lateranensi IV, 
can. Omnis utrimque sexus, sic exprimitur : « Sacerdos 
« autem cautus et discretus sit, ut more periti medici su- 
» peri n fu udat vinum et oleum vulneribus sauciati, di- 
» Iigeuter inquirens et peccatoris circumstantias et pec- 
» cati, per quas prudenter intelligat quale illi consilium 
» dare debeat, et cujusmodi remedium adhibere, diversis 
» experimentis utendo ad sanandum aegrotum. » 

Necessaria est ergo prudentia, tum in suscipiendo et 
interrogando pcenitente, tum in dignoscenda et excitanda 
ejus contritione, tum in satisfactionibus ei injungendis, 
tum in absolutione danda, neganda aut dilferenda, tum 
in servando inviolabiliter confessionis sigillo : habenda 
est ratio aetatis, conditionis, status, sexus ac diversarum 
poenitentis dispositionum; alioquin scientia vana esset, 
ipseque zelus plus noceret quam prodesset; unde recte 
et pro temporibus nostris sic se habet S. Bernardus, 
Serm. 49, in Cantica Canticorum : « Sequitur : Ordinavit 
» in me charitatem ; omnino necessarie. Importabilis si- 
» quidem absque scientia est zelus. Ubi ergo vehemens 
» aemulatio, ibi maxime discretio est necessaria, quae est 
» ordinatio charitatis. Semper quidem zelus absque scien- 
» tia minus efficax minusque utilis invenitur; plerum** 
* que autem et perniciosus valde sentitur. » 

Sectio quarta. —- De obligatione audiendi confessiones. 

1° In articulo vel in periculo mortis, quilibet sacerdos, 
etiam non approbatus, deficiente approbato, tenetur sub' 

dispositum absolvere : nam in gravi necessitate tenemur 
ex cliaritate proximo succurrere. 

2° Parochus et omnis sacerdos habens officium cui an¬ 
nexa est cura animarum, tenetur sub peccato mortali 
confessiones fidelium sibi commissorum excipere tem- 
-pore necessitatis et in Pascha te; fideles enim ad confes¬ 
sionem in his casibus sub peccato mortali obligantur : 
porro grave praeceptum confitendi pro fidelibus supponit 
in pastoribus gravem obligationem confessionem exci¬ 
piendi. Eadem obligatione tenentur vicarii, saltem de¬ 
fectu parochorum, cum ad illos supplendos mittantur. 

3° Tenentur insuper audire parocliianos quoties hi ra¬ 
tionabiliter sacramentum petunt; v. g. ad lucrandum ju¬ 
bilaeum, ad honorandum festum , ad proficiendum in 
pietate, etc. Si tamen nimis frequenter aut intempestive 
fieret petitio , excusaretur denegatio, quia ipsimet paro¬ 
chi ad id solum quod rationabile est obligantur. A fortiori 
excusarentur si personas devotas quandoque remitterent 
ut peccatores audirent ,.imo graviter peccare possunt se¬ 
cus agendo , si omnes audire nequeant; bonus pastor no¬ 
naginta novem relinquit oves in deserto , ct vadit qucerere 
cam quce erravit, Matth. xvm, 12. Caveant tamen ne, 
pigritia, impatientia, taedio aliisve moti vis verae pietati 
parum congruis, animas simplices perfectionem christia- 
nam excolere cupientes repellant; tunc enim facile mor¬ 
taliter peccarent. 

4° Reliqui sacerdotes approbati confessiones audire non 
tenentur, aliis non deficientibus, nisi confessiones audire 
incoeperint; quo in casu eas perficere debent, saltem ex 
tharitate, ne poenitentes illas iterare cogantur : aliis vero 
deficientibus, tenentur ex cliaritate necessitatibus imo 
et utilitatibus fidelium subvenire. 

Qaeeritur an in penuria confessariorum simplices sa¬ 
cerdotes possint tuta conscientia munus confessarii repel¬ 
lere , cum illud exercere queunt? 

7?. Testatur Ligorio, 1. 6, n. 623, se apud nullum auc¬ 
torem de re morali tractantem hoc dubium invenisse 
discussum : citat tamen libellum auctoris doctrina et pie- 

tate commendati, qui expresse docet sacerdotem, ad au¬ 
diendas confessiones idoneum, sacramentum Poenitentiae 
administrare teneri , quando videt alios deesse confessa- 
rios, et ad id se praeparare si nondum idoneus sit : refert 
insuper testimonium P. Pavori e, e societate Jesu, viri 
admodum pii et docti, idem docentis; et ipse eidem sen¬ 
tentiae subscribit, dicens sacerdotes a Cliristo institutos 
fuisse ut saluti animarum incumberent, docendo, et sa¬ 
cramenta praesertim Poenitentiae et Eucharistiae adminis¬ 
trando, et ideo in ordinatione sua potestatem remit¬ 
tendi peccata accipere : ergo, saltem in gravi necessitate, 
potestatem sic divinitus acceptam exercere, et ad lioc se 
habiles reddere tenentur, ne dicatur quod in vacuum 
gratiam Dei receperint. Unde Cornelius a Lapide, in 
Math. xxv, 18, ubi agitur de eo qui talentum tenuerat 
absconditum, ait: « Notent hoc qui ingenio, doctrina 
» aliisque dotibus sibi a Deo datis non utuntur ad suam 
» aliorumque salutem, ob desidiam vel metum peccandi 5 
» ab bis enim rationem reposcet Christus in die judicii. » 

Nec excusarentur hi sacerdotes dicendo se alio modo 
saluti animarum incumbere, v. g. precibus, adhortatio¬ 
nibus, exemplis, etc. nam in eo genere subveniendum 
est proximo in quo laborat : non sufficeret dare vestes 
pauperi fame morienti : ergo nec sufficit docere et exhor¬ 
tari peccatorem sacramento reconciliationis indigentem. 

Sectio quinta. — De obligatione interrogandi poenilentes> 

Saepe accidit ut pcenitentes integre non confiteantur, 
alii ex timiditate, alii verecundia, alii ex mala fide, alii 
quia sunt rudes, ignari et in rebus ad salutem spectanti¬ 
bus parum diligentes. 

'Certum est confessarium in his casibus integritatem 
confessionis aptis interrogationibus procurare teneri, et, 
si ex ignorantia culpabili vel gravi negligentia id omittat, 
mortaliter peccare : nam officium judicis, medici et mi¬ 
nistri sacramenti gerit : atqui hoc triplici titulo poeni- 
tentem in casibus supra dictis interrogare tenetur. 

. 1° Ut judex. Prudentem enim sententiam ferre non 

potest, nisi causam integre cognoscat; debet ergo, in 
quantum opus erit, veritatem aptis interrogationibus 
exquirere. 

2° Ut medicus. Numquid ut prudens haberetur medicus • 
qui, audita declaratione aegroti sibi suspecta et incom¬ 
pleta, sine ulla interrogatione remedia statim praescribe¬ 
ret? Ergo a pari confessarius imprudenter ageret, sipceni- 
tentem aliquod necessarium tacentem non interrogaret. 

3° Ut minister sacramenti. Eo enim titulo tenetur effi- 
I cere, quantum in se est, ut sacramentum rite, juxta ip¬ 
sius institutionem, administretur : curare igitur debet ut 
poenitens integre confiteatur, vere conteratur, satisfacere 
sit paratus, tum Deo, tum hominibus : porro haec com¬ 
muniter sine interrogationibus obtinere non potest: ergo. 
Haec assertio nostra confirmatur auctoritate concilii La¬ 
teranensis IY, can. 21 , superius citati. 

Quaedam interrogationes faciendae sunt ante confes¬ 
sionem, sed paucae, ne poenitens offendatur; v. gv quae¬ 
rendum est ab ipso a quo tempore ultimo confessus fuerit, 
an sincere et cum vero dolore cordis; an poenitentiam 
sibi injunctam impleverit et a mandatis confessarii non 
recesserit. 

Caeterae quaestiones circa aetatem, conditionem, statum, 
ignorantiam, etc. convenientius fient intra confessionem, 

. data occasione, sicque omnis suspicio levitatis aut curio¬ 
sitatis vitabitur, quod inaxime necessarium est. Patien¬ 
ter audiendus est poenitens, sine interlocutione, increpa¬ 
tione, suspirio aut exsecratione, sine ullo taedii, horroris 
atd mirationis ve signo; sed benigne intermittendae sunt 
quaestiones necessariae ad detegendum numerum , cir¬ 
cumstantias et consuetudines peccatorum, necnon obli¬ 
gationes eis annexas, v. g. restituendi, famam reparandi, 
f cum inimicis se reconciliandi, etc. j 

Aliquando vero faciendae sunt interrogationes post abso¬ 
lutam confessionem, si nempe judicetur aliquod essen¬ 
tiale fuisse omissum, aut si dispositiones poeniteritis suffi¬ 
cienter non cognoscantur. Caveatur tamen ne poenitens 

bene institutus et sincere se accusans, indiscretis qua?S- 
tionibus absque necessitate fatigetur; non enim sumina, 
sed mediocri et capacitati suse proportioriata diligentia se 
examinare tenetur : sufficit ergo ut confessarius mediocri 
sollicitudine eum interroget; nec attendere debet ad 
integritatem materialem, sed ad eam cujus ille est mo- 
raliter capax, et vitare oportet quod sacramentum red¬ 
deret poenitentibus nimis onerosum et odiosum. 

At si poenitens sit rudis et a longo tempore non fuerit 
confessus , interrogandus est ab initio ad finem, percur¬ 
rendo Decalogum, praecepta Ecclesiae, peccata capitalia, 
officia proprii status ; ea tantum quaerendo peccata quse 
hujusmodi hominibus sunt communia, sive contra Deum, 
id est, contra fidem, spem, cliaritatem et religionem; j 
sive contra proximum, scilicet contra cliaritatem et jus¬ 
titiam; sive contra se ipsum , videlicet contra sobrietatem, 
abstinentiam et castitatem, etc. 

Quceritur 1° qua methodo interrogandi sint pcenitentes? 

R. 1 ° Eos interrogare oportet de iis tantum quse per¬ 
sonae ejusdem conditionis committere solent, nisi ex spe¬ 
ciali declaratione aut responsione videatur aliter facien¬ 
dum , ne inutilibus quaesitis confessio ipsis fiat odiosa. 

2° Cum experientia constet pueros et simplices peccata 
sua non fateri, si negativis quaestionibus interrogentur, 
saepe juvat statim dicere , ubi de peccatis apud eos con¬ 
suetis agitur, v. g. Quoties jurasti? Si haesitent in respon¬ 
sione, subjungendum est, majorem numerum indicando, 
v. g. Centies jurasti, blasphemasti ? etc. Tunc facilius res¬ 
pondent, se excusando, et dicendo : Oh! non toties . — Quo¬ 
ties ergo? addit confessarius. Pcenitens numerum certum 
vel praesumptum indicat, et sic confessarius veritatem 
cognoscit. 

3° Quoad peccata contra castitatem, cautissime proce¬ 
dendum est, ne juniores ea doceantur quae feliciter igno¬ 
rant : incipiat ergo confessarius a levioribus, quaerendo, 
v. g. quot turpes cogitationes habuerint, quomodo bis 
restiterint; deinde quoties turpia desideria conceperint, 
quoties verba obscena protulerint, quoties oscula vel 

tactus leves passi sint aut fecerint : in quibus si reperian- 
tur innocentes, ultra progrediendum non erit. Si autem 
rei inveniantur circa cogitationes et desideria, paulatini 
examinandi erunt circa oscula, aspectus et tactus; in 
quibus si iterum rei sint, interrogandi erunt de opere 
consummato. At si negent cogitationes turpes et peccata 
cordis, dum actus externos fatentur, signum est eos non 
satis intelligerequid sit peccatum internum, et adjuvanda 
est eorum ignorantia aut verecundia. Et ideo quandoque, 
cum rudibus, incipiendum est ab actibus externis ut ad 
internos tutius deveniatur. 

Praeterea, ut disponantur ad detegenda graviora cri¬ 
mina, praesertim contra castitatem, juvat eos interrogare 
an socii eos ad turpia sollicitaverint, quoties consense¬ 
rint. Item a junioribus personis alterius sexus quae tur¬ 
pia confiteri verentur, quaerendum est an turpes cogita¬ 
tiones in mentem venerint, quoties eis consenserint, an 
se ab aliquo tangi passae sint, etc. Quoad interrogationes 
faciendas personis conjugatis, remittimus ad calcem Sup¬ 
plementi nostri ad tractatum de Matrimonio.' 

Jamvero, ne confessarius sibi vel pcenitenti causa exi- 
stat turpis tentationis vel scandali, cum dispositionibus 
sequentibus sollicite curet interrogare : 1° pie, mentem 
ad Deum elevando; 2°pudice, verbisintelligibilibusqui¬ 
busdam, sed omnino honestis et castitatem redolentibus 
utendo; 3° prudenter, ita ut circumstantias omnino ne¬ 
cessarias inquirat, modos autem et circumstantias minus 
essentiales non scrutetur; praestat enim statum poeniten- 
tis non omnino intelligere quam sibi vel illi .scandalum 
creare; et qui secus faciunt, recte dicuntur contamina¬ 
tores confessionis potius quam confessores ; 4° circa alia 
peccata quae non sunt contra castitatem, debet interro¬ 
gare, prout prudentia suggesserit, non solum de opere 
externo, sed etiam de cogitatione morosa, de desideria, 
de scandalo, de omissione, de consilio, etc. Quaerendum 
est a pcenitente an periculo peccandi se exposuerit, an 
officio suo defuerit; pauci enim ad obligationes status 
sui attendunt, pauciores de peccatis circa eas admissis 

se accusant et mullo minus se emendant. Denique opti¬ 
mum est quaerere a pcenitente sub fine an insuper aliquid 
conscientiam ejus gravet. 

Ut autem magis prosint interrogationes istae et similes, 
si quos invenerit confessarius timidos, pusillanimes, aut 
peccata conbteri erubescentes, excitabit eos, proposita 
ipsis divina clementia, paterna misericordia, humana fra¬ 
gilitate ipsis nota, utilitate sincerae confessionis, inviola¬ 
bilis sigilli obligatione, auxilio eis promisso. E contra, si 
protervos inveniat et impudentes, suaviter quidem, sed 
graviter moneat, ipsos non ante hominem, sed anteDeum 
et Christum Dominum, cujus locum tenet confessarius, 
sisti, tanquam reos laesae majestatis divinae; Deum non ir¬ 
rideri, aeternam eorum salutem periclitari, poenas inferni 
impoenitentibus, et multo magis sacramento Poenitentiae 
abutentibus esse paratas, etc. 

Has interrogandi formulas e Theologia Pictaviensi fere 
de verbo ad verbum extraximus, quia prudentiae regulis 
fundatae esse videntur. 

Quceritur 2° quid agere debeat confessarius qui novit 
peccatum quod poenitens non accusat? 

R. Yel peccatum istud cognoscit per alterius confessio¬ 
nem, vel per viam naturalem. 

1° Si cognoscit illud per alterius confessionem, ea no¬ 
titia uti non potest ad poenitentem de ilio specialiter in¬ 
terrogandum, nisi expressam ab altero obtinuerit licen¬ 
tiam : hoc patebit ex infra dicendis, ubi de sigillo. Debebit 
ergo sistere in interrogationibus generalibus, nisi pecca¬ 
tum sit commune personis conditionis pcenitentis; tunc 
eum specialiter interrogare poterit de illo peccato, cavendo 
tamen ne aliquam suspicionem de confessione alterius 
praebeat. 

Confessarius qui audit poenitentem aliquod peccatum 
cum altero commissum declarantem, si complicem non¬ 
dum in confessione audierit, sed auditurus sit, prudenter 
ageret petendo licentiam illum circa tale peccatum, 
prout opus erit, interrogandi : tunc in eo casu difficulta¬ 
tem ex negatione peccati sequentem praecaveret. Si vero 



DE POENITENTIA. 


475 

complicem jam audierit, sinceritatem ejus in suspicio¬ 
nem adduceret, licentiam eum interrogandi petendo, 
sicque inviolabiiitatem sigilli laederet. 

2° Si autem peccatum per viam naturalem cognoscat, 
v. g. quia transgressionem vidit, aut ex fama publica au¬ 
divit, de illo specialiter interrogare potest. 

Sectio sf.xta. — De obligatione monendi et erudiendi 
ignorantes. 

Saepe occurrunt pcenitentes multa scitu necessaria ig¬ 
norantes ; juvat ergo statuere quomodo erga illos agere 
debeant confessarii. Ignorantia autem versari potest circa 
ea quae necessaria sunt ad salutem necessitate medii, ut 
sunt mysteria sanctissimae Trinitatis, Incarnationis et 
Redemptionis; vel circa ea quae necessaria sunt tantum 
necessitate praecepti. Rursus ignorantia potest esse vinci¬ 
bilis, vel invincibilis. 

Certum est 1° confessarium teneri interrogare et mo¬ 
nere pcenitentem quem versari videt aut praesumit in 
ignorantia vincibili aut invincibili mysteriorum quorum 
fides explicita necessaria est necessitate medii : nam qui 
(ali laborat ignorantia, incapax est absolutionis, ut con¬ 
stat ex damnatione sequentis propositionis ab Innocen- 
tio XI : « Absolutionis capax est liomo, quantumvis 
» laboret ignorantia mysteriorum fidei, et etiamsi per ne- 
* gligentiam etiam culpabilem nesciat mysterium sanc- 
» tissimae Trinitatis et Incarnationis Domini nostri Jesu 
» Christi. » Haec altera fuit pariter ab eodem Pontifice 
damnata : Sufficit illa mysteria semel credidisse . Sive ergo 
pcenitens monitioni confessarii cedere praevideatur, sive 
non, monendus est, cum in tali ignorantia absolvi ne¬ 
queat. Unde Benedictus XIY, const. Etsi minime , Bul- 
larii t. 1, § 12 : 

« Sacerdos excipiens confessiones; fixum illud immo- 
» tumque animo semper habeat, invalidam esse absolu- 
» tionem sacramentalem quain quis ignoranti res neces- 
» sarias necessitate medii impertitur, nec posse homines 


476 TRACTATUS 

« Deo per hujusmodi sacramentum reconciliari, nisi 
» prius, excussa hujus ignorantiae caligine, ad agnitio- 
*» nem fidei adducantur. » 

Certum est 2° monendum essepcenitentein qui versatur 
in ignorantia mortaliter culpabili mysteriorum quorum 
fides explicita necessaria est necessitate praecepti; quia 
tali ignorantia laborans, absolutione indignus est. Idem 
dicendum est, si aliquid mortaliter malum ex ignorantia 
vincibili agat, aut in ignorantia officiorum proprii status 
versetur, quia non excusatur a peccato. 

Notandum est , in lioc et in praecedenti casu, confes¬ 
siones cum tali ignorantia factas, nullas esse atque ite* 
randas a tempore quo existit ignorantia. Sedulo igitur et 
prudenter interrogandi sunt poenitentes, quoties datur 
locus suspicandi eos aliquid scitu necessarium ignorare. 
Si veritates creditu uecessarias substantialiter intelligant, 
non inquietandi sunt circa confessiones praeteritas, etsi 
aliquas forte in ignorantia olim fecerint. 

3° Si autem ignorantia poenilentis sit invincibilis, vel 
tantum venialiter culpabilis, et circa mysteria necessaria 
necessitate medii aut circa officia proprii status non ver¬ 
setur, petitur quid agere debeat confessarius. 

R . Yel adest spes emendationis, vel non : si nulla spes 
emendationis affulgeat, communiter non monendus est 
pcenitens : prudentia quippe suadet non facere monitio¬ 
nem quae pcenitenti obfutura est, efficiens ut deinceps 
firmaliter peccet, dum antea materialiter tantum pecca¬ 
ret, et nullo modo prodesse debet, ut supponitur. Dixi 
communiter; nam si de bono publico ageretur, aut de pec¬ 
catis quorum malitia diu ignorari non potest, facienda 
est monitio. 

Si vero spes emendationis in pcenitente affulgeat, vel 
aliquod praevidetur secuturum incommodum, vel non : 
in posteriori casu, facienda est monitio, ut patet; in priori 
vero, conferendum est incommodum quod timetur cum 
deformitate in peccato materiali exis tente, et pars quam 
prudentia suggesserit eligenda est. 

Hinc vir nullitatem matrimonii sui ignorat, et praevi- 

detur quod monitus, illud non convalidaturus sit, non 
monendus est; praevidetur e contra quod illud convali- 
dare paratus esset, sed uxor obstinate recusabit et nihilo¬ 
minus ambo rem secum habebunt, iterum non monen¬ 
dus est, et tamen absolvendus, quia minus malum est 
illum in peccato materiali relinquere quam utrumque 
evidenti periculo formaliter peccandi exponere. 

Dices. Qui non paratus est Deum omnibus anteferre, 
indignus est absolutione : at ille quem confessarius prae¬ 
videt monitioni non cessurum, non paratus est Deum 
omnibus anteferre : ergo indignus est absolutione. Ita 
auctor operis aliunde commendandi, cui titulus , la Con - 
daite des confesse ars. 

R . Nego min. Qui enim paratus est omnia generalim 
sufferre potius quam Deo displicere, Deum omnibus an¬ 
teponit : atqui prae visio confessarii non impedit quin pete- 
nitens liic et nunc paratus sit omnia generatim sufferre 
potius quam Deo displicere ; non enim judicandus est ex 
possibilibus, nec ex probabilibus, habita ratione circum¬ 
stantiarum in quibus supponeretur constitutus, sed ex 
dispositionibus ejus realiter existentibus : et confessarius 
qui fingeret hypotheses difficiles easque poenitenti pro¬ 
poneret, stulte ageret atque imprudenter eum tentaret, 
ait S. Thomas, Quodlib. 1, art. 9. Quot enim homines 
qui leviter tentati facile vincunt, et in gravioribus peri¬ 
culis miserabiliter ruerent! Numquid haec pnevisio eos 
reddit absolutione indignos? Certe hoc admitti non po¬ 
test, alioquin dicendum foret hominem puniendum esse 
pro peccatis possibilibus quae nunquam admittet: porro 
baec sequela ab omnibus rejicitur : ergo. 

Caeterum, animadverte confessariuin teneri pceniten- 
tem ignarum pro viribus instruere , mysteria fidei lucide 
exponendo, motiva credibili tatis explanando, regulas 
morum nitide pieque proponendo, etc. 

Quecritur 1° an confessarius absolvere possit pceniteu- 
tem quem videt sequi opinionem minus tutam et,minus 
probabilem ? 

R . Si pcenitens ipse judicet opinionem quam sequitur 

esse mimis probabilem vel tantum aeque probabilem , 
conscientiam non habet actionem suam esse bonam, sed 
in dubio constituitur : ergo absolvi non potest, nisi, juxta 
non paucos, conscientiam per principia reflexa sibi eifor- 
met, talem agendi rationem esse licitam; de lioc alibi. 
Si vero opinio sit in materia controversa, et uni probabi¬ 
lior, alteri minus probabilis videatur, confessarius exi¬ 
gere non potest ut poenitens , praesertim doctus, senten¬ 
tiam mutet; non enim opinionum est judex, nec ipsius 
est officium cunctas controversias auctoritate sua diri¬ 
mere. Ita, contra Concina , P. Aritoinc aliosque paucos 
communiter theologi, ut videre est apud Ligorio, lib. 6 , 
n. 604. 

Quaeritur 2° quid agendum sit erga senes, hebetes et 
rudes, qui mysteria necessitate medii necessaria discere 
aut retinere non possunt? 

R . Si ex negligentia eorum id accidere videatur, in¬ 
struendi sunt et remittendi donec didicerint quae creditu 
sunt necessaria, juxta capacitatem suam. Si vero ex me¬ 
moriae imbecillitate id proveniat, et assidui conatus fru¬ 
stra adhibiti fuerint ad illos edocendos, tunc confessarius 
mysteria ipsis proponat, actum fidei actualis praeformet 
et eis suggerat, sicque efficiet ut ipsi hujusmodi actum 
eliciant, et absolutionem impertiet. Simili methodo ac¬ 
tus spei, charitatis et contritionis ab eis*obtinebit, et cu¬ 
rare debet ut ad se vel ad aliquem familiarem frequen¬ 
ter accedant, atque eadem via praedictos actus formaliter 
renovent : Dens, t. 6; la Candui te des ames. 

Solliciti esse debent pastores erga infelices hujusmodi 
homines, ne sacramentis Ecclesiae maneant privati , et 
nihil non moliri ut eos per se vel per alios erudiant. 
Eamdem habere debent sollicitudinem erga surdos-mu- 
tos , quos tenentur edocere, atque peccata eorum sum- 
matim intelligere, ut eos absolvere et ad Eucharistiam 
saltem in Pascha te admittere possint 

Sectio septima. — Dc obligatione quam habet confcssarius 
dignoscendi et procurandi contritionem in poenitenle. 

Contritio est pars essentialis sacramenti Poenitentiae : 
confessarius ergo absolutionem, extra casum necessitatis, 
dare non potest, nisi prudenter judicet adesse in pceni- 
tente contritionem sufficientem. Praecipua autem signa 
quibus eam dignoscet, sunt : 1° si poenitens satis in¬ 
structus, cordate asseveret se de peccatis propter Deum 
summe dilectum dolere , et firmum habere propositum 
non peccandi de caetero; 2° si ante confessionem matu¬ 
rum examen adhibuerit, oraverit, desiderium verae con¬ 
tritionis habuerit, eamque pia consideratione excitare 
lentaverit; 3° si omnia peccata sua, etiam majora et 
turpia, candide et humiliter declaret, sine ulla tergiver¬ 
satione aut vana excusatione; 4° si ex pio aliquo motivo 
ad confessionem libere accesserit, non vero ex aliquo 
respectu humano; 5° si ex desiderio conversionis a pec¬ 
cato jam cessaverit, occasiones, v. g. tabernas, talem aut 
talem personam, deseruerit; 6° si poenitentiam sibi in¬ 
junctam et peccatis proportionatam libenter acceptet aut 
majorem postulet. 

Haec contritionis signa aliaque similia ordinarie suffi¬ 
ciunt. Dico ordinarie , quia fieri potest ut specialis aliqua 
circumstantia suadeat majora requirenda esse conver¬ 
sionis indicia. 

Dubitari autem non potest quin confessarius teneatur, 
ratione officii sui, contritionem excitare in poenitente, 
quem prudenter judicare non potest sufficienter contri¬ 
tum ; alioquin periculo absolvendi indignum se expone¬ 
ret, et animam sibi commissam in discrimen salutis con¬ 
jiceret. Paratas igitur habeat rationes urgentes e libris 
spiritualibus, et praesertim ex meditationibus sanctis 
haustas, quas pro diversa poenitentis qualitate breviter, 
clare et pie studebit proponere, ut eum ad detestationem 
vitae praeteritae et emendationem futurae excitet. Inter¬ 
dum quaeret ab eo an pceniteat, an firmum habeat pro- 

positura non peccandi; et quandoque juvabit eum dif¬ 
ferre, vel aliquam inoram ei concedere, ut gratiam verte 
contritionis a Deo postulet, motiva proposita perpendat, 
peccata detestetur atque ea deinceps vitare firmiter sibi 
proponat, et postea ad suscipiendam absolutionem redeat. 

Motiva quae metum incutiunt, aptiora sunt rudibus 
peccato assuetis : proponenda sunt ipsis aeterna damna¬ 
torum supplicia, daemonum cruciatus, ira Dei omnipo¬ 
tentis in cujus manus horrendum est incidere : enume¬ 
rari possunt bona peccato amissa, ut gratia Dei, filiatio, 
liaereditas ejus, dona supernaturalia, immensae divitiae 
quibus nudata est eorum anima, cum peccato mortua , 
facta est daemonum hospitium. Narrabit etiam confessa- 
rius punitionem Angelorum , vel Core et ejus asseclarum, 
qui, terra dehiscente, sepulti sunt viventes in inferno. 
Addere poterit : Vos eodem supplicio jam torqueremini, 
nisi benignitas Dei, qui non irridetur, poenitentiam ve¬ 
stram exspectasset. 

Motiva amoris proponi debent iis qui facilius emolliri 
possunt, v. g. summa Dei bonitas, suprema ipsius ma¬ 
jestas, immensa Christi charitas, passionis ejus tormenta, 
sputa, opprobria, mors ignominiosa et simul dolorosa; 
ingratitudo peccatorum qui reddunt Deo odium pro di¬ 
lectione, injurias pro beneficiis ; insania peccatorum qui 
totum vitee tempus in obsequium diaboli, mundi et car¬ 
nis impendunt, etc. 

Si quis in malo obduratus, his aliisve similibus molivis 
non emolliatur, nec contritus appareat, dimittendus est 
non absolutus, nequidem poenitentia illi injuncta, si ni¬ 
hil promittere velit: si vero conversionem suam deside¬ 
rare judicetur, bonum erit ipsi injungere ut singulis die¬ 
bus multoties contritionem petat, fidem in se excitet, 
novissima hominis magis ac magis consideret, et, post 
aliquot dies , ad confessarium redeat. 

SII. — De obligationibus confessarii quse spectant absolutionem. 

Nobis dicendum est 1° de ipsius obligatione generali 

dandi aut differendi absolutionem ; 2° de ejusdem agendi 
ratione erga eos qui tenentur ad restitutionem, repara¬ 
tionem injuriae, aut ad reconciliationem; 3° erga eos qui 
in proxima occasione peccati versantur; 4° erga consue¬ 
tudinarios et recidivos; 5° erga eos qui peccata sua ne¬ 
gant; 6° erga moribundos sensibus destitutos; 7° erga 
scrupulosos ; 8° erga personas devotas; 9° erga eos quos 
male absolvit. 


Sectio prima. —De generali obligatione confessarii in danda 
aut differenda absolulione. 

Praeter dilationem absolutionis, fere omnes theologi 
dicunt illam quandoque negandam esse : potest equidem 
aliquod discrimen inter dilationem et negationem as¬ 
signari, quasi absolutio differatur indispositis, donec me¬ 
lius disponantur, et absolute negetur indignis. Attamen, 
cum omnes se disponere possint, et nullus rejiciendus 
sit ut desperandus, rectius est dicere absolutionem stricte 
non negandam , sed differendam esse donec requisita? 
dispositiones existant. 

Certum est 1° confessarium teneri ex justitia regula¬ 
riter absolvere poenitentem rite confessum et legitime 
dispositum : nam ipso confessionis facto quidam initus 
est contractus sacer, vi cujus poenitens rite confessus et 
legitime dispositus, habet jus ad sacramentum. Ergo. 

Dixi regulariter; quia si confessarius aliquo indigeat 
tempore ad consulendos libros aut viros doctos super 
peccata sibi declarata, absolutionem differre potest; item 
si prudenter judicet dilationem pcenitenti fore utilem ad 
praecavendos relapsus, quia non tantum est judex, sed 
et medicus. 

Certum estl* indispositum non absolvendum esse, et 
confessarium in eo casu, nisi errore inculpabili aut ve- 
nialiter tantum culpabili excusetur, mortalite peccare 
licet sacramentum sit nullum; nam ritus sacramentalis 
qui profanatur, ex omnium confesso, est objectum pec¬ 
cati mortalis. 


m. 


21 



TRACTATUS 


482 

Obligatio autem dandi aut differendi absolutionem, 
juxta dispositiones pcenitentis, verbis institutionis sacra¬ 
menti, Quorum remiseritis .... quorum retinueritis , etc. fun¬ 
datur : confessarius igitur sedula investigatione dignos 
ab indignis secernere debet, quia non minus ipsi pericu¬ 
lum est in injusta denegatione quam in indigna absolu¬ 
tione; imo, ut sapienter observat Dens, post Steyaert, 
regula est absolvere, cum sacramentum ad reconciliatio¬ 
nem institutum fuerit, et exceptio absolutionem differre, 
nempe eis qui nondum parati sunt. Caute igitur gradia¬ 
tur confessarius inter duo extrema, pari sollicitudine 
devitans et laxitatem quae peccatores in vitiis sopitos ad 
inferos deducit, et rigiditatem quae eos desperans, a sa¬ 
cramento proindeque a via salutis retrahit. Omnes affectu 
paterno suscipiat et praesertim quos remittere cogitur, 
ut dilatio ipsis tolerabilior liat. 

Quidam theologi dicunt pcenitentem absolvendum non 
esse, nisi confessarius morali ter certus sit de praesentia 
legitimarum ipsius dispositionum. 

Alii vero multo rectius dicunt sufficere ut prudenter 
judicet pcenitentem esse dispositum , id est, innitatur 
motivo, nou certo et infallibili, sed gravi et comparative 
probabiliori quo vir prudens in assensum determinetur. 
Quando materia sacramentorum est physica, ut in Bap¬ 
tismo et Eucharistia, requiritur certitudo physica ad li¬ 
citam eorum administrationem; sed ubi materia est 
moralis, ut in Poenitentia, sufficit confessarium habere 
prudentem probabilitatem de dispositione pcenitentis, 
licet aliqua suspicio indispositionis subsistat; alias vix 
ullus absolvi posset, cum quaelibet signa pcenitentiuni 
probabilitatem tantum subministrent. 

Confessarii igitur qui peccatorem absolvere nolunt, 
nisi evidenter judicent illum esse recte dispositum, gra¬ 
viter errant, et clavibus Ecclesiae sibi commissis, non ad 
aperiendum, sed ad claudendum regnum coelorum utun¬ 
tur : dum alii, omnes indiscriminatim absolventes, aeter¬ 
naliter cum eis pereunt. 

Sectio secunda. —Do agendi ratione confessarii erga eos qui 
ad restitutionem, reparationem injurias aut reconciliationem 
tenentur. 

Certum est pcenltentem qui, ex principiis alibi exposi¬ 
tis vel exponendis, ad restitutionem, reparationem inju¬ 
riae aut reconciliationem cum inimicis tenetur , et huic 
obligationi satisfacere recusat, absolvi non posse : actua¬ 
lem enim et perseverantem habet voluntatem peccandi 
si autem promittat se quamprimum satisfacturum, et 
videatur sincerus, una et altera vice sub hac promissione 
absolvi poterit, praesertim si aliqua ratio prudentiae id fa¬ 
ciendum suadeat. At, ubi semel aut iterum promissu oi 
defuit, neganda est regulariter absolutio donec satis ece- 
rit, quia confessarius jam prudenter judicare non potest 
ipsius propositum esse sincerum. 

Dixi regulariter • nam tales occurrere possunt circum¬ 
stantiae extraordinariae, ut prudenter judicari possit poe- 
nitentem non futurum infidelem, sicut antea fuit: tunc 
absolvi potest, imo et debet, si jus ad sacramentum ha¬ 
beat. 

In articulo mortis absolvendus foret, etiamsi proposi¬ 
tum non magis videretur sincerum, ut ex infra dicendis 



Eodem modo ratiocinandum est de iis qui res creditu 
necessarias necessitate praecepti ignorant: vel eas ediscere 
promittunt, et tunc semel aut iterum absolvi possunt; si 
autem promissioni non steterint, differenda est absolutio, 
extra casum necessitatis, donec eas sufficienter didicerint. 
Ita omnes theologi. Si vero erudiri nolint, certe absolvi 
nequeunt. 

Sectio tertia. — De agendi ratione confessarii erga eos qui 
versantur in occasione peccandi. 

Quaelibet res externa ad peccatum inducens, dicitur oc¬ 
casio peccati : alia est remota et alia proxima; alia volun¬ 
taria et alia necessaria. Occasio remota ea est quae proba- 

bili ter de facto non ducet ad peccatum : proxima vero est 
illa in qua liomo verisimiliter peccaturus est. Unde alia 
est absolute proxima quae nota est omnes in peccatam 
inducere, ut turpes aspectus vel tactus, praesertim in 
personas alterius sexus ; alia vero respectiva quae respecta 
unius est proxima, dum respectu alterius esset remota, 
quales esse possunt saltationes et choreae. 

Occasio igitur non est remota vel proxima, prout raro 
vel frequentius in peccatum inducit: potest esse proxima 
respectu unius personae qu« nondum peccavit, v. g. si 
junior puella adhuc innocens sola cohabitatura sit cum 
viro moribus perdito, quia verisimile est eam peccaturam 
esse. 

Occasio est voluntaria, si pcenitens eam tollere possit, 
ut si ebriosus adeat cauponem, vel si herus retineat an¬ 
cillam quae sibi est causa ruinae : est vero involuntaria, 
quando poenitens eam auferre nequit, ut v. g. si filia fa¬ 
milias a servo patris, vel a fratre suo sollicitetur in cri¬ 
men. Impossibilitas eam tollendi potest esse physica, ut 
si quis cum concubina incarceretur; vel moralis, »i nempe 
occasio deseri non possit sine peccato, ut esset uxor res¬ 
pectu mariti, vel sine gravi detrimento, ut officium con- 
fessarii, chirurgi, mercatoris, etc. 

His notatis , certum est 1° quaestionem non moveri de oc¬ 
casione remota; si enim stricta daretur obligatio fugiendi 
omnes occasiones remotas peccati, exeundum esset de 
mundo, cum fere nihil sit in terra quod plus minusve re¬ 
mote inducere non possit ad peccandum. 

Certum est 2° quaestionem pariter non esse de occa¬ 
sione sive remota sive proxima peccandi venialiter; cum 
enim peccatum veniale non sit materia necessaria sacra¬ 
menti, nec occasio proxime ad illud inducens, secluso pe¬ 
riculo ulterius progrediendi. 

Sola igitur difficultas nunc examinanda respicit eos 
qui in occasione proxima, sive voluntaria sive involunta¬ 
ria, mortaliter peccandi versantur. 

Certum est 3° confessarium absolutionem denegare non 
posse ei qui versatur in occasione proxima peccandi mor- 

taliter, quam physice tollere non potest, praecise ob is¬ 
tam occasionem, siquidem nemo ad impossibile tenetur : 
debet ergo praescribere illi remedia quibus occasio ex 
proxima fiat remota; quod si pcenitens his remediis uti 
nolit, aut si emendatio ejus sit nulla, certe absolvi non 
debet, extra periculum mortis, quia prudenter judicari 
non potest illum esse dispositum. Si vero remediis propo¬ 
sitis sincere utatur, et ipsius relapsus notabiliter minuan¬ 
tur, identidem absolvendus est, ut gratia sacramenti ad¬ 
jutus, tentationes facilius superet et omnino emendetur; 
tunc enim, licet praevideatur ex fragilitate relapsurus, 
potest esse hic et nunc legitime dispositus. Sic Billuart, 
Ligorio, 1. 6, n. 455, Dens, etc. 

4° Communius theologi dicunt, contra paucos, poeni- 
tentes non teneri occasionem proximam peccandi mor¬ 
taliter cum gravi detrimento famae, honoris aut fortunae 
deserere, modo utantur mediis sibi indicatis, et firmum 
habeant propositum amplius non peccandi: nam occasio 
peccandi per se non est peccatum, nec in necessitate pec¬ 
candi constituit. Si ergo moraliter auferri non possit, ex¬ 
cusatur pcenitens eam non deserens, et eodem sensu ac 
in numero praecedenti absolvi potest. 

Prudens autem confessarius efficaciora quaerere debet 
remedia juxta conditionem pae ni tentis et naturam peri¬ 
culi, ut illorum adjutorio occasio ex proxima fiat remota, 
v. g. ut puella quae in domo paterna a servo sollicitatur 
ad turpia, consortium ejus fugiat, nunquam sola cum 
illo solo loquatur, blanditiis ejus non respondeat, severe 
et tantum ex necessitate illum alloquatur, pignora amici¬ 
tiae accepta reddat vel destruat; orationes, jejunia, pias 
lectiones, frequentem confessionem adhibeat: si haec non 
sufficiant, matrem vel patrem de periculo in quo versa¬ 
tur moneat; et tandem si novi semper eveniant relapsus, 
sine spe emendationis, cum qualicumque detrimento de¬ 
serenda est occasio, sive puella domo paterna sub aliquo 
praetextu egrediatur, sive obtineat ut servus ejiciatur. 

Similiter, qui in exercitio professionis vel artis suae 
proximam invenit occasionem mortaliter peccandi, v. g. 

confessarius, chirurgus, caupo, mercator, non tenetur 
eam statim deserere. Si opportunis remediis sincere quae¬ 
rat periculum minuere et occasionem e proxima remotam 
facere, secundum jam dicta absolvi poterit. Si vero, om¬ 
nibus remediis frustra tentatis, spes emendationis non 
affulgeat, valedicendum est sive arti sive professioni, 
etiam cum gravissimo detrimento; secu-s., ordinarie ne¬ 
ganda est absolutio. 

Dico ordinarie y quia in articulo mortis non negaretur* 

5° Qui versatur in occasione proxima perseverante, 
quam sine gravi detrimento famae, honoris aut fortunae 
deserere potest, v. g. retinet apud se puellam quae sibi 
est graviter periculosa , regulariter absolvi non potest 
nisi eam deseruerit; nam in ea occasione remanens, pe¬ 
riculo peccandi voluntarie se exponit : sed scriptum est, 
Eccli. m, 27 : Qui amat periculum , in illo peribit. Unde 
Innocentius XI sequentes damnavit propositiones quae 
erant numeris 61 : « Potest aliquando absolvi qui in 
>» proxima occasione peccandi versatur, quam potest et 
» non vult omittere, quin imo directe et ex proposito 
» quaerit, aut ei se ingerit. 62 : Proxima occasio peccandi 
» non est fugienda, quando causa aliqua utilis aut lio- 
» nesta non fugiendi occurrit. 63 : Licitum est quaerere 
» directe occasionem proximam peccandi pro bono spiri- 
» tuali vel temporali nostro vel proximi. » 

Dixi regulariter ; quia nonnulli sunt casus in quibus 
conferenda est absolutio sub promissione occasionem di¬ 
mittendi, v. g. 1° si mors immineat et tempus necessa¬ 
rium non suppetat; 2° si pcenitens ab occasione longe 
distet eamque hic et nunc dimittere non possit, et sin¬ 
cere dispositus appareat; 3° si huc usque obligationem 
dimittendi occasionem non intellexerit, et fidenter pro¬ 
mittat se eam dimissurum. 

6° Si occasio proxima non sit perseverans, sed inter¬ 
rupta, ut, v. g. si quis fornicari soleat cum muliere ab¬ 
sente quam aliquoties per annum visitat, se inebriare 
quando apud cauponem bibit, blasphemare quando in 
ludo perdit, etc. prima, secunda aut etiam quandoque 

tertia vice absolvi potest, sub expressa promissione talem 
occasionem devitandi, quia sufficiens datur ratio pruden¬ 
ter judicandi illum esse recte dispositum. At si bis aut 
ter promissioni defuerit, absolutio ordinarie differenda 
est, donec opere probaverit se melius esse dispositum. 

Sectio quarta. —De agendi ratione confessarii erga consue¬ 
tudinarios et recidivos. 

Consuetudinarius ille est qui ex actibus saepe repetitis 
in uno genere, v. g. fornicandi, blasphemandi, etc. faci- 
litatem contraxit idem peccatum iterandi : recidivus au¬ 
tem ille est qui, post absolutionem, in idem peccatum 
relabitur : unde quis potest esse consuetudinarius et non 
recidivus, nempe si a peccatis quibus assuefactus est non¬ 
dum fuit absolutus; vel recidivus et non consuetudina¬ 
rius, ut si a peccato semel aut iterum commisso absolu¬ 
tus, in idem relapsus fuerit. 

1° Consuetudinarius qui prima vice ad sacrum Poenh 
tentiae tribunal accedit, et signa contritionis extraordina¬ 
ria praebet, absolvi potest; non datur enim in illo casu 
ratio sufficiens bonam fidem ejus suspicandi. Ita commu¬ 
niter theologi. Si tamen nulla circumstantia concessionem 
absolutionis urgeat, prudentius est eam differre, maxime 
si poeniteris dilationem non aegre ferat : tunc a peccato 
abstinens ad absolutionem cum majori fructu suscipien¬ 
dam se praeparabit et tutiora conversionis signa exhibe¬ 
bit : talis est praxis optimorum confessariorum, et aliunde 
experientia docet consuetudinarios non ita facile habitum 
peccandi retrahere. Aliunde consuetudinarii rarissime 
signa contritionis extraordinaria prima vice exhibent. 

2° Praecipua difficultas in hac materia est circa reci¬ 
divos, an, scilicet, et quando absolvi debeant. Piures ex¬ 
tranei contendunt eos toties absolvendos esse quoties 
confitentur : nam, inquiunt, qui libere confitetur et di¬ 
cit se poenitere, credendus et judicandus est dispositus, 
nisi aliqua particularis circumstantia denotet illum in¬ 
dispositum esse. Alii, e contra, inter quos Merbesius, 



TRACTATUS 


488 

Jaenin , Jlabert et Concilia, dicunt consuetudinarium 
absolvi non posse, nisi conversionem suam per longam 
perseverantiam probaverit, praesertim si pluries jam ab¬ 
solutus, semper relapsus fuerit : nam, inquiunt, per so¬ 
lam perseverantiam in proposito prudenter judicari 
potest conversus. Utraque opinio falsa est, una nimia 
laxitate et altera nimia rigiditate peccat. Tertia igitur 
quae ab omnibus communiter admittitur, sic se babet. 

PROPOSI T10. 

Peccator pluries absolutus et cum eodem habitu pravo re~ 
diens , absolvi non potest extra necessitatem > nisi extraov* 
dinaria det signa conversionis . 

Proh. 1 ° auctoritate Innocentis Xl y qui sequentem dam¬ 
navit propositionem : « Poeni tenti habenti consuetudi- 
» nem peccandi contra legem Dei, naturae aut Ecclesiae, 
» etsi emendationis spes nulla appareat, nec est neganda, 

» nec differenda absolutio, dummodo ore proferat se do- 

* Iere et proponere emendationem. » 

Proh, 2° praxi et documentis sanctorum atque piorum 
hominum.. S. Aug. Serm. 117, in Appendice, ait: « Ista 
» est vera poenitentia, quando sic convertitur quis ut non 
» revertatur; quando sic poeni tet, ut non repetat. » S. Isi- 
dorus Hispalensis, de Ecclesiasticis officiis, lib. 2, cap. 16, 
de Pcenitentibus, ait : « Ille autem vere poenitentiam 

* agit, qui nec poenitere praeterita negligit, nec adbuc 
'» poenitendo committit : qui vero lacrymas indesinenter 
» effundit, et tamen peccare non desinit, hic lamentum 
» habet, sed mundationem non habet. » 

Idem dictis et exemplis docuerunt S. Franciscus Xave- 
rius, ut patet ex ejus epistolis, S. Franciscus Salesius, 
omnium mitissimus, et S. Carolus, Instruet, ad confes. 
Act. ecclesiae Medio!, t. 2, qui sic se habet: * Proroganda 
» adhuc absolutio, donec bi emendentur qui, licet se 
» peccatum dimissuros polliceantur, ab illo tamen non 
» separandos confessor suspicatur, ut sunt... et pra*ser- 

» tim juvenes otiosi qui solent majori temporis parte aleis, 

» crapulis , amoribus, peccatis carnalibus , blasphemiis, 

• inhonestis conversationibus, dissensionibus, odiis et 
> detractionibus vacare, aut qui Quadragesimae diebus 

• tantum ultimis peccata deposituri accedunt, aut qui a 
» multis annis in iisdem peccatis perseveraverunt, nec ut 
» emendarentur laborarunt. » 

Prob. 3° ratione. Absolutio enim concedi non potest, 
nisi confessarius prudenter judicet poenitentem esse recte 
dispositum : at, ubi videt eum, post admonitiones itera¬ 
tas, cum eodem habitu pravo redeuntem, prudenter ju¬ 
dicare non potest eum recte esse dispositum ; qui enim 
rem sibi possibilem firmiter proponit, non tam facile pro¬ 
positi sui obliviscitur ; saltem conatus adhibet, per ali¬ 
quod tempus perseverat, difficilius aut rarius cadit. 
Aliunde, ex prudenti dilatione absolutionis, plures op¬ 
timi sequentur effectus. 1° Profanatio saltem valde pro¬ 
babilis sacramentorum Poenitentias et Eucharistia; vitatur. 
2° Poenitentes gravitatem peccati melius agnoscunt, juxta 
haec verba Jer. n, 19 : Scito et vide quia malum et amarum 
est reliquisse te Dominum Deum tuum. 3° Yigilantiores et 
cautiores in vitandis peccatis redduntur, et in proposito 
suo efficacius confirmantur. Ergo. 

Dixi in propositione extra necessitatem , id est, extra 
mortis periculum de quo infra dicturi sumus. 

Objici solet quod, si haec principia admittantur, 1° mul¬ 
tis deneganda sit absolutio ; 2° quod salus aeterna pecca¬ 
torum sic dimissorum periclitatura sit, quia repentina 
morte corripi possunt; 3° quod potius misericordia quam 
severitate peccandum sit. 

Sed 1° verum est quidem multis, non praecise negan¬ 
dam, sed differendam esse absolutionem, quia imparati 
accedunt: confessarius zelo animarum flagrans, nihil 
omittet ut istiusmodi peccatores ad veram conversionem 
deducat, eosque ad suscipiendam absolutionem cum 
fructu disponat, indignos vero non absolvet. 2° Non in¬ 
ficiamur salutem aeternam peccatorum sic dimissorum 
graviter periclitari, sed periculum quod subeunt, non ex 

dilatione absolutionis quam indigas susciperent oritur* 
liene vero ex perseverantia ipsorum in peccato. 3° Nimia 
facilitas in absolvendis recidivis non est misericordia, sed 
horienda crudelitas quae, sub larva indulgentiae, animas 
necat et in profundum abyssi demergit. 

Objicitur adhuc sequens Catecliismi conc. Trid. textus, 
de Pcenit. n. 60, et in versione D. Doney, t. 2 : « Si, au- 
» dita confessione, judicaverit neque in enumerandis 
» peccatis diligentiam, neque in detestandis dolorem pce- 
» nitenti omnino defuisse, absolvi poterit. *> Porro saepe 
dici potest neque diligentiam, neque dolorem recidivis 
omnino deesse. Ergo. 

Verum sensus verbi omnino, non est minimam dili¬ 
gentiam minimumque dolorem sufficere, alioquin Ca- 
techismus citatus concilio Tridentino, accuratam dili¬ 
gentiam in enumerandis peccatis et animi dolorem ac 
detestationem requirenti, evidenter contradiceret: Sen¬ 
sus ergo est, absolutionem impertiendam esse, si confes- 
saritis prudenter judicet diligentiam et dolorem omnino 
non defuisse, id est, minime defuisse. Ergo. 

Dixi in propositione 1° cum eodem habitu pravo rediens ; 
nam si notabiliter sit emendatus, licet pluries adhuc ce ¬ 
ciderit, aut si difficilius et post majorem resistentiam lap¬ 
sus fuerit, adeo ut prudenter judicetur illum sincerum 
habere propositum se emendandi, sed ex fragilitate et 
pondere habitus aliquando vinci, absolvi debet; gratia 
enim sacramenti adjutus, novas tentationes facilius supe¬ 
rabit, et, paulatiin veterem habitum imminuens, illum 
penitus destruet: si , e contra, seni per remitteretur do¬ 
nec omnino emendatus esset, repulsibus continuis fati¬ 
gatus , confessionem desereret, in vitiis sine habenis se 
volutaret, obduresceret, et fere nulla spes eum ad melio¬ 
rem frugem redire videndi affulgeret, ut quotidiana ex¬ 
perientia constat. Hinc qui sexies singulis diebus circiter 
blasphemabat, vel turpia proferebat, et, adhibitis conati¬ 
bus, semel aut iterum relabitur, et firmum habere vide¬ 
tur propositum se emendandi, absolvi potest. 

Errant igitur qui dicunt confessarium absolvere non 

posse poenitentem quem praevidet relapsurum : sufficit ut 
rite confessus, verum nunc habeat dolorem de praeterito, 
et firmum propositum non peccandi de futuro : at illae 
dispositiones in eo existere possunt qui praevidetur relap¬ 
surus, videlicet, ex fragilitate vel ex mutatione propositi. 
Ita Suarez, Sanchez, Card. de Lugo, Billuart , Dens, Li- 
gorio, etc. 

At si imminutio culparum non ex proposito emenda¬ 
tionis , sed ex alia causa, v. g. ex defectu occasionis con¬ 
tigerit, non erit signum contritionis , ut patet. 

Dixi 2° nisi extraordinaria det signa conversionis. Quam¬ 
vis enim poenitenspluries monitus, eodem modo seinper 
relapsus fuerit, potest ex aliqua circumstantia, adjuvante 
gratia Dei, extraordinarie commoveri et spem fundatam 
emendationis praebere : tunc absolvi potest, quia pru¬ 
denter judicatur dispositus; imo absolvendus est, si ali¬ 
qua ratio id suadeat, v. g. si confessarhis sit extraneus et 
redire non debeat, si poenitens longe distans habeat do¬ 
micilium , si matrimonio jungendus sit; si quamdam ti- 
nipat infamiam, nisi ad sacram synaxim accedat, etc. 

Qacentur 1° quanto tempore probandus sit consuetu¬ 
dinarius recidivus , ut tuto absolvi possit? 

B. Si relapus fiant ex causa intrinseca, ut accidit in 
peccatis incontinentiae secretae , odii, blasphemia? et simi¬ 
lium , prudentia suggerit hujusmodi poenitentes freqen- 
ter audire , eos saltem per unum mensem differendo , ut 
praeparentur ad suscipiendam absolutionem cum abun- 
dantiori gratia et efficaciori perseverantia : imo dilatio 
unius mensis communius non sufficit, ut consuetudo era¬ 
dicetur. Attamen si ratio valida tantam non patiatur di¬ 
lationem , v. g. si poenitens in quadam sit necessitate 
absolutionem suscipiendi, si timeatur ne desperatus non 
redeat, etc. citius absolvendus erit, et forsan post quin¬ 
decim vel octo dies, ut plures theologi aiunt, si relapsus 
antea frequentes omnino cessaverint vel notabiliter immi¬ 
nuti sint, atque firmum existat emendationis propositum. 

Tempus autem probationis longius esse debet, si reci¬ 
divus raro habeat occasionem peccandi i v. g. qui singulis 
diebus dominicis solebat inebriari, non tam probatur in- 

ita mensem quam praedictus blasphematorius intra octo 
dies. Caeterum, confessarius ad multas circumstantias at¬ 
tendere debet ut prudens ferat judicium, et quod utilius 
erit poenitenti eligat. 

Quceritur 2° quid sentiendum sit de iis hominibus qui 
in Quadragesima tantum confiteri volunt, et quotannis 
eadem referunt peccata mortalia ? 

R. Ex modo dictis hi homines judicandi sunt: vel cum 
eodem pravo habitu sine ulla emendatione redeunt, et 
tunc, post aliqua tentamina, differri debent donec signis 
extraordinariis ostendant se melius esse dispositos; vel in 
eis apparent emendationis signa , quibus prudenter judi¬ 
catur eosdem vere esse contritos, v. g. minus frequenter 
relapsi sunt, diutius post absolutionem perseveraverunt, 
majores conatus adhibuerunt, extraordinariis tentationi- 
bus objecti sunt, etc. et absolvi debent, modo sincere af¬ 
firment firmum habere propositum amplius non pec¬ 
candi. Conandum est tamen ut ad sacrum tribunal saepius 
accedant; frequens enim confessio efficacius est medium 
quo hujusmodi peccatores corrigantur. Yerumtamen ab¬ 
solutio ipsis denegari non posset, praecise quia semel 
tantum in anno confiteri volunt. 

Quceritur 3° quandonam confessiones recidivorum ite¬ 
randae sint? 

R . Confessiones recidivorum judicandae sunt validae vel 
nullae ex modo quo relapsus contigerunt: si nulli aut fere 
nulli adbibiti sunt conatus, reputari debent nullae atque 
iterandae sunt.Yalidse, e contra, judicantur si peccatores 
saltem aliqua ndiu perseveraverint, et, adbibitis mediis sibi 
indicatis, ex fragilitate vel ex mutatione propositi relapsi 
sint, quod ex adjunctis prudenter aestimatur. Iteratio au¬ 
tem confessionum non leviter praescribenda est, ne sacra¬ 
mentum reddatur nimis onerosum. 

Sectio quinta. — De agendi ratione confessariierga eos qui 
peccata sua negant. 

Yel confessarius cognoscit peccata a pcenitente negata 
per alterius confessionem, vel per viam naturalem. 

In priori casu, Ligorio dicit, 1. 6, n. 631, cum quibus* 
dam aliis, absolutionem non esse concedendam, sed voce 
submissa aliquid orandum ad negationem ejus occultan¬ 
dam , et sic dimittendum esse pcenitentem : alii vero con' 
tendunt absolutionem negari non posse, quia confessarius 
notitia per confessionem alterius obtenta nullo modo uti 
potest. Ita Billuart et alii non pauci, quibus assentio. 

In posteriori casu, id est, si confessarius peccata sui pce- 
nitentis via naturali certo cognoscat, v. g. quia illum vidit 
furantem, turpia facientem, audivit blasphemantem, etc. 
eum diligenter interrogatum et haec peccata semper ne¬ 
gantem absolvere non debet, utpote certo indispositum , 
nisi forte prudens adsit dubium an alteri confessus fuerit, 
aut justam habeat rationem ea relinendi peccata. Ita Lay- 
man , Suarez, Card. de Lugo, Concina, Biliuart, Ligorio 
et generaliter alii. Si vero ex suspicione tantum vel ex 
aliorum relatione confessarius id sciat, communiter do¬ 
cent theologi poenitentem, post diligentem interrogatio¬ 
nem , absolvendum esse, quia praesumi potest illum tale 
peccatum fuisse oblitum, vel alteri confessum, vel habere 
justam rationem illud tacendi, vel relatores fuisse decep¬ 
tos; regula enim generalis est, ut docet S. Th. Quodlib. 1, 
ai t. 12, credendum esse pcenitenti contra se et pro se di¬ 
centi : unde confessarius, post diligentem causas instruc¬ 
tionem, judicare tenetur secundum allegata. Si a poeni- 
tente decipiatur, non peccabit eum absolvendo; graviter e 
contra peccaret si, ob praesumptionem malae fidei, absolu¬ 
tionem injuste ei denegaret. 

Attamen si, omnibus perpensis, ex aliorum relationibus 
certo judicaret poenitentem peccata quae obstinate negat 
vere commisisse et alteri non fuisse confessum, eum ab¬ 
solvere non deberet, quia illum videret certo indispositum. 

Sectio sexta. — De agendi ratione confessarii erga moribundos. 

Nullum est dubium quin sacerdos ad moribundum 
vocatus, vel ad eum ex officio accedens, ut pastor et vi¬ 
ces ejus gerens, vehementi zelo curare debeat illum ad 


494 


tkactatus 


tremenda Dei judicia praeparare et Christo lucrifacere. 

Inter moribundos, alii sunt recte dispositi, alii dubii, 
alii sunt ignari, alii scandalosi et alii sensibus destituti. 

1° Qui recte sunt dispositi, semper absolvi debent, ut 
patet: recte autem reputantur dispositi qui male quidem 
vixerunt, sed peccata sua agnoscunt et confitentur, de 
illis dolentes ac promittentes se talia nunquam admis¬ 
suros. 

2° Qui dubias tantum habent dispositiones et etiam 
improbabiles, modo non sint evidenter nullae, absolvi de¬ 
bent : quia sacramenta sunt propter homines , non vero 
homines propter sacramenta : in extremitate igitur me¬ 
lius est sacramentum profanationi exponere , quam per¬ 
mittere salutem hominis periclitari. Ita omnes. Verum 
qui peccato suo obstinate adhaerent, vel obligationibus 
certis, v. g. restituendi, se reconciliandi, concubinam 
ejiciendi, etc. satisfacere nolunt, absolvi non possunt. 

3° Qui necessaria necessitate rnedii ignorant, statim 
erudiendi sunt, vel saltem, mysteriis dilucide eis propo¬ 
sitis , curandum est ut actum fidei eliciant, et aptis inter¬ 
rogationibus obtinendum ut praeteritas confessiones quan¬ 
tum possunt iterent. 

4° Si agatur de peccatore scandaloso, v. g. bona aliena 
retinente, in concubinatu vel in matrimonio tantum ci¬ 
vili vivente, ad enormes usuras commodante , etc. com¬ 
muniter audiri non debet, nisi prius emendationem et 
debitam satisfactionem promiserit: nam timendum est ne 
praescriptis confessarii obtemperare nolit, ut frequentius 
contingit i si semel in confessione auditus fuerit, confessa- 
rius sigillo obstrictus sufficienti libertate non pollebit, et 
ultima sacramenta indigno ministrare cogetur. Hoc autem 
incommodum vitabit, moribundo de hujusmodi peccatis 
exterius loquendo. Ergo. 

5° Major difficultas est quoad eos qui sensibus desti¬ 
tuuntur : in quatuor autem classes dividi possunt; alii 
signa contritionis dederunt antequam sensibus orbarentur 
et sacramentum petierunt : alii nulla signa contritionis 
dederunt, sed christiane vivebant; alii in peccato certe 

vivebant et nullis indiciis ostenderunt se dolere de praeter¬ 
itis, et alii in actu peccati usum'rationis amiserunt. 

Certum est 1° eos qui sacramentum petierunt vel signa 
contritionis exhibuerunt absolvendos esse, licet peccata 
sua nullo modo confiteri possint, idque constat conci 1. 
ArausicanoI, Carthag. IY, auctoritateS. Leonis papae, 
ritualis Romani et fere omnium theologorum. Ita ex¬ 
presse Bened. XIY , de Synodo dioec. 1. 7, c. 15, n. 8. 

2° Communis olim sententia theologorum fuit absolu¬ 
tionem negandam esse iis qui repentino casu oppressi, co¬ 
gnitionem amittunt, etiamsi christiane vixissent, si nulla 
dent signa contritionis, propter defectum materiae sensi¬ 
bilis sacramenti, scilicet contritionis et confessionis. Ita, 
inter alios, Card. de Lugo, Suarez, Layinan, Natalis 
Alexander, Pontas, etc. Contra hanc opinionem fortiter 
insurrexitP. Morinus, lib. 10, cap. 10, contenditqueab¬ 
solutionem in eo casu impertiendam esse. Multo commu¬ 
nius tlieologi eamdem sententiam nunc tuentur, et se¬ 
quentibus innituntur rationibus. 1* Auctoritate S. Aug. 
qui lib. 1 de Adulu conjug. c. 28, docet Baptismum con¬ 
ferendum esse catechumenis sensibus destitutis, deinde 
addit: « Qua? autem Baptismatis, eadem reconciliationis 
» est causa, si forte pcenitentem finiendae vitae periculum 
» praeoccupaverit. Nec ipsos enim ex hac vita sine arrha 
» suae pacis exire velle debet mater Ecclesia. » 2° Ra¬ 
tione . Defectus materiae sensibilis est solum fundamentum 
quo nituntur adversarii; sed dici potest vitam Christia¬ 
nam anteactam, quamdam esse speciem confessionis vel 
saltem petitionis sacramenti in extremis. Aliunde, fieri 
potest ut aegrotus nonnullis signis a"confessario non per¬ 
ceptis, v. g. suspiriis, motibusalicujus partis corporis, etc. 
conetur manifestare se absolutionem desiderare; el insu¬ 
per non omnino certum est actus pcenitentis esse mate¬ 
riam sacramenti Poenitentiae; datur ergo locus dubitandi 
an existat materia sufficiens : porro tale dubium, etiam 
tenue, sufficit ut in extremis absolutio conferatur : ergo. 
Ita, cum multis aliis, Juenin, Tournely , P . Antoine , Collct, 
Billuart , Dens y Ligorio, etc. Bened. XIY eamdem senten- 

tiam longius refert eamque approbare videtur, de Synodo I 
Dioec. lib. 7, cap. 15, n. 11. 

Hinc pariter absolvendus est vir ignotus apud quem 
indicia catholicitatis inveniuntur, ut liber orationis, co¬ 
rona precatoria, etc. Imo, in regione catholica, eum ab¬ 
solverem qui nulla hujusmodi haberet signa, quia pro¬ 
babile est eum esse catholicum : secus agerem in regione 
omnino haeretica vel infideli, propter rationem oppositam; 
dici narnque non potest haereticum aut infidelem habi- 
tualiter dispositum esse ad cupiendam absolutionem , et 
fortasse aliquo signo eam postulare. Ergo. 

3° Qui certo male vivebant, sed fidein catholicam ad¬ 
huc tenebant, similiter absolvendi sunt; tum quia fides 
quam profitebantur signum erat eos esse dispositos ad 
petendum sacramentum in casu necessitatis ; tum quia 
praesumi potest eos aliquo signo conari desiderium suum 
actuale manifestare; tum denique quia S. Aug. dicit, 
loco citato, baptizandos esse catechumenos, qui viventium 
conjugiis copulati, retinent adulterina consortia, addens : 

« Quis enim novit, utrum fortassis adulterinae carnis il~ 

* lecebra usque ad Baptismum statuerat detineri ? *> Ita 
expresse BiUuart, Dens, etc. 

Qui vero fidem catholicam non profitebantur, ut hae¬ 
retici, schismatici, apostatae et increduli manifesti, ab¬ 
solvi non possunt, nisi aliquod exhibuerint signum con¬ 
versionis : nulla quippe est ratio praesumendi eos abso¬ 
lutionem desiderare. 

4° Deneganda est absolutio iis qui in ipsomet actu pec¬ 
cati, v. g. in ebrietate voluntaria, in duello, etc. sensibus 
destituuntur, donec aliquo signo dent locum suspicandi 
ipsos dolere, quia huc usque judicantur indigni. Plures 
tamen arbitrantur eos absolvendos esse, modo constet 
fuisse catholicos, quia prasumi potest illos periculum 
advertentes dolere et dolorem exterius manifestare co¬ 
nari. Ita Ligorio, 1. 6, n. 483, plures alios citans, con¬ 
tra Genet, Habert , Juenin et Concina. Dens autem hanc 
decisionem limitare videtur ad eos qui uno die aut altero 
obmutescentes supervivunt. In tali extremitate nequ<; 

absolventes neque absolutionem negantes condemnare 
auderem. 

In cunctis Lis casibus, cum dispositiones poenitentis 
sint dubiae, absolutio danda est sub conditione tacita. 

Sectio septima. — De agendi ratione confessarii erga 
scrupulosos. 

Scrupuli considerandi sunt ut morbus animi gravis, 
periculosus et ad infelices exitus saepe deducens : conscien¬ 
tiam anxietatibus torquent, facultates morales obtun¬ 
dunt, indolem mutant, in desperationem conjiciunt, 
impelluntque ad mortem sibi inferendam, ut pluries 
accidit, vel ad laxandum babenas cunctis vitiis, quod 
frequenti experientia constat. Sapiens igitur confessarius 
totus esse debet ut scrupulos nascentes praecaveat, vel 
natos quamprimum compescat et eradicet. 

Unica autem est via eos sedandi atque tollendi, nem¬ 
pe obedientia caeca, constans et universalis. Ita omnes 
doctores et vitae spiritualis magistri, inter quos S. Ber- 
nardus, S. Antoninus, S. Franciscus Salesius, S. Philip¬ 
pus Nereius, S. Theresia, S. Joannes a Cruce, S. Igna- 
tius de Loyola, illustris Gerson et omnes theologi. Unde 
scrupulosus vel ad scrupulos tendens nullo timore angi 
debet nisi timore non plene obediendi, propter periculum 
cui se exponeret. S. Philippus Nereius affirmabat eum 
qui paret confessario, securum esse de non reddenda ra¬ 
tione actionum suarum; S. Joannes a Cruce dicebat, e 
contra, dictis confessarii non obtemperare, superbiam 
esse et fidei inobservantiam. 

Confessarius igitur conetur pcenitenti suo persuadere 
1° plenam habendam esse fiduciam in merita Christi et 
ia patrocinium sanctissimae Matris ejus ; 2° consilia Dei 
ipsiusque judicia non esse scrutanda; 3° eum viscera pa¬ 
tris tenerrimi erga nos habere, atque salutem nostram 
velle; nos idcirco filios obsequentissimos erga ipsum esse 
oportere; 4° plenam non quaerendam esse certitudinem 
de bonitate actionum nostrarum in se , sed moralem, 

quae ex judicio prudeniis confessam noscitur sufficere j ' 
5° etiamsi confessarius erraret in praecipiendo, pceniten- 
icm non erraturum in obediendo ; 6° consortium scrupu¬ 
losorum esse fugiendum ; 7° diversos doctores aut con- 
fessarios non esse passim consulendos; 8° a lectione libro¬ 
rum nimiae severitati faventium ipsis abstinendum. 

Praecipua scrupulorum objecta sunt dubia circa fidem, 
mala? cogitationes contra castitatem aut adversus cliari- 
tatern, integritas confessionis, validitas confessionum 
praeteritarum et timor ne in omnibus peccetur. 

1° Expendere debet confessarius an pcenitens de veri¬ 
tate religionis in genere, aut de veritate alicujus dogmatis 
in particulari reipsa dubitet, an vere anxietatibus exagi¬ 
tetur, sine ulla ratione positiva : in priori casu, solutis 
per ordinem objectis, lucide proponenda est veritas cum 
argumentis ad producendam convictionem magis idoneis; 
in posteriori autem casu, praescribendum est pcenitenti 
ut dubia de quibus quaeritur, contemnat, rationes convic¬ 
tionis non exquirat, officia proprii status cliristiane im¬ 
pleat, et securus maneat. 

2° Qui cogitationibus adversus castitatem aut cbari- 
tatem vexantur, interrogandi sunt an malum sibi inte¬ 
rius repraesentatum, data occasione, facere vellent : si 
incunctanter respondeant quod nollent, et revera caste 
vivant aut nihil contra charitatem admittant, judicandi 
sunt in hoc puncto scrupulosi; tunc exigendum est ab 
eis ut tales cogitationes tanquam mera imaginationis de¬ 
liria habeant, circa illas conscientiam non examinent, 
nec de illis se accusent. 

3° Iis qui semper timent ne peccata sufficienter non 
aperiant, ostendendum est confessiones nunquam esse 
nullas defectu integritatis, quando pcenitens nihil vult 
occultare ; sola peccata mortalia et circumstantias mor¬ 
tales esse materiam sacramenti necessariam, a cujus de¬ 
claratione ignorantia, bona fides et praeceptum confessa- 
rii excusare possunt. Ab hujusmodi personis quandoque 
exigendum est ut seipas non accusent, sed quaesitis con- 
fessarii duntaxat breviter respondeant. 

4° Iis autem qui circa validitatem praeteritarum con¬ 
fessionum anxii sunt, vel quia omnia peccata et circum¬ 
stantias eorum non satis explicuerunt, vel quia dolore 
requisito caruerunt, post interrogationes necessarias ad 
eos recte cognoscendos, prohibendum est, maxime si 
unam aut plures confessiones generales jam fecerint, ne 
ullum de praeteritis confessionibus dicant verbum, nisi 
tam certo judicent se peccatum mortale admisisse et non 
declarasse, ut hoc utrumque cum juramento affirmare 
possint. Sciant quod si forte aliquod peccatum mortale 
non declaraverint, aut si quaedam vel omnes confessio¬ 
nes eorum praeterita? sint nullae defectu doloris, nihilomi¬ 
nus in praesenti confessione justificandi sint, modo vere 
doleant : quid igitur eos perturbare posset? 

5° Suadendum est iis qui pavent peccare in omni re 
quam faciunt, ut libere agant sicut caeteri solent agere , 
et peccatum non formident quoties evidenter non ad¬ 
vertunt rem esse malam. 

Benigne tractandi sunt scrupulosi, modo pareant : 
a Sed circa obedientiam magnus rigor cum ipsis est adhi¬ 
bendus ; si enim hanc obedientiae anchoram amittunt, 
* certum incurrunt naufragium ; nam aut amentes eva- 
>» dent, aut habenas in vitia relaxabunt, » inquit Ligo- 
lio, Praxis confess. n. 58. 

Quidam sunt scrupulosi sub aliquo respectu qui sub 
aliis respectibus graviter delinquunt : fortiter increpandi 
sunt, et a sacramentis removendi, donec resipiscamt et 
emendationem sincere promittant. Qui vero timoratas 
sunt conscientiae et prae metu sacram Eucharistiam acci¬ 
pere non audent, aliquando jubendi sunt virtute obe- 
dientiae ad illam accedere, vel post absolutionem, vel 
etiam sine absolutione. 

Sectio octava. — De agendi ratione confessarii erga 
personas devotas. 

Caveat confessarius ne personas ad devotionem vocatas 
verbis minus discretis , negligentia, impatientia aut fri~ 

giditate a proposito avertat, vel retardet : facile graviter 
peccaret. Eas, e contra, honoret, adjuvet et velut pretio¬ 
siorem gregis Christi portionem habeat : attamen quam¬ 
libet familiaritatem externam cum illis sedulo fugiat; et 
si advertat aliquam sibi naturaliter adhaerere, eam ad 
alium confessarium statim remittat. 

Curare debet ut quae ad sacram synaxim frequenter ac¬ 
cedere dignae sunt, singulis hebdomadis aut saltem quin¬ 
denis confiteantur et absolutionem ordinarie suscipiant. 

Dico ordinarie; quia non necesse est ut singulis vicibus 
absolvantur : pii enim confessarii benedictionem tantum 
eis impertiunt easque ad communionem nihilominus 
admittunt, quando vident illas potius naturales defectus 
quam peccata venialia declarare : alii vero non minus 
pii, gratiam sacramentalem illis procurare volentes, eas 
semper absolvunt, modo peccata vitae anteactae certa sal¬ 
tem in genere confiteantur, dicendo , v. g. De omnibus 
peccatis totius vitae meae, et praesertim de iis quae contra 
talem aut talem virtutem commisi, accuso me, de illis 
veniam a Deo postulo, et a te, pater, poenitentiam et 
absolutionem. 

Juvat ista methodo frequentibus confessionibus sem¬ 
per uti, etiam quando peccata certo venialia declarantur, 
ut materia sacramenti assecuretur; timendum est enim 
ne peccata quae declarantur sint dubia, aut ne insuffi¬ 
ciens de illis habeatur contritio : contra vero si gravia 
peccata jam remissa declarentur et actualis eliciatur con¬ 
tritio circa illa, certa est materia, et gratia sacramentalis 
confertur. Ergo. 

Si quis de venialibus quotidianis, v. g. de impatientiis, 
intemperantiis , distractionibus aliisque similibus confi¬ 
teatur, spectandum est an aliquando vim sibi intulerit 
ut passionem superaret, an vero sine resistentia relapsus 
fuerit : in priori casu, potius ex humana fragilitate quam 
ex defectu propositi peccare judicatur, et absolvi potest; 
in posteriori vero casu, proposito caret et sufficientem 
contritionem non habet : igitur absolvi non potest, nisi 
alia declaret peccata de quibus vere doleat. 

Carere debet confessarius ne poenitentibus suis , prae¬ 
sertim feminis, prohibeat ad alium confessarium acce¬ 
dere ; et si resciverit accessisse , ostendat id sibi gratum 
fuisse, nisi ageretur de scrupulosis qui periculose ad alios 
accederent propter varietatem decisionum. Non facile 
autem ipse suscipiat eos qui confessarium mutare vo¬ 
lunt : nam talis mutatio, aliquando necessaria, frequen¬ 
ter ex levitate aut curiositate, vel etiam ex prava inten¬ 
tione procedit, ut pluries, me sciente, accidit. 

Sumina etiam utatur prudentia ne a falsis devotis de¬ 
cipiatur; superbas, morosas, de aliis detrahentes, curam 
familiae negligentes , etc. cum aliorum scandalo ad men¬ 
sam sacram frequenter non admittat. Vera enim devotio 
frenum cunctis vitiis imponit, et omnia proprii status 
officia fideliter adimpleri procurat. 

Sectio koka. — De agendi ratione confessarii erga cos quos 
male absolvit. 

Triplex contingere potest defectus in absolutione, sci¬ 
licet essentialis, accidentalis proximo non nocens, et al¬ 
ter proximo nocens. 

1* Si ob defectum essentialem absolutio fuerit nulla, 
confessarius tenetur pro posse hunc defectum corrigere, 
quia pcenitens alioquin in re gravi deciperetur. Vel au¬ 
tem praevidet pcenitentem ad se mox reversurum, et 
tunc eum exspectabit ut moneat; vel talem non habet 
prae visionem , et eum extra confessionem monere debet, 
prius petita et obtenta licentia illi de re ad confessionem 
pertinente loquendi. Si autem judicet se hujusmodi li¬ 
centiam prudenter petere non posse, rem misericordiae 
Dei committat et de culpa, si quam admiserit, doleat, 
ad nihil ultra tenetur. 

Si vero adverteret se male absolvisse pcenitentem ad¬ 
huc morali ter praesentem, v. g. in ecclesia non longe 
orantem, et rite dispositum, illum secreto absolvere pos¬ 
set et deberet. 

2° Si contigerit defectus non essentialis nec cum damno 

proximi conjunctus , v. g. si confessarius omiserit inter¬ 
rogare cie numero et circumstantiis peccatorum, regula¬ 
riter ad nihil tenetur, nisi ad agendam poenitentiam de 
peccato. Si pcenitens redeat, defectum in alia confessione 
corrigere poterit: si non redeat, eum extra confessionem, 
petita licentia, admonere non tenetur , nisi positive eum 
deceperit, dicendo, v.g. non declarandas esse circumstan¬ 
tias speciem peccati mutantes, non tollendam esse occa¬ 
sionem proximam, vel ita tacuerit ut pcenitens intellexe¬ 
rit se tollere occasionem, vel restituere, etc. non teneri. 

3° Si defectus tertiae personae noceat, v. g. si confessa¬ 
rius omiserit restitutionem injungere, poeniteritem modo 
superius exposito admonere tenetur, et si positive ex ma¬ 
litia, vel ex ignorantia culpabili aut negligentia gravi 
affirmaverit non esse restituendum, ipse restituere tene¬ 
bitur, nisi poenitentem efficaciter admonuerit. 

§111. — De obii gationibus confessarii quae spectant sigillum. 

Nomine sigilli, intelligitur obligatio celandi ea quae ex 
sacramentali confessione accepta sunt, sumpta metaphora 
a sigillo quo ea obsignamus quae volumus esse secreta. 
Dicemus 1° de obligatione servandi sigillum; 2° de iis 
quae cadunt sub sigillo, et 3® de iis qui tenentur ad si¬ 
gillum. 

Sectio prima. — De obligatione servandi sigillum. 

PROPOS ITIO. 

Strictissima est obligatio inviolabiliter - servandi sigillum 
confessionis . 

p w b , Quod jure naturali, divino et ecclesiastico prae¬ 
cipitur, strictissimae est obligationis : atqui tale est sigil¬ 
lum confessionis. 

1° Jure naturali prcecipitur. Jus enim naturale prohi¬ 
bet ne diffametur proximus, violetur religio secreti, sa¬ 
cramentum ludibrio et odio exponatur: haec tamen om- 

ilia faceret sacerdos sigillum confessionis violando : ergo. 

2° Jure divino. Qui enim praecipit finem , praecipit me¬ 
dia ad illum assequendum necessaria : porro Christus 
praecipit confessionem; confessio autem impossibilis est 
nisi altissimum servetur secretum circa ea quae declaran¬ 
tur : ergo. 

3° Jure ecclesiastico . Nam in Decreto, causa 33, quaest. 3, 
dist. 6, de Pcenit. cap. 2, sic habetur : « Sacerdos ante orrt- 
» nia caveat ne de his qua3 ei confitentur peccata, alicui 
» recitet, non propinquis, non extraneis, neque, quod 
» absit, pro aliquo scandalo. Nam si hoc fecerit, depo- 
» natur, et omnibus diebus vitae suae ignominiosus pere- 
» grinando pergat. » „ 

ConciL Lateran. IY, can. 21, poenam depositionis in 
violatores sigilli renovavit, sed perpetuam peregrinatio¬ 
nem in perpetuam poenitentiam in arctiori monasterio 
agendam commutavit; Innocentius III non dubitavit 
dicere sacerdotem peccatum apud se depositum revelan¬ 
tem , gravius peccare quam hominem illud committen¬ 
tem. Ergo. 

Dixi 1° strictissima obligatio; l 9 quia triplici fundatur 
praecepto, et violatio ejus triplicem complecteretur ma¬ 
litiam , unam contra famam proximi, secundam contra 
fidelitatem in pacto tacito promissam, et tertiam contra 
reverentiam sacramento debitam; 2° quia nulla dispen¬ 
satione , nec summi pontificis , nec concilii generalis toll 1 
potest; 3° quia ia nullo prorsus casu, et propter nullum 
finem, quantumvis bonum, lionestum, utilem aut ne¬ 
cessarium , violari potest, nec pro tuenda confessarii vita, 
nec pro bono temporali aut spirituali ipsius pcenitentis, 
nec pro servanda republica, fide aut Ecclesia : nam exi- 
stentia sacramenti Poenitentiae, ac consequenter religio¬ 
nis, ab inviolahilitate sigilli pendet; hoc autem bonum 
tantum est ut nullo alteri comparari possit. 

Omnes fatentur transgressionem hujusce obligationis 
levitate rn materiae 'non admittere : revelatio igitur mi¬ 
nimae cu pae peccatum esset mortale. 

Dixi 2° inviolabiliter servandi, id est 1° nec verbo, nec 

facto, nec signo, nec scripto, nec ullo alio modo signifi¬ 
candi ea quae audita sunt in confessione; 2° neque ante 
mortem, neque post mortem pcenitentis, neque ipsi, 
extra tribunal, neque aliis, quamvis ab ipso, vel alia via 
culpam in confessione declaratam rescivissent, revelandi; 
3° neque directe et expresse, neque indirecte, aliquid 
faciendo aut omittendo unde detegatur vel in suspicio¬ 
nem veniat confessio pcenitentis, vel unde ipse judicare 
vel suspicari possit confessarium iis in confessione accep¬ 
tis uti, etc. 

Hinc 1° qui duos audivit fratres, dicere non potest 
unum habere tantum venialia, quia indirecte revelaret 
alterum habere mortalia. 

Hinc 2° contra inviolabilitatem ^igilli peccaret qui di¬ 
ceret, v. g. Prima persona quam audivi, tale declaravit 
peccatum , quia periculo eam manisfestandi per aliorum 
conjecturas se exponeret. Item non licet dicere peccata 
extraordinaria, sive genere, sive numero, sive circum¬ 
stantiis, in tali communitate, vel in tali parochia esse 
consueta; nam inde aliqua infamia communitati aut 
parochiae nascitur. 

Hinc 3° duo confessam qui eamdem audierunt perso¬ 
nam idem peccatum declarantem, de illo inter se collo¬ 
qui non possunt, nam peccatum istud sciunt tantum sa¬ 
cram en taliter. 

Hinc 4° qui interrogatur de auditis in confessione , af¬ 
firmare et jurare potest, etiam coram justitia, se ea ne¬ 
scire; nescit quippe ut homo , cum ea didicerit tantum ut 
vices Christi gerens : si vero interrogaretur an talis per¬ 
sona hoc vel illud peccatum confessa fuerit, neque affir¬ 
mare, neque negare potest, sed generaliter dicere se ne¬ 
scire , vel hanc quaestionem esse impiam et ad illam nihil 
respondendum esse. 

Quccritur ex qua confessione oriatur obligatio sigilli? 

R. Ex omni et sola confessione sacramentali, siquidem 
ipsius est proprietas. Illa autem confessio est sacramen- 
talis quae fit in ordine ad sacramentum, sive absolutio 
impertiatur, sive non. 

* Unde 1° confessio quae scienter fit laico vel sacerdoti 
jurisdictione carenti, non inducit obligationem sigilli, 
sed tantum secreti naturalis : secus dicendum si sacerdos 
credatur approbatus, quia confessio ex parte pcenitentis 
vere est sacramentalis. 2°Si quis ad confessariumaccedat 
animo eum decipiendi, irridendi, in peccatum protra¬ 
hendi, aliquid ab eo extorquendi, etc. in ordine ad sa¬ 
cramentum se non accusat : igitur confessio ejus obliga¬ 
tionem sigilli non imponit. Vix tamen eonfessarius ea 
revelare posset quae sic agnovisset, propter periculum ne 
haberetur ut violator sigilli. 3° E contra, qui conscien¬ 
tiam confessario aperit, sine voluntate absolutionem sus¬ 
cipiendi, sed ut consilium obtineat, ut praecepto Eccle¬ 
siae vel mandato superioris aliquo modo satisfaciat 
confessionem obligationem sigilli inducentem facit. Tta 
Sylvius et Biiluait. Hinc schedula confessionis hujus¬ 
modi poenitentibus negari non potest; solum enim factum 
confessionis exprimere debet eonfessarius, sive absolutio 
concessa fuerit, sive non, his circiter verbis : Ego infra 
scriptus, testor N. peccata sua apud me deposuisse, die, etc . 
4° Quod sub sigillo confessionis, extra confessionem, ac¬ 
ceptum est, sub sigillo reipsa non cadit, siquidem non fit 
confessio sacramentalis : est igitur duntaxat sub secreto 
naturali. 

Sectio secunda. — De iis quae sub sigillo cadunt. 

Sub sigillo inviolabiliter concluduntur directe vel in¬ 
directe peccata mortalia et venialia, eorum objecta et 
circumstantiae, poenitentia imposita, defectus naturales 
et generatim quidquid ex sola confessione cognitum, pce- 
nitenti aliquo sensu molestum esset; nisi enim haec om¬ 
nia inviolabiliter custodirentur secreta, sacramentum 
redderetur odiosum. 

1° Omnia peccata mortalia tam in genere quam in 
specie : unde qui diceret aliquem in censuram incidisse 
casum reservatum habuisse, aliquid grave declarasse’ 
sigillum frangeret. Item si, audito gravi peccato in tri- 

bunali, exclamaret vel ingemisceret, aliis audientibus, 

2° Peccata venialia, tum in genere, tum in specie; nam 
obligatio sigilli levitatem materiae non patitur, ut dixi¬ 
mus. Quidam tamen docent revelationem non esse, si 
confessarius solummodo dicat de poenitente : Tenialia 
tantum confessus est \ quia eo ipso quod confiteatur, sal¬ 
tem habet peccatum veniale ; sed hoc periculosum est et 
caute vitandum. 

3° Objecta peccatorum; unde si pcenitens declaret se 
male locutum esse de tali puella gravida, confessarius 
hanc circumstantiam manifestando, etiamsi aliis publice 
nota esset, contra sigillum ageret : quamdiu per solam 
confessionem illam cognoscit, tacere tenetur. Hinc eos 
Billuart affirmat increpandos esse qui, orto scandalo pu¬ 
blico, dicunt, ut frequens est, aures suas in confessionali 
continuo vexari allocutionibus contra istud peccatum. 

4 ° Complices juste vel injuste in confessione detecti, et 
circumstantias etiam non necessariae, sed quas pcenitens 
errore putavit esse declarandas. Alia vero in tribunali 
narrata, sed ad confessionem non pertinentia, sub sigillo 
non cadunt. 

5° Poenitentia injuncta; si enim gravis sit, qualis pro 
mortali peccato solet imponi, revelatio illius poenitentem 
infamaret et sacramentum odiosum redderet. Similiter 
nec poenitentis indispositionem, nec absolutionis denega- 
tionem revelare licet. 

6° Defectus naturales, ut illegitimitas natalium, nego¬ 
tiorum domesticorum implicatio et quidquid pcenitenti 
molestum est, vel tale ab ipso reputatur et ex sola con¬ 
fessione cognoscitur, sub sigillo obsignatur : unde qui ex 
confessione novit famulam furare pecuniam, arcam obse* 
rare non potest; qui didicit mortem sibi strui, nihil fa¬ 
cere aut omittere potest quod secus nec faceret, nec omit¬ 
teret, nisi licentia a pcenitente sibi concessa fuerit. 

Cum sigillum in favorem pcenitentis institutum fuerit, 
narrare qus ipsi molesta esse nequeunt, fractio sigilli non 
est; ea ratione excusantur magni viri confessarii qui tes¬ 
tati sunt se nihil grave in tota vita alicujus sancti inve- 

nisse, quemadmodum fecit Bellanninus relative ad sanc¬ 
tum Aloysium a Gonzaga. Nec tamen, extra necessitatem, 
sic loquendum est, propter periculum revelationis indi > 
rectse respectu aliorum, de quibus tale testimonium reddi 
non posset, et ne aliqua inde suboriatur suspicio quod si¬ 
gillum aliquando violari possit. 

Idcirco caveant confessarii ne passim inter se loquan¬ 
tur, absque necessitate, de rebus ad confessionem perti¬ 
nentibus, et nunquam id faciant coram laicis, qui in hac 
materia facile scandalizantur. 

Sectio tertia. — De iis qui ad sigillum obligantur. 

Hac obligatione obstringuntur primario confessarius, 
et secundario ii omnes qui confessionis sacramentalis fiunt 
participes : hoc quippe ex institutione sacramenti sequi¬ 
tur. Hinc ad servandum illud secretum tenentur : 

1° Non solum verus confessarius, sed et fictus, ut lai- 
cus fingens se esse sacerdotem, et confessionem excipiens; 
nam confessio ex parte poenitentis fit in ordine ad sacra¬ 
mentum. 

2° Interpres cum poenitente et confessario in ipsamet 
confessione communicans, et qui peccata rudis ea dictan¬ 
tis in ordine ad confessionem scribunt, si poenitens id fa¬ 
ciat ex quadam necessitate, non vero ex libera electione, 
quo in casu scribentes ex obligatione naturali tantum ad 
secretum tenerentur, 

3° Qui peccata alicujus se accusantis voluntarie vel in¬ 
voluntarie audivit. 

4° Ii quibus revelatio confessionis facta fuisset, sive 
cum licentia pcenitentis, sive quolibet alio modo, etiamsi 
notitiaad innumeros pervenisset, quia cum onere sibi an¬ 
nexo sic pervadit. 

5° Juxta multos, qui industria vel casu legit scriptum 
peccata in ordine ad confessionem descripta continens, 
quia velut instrumentum confessionis sacramentalis ha¬ 
betur. Hic eadem admittenda est restrictio ac in tu¬ 
meto 2°. 

G° Confessarius cui poenitens de rebus ad confessiones 
suas attinentibus, extra confessionem, loquitur : non vero 
alii, sive laici sive sacerdotes, quibus fideles res conscien¬ 
tiae ad quaerendam consolationem vel ad petenda consilia 
aperiunt; tunc enim nullus est respectus ad confessionem 
sacram en talem; igitur solum naturale secretum debetur : 
at si poenitens eos in ordine ad confessionem consuleret, 
petendo, v. g. modum liacc vel illa peccata declarandi, 
quidam volunt inde procreari obligationem sigilli : sic 
P. Jntoine, Concina, Collet et Billuart, contra multos 
alios qui contendunt ibi solam adesse obligationem na¬ 
turalem. 

Quceritur 1° an ipse poenitens obligatione sigilli tenea¬ 
tur ? 

R. negative. Nam sigillum in ipsius favorem fuit in¬ 
stitutum : in tantum igitur ad secretum naturale tene- 
tuT, in quantum seipsum infamare, vel cum detrimento 
confessarii aut sacramenti loqui non debet. 

Quceritur 2° an confessarius quandoque loqui possit 
cum poenitente de ipsius confessione? 

R. Potest in tribunali Poenitentiae, sed discrete, ne il¬ 
lum offendat : at extra sacrum tribunal, ne ullum qui¬ 
dem veibum dicere potest absque poenitentis licentia. 
Ex licentia autem ipsius spontanea et plene libera, lo¬ 
qui potest de confessione ejus, non solum cum ipso, sed 
et cum alio, dummodo fines licentiae non excedat. iVo- 
tandum quippe est, hanc licentiam a sola voluntate poeni¬ 
tentis pendere, et ideo limitari vel ad nutum revocari 
posse. 

Quceritur 3° an confessarius aliquando uti possit no¬ 
titia ex confessione accepta ? 

R. 1°. Si rem aliunde quam per confessionem noscit, 
ea sub hoc respectu uti potest, dicendo se eam vidisse, 
vel tali aut tali via cognovisse. Si vero per solam con¬ 
fessionem eam cognoscat, nunquam ea notitia uti potest, 
si subsit periculum revelationis directe vel indirecte, aut 
gravaminis realis aut aestimati pcenitenti vel alteri adve¬ 
nientis : hoc ex natura sigilli sequitur. 

Hinc supeiior cognitione per confessionem obtenta uti 
non potest ad exercendos actus pcenitenti vel alteri in¬ 
aratos, v. g. ut vultum austeriorem ei ostendat, durius 
euin alloquatur, colloquium ejus fugiat aut aegre ferat, 
licentiam exeundi ei recuset, vel suffragium neget, eum 
ad ordines, ad officium vel ad pastoratum non promo¬ 
veat, ut res suas diligentius servet, seras mutet, claves 
apud se custodiat, fenestram claudat, etc. Unde Cle¬ 
mens VIII, decreto diei 26 madi, anni 1594, mandavit ut, 
« Tam superiores pro tempore existentes quam confes- 
w sarii qui postea ad superioris gradum fuerint promoti, 
» caveant diligentissime ne ea notitia quam de aliorum 
» peccatis in confessione habuerint, ad externam guber- 
n nationem utantur. » 

2°. Si nullum sit periculum revelationis aut grava¬ 
minis, sive pcenitenti, sive alteri, scientia ex confessione 
liausta uti licitum est; quia tunc nihil est quod reveren¬ 
tiae sacramento debitas adversetur, vel pcenitenti obesse 
possit. Unde confessarii notitia per confessionem accepta 
uti possunt ad orandum pio poeni tentibus, ad studen¬ 
dum, ad consulendum, ad sibi invigilandum ne in similes 
casus labantur, ad benignius eos suscipiendos, ad speciales 
gratias eis concedendas ; in liac enim agendi ratione nihil 
sacramentum reddit odiosum, nec gravamen imponit 
pcenitenti aut alteri. 




CAPUT OCTAVUM. 

DB EFFECTIBUS SACRAMENTI POENITENTIA. 

Praecipuus hujus sacramenti effectus est remissio pec¬ 
catorum mortalium et venialium, sive quoad culpam, 
sive quoad reatum poenae aeternae, non seinper remissa 
poena temporali : talem ex natura sua habere effectum 
probavimus. 

Cerium est insuper illud producere gratiam sacramen- 
talem sibi propriam, quae duo importat, scilicet 1° gra¬ 
tiam sanctificantem ex se peccata remittentem, et 2° jus 
gratias speciales ad perseverandum necessarias susci¬ 
piendi. Haec propositio, ab omnibus theologis admissa 
constat tum ex tractatu de Sacramentis in genere, tum ex 
dictis in praesenti tractatu : peccata enim remitti non pos¬ 
sunt nisi per effusionem gratiae sanctificantis in aninam. 

Duo nunc supersunt paucis verbis expendenda, vide¬ 
licet 1 ° an peccata remissa per lapsum in novum pecca¬ 
tum redeant, et 2° an merita ante peccatum acquisita, 
per sacramentum Poenitentiae reviviscant. 

ARTICULUS PRIMUS. 

AN ITA DELEANTUR PECCATA UT PER NOVUM PECCATUM 
NON REDEANT. 

PROPOSITIO. 

Peccata semel remissa per lapsum in noram peccatum non 
redeunt simpliciter. 

Prob. Scriptura sacra. Ezech. xvm, 21 : Si impius ege¬ 
rit poenitentiam ab omnibus peccatis suis .... omnium iniqui¬ 
tatum ejus quas operatus est non recordabor. Rom. xi, 29 : 
Sine poenitentia sunt dona Dei: at si peccata reviviscerent, 
Deus recordaretur iniquitatum, et ipsius dona non es¬ 
sent sine poenitentia : ergo. Ita omnes theologi. 

Si autem mulier vidua de Sarepta dicat Eliae, III 
Reg. xvn, 18 : Quid mihi et tibi, vir Dei ? ingressus es ad 
me ut rememorarentur iniquitates mece ; si Tobias dicat Deo, 
Tob. iit, 3 : Domine , ne. reminiscaris delicta rnea, vel pa¬ 
rentum meorum ; si Psalmista oret, dicens, Ps. Lxxvin, 8 : 
Ne memineris iniquitatum nostrarum antiquarum: liaec alia¬ 
que similia intelligendasunt de poenis temporalibus quae 
pro peccato jam remisso infligi possunt; minime vero os¬ 
tendunt peccata, sive quoad maculam, sive quoad reatum 
poenae aeternae redire. 

Dixi non redeunt simpliciter, quia redeunt secundum 
quM, eo sensu quod peccatum, post obtentam justifica¬ 
tionem admissum, sit majus et magis a Deo puniendum. 

ARTICULUS SECUNDUS. 

An merita ante peccatum acquisita, per poenitentiam 

REVIVISCANT. 

Notandum est , quadruplicis generis distingui opera, 
scilicet viva, mortua, mortifera et mortificata. 

Opera viva ea sunt quae fiunt in statu gratiae cum debi¬ 
tis conditionibus ut gloriam aeternam mereantur : moi> 
tua, suntillaquae, licet bona et supernaturalia, praemium 
coeleste non merentur, quia fiunt ab homine gratia sanc¬ 
tificante destituto : mortifera, sunt peccata quaelibet mor¬ 
talia : denique opera mortificata, sunt opera bona, su¬ 
pernaturalia et in statu gratiae facta, sed quae desinunt 
esse meritoria coram Deo, propter lapsum in peccatum 
mortale. 

Certum est questionem moveri non posse de operibus 
tnortuis quae, cum vitam non habuerint, reviviscere non 
possunt, neque de operibus vivis quae meritoria esse non 
desierunt, sed de solis operibus mortificatis. 

PROPOSITIO. 

Bona opera per peccatum mortificata, efficacia Poe nitenti ce 
sacramenti reviviscunt. 

Proh. 1° Scriptura sacra. Ezecli. xvm, 22 : Omnium ini¬ 
quitatum ejus, quas operatus est , non recordabor; in justitia 
sua quam operatus est , vivet; et xxxm, 12 : Impietas impii 
non nocebit ei, in quacumque die conversus fuerit ab impie¬ 
tate sua : at si bona opera per peccatum mortificata non 
reviviscerent, Deus iniquitatum recordaretur, impietas 
noceret impio converso. Ergo. 

Proh. 2° SS. Patribus. S. Hieronymus, in Epist. ad Ga¬ 
latas, cap. m, sic ait: « Quicumque ob fidem Christi labo- 

» i averil, et postea lapsus fuerit in peccatum, sicut priora 
» sine causa dicitur passus luisse, duin peccat, sic rursum 
» non perdet ea, si ad pristinam fidem et ad antiquum 
» studium revertatur. » Eodem sensu locutus est S. Amb. 
lib. 2 in Luc. et plures alii. Ergo. 

Prob . 3° conc. Trid . Sess. 6, cap. 16, docet [tres requiri 
conditiones ut bona opera praemium aeternum conse¬ 
quantur, videlicet, 1° ut facta fuerint ab hominibus jus¬ 
tificatis, 2° in Deo seu supernaturaliter, et 3° ut qui ea 
fecerint, in statu gratiae decedant : atqui opera mortifi- 
cata facta sunt in statu gratiae, ab liomine justificato, 
qui, morieris post justificationem, in statu gratiae dece¬ 
dit : ergo. 

Dices. Non reviviscunt peccata : ergo nec merita. 

R. Nego conseq . ct paritatem . Ratio disparitatis est, 
quod peccatum per remissionem omnino deleatur quoad 
culpam et quoad poenam saltem aeternam, et merita per 
peccatum non destruantur, sed tantum obex illis pona¬ 
tur : per justificationem autem obex tollitur : ergo revi¬ 
viscunt. 

Quaeritur quo gradu reviviscant merita ? 

R. Tres sunt theologorum opiniones, quarum com¬ 
munior et probabilior tenet ea reviviscere gradu pro- 
portionato intensitati poenitentiae unde : si quis ante pec¬ 
catum habuerit justitiam ad qua tuor gradus , et ipsius 
conversio sit tantum ad duos, dimidiam habebit par¬ 
tem meritorum; si conversio sit ad quatuor gradus, tota 
habebit merita, cum gratia sanctificante et virtutibus 
annexis; si dispositio ejus ad sex gradus ascendat, merita 
ultra quatuor non resurgent, siquidem nunquam fue¬ 
runt majora. Ita, post S. Tliomam, Billuart, Dens et 
multi alii. 

CAPUT NONUM. 

DE PURGATORIO. 

{ ' Nomine purgatorii intelligitur locus in quo, post mor¬ 
tem, mundantur animae quibus aliquid superest luen¬ 
dum ; vel, ut alii dicunt, locus in quo animae justorum 
defunctorum poenis temporalibus obnoxiae satis patiun¬ 
tur. Non dicitur, satisfaciunt, quia jam libertatem non 
habent, nec igitur mereri possunt, sed tantum poenas 
a Deo sibi inflictas, sive pro peccatis mortalibus remis¬ 
sis, sive pro peccatis venialibus non expiatis, exsolvere. 

Existentiam purgatorii olim negarunt Yaldenses,et 
nunc fortiter negant lutherani et calvinistae. « Claman- 
» dum , inquit Calvinus, Inst. lib. 3, cap. 5, n. 6, non 
» modo vocis, sed gutturis ac laterum contentione, pur- 
» gatorium exitiale esse Satanae commentum, quod 
*> Christi crucem evacuat. » 

PROPOSITIO. 

Existit purgatorium. 

Proh. Illa propositio tenenda est quae est de fide , pro¬ 
batur Scriptura sacra, SS. Patribus, traditione et ratione ; 
atqui propositio nostra est de fide, etc. 

1° Est de fide. Sic enim definita fuit in conc. Trid. 
sess. 6, can. 30 : « Si quis, post acceptam justificationis 
» gratiam, cuilibet peccatori pcenitenti ita culpam re- 
» mitti, et reatum aeternae poenae deleri dixerit, ut nullus 
» remaneat reatus poenae temporalis exsolvendae , vel in 
» hoc saeculo, vel in futuro, in purgatorio, antequam ad re- 
» gna coelorum aditus patere possit: anathema sit. » ( Ergo. 

2° Prob. Scriptura sacra. II Mach. xu, 43 , Judas Ma- 
chabaeus, cum quidam Judaei in praelio adversus Gorgiam 


20. 


TRACTATUS 


-#J4 

cecidissent, Facta collatione , duodecim millia drachmas at* 
genii misit Jerosolymam offerri pro peccatis mortuorum sa¬ 
crificium, hene et religiose de resurrectione cogitans. Deinde 
V, 46 : Sancta ergo et salubris est cogitatio pro defunctis 
exorare, ut a peccatis solvantur . 

Unde sic. Sacrificium et preces inservire possunt mor¬ 
tuis ut a peccatis solvantur : sed inservire non possunt 
beatis qui non liabent peccata solvenda, nec damnatis 
qui, fatentibus adversariis, a peccatis liberari nequeunt; 
ergo existit purgatorium. 

Neque dicant haeretici libros Macliabaeorum non esse 
canonicos; cum enim in primis Ecclesiae saeculis a Graecis 
et a Latinis inter libros canonicos annumerati fuerint, ut 
constat testimoniis Tertull. S. Cyprian. Luciferi Calant. 
S. Aug. conc. Cartb! III, can. 47, concil. Romani, sub 
Gelasio celebrati, In nocenti i I in Epist. ad Exupe- 
rium , etc. eorum canonicitas in dubium merito revo¬ 
cari non potest. Aliunde, etsi concederetur illos non esse 
canonicos , saltem negari non potest esse antiquissimos, 
et cuncta exemplaria , sive Latina, sive Graeca, sive Sy¬ 
riaca, eodem modo textum supra citatum exprimere 5 
ergo fidem Judaeorum sicut et Christianorum circa pur¬ 
gatorii existentiam testantur. Ergo. 

Matth. xii, 32 : Quicumque verbum dixerit contra Filium 
hominis , remittetur ei : qui autem dixerit contra Spiritum 
sanctum, non remittetur ei, neque in hoc saeculo, neque in 
futuro. Christus loqui debuit modo intelligibili : porro 
verba ista, neque in hoc sceculo , neque in futuro, non habe¬ 
rent sensum inteliigibilem , si Apostoli credidissent nulla 
remitti peccata in futuro saeculo. Quid sentiremus de 
homine dicente: Non nubam, neque in hoc saeculo, neque 
in futuro ? Insulse loqueretur, quia supponeret possibiles 
esse nuptias in altera vita : ergo similiter insane locutus 
fuisset Christus. Ergo. 

Alia eruitur probatio ex I Cor. iit, 15, ubi Apostolus 
dicit alios in die judicii mercedem statim recepturos et 
alios detrimentum passuros; salvandos tamen, sed quasi 
per ignem , Ergo 2°. 

3° Proh. 6\S. Patribus. Tertul. lib. de Monogamia , 
cap. 10, loquens de vidua, dicit: « Pro anima ejus (con- 
>* jugis defuncti) orat et refrigerium in teri na adpostulat. » 

S. Epiphanius, Haeresi 75, n. 7 et 8 : Quae pro mor- 
*> tuis concipiuntur preces, eis utiles sunt; necessario 
» facere illud Ecclesiam dico, quae traditum sibi ritum 
» illum a majoribus acceperit. » 

S. Aug. Serui. 172 : « Orationibus sanctae Ecclesiae, et 
» sacrificio salutari, et eleemosynis quae pro eorum spiri- 
» tibus erogantur, non est dubitandum mortuos adju- 
» vari, ut cum eis misericordius agatur a Domino, quam 
» eorum peccata meruerunt: lioc enim a Patribus tra- 
» ditum , universa observat Ecclesia. » 

Plures alii Patres citari possent. S. Epiplianii et S. Au¬ 
gustini testimonia probant morem pro defunctis exorandi 
ipsorum tempore fuisse antiquum, id est, a Judaeis trans¬ 
missum Christianis, et in Ecclesia universalem : insuper 
S. Aug, integrum fecit librum, de Cura pio mortuis ge¬ 
renda, et ipse pro matre defuncta oravit eamque oratio¬ 
nibus et sacrificiis lectorum suorum commendat, 1. 9 
Conf. cap. 13. Ergo 3°. 

4° Traditione. Praeter ea enim qux retulimus et quae 
traditionis existentiam, tum apud Christianos , tum apud 
Judaeos ostendunt, sequentia addi possunt: Graeci Latinis 
in hoc dogmate consenserunt in concil. Florentino; in r 
eorum liturgia, sicut in nostra, oratur pro defunctis; imo 
in omnibus liturgiis ecclesiarum Orientalium, etiam an¬ 
tiquissimis et quae ad ipsos Apostolos ascendunt, idem 
statuitur. Ergo. 

5* Ratione. Constat, remissa culpa, non semper remitti 
pcenam temporalem : si quis ergo cum poena temporali 
non soluta, aut cum aliquo peccato veniali Recedat, non 
statirn introibit in regnum coelorum, nec damnabitur : 
ergo debet esse locus in quo poenas debitas patiens mun¬ 
dabitur : ergo, etc. aliunde, etc. Ergo. 

Inter rationes ab haereticis contra dogma catholicum 
allegatas , objicitur 1° vocem purgatorium inScriptura sa¬ 
cra non inveniri; 2 1 iu Scriptura duos tantum exprimi 

status hominum e vita decedentium, et 3° Graecos a La¬ 
tinis in pluribus dissentire. 

Veni ni 1° quid refert quod vox purgatorium in Scrip¬ 
tura non inveniatur, si res ipsa reperiatur? certe vox 
consubstantialis non invenitur in Scriptura, nec vox 
Trinitas , et tamen eas admittunt Protestantes. 2° Scrip¬ 
tura duos tantum exprimit status hominum in altera 
vita post ultimum judicium , ut in Matth. xxv, 34 et 41, 
scilicet, statum beatorum et statum damnatorum • sed 
alibi, ut ostendimus , supponit existere locum inter utrum¬ 
que medium, in quo mortui adjuvari possunt. 3° Graeci 
a Latinis dissentiunt circa naturam poenarum quibus 
animae justae plectuntur in purgatorio , non vero circa 
illarum existentiam. Ergo. 

Duo puncta tantum ab Ecclesia fuerunt definita tan- 
quam de fide catholica, scilicet, dari purgatorium et ani¬ 
mas ibi detentas fidelium suffragiis, et potissimum salu¬ 
tari altans sacrificio adjuvari: caetera liberae theologorum 
discussioni relinquuntur. 

Qiueritur 1 ° quae sit natura poenarum in purgatorio 
luendarum ? 

R. Juxta omnes , duplex est poena in purgatorio , una 
damni quae est retardatio visionis beatificae, et altera 
sensus. Iiaec autem, secundum Graecos, per labores et do- 
lires acerbos causatur * verum constans Latinorum sen¬ 
tentia est, in purgatorio esse ignem materialem similem 
igni infernali, et ideo Ecclesiam pro animabus fidelium 
orantem, non petere tantum locum lucis et pacis, sed et 
refrigerii, videlicet contra ignis ardorem. UndeS. Tiio- 
mas docet poenam purgatorii quamlibet poenam hujus 
vitae excedere , quamvis poenis inferni aequiparari non 
debeat, propter amicitiam Dei, spem obtinendi gloriam 
aeternam et resignationem patientium. 

Non aequales sunt poenae , sive in intensitate, sive in 
duratione, pro omnibus, quia non omnes eadem habent 
debita divinae justitiae solvenda. Hinc S. Bonaventura et 
Bellarminus dixerunt maximam purgatorii poenam ma¬ 
xima hujus vitae poena esse graviorem, non vero mini- 

mam purgatorii poenam maxima hujus vitse majorem esse. 

Incertum est an daemones justos in purgatorio tor¬ 
queant ; graves theologi cum S. Thoina negant: affirmat 
vero S. Bernardus, cujus sententiae favent liturgiae, in 
quibus petitur a Deo ut animas illas liberet de ore leonis. 

Quaeritur 2° ubjnam sit purgatorium ? 

R. Communiter docetur illud esse in visceribus terrae , 
prope infernum. Attamen S. Thomas dicit animas extra 
hunc locum, Deo ita permittente, aliquando purgari et 
in terra divagari, vel ad vivorum instructionem, vel ad 
mortuorum subventionem. 

Ut certum habetur infernum esse subterraneum. Alius 
est locus etiam subterraneus, ab inferno et a purgatorio 
valde probabilius distinctus, quein habitant qui cum solo 
peccato originali mortui sunt. 

Quaeritur 3° quanto tempore animae justorum in pur¬ 
gatorio detineantur? 

R. Hoc prorsus ignoratur; Alexander YII sequentem 
damnavit propositionem : « Annuum legatum pro anima 
* relictum non durat plus quam per decem annos. » 
S. Aug. matrem suam triginta annos post mortem ejus 
sacrificiis et orationibus lectorum suorum commendabat; 
Ecclesia celebrat anniversaria ante plura saecula pro qui¬ 
busdam fidelibus in particulari condita : ergo fieri potest 
ut animae diutissime maneant in purgatorio, et plures 
liaec verba I Petr. m , 19 et 20, In quo et his qui in car~ 
ccre erant , spiritibus veniens praedicavit : qui increduli 
fuerant aliquando , quando exspectabant Dei patientiam in 
diebus Noe, cum fabricaretur arca, interpretantur de ani- 
mabus in purgatorio detentis a tempore diluvii usque ad 
descensum Christi in inferos, id est, per duo millia an¬ 
norum et amplius. 

Quomodo autem mundabuntur qui in fine saeculorum 
cum debitis temporalibus decedent, prorsus ignoramus : 
Deus, cujus scientia est infinita, non carebit medio pce- 
nas propoi tionatas eis infligendi. 

Quaeritur 4° an animas in purgatorio detentae, certae 
sint de salute sua? 

R* affirmative, idque ob revelationem ipsis factam in 
judicio particulari, et quia , ex speciali Dei protectione , 
confirmatae sunt in gratia : mereri quidem non possunt, 
sed etiam peccare nequeunt. Unde si Ecclesia, orans pro 
illis, postulet ut liberentur de poenis inferni, ne absorbeat 
eas Tartarus, ne cadant in obscurum, etc. hoc est quia 
eas sibi et Deo repraesentat tanquam ex corpore exeuntes. 

Quaeritur 5° an animae in purgatorio orare possint? 

R .Quamvis illae animae mereri aut satisfacere nequeant, 
quia sunt in termino, actus virtutis, v. g. fidei, spei, clia- 
ritatis, patientiae exercere possunt; similiter et orando, 
aliquid a Deo impetrare valent, sive pro seipsis, v. g. 
aliquam remissionem poenae, ut fere omnes fatentur, sive, 
juxta multos, pro vivis, maxime pro illis qui orant pro 
ipsis, quia nobiscum sunt in communione Sanctorum. 
Hinc nihil obstat, in ea sententia, quominus istae animae 
in privatis orationibus invocentur, sicut preces justorum 
viventium utiliter petuntur. 

Quceritur 6° an animae in purgatorio detentae, suffragiis 
vivorum adjuvari possint? 

R. De fide est eas adjuvari posse : boc constat ex conc. 
Florent, decreto de Purgatorio, et ex conc. Trid. sess. 22, 
can. 3, et sess. 25, decreto de Purgatorio, ubi definit, 
« Purgatorium esse, animasque ibi detentas fidelium suf- 
» fragiis, potissimum vero acceptabili altaris sacrificio 
» juvari. » 

Aliunde dogma istud cum articulo Symboli, de com¬ 
munione Sanctorum, conjunctum est et perpetua ac uni¬ 
versali Ecclesiae praxi probatur, ut testimoniis in propo¬ 
sitione de existentia purgatorii allatis et ex multis aliis 
quae offerri possent innotescit. Ergo. 

Bona opera quibus animae in Purgatorio adjuvari pos¬ 
sunt, prout exponuntur in conc. Florent, sunt : « Missa- 
» rum sacrificia , orationes, eleemosynae et alia pietatis 
«* officia. » Ilis adjungenda est indulgentia, quando ita 
conceditur ut defunctis applicari possit. 

Sacrificium missae et officium nomine Ecclesiae celebra¬ 
tum, defunctis prosunt, licet a sacerdote in peccato mor- 

tali existente offerantur, quia haec opera ex ipsius disposi¬ 
tione efficaciam suam non habent. Contra vero, orationes, 
jejunia aliaque opera personalia in statu peccati peracta, 
defunctis inservire nequeunt, quia non sunt viva, nec 
l)eo grata. 

Determinare non possumus qua mensura suffragia vi¬ 
vorum, etiam praes tantissima, ut sacrificium missae, poe¬ 
nam in Purgatorio solvendam minuant, nec quo modo 
illorum valor defunctis applicetur : hoc a multis circum¬ 
stantiis pendere potest, v. g. a natura peccatorum pro 
quibus poena solvenda est, a voluntate poenitentiam 
agendi quam habuerunt defuncti, a sollicitudine quamo- 
vebantur viventes erga alios defunctos, a dispositionibus 
offerentium et orantium, etc. 


CAPUT DECIMUM. 

DE INDULGENTIIS. 

Indulgentia recte definiri potest : Remissio poence tem* 
poralis , peccatis actualibus jam remissis quoad culpam de - 
biteey extra sacramentum Poenitenti ce jacta ab eis qui habent 
potestatem thesaurum Ecclesiae spiritualem dispensandi . 

DividituT 1° in plenariam et partialem. Indulgentia 
plenaria ea est quae omnem poenam peccatis debitam re¬ 
mittit : unde qui eam perfecte lucratus, statim decederet, 
in regnum coelorum introiret. Indulgentia partialis ita 
vocatur, quia partem tantum , majorem vel minorem , 
poenae temporalis remittit. 

Dividitur 2° in temporalem et in perpetuam. Indul¬ 
gentia temporalis ea est quae per aliquod tempus lucranda 
proponitur, et adveniente termino praefixo expilatur: 
est vero perpetua, quando indefinite concessa est; non 
cessat nisi per revocationem sufficienter manifestatam. 

Dividitur 3° in localem, realem et personalem. Indui- 

geiilia localis illa est quae aflixa est loco, v. g. alicui eccle ¬ 
siae, capellae 13. Mariae; realis ea est quae nonnullis objectis 
portabilibus, v. g. coronis annexa est; indulgentia per¬ 
sonalis illa est quae uni vel plui ibus personis annectitur ; 
tales sunt indulgentiae confraternilatibus concessae, quas 
confratres ubique lucrari possunt. 

Breviter nobis dicendum est 1° de potestate Ecclesiae 
concedendi indulgentias; 2° de iis qui hanc habent potes¬ 
tatem ; 3° de causis ob quas licet indulgentias concedere ; 
4° de natura indulgentiarum; 5 U de thesauro indulgen¬ 
tiarum; 6° de illarum efficacia, et 7° de conditionibus ad 
eas lucrandas requisitis. 

ARTICULUS PRIMUS. 

DE POTESTATE ECCLESLE CONCEDENDI INDULGENTIAS. 

Hanc potestatem plus minus ve directe negarunt Val- 
denses, Wiclefistae et deinde Lutberus, ac post ipsum 
cuncti Protestantes. Contra quos sit 

PROPOSITIO. 

Existit in Ecclesia potestas concedendi indulgentias « 

Prob. Illa propositio negari non potest, quae est de fide, 
ac probatur Scriptura sacra et traditione : atqui propo¬ 
sitio nostra est de fide, probatur, etc. 

1° Est de fide . Sic enim definita fuit in conc. Trid. 
sess. 25, decreto de Indulgentiis : « Sacrosancta synodus 
» indulgentiarum usum christiano populo maxime salu- 
» tarem, et sacrorum conciliorum auctoritate probatum, 
» in Ecclesia retinendum esse docet et praecipit, eosque 
» anathemate damnat, qui aut inutiles esse asserunt, vel 
» eas concedendi in Ecclesia potestatem esse negant. » 
Duo igitur fide catholica constant, scilicet 1° Ecclesiam 
liabere potestatem concedendi indulgentias, et 2° eas po¬ 
pulo christiano esse salutares. Ergo 1°. 

2° Prob . Scriptura sacra . Mattii, xvi, 19 : Tibt dabo 
claves regni coelorum, ct quo deum que ligaveris super terram f 

erit ligatum ct in cadis , ct quodcumque solveris super terram, 
erit solutum ct in coelis; et viil, 18 : Queeeumque solveritis 
super terram , erunt soluta et in coelo . Unde sic. Ecclesia 
habet potestatem, sine ulla restrictione, aperiendi coe¬ 
lum, solvendo vincula] quae ingressum ejus impediunt : 
atqui poena temporalis peccatis remissis debita, est vin¬ 
culum ingressum coeli impediens : ergo. 

Ea potestate B. Paulus utens erga incestuosum Corin¬ 
thium quem in vindictam criminis publica poenitentia 
affecerat, reliquam poenam in persona Christi indu Isi t. 
ne abundantiori tristitia absorberetur, II Cor. u, 7. 
Ergo 2°. 

3° Prob. traditione. Urbanusll, in concilioClaromonta- 
no, anno 1095, longe anteValdenses,plenariam concessit 
indulgentiam iis qui crucem adversus infideles sumerent, 
nemo redarguit Pontificeni eo quod talem exerceret po¬ 
testatem : ergo tunc constans et universalis erat traditio 
circa illud punctum. In praecedentibus autem saeculis 
nullum deprehenditur vestigium institutionis hujus pra- 
xis : videmus, e contra, in variis temporibus, quasdam 
indulgentiarum species in usu ; summi Pontifices et epi¬ 
scopi poenitentias canonicas saepius relaxabant, modo 
propter aliquam compensationem minorem, modo ad 
commendationem martyrum; Graeci usum indulgentia¬ 
rum non exprobraverunt Latinis, et ipsi indulgentias 
concedunt. Ergo 3°. 

Negari non potest plures olim irrepsisse abusus in con¬ 
cedendis indulgentiis, unde haeretici immerito sumpse¬ 
runt occasionem adversus rem ipsam insurgendi : ipsis 
respondendum est per verba sacri concilii Tridentini, 
quod, « in liis concedendis (indulgentiis) moderationem, 
» juxta veterem et probatam in Ecclesia consuetudinem, 
» adhiberi cupit, ne, nimia facilitate, ecclesiastica disci- 
» plina enervetur; » sess. 25, decret. de Indulgentiis. 
Abusus ergo de quibus conquesti sunt novatores, non 
imputandi sunt Ecclesiae, cujus doctrina semper fuit 
sancta, sed hominibus et praesertim quaestoribus, ut ip¬ 
sum concil. Trid. satis indicat, in decreto citato. 

ARTICULUS SECUNDUS. 

S>E IIS QUI HABENT POTESTATEM CONCEDENDI -INDULG ENTlAS. 

Haec potestas non est ordinis, sed jurisdictionis : com¬ 
petit : 

1° Summo Pontifici respectu omnium fidelium, ille 
enim solus habet jurisdictionem universalem ; 

2° Episcopis qui jure communi easdem concedere pos¬ 
sunt indulgentias dicecesanis suis quas summus Pontifex 
cunctis fidelibus; sed concil. Lateran. IV, anno 1215, 
statuit, can. 62, quod deinceps annum duntaxat conce¬ 
dere possint die consecrationis ecclesiae, et in quibuscum¬ 
que aliis circumstantiis quadraginta dies tantum. 

3° Papa vel alius episcopus electus et canonice institu¬ 
tus, licet non ordinatus, indulgentias concedere potest, 
quia jurisdictionem habet. Episcopus, e contra, dimis¬ 
sus, vel in partibus infidelium , potestatem concedendi in¬ 
dulgentias non habet, quia caret jurisdictione. 

4° Delegatus ad hoc easdem concedere potest indul¬ 
gentias ac ille a quo fuit delegatus; apud omnes enim in 
confesso est actus jurisdictionis per delegatos exerceri 
posse. 

5° Cum episcopi non habeant jurisdictionem in extra¬ 
neos, solis dicecesanis indulgentias directe concedere 
possunt : si vero indulgentiam alicui loco affixissent, ex¬ 
tranei eam consequerentur, opus determinatum perfi¬ 
ciendo. 

6° Cardinales centum dies concedere possunt in eccle- 1 
siis quarum sunt titulares, festis solemnibus, quando di- i 
vinis officiis assistunt. 

7° Legati a latere septem annos et septem quadragenas 
in terris suae jurisdictionis concedere possunt. Verum 
hanc potestatem in Gallia exercere nequeunt, nisi spe¬ 
cialem ad hoc obtinuerint delegationem, ut habuit Car¬ 
dinalis Caprara, anno 1802. 

8° Vicarii generales, juxta multos, indulgentias con- 





DE POENITENTIA. 


523 

cedere non possunt sine speciali delegatione papa vel 
episcopi. 

ARTICULUS TERTIUS. 

DE CAUSIS OB QUAS LICET CONCEDERE INDULGENTIAS. 

Quoniam potestas concedendi indulgentias a Deo con- 
cessa est, papa et episcopi non sunt illius domini, sed 
tantum depositarii : unde illa valide uti non possunt sine 
justa causa, quae duo complecti debet, nempe finem Deo 
gratum et opus ad consequendum liunc finem idoneum. 

1° Finem Deo gratum. Sola autem remissio poenae tem¬ 
poralis non reputatur finis legitimus, alioquin Ecclesia 
oinnem poenam temporalem peccatis debitam semper sine 
alio motivo remittere posset, quod evidenter repugnat. 
Similiter indulgentia valide concedi non posset ob finem 
mere temporalem, v. g. ad obtinendam pecuniam, nisi 
Jl#c pecunia in bonum opus cedere deberet. 

Fines vero legitimi propter quos indulgentias conce- 
dere licet, sunt: 1° conversio infidelium, exstirpatio hae- 
reseon, et exaltatio sanctae matris Ecclesiae; 2° augmen¬ 
tum pietatis inter fideles qui frequentiori usu sacramen¬ 
torum aliisve motivis et auxiliis supernaturalibus accensi, 
excitantur ad melius vivendum, 3° aedificatio vel repara¬ 
tio alicujus ecclesiae, fundatio nosocomii, vel alicujus re¬ 
ligiosi instituti in honorem Dei vel sanctorum, aut in 
gratiam pauperum, infirmorum, etc. 

2° Opus aci assequendum hunc finem idoneum ; id est, 
opus quod justam habeat proportionem cum fine obti¬ 
nendo. Non necesse est ut poenae remittendae aequivaleat, 
alioquin indulgentia jam non esset indulgentia ; neque 
ut sit graviter molestum; aliunde enim sufficientem ha¬ 
bere potest proportionem, v. g. si fidem excitet, spem 
erigat, charitatem inflammet, etc. Similiter quaedam vi¬ 
deri possunt levia respectu singulorum, quamvis sint 
majora respectu communitatis, ut recitare quinquies 
Pater et Ave, ad postulandam exstirpationem haere- 
seon, etc. 

Non est fidelium, nec simplicium sacerdotum judicare 
de sufficientia causae ob quam indulgentia conceditur. 
Caeterum, cum indulgentia sit divisibilis, si causa ad to¬ 
tam non valeat, valet saltem ad partem; si autem opus 
praescriptum recte perficiatur, pars ista obtinebitur. 

ARTICULUS QUARTUS. 

DE NATURA INDULGENTIAE. 

Sensus praesentis quajstionis est, an Ecclesia, conce¬ 
dendo indulgentias, a poena temporali debita realiler 
absolvat. Contendimus illam realiter absolvere; vel 
enim a poena realiter absolvit, vel tantum permittit ut 
bona opera per modum suffragii Deo in compensationem 
poenae offerantur : atqui posterius dici non potest; po¬ 
testas enim concedendi indulgentias probatur ex verbis 
Christi, Qucecumque solveritis erant solata : porro haec verba 
veram absolutionem indicant. Unde summi Pontifices, 
indulgentias concedendo, praedicta verba saepe referunt 
iisque nituntur, ut potestatem suam astruant. Ergo. 

Haec tamen proprie dicta absolutio respectu vivorum 
duntaxat locuin liabet : nam mortui in purgatorio ex¬ 
stantes Ecclesiae militantis non sunt subditi: ergo realiter 
absolvi nequeunt. Indulgentiae igitur per modum suffra¬ 
gii ipsis applicari possunt, non vero per modum absolu¬ 
tionis. Ita omnes theologi , et summi Pontifices aliter non 
loquuntur quando permittunt aliquam indulgentiam 
mortuis applicari; dicunt enim eam per modum suffragii 
applicabilein esse. 

ARTICULUS QUUNTUS. 

DE THESAURO INDULGENTIARUM. 

domine thesauri indulgentiarum, intelligitur super¬ 
abundantia satisfactionum Christi et sanctorum, quae non 
fuerunt applicatae et in memoria Dei custodiuntur. 

Notandum est, dari discrimen inter merita et satisfac¬ 
tiones : merita personae merenti sunt propria et alteri 
communicari non possunt; v. g. qui praeclaris gestis jus 
admercedem acquisiit, efficere non potest ut alter, jus 
suum ei cedendo, eadem mere ede dignus sit. Contra vero 
satisfactiones pro altero solvi possunt; v. g. Petrus cen¬ 
tum nummos debet Paulo, si hanc summam ex propriis 
nomine Petri tribuam Paulo qui eam acceptet, Petrus 
erit liberatus in stricto rigore justitiae. Sic Christus pro 
nobis satisfecit. 

Certum est ipsius satisfactiones fuisse superabundan- 
tes; nam unica actio ejus satisfactoria erat valoris infi¬ 
niti, et poena temporalis peccatis hominum debita , quan- 
tacumque supponatur, est finita: ergo maxima pars 
satisfactionum Christi nondum fuit applicata, dispensa¬ 
tioni Ecclesiae committitur, et ab ea, juxta prudentiae 
regulas, applicari potest. 

Sancta Maria ab omni labe peccati originalis et actua¬ 
lis divino auxilio custodita; S. Joannes Baptista in ventre 
matris sanctificatus, qui tamen austeram duxit vitam et 
decollatus fuit, multique alii sancti Deo obtulerunt sa¬ 
tisfactiones poenam peccatis suis debitam longe superan¬ 
tes : haec superabundantia satisfactionum , tum Christi, 
tum sanctorum, spiritualem Ecclesiae thesaurum et in¬ 
dulgentiarum fontem inexhaustum constituit. Veritas 
ista contra Protestantes eam negantes probatur 1° aucto¬ 
ritate Clementis VI , Extrav. comni. 1. 3, cap. 2; 2° aucto¬ 
ritate Leonis X, propositionem Lutheri damnantis, atque 
dicentis indulgentias concedi ex superabundantia merito¬ 
rum Christi et sanctorum; 3° auctoritate Pii VI, qui in 
bulla Auctorem fidei, n. 41, propositionem eumdem ha¬ 
bentem sensum quem habet propositio Lutheri, damna¬ 
vit; 4° usu Ecclesiae publice et constanter docentis the¬ 
saurum indulgentiarum ex satisfactionibus Christi et 
sanctorum coalescere. Hinc merito dicere possumus, 
cum Apostolo, Rom. v, 20 : Ubi abundavit delictum, su - 
perab undavit gratia. 

ARTICULUS SEXTUS. 

DE EFFICACIA INDULGENTIARUM* 

Effectus indulgentiarum spectari possunt respectu vi¬ 
vorum et respectu mortuorum. 

De efficacia indulgentiarum respecta vivorum* 

Certum est 1 ° indulgentiam non remittere peccatum , 
sive mortale, sive veniale, quoad culpam : nam remissio 
peccati supponit mutationem voluntatis et effusionem 
gratiae : at indulgentia voluntatem non mutat, nec gra-° 
tiam infundit, sed tantum compensat satisfactiones ju¬ 
stitiae Dei a peccatore debitas, et ad solum hunc finem 
conceditur. 

Certum est 2° eam non remittere pcenam peccatis re¬ 
missis debitam, si homo relapsus sit in novum peccatum 
mortale ; nam homo in peccato mortali constitutus cujus- 
libet operis vivi est incapax ; nec mereri, nec satisfacere 
de condigno, nec igitur remissionem plenae per applica¬ 
tionem indulgentiae obtinere potest. 

3° Si quaedam bullae, indulgentias concedentes, de re¬ 
missione peccatorum loquantur, hoc intelligendum est 
de poena peccatis debita ; vel si de peccatis, eo sensu ac¬ 
cipiendum est quod bona opera praescripta et religiose 
impleta contritionem excitent, peccata venialia remittant, 
et ad remissionem peccatorum mortalium disponant. 

4° Poenitentia olim canonibus determinata est mensura 
quam sequitur Ecclesia in concedenda indulgentia. Unde 
indulgentia Quadragesimae, centum dierum, septem an¬ 
norum , etc. est relaxatio seu remissio, non solum coram 
Ecclesia, sed coram Deo, poenae temporalis quae expiata 
fuisset per quadragenam, centum dies, aut septem annos 
poenitentiae canonicae. Quae autem pars purgatorii huic 
poenitentiae respondeat, quis sit modus applicationis in¬ 
dulgentiae , Ecclesia non definiit. Nunquam igitur certi 

esse possumus nos, per plures indulgentias etiam plena¬ 
rias, plenissimam obtinuisse remissionem totius poenae 
temporalis peccatis nostris debitse; saepe enim indulgen¬ 
tia plenaria fit partialis vel defectu causae sufficientis, vel 
defectu operis fini intento proportionati, vel defectu dis¬ 
positionum in agente. 

Hinc 1° indulgentia ab obligatione poenitentiam agendi 
non eximit; a fortiori fidelis poenitentiam sacramentalem 
sibi injunctam propria auctoritate omittere non potest, 
sub praetextu quod lucratus vel lucraturus sit indulgen¬ 
tiam ; quia haec poenitentia legitime imposita et acceptata, 
ad integritatem sacramenti pertinet, et solus sacerdos 
tanquam judex eam mutare potest. 

Hinc 2° indulgentiae centum annorum vel majores, vel 
quae sint, possunt adhuc esse insufficientes ad compensan¬ 
dam totam poenam temporalem quam peccator solvere 
tenetur; v. g. si quis millies, tum interne , tum externe 
iteraverit peccatum pro quo poenitentia decennalis im¬ 
ponenda erat ex canonibus, certe per talem indulgentiam 
poenitentiam canonicam non compensaret; aliunde nihil 
probat totam poenam temporalem peccatis debitam poe¬ 
nitentia canonica deleri. Ergo. 

Hinc 3° peccatores vere conversi satagere debent ut bo¬ 
nis operibus et indulgentiis, sive partialibus, sive plena¬ 
riis, debita quibus erga divinam justitiam astringuntur, 
quotidie minuant, atque penitus compensent in hac vita, 
ne in carcerem purgatorii missi, inde non exeant donec 
novissimum solverint quadrantem. 

De efficacia indulgentiarum respectu mortuorum . 

Certum est indulgentiam applicari posse defunctis in 
purgatorio detentis eisque prodesse; et, juxta Sylvium , 
Suppi, q. 71, art. 10 , haec propositio ad fidem pertinet. 
Etenim 1 ° Ecclesia ubique concedit indulgentias, decla¬ 
rans eas applicabiles esse defunctis : ergo credit eas de¬ 
functis prodesse. 2° Leo X damnavit, anno 1520, propo¬ 
sitionem Lutheri qui contendebat indulgentias defunctis 

nou prodesse. 3° Pius VI proscripsit, in bulla Auctorem 
fidei , n. 42 , aliam propositionem propositioni Lutheri 
similem, tnrujuam falsam, temerariam, pias aures offenden¬ 
tem , summis Pontificibus injuriosam ct praxi universalis 
Ecclesias contrariam. Ergo. 

At, cum animae in purgatorio detentae jurisdictioni Ec¬ 
clesiae non subdantur, indulgentia ipsis applicari non 
potest per modum absolutionis sicut vivis sed tantum 
per modum suffragii; id est, fidelis , concedente summo 
Pontifice , haurit in thesauro Ecclesiae satisfactiones quas 
exhibet Deo, illum suppliciter rogans ut eas pro tah vel 
tali anima acceptare dignetur. Qua autem proportione 
Deus eas acceptet, nemo definire potest: itaque nunquam 
certi esse possumus animas, ope indulgentiarum, sive 
partialium , sive plenariarum eis applicatarum, a pur¬ 
gatorio fuisse liberatas. Unde indulgentia qua promittitur 
liberatio unius animse e purgatorio, vim habet quidem 
animam liberandi, verum semper ignoratur quo gradu 
de facto fuerit applicata. 

Quaeritur quid necessarium sit ut indulgentia applicari 
possit defunctis ? 

P. Requiritur 1° ut superior ecclesiasticus declaraverit 
eam applicabilem esse defunctis ; est enim actus juris¬ 
dictionis et a voluntate ejus pendet cui administratio 
thesauri Ecclsige concredita est. Hinc indulgentia sim¬ 
pliciter concessa pro vivis applicari non potest defunctis, 
nec indulgentia mortuis destinata, ut indulgentia altaris 
privilegiati, vivis applicari potest: si autem declaretur 
tantum applicabilis defunctis, ad nutum fidelis eam lu¬ 
crari conantis , ipsi vel defunctis applicari potest. 

2° Requiritur intentio determinata. Revera enim dici 
non posset indulgentiam applicari, juxta verba Pontifi¬ 
cis , si nulla aut vaga et indeterminata duntaxat exsti¬ 
tisset intentio eam applicandi. Quamvis definire nollem 
indulgentiam pro pluribus defunctis oblatam eis non 
prodesse, saltem tutius est eam alicui individuo , vel no- , 
mi nati m , vel ex aliqua circumstantia determinato appli¬ 
care, v. g. animae magis derelietse, ei pro quo magis te- 

neor orare , etc. Optimum est etiam plures simul liabere 
personas in mente, sed conditionate, v. g. Hanc indul¬ 
gentiam applicare volo Andreae; si Andreas ea non in-, 
digeat, vel illius non sit capax , eam dirigo ad Petrum 
defectu Petri, ad Joannem , etc. 

3° Requiritur ut conditiones praescriptae accurate im¬ 
pleantur. Si contritio et confessio inter has conditiones 
inveniantur, ut ordinarie contingit, status gratiae neces¬ 
sarius est, ut satis patet. Si vero indulgentia applicabilis 
defunctis cuidam operi externo annexa sit, nulla facta 
mentione confessionis aut communionis , probabilius est 
eam applicari posse defunctis ab homine in statu peccati 
mortalis constituto ; nam opera praescripta non sunt causa 
meritoria indulgentiae, sed tantum conditiones sub qui¬ 
bus conceditur : atqui opus externum non est vitiatum , 
quia fit ab homine in statu peccati mortalis constituto : 
ergo. Ita Na varus, Suarez, Sylvius , Bonacina, Billuart 
et multi alii, contra paucos qui aestimant statum gratiae 
esse necessarium. 

4° Requiritur ut defunctus in statu gratiae decesserit: 
hoc patet . Cajeta nus et quidam cum ipso docuerunt in¬ 
dulgentiam iis duntaxat prodesse defunctis qui, dum 
viverent, meruerunt ut ipsis applicari posset, claves 
Ecclesiae honorando, indulgentias defunctis applicando, 
alias pro seipsis lucrando et aliter justitiae Dei satisfacere 
conando. Sententia ejus communiter rejicitur, licet ple- 
rique dicant indulgentias plus minusve prodesse defunc¬ 
tis, prout hi actibus suis meruerunt illas sibi applicatum 
iri. Hinc quanta sollicitudinis causa, sive erga nosmedp- 
sos, sive erga defunctos! 

ARTICULUS SEPTIMUS. 

DE CONDITIONIBUS AD LUCRANDAS INDULGENTIAS 
REQUISITIS. 

1° Indulgentia est actus jurisdictionis et absolutionis 
erga vivos : qui ergo non sunt membra Ecclesiae, eam lu¬ 
crari non possunt. 

in. 

2 rf Cum indulgentia sit remissio poenae temporalis, sup¬ 
ponit statum gratiae et remissionem culpae in eo qui eam 
lucrari intendit. Non tamen necesse est ut opera prae¬ 
scripta in statu gratiae impleantur, modo adsit gratia sanc¬ 
tificans eo instanti quo ultimum opus perficitur; nam in 
eo momento indulgentia applicatur. 

Peccatum veniale non impedit quin indulgentia pec¬ 
catis remissis respondens applicari possit : verum tunc 
non est plenaria in sua applicatione, siquidem poena pec¬ 
cato veniali adhuc exstanti debita non remittitur. 

3° Requiritur intentio positiva saltem virtualis indul¬ 
gentiam lucrandi : intentio virtualis ea dicitur quae fuit 
actualis et in serie actionum adhuc perseverare censetur, 
quamvis agens de illa non cogitet. Nisi hujusmodi saltem 
intentio existeret, dici non posset hominem indulgentiam 
lucrari velle : attamen repugnat illum lucrari indulgen¬ 
tiam quam non intendit : ergo. Communiter docetur 
hanc intentionem per diem integrum perseverare, nisi 
retractetur : laudabilis est igitur et utilissima praxis pia¬ 
rum animarum quae mane semper innovant propositum 
omnes lucrandi indulgentias bonis operibus hac die ab 
ipsis faciendis annexas. 

4° Cuncta opera praescripta fideliter impleri debent; 
nam praecipue in hac materia valet axioma : Verba tan¬ 
tum valent quantum sonant. 

Quaedam opera omnibus indulgentiis plenariis ordina¬ 
rie sunt communia, videlicet confessio, communio et 
preces juxta intentionem concedentis. 

1 ° Conjessio. Nisi praescriberetur, stricte necessaria non 
esset, nequidem pro iis qui alicujus peccati mortalis sunt 
conscii; nam per contritionem perfectam justificationem 
obtinere possent. 

At quando habetur in bulhs, ut fere semper , rite con¬ 
tritis et confessis , certum est necessariam esse confessio¬ 
nem sacramentalem iis qui peccato mortali inquinantur, 
quantumvis sint contriti: ita respondit sacra Congregatio 
Indulgentiarum , die 19 septembris, anno 1729. 

Ab liac obligatione fere omnes theologi eximebant eos 

qui tantum habebant venialia : verum eadem Congregatio 
pronuntiavit, die 19 maii 1759, illos pariter ad confes¬ 
sionem obligari. Clemens XIII lioc decretum approba¬ 
vit, publicari et vim legis habere voluit. 

Sed postea supplicationibus multarum communitatum 
virorum ac mulierum, parochorum et episcoporum ce¬ 
dens, rigorem hujus decreti temperavit per indultum 
diei 9 septembris 1763 , quo statuit ut omnes qui singulis 
hebdomadis confiteri solent, indulgentias plenarias oc¬ 
currentes sine nova confessione lucrari possent, dum¬ 
modo conscientia eorum nullo peccato mortali gravare¬ 
tur. Iiaec dispositio adhuc subsistit. 

Dicta Indulgentiarum Congregatio aliud edidit decre¬ 
tum, a Pio VII die 12 junii 1822 approbatum, quo per¬ 
misit, in gratiam eorum qui singulis hebdomadis non 
solent confiteri, ut confessio ad lucrandam indulgentiam 
in die festo necessaria , octo dies ante festum fieri posset. 

Vi indulti reverendissimo episcopo nostro die 3 Octo¬ 
bris 1825 concessi, ad quinquennium duraturi, qui so¬ 
lent confiteri bis in mense, eodem privilegio gaudent ac 
ii qui singulis hebdomadis confitentur. 

Petitur an , in frequentibus istiusmodi confessionibus, 
semper concedenda sit absolutio sacram en talis, ut indul¬ 
gentia obtineri possit ? 

M. Olimdocui id necessarium non esse, et adhuc non 
video quo fundamento haec necessitas innitatur : sed quo¬ 
niam viri docti arbitrantur summum Pontificem prae¬ 
scribere , nomine confessionis , ipsum Poenitentiae sacra ¬ 
mentum, tutius est absolutionem impertire, curando, si 
opus sit, ut quaedam praeterita declarentur peccata. 

2° Communio . Quandoque plenariam indulgentiam lu¬ 
crari licet absque communione, v. g. in articulo mortis, 
ubi sacrum viaticum administrari non potest, in via 
sanctae Crucis, etc. Verum ordinarie praescribitur com¬ 
munio quae ipso die festi fieri debet : attamen decretum 
congregationis Indulgentiarum diei 12 junii 1822, a 
Pio VII approbatum, eam facere permittit vigilia festi. 

3° Preces. Ordinarie dicitur in bullis, Qui pie oraverint ; 

saepe exprimitur finis propter quem orandum sit, v. g, 
concordia principum Christianorum , exaltatio sancta? 
matris Ecclesiae, exstirpatio schismatis ac haereseon, con¬ 
servatio summi Pontificis. Si finis non exprimatur, suffi¬ 
cit ut secundum intentionem concedentis indulgentiam 
oretur. 

Non determinantur orationes faciendae, et sufficit quin¬ 
quies recitare Pater et Ave, aut quid aequivalens, v. g. 
decanam Rosarii, litanias sanctissimi Nominis Jesu, bea¬ 
tissimae Mariae Lauretanae, etc. 

Oratio mentalis non sufficeret, quia per orationem 
simpliciter intelligitur oratio vocalis , eo modo articulata 
ut quis se audire possit. 

Tempus ad recitandas hujusmodi preces determina¬ 
tum extenditur a primis vesperis ad ultimum crepuscu¬ 
lum diei festi, et in diebus fecialibus , a media nocte ad 
mediam noctem sequentem. 

Ex declaratione Benedicti XIV, Inst. 53, n. 7, et 
En cyclica Inter preeteritos, diei 3 decembris 1749, § 53, 
opus aliunde praescriptum inservire non potest ad lucran¬ 
dam indulgentiam : unde qui recitaret preces ad quas 
ex voto vel ex praecepto Ecclesia? aut ex mandato confes- 
sarii tenetur ^conditionem orandi ad lucrandam indul¬ 
gentiam a summo Pontifice praescriptam non impleret. 

Multa sunt alia scitu necessaria circa indulgentias ple¬ 
narias et partiales, circa confraternitates et Jubilaeum : 
pro iis ediscendis remittimus ad tractatum nostrum Gal¬ 
licum cui titulus : Traite dogmatique et pratique des ln~ 
dulgences , des confreries ei du Jubile , a Vusage des eccle¬ 
sia stiques qui travaillent dans le saint minister e, 1 volume 
in-12. 

DE EXTREMA-UNCTIONE. 


Extrema-Unctio, sic dicta quia infirmis in extremo 
vitae periculo constitutis administratur, vel potius quia 
ultima est unctio sancta homini destinata, aliis etiam 
donatur nominibus; v. g. dicitur unctio infirmorum, sa¬ 
cramentum exeuntium, et apud Graecos, oleum sanctum , 
oleum cum oratione, oleum benedictionis . Arcudius , 1. 5, 
cap. 1. 

Definiri potest: Sacramentum novae Legis quo , per olei 
benedicti unctionem et sacerdotis orationem, Christiano pe¬ 
riculose aegrotanti animce et etiam corporis , si expediat, sa¬ 
nitas restituitur. Veritas hujus definitionis ex dicendis 
patebit. 

Praesentem dividemus Tractatum in octo capita. In 
1° de existentia, in 2 9 de materia, in 3° de forma, in 
4° de ministro, in 5° de effectibus, in 6° de necessitate , 
in 7° de subjecto, et in 8° de ritibus hujus sacramenti 
disseremus. 


CAPUT PRIMUM. 

DE EXISTENTIA EXTREM^-UNCTIONIS SACRAMENTI. 

Juxta Bellarminum et quosdam alios, Vaklenses, 
Wiclefistae et Ilussitae sacramentum Extremae-Unctionis 
negaverunt : verum Bossuet,Uistoire des Varialions, 1. 11, 
cap. 108 , Juenin aliique plures eos ab lioc errore vindi¬ 
cant. Lutherani vero et Calvinistae illud suggiliantes pro¬ 
cul rejiciunt. Contra quos sit 

PROPOSITIO. 

Extrema-Vnctio est sacramentum novce Legis proprie 
dictum. 

Prob. Illa propositio est" de fide catholica, et insuper 
probatur Scriptura sacra, traditione et praescriptione. 

1° Est de fide catholica. Fuse enim exponitur in De¬ 
creto ad Armenos , et definitur in concilio Trid. sess. 7, 
can. 1, dc Sacramentis in genere, et sess. 14, de Extrerna- 
Unctione, can. 1, sic se habente : « Si quisdixerit Extre- 
>» mam-Unctionem non esse vere et proprie sacramentum 
» a Christo Domino nostro institutum , et a B. Jacobo 
* Apostolo promulgatum , sed ritum tantum acceptum a 
» Patribus, aut figmentum humanum : anathema sit. » 
Ergo 1°. 

2° Prob. Scriptura sacra. Epist. B. Jacobi, v , 14 et 15 : 
Infirmatur quis in vobis ? inducat presbyteros Ecclesiae , et 
orent super eum , ungentes eum oleo innomine Domini , et 
oratio fidei salvabit infirmum, et allcviabit eum Dominus , 
et si in peccatis sit , remittentur ei. Unde sic. In Extrema- 
Unctione reperitur, ex illo textu, 1° signum sensibile , ut 
patety 2° promissio gratiae , cum peccata remitti debeant , 
et 3° institutio Christi, quia solus Christus gratiam huic 
signo annectere potuit. Ergo 2\ 

3° Traditione. Origenes , Iloni. 2 in Levitic. n. 4 : Est 
adhuc et septima, licet dura et laboriosa , per poenitentiam 
remissio peccatorum (est sacramentum Poenitentiae cujus 
characteres describit); addit : ln quo impletur et illud 
quod Apostolus dicit : Si quis autem infirmatur , etc. Extre- 
mam-Unctionem comparat Poenitentiae et velut supple¬ 
mentum ejus habet : porro aestimat ibidem Poenitentiam 
esse sacramentum : ergo. 

S. Chrysost. de Sacerdotio , l. 3, n. 6 : « Neque sacer- 
» dotes tantum cum nos regenerant, sed etiam post rege- 
» nerationem admissa peccata condonare possunt; nam 
» infirmatur, inquit , quis in vobis , advocet presbyteros 
» Ecclesiae, etc. » 

. Innocentius I, mortuus anno 417, in Epistola ad De¬ 
centium episcopum, ab illo interrogatus de quibusdam 
dubiis circa hoc sacramentum , respondet, inter alia, hoc 
sacramentum negandum essepoenitentibus publicis, qui¬ 
bus csetera sacramenta negantur; « Nam, inquit, poeni- 
» tentibus istud infundit non potest, quia genus est sa- 
» cramenti; nam quibus reliqua sacramenta negantur, 
»x quomodo unum genus putatur posse concedi? » Labbe , 
t. 2. Ergo 3°. , v ., , -•*«_. , 

4° Proscriptione. Hoc enim sacramentum communis est 
usus, non solum in ecclesia Latina, sed in cunctis ecclesiis 
Orientalibus ; in cunctis retro saeculis repentur existens , 
nec ulla assignari possunt introductionis ejus vestigia; 
merito applicatur regula S. Aug. « Quod universa tenet 
»i Ecclesia, nec conciliis fuit institutum, sed seinper re- 
» tentum est, non nisi ab Apostolis traditum rectissime 
» creditur. >» Ergo 4 °, etc. aliunde, etc. Ergo. 

Dices. Antiqui auctores vitam et ultimos actus pluri¬ 
morum virorum illustrium scribentes, de administratione 
hujus sacramenti oinnino silent, v. g. Eusebius, in Yita 
Constantini Magni; S. Athanasius , in Yita S. Antonii; 
Sulpitius Severus, tu Yita S. Martini; Possidius, in Yita 
S. Aug. etc. Ergo illud sacramentum tunc non existebat. 

R. Nego conseq. Nam 1° multi vitam aliorum pietate 
conspicuorum enarrantes, de susceptione sancti Yiatici 
nihil dicunt; et tamen incredibile est eos divinum illud 
sacramentum non suscepisse, cum concil. Nicaen. can. 13, 
dixisset : « De iis qui ad exitum veniunt, etiamnurn lex 
» antiqua regularisque servabitur; ita ut si quis egredi- 
» tur e corpore, ultimo et necessario viatico minime pri- 
» vetur; » Labbe, t. 2. 2° Indubium est S. Bernardum 
Ex tremam-Unctionem, cujus utilitatem in Yita S. Mala- 
cliiae plurimum commendat, ante mortem quam praevi¬ 
debat suscepisse : atqui tamen nullibi legitur eum sacra¬ 
mentum istud suscepisse : ergo ex silentio auctorum nobis 
objectorum nihil concludi potest. 

Constat, ex dictis in tractatu de Sacramentis in genere, 
cap. 4, Extremam-Unctionem a Christo fuisse institutam; 

sedquo tempore, an ante passionem, an post resurrectio¬ 
nem ejus , ignoramus, nec quaerendum esse judicamus. 



CAPUT SECUNDUM. 

DE MATERIA EXTRE M^-UNCT IONIS. 

Duplex est materia hujus sacramenti, sicut et Baptismi 
ac Confirmationis. 

ARTICULUS PRIMUS. 

DE MATERIA REMOTA. 

1° Materia remota hujus sacramenti est oleum oliva¬ 
rum, ut constat 1® textu citato B. Jacobi, ungentes cum 
oleo; oleum enim simpliciter dictum, est oleum oliva¬ 
rum : ubi alia olea exprimenda sunt, aliquid commu¬ 
niter additur, et dicitur, v. g. oleum nucum, oleum 
amygdalarum, ete, 2° ex decreto ad Armenos, in quo le¬ 
gitur de Extrema- Unctione : cujus materia est oleum oli¬ 
varum; 3° ex tota traditione et unanimi, doctorum ac 
Pontificum consensu. 

2° Oleum debet esse purum, id est ,$ine ulla admix¬ 
tione alterius liquoris, saltem ex praecepto ecclesiastico, 
ut ait Bened. XIV, de Synodo diceces. 1. 8, cap. 1, n. 4. 
Contendit tamen Suarez contra institutionem Christi non 
esse alium liquorem huic admiscere, et balsamum oleo in¬ 
firmorum aliquando admixtum fuisse : hanc opinionem 
communiter rejiciunt doclores , sed fatentur validum fore 
sacramentum si, contra communem et perpetuam Eccle¬ 
siae praxim, aliquid oleo infirmorum misceatur balsami, 
modo quantitas tanta non sit ut species olei corrumpatur 
et fiat unguentum. 

3° Requiritur ut oleum ab episcopo sit benedictum : 

patet ex Decreto Eugenii IV ad Armenos, ex concit, 
Trid. sess. 14, cap. 1, de Extr.-Unct. dicente materiant 
( Extremae-Unctionis ) esse oleum ab episcopo benedictum , 
ex rituali Romano, elc. 

4° Haec benedictio in ordine ad sacramentum Extremae» 
Unctionis adeo necessaria est, juxta communiorem sen¬ 
tentiam, ut sacramentum cum oleo profano, vel cum 
oleo catechumenorum, vel etiam cum sancto chrismate 
administratum, nullum esset. Quia tamen non pauci ar¬ 
bitrantur sanctum chrisma vel oleum catechumenorum 
sufficientem esse materiam, docet Ligorio, 1. 6, n. 109, 
in necessitate Extremam-Unctionem cum chrismate vel 
oleo catechumenorum ministrari posse sub conditione, 
et deinde iterandum sacramentum sub alia conditione, 
si, habito oleo infirmorum, aegrotus adhuc vivat. Prop¬ 
ter eamdem rationem, qui Extremam-Unctionem admi¬ 
nistraturus , vasculum chrismatis vel olei catechumeno¬ 
rum pro vasculo olei infirmorum incautus adhibuisset, 
sacramentum sub conditione iterare deberet. 

Unde oleorum sacrorum distributor qui ea, etiam abs^ 
que ulla culpa, promiscuisset, parochos sic deceptos 
monere teneretur sub peccato mortali, et alia obtinenda 
essent olea non dubia. 

5° Benedictio ad sanctificandum oleum infirmorum ne¬ 
cessaria, non adeo propria est episcopis, ut ex delegatione 
expressa vel tacita summi Pontificis simplicibus presby¬ 
teris delegari non possit : nam « In ecclesia Orientali , 
*» inquit Bened. XIV, de Synodo diceces. 1. 8, cap. 1, n. 
* 4, mos vigete a mille et amplius annis in ea receptus, ut 
» ipsimetpresbyteri, cum se accingunt ad infirmum inun- 
» gendum, oleum in ea sacramentali unctione adhiben* 
» dum, benedicant. » Mos iste apud alias Orientales eccle¬ 
sias, v. g. apud Annenos existit, et ecclesia Romana illum 
pluries ratum habuit, ut videre est apud Bened. XIV, in 
loco citato, et in const. Etsi pastoralis, § 4, ubi agens de 
Italo-Graecis, ait : « Non sunt cogendi presbyteri Graeci 
» olea sancta, praeter chrisma, ab episcopis Latinis dioece- 
» sanis accipere, cum hujusmodi olea ab eis in ipsa oleo- 

23 . 

* Mim et sacramentorum exhibitione, ex veteri ritu, 

* conficiantur seu benedicantur. » I?nllar. t. i. 

7° Ilaec autem facultas in ecclesia Latina simplicibus 
presbyteris nunquam conceditur, sed procul dubio con¬ 
cedi posset, sicut et apud Graecos : verum Pius VI eam 
vicariis generalibus dioeceses episcopis destitutas admi¬ 
nistrantibus anno 1791 denegavit. 

8° Oleum infirmorum, sicut chrisma, singulis annis 
renovandum est et quidem sub gravi, et feria V in Ccena 
Domini ab episcopo dioecesano, vel sede vacante, a vici¬ 
niori episcopo benedici debet. Valet tamen sacramentum 
cum veteri oleo administratum ; imo eo uti licitum est 
si novum oleum nondum haberi potuerit. 

9° Vetera olea, liabitis novis, comburuntur et cineres 
in sacrarium mittuntur; vel si copia sit major, consumi 
potest in lampade coram venerabili Sacramento ardente ; 
Dens, t. 7. 

10° Si oleum in sufficienti non videatur quantitate ut 
per annum non deficiat, oleum olivarum commune cum 
oleo benedicto commiscere licet, juxta rituale Romanum 
et omnes theologos , sed in minore quantitate; alioquin 
prius oleum desineret esse benedictum , quia moraliter 
idem jam dici non posset. Sed haec adjunctio pluribus 
vicibus iterari potest, « ita ut oleum adjunctum conside- 
>* ratum separatim, et in unaquaque admixtione, sit in 
» minori quantitate quam oleum benedictum, quamvis, 
» consideratis omnibus additionibus simul, fiat quantitas 
® major non benedicti; quemadmodum resolutum est a 
» S. Congreg. concilii, die 23 septembris 1682. » Sunt 
verba Pii VI respondentis, die 1 apri Lis 1794, ad plurima 
quaesita a presbyteris Gallicanis sibi proposita. 

11° Vigilandum est ut oleum profanum ita cum sanc¬ 
to commisceatur, ut nulla pars ejus, sine aliqua parte 
olei benedicti, sumi possit; quia probabilius manet 
commune, et non fit benedictum per commixtionem cum 
oleo benedicto, quidquid in contrarium dicant ifollet, 
Billuart aliique plures. 

ART1CULUS SECUNDUS. 

DE MATERIA PROXIMA EXTREMjE-UNCTIOMS. 

1° Materia proxima est applicatio materiae remotae, ac 
proinde in Extrema-Unclione est unctio cum oleo infir¬ 
morum ab episcopo benedicto : patet ex verbis B. Jacobi, 
ungentes cum , et ex perpetua ac universali traditione. 

2° Unctio fieri debet, cum pollice dextro, et in casibus 
extraordinariis, fieri potest cum virgula in oleo sancto 
intincta : sic expresse rituale Cenomanense, communi 
theologorum sententia innixum. Ea adhibenda est olei 
quantitas quae ad unctionem proprie dictam sufficiat. 

3° Eugenius IV , in Decreto ad Arrnenos, septem nu¬ 
merat unctiones ad sacramenti hujus administrationem 
faciendas, videlicet: « Ungendus est ( infirmus ) in ocu- 
» lis propter visum , in auribus propter auditum, in na¬ 
to ribus propter odoratum*, in ore propter gustum vel 
» locutionem , in manibus propter tactum, in pedibus 
* propter gressum, in renibus propter libidinem ibidem 
» vigentem. »Idem habet rituale Romanum, quod tamen 
addit : « Sed renum unctio in mulieribus , honestatis 
» gratia, semper omittitur, atque etiam in viris, quando 
» infirmus commode moveri non potest. » Et alia cor¬ 
poris pars pro renibus ungi non debet, juxta ritualis 
Romani dispositionem : attamen rituale Cenomanense 
praescribit inungi, ante manus et pedes, pectus in viris ? 
et imum gutturis in mulieribus. 

4° Constat unctiones pedum et renum, aut pectoris vel 
colli, ad essentiam sacramenti non pertinere : a fortiori 
multae aliae unctiones apud Graecos usitatae, v. g. in fron¬ 
te, in mento, in genis, in cruribus, in genibus, etc. es¬ 
sentiales non sunt, siquidem saepe variantur vel prorsus 
omittuntur, sine sacramenti detrimento. 

5° Certum est necessarium non esse, necessitate sacra¬ 
menti, ut unctio in duplici organo ejusdem sensus fiat, 
scilicet in duobus oculis, in duabus auribus, in utraque 

manu vel in utroque pede : unum singulorum sensuum 
organum ungere sufficit, ut valeat sacramentum. 

6° Multi theologi, inter quos Sylvius, Estius, Natalis 
Alexander, Juenin , Drouin , Tournely , Theologia Lug. Ro- 
thom. etc. aestimant unicam unctionem in quocumque 
sensu, et praesertim capitis, sub forma universali, infe¬ 
rius referenda, ad essentiam sacramenti sufficere ; 1° 
quia verba B. Jacobi velificantur ; 2° quia numerus unc¬ 
tionum nunquam fuit uniformis, sed variavit diversis 
temporibus, tum in Oriente, tum in Occidente, ut eru¬ 
dite ostendit Bened. XIV, de Synodo diceces. 1. 8, cap. 
3 , n. 3 ; 3° quia plurima ritualia , et inprimis Cenoma*- 
nense, permittunt ut, in casu necessitatis , unica fiat 
unctio : quam disciplinam Bened. XIV referens, ibid* 
n. 4, minime ut reprehensibilem arguit. Ergo. 

Multi vero alii, cum S. Th. ut Layinan, Sotus, Suarez, 
Bellarminus, Concina, Bonacina, Billuart 1 Ligorio, etc. 
docent unctionem quinque sensuum essentialem esse , 
idque constare dicunt ex perpetuo usu Ecclesiae et com¬ 
muni doctorum consensu. 

Posterior haec sententia tutior est sola in praxi se¬ 
quenda, nisi periculum mortis urgeat; quo in casu uni¬ 
cam adhibere licet unctionem in sensu magis obvio , 
alios sensus in forma modo generali exprimendo, ut 
indicat rituale : melius est quippe dare sacramentum du¬ 
bium quam nullum. Si vero infirmus supervivat, aliae 
supplendae erunt unctiones sub conditione tacita. 

7° Ordo inter unctiones non est essentialis, juxta om¬ 
nes : hinc qui ignoranter vel per inadvertentiam unum 
sensum ante alium unxisset, unctionem semel factam 
iterare non deberet. 

8° Jure ecclesiastico omnes unctiones in rituali propriae 
dioecesis praescriptas, juxta ordinem determinatum, unus¬ 
quisque sacerdos facere debet, nec a peccato gravi excu¬ 
sari posset si voluntarie ab eo ordine recederet, vel ali¬ 
quam unctionem extra necessitatem omitteret. 

9° Si quis esset mutilatus, ungenda esset pars membro 
amputato vicinior, cum forma sensui cujus membrum 

erat organum correspondente: sic rituale Romanum et 
omnes theologi. Similiter ungendi essent oculi caeci a 
nativitate, sub forma consueta; cjuia, licet per visum 
peccare non potuerit, non repugnat eum per desideria 
ad visum spectantia peccasse. 


CAPUT TERTIUM. 

DE FOltMA SA.CRA.MENTI EXTREMAE— UNCTIONIS* 

1° Forma hujus sacramenti in ecclesia Latina a multis 
saeculis usitata, in Decreto ad Armenos et in concil. Trid* 
sess. 14, de Ext.-Unet. cap. 1, tradita, est sequens : Per 
istam sanctam unctionem et suam piissimam misericordiam 
indulgeat tibi Dominus quidquid peccasti per visum ; vel ut 
in rituali Ptomano et in ritualibus nostris habetur, quid - 
quid per visum deliquisti . 

2° Eadem repetitur forma ad unamquamque unctio¬ 
nem, solummodo expressionem sensus mutando, et di¬ 
cendo, per odoratum , per gustUm et locutionem, per tactum, 
per gressum vel per incessum, ut apud nos habetur; per 
ardorem libidinis et alia prava desideria, pro unctione pec¬ 
toris in viris et colli in mulieribus ; per lumborum delec¬ 
tationem, ad unctionem renum, ubi haec unctio pro viris 
est in usu. 

3° Si, ob necessitatem, unica fiat unctio, exprimitur 
sensus cujus organum inungitur, et alii adduntur gene- 
lice, et melius specifice, ut multi volunt, arbitrantes es¬ 
sentiale esse ut omnes sensus exprimantur, haneque ad¬ 
hibendam esse formam contendunt : Per istam sanctam 
unctionem et suam piissimam misericordiam indulgeat tibi 
Dominus quidquid deliquisti per visum , auditum, gustum i 
odoratum et tactum . Monent expedire verbum deliquisti 
praemittere, quiasi aegrotans ante prolationem illius mo¬ 
reretur, certo nullum esset sacramentum, et dubium fieret 

ad suminum, si mors ante expressionem aliorum sensuum 
consummaretur. Ligorio, 1. 6, n. 710. 

Attamen in rituali Cenomanensi sic generalis ista ter¬ 
minatur forma : quidquid pervisum ( vel auditum, etc. ) 
et alios sensus deliquisti. 

4 e Verba, per istam unctionem indulgeat tibi Dominus 
quidquid deliquisti, aut alia aequivalenlia, sunt essen¬ 
tialia ; nullum enim omitti potestquin sensus substantia¬ 
liter mutetur. Dubium est, ex modo dictis, an expressio 
uniuscujusque sensus sit essentialis. 

Caetera verba non habentur ut essentialia. 

5° Una tantum est forma pro duplici unctione oculo¬ 
rum, aurium, manuum et pedum : cavendum est ne 
absolvatur priusquam secunda facta fuerit unctio; quae 
a membro dextro semper incipienda est, in sinistro sta- 
tim continuanda, et unica reputatur. 

6° Forma apud Graecos usitata longa est oratio, cujus 
sequentia tantum verba Arcudius, 1. 5, cap. 5, aestimat ne¬ 
cessaria : Pater sancte , medice animorum et corporum , sana 
hunc servum tuum a morbo corporis et animce quo detinetur . 

7° Disputatur inter theologos an forma indicativa ad 
validitatem sacramenti sufficeret. 

Certum est 1° Christum formam hujus sacramenti ex- 
plicite non instituisse, cum diversa sit apud Gnecos et 
Latinos, et aliunde constet sacramentum Extremae-Unc- 
tionis in utraque ecclesia validum esse. 

Certum est 2° formam deprecatoriam solam in usu esse 
tum in Orientali, tum in Occidentali ecclesia, ut patet ex 
dictis. Quaestio igitur est an forma indicativa absolute 
sufficere posset. Affirmant plurimi, utTannerus, Estius, 
Jueniri , Tourncfy , Martene , Drouin, in argumentum senten¬ 
tiae suae innumeras exhibentes formas absolutas et non 
deprecatorias, in variis ecclesiis Latinis olim usurpatas, 
et a nemine ut insufficientes damnatas, v. g. sequentem, 
quae S. Ambrosio tribuitur et Ambrosiana dicitur: Ungo 
te oleo sanctificato , in nomine Patris, et Filii, et Spiritus 
sancti , ut more militis uncti preeparatus ad certamen, cereas 
possis superare potestates . 

Negant autem alii inulto plures et communius ; quia, 
ex verbis S. Jacobi, effectus sacramenti hujus tribuitur 
orationi, et mos forma deprecatoria utendi universalis 
est. Quoad citatas veteres formas, dicunt vel aliquam in 
eis inclusam fuisse orationem, vel saltem post verba 
absoluta adbibitam fuisse orationem. Bened. XIV, de 
Synodo diceces. 1. 8, eap* 2, quaestionem exponit et non 
definit; nec nos eam definire intendimus. 


CAPUT QUARTUM. 

DE MINISTRO EXTREMA-UNCTIONIS. 

1° De fide est solum sacerdotem esse ministrum lnijus 
sacramenti : sic enim traditur in Decreto ad Armenos et 
definitur a concil. Trid. sess. 14, de Extr.-Unct. can. 4 : 
« Si quis dixerit presbyteros Ecclesiae quos beatus Jacobus 
» adducendos esse ad infirmum inungendum hortatur, 
» non esse sacerdotes ab episcopo ordinatos, sed aetate se- 
» niores in quavis communitate ; ob idque proprium 
>» Extremae-Unctionis ministrum non esse solum sacerdo- 
» tem : anathema sit* » Haec definitio textu B. Jacobi et 
perpetua traditione fundatur* 

2° Quilibet sacerdos, etiam excommunicatus, interdic¬ 
tus et degradatus, valide hoc sacramentum administrare 
potest, quia potestas illud administrandi, non a jurisdic¬ 
tione, sed a solo charactere pendet. Ita omnes. 

3° Solus autem parochus vel episcopus, aut a parocho 
vel ab episcopo delegatus, illud licite administrare potest, 
excepto casu necessitatis. Sic omnes . Quicumque ergo 
sacerdos, nec pastor, nec legitime delegatus, Extremam- 
Unctionem administraret, graviter peccaret, et religiosus 
excommunicationem majorem incurreret, ut in Ciement. 
1. 5, tit. 7, cap. 1, statuitur. 

4° In gravi necessitate autem consensus sive parochi, 

sive episcopi praesumitur, et omnis sacerdos etiam regu¬ 
laris sacramentum istud licite administrare potest, et ex 
charitate debet. Ita generaliter theologi, qui inferunt om¬ 
nes sacerdotes ritum sacramentum Extremse-Unctionis 
administrandi percailere teneti. 

5° Iclem sacerdos debet unctionem facere et verba 
fornice proferre, nec valeret sacramentum si unus unge¬ 
ret et alter formam pronuntiaret. 

6° Verum, cum singulae unctiones propriam liabeant 
formam sibi correspondentem, et partem efficiant inte¬ 
gram , valeret sacramentum si tot essent sacerdotes quot 
unctiones faciendae, et unusquisque suam unctionem fa¬ 
ciendo, verba correspondentia pronuntiaret, observando 
duplicia ejusdem sensus organa sub unica forma ungenda 
esse. Ita omnes. 

7° Unde Graeci etiam nunc septem, vel saltem tres, ubi 
septem haberi non possunt, advocare solent sacerdotes 
ad ungendum infirmum. Doctissimus Marte ne, de Antiq. 
Eccl. ritib. 1. 1, cap. 7, art. 3; et Bened. XIV, de Synodo 
dioeces. L 8, cap. 4, diserte ostendunt hunc morem in 
Occidentali ecclesia diu viguisse, et Valdenses hoc sacra- 
mentum reprobasse propter sacerdotes ibi necessarios, qui 
pro sua opera non exiguam exposcebant mercedem i 
unde fiebat ut pauperes sine Extrema-Unctione dece¬ 
derent* 

8° Omnes tamen fatentur unicum sacerdotem tunc 
temporis sacramentum istud, etiam coram aliis sacerdo¬ 
tibus, valide administrare potuisse, sicut et apud Graecos 
illud valide administraret; ideoque verba beati Jacobi, 
inducat presbyteros, non eo intelligenda esse sensu quod 
plures necessarii sint, sed quod ad sacerdotes, non vero 
ad alios recurrendum esset; quemadmodum Christus 
dixit leprosis, apud Luc. xvii, 14, Ite, ostendite vos sa - 
cerdotibus, quamvis sufficeret ut uni tantum sacerdoti se! ' 
ostenderent. 

9° Nunc vero apud nos graviter peccaretur, si plures 
ad conferendam Extremam-Unctionem more veteri con¬ 
currerent, propter contrariam exstantem disciplinam, m 

sacerdos, post incoeptas unctiones deficeret, easque peifi- 
eere non posset : tunc alter sacerdos praisens illas conti¬ 
nuaret, jam factas non repetens; si notabile temporis in¬ 
tervallum effluxisset, v. g. quadrans, omnes incipiendae 
essent, quia unio moralis non existeret. Sic Ligurio et plu- 
res apud ipsum. 1. 6, n. 724. 

10° Parochi et vices eorum gerentes mortaliter peccant, 
si petentem inungere negligant, vel cum probabili peri¬ 
culo ne sine unctione moriatur differant, nisi aliqua 
legitima causa eos excuset; quia in re gravi non praestant 
id ad quod ex justitia obligantur. 

Alii sacerdotes, parocho et vicariis deficientibus aut 
nolentibus, ad idem conferendum sacramentum ex chari- 
tate tenentur, sub gravi vel sub levi, juxta necessitatem 
a?groti. Ligorio, 1. 6, n. 729; et Ferraris, v° Ext.-Unct . 
n. 42. 

Tempore pestis, succurrendum est aegroto per sacra¬ 
menti Extremae-Unctionis administrationem, etiam cum 
periculo morbum contrahendi, si in gravi sit necessitate, 
piaesertim si aliud suscipere non potuerit sacramentum. 


CAPUT QUINTUM. 

DE EXTREMAE-UNCTIONIS EEFECTIBUS. 

Ejfectus hujus sacramenti est mentis sanatio , quantum 
expedit , ipsius etiam corporis , inquit conci 1. Florent, in 
Decreto ad Armenps. 

Concil. Trid. sic habet, sess. 14, de Extr.-Unct. can. 2 : 
« Si quis dixerit sacram infirmorum unctionem non con- 
» ferre gratiam, nec remittere peccata, necalleviare infir- 
» mos; sed jam cessasse, quasi olim tantum fuerit gratia 
» curationum : anathema sit. »> 

Unde sacramenti hujus quatuor sunt effectus, scilicet, 
gratia sanctificans, animam sanans, peccatorum remissio,, 

reliquiarum peccatorum abstersio et corporis alleva lio. 

1° Gratia sanctificans. Probatum est enim Ex tremam - 
Unctionem esse nova? Legis sacramentum : ergo gratiam 
sanctificantem producit et quidem ex opere operato, id- 
que de fide esse constat tura ex tractatu de Sacramentis 
in genere, tum ex canone concii. Trid. supra citati. 

Haec gratia primario sanat animam, ut docet concii. 
Florent, ac proinde non est mortuorum , sed vivorum , 
quia mortuus non sanatur : est igitur per se augmentatio 
gratiae sanctificantis, dans jus ad gratias speciales m ten- 
tationibus exitum a praesenti vita comitantibus neces¬ 
sarias. 

2° Peccatorum remissio. Hoc de fide est, ut patet ex 
supra dictis , ex verbis beati Jacobi, Et si in peccatis sit , 
remittentur ei, et ex traditione universali. Per peccata 
autem intelliguntur 1° venialia quae directe per sanatio¬ 
nem animae remittuntur, et 2° mortalia quae in homine 
sufficienter attrito per accidens remittuntur. Conclusio 
haec deducitur l°ex verbis Apostoli quae, cum generalia 
sint, tam mortalia quam venialia complectuntur peccata; 
2° ex verbis concii. Trid. supra relatis; 3° ex consensu 
omnium doctorum; 4° ex verbis formae : Indulgeat tibi 
Dominus quidquid per .... deliquisti . 

Dixi per accidens , quia cum sacramentum istud pri¬ 
mario institutum non fuerit ad peccata mortalia delenda, 
sicut Baptismus et Poenitentia, accidentaliter tantum ea 
remittit, si nempe infinnus in eis sit, sive per oblivionem, 
sive quia sacramentum Poenitentiae suscipere non potest, 
sive quia invalide fuit absolutus. 

3° Reliquiarum peccatorum abstersio , quod sic exprimit 
concii. Trid. sess. 14, de Extr.-Unct. cap. 2 : « Ac peccati 
» reliquias abstergit, et aegroti animam alleviat et con- 
» firmat, magnam in eo divinae misericordiae fiduciam 
>» excitando, qua infirmus sublevatus, et morbi incom- 
» moda ac labores levius fert, et tentationibus daemonis 
» calcaneo insidiantis facilius resistit. » Per reliquias pec¬ 
catorum, intelliguntur torpor animi ad coelestia, horror 
mortis, timor ob mcertitudinemsalutis, pronitas ad ma- 

lum, pusillanimitas, mentis dejectio, etc. Gratia sacra¬ 
menti liaec radicitus non tollit,,sed per auxilia supernam- 
iuli a plus ininusve abundantia, secundum suscipientis 
dispositiones, dat robur contra illa , et efficit ut aegrotus 
ex ultimis pugnis victor evadat. 

4° Corporis allevatio. Haec assertio fulcitur 1° verbis 
beati Jacobi, Et allevi abit eam Dominus , quae, cum ad in¬ 
firmum referantur, de allevatione corporali simul et spi¬ 
rituali intelliguntur; 2° verbis Decreti ad Annenos supra 
relatis; 3° sequentibus verbis concil. Trid. cap. 2 : « Et 
v sanitatem corporis interdum, ubi saluti animae expe- 
» dierit, consequitur. » 

Conditio, ubi expedierit, in verbis beati Jacobi et con¬ 
cilii Florent, necessario includitur; nam Extremae-Un- 
ctionis sacramentum ad spiritualem hominis utilitatem 
fuit institutum : porro saepe saluti hominis non utile est 
ut amplius vivat vel sanitatem recuperet : ergo. Imo 
communius docent theologi hanc corporis sanitatem , 
etiam saluti utilem futuram, non infallibiliter per illud 
sacramentum produci, sed tantum juxta divinae Provi¬ 
dentiae ordinationem. 


CAPUT SEXTUM. 

DE EXTREK2E-UNCTIONIS NECESSITATE. 

Certam est 1° illam necessariam non esse necessitate 
medii; liomo enim potest esse justus absque illo sacra¬ 
mento; et, si injustitia decedat, salvus erit. Ergo. 

Certum est 2° apud omnes, sacramentum hoc contem¬ 
nere, aut cum aliorum offensione et scandalo negligere 
vel praetermittere, peccatum esse mortale, propter gra¬ 
vem irreverentiam rei sacrae illatam, aut propter scan¬ 
dat um : nullus ergo Christianus tantum Dei beneficium 
tuta conscientia negligere potest, et multo minus sibi 
oblatum respuere. 

Disputant theologi an sacramentum istud sit de prae¬ 
cepto, sive divino, sive ecclesiastico : Suarez, Estius, Syl- 
vius, Cabassut , Sainte-Bcuve , Billuart , Ligor io, elc. ne¬ 
gant, eoiitenduntque verba Apostoli de consilio intel- 
ligcnda esse, nisi, ut ait Sainte-Beuve , aegrotus gravibus 
prematur tentationibus,adquassuperandasnovo indigeat 
hujus sacramenti munimine. Alii vero multi docent grave 
existere praeceptum divinum et ecclesiasticum hoc susci¬ 
piendi sacramentum. 

Praecepti divini existentiain probant 1® ex verbis S. Ja- 
cobi, inducat presbyteros , quae praeceptum et non merum 
consilium exprimere videntur; 2° ex concilio Trid. quod 
capite 4, de Extr.-Unct. ait: « Quare nulla ratione au- 
» diendi sunt qui, contra tam apertam et dilucidam Apo- 
» stoli Jacobi sententiam, docent hanc unctionem vel 
» figmentum humanum, vel ritum a Patribus acceptum, 
» nec mandatum Dei, nec promissionem gratiae haben^ 
» tem. » 3° Piatione ; quia homo sacramentum hoc negli- 
gens, magna privatur gratia et auxiliis ei annexis : ergo 
contra charitatem sibi debitam graviter peccat. Patroni 
alterius sententiae fatentur hanc posteriorem omnino 
suadendam esse : nemo igitur Extr.-Unct. tuto negligere 
potest. 

Existentia praecepti ecclesiastici infertur 1° ex concil. 
Coloniensi I, anno 1536 celebrato, decernente privandos 
esse sepultura ecclesiastica qui hoc sacramentum con¬ 
tempserint; 2° ex communi persuasione fidelium et pa¬ 
storum, atque ex Ritualium dispositione ubi praeceptum 
supponi videtur. 

Curandum igitur, quantum fieri potest, ut aegroti 
tempore opportuno ultima suscipiant sacramenta. 

Quceritur 1° an et quando sacramentum Extremae-Unc- 
tionis iterari possit? 

R. Nonnulli theologi, in undecimo et duodecimo.sae¬ 
culo , docuerunt, referente Bened. XIY, de Synodo 
diceces. 1. 8, cap. 8, n. 3, fidelem oleo sancto semel 
inunctum, eodem deinceps inungi non posse ; alii contra, 
illum in eadem infirmitate versantem, de novo inungi 




DE EXTREMA-UNCTIONE. 


549 

posse post triginta dies; alii lioc sacramentum bis dari 
non posse in eodem anno; alii vero plures antiqui, ut re¬ 
fert Martem , 1. 1 , cap. 7, art. 2, n. 5, volebant infirmos 
vita periclitantes per septem dies continuos sancto oleo 
esse perungendos. 

o Sed usus postea ab universa Ecclesia receptus, tbeo- 
» logis communi calculo approbatus, et synodorum ac 
» Ritualium auctoritate roboratus, obtinuit ut semel dun- 
■» taxat in eadem infirmitate Extrema-Unctio adhibea¬ 
ntur, » inquit Bened. XIY, ibid n. 4. Haec regula in om-" 
nibus Ritualibus statuitur et sola sequenda est. 

« Quod si infirmi, post susceptam hanc unctionem, 

» convaluerint, iterum bujus sacramenti subsidio juvari 
9 potuerunt, cum in aliud simile vitae discrimen incide- 
» rint. » Sic concil. Trid. sess. 14, de Extr.-Unct. cap. 3. 

Extrema-Unctio igitur in eadem infirmitate iterari non 
debet , ut ait rituale Romanum , nisi diuturna sit, ut cum 
infirmus convaluerit, et iterum in periculum mortis incidit . 

Non requiritur quidem ut aegrotus radicitus fuerit sa¬ 
natus, sed ut tanquam convalescens habitus fuerit, atque 
in novum vitae periculum inciderit: si, omnibus perpensis, 
dubium existat, « magis pro reiteratione inclinandum 
9 est, eo quod haec reiteratio conformior sit veteri Eccle- 
» siae consuetudini, tum quod per eam novum ipsi infir- 
9 mo subsidium spirituale sperari possit. » Sic concludit 
Van-Espen, part. 2, tit. 8, cap. 3,n. 39; et Bened. XIV 
hanc conclusionem citat et approbat. 

Quceritur 2° an Extrema-Unctio iteranda esset si aegro¬ 
tus eam cum malis dispositionibus suscepisset ? 

R. negative; tunc enim effectus manet suspensus, et 
sublato obice, applicatur. Ita Dens, t. 7. 

CAPUT SEPTIMUM. 

DE SUBJECTO EXTUEM.E-UNCTION1S. 

Nobis dicendum est 1° de iis quibus administrari po¬ 
test Extrema-Unctio; 2° de dispositionibus ad eam requi¬ 
sitis; 3° de iis quibus neganda est; 4° de ordine inter 
S. Viaticum et Extremam-Unctionem, et 5° per appen¬ 
dicem , de sepultura ecclesiastica. 

ARTICULUS PRIMUS. 

DE IIS QUIBUS ADMINISTRARI POTEST EXTREMA-UNCriO. 

Solis baptizatis, peccati post Baptismum commissi reis, 
infirmis et graviter periclitantibus boc sacramentum con¬ 
ferri potest. 

1° Solis baptizatis , cum Baptismus sit janua ceterorum 
sacramen toru m . 

2° Peccatis post Baptismum commissis reis. Extrema 
quippe unctio peccatum originale remittere non posset, 
quia non fuit instituta ad regenerandum hominem, nec 
valide conferretur homini qui nullum peccatum actuale 
commisisset; tunc enim effectus ad quos primario desti¬ 
nata est, nempe sanitatem animae , etc. obtinere non 
posset. 

3° Infirmis . Mos existit quidem apud Graecos, sanos 
oleo sancto inungendi, et plures, ut Juenin , Sainte- 
Beuve , etc. volunt verum tunc administrari sacramen¬ 
tum : longe communius autem docent theologi invali¬ 
dum fore liocsacramentum sano ministratum, suamque 
sententiam probant 1° verbis beati Jacobi, infirmatur quis 
in vobis , quae denotaae videntur statum infirmitatis ne¬ 
cessarium esse ; 2° praeceptis et statutis diversorum con¬ 
ciliorum, Extremam-Unctionem infirmis adbibendam 

praecipientium ; 3° dispositionibus Ritualium de solis in¬ 
firmis, nunquam vero de sanis loquendum. 

Quoad morem apud Graecos usitatum, dicendum est 
tum Bened. XIV, de Synodo diceces. 1. 8, cap. 5, n. 5 
et 6, vel eos existimasse hanc unctionem sanis colla tam , 
meram esse caeremoniam et sacra mentalem quamdam be¬ 
nedictionem , ut contendit P. Goar; vel illos graviter 
errasse, quod minus probabile est, siquidem in concilio 
Florentino de singulis ritibus suis rationem reddere coacti 
sunt: circa hoc punctum non fuerunt reprehensi, et ta¬ 
men Eugenius IV , in Decreto ad Armenos, dicit: « Hoc 
» sacramentum nisi infirmo, de^ cujus morte timetur, 
» dari non debet. » Ergo. 

4° Graviter periclitantibus . Nonnulli docuerunt hoc sa¬ 
cramentum cuilibet infirmo valide et licite conferri posse, 
quia beatus Jacobus gravitatem periculi exigere non vide¬ 
tur; verum communissima sententia tenet non solum 
illicite, sed invalide dictum sacramentum infirmis non 
periclitantibusconferendum : probant 1° ex verbis Euge- 
niilV, superius relatis ;2° ex concil. Trid. quod,;sess. 14, 
in prooemio Extr.-Unct. ait : «Ita Extremae-Unctionis 
• sacramento finem vitae tanquain firmissimo quodam 
» praesidio munivit » ( Deus ). Finis ergo liujus sacra¬ 
menti est succurrendi infirmis periclitantibus, ac proinde 
aliis valide conferri non potest. 

Non tamen ultimus exspectandus est vitae exitus : certo 
in hoc gravis existit obligatio Extremam-Unctionem admi¬ 
nistrandi ; sed valide, licite et prudenter administratur 
ubi verum existit periculum mortis ex praesenti infirmi¬ 
tate sequendae, quamvis non proximae; idque probatur 
1° ex verbis Decreti ad Armenos jam citatis, de cujus 
morte limetur ; 2° ex his concil. Trid. ibid. cap. 3, dicen¬ 
tis, « hanc unctionem infirmis adhibendam, iis vero prae- 
» sertim qui in exitu vitae constituti videantur. » Vox 
praesertim , supponit hoc sacramentum aliis infirmis in 
exitu vitae nondum constitutis administrari posse; 3° ex 
auctoritate Bened. XIY, qui, in const. Ex quo primum , 
diei 1 martii 1756, § 46, ait hoc sacramentum ministran- 

dum esse, « solis fidelibus graviter aegrotantibus ; neque 
» tamen exspectetur , inquit, tempus illud quo aeger jam 
» suae mentis compos non est. » 

Quapropter, quoties viaticum ministratur infirmo , Ex- 
tremam-Unctionem administrare expedit, quia tunc sal¬ 
tem probabile adesse vitae periculum judicatur. 

ARTICULUS SECUNDUS. 

DE DISPOSITIONIBUS AD SUSCIPIENDAM EXTREM AM-UNCTIONEM 
REQUISITIS. 

1° Requiritur intentio expressa, vel tacita et legitime 
praesumpta sacramentum istud suscipiendi, ut diximus in 
tractatu de Sacramentis. 

2° Cum sacramentum istud ad sanandam animam pri¬ 
mario instituatur, supponit eam esse viventem, licet in¬ 
firmam : itaque, si fieri potest, confessio sacramenta lis 
semper ei praemittenda est, aut saltem aegrotus eam ha¬ 
bere debet attritionem quae ad obtinendam justificatio¬ 
nem in sacramento Poenitentiae necessaria est. 

3° Ad uberiorem sacramenti bujus fructum percipien¬ 
dum, necesse est ut aegrotus 1° vividam habeat fidem et 
firmam salutis impetrandae fiduciam; 2° divinae volun¬ 
tati perfecte se subjiciat; 3° vehementi desiderio ad re¬ 
gnum coeleste properandi et Christo perfruendi accenda¬ 
tur ; 4° ut peccata singulis sensibus correspondentia, dum 
inungitur, toto corde de teste tu r , suasque preces oratio* 
nibus Ecclesiae jungere studeat, de quo monendus est a 
sacerdote. 

ARTICULUS TERTIUS. 

DE IIS QUIBUS NEGANDA EST EXTREMA-CNCTIO. 

Ex superius dictis, Extrema-Unctio neganda est : 1° 
pueris baptizatis usum rationis nondum assecutis, quia 
illius sacramenti nondum sunt capaces : ministranda vero 
foret, non solum pueris usum rationis certo habentibus, 

licet ad sacram communionem nondum fuissent admissi, 
sed et iis de quorum usu rationis vere dubitatur, quia 
pars tutior est eligenda: sic Ligorio, qui vult eos sub 
conditione ungendos esse: conditio autem non exprimi¬ 
tur. « Non denegatur (hoc sacramentum) etiam pueris , 
» si septimum attigerint annum , nec iis in quibus mali- 
» lia supplet aetatem , etiamsi septenarii non sint. » Be- 
ned. XIV haec ritualis Argentinensis refert verba, eaque 
approbat, de Synododiceces. I. 8 , cap. 6 , n. 2. 

2° Deneganda est perpetuo amentibus, qui scilicet 
rationis usu nunquam potiti sunt : non autem eis qui 
usum rationis habuerunt, et postea amentia aut phre¬ 
nesi correpti sunt, quia rationem peccati habere possunt, 
et praesumitur eos ante amentiam vel phrenesim voluisse 
ut sacramentum illud in periculo sibi ministraretur. 

3° Neganda est sanis mox decessuris, v. g. praeliatoris, 
naufragantibus, supplicio mortis plectendis, quia non 
sunt infirmi : non vero negaretur graviter vulneratis in 
praelio, naufrago ex aquis educto et graviter periclitanti, 
nec seni nullum dolorem experienti, sed prae senio defi¬ 
cienti : vere quippe sunt infirmi. 

4° Non conceditur mulieri pariturae, etiam ante pri¬ 
mum partum, quia, licet periculum timendum sit, reipsa 
non existit : secus si mulier illa in labore partus judice¬ 
tur periclitari; tunc enim vere est infirma et administrari 
debet, sicut alii quilibet infirmi, cum celeritate et cau¬ 
tione ex circumstantiis praescripta. 

5° Neganda est liomini nunc non periclitanti, sed pe¬ 
riculosissimam subituro operationem , v. g. membri am¬ 
putationem , calculi exstirpationem , nisi jam graviter in¬ 
firmus esset: tunc ante operationem omnibus muniretur 
sacramentis. 

6° Neganda est iis qui eam sibi oblatam recusarunt cum 
impietate, obstinatione , sufficienter ostendentes se hoc 
sacramentum suscipere nolle : item iis qui publice in pec¬ 
cato vivunt, v. g. in concubinatu, in matrimonio pure ci¬ 
vili , in boni alieni possessione, etc. et scandalum repa¬ 
rare nolunt. 

nr. 24 

7° Iis qui sensibus subito destituuntur Extrema-Unctio 
concedenda vel neganda est, juxta regulas , pro absolu¬ 
tione concedenda aut neganda, in tractatu de Poenitentia 
statutas. 

8° Probabilius est Extremam-Unctionem conferri posse 
adulto infirmo sta tini post Baptismum ; quia per Baptis¬ 
mum non omnes auferuntur peccatorum reliquiae, ut 
torporem ad bonum, pronitatem ad malum aliaque simi¬ 
lia ex peccatis actualibus provenientia. Ergo. Ita Layman , 
Suarez, Ligorio, n. 721 , etc. 

9° Non vero neganda est surdis-mutis et aecis a nativi¬ 
tate, nisi constet eos non peccasse, quia hujus sacramenti 
sunt capaces, et unctiones faciendae in organis vitiatis j 
etsi enim homines isti per ea exterius non peccaverint 7 
in terius peccare potuerunt per potentias ad illa correspon- 
dentes. 

ARTICULUS QUARTUS. 

DE ORDIISE. INTER S. VIATICUM ET EXTREMAM- 
UNCTIONEM. 

In plerasque regiones olim irrepserat abusus ut oleo 
sancto non lenirentur infirmi, nisi vitam jam exhalaturi 
essent, quia saeculodecimo tertio falsa plurimorum ani¬ 
mos invaserat persuasio quod, Extrema-Unctione semel 
accepta, non liceret, etiam post restitutam sanitatem, 
uxores cognoscere , carnes comedere , nudis pedibus am¬ 
bulare. Alii poslea putarunt per Extremae-Unctionis sus¬ 
ceptionem facultatem condendi testamentum adimi, 
huncque errorem reperimus damnatum in concilio Me— 
chliniensi, anni 1607 : nunc, his erroribus amotis, nihilo¬ 
minus fideles a sacra unctione perinde ac a morte abhor¬ 
rent, persuasum habentes nihil postea sibi exspectandum 
esse praeter sepulcrum. Hinc contigit ut sacrum Yiaticum 
ante Extremam-Unctionem ministraretur. 

Nullum est dubium quin Extrema-Unctio , velut sa- | 
cramenti Poenitentiae supplementum, sacro Viatico prae¬ 
missa fuerit : id scite demonstrant Saurez, Lctnnoy, Van - 
Uspen , Marlene , Saintc-Beiwe, Bened. XIV , etc. 

Non tamen deerant exempla Extremae-Unctionis post 
sacrum Viaticum administratae, ut ostendit Idem Marrene , 
1.1, cap. 7, art. 2, n. 4, et posterior liaec praxis adeo in¬ 
valuit, ut Catechismus concilii Trid. S. Caiolus Borro- 
niaeus, in suis Instructionibus, et innumera Bitualia Ex¬ 
tremam-Unctionem post Viaticum praebendam esse 
decreverint; ratio est quia Eucharistia ut cibus ad con¬ 
fortandum in via praebetur, et ideo ut detur non est ex¬ 
spectandum ultimum vitae periculum : hoc vero sacra¬ 
mentum , scilicet Extremae-Unctionis, est exeuntium et 
quasi in ultimum fuit institutum. 

Quaedam Ritualia nihilominus permittunt Extreinam- 
Unctionem nunc ante viaticum conferri; rituale Ceno- 
manense id suadet et commendat, 1° ut fideles ab eo sa¬ 
cramento minus abhorreant, videntes mortem non tam 
frequenter, nec tam cito illius susceptionem sequi; 2° ut 
aegrotus, ope illius sacramenti magis emundatus , sacram 
Eucharistiam cum abundantiori fructu suscipiat. 

Bened. XIV, de Synodo dioeces. 1.8, cap, 8, n. 2, hanc 
permissionem non improbat, licet« in locis in quibus hic 
» mos obsolevit, vigetque disciplina a concilii T ridenti ni 
» catechismo praescripta, non facile permitteremus, in- 
» quit, ab hac recedi, solum ad indulgendum privatae et 
» peculiari infirmi devotioni. » 

Unusquisque igitur dispositionibus Ritualis dioecesis 
suae stare debet. 

ARTICULUS QUESTUS, 

DE SEPULTURA ECCLESIASTICA. 

In omnibus sacrae sepulturae circumstantiis quadrupli¬ 
cem finem sibi proponit Ecclesia , scilicet, vivorum sola- 
tium, pietatis debitum , defunctorum honorem eorumque 
refrigerium ope divini officii celebrationis, bonorum ope¬ 
rum et precum , sive propinquorum, sive caeterorum fide¬ 
lium. Ideo corpora in loco sancto deponuntur. 

Sepositis iis quae officium defunctorum, caeremoniarum 

ordinem et expensas pro exsequiis solvendas respiciunt, 
pauca dicemus de tempore et loco sepulturae, ac de iis 
quibus sepultura ecclesiastica neganda est. 

1* De tempore sepulturae. Art. 77 Codicis civilis, prohi¬ 
betur ne sepultura fiatabsque licentia magistratus civilis, 
gallice le maire, scripto data , in papyro libero, et tantum 
vigiuti et quatuor horas post obitum , exceptis casibus ex¬ 
traordinariis , a magistratu civili determinandis, v. g. 
propter pestem , putredinem , etc. 

Cavere debent parochi ne ad sepulturam cujus vis fide¬ 
lis procedant quin licentia supradicta sibi fuerit exhibita, 
quamque prudenter servabunt. 

Qui absque dicta licentia defunctum sepelirent aut 
sepelire facerent, damnari possent ad carcerem pro tem¬ 
pore a sex diebus usque ad duos menses , et ad muictam 
a sexdecim ad quinquaginta nummos. ( Coele perial , 
art. 358. ) 

2° De locosepulturce. Decretum diei 12 junii 1804, seml 
per existens, multas continet dispositiones circa loca 
sepulturis destinata quae vocantur coemeteria, et stricte 
piohibet ne mortuorum corpora in ullis aedificiis clausis, 
in quae fideles cultus sui causa coadunari solent, sepelian¬ 
tur. Parochi ab ea prohibitione recedere non debent. 

Non prohibetur sepultura intra capellam in coemeterio 
existentem. 

Ponendi sunt defuncti secundum ordinem incoeptum , 
sine ulla distinctione, nisi aliqua obtineatur concessio 
juxta conditiones in decreto 12 junii 1804, art. 13, prae¬ 
scriptas. 

Proprietarius qui habet sacellum domesticum , a civi¬ 
tate vel pago saltem triginta et quinque metris distans, 
in eo sepeliri poterit, si id testamento praescripserit, vel 
alio modo postulaverit. Hoc merito infertur ex articulis 
1 , 2 et 14 citati decreti. 

Cum autem sacellum ad sepulturam ecclesiasticam non 
sit destinatum, necesse est ut parochus licentiam episcopi 
obtineat. 

3° De iis quibus sepultura ecclesiastica neganda est. Cer- 

tuin est nullam nunc existere legem civilem vi cujus pa¬ 
rochus aliusve sacerdos catholicus ad sepulturam alicujus 
defuncti procedere teneatur aut cogi possit : in decreto 
12 junii 1804 statuitur, art. 19, quod, uno divini cultus 
ministro officium suum pro sepultura negante, magis¬ 
tratus civilis alterum ejusdem cultus ministrum ad eam 
sepulturam faciendam committet; sed nulla decernitur 
poena : imo additur : Dans tous les eas, il est charge ( le 
maire ) de jaire porter, presenter, deposer et inhumer les 
corps . 

Quicumque ergo ecclesiasticos honores alicui defuncto 
negabit, non magistratibus laicis, sed solis superioribus 
ecclesiasticis rationem reddere tenebitur, maxime sub re¬ 
gimine Chartae diei 7 augusti 1830, ut omnes fatentur. 

Cavendum tamen ne leviter denegetur sepultura ec¬ 
clesiastica , quia non modica inde oriri solent incommo¬ 
da. In sequentibus tantum casibus negandam esse nunc 
docemus. 

1° Iis qui sectse ab Ecclesia catholica separatae per 
actus externos adhaerebant, et nullum conversionis sig¬ 
num ante mortem dederunt, quales sunt Lutherani, 
Ealvinistae, sectatores dicti de la petite eglise , Item iis qui 
publice profitebantur impietatem et omnem abjecerant 
religionem, si morte praeoccupati, nulla poenitentiae ex¬ 
hibuerint signa* 

2° Iis qui certantes in duello, statim occumbunt, nec 
ostendere possunt se poenitere, aut scandalum reparare 
nequeunt, dolorem suum saltem coram nonnullis perso* 
nis manifestando. 

3° Iis qui in flagranti delicto moriuntur, id est, in 
actu peccati, v. g. in voluntaria et mortali ebrietate, 
quod raro evidenter cognoscitur, vel seipsos ex despera¬ 
tione occidendo; non vero si ex morbo aut phrenesi 
mortem sibi inferrent, aut si, posita culpabili causa, 
ante obitum se poenitere sufficienter ostenderent. 

4° Iis qui scienter sacramenta Ecclesise sibi oblata ex 
impietate recusarunt, aut injustitiis notis vel aliis pu¬ 
blicis scandalis satisfacere noluerunt, v- g. usuras lege 

damnatas restituendo, inimicis condonando, concubinam 
ejiciendo, matrimonium civile legitimando, etc. 

In dubiis, pro sepultura magis quam pro ejus negatio¬ 
ne inclinandum est : verum tunc consulendus est epi¬ 
scopus , si per tempus liceat, ut omnis , quantum fieri 
potest, praecaveatur imprudentia. 

Notandum , parochos jus non liabere apud nos impe¬ 
diendi ne corpora quibus honores ecclesiasticos denegant, 
in coemeteriis juxta ordinem consuetum deponantur; 
nec polluitur coemeterium, modo defunctus fuerit bap- 
tizatus, et non excommunicatus publice denuntiatus. Si 
vero non sit baptiza tus, conandum est ut in parte infan¬ 
tibus sine Baptismate decedentibus reservata sepeliatur : 
alioquin pollueretur coemeterium, et nulla in eo fieri 
posset sepultura ecclesiastica donec, ex consensu episco¬ 
pi, reconciliatum fuisset, corpore prius exhumato. 


CAPUT OCTAVUM. 

DE RITIBUS SACRAMENTI EXTREMZE-UNCTIOIVIS. 

Pauca in lioc capite dicemus; remittimus enim ad 
Rituale propriae dioecesis, quod unusquisque percallere 
et apprime sequi tenetur. Sint tamen sequentia. 

1° Qui extra necessitatem boc sacramentum ministraret 
sine vestibus praescriptis, nempe superpelliceo et stola, 
graviter peccaret : ita omnes ; quia gravis est irreveren¬ 
tia erga sacramentum. Si vero urgens existeret necessitas, 
plures volunt sacramentum istud tunc sine dictis vesti¬ 
bus administrari posse, maxime si aegrotus aliud sacra¬ 
mentum suscipere non possit, propter magnam quam 
inde percepturus est utilitatem. Alii, e contra, negant, 
quia honor sacramenti simplicis fidelis utilitati antepo¬ 
nendus est; et haec sententia probabilior mihi videtur, 
nisi legitima adsit dispensatio, utinAnglia, ubi sacerdotes 

catholici Extremam-Unctionem et etiam sanctum Via¬ 
ticum in nosocomiis administrant catholicis, coram Pro- 
testantibus, absque superpelliceo et stola. 

2° Omittere preces in Rituali praescriptas, ante et post 
unctiones faciendas, sine necessitate, peccatum est mor¬ 
tale ; in necessitate, nullum est peccatum, cum Rituale 
dicat infirmum statim ungendum, et postea, si adhuc vi¬ 
vat, preces omissas continuendas esse. 

3° Deferre Extremam-Unctionem ad aegrotum eamque 
ministrare sine lumine, non videtur mortale, sed tantum 
veniale. Hoc tamen cavendum est pro administratione. 

4° Eam sine ministro qui respondeat conferre, non 
reputatur etiam mortale, et in necessitate, nullum esset 
peccatum. In eo casu ministerio feminae uti non liceret. 
Ita Ligorio, 1. 6, n. 724, et plures apud ipsum. 

5° Omittere formam crucis inungendo , non reputatur 
peccatum mortale in se. Sic plures apud Ligorio. 

6° « Minister, si est in sacris, vel ipsemet sacerdos, post 
* quamlibet unctionem, tergat loca inuncta novo globulo 
» bombycis, vel rei similis, eaque in vase mundo reponat, 
» et ad ecclesiam postea deferat, comburat, cineresque 
» projiciat in sacrarium. » Sunt verba ritualis Romani. 

Juxta Rituale nostrum, globuli quibus loca inuncta 
terguntur, in ignem statim mittendi sunt, cmn pane et 
aqua quae purificandis digitis sacerdotis inservierunt. 

7° Oleum sanctum domi retinere non licet, nisi forte 
sacerdos praevideat se noctu vocandum, et periculum 
esse ne serius adveniret, si ad ecclesiam ire teneretur. 
Ligorio, n. 730. 

8° Confessarius et praesertim parochus ne arbitretur 
ministerium suum erga moribundum per Extremae- 
Unctionis collationem esse f cornpletuni; illum enim fre¬ 
quenter visitare debet, si possit, erudire, hortari, con¬ 
fortare, et denique, pro posse suo, in tanta extremitate 
adjuvare ut in rituali Romano atque in Rituali nostro 
optime explicatur. 


FINIS TRACTATUS DE EXTREMA-UNCTIONE. 










